
NULINIAI METAI 


1222 metais Kvolo miestas buvo nuniokotas zardanų ordų. 
Vėliau istorikai šiuos metus paskelbė Kvolo imperijos žlugimo me- 
tais. Iš tikrųjų imperijos žlugimas tęsėsi beveik du šimtmečius - 
skatinamas karų, maro, didėjančio skurdo bei vis dažnėjančių bar- 
barų antpuolių. 

Netgi po to, kai sostinė pasidavė po keturias dienas trukusių 
gaisrų bei skerdynių, milžiniškas imperijos lavonas vis dar ilgai ir lėtai 
blaškėsi agonijoje. Karvedžiai atsiriekdavo nemenkas riekes, pavers- 
dami jas savo privačiomis valdomis. Miestas kovėsi prieš miestą, 
provincija - prieš provinciją... Rasinė priešprieša, kuri seniai atrodė 
palaidota, vėl įsiliepsnojo iš naujo. Barbarų ordos įsikūrė užkariauto- 
se žemėse ir užsiėmė žemdirbyste; tuo tarpu vietinės kilmės gyven- 
tojai, bado genami, palikdavo gimtąsias vietas ir tapdavo klajokliais. 
Kai kurios sritys išliko beveik nepaliestos ir egzistavo toliau, džiū- 
gaudamos ir apsimesdamos, tarsi visai nieko nebūtų atsitikę. 

Iš pradžių žmonės meldėsi, laukė pasirodant Atnaujintojo, ku- 
ris sugebėtų atstatyti imperiją ir sugrąžinti aukso amžių. Tikriau- 
siai jų maldos buvo išgirstos - metai ėjo, atsirasdavo vis nauji im- 
peratoriai, tačiau vėliau jie būdavo nuverčiami. Nė vienam jų nepa- 
vyko atkurti stiprios, galingos valstybės. 

Keitėsi kartos, ir imperijos vaizdas nublanko. Buvusi monoli- 
tinė Kvolo imperija virto tarpusavyje besivaidijančių karalysčių 
kontinentu. 

Istorija nenubrėžia gairių, bet jos būtinos istorikams, ir Kvolo 
sunaikinimas 1222 metais tapo ypač patogiu atskaitos tašku. Nuo- 
stoliai, kuriuos užkariautojai padarė miestui, buvo labai dideli. Pan- 
tolionui su savo orda pražygiavus Dangiškuoju Keliu su ant ieties 
užmauta mažamečio imperatoriaus Iskito galva, Karitų dinastija 
nutrūko. Ir liepsnos liežuviai, pakilę virš Dvejybinio Dievo šventyk- 
los nenuginčijamai bylojo apie tai, jog pasaulis pasikeitė. 

Netgi imperijos kalendorius tarytum tapo šitų neregėtų sker- 
dynių auka. Septynetainę kvolų skaičiavo sistemą pakeitė zardanų 
skaičiavimo sistema. Žmonės pradėjo skaičiuoti laiką nuo Kvolo 
sunaikinimo dienos. Tarsi 1223 metai taip ir neatėjo, o 1222 me- 
tai tapo Nuliniais naujosios eros metais. 


PIRMA KNYGA 
ŠULĖ 


() ji - tai Laikas, 
Lėta Jaunystės bagrobėja, 
sergėtoja to, kas buvo, 
ar to, kami lenta būti, 


pradžios bei pabaigos kūrėja. 


1. 


Dalinge viskas prasidėjo tada, kai Tibalas Frainitas pasuko į 
Fenikso gatvę. 

Gvina padėjo berniukui arklininkui Tobui pakeisti kviečių pėdą 
virš viešbučio durų. Jos pagalbos reikėjo tik tada, kai pro šalį pra- 
važiuodavo vežimas, kuris galėjo užkliudyti ir nuversti kopėčias, o 
drauge su jomis numesti ir berniuką bei kviečių pėdą. Tačiau mo- 
ters buvimas drausmino gatvės vaikius, kuriems labai jau magėjo 
nuversti tas nelemtas kopėčias. Nenorėdama veltui gaišti laiko, 
Gvina ėmėsi šlavinėti grindinį priešais namus. Nuo to jis netapo 
patrauklesnis, tačiau bent jau purvo ant batų užeinantys į vidų 
Žmonės atneš mažiau... Galėjo ir tarnaitė pašluoti, tik jai prireiktų 
dvigubai daugiau laiko. O Gvina džiaugėsi suradusi dingstį išeiti į 
gatvę. Jai atrodė, jog pastaruoju metu ji ištisas savaites sėdi užsi- 
dariusi tarp keturių sienų. 

Tuo tarpu tarnaitė, užuot dirbusi, dabar sėdi išsidrėbusi, valgo, 
plepa... O rytas viešbutyje pats judriausias metas. Ką tik išvyko 
paskutiniai gyventojai. Laikas išvalyti arklides, prinešti vandens, 
perkloti lovas, pašauti į krosnį duoną, švarintis, tvarkytis. Ir dar 
reikia pakartotinai išpurkšti “Flamingo" kambarį: niekaip nepavyks- 
ta išnaikinti blakių. Tai jūreivių, nakvojusių čia praėjusią savaitę, 
"dovanėlė". 

Ryto saulė tarsi kūdikio šypsena apšvietė siauras Dalingo gat- 
veles. Akmens grindinys atrodė varinis, panašus į buko žievę. Ak- 
menys poliruotomis salelėmis kyšojo iš gatvės purvo, tarsi grindi- 
nys būtų uždengtas kilimu, o šis kai kuriose vietose užlietas dvo- 
kiančiomis balutėmis... Tačiau ir balutėse atsispindėjo saulė. Be- 
veik visi fasadai buvo uždari, bet bronzinės negausių langų grotos 
svetingai žibėjo, o išbalintos durys priminė sniego kepures, den- 
giančias kalnų viršūnes. 

Fenikso gatvė knibždėte knibždėjo - pėstieji, raiteliai, dykaduo- 
niai, išėję pasižmonėti, apsikeisti su praeiviais naujais gandais. Kas 
kelios minutės pradundėdavo buivolais kinkyti vežimai. Beveik 
paskui kiekvieną jų bėgdavo būrelis vaikų, mėgindami užsikabin- 
ti, o vėžėjas piktai juos bardavo. Krautuvininkai garsiai šaukė apie 
savo prekes ir stoviniavo tarpduryje, plepėdami su moterimis. 

Ankstesnis kviečių ryšulėlis atsitrenkė į grindinį ir virto dulkių 
debesiu kaip tik toje vietoje, kur ką tik iššlavė Gvina. Ji piktai 
pliaukštelėjo liežuviu ir ištiesė Tobui kitą pėdą. Berniukas tylėdamas 

paėmė jį. Net tikra motina negalėtų vaikio pavadinti protingu. 
Kvailumas ir buvo vienintelis Tobo privalumas - jis neleido ber- 
niukui būti nedoru. 

Gvina šlavė šiaudų likučius, kad vežimų ratai bei arklių kano- 
pos sutrintų juos į miltus. Moteris stengėsi negalvoti apie tą lem- 
tingą dieną, kai prieš trisdešimt šešias savaites virš durų buvo pa- 
kabintas byrantis kviečių pėdas... Ta diena buvo tokia pat karšta, 
kokia žadėjo būti ši... Tada ji taip pat stovėjo prie kopėčių, tik ant 
jų buvo užlipęs ne silpnaprotis berniūkštis, o pats Kerpas. O dabar 
Kerpo kaulai jau supuvę bevardžiame kape kažkur ties Tolaminu. 
Po to prasidėjo maras... ir Karnas su Nalnu išėjo paskui savo tėvą. 
Ji liko visai viena - našlė, netekusi vaikų, viešbučio savininkė. Gvi- 
na Niena Solit. 

- Gvina! 

Moteris atsisuko, prisimerkė apakinta saulės. 

Ją pašaukęs vyriškis buvo aukštas, liesas. Be barzdos, be ūsų. 
Ant nugaros kietai prikimštas maišas. Pilki, nedažyti drabužiai - 
laisvas apsiaustas bei kelnės. Įprasti kvolų rūbai, tik sukirpimas 
keistas. Pilkos įdėmios akys, susitaršę kaštoniniai plaukai, kur kas 
trumpesni, nei kitų Dalingo gyventojų. Po oda - jokio riebalinio 
sluoksnio, tiktai raumenys ir kaulai. Taip, jis labai aukštas. Ir šyp- 
sosi Gvinai tarsi senas labai artimas draugas. Bet ji tikrai niekada 
anksčiau nėra šito vyriškio mačiusi. 

- Aš ne... 

Jis nustebęs pažvelgė į moterį: 

- Prašau man atleisti. Esu Tibalas Amboras Frainitas. - Jis nu- 
silenkė. 

- Man didelė garbė, Tibalai sadž. Aš Gvina Niena Solit. 

- Taip. Tai man didžiulė garbė, Gvina sadž. - Jis droviai nu- 
raudo. 

Nuraudo? 

Sumišimas. 

Jo žvilgsnis laukiantis. Moteris net prisiminti negalėjo, kad 
kada nors būtų taip sutrikusi. Ji juk puikiai įsimena Žmonių veidus! 
O vyriškis maždaug jos bendraamžis, o gal net vyresnis. Tik ko- 
dėl jis nuraudo tarsi uoga? 

Svetimam žmogui mieste reikalingas viešbutis, o “Kerpo Soli- 
to viešbutis Fenikso gatvėje'' buvo garsus. Ir turėjo nuolatinių gy- 
ventojų, kurie dažniausiai čia apsistodavo nebe pirmą kartą - pir- 
kliai, fermeriai, škiperiai... Nors pasitaikydavo ir tokių, kurių Gvi- 
na anksčiau nebuvo mačiusi. 


Bet kodėl ji bukai spokso į šitą Žmogų ir negali žodžio išlemen- 
ti? Ir kodėl jis taip įdėmiai žiūri į ją, kodėl jo skruostai dega, o akys 
tokios ilgesingos? O žvilgsnis kažkoks keistas, nesuvokiamas. 

- “Viešbutis Fenikso gatvėje", - ištarė vyriškis, ir jo tartis Gvi- 
nai buvo neįprasta. - Kiekvienas pasakys... visi man tvirtino, jog 
tai geriausias miesto viešbutis, Gvina sadž. 

Jis kalbėjo labai jau švelniai ir stovėjo pernelyg arti... 

Iš Jūreivių skersgatvio pasirodė pora nupiepusių buivolų, po 
to - dar viena... 

- Žmonės jums tiesą sakė, Tibalai sadž. 

- Gvina, man reikalingas kambarys. - Regis, jam smagu, kad 
moteris jo neatpažįsta. Ir pernelyg greitai jis praleido pagarbų žo- 
delį “sadž". 

- Aš galiu išnuomoti kambarį, Tibalai sadž. 

Berniukas Tobas vis dar stovėjo ant kopėčių ir stengėsi pri- 
tvirtinti naują pėdą. Gatve artėjo tempiantys vežimą buivolai. Tiba- 
las pasitraukė atatupstas ir atsidūrė jiems ant kelio. Jis pakėlė del- 
ną, nenuleisdamas nuo moters akių. 

- Tu atėjai keliu iš Tolamino? - pasiteiravo ji. Antraip vyriškis 
nebūtų taip anksti atsiradęs jų mieste. 

Jis kiek dvejojo, po to linktelėjo. Vežėjas apipylė vyriškį keiks- 
mažodžiais. 

- Ir kaip tenai? - paklausė moteris. 

Tibalas paniuro. 

- Kaip visada, - atsakė jis. 

Kaip tai? Juk Tolaminą pavasarį nusiaubė vesnarai... 

Vežėjas įtempė pavadžius, ir vežimas girgždėdamas sustojo - 
putoti buivolų snukiai per alkūnę nuo ilgšio nepažįstamojo. O šis 
stovi sau kaip niekur nieko ir vis dar nenuleidžia akių nuo Gvinos. 

Tobas nulipo nuo kopėčių iki ausų išsišiepęs, kad pavyko su- 
sidoroti su tokia neįprasta užduotimi. 

- Viskas padaryta, Gvina sadž. 

- Paimk iš čia kopėčias, Tobai. 

- A-a... Aha! - kvailelis griebė kopėčias ir nunešė jas šalin. Ti- 
balas pasitraukė buivolams iš kelio. 

- Iš tavęs juk galėjo likti tik blynas, - pasakė moteris. 

- Kas? - Jis atsisuko į vežimą, į įniršusį vežėją, tarsi juos tik 
dabar būtų pastebėjęs, ir gūžtelėjo pečiais. - Ne. 

Kažkas jame buvo keisto, bet moteris nejautė nerimo. Beveik 
priešingai - atrodė, kad jis siūlosi į draugus. Atvirai apie tai nekal- 
bėjo, tačiau elgėsi taip, tarsi manytų, jog draugystė tarp judviejų - 
tai savaime suprantamas dalykas. Ir moterį kažkodėl tai ramino. 

Drabužiai ne kokio nors turtuolio, nors nepasakysi, kad vargšo... 
pats neša savo kelioninį krepšį. Vadinasi, nėra turtingas. Kalba 
mandagiai. Ne kareivis ir ne pirklys. Galbūt koks nors keliaujantis 
mokytojas? Na, bent jau šitas kol kas dar nepasiūlė Gvinai ištekėti 
už jo. Pastaruoju metu jai nuolat tenka atšaldyti įsijautusius pre- 
tendentus, trokštančius čia ir dabar paimti į žmonas Gvinos... 
viešbutį. Anksčiau ar vėliau moteris nesugebės jiems atsispirti ir 
pasiduos. 

Gvina atidarė duris. Suskambėjo varpelis. 

- Parodysiu tau laisvus kambarius. (Jie visi buvo laisvi, bet 
moteris neketino to pripažinti). 

Vyriškis praėjo pro ją, įžengė į vidų. Moteris žengė žingsnį, ir 
kažkieno balsas staiga ištarė: “Prasidėjo ". 

Gvina vos nepašoko iš nuostabos. Apsižvalgė. Nieko. Tobas 
nešinas kopėčiomis kaip tik pasuko prie galinių durų. Vežimo jau 
nesimatė. Ir tai nebuvo Tibalo Frainito balsas. 

Kas gi ištarė šiuos žodžius? Ar ji jau visai kuoktelėjo, ir jai pra- 
dėjo vaidentis balsai?! Sudrebėjusi iš baimės, Gvina nusekė į vidų 
paskui savo naują gyventoją. Ir trenkė durimis stipriau nei visada. 


2. 


Tirnų Slėnyje viskas prasidėjo nuo skaudančio danties. Bulrio- 
nas Tirnas gerai žinojo, ką reiškia, kai tau traukia dantį. Bet kuris 
žmogus, pergyvenęs savo dantis - nubaustas likimo. Tokia buvo 
j0 nuomonė. Jam pasisekė, kad Glotionas, jo vyriausias sūnus, vi- 
sada buvo pasirengęs pagelbėti. Jis kalvis, o jo rankos tarsi išskap- 
tuotos iš ąžuolo. Replėmis galima sutrupinti senus dantis, todėl 
Glotionas traukdavo juos tiesiog pirštais. Atrodė, kad išraus su vi- 
su žandikauliu. Suspausdavo aukos galvą po pažastimi taip, kad 
kaukolė traškėdavo. Bet devyni atvejai iš dešimties baigdavosi sėk- 
mingai. Dantį jis ištraukdavo švariai. 

Deja, kaip tik šitas atvejis buvo dešimtas. Bulrionui derėjo pa- 
kentėti, palaukti kokią savaitę kitą, kad krūminis dantis dar labiau 
išpūtų. Bet ne! Įsigeidė kuo greičiau danties atsikratyti. Ir Glotio- 
nas, raudamas dantį, jį nulaužė... Tada viskas ir prasidėjo! Vozio- 
nas pareikalavo tris dienas palaukti, kol likimas taps jiems palan- 
kus, tačiau per tą laiką Bulrionas vos nekuoktelėjo iš skausmo. Glo- 
tionas, Brankionas ir Zanionas trise vos išlaikė tėvą, kol Vozionas 
durklu krapštė išpuvusias šaknis. 

Be, matyt, ne viską išpjovė. Po dviejų dienų Bulriono veidas iš- 
sipūtė tarsi moliūgas ir buvo toks karštas, jog, atrodė, netrukus 
sudegs barzda. O skausmas toks, tarsi galvą kas gręžtų. 

Regis, atėjo mirtis. 

Žinoma, Dalinge buvo chirurgų. Bet iki miesto reikėjo keliauti 
dvi dienas, o šitiek laiko jis neišvers... O ir vilties, kad dabar koks 
nors daktaras sugebės jam pagelbėti, nebuvo. 

Atrodė, jog likimas tuojau pat užvers Bulriono Tirno gyveni- 
mo knygą. 


3. 


Tolamine viskas prasidėjo nuo pasibaidžiusių arklių. Du pami- 
šę arkliokai lėkė siaura gatvele, vildamiesi pabėgti nuo juos perse- 
kiojančios dundančios pabaisos. Moliniai puodai barškėjo, ritinėjo- 
si po vežimą, kartais vienas kitas išskrisdavo ir subyrėdavo į šipu- 
lius. Praeiviai atšokdavo į šalį, glaustėsi prie sienų arba, pastebėję 
atviras duris, smukdavo pro jas vidun. Keisčiausia, kad vežimas 
buvo tuščias, ir niekas nežinojo, kur dingo vežėjas. 

Ant arklių kelio, įsikišęs į burną pirščiuką, stovėjo mažylis ir 
nieko nesuprantančiomis akimis žiūrėjo į artėjančią mirtį. 

Motina puolė prie jo, ketindama sugriebti ir patraukti iš kelio, 
tačiau paslydo ir pati suklupo ant grindinio, tiesiai po arklių kano- 
pomis. Vežimas bei arkliai praskriejo virš nelaimėlių ir nukūrė tie- 
siai prie upės - į mirtį. Moteris šiaip taip pakilo, glausdama prie 
krūtinės vaikutį. Pasirodė, kad jiedu liko visiškai sveiki... išvengė 
netgi mėlynių. 

- Štai! - sucypė Džasburas. - Matei?! 

- Pasisekė, - burbtelėjo Orduras. 

- Pasisekė? Tu tai vadini sėkme? O aš pasakysiu, jog šito ne- 
galėjo būti. Tai neįmanoma, tai kažkokie kerai, kažkas tai pa-da- 
rė! 

Orduras pasikasė pakaušį, pagalvojo. Tik pastaruoju metu jam 
nelabai sekėsi galvoti. 

- Gal ir taip. 

- Gal?! Cha! O tu dar kvailesnis, nei atrodai. 

- Iš tokio paties girdžiu! 

- Atrodai bukagalvis, bet tau iki jo dar toli. Smegenų turi ma- 
žiau, negu kopūsto galva. 

- Ir tu ne ką geresnis. 

Orduras net argumentų prieštarauti pritrūko. Jis žinojo esąs 

bukagalvis. Bet nesąžininga, kad Džasburas jį šitaip vadina. O pats 
koks? Pakumpęs neūžauga, vos ne kuprius. Veidas pilkas kaip že- 
mė, tarsi jo savininkas daugelį metų vaikščiotų nesiprausęs. Ir vi- 
sas taip šlykščiai raukšlėtas. Akių baltymas pageltęs. Pats visas ap- 
siseilijęs. Ir nors virš plikės plaukai blizga sidabru, prie šaknų jie 
vis dar juodi. Ant skruostų tamsios šerių dėmės... taip pat ir ant 
plikės. Atsikišę dantys, o iš drabužių tik purvini skudurai belikę. 

Tuo tarpu paslaptingas vežimas jau nuriedėjo į prieplauką. Vie- 
nas arklys pasuko į kairę, kitas - į dešinę. Pakinktai sprogo, išlais- 
vindami arklius, o vežimas riedėjo pirmyn, prašoko pro dvi baržas, 
vos išvengęs susidūrimo su jomis, ir dingo vandenyje... 

Džasburas sukikeno tarsi beprotis, stebėdamas naują likimo 
galios įrodymą, niekaip neatitinkantį mūsų pasaulio dėsnių. 

Palyginimas su kopūsto galva Ordurui priminė, kad jo pilvas 
urzgia. Jis pažvelgė į vieną gatvės pusę, po to - į kitą. Aplinkui 
stovėjo daug žmonių. Vieni žvelgė įkandin vežimo, kiti būriavosi 
aplink moterį su kūdikiu, aptarinėdami stebuklingą jų išsigelbėjimą. 

- Skrandis streikuoja. Juk aš visą dieną nieko nevalgiau. 

Džasburas pratrūko juoku. 

- Visą dieną? Bet juk ką tik prašvito. Ar ketinai pasakyti, kad 
vakar nieko nevalgei visą dieną? 

- Nesvarbu. Tik norėjau pasakyti, jog esu alkanas. 

- O kas dėl to kaltas? Tu tarsi elgeta. Baisesnis už karą. Vai- 
kus, tave pamačius, ištinka traukulių priepuolis, o moterys šunis 
paleidžia, pasižiūrėjusios į tavo marmūzę. 

- Iš tokio paties girdžiu! 

- Pusė šito miestelio Žmonių vaikšto alkani. Juk būtent tu su- 
galvojai keliauti į Tolaminą. Nieko kvailesnio ir būti negalėjo. 

Orduras nemanė, kad keliauti į Tolaminą nusprendė būtent jis, 
bet šiandien prieštarauti bendrakeleiviui neketino. Rytoj - jau kitas 
reikalas. 

- O tu pats ką nors valgei šiandien? 

- Ne. Ir vakar nieko nevalgiau! 

- Nepatinka man šitas miestas, - pareiškė Orduras. - Dvokian- 
tis kažkoks. 

- Smegenys tavo suminkštėjusios! Tai nuo gaisrų. Be to, 
miestas buvo nusiaubtas, bukagalvi! 

Ir tarsi patvirtindamas jo žodžius, aukščiau ant kalvos stovėjęs 
namas staiga tarsi krioklys pasipylė ant nustėrusios gatvės plytų 
bei sijų nuolaužomis. Juodais debesimis pakilo dulkės. Žmonės 
pradėjo klykti. 

- Na, štai, - vėl sukikeno Džasburas. - Tiek laiko stovėjo, o 
dabar ėmė ir sugriuvo. Sakau tau - čia kažkas veikia, kažkokios jė- 
gos... 

- Kas? 

- Iš kur man žinoti? 

Blykstelėjo žaibas, beveik virš jų galvų sudundėjo griaustinis. 
Orduras net pašoko. 

- Eime iš čia. 

- To dar betrūko! Griaustinis tokiu paros metu? Ar esi ką 
nors panašaus matęs? 

- Džasburai, griaustinis nematomas, jį galima tik girdėti. O 
mes matome žaibą. 

- Cha! Kažkur klaidžioja ogoulgratas. Paieškokime jo. - Ir 
Džasburas nušlubčiojo žemyn šlaitu savo kreivomis kojomis. Or- 
duras nusekė jam iš paskos. 

- Kam tau to reikia? Ir iš kur Žinai, kad jis ten? 

- O aš ir nežinau. Tik pats pamatysi, kad jis tikrai ten. 

Protingi žmonės, išgirdę apie ogoulgratą, bėgs kuo toliau, o ne 
puls jo ieškoti. Bet, jeigu Džasburas tenai eina, tai Ordurui belieka 
tik sekti paskui jį. Džasburas ką tik nelabai gerai su juo pasielgė, 
bet jis juk protingas. Jis pats taip sako, vadinasi, taip ir yra. 

Vėl blykstelėjo žaibas, sugriaudėjo ir iš dangaus pasipylė vy- 
nuogės dydžio lietaus lašai. 


4, 


Išlindęs iš už medžių, Bulrionas pasuko iš tako ir, sustojęs 
kalvos viršūnėje, įtempė Griaustinio pavadžius, norėdamas apžiū- 
rėti Tirnų Slėnį. Jis beveik neabejojo, kad mato Slėnį paskutinį kar- 
tą, tačiau net pats sau nenorėjo to pripažinti. Senis pastebėjo, kaip 
susižvalgė jo palydovai, bet nieko nedrįso pasakyti - jie žinojo, jog 
Bulrionas čia sustoja kiekvieną kartą. Ir dabar pasielgė taip, kaip 
paprastai elgdavosi. Judėti toliau DESUsIOJAS, reikštų pripažinti sa- 
vo pralaimėjimą. 

Skausmas tarsi įkaitinta vinis gręžė jo žandikaulį. Ryto gaiva 
vėsino įkaitintą jo veidą. Kai kas iš raitelių jau nusimetė savo ap- 
siaustus, liko iki pusės nuogi. Tik jis vienas buvo susisiautęs į sto- 
rą vilnonį lietpaltį ir stengėsi neparodyti, kaip jį purto šaltis. 

Jis žvelgė į Tirnų Slėnį - kaimenės ant šlaitų, pievos, javai, 
vaismedžių sodai, namai, varpinė... Būtent iš čia jis pamatė Slėnį 

pirmąjį kartą, būdamas dar berniūkštis, kai jo tėvas čia buvo apsi- 
stojęs. 

“Manau, tiks, - pasakė tąkart tėvas ir sušiaušė jam plaukus. - 
Ar sugebėsi užkariauti šį Slėnį, berniuk?"' 

Moterys nusijuokė. Galbūt nusijuokė ir Mogionas su Tilionu, 
nors jis neprisimena, ar jo broliai tada buvo šalia, o galbūt jie ap- 
skritai nieko negirdėjo. Bet moterų juokas jame sukėlė pyktį, ir jis 
pasileido bėgti šlaitu žemyn, mojuodamas savo vaikiška ietimi. Jis 
buvo pirmasis iš Tirnų, atėjęs į Slėnį... Nuo to laiko Slėnyje visada 
gyveno Tirnai. Praėjusią naktį, kankinamas nepakeliamo skausmo, 
senis negalėjo užmigti ir pamėgino suskaičiuoti mintyse visus 
juos, bet jam nepavyko. Tačiau bendrą skaičių jis apytikriai žinojo. 
Kilusių iš Slėnio jų buvo maždaug trys šimtai dvidešimt šeši. 

Jei atvirai, tai dabar Slėnį jis matė ne taip aiškiai, kaip kadaise. 
Apšviesti vasaros saulės, kalvomis bei javais sliuogė debesų šešė- 
liai. Blykčiojo upės užutekiai. Bet senos jo akys jau nelabai matė 
tenai Žmones; jis netgi negalėjo atskirti, kur kelmai, o kur karvės. 

Tačiau mintyse išliko viskas: klojimai, dirbtuvės, vandens ma- 
lūnas, lanku išsidėstę namai. Keletas mūrinių namų vis dar tebe- 
stovėjo, tačiau įgriuvusius čerpių stogus dabar pakeitė šiaudiniai. 
Ir jo dar nebaigta statyti maža tvirtovikė. 

Prieš pusę amžiaus viskas čia atrodė kitaip. Slėnis dar nesiva- 
dino Tirnų Slėniu. Kelios sulūžusios tvoros, vaismedžių kelmai, 
sugriuvusi imperijos laikų vila, keletas naujesnių valstiečių namelių 
ir beveik palaidoti žemėje pilies griuvėsiai. Dar ir dabar aukštoje 
žolėje vaikai surasdavo surūdijusius kardus bei šarvus. Karas, po 
to Muolės Prakeiksmas, nusirito per šitą žemę... Slėnis tarsi laukė, 
kas pirmasis jį pavergs. 

Ir jį pavergė Gamionas Tirnas ir trys jo sūnūs. O dabar, mo- 
sigąstų, suriktų iš siaubo ir pasileistų bėgti, pamatę sėlinantį prie jų 
senų senovėje gyvenusį zardaną. Bulrionas gimė Kvole, kaip ir jo 
tėvas, bet vis tiek jie buvo zardanai ir ankstyvoje jaunystėje bjau- 
rojo savo veidus, kad sukeltų siaubą priešams. 

Gamionas nusprendė tapti civilizuotu ir kovinį arklį įkinkyti į 
plūgą. Jie savo užmačias įvykdė. Tirnų Slėnyje pradėjo dėvėti aus- 
tinius drabužius, o ne žvėrių kailius. Uždraudė savo sūnums nusi- 
pjauti nosis, taip pat nupjauti priešams lytinius organus, kaip tro- 
fėjus. Uždraudė jiems puldinėti kaimynus, plėšti bei prievartauti 
juos. 

Ir paskutinysis iš tų sūnų buvo senstantis storulis žemdirbys, 

dabar mirštantis dėl savo supuvusio danties... Jis buvo zardanų 
kario sūnus, nors per visą savo gyvenimą nenužudė nė vieno 
Žmogaus. 

Žinoma, čia neapseita be lemčių, jos irgi atliko savo vaidmenį. 
Per visą Bulriono gyvenimą lemtys saugojo Tirnų Slėnį nuo karo, 
maro ir bado. Dabar jų malonės, regis, baigėsi. Žlugo Tolaminas. 
Prasidėjo negandų metas. Gerų laikų mirčiai nebūna, bet šitas lai- 
kas turbūt buvo pats palankiausias. 

Senio akys pradėjo ašaroti nuo šalčio. Jis atsisuko į Brankioną, 
laukusį šalia. Jis atpažino sūnų tik pagal jo arklį. Kiek pamirksė- 
JęS, Jau pamatė susijaudinusį sūnaus veidą. 

- Kai tik sutvarkys šieną, pasiųsk juos vėl statyti tvirtovikę. 
Suprantu, kad dabar kaitra, bet galima dirbti keletą valandų ryte. Ir 
pamatysi, kaip reikalai pajudės. 

Stojo tyla. Atrodė, jog Brankionas visada skaičiuodavo iki de- 
šimties, prieš pradėdamas kalbėti. 

- Mes grįšime prie darbų anksčiau, negu sutvarkys šieną, tėve. 

Jie abu žinojo, jog Bulrionas nebegrįš... 

- Tu su mumis nekeliausi. Aš juk pasakiau, kas keliaus. 

O Lemtys! Liežuvis jo beveik neklausė. Senis piktai apsižval- 
gė. Jis pasirinko penkiolika palydovų. To pakanka. Bet prie jų pri- 
sijungė dar dvylika, jei ne daugiau. Prie balnų pritvirtinti krepšiai 
bei suvyniotos antklodės. Jei ne tas prakeiktas skausmas, jis 
anksčiau būtų viską pastebėjęs. 

- Manote, kad keliauju plėšikauti mieste? Manote, man būtina 
kariuomenė? 

- Ne, tėve, bet... - Brankionas prisiminė, kad jis dar nėra klano 
galva. Jis pamėgino pradėti iš pradžių, tačiau jo veidas persikreipė 
nuo pastangų surasti tinkamus žodžius. - Tėti, sugrąžink atgal 
moteris. Be jų tu greičiau judėsi pirmyn. 

Brankiono barzdoje įsimetė žilė, o plaukai ant krūtinės visai 
nubalo. Jis visada buvo nerangus, bet su amžiumi pasidarė kaž- 
koks mieguistas. “Netgi mano sūnūs jau paseno!" Taip, kol kas jis 
dar ne klano galva, tačiau po dienos kitos užims tas pareigas... jei 
tik kiti sutiks. Nemažai šalininkų turi Zanionas. Haimionas įsitiki- 
nęs, jog būtent jis turi vadovauti, nes yra vyriausias. Todėl Bulrio- 
nas ir pasiėmė jį į kelionę. Galbūt jau dabar reikėtų įvardinti įpėdinį? 
Ne! Tai reikštų, jog jis pripažįsta tai, ko jam nesinorėjo pripažinti 
- tr vis dėl to nelemto danties! Jis taip ir neprisirengė paskirti įpė- 
dinio, o dabar jau vėlu. Tik kvailiai gali duoti nurodymus, kurių jie 
jau negalės įvykdyti. 

Bet duoti pamokantį patarimą... Ne, ir to negalima. Jei Bran- 
kionas pats nesugeba suprasti, tai jis turi brolius, kitus giminaičius, 
kurie pamąstys... O moteris jis pasiėmė dėl to, kad jų išvyka pa- 
nešėtų į paprastą Tirnų Slėnio gyventojų kelionę į miestą. Miestą jie 
aplankydavo kas trys ar keturios savaitės. Bet paskutinį kartą to- 
kia išvyka buvo senokai. Tai vis dėl žvaigždžių negalės, paplitusios 
pavasarį Dalinge... Todėl dabar pats laikas buvo aplankyti miestą. 
Kartais jie atvarydavo į turgų galvijus, kartais ką nors pirkdavo. 
Jei Bulrionas Tirnas keliaus pas chirurgą tik su ginkluotų žmonių 
saujele, daugelis ilgai kasysis pakaušius. Artėja negandų metas. Tai 
tiesa. Ir jo mirtis gali būti ta kibirkštis, nuo kurios įsiliepsnos visas 
kraštas. Bet jis garsiai to nepasakys. Ir moterys reikalingos tam, 
kad niekas nieko nesuprastų. O dabar jis ir veršingos karvės neap- 
lenktų - kiekvienas žingsnis buvo tikra kančia. 

- Tai joms gera proga apsipirkti. Nepamiršk nakčiai palikti sar- 
gybą. 

Dar vienas artėjančios negandos požymis. Po Tolamino nu- 
siaubimo nuolat sklandė gandai apie siautėjančias plėšikų gaujas. 
Nepraėjo nė mėnuo, kai visai šalia Vaitfordo naktį visą šeimą išžu- 
dė. 

Jis apsidairė, norėdamas įsitikinti, ar niekas jų negirdi. 

Jo žvilgsnis sustojo ties liesu jaunuoliu, sėdinčiu ant žemo dė- 
mėto arklio. Arklys buvo maždaug dviem uolektimis žemesnis, 
negu reikalavo jo kojų ilgis. Be kepurės. Tamsūs plaukai styro tar- 
si rugių želmenys. Pirmais pūkeliais padengti skruostai blizga ap- 
šviesti saulės. Akyse kupina kančios viltis. Ir antklodę pasiėmęs, 
ir krepšius, ir netgi kardą. 

- Hm! - pasakė Bulrionas, mėgindamas šyptelėti pro skausmo 
sukaustytą žandikaulį. - Ko gero, dar ir Polionas. 

Reikėtų juo pasirūpinti. 

- O jis kuo čia dėtas? 

- Jis man skolingas. 

Brankionas atsikrenkštė ir, suraukęs antakius, atsisuko į sūnų. 

- Apie kokią skolą kalbi? 

- Jis privalo pagimdyti man dar provaikaičių. 

Polionas nuraudo iš džiaugsmo. O visi aplinkui prapliupo 
juoktis. Bulrionas taip pat pamėgino šyptelėti, bet jo veidas net su- 
prakaitavo iš skausmo. 

- Reikia jam dar žmoną surasti, nes jiedu su Meilima pernelyg 
dažnai raičiojasi šiene. O pats Žinai, kad artima giminystė gadina 
prieaugį... 

Dabar visi dviprasmiškai kvatojo. Jaunasis Polionas susigūžė 
ir kaltai pašnairavo į Meilimos tėvą, Zanioną. 

- Duok jam savo arklį, Sasionai, - įsakė Bulrionas. - Nes šitą 
nupiepusi kuiną galiausiai vargšeliui teks ant pečių tempti! - Ir vėl 
visi ėmė kvatoti. Laikas judėti pirmyn. Tik dar reikia priminti Bran- 
kionui. - Žiūrėk man, kad tvirtovikės sienos kiltų aukštyn! 

Surūgęs Brankiono veidas susiraukė tarsi kūdikio. 

- Pasistengsiu, tėti, kad iki tau sugrįžtant sienos per uolektį pa- 
kiltų aukščiau, - kimiai atsakė jis. 

Kodėl gi nepažadėjus? Pažadėti visada galima. Kad ir tris uo- 
lektis! O ką dabar pasakyti? “Kol manęs nėra, vadovausi tu". Ar- 
ba: “Tarkis su Zanionu?" Ne. Tai kažkokie atsisveikinimo žodžiai, 
o Bulrionas Tirnas neprisipažįsta pralaimėjęs, kol dar jo kūne ru- 
sena gyvybė! 

Jis nusigręžė nuo sūnaus, dar kartą pažvelgė į Slėnį. 

- Žiūrėk man, laikykis žodžio. Laukite mūsų po savaitės. 

Polionas su Sasionu greitosiomis apsikeitė arkliais, perkėlė 
krepšius. Bulrionas apgręžė Griaustinį ir nujojo takeliu. 


5. 


Kai Džasburas pasiekė krantinę, lietus pylė kaip iš kibiro. Buvo 
tikra kruša, žaibai, griaustinis. Kažkas panašaus į uraganą. Štai tau 
ir saulėta vasaros aušra! Tokia gamtos išdaiga akivaizdžiai įrodo, 
kad čia neapseita be ogoulgrato poveikio. O dar tie pasibaidę Ie- 
kiantys arkliai! O sugriuvęs namas! Kokios dar galėtų būti abejo- 
nės? Ogoulgratai kelia baimę. Jei prakeikė Ogoulė, gali kas tik nori 
įvykti, nes Ogoulė - dovanoja lemtį. Ir gerą, ir blogą. Pavojus, Ži- 
noma, yra, bet gali pasitaikyti ir patogi proga. 

Tikėdamasis, kad Ordurui užteks proto nuo jo neatsilikti 
(nors, kas jį žino!), Džasburas ryžtingai Žžingsniavo pirmyn, grum- 
damasis su liūtimi, nugalėdamas vėją... Vanduo pylė jam į akis, 
dantys barškėjo nuo šalčio. Iš drabužių nebuvo jokios naudos, jis 
tarsi visiškai nuogas maudėsi lediniame vandenyje. Kažkokia be- 
protybė. Pareiga, žinoma, svarbu, bet turi būti ribos. Jis sugebėjo 
sustoti. Vėjas pūtė jam į nugarą, tarsi norėdamas nup kšii Iva 
plaukos į į šaltą sraunų Flugoso vandenį. Baržos bei VAS 0 inėjo 
į viršų, dejavo i ir girgždėjo lynai. Beveik nieko nesimatė. 

Staiga vėjas nurimo. Džasburas ėmė trauktis atatupstas ir at- 
sitrenkė į Ordurą. Tas nesugebėjo sulaikyti bendražygio, o ir vė- 
jas staiga pakeitė kryptį ir nubloškė jį į šaltą gatvės purvą. 

Orduras nustebęs klapsėjo akimis. 

- Kas čia tau, Džasburai? 

- Besmegenė tavo makaulė! Tavo galva prikimšta samanų! 
Padėk man atsikelti, rupūže tu išverstake! 

- Iš tokio paties girdžiu. - Orduras sugriebė jį už rankų ir pa- 
dėjo atsikelti. 

- Dabar pasislėpsime nuo šitos audros, kad aš galėčiau ramiai 
pamąstyti. 

Audra azartiškai puolė jiems į pagalbą. Iš lietaus užsklandos 
dundėdama išriedėjo statinė, nusitaikė tiesiai į Ordurą, vis dar pri- 
laikantį Džasburą, ir išvertė jį iš kojų. Džasburas, tarsi paleistas iš 
rankų akmuo, kažkur nusirito. Staiga jo kojos pakibo ore. 

Kritimas ilgai netruko, jis greitai pasijuto besąs ant drėgnų 
šiaudų krūvos. Nelabai minkšta, bet, nukritęs ant medinės denio 
dangos, būtų susitrenkęs stipriau. Šalia jų sprogo statinė ir pažiro 
tarsi fejerverkas. 

Džasburas atsikvėpė, atsargiai pakėlė galvą, apsižvalgė, vėl 
laukdamas kokios nors naujos netikėtos šunybės. Jis pastebėjo at- 
siradęs baržoje, kuri stovėjo pasisukusi šonu į prieplauką. Vėjas 
čia neatrodė toks įniršęs kaip gatvėje. Ir lietus ne taip pliekė, nors 
iš gatvės tekėjo purvino vandens srovės ir taškė jį. 

Laivai buvo ilgi ir kažkokie griozdiški, neišvaizdūs. Labiau pa- 
našūs į didžiules dėžes. Dažniausiai turėjo tik vieną stiebą, įtaisy- 
tą priekinėje dalyje, kad, plaukiant pasroviui, laivas galėtų didinti 
greitį. Aukštyn pasroviui laivus tempė jaučiai. Dažniausiai baržų 
šeimininkai turėdavo nuosavus jaučius. Šiuo metu jų nebuvo ant 
denio, bet tai akivaizdžiai laikinas reiškinys. Ir čia išmėtyti šiaudai, 
žinoma, buvo skirti jiems. 

Kairėje pusėje buvo planšyras, dešinėje - kajutės sienelė, kurio- 
je matėsi durys. Sienelė išraižyta, dar nuo šlovingų laikų išlikę ryš- 
kių dažų pėdsakai. Tokio dydžio upių laivai visi buvo senoviniai, 
pastatyti dar imperijos laikais. Dabar tokie jau nebuvo statomi. Su- 
prantama, kokios būklės buvo jų medinės dalys po šitiek metų. Ir 
dar po to, kai ogoulgratas pasidarbavo! Po jo net ir naujos lentos 
ar sijos gali subyrėti. Džasburas sunkiai atsiklaupė, ketindamas su- 
grįŽž6ė4 krantą. Turbūt kažkas girdėjo, kaip jis krito, ir būtinai išeis 
pasižiūrėtiyfą gal čia jis suras ką nors valgomo... 

„ « Kajutės durys atsidarė. Tarpduryje stovėjo moteris. Jau vieno 
žvilgsnio į ją pakako, kad jo noras kuo greičiau atsidurti krante 
šimteriopai padidėtų. Nerimas virto panika. 

Pati Labranca Lamit! Labranca ogoulgratas, per kurios malonę 

jis ir atsidūrė čia. Be to, ji svarbiausia moteris Raragašo taryboje ir 
pati grėsmingiausia iš visų kada nors jo sutiktų moterų. Iš pradžių 
jis tik bijojo šios moters, po to pradėjo kelti Džasburui siaubą. 

Jis pamanė, ar tik Labranca neatvyko į Tolaminą, norėdama 
patikrinti jį, bet paskui atsisakė šios minties - ne toks jis svarbus, 
kad pačią Labrancą ištrauktų iš Raragašo! Ji pati ir pasiuntė čia 
juodu su Orduru. Tačiau jų užduotis buvo tokia menka, kad, var- 
gu, ar pati Tarybos Pirmininkė galėjo tuo domėtis. Todėl dabar 
protingiausia kuo greičiau dingti iš Čia ir pasistengti daugiau jai ne- 
sipainioti po kojomis. 

Džasburas pažinojo šitą moterį, 0 jinai negalėjo jo atpažinti. 
Vienintelis availgrato privalumas - jie neatpažįstami, nes nuolat kei- 
čia savo išvaizdą. 

- Atleiskite, sadž, - sumurmėjo jis, mėgindamas atsistoti. Ne- 
tikėtai čia nukritau... iš prieplaukos. Jau išeinu. Tuojau pat išeinu! 

Labranca paniuro. Ji buvo labai stambi - aukštesnė už jį ir vy- 
riškai dramblota. Jos amžius sunkiai nusakomas, nes juoduose su- 
suktuose mazgu plaukuose nesimatė nė vienos žilės, tuo tarpu rūs- 
tus veidas prie akių bei burnos išvagotas raukšlių. Ji vilkėjo sidab- 
ro spalvos suknelę. Tokie drabužiai netiko čia, Da Lamoje. Sukne- 
lė netgi nejudėjo, kai vėjas pūtė į ją. 

Moteris dar nespėjo prasižioti, kai Orduras iš prieplaukos su- 
riko: 

- Ką tu ten veiki, Džasburai? 

Tankūs juodi Labrancos antakiai pakilo aukštyn. 

- Džasburas? - ji sučiaupė lūpas, po to pažvelgė į prieplaukoje 
esantį žmogų ir nustebo. - O tenai, reikia manyti, Orduras? Užjau- 
čiu! Nagi, ateikite! Abu. - Moteris pasisuko ir nuėjo į kajutę, nė 
akimirką neabejodama, kad jie įvykdys jos įsakymą. 

Viršuje sudundėjo griaustinis. 

Kajutė buvo didelė, bet žema bei tamsi - iliuminatorių langai 
taip apaugo purvu, jog beveik nepraleido šviesos. Jautėsi pelėsių, 
Jaučių, Žmonių, sugedusio maisto kvapas... Kilimas skylėtas, šo- 
ne stovėjo skrynios. Aukšta Labrancos šukuosena beveik lietė lu- 
bas. 

Orduras atšlubčiojo į vidų. Už jo nugaros vėjas užtrenkė du- 
ris, O jis tylėdamas paklusniai atsistojo šalia Džasburo. Nuo abiejų 
vyrų drabužių ant grindų varvėjo vanduo. Naujasis Orduro pavi- 
dalas buvo labai nemalonus - perkreiptas veidas, baltų plaukų 
sruoga prilipusi prie dešiniosios žydros akies. Kairėje veido pusėje 
akis buvo juoda, o plaukai tamsūs bei garbanoti. Visa kita taip pat 
kiek įmanoma sudarkyta, o nosis - tiesiog asimetrijos viršūnė! 

Labranca žiūrėjo į jį su gailesčiu bei pasibjaurėjimu. 

- Nestovėkite šitaip, mirtinai abu sušalsite! Kurioje nors iš šitų 
skrynių tikriausiai yra rankšluosčiai. Ir drabužių kokių nors atsiras. 
Nusivilkite šlapius savo skarmalus. 

Jie išsigando, susižvalgė. 

- O Lemtys! - valdingu bosu ištarė moteris. - Ko čia jums dar 
laužytis? Ar manote, kad plikų vyrų nesu mačiusi? Nekvailiokite! 
- Ji priėjo prie iliuminatoriaus, nuvalė jo viduriuką ir pažvelgė į upę. 

Džasburas nusirengė, ir jam palengvėjo. Tada priėjo prie ar- 
čiausiai stovėjusios skrynios. Ten, ogoulgrato dėka, galėjo būti kas 
tik nori. Nenustebtų išvydęs net nuodingų gyvačių kamuolį... Jis 
atidengė skrynią ir tuojau pat atšoko į šalį 

- Maistas! - sukaukė Orduras, pribėgęs prie jo. Čia buvo pusė 
dėžės džiūvėsių. Jiedu atsiklaupė prie dėžės ir nieko nelaukdami 
pradėjo juos graužti, visai negalvodami apie tai, kad abu šlapi ir 
nuogi... 

Kažkur tolumoje vėl sugriaudėjo. Lietaus lašų šokis ant stogo 
nutilo. 

- Ar prastu oru jūs pasirūpinote, Labranca sadž? - prikimšta 
burna paklausė Džasburas. 

- Prisidėjau prie to, - šaltai pareiškė ji. - Pradžia mano, bet ne- 
su tokia galinga, kad galėčiau apsieti be niekieno pagalbos. Be abe- 
jo, kažkur netoliese yra vienas ar net keli ogoulgratai. Jie pajuto 
mano poveikį ir prisidėjo prie jo. 

Štai tokia buvo Labranca. Atrodė, kad ji sugeba kitų galias 
panaudoti savo reikmėms. Raragaše ji ne vieną kartą tai įrodė. Ir 
nė vienas Žmogus nežinojo, ar ji naudoja tik savo galias, ar dar 
pasitelkia ir likimą. 

- O kas? - paklausė valgydamas Orduras. 

- Tie, kuriuos jūs privalėjote surasti ir padėti jiems! 

Džasburas vos susitvardė, garsiai nepasipiktinęs tokia neteisy- 
be. Priekaištauti jiems nesąžininga. Jiedu gavo neįvykdomą užduo- 
tį. Nėra būdų atpažinti ogoulgratą. Džolgrtą įmanoma atpažinti. Vi- 
sada prašom... Tai nesunku. Štai Orduras šiuo momentu buvo 
availgratas. Nors dažniausiai pasikeitimai būdavo tokie, kad taip 
akivaizdžiai nekristų į akis. 

- Ir kodėl jūs esate Tolamine, jei buvote pasiųsti į Dalingą? - 
paklausė ji. 

- Dalingas visus išlikusius išvijo - ir paženklintuosius, ir svei- 
kus. Pamanėme, jog kas nors iš jų galėjo atvykti čia. Juk neturė- 
jo kitos išeities. 

- O džiūvėsių akivaizdžiai sumažėjo. Jūs prastai maitinotės. 
Kas nutiko jūsų pinigėliams? Nesistenkite man aiškinti, pati numa- 
nau. - Ji atidarinėjo skrynias ir žiūrėjo, kas jose padėta. Po kelių 
sekundžių tarė: - Štai antklodės. Nieko, tiks. Nagi, valykitės! 

Ji numetė antklodes vyrams, vis dar tęsdama inspekciją. 
Džasburas nusprendė, kad alkį jau šiek tiek numalšino, 0 ryti sau- 
sus, panašius į pjuvenas džiūvėsius, daugiau nesinorėjo... Todėl jis 
atsistojo ir pradėjo šluostytis kūną antklode. 

- Na, kalbėkite! - įsakė Labranca. - Kiek paženklintųjų jums 
pavyko surasti? 

- Tris, sadž. Džolgratą, ogoulgratą bei 1vilgratą. 

- Kai išvykau, nė vienas iš jų dar nebuvo pasirodęs. 

Iki Raragašo kelias tolimas. Kai Džasburas paskutinį kartą 
matė ivilgratą, jį lydėjo įniršusi persekiotojų minia... 

- Kol kas mums teks pamiršti apie kitus bėglius, - pareiškė 
moteris, vaikščiodama po kajutę. - Atsirado svarbesnių reikalų. 

Ši naujiena nenudžiugino Džasburo, nors jis labai norėjo atsi- 
kratyti ankstesnės jiems patikėtos misijos. 

- Klausau, sadž. 

- Tibalas Frainitas. Tu jį žinai. A! Štai drabužiai. 

- Šulgratas? Aukštas toks, liesas? Maždaug dvidešimt penke- 
rių? 

- Tas pats. Išėjo iš Raragašo prieš mėnesį, visai nieko nepaaiš- 
kinęs. Turėtų būti kažkur čia. - Moteris priėjo prie Džasburo, iš- 
tiesė jam apsiaustą bei kelnes. - Tau turėtų tikti. 

. Jis tylėdamas nusimetė antklodę ir tuojau pat sutriko, prisimi- 
nęs, jog šiuo metu yra vyriškos lyties, 0 jinai - ne... ir greitai atsu- 
ko jai nugarą. 

Kodėl ji persekioja Tibalą? Raragašo gyventojai galėjo ateiti ir 
išeiti kada tik panorėję. Bent jau jis visada taip manė. Galbūt ta mo- 
teris teiksis viską paaiškinti, o gal ir ne... 

- Mačiau jį, - sumurmėjo Orduras. Jis vis dar valėsi antklode. 

- Taip? - Moteris rūsčiai pažvelgė į jį. 

- Netikėk jo žodžiais, sadž, - pasakė Džasburas. - Jis dabar 
nedaug ką nutuokia. | 

Jos žvilgsnis svilino tarsi ugnis. 

- Bet tai paaiškina, kodėl mano poveikis atvedė judu čia. Ka- 
da? 

Orduras pasikasė galvą 

- Ė-ė... Maždaug prieš porą dienų, o gal prieš tris... 

- Ar kalbėjaisi su juo? 

- Ė-ė... Ne. 

- Kodėl? 

Jis atsitraukė atatupstas. 

- Jis manęs vis tiek nebūtų atpažinęs, Labranca sadž! 

Ji pažvelgė į Džasburą. 

- Bet tu galėjai pasakyti jam, kas toks esi. 

- Ne. Jis buvo valtyje. 

- A! Ir į kurią pusę plaukė? 

Orduras vėl viena ranka pasikrapštė galvą. Kitoje jis tebelaikė 
antklodę. Savo nuogumo vyriškis net nepastebėjo. Turbūt neprisi- 
minė esantis vyras. 

- Nepamenu. 

Labranca piktai gūžtelėjo pečiais ir nuėjo prie skrynios su dra- 
bužiais. 

- Ar valtį jaučiai vilko? - paklausė Džasburas. 

Orduras susimąstė, primerkė skirtingos spalvos akis. 

- Ne. 

- Tai buvo burlaivis? 

- Taip. 

Vadinasi, plaukė žemyn, pasroviui... Bet Labranca pati galėjo 
tą suprasti... 

- Žemyn pasroviui yra tiktai Dalingas, - pasakė ji. - Tai štai 
kur jis nukeliavo! - Ji numetė Ordurui drabužius. - Batų neradau. 
Mes dabar vyksime į Dalingą. Būtina surasti Tibalą Frainitą! 

Džasburas išdrąsėjo, turbūt todėl, kad apsišluostė ir apsirengė. 
Jis atsikvėpė ir paklausė: 

- Kodėl, Labranca sadž? 

Atrodė, kad žvilgsniu ji galėjo sutrupinti jo kaulus. 

- Karpanai perėjo Nildą. 

Naujiena nėra maloni, bet koks čia ryšis? Laimei, Orduras tarsi 
išmoko klausytis. Segiodamasis kelnes, jis ištarė: 

- A? 

Ir Labranca jau ne taip piktai pažvelgė į jį. Kas žino, galbūt ir 
jai nesvetimas jautrumas... 

- Tai reiškia karą. Karpanai nė trupučio negeresni už kadaise 
buvusius zardanus. O mums galbūt net blogesni. 

Džasburas krūptelėjo. Jis žinojo, kaip karpanai žiūri į pažen- 
klintuosius. Zardanai pasigailėjo Raragašo, kai sunaikino imperiją, 
o karpanai kažin ar paseks jų pavyzdžiu. Bet kuo čia dėtas Tibalas 
Frainitas? 

- Bet iki Nildos labai toli. 

Iliuminatoriai iš vienos pusės kiek prašviesėjo. Lietus visai nu- 
rimo. Bet ar tai reiškė, jog ogoulgratai nustojo veikę? Ar reikėjo ti- 
kėtis ko nors dar baisesnio? 

Labranca nuskubėjo prie durų, sustojo ir atsisuko: 

- Mes įtariame, jog Tibalas įžvelgė Atnaujintojo atėjimą. 

Džasburas net aiktelėjo: 

- Nesąmonė! - ir nesusitvardęs, pridūrė: - Juk niekas dabar 
nepatikės tokiais kliedesiais, tiesa? 

Jis gavo atlaikyti dar vieną grėsmingą Labrancos žvilgsnį. 

- Štai kaip! - pasakė ji. 

- Imperija žlugo prieš šimtmetį. Noriu pasakyti. Na... Puiki 
naujiena, jei tai tiesa! 

- Gal taip, o gal ir ne. Tačiau bet kuriuo atveju ji reiškia karą 
bei naujus sukrėtimus. 

Ji kalbėjo taip, tarsi šulgrato pranašystės būtų neginčijamos. 
Bet kas galėtų įrodyti, kad jie negali klysti... O jeigu? Galbūt ji žino 
kažką tokio, ko nežino Džasburas? 

- O ką sako kiti šulgratai? 

- Nieko, žinoma. Jie vengia kalbėti. - Moteris nusišypsojo gy- 
vatiška šypsena. - Bet mes su jais dirbame. 

Ji apie džolgratus? Džasburas vėl krūptelėjo. Labrancos užuo- 
mina slėpė kažką labai šlykštaus. Iš tos moters galima laukti ko tik 
nori! Ji negailestinga, todėl ir kelia visiems baimę. Ogoulrgatai daž- 
niausiai atsargiai naudodavosi savo galiomis. Jie žinojo, kad šitaip 
galima ne tik padėti sau, bet ir pakenkti. Jie nemirdavo paprasta 
mirtimi - dažniausiai tai įvykdavo nuo griaustinio arba jie prasmeg- 
davo staiga po kojomis atsivėrusioje žemėje... Visos lemties galios 
kaip ir lazda turėjo du galus. Tačiau Labranca nedvejojo, ji elgėsi 
taip, kaip norėjo, negalvodama apie galimas pasekmes. Bent jau 
taip atrodė... 

Ji atidarė kajutės duris, pažvelgė ir aiktelėjo. Džasburas aki- 
mirksniu atsirado šalia moters, pažvelgė jai per petį. Švietė saulė, 
audra nutolo taip greitai, kaip ir prasidėjo. Pajudėjusi iš prieplau- 
kos barža plaukė žemyn pasroviui. Tolamino griuvėsiai jau išnyko 
iš akiračio. 

- Tikiuosi mes neklystame, ir Tibalas Frainitas tikrai išvyko į 
Dalingą, - pasakė Labranca. - Mes jau keliaujame tenai. 

Tikriausiai ji pati buvo kalta. Tik jos galios galėjo sukelti tokias 
baisias pasekmes. Tačiau netgi šita moteris negali laiduoti sėkmin- 
gos įvykių baigties, vadinasi, visai gali būti, kad jie nuplauks ne ten, 
kur reikia... Ji priėjo prie laivo borto, pažvelgė už kajutės kampo. 

Džasburas liūdnai pagalvojo apie ilgą, vingiuojančią upę, apie 
niūrius jos krantus... Žinoma, jie atplauks į Dalingą, jei nepateks 
ant seklumos. O kol kas porą dienelių teks tenkintis Labrancos 
draugija. O kažin kieno šita barža? Ir kur dingo įgula? 

- Džasburai, - išgirdo jis prie pat ausies liūdną balsą. - Apgai- 
lestauju dėl savo kvailumo. 

Jis krūptelėjo, atsisuko ir apkabino savo neišmanėlio draugo 
pečius. 

- Tu nekaltas. Man nederėjo prie tavęs kabinėtis. 

- Ar tu vis dar myli mane? 

Net tikra motina šiuo momentu negalėtų Orduro mylėti, ji net 
nesugebėtų atpažinti vargšelio. Tačiau Džasburas susitvardė ir tarė: 

- Taip, aš vis dar tebemyliu tave. Labai greitai viskas vėl bus 
gerai. 

Orduras linktelėjo: 

- Taip, tada viskas bus gerai. 

- Džasburai! - riktelėjo Labranca. - Iškelkite burę ir pasirūpin- 
kite, kad mes neužplauktume ant seklumos. 

- Mes ne jūreiviai, bet, žinoma, pasistengsime. 

- Labai išmintingi žodžiai. 

- Džasburai, - vėl tyliai į ausį sušnabždėjo Orduras. - Kam jai 
prireikė Tibalo Frainito? 

- Nežinau. 

Akademijoje daug šulgratų. Kuo gi svarbesnis už kitus šis jau- 
nuolis, jei net pati Labranca, palikusi Raragašą, leidosi į kelionę jo 
ieškoti? Bet Džasburas nedrįso jos šito paklausti. 

- A-a! - Orduras sutrikęs gūžtelėjo pečiais. - Labranca sadž, 
kam tau reikalingas Tibalas Frainitas? 

Kvailumas turi savų privalumų... 

Moteris pažvelgė į jį taip, kaip imperatoriai Žiūri į savo arti- 
muosius, pasmerkdami juos mirčiai kančiose... Tačiau vis dėlto 
atsakė į jo klausimą. 

- Įtariu, kad jis pakeliui pas Atnaujintoją. O aš taip pat noriu 
susitikti su Atnaujintoju. 


6. 
Drugelis, kurį paskolino Sasionas, buvo piktas užsispyręs ar- 


klys, kažkur netekęs pusės ausies. Jis visaip bandė numesti Polio- 
ną į krūmus arba užkabinti už šakos ir išversti iš balno. Zmogus, 

kurį ką tik paskelbė esant suaugusiu vyru, turi ypač garbingai lai- 
kytis, todėl Polionas įsitaisė vilkstinės gale, saugodamas ją iš už- 
nugario. Jie buvo nedaug nutolę nuo Tirnų Slėnio, todėl pavojus 
tarsi ir negrėsė, tačiau jam reikėjo kokio nors deramo preteksto. 
Po geros valandos Drugeliui pabodo kvailioti, ir Polionas galėjo 
skirti laiko savo gyvenimui, tam, kas visai nesusieta su arkliais... 
ir apskritai su pasauliu. 

Ir čia paaiškėjo, kad jis neturi su kuo pasikalbėti. Priešais jojo 
Katima su Aneima. Jos be paliovos tarškėjo apie pirkinius Dalinge. 
Kiti raiteliai buvo už medžių. 

Kadaise vaikystėje jis kartą lankėsi šiame mieste. Mintis apie 
laukiančią kelionę jaudino jaunuolį. Dabar jis vyras... Bet tokioms 
įstaigoms reikia pinigų, o Polionas jų neturi. Ir vis tiek puiku, kad 
jis keliauja į didelį miestą, tokį skirtingą nuo jų Slėnio, kur svarbiau- 
sias įvykis - kregždučių sugrįžimas pavasarį... Dalingas - tai ne 
kokios nors zardanų lūšnelės, tai paskutinis senosios kvolų impe- 
rijos paminklas. 

Polionas jau dabar mėgavosi jo laukiančiais malonumais... 

Tačiau prisiminė, kaip jam buvo grasinama žmona. To jau 
perdaug. Juk vyrui reikia laiko viską apgalvoti. Akivaizdu, kad tė- 
vas panorės tarti savo žodį, jau nekalbant apie motiną - ta tikrai 
nenutylės. Vadinasi, nieko blogo, nieko nepataisomo neįvyks. 
Vaidforde yra dvi merginos apie kurias jis galvoja... Šelė Ingamit, 
kuri, beje, deda viltis į savo pusbrolį, ir, žinoma, Meilima. 

O miesto mergina? Mergina iš Dalingo? Įprasti Senio pokštai - 
užnerti apynasrį žmogui ant kaklo, vos tik jam pradeda želti barz- 
da. Polionas nelabai troško būti supančiotas jau dabar. Juk pasau- 
lis nesibaigia Tirnų Slėniu! Kiek nuostabių dalykų galima pamatyti 
už jo ribų! Vandenynais plaukiojantys laivai, karai... Žmogus ga- 
li per porą metų praturtėti, jei tik likimas bus jam palankus. 

O kuo bloga Meilima? Kodėl Senis taip priešinasi vedyboms 
su pusbroliais? Ingamitams tai įprasta. 

“Kodėl mes jojame taip lėtai. Šitaip niekada nepasieksime Da- 
lingo!" 

Šiame būryje jis vienintelis viengungis. Galbūt Džukionas jam 
paskolins bent kiek pinigų, kai jie atvyks į Dalingą? Tai būtų bro- 
liškas poelgis. Bėda tik ta, jog brolis supras, kam jam reikalingi tie 
pinigai ir nepritars jo ketinimams... Fariono Žmona neseniai pa- 
gimdė trečią kūdikį; o Talbiniono žmona laukiasi, vadinasi jie abu 
pakankamai ilgai pasninkavo... ir naktį pamėgins pasprukti nuo 
akyliosios tetulės Elimos. Galbūt pasiims drauge ir jį? Juk dabar 
Polionas - vienas iš jų. 

“Kada pagaliau išlįsime iš to prakeikto miško?" 

Žmona... o kokia ji turėtų būti? Putli ar liesa? Putlios greitai 
virsta storulėmis, o liesos numiršta jaunos. 

Tarp medžių laukiantis raitelis... 

Polionas mintyse nusikeikė. 

Vozionas išsuko iš tako ir kažko laukė. Jokia čia mįslė. Iš visų 
dėdžių (du kiti buvo kur kas jaunesni) Voziono jis labiausiai nemė- 
go. Beje, Polionas taip pat nebuvo jo numylėtinis. 

Na štai! Vos tik Polionas prisigretino, Vozionas iškart sugrįžo 
su savo arkliu ant tako. Ir vėl ta šypsena... Jų šeimoje taip šlykš- 
čiai niekas nesišypsojo. 

- Na, susitvarkei su savo kuinu? 

- Taip, dėde. 

- Ar mudu galime pasikalbėti? 

- Taip, dėde. 

Voziono skruostai buvo įdubę, o nosis ilga. Tirnų vyrai visi 
panašūs į sniego senius, o Vozionas tarp jų atrodė nupiepęs. 
Nors ir pats Polionas nebuvo galiūnas. Jis vis tikėjosi, jog kada 
nors ateis toks metas... O dabar tokių vilčių liko mažiau, tikriau- 
siai jam lemta taip ir likti varvekliu. Mintis, jog jis panašus į dėdę 
Vozioną, jaunuolio nedžiugino. Dar gerai, kad jo nosis neprimena 
lydekos... 

Kai Vozionas buvo mažas, jautis pakėlė jį ant ragų, ir jis visam 
laikui liko šlubas. Senis išsiuntė jį į Vesnarą mokytis, todėl dabar 
Vozionas - jų sielų ganytojas. Dėdė tapo jų dorovės sergėtoju, 
nors, reikia pripažinti, kad pačiam Seniui ta misija sekėsi kur kas 
geriau. Vozionas apie tokią įtaką galėjo tik pasvajoti. Ir dar Vozio- 
nas mokė vaikus skaityti ir rašyti, tačiau ir šioje srityje nepasiekė 
stulbinamų rezultatų. Polionas buvo puikiausias to broko įrody- 
mas... Bet svarbiausias jo užsiėmimas - stebėti žvaigždes, nusta- 
tyti sėkmingas ir nesėkmingas dienas, įspėti lemčių valią. 

Vozionas skutosi gana dažnai, matyt, todėl, kad tai buvo 
įprasta ganytojams, nes... jam visai nežėlė barzda. Vieninteliam iš 
visų Tirnų Slėnio vyrų. Ir, skirtingai nuo kitų, jis vengė rodyti 
nuogą krūtinę. Dėdė niekada nejuokavo. Polionas seniai įprato į jo 
klausimus atsakinėti “taip" ir “ne", nieko nepridurdamas. Tai bu- 
vo paprasta. 

Tuo tarpu Vozionas išmoko taip pateikti klausimą sūnėnui, kad 
tas negalėtų atsakyti tik “taip" arba “ne". 

- Ką tu veikei su Meilima ant šalinės? 

Poliono pirštai mėšlungiškai timptelėjo vadeles. Drugelis pasta- 

tė pusantros savo ausies. Polionas spustelėjo jį pentinais. Ką TU 
darei su Meilima? O kodėl nepaklausė, ką JŪS darėte su Meilima? 

- Nieko, dėde Vozionai. - Juk dabar jis jau vyras! 

- Ir nori, kad aš tuo patikėčiau? 

- Taip, Vozionai. 

Ganytojas nepatikliai prisimerkė. 

- Tavo senelis kitokios nuomonės. 

- Tikrai, Vozionai? 

- A! Jis pasakė "šienas", o ne “šalinė"". Ką tu veikei su Meilima 
ant šieno? 

Polionas atrėmė ledinį žvilgsnį. Žinoma, visa veikla apsiribojo 
tik pirštais, bet jis neketina apie tai kalbėtis. Tuo labiau su ganytoju. 
Jau verčiau paklaustų, ką Meilima su juo darė! Jai terūpi vaikinus 
prisivilioti ir kankinti. Ji tokia! 

- Jei tau taip maga sužinoti, paklausk jos pačios. 

- Ar tu suvoki, jog suteršei merginos garbę ir gerą vardą? 

- Ne, Vozionai. Jei kas taip ir padarė, tai tik ji pati. 

Voziono veidas išraudo. Jis buvo pasipiktinęs. Tačiau Polionas 
neleido jam atsikvėpti ir kalbėjo toliau: 

- O iš kur senelis sužinojo? Turbūt iš moterų? O kas toms mo- 
terims pasakė? Juk tikrai ne aš. 

- Manau, jog kažkas jus matė. 

- Ne, Vozionai! - tvirtai atrėžė sūnėnas. Jis prisiminė, jog abu 
kartus tenai buvo tamsu. Tikriausiai Meilima pati pasigyrė. 

Matyt, jo tonas įtikino ganytoją - jis susiraukė ir ėmėsi atakuoti 
iš kitos pusės: 

- Labai nesidžiauk, kad Senis prabilo apie vedybas. 

Polionui norėjosi pasakyti, kad jis net neketina skubėti, kad 
nori kaip reikiant išsišėlti... bet nugalėjo sveikas protas. Galbūt jis 
iš tikrųjų nuspręs vesti? O gal išvyks ir taps samdomu kariu? Ži- 
noma, laikinai. Turėti pašonėje savo merginą... kiekvieną naktį - 
labai jau patrauklu, bet argi samdomiems kariams trūksta mergi- 
nų? “O kodėl tuo nepasidžiaugti?" - štai kaip dar buvo galima at- 
remti Voziono pasakytus žodžius... O Lemtys! 

Drugelis pajuto vaikino nuotaiką ir pasisuko į nusvirusias ša- 
kas. Polionas spustelėjo pentinais ir įtempė pavadžius... 

- Tu manai, kad senelis... Tu apie jo dantį? 

Ganytojas linktelėjo. 

- Dabar tu vyras, todėl pažvelk tiesai į akis. 

Vaikinas pažiūrėjo pirmyn. Medžiai išretėjo, ir matėsi beveik 
visas raitelių būrys. Paprastai tokių išvykų metu Tirnai garsiai kal- 

bėdavosi, juokavo, kvatojosi, bet dabar visi atrodė surūgę. Pasaulis 
be Bulriono Tirno? To neįmanoma net įsivaizduoti! 

Ir vis dėlto... tas gyvenimas. Štai jo bendraamžė Doima įsipjo- 
vė ranką ir po savaitės mirė... 

- Bet juk pranašystės palankios, ar ne taip? - atkakliai klausi- 
nėjo jis. - Ryte aš mačiau Gydančią žvaigždę, ryškią tarsi mėnulis. 
Ir matėsi ji beveik tol, kol išaušo nauja diena. 

Vozionas paniuro. 

- Bet juk jinai ir ligas pasiunčia. Ir dabar ji kaip tik Liūdesio 
Namuose! Dantį jam suskaudo prieš dvi savaites, kai Availė visu 
savo gražumu spindėjo Kaulų Namuose. O juk dantys - tai kaulai, 
ar ne taip? Šiandien mes tikriausiai pamatysime mėnulio jaunatį. 
Arba rytoj. Vadinasi, Availė, permainų nešėja, ir Poulė, pranašau- 
janti mirtį, susijungs drauge Vyrų Namuose... arba, kaip vadina 
nasavai, - Tėvo Namuose. Net ir tu suprasi, ką tai reiškia... 

Polionas pažvelgė į saulę, kuri dabar, išjojus iš miško, plaukė 
virš medžių viršūnių. 

- Bet Poulė tuo pačiu ir gyvybės nešėja! - Jis griebėsi šiaudo, 
nedaug teišmanydamas apie ženklus bei pranašystes. 

- Ir Availė juk kiekvieną mėnesį atsinaujina, tuo pačiu ji gali ir 
mus atnaujinti, dovanodama pastovumą arba bent jau tęstinumą. O 
tu juk Žinai, kad ženklai niekada nebūna vienareikšmiai. Laimei, 
Availė neužtemdė Poulės - tai jau tikrai reikštų tėvo mirtį. Bet jos 
stovi drauge Vyrų Namuose, o Ivilė - Liūdesio Namuose! 

Pasaulis be Bulriono? 

- Tačiau tik Lemtys žino sprendimą, - tvirtai pareiškė Vozio- 
nas. - Šulė šiuo metu yra Vilties Namuose, o tai daug ką reiškia. Aš 
noriu, kad tu... Man kai ko iš tavęs reikia. 

- Taip, dėde? 

- Pirmiausia, išlik žvalus. Nerimas - vyriškas reikalas, mes ne- 
norime gąsdinti moterų. Antra, būk akylas. Skiriu tave kolonos 
galo prižiūrėtoju. Vėliau tave pakeis Farionas. Laikai neramūs, Po- 
lionai. Man net žvaigždžių pagalba nereikalinga, kad mūsų ateityje 
pamatyčiau kovas bei kraujo praliejimą. 

- Nereikalinga? 

Vozionas giliai atsiduso, tarsi jo sūnėnas būtų kvailas kaip reta. 

- Tolaminas žlugo! Po to vesnarai gali užpulti Dalingą. Arba 
karpanai pereis per Nildą. O ir klaidžiojančių plėšikų gaujų nestin- 
ga... Todėl visuomet laikyk ranką ant kardo. 

- Taip, Vozionai. Manimi gali pasikliauti. - Ir Polionas atsar- 
giai apsidairė. 


28 


- Žinau, kad galiu, antraip nebūčiau patikėjęs tokių pareigų. O 
vakare... ateik drauge su manimi palydėti saulėlydį. Šeimoje tavo 
akys pačios akyliausios. 

- Žinoma, Vozionai. 

- Turime ieškoti Availės, o ypač Ogoulės kažkur žemai vaka- 
ruose. Dabar laikas jai pasirodyti. Jei Ogoulė bus tenai, mano tė- 
vas dar turi vilties. 


7. 


Skirtingai nuo kitų didelių miestų, imperijos žlugimas Dalingo 
nenušlavė nuo žemės paviršiaus, tačiau jam nepavyko išlikti pačiu 
svarbiausiu uostu. Garsūs šlovingos imperijos laikai nugrimzdo į 
praeitį. Buvę prabangūs rūmai bei namai liko apleisti, tapo vargetų 
buveinėmis, sandėliais arba atvykėlių prieglaudos vieta. 

“Viešbutis Fenikso gatvėje“, kadaise taip pat kažkokio turtuolio 
namas, pastatytais aplink didžiulį vidinį kiemą. Virtuvės bei arkli- 
dės glaudėsi kiek giliau. Tenai dar buvo išlikę geriausių mieste 
mozaikų bei freskų pavyzdžiai. Sunkiomis dienomis, kai Gvina ap- 
žiūrinėdavo pagrindiniame kieme esančias statulas, akmeninius 
stalus bei suolus, jau nebeveikiančius fontanus, moteriai tai primi- 
nė kapines. Žiemą toks namų išplanavimas atrodė visai absurdiš- 
kai, tačiau šiltu metų laiku geriau ir nesugalvosi - galima priimti 
svečius ir pietauti gryname ore. Dengta galerija, juosianti kiemą, 
atvėrė įėjimą į viršutinio aukšto kambarius ir uždengė kiemą nuo 
saulės. Gvina stengėsi išsaugoti medžius ir gėles, nors šiuo metu 
rasti sodininką, kaip, beje, ir bet kokį kitą tarną, nebuvo lengva. 

Tibalas atsisėdo prie vieno iš marmurinių stalų, suvalgė pie- 
tus, kuriuos Gvina įsakė jam patiekti. Po to kurį laiką rašė kažko- 
kioje knygoje, o parašęs, ilgai skaitė. Atrodė, jokių neatidėliotinų 
reikalų jis neturėjo. Moteris nusprendė, jog neapsiriko palaikiusi 
savo naują gyventoją keliaujančiu mokytoju. Ir būtų nustojusi gal- 
voti apie jį, tačiau pastebėjo, jog vaikinas akivaizdžiai ja domisi. 
Davusi nurodymus tarnams ir palikusi virtuvę, šeimininkė nusku- 
bėjo patikrinti, kaip tvarkomi svečių kambariai. Kol ji susirūpinusi 
lakstė laiptais, vaikinas ją stebėjo. Kai tik ji atsirasdavo tarpduryje, 
jo žvilgsnis buvo įsmeigtas į ją. Atrodė, tarsi jaunuolis lauktų jos 
pasirodant. 

Jo smalsumas jau pradėjo moterį erzinti. Ji tyčia praėjo per 
gretutinius kambarius, kad galėtų išeiti pro kitas duris, - ir pamatė, 
kaip jis nusišypsojo kitoje kiemo pusėje... Jis net paslinko savo kė- 

dę taip, kad išsišakojęs krūmas netrukdytų jam stebėti tą kampą. 
Gvina puikiai įsiminė veidus ir tikrai žinojo, kad niekada anksčiau 
nebuvo sutikusi šito Žmogaus. O galbūt jis availgratas, keičiantis 
savo išvaizdą? Dabar Dalinge viskas įmanoma. Gali tikėtis ko tik 
nori. 

Vaiduokliškų balsų moteris daugiau neišgirdo ir įtikino pati sa- 
ve, kad jai tik pasivaideno. 

Pasiuntinys jai atnešė rožes bei eiles, kurias atsiuntė Sintas 
Hailitas. Eilės klaikios. Nors, reikia pripažinti, Hailitas nebuvo pats 
įkyriausias jos gerbėjas. Lapelį moteris įmetė į krosnį, o gėles liepė 
pamerkti. Matyt, prasidėjo kasdieninis gerbėjų paradas. 

Neilgai trukus kieme pasirodė riebus, pretenzingas Noganas 
Nibitas. Tai smuklės, esančios netoli uosto, savininkas. Beje, jo 
užeigos reputacija buvo nepavydėtina. Jis manė turįs visas teises 
į “Viešbutį Fenikso gatvėje“, žinoma, drauge su viešbučio šeimi- 
ninke. Jis vadino moterį Gvina, tarsi jiedu būtų artimi, trynė ran- 
kas, šypsojosi, rydamas ją žuvies akimis... Jo kvėpavimas taip pat 
buvo žuviškas. Atsikratyti šito žmogaus ne taip lengva, kaip atsi- 
kratyti Hailito eilių, nors Gvina žinojo, kad jis to vertas. 

Viešbutis juk vieša vieta, čia gali bet kas ateiti. Ir niekam neuž- 
trenksi prieš nosį durų. Kita vertus, viešbučio šeimininkė visą dieną 
savo darbo vietoje, todėl bet kada galima pasiteisinti, prisidengti 
svarbiais reikalais ir išvengti kvietimo papietauti... 

Noganas sekiojo jai iš paskos iš vieno kambario į kitą ir visai 
nesiklausė moters įtikinėjimų, kad dabar ji neturi laiko. Jis nuolat 
kalbėjo apie juridines kliūtis. 

Gvina ir pati viską žinojo. Ne jis pirmas tai pastebėjo. Moteris 
tvardėsi ir melavo. 

- Mane patikino, jog tai tik nedidelis formalumas, kurį nesunku 
sutvarkyti, Noganai sadž. Nesirūpink dėl to. 

Įėjo du pažįstami pirkliai ir pareikalavo nuolatinių savo kam- 
barių. Tai leido Gvinai kiek atsipūsti. Ji pakvietė tarną, įsakė nu- 
nešti į viršų svečių daiktus. Po to atvyko žemdirbys su dviem tar- 
nais - ši diena žada būti pelninga. Tačiau Noganas vis sekiojo pas- 
kui ją tarsi šunytis. 

Gvina ėjo per kiemą link laiptų, kai staiga iš virtuvės pasigirdo 
dūžtančių indų garsas ir riksmas. Šaukė Niada. 

Moters širdis suvirpėjo, tarsi ją kas būtų suspaudęs ledine ran- 
ka. Ji apsisuko, pasirengusi bėgti tenai, ir staiga atsipeikėjo: rieba- 
linė siurbėlė vis dar į ją įsikibusi. Jei Noganas sužinos apie Niadą 
- jai bus galas. Panika prikalė moteriškę prie kiemo mozaikos. 

Ūmai ji pratrūko. Bakstelėjo pirštu į minkštą gerbėjo pilvą ir iš- 
rėžė: 

- Noganai sadž, aš netekėsiu už tavęs. Niekada! Net jei tu bū- 
tum pats Atnaujintojas ar vainikuotasis, vis tiek netekėčiau! Tai 
mano paskutinis žodis. Ir norėčiau, kad ateityje neterštum mano 
viešbučio šlovės savo apsilankymais. O dabar - eik iš čia! 

Apskritas veidas išraudo, jis sučirškė, kaip riebalai ant keptu- 
vės: 

- Tada aš parašysiu skundą! 

- Rašyk! Tu toks ne pirmas. Tik išeik iš čia ir daugiau nebe- 
grįžk! 

Jis išėjo, vis dar svaidydamas grasinimus. Gvinos širdis dau- 
žėsi krūtinėje, bet ji stovėjo ir žiūrėjo, kol įkyruolis dingo už durų. 
Tada moteris apsisuko ir nubėgo, laviruodama tarp išdžiūvusių 
fontanų, marmurinių pabaisų, medžių, kubilų... Pirkliai, Tibalas ir 
du jos tarnai viską matė ir girdėjo. Jie nenuleido nuo moters akių. 

Šeimininkė koridoriumi nubėgo į virtuvę. Virtuvė atrodė visai 
tamsi. Į Gviną plūstelėjo karštis, mėsos kvapas, pasigirdo musių 
zvimbimas. Nors patalpa didelė, tarp stalų buvo tik siauri praėji- 
mai. Pasieniais stovėjo lentynos su lėkštėmis, dubenimis, puodais, 
ąsočiais. 

Niada susirietusi kampe prie viryklės, jos veidas baltas kaip 
drobė, vaikiškos akys išsprogusios. Priešais ją stovėjo senė Šuma, 
pakėlusi šluotą tarsi kovinį ginklą. Joms grasino durininkas Gol- 
mas. Jis glostė viršugalvį, tarsi mėgindamas numalšinti skausmą, 
- matyt senė kokį kartą jau panaudojo prieš nedorėlį savo šluotą. 
Aplinkui matėsi šukės. Mėja, Tobas ir Pauna suakmenėję stebėjo 
įvykius. 

Virėja buvo pagyvenusi kaulėta moteriškė, tarsi greitosiomis 
sukalta iš siaurų lentučių. Nelengva buvo išgąsdinti Šumą, tačiau 
dabar ji tikrai atrodė išsigandusi. Golmas toks didžiulis, paniuręs, 
plikas, bet barzdotas vyriškis. Suprantama, kad jaunai mergaitei jis 
tikrai galėjo įvaryti kiek tik nori baimės. Pagyvenusiai virėjai taip 
pat - juk vyriškis jau ne kartą demonstravo savo įniršį. Bet po karo 
kur tu rasi sveikų bei stiprių vyrų. Ir Golmas jai pasirodė vienas 
geriausių, ką buvo galima pasirinkti. 

- Kas čia atsitiko? - įsiutusi suriko Gvina, nors ir taip viskas 
buvo aišku. 

Visi prakalbo vienu metu. Ji prasiskverbė prie Niados. Mergai- 
tė prisiglaudė prie jos, kūkčiodama, visa drebėdama. 

Gvina pro petį metė įnirtingą žvilgsnį į Golmą. Tarsi pažvelgu- 

si į vyriškį Niados akimis, ji staiga suvokė, koks šlykštus, koks 
didelis jis turėtų atrodyti mergaitei. O vyriškis stovėjo piktas, nie- 
ko nesuprasdamas. Ji tik prieš mėnesį šitą žmogų pasamdė. Ir 
vyriškis nieko nežinojo apie tai, jog Niada paveikta prakeiksmo, ji 
paženklintoji... 

Mėja su Pauna abi viską žinojo, todėl stovėjo išblyškusios. 
Berniukas Tobas taip pat žiūrėjo išsižiojęs, nieko nesuprasdamas. 
Tikriausiai iš arklidės išgirdo triukšmą ir atbėgo pasižiūrėti, kas 
vyksta. Tobas buvo toks pat bukaprotis, kaip ir Golmas. 

- Na plekštelėjau jai... ir viskas! - burbtelėjo Golmas. 

- Griebė ją už užpakalio, - pasakė Šuma. - Atsuko į save, o ta 
išsigandusi išmetė iš rankų lėkštes. 

- Ar tau viskas gerai? - šnabždėjo šeimininkė, dar stipriau 
glausdama prie savęs mergaitę. 

Mergaitė raudojo, springo, apimta siaubo, tačiau ištarė: 

- Regis, taip. 

Reikia tikėtis, kad taip ir yra - Golmas stovi štai gyvas ir svei- 
kas. 

- Eik į arklides ir ten lauk. Aš atsiųsiu Tobą, kuris atneš tavo 
atlyginimą. Tu atleistas, - lediniu balsu ištarė Gvina. 

Jis sumurmėjo - toks meškinas, šlakuotas ir storas: 

- Na, plekštelėjau jai. Kas čia tokio? 

“Kvaily, kad tu žinotum, kiek čia visko!" 

- Išgąsdinai ją, mano lėkštes sukūlei. Nešdinkis! Tuojau pat 
dink iš čia! 

Regis, Golmas ieškojo žodžių, ketino prieštarauti prieš tokią 
neteisybę. Gvina pajuto, kaip mergaitė vėl visa įsitempė, ir ją apė- 
mė baimė. 

- Lauk! - išrėkė ji 

Vyriškis nušlepsėjo prie durų. Tobas pasitraukė jam iš kelio. 

Diena pilna netikėtumų... Per tris minutes ji išvijo Noganą pro 
paradines duris, o pro galines - Golmą. 

- Eime, - šeimininkė nusivedė Niadą prie kitų durų ir subarė 
Pauną bei Mėją, kad šios neslampinėtų be darbo. Šuma gūžtelėjo 
pečiais ir šukės sučerškėjo po jos šluota. 

Gvina įstūmė Niadą į kontorą, pasodino ją. 

- Viskas gerai, - pasakė ji, ramindama mergaitę. 

- Iš kur jums žinoti? - sukūkčiojo ta. 

- Nesisielok! Labai gerai, kad mums pavyko jo atsikratyti. Ieš- 
kojau dingsties išvaryti tą žmogų. Apgailestauju, kad tau teko pa- 
tirti išgąstį. (“Gaila, bet ir aš išsigandau".) 


32 


Ji įpylė stikliuką alkoholio ir liepė mergaitei išgerti. Pamanė, 
jog ir pačiai būtų ne pro šalį ko nors išgerti, tačiau suskubo paimti 
iš savo pinigų skrynelės keletą variokų ir išskubėjo atgal į virtuvę. 
Nusiuntė Tobą su pinigais į arklidę, nuramino virėją ir, įsitikinusi, 
jog pietūs dėl šio incidento nenukentėjo, vėl sugrįžo pas Niadą. 
Nuo gėrimo mergaitės skruostai buvo paraudę. Gvina nusiramino, 
uždarė duris, atsisėdo prie savo stalo ir apsimetė tikrinanti sąskai- 
tas. 

Kiek dar laiko ji galės slėpti mergaitę? Kiek laiko praeis, kol 
kas nors iš aplinkinių netyčia prasitars? 

Bėda dar ir ta, jog Niada reto grožio mergaitė. Kad taptų tikra 
gražuole, jai stigo tik pasitikėjimo savimi bei savo žavesio suvoki- 
mo. Šviesius plaukus Niada surišdavo dviem kaspinais virš ausų, 
o Dalinge tai buvo neįprasta. Didžiulės mėlynos akys, lūpos tarsi 
rožių pumpurai, švelnūs dailūs skruostai. Netgi kuklūs paprasti 
drabužiai negalėjo paslėpti jos klubų bei krūtinės žavesio. Taip pat 
ir stebėtinai lieknos talijos. Mergaitei buvo penkiolika metų, ir ji at- 
rodė tobulai, tarsi miniatiūrinė lėlytė. Ir dar - jos išvaizda nebuvo 
apgaulinga. Niada tikrai buvo miela, nuoširdi mergaitė, tokia, kokia 
ir atrodė. 

Bet svarbiausia bėda ta, jog pavasarį mergaitė susirgo Žvaigž- 
džių negalia, kuri pakirto visus likusius jos šeimos narius. Ne visi 
likę gyvi tapdavo paženklintaisiais, tačiau Niados liga ją pavertė 
ivilgrate. Ir mergaitė nežinojo savo galios galimybių nei ribų, ne- 
mokėjo jos valdyti. Juk ji ne kokia nors pabaisa, žudanti visus į 
kairę ir į dešinę... iš kur jai Žinoti apie savo galias. O išsigandusi, ji 
galėjo jomis pasinaudoti, net pati apie tai neįtardama. 

Golmui juk grėsė pavojus. Gerai, kad jis iškart nekrito negy- 
vas po mergaitės kojomis, tačiau niekas nežino, kas bus vėliau. 
Galbūt vargšelis pasmerktas lėtai numirti. Ivilgratai juk neša mir- 
ti... 

- Turiu iš čia išeiti, - sušnabždėjo mergaitė. 

Gvina atsisuko į ją. 

- Kur išeiti? 

- Kur akys veda. Negaliu čia pasilikti! Tik baisias nelaimes 
jums užtraukiu! 

- Niekai! Tu neturi kur eiti. Jau daug kartų apie tai kalbėjome. 
Nieko baisaus neatsitiko. Neketinu tavęs išmesti į gatvę. 

- Manęs nereikia išmesti, Gvina sadž. Aš išeisiu... 

- Neišeisi! 

Didžiulės mėlynos akys pasruvo ašaromis. 

- Bet juk įstatymai... 

- Velniop tuos įstatymus! Negi manai, kad tvarkos sergėtojai 
pakels prieš tave kardus? Pagrasink, kad prikimši jų žarnas kirmė- 
lių, ir jie išsibėgios kaip pelės! 

Tikra teisybė. Bet kartą keletą ivilgratų pamišusi iš baimės mi- 
nia užmėtė akmenimis. Viešbutį, suprantama, iki pamatų sudegin- 
tų. Gvina nepasakė mergaitei apie tokias siaubingas galimybes... 

- Prisiekiu Dvejybės Dievu, mergyte! Ar tu manai, jog nėra 
žmonių blogesnių už Golmą? Vos tik išeisi, prie tavęs kas nors 
prikibs. O ir kur tu eisi? Verčiau pabaik gerti savo gėrimą ir eik 
padėk virėjai tvarkyti daržoves. 

Vargšė mergaitė nuolankiai ištuštino savo stikliuką ir išėjo. Pa- 
sižiūrėjusi, kaip Niada grįžta į virtuvę, Gvina prisiminė, kad ir jos 
laukia darbai. Taip, darbo čia niekada netrūksta. 

Ji pasiėmė grifelinę lentelę ir išskubėjo į kiemą. Pauna valė ga- 
leriją. Kiemas buvo tuščias, čia sėdėjo tik Tibalas. Jis persėdo prie 
kito, pavėsyje stovinčio staliuko. Ir iš ten jam puikiai matėsi kon- 
toros durys. Rankose laikė atverstą knygą, bet akys įsmeigtos į 
Gviną. Iš kiemo moteris išėjo pro virtuvės koridorių. Iš kur jis ga- 
lėjo Žinoti, jog jinai sugrįš būtent pro šitas duris - vienas iš dvyli- 
kos? Kai Gvina priėjo arčiau, jis jai nusišypsojo. Ir ta šypsena buvo 
tarsi užuomina, jog jis matė daugiau, negu galima manyti, o galbūt 
žinojo daugiau, negu buvo įmanoma, arba... Ji vėl pastebėjo, ko- 
kios keistos jaunuolio akys - jis tarsi Žiūrėjo ne į ją, o kiaurai pro 
ją. Jau pradeda vaidentis! Nervai visai niekam tikę! Moteris atsisė- 
do priešais svečią. 

- Tik formalumai, Tibalai sadž. To reikalauja įstatymai. Priva- 
lau pateikti duomenis apie visus atvykstančius - pavardė, vardas, 
iš kur kilęs, užsiėmimas... 

Jis gūžtelėjo pečiais, pažvelgė į išorines duris. 

- Tibalas Frainitas. Iš Raragašo. - Jis užvertė knygą ir įsidėjo 
ją į apsiausto kišenę. 

Raragašas? Moteris pažvelgė į jaunuolį. 

Jis nusišypsojo, papurtė galvą. 

- Ne, aš nesu paženklintasis. 

Ji, slėpdama sumišimą, nusijuokė. 

- Atleisk. Aš nenorėjau... 

- Visai natūrali prielaida. - Regis, jį tai pralinksmino. - Bet da- 
bar Raragašas - tai tik dar vienas nuniokotas miestas: saujelė išli- 
kusių namų tarp griuvėsių, kaip ir visose kitose vietovėse. Nema- 
nau, jog tenai pas mus daugiau paženklintųjų, negu kitose gyven- 
vietėse. 

- Bent jau tikrai mažiau, negu dabar Dalinge. Nors tvirtinama, 
jog jie paliko miestą, tačiau tikriausiai kai kurie slapstosi (kaip ir 
Niada)... Ir dar turiu paklausti apie tavo atvykimo tikslą. Supranti, 
aš privalau. 

- Suprantama. Atvykau, norėdamas su kai kuo susitikti. - Jis 
vėl pažvelgė į duris. 

- Na, tuomet taip ir parašysiu “asmeniniais tikslais". - Moteris 
užrašė. Rašiklis girgždėjo, ir nuo to kvailo garso jai sutraukė žan- 
dikaulį. 

- Ar rami jums buvo ši diena? - pasiteiravo Tibalas. 

- Kas? Taip, tikriausiai... 

Tai buvo kvietimas pasilikti ir paplepėti. Iki vakaro jai reikėjo 
dar nemažai nuveikti, bet kodėl gi neleidus sau kiek pailsėti, bent 
jau nuraminti nervus? Be to, šitas žmogus Gviną sudomino. 

- Įprastinė diena. Tikriausiai vakarop atvyks dar du ar trys 
gyventojai. Karas mūsų miestui padarė daug nepataisomos žalos. 
Ir dar ta žvaigždžių negalė. Bijau, kad Lemtys mums dar ko nors 
nepasiųstų. Ko nors blogesnio. 

Bet kas blogesnio galėjo būti jai, Gvinai Solit. Ji neteko vyro, 
po to vaikų. Dabar moteris gali tik prarasti viešbutį arba savo gy- 
vybę... 

Mirtina kova. 

- Lemtys? - pakartojo Tibalas. - Tu gal zardanė? 

Ji susivokė kalbanti zardaniškai, kaip, beje, ir jis. Tik jo tari- 
mas kažkoks neįprastas. Moteris prabilo kvolų kalba: 

- Atleisk, Dalinge dvikalbystė. Aš kažkaip net nepagalvojau. O 
jeigu tu apie religiją, turiu pripažinti, jog nesu labai religinga. Im- 
perija taip pat pripažino Lemtis, tik manė aukščiau jų esant Dvejy- 
binį Dievą. Oficialiai Dalingas vis dar jį garbina. 

- Galutinė pergalė priklauso Lemtims, - nusišypsojo jis. 

- Taip. Manau, taip liks visada, nes Dalinge ir jo apylinkėse 
gyvena daugiausia zardanų kilmės žmonių. Todėl nevalingai ir 
pradedi kalbėti jų kalba... 

Tibalas linktelėjo. Jis visą laiką tarsi tyliai juokėsi, ir moteris 
pastebėjo jį vis žvalgantis į duris. Vadinasi, tas žmogus, su kuriuo 
Jaunuolis turi susitikti, netrukus pasirodys. 

- Rytoj tu turėsi nepalyginamai daugiau reikalų, - įtikinamai 
pareiškė jis. 

- Ą?! 

- Norėjau pasakyti, kad tavo dienos, kaip ir visų kitų, gali būti 
ir geros, ir blogos. - Pilkos jo akys linksmai sužibo, bet žvilgsnis 

liko toks pats nesuprantamas, tarsi jis žiūrėtų ne į moterį, o kiau- 
rai per ją ar kažkur už jos... 

Ji nusišypsojo, parodydama, jog pritaria Tibalo žodžiams. 

- O tu tikrai ne šulgratas? 

Jis papurtė galvą: 

- Aš tik pajuokavau. 

- Nemanau, kad norėčiau regėti ateitį. - Ji pragyveno su Kerpu 
penkerius nuostabius metus, tačiau tie metai nebūtų atnešę tiek 
džiaugsmo, jei moteris būtų žinojusi, kas po to atsitiks. 

- Taip, žinoma. Bet nors truputį? 

- Kaip ir kiekviename Prakeiksme, čia gali būti ir gera, ir blo- 
ga pusė. 

- Taip. Ar tu matei daug paženklintųjų? 

- Ne tiek jau ir daug. Beveik visus išgujo iš miesto... 

Išorinės durys staiga atsidarė. Į kiemą įžengė Liamas Guršitas, 
lydimas dviejų dar už jį patį stambesnių bei galingesnių vyrų. 

Tepadeda mums Dievas! Guršitas - ne Noganas Nibitas, jo 
neišvarysi, prieš tai apšaukus... Tai tikra vaikščiojanti nelaimė. O šį 
kartą dar atsivedė ir du savo žaliūkus. 

- O dabar šypsokis man! - įsakmiai pasakė Tibalas. - Kol jis 
dar tavęs nepamatė. Su tokiais kaip jis, geriausia apsimesti, kad jų 
nematai. Pasikalbėkime apie ką nors. 

Ji atsisuko pikta, sutrikusi. Tibalas - Liamo priešininkas? 

O jis išsišiepė iki ausų, parodydamas baltus dantis. 

- Gali manimi pasikliauti, Gvina. Esu tavo draugas. Apsimesk, 
tarsi mudu draugiškai plepame. Kuo įtikinamiau suvaidinsi, tuo 
mažiau liks patenkintas šitas gyvatė. 

Ji pamėgino nusišypsoti. 

- Kokie reikalai judu sieja? 

Tibalas pliaukštelėjo delnu per stalą, tarsi ji būtų sėkmingai 
pajuokavusi. 

- Neturiu su juo jokių reikalų. Patikėk! Bet pažįstu šitą žmo- 
gų, ir jis man nepatinka. Na, kalbėk gi! Aiškink man apie įstaty- 
mus. 

- Įstatymai? - pasakė moteris, linksmai krestelėjusi plaukus. - 
Mano vyras žuvo kare. 

- Žinau. Tęsk toliau. 

Ar Liamas žiūri į juos? Ji nepažvelgė į tą pusę. Kad ir ką būtų 
sumąstęs Tibalas, vis tiek gerai, kad ji surado draugą šitoje nesi- 
baigiančioje gerbėjų kovoje... 

- Kerpas buvo šauktinės kariuomenės šimtininkas. Dalingas juk 

Tolamino šalininkas. Ir kai Tolaminą užpuolė vesnarai, mes nu- 
siuntėme pagalbą. Prieš išeidamas į karą, jis parašė testamentą ir 
viešbutį paliko man. Nėra jokių abejonių, kad testamentas tikras ir 
teisėtas, tačiau vis dar veikia senas imperijos įstatymas, draudžian- 
tis moterims valdyti žemę... O viešbučio pastato juk negalima at- 
skirti nuo žemės, ant kurios jis stovi. 

Tibalas nuoširdžiai ir labai įtikinamai nusikvatojo. 

- Kaip gali veikti toks įstatymas? Praėjus šimtmečiui po impe- 
rijos žlugimo? 

Ji nusišypsojo. 

- Dalinge jo niekas neatšaukė. 

Tibalas vėl išsišiepė iki ausų. 

- O jeigu tavo atveju bus laikomasi šito įstatymo? 

- Aš prarasiu viską, - atsakė moteris kvatodama. Pašnairavusi 
atgal, ji pastebėjo, jog Liamas plačiu žingsniu artėja tiesiai prie jos, 
O jo dresiruoti meškinai lipa šeimininkui ant kulnų. Belieka tikėtis, 
jog Tibalas turi dar kokių nors naudingų minčių... Ji pagalvojo, ką 
čia dar jam pasakyti. 

- Jei tu atvykai iš taip toli, net iš Raragašo, norėdamas su kaž- 
kuo susitikti, tas žmogus tikriausiai labai svarbus? (Kodėl nepasi- 
domėjus jo reikalais, juk vaikinas ką tik kalbėjo apie jos bėdas?) 

- Labai svarbus! - Tibalas nusikvatojo. - Tau reikalingas pati- 
kimas miesto gyventojas, kuris gautų formalią teisę į Žemę ir pa- 
liktų tave ramybėje, leistų tau užsiimti savo reikalais. 

- Kai kalbama apie nekilnojamą turtą, Dalinge tokio žmogaus 
nesurasi! - Ji vis kvatojo. 

Tibalas pasuko galvą. 

- O štai šitas tikrai netinkamas. Keliauk sau, Liamai sadž. 

Jei Liamas pats norėtų ją vesti, Gvina sugebėtų nugalėti save 
ir priimtų jo pasiūlymą. Jis daug už ją vyresnis, bet vis dar išvaiz- 
dus vyriškis. Rūstus, išdidus veidas, kruopščiai sutvarkyti plaukai. 
Nuo jo visada sklinda rožių vandens kvapas... Tai kur kas malo- 
niau, negu žuvimi dvokiantis Noganas. Liamas nedėvėjo plataus 
barbarų apsiausto bei kelnių, kaip visi kiti Kvolijoje. Jis rengėsi 
taip, kaip paskutinieji dinastijos imperatoriai: dėvėjo išsiuvinėtą bei 
papuoštą brangakmeniais tuniką. Šį kartą jo tunika buvo raudona 
ir, kaip visada, puikiai pasiūta. Ji gražiai aptempė plačią vyriškio 
krūtinę bei pilvą iki pat deimantais inkrustuoto diržo. O žemiau 
diržo laisvomis klostėmis krito iki kelių. Pro rankovių iškirptes 
matėsi gauruoti pečiai. Batai papuošti auksu. 

Žmogus šitaip besirūpinantis savo išvaizda negalėjo nekreipti 

dėmesio į tai, kaip atrodo jo parankiniai. Du plaukuoti jo tarnai bu- 
vo tik su kelnėmis ir batais - visi turėjo matyti galingus jų raume- 
nis bei garbingus senus randus ant jų kūnų. Jie atrodė kaip tvirto- 
vės bokštai. Rankose vyrai laikė sunkias kuokas. 

Liamas paniekinamai pažvelgė į Tibalą. 

- Aš nepažįstu tavęs. 

- O mes tavęs ir nenorime pažinti. Išeik. 

Gvina įspėjamai spyrė Tibalui po stalu. 

Liamas spragtelėjo pirštais. Vienas žaliūkų žengė pirmyn. 

- Jei šitas žmogus dar kartą bent cyptelės, apsvaigink jį! 

Apsaugininkas šyptelėjo ir mostelėjo kuoka. Tibalas gūžtelėjo 
pečiais. 

Liamas išsitraukė lapą popieriaus. 

- Gvina Solit, tai beprasmiška. Juk tave įspėjo. 

Jis perplėšė lapą pusiau ir numetė. Tai buvo Gvinos laiškas. 

Moteris stipriai suspaudė ant kelių padėtas rankas ir pažvelgė 
į rūsčias vyriškio akis. Burnoje buvo kartu... 

- Sakiau tau, Liamai sadž, jog tavo sąlygos kilnios. (Tai tiesa.) 
Man didžiulė garbė tapti tavo kilnios šeimos nariu. (Ne visai teisy- 
bė, bet ir ne melas.) Jei tu pats prašytum mano rankos, aš nedve- 
jodama sutikčiau tekėti už tavęs. 

Net ir šie žodžiai nebuvo visiškas melas. Jo amžius neglumino 
moters. Kerpas taip pat buvo už ją vyresnis dešimčia metų. Liamas 
Guršitas turtingas, įtakingas. Jis siekė savo tikslo žvėriškais meto- 
dais, bet juk taip pat elgėsi ir jo priešininkai. Ji sugebėtų su Liamu 
sutarti, jei taip atsitiktų... 

- Bet apie save aš nekalbu. Aš čia dėl savo sūnaus. 

Jo sūnus šlykštus išsigimėlis. 

Ji suvirpėjo. 

- Tu turi dar kitą sūnų! 

Tibalas staiga pradėjo kosėti, tačiau Liamas į vyriškį net nepa- 
žvelgė. 

- Jam penkiolika metų. Moteris aštuoneriais metais vyresnė už 
jį - netinkama nuotaka vaikinui. Be to, jo atžvilgiu aš turiu kitokių 
planų. Tu ištekėsi už Kolo arba... Štai pažiūrėk! 

Gvina pažvelgė į tą pusę, kur jis parodė. Iš koridoriaus bėgo 
jos tarnai. Paskui juos išlindo dar šeši ar septyni žaliūkai, visi tokie 
pat galingi, kaip ir jo apsaugininkai. Kur tik jis randa tokių pabai- 
sų? 

- Tarnų mūsų laikais nelengva surasti, Gvina Solit, ar ne taip? 

Ji sutrikusi pažvelgė į vyriškį. Kodėl jai anksčiau nekilo mintis, 

kad Liamas prieš ją gali panaudoti jėgą? O Liamas nusišypsojo. Po 
to žengė pirmyn ir savo geležiniu kumščiu trenkė Tibalui į veidą. 
Jaunuolis nuskriejo nuo kėdės ir išsitiesė ant kiemo mozaikos. Kė- 
dė nukrito šalia jo. Apsaugininkas viltingai pažvelgė į šeimininką, 
sukiodamas rankoje kuoką. 

Liamas aplaižė pirštų krumplius. 

- Galiu įsakyti, kad jį mirtinai užplaktų. Tu juk pati supranti. 
Tik nenoriu užtraukti nešlovės tavo viešbučiui ir atbaidyti gyven- 
tojus. Tačiau teks tą padaryti, jei spyriosies. Arba tu duodi man 
atsakymą, arba mano vaikinai susidoros su tavo tarnais. Spręsk 
pati! 

Galerijoje sutrinksėjo durys - gyventojai užsidarė savo kamba- 
riuose. Gvina pažvelgė į kitą kiemo pusę. Ten tarnai tarsi avys bu- 
vo įsprausti į kampą. Kampas užlietas saulės. Jos spinduliai žai- 
džia Niados plaukuose... 

To negali būti! Jos tarnus muša vidury baltos dienos... jos pa- 
čios namuose. Gali net nužudyti arba išprievartauti šeimininkės 
akyse? O tarp tų tarnų - ivilgratė. Kas bus, jei Niada atsakys tuo 
pačiu? Tada Liamas bei jo apsaugininkai susirgs žvaigždžių negalia 
dar iki saulėlydžio. Net jei siautėjanti minia ir nesudegins viešbučio, 
baudos už tai, kad Gvina slėpė čia paženklintąją, paliks ją visiškai 
pliką... 

Ji aplaižė lūpas. 

- Tu laimėjai. 

Liamas Guršitas paėmė moters ranką ir pabučiavo. 

- Protingas sprendimas, martele. Įsakysiu, kad šauklys pa- 
skelbtų mieste apie sužadėtuves. Kolas greitai pats tave aplankys. 
Pasikalbėsite apie vestuves... ir artimiau susipažinsite. Eime, vai- 
kinai! 

Jis davė ženklą savo galvažudžiams ir nuėjo link durų. 

Vedybos su Kolu Guršitu? Kiek prireiks laiko, kad jis mirtinai 
nusigertų? Ir kokiomis ligomis jis ją apkrės? 

Tibalas atsikėlė, delnu užsidengęs dešinę akį. 

- Koks malonus žmogus! 

Visa virpėdama, Gvina priėjo prie jaunuolio ir atitraukė jo ran- 
ką. Na ir mėlynė! 

- Niekis! - šyptelėjo jis. 

- Tuojau atnešiu žalios mėsos. (Kas bus, jei visi tarnai dabar 
išsilakstys?) Apgailestauju, jog dėl mano kaltės tu... 

Tibalas nusijuokė. 

Gvina baimingai pažvelgė į jaunuolį. 

Tas dar garsiau nusikvatojo ir apglėbė moters pečius. 
- Ak, Gvina Solit! Neverta jaudintis. Liamas sadž net nenutuo- 
kia... Rytoj bus nuo-sta-bi diena! 

Kadaise Griaustinis buvo puikus arklys, nors ir dabar dar pa- 
kankamai stiprus. Tačiau jo judesiai niekada nebuvo švelnūs. Da- 
bar kiekvienas jo kanopų prisilietimas prie žemės tarsi kūju daužė 
raitelio žandikaulį. Skausmas nepakeliamas. Bulrionas viena ranka 
laikėsi įsikibęs balno gugos, nežinodamas, kiek laiko jis pajėgs 
kentėti ir nepraras sąmonės. O kai šitaip atsitiks, bendrakeleiviai 
parveš jį atgal į namus arba nugabens į artimiausią fermą. O tada 
jau - galas... 

Apsiaustas plazdėjo vėjyje, Bulrioną pylė prakaitas, krėtė šal- 
tis, o jie vis kentėjo... Jis nepasuko iš didžiojo kelio, prajojo per vi- 
sas gyvenvietes, bet nestabdė arklio, o tik pamodavo žmonėms 
ranka. Jo palydovai šaukė, sveikindamiesi su vietos gyventojais, ir 
jojo paskui Bulrioną. Suprantama, kaimynai stebisi, kodėl Tirnai 
nesustoja paplepėti su jais apie šį bei tą... Juk visada taip elgdavo- 
si. Turėtų sustoti, pakviesti drauge keliauti į miestą, tuo labiau jog 
dabar nėra saugu kelyje - visi girdėjo apie siautėjančius plėšikus. 
Reikėtų surinkti žmones, galinčius padėti Brankionui statyti tvirto- 
vikę. Tačiau jis nenorėjo, kad žmonės matytų jį tokį - sergantį, 
bejėgį. Galbūt tai atsargumas, o gal kvailas išdidumas? 

Jam nedavė ramybės netikėtos prisiminimų nuotrupos. Atmin- 
tyje iškildavo Nadima. Jis įsivaizdavo, ką jinai jam pasakytų. Tik- 
riausiai pavadintų senu kvailiu - ir tiek. Aukšta, plačių pečių... Ji 
buvo tvirta moteris ir tikras džiaugsmas lovoje. Padovanojo jam 
septynetą sūnų ir keturias dukras... Ordima buvo gražesnė, bet 
mažiau patikima. Ji taip ir nesugebėjo tapti klano šeimininke, kaip 
kad buvo Nadima. Ir gimdyti bijojo. Be to, mylėdavosi nenoriai... 
net ir tada, kai jau laukėsi. Tikriausiai iš anksto žinojo, ką jai ruošia 
Lemtys. Trejetas sūnų ir dvi dukros - tai buvo viskas iki nesėk- 
mingo persileidimo. Ką gi, juk gimdymas - moters pareiga bei jos 
paskirtis. 

Keletą metų Bulrionas rimtai mąstė apie trečią žmoną. Jis vis 
dar buvo stiprus vyras ir galėjo Slėniui padovanoti ne vieną Tirną. 
Taip ir bus, jei tik jis susidoros su šituo dantimi. Nors... viskas 
Lemčių rankose. Jis nesiskųs. Kitos tautos mėgina savo dievus 

papirkti. O zardanai visada nuolankiai priimdavo ir geras, ir blogas 
Lemčių dovanas. O jis gavo nemažai, kur kas daugiau, negu kiti 
vyrai. Šešiolika vaikų. Ir keturiolika iš jų gyvi. Tai didžiulė malonė. 

Poulė pakilo aukščiau, gerdama rasą, uždengdama kalvas 
karšto ūko bangomis. Dangaus žydrynėje nardė vanagai, kartais jie 
tarsi akmenys krisdavo žemyn tr įsmeigdavo aštrius nagus į pievo- 
je esančią auką. Poulė nešė ir gyvybę, ir mirtį. 

Apsiaustas nuslinko nuo Bulriono pečių, bet jis nesustabdė ar- 
klio. Kas nors pastebės ir pakels. Jis visą laiką spjaudė krauju bei 
pūliais. Jo burnoje buvo baisiau negu kiaulidėje. Bulrionas pasirin- 
ko kelią per kalvas, norėdamas aplenkti Ignamitų gyvenvietę. Jei 
kam nors iš aplinkinių ir kiltų noras išginti iš Tirno Slėnio gyvulių 
kaimenes, kol šeimininkas išvykęs, tai būtų Alkinas Ignamitas. O 
galėtų tapti stipriu Bulriono sąjungininku. Kas žino, galbūt ir taps, 
kai viską gerai apgalvos. Štai kad ir dabar: tvirti Ignamitų vyrai 
galėtų darbuotis prie Tirnų statomos tvirtovikės. 

Tvirtovikė. Ją pradėjo statyti dar Bulriono tėvas. Ir tapęs žem- 
dirbiu Gamionas išliko zardanu. Kai tik įsigijo turto, pradėjo galvo- 
ti apie tai, kaip jį apsaugoti. Iškart įtvirtino dalį senojo vasarnamio. 
Bulrionas prisiminė, kaip tais pirmaisiais metais glėbiais nešiojo ša- 
kas. Tais pirmaisiais metais... O antraisiais tai jau buvo rąstai. Pusė 
jo vaikystės praėjo prie statybų - sienos, tvoros... Bet kol kas ne- 
buvo rimtesnių priešų už lapes. Kol kas jos vienintelės puldavo. 

Mogionas pradėjo statyti statinių tvorą. Vėliau Bulrionas pabai- 
gė jo darbą, ir tvora tapo dvigubai ilgesnė. O priešai vis nesirodė. 

O dabar jis turėjo pakankamai darbo rankų, kad galėtų ardyti 
griuvėsius ir statyti tvirtovikę. Dabar tai būtina. Padvelkė karu. Bet 
koks kvailys tą suprato. Reikėjo patikimų sienų, už kurių būtų ga- 
lima paslėpti derlių. O kokia prasmė saugiai paslėpti grūdus, jei gy- 
vuliai klaidžios po kalvas. O kokia prasmė paslėpti gyvulius, jei 
Žmonės nėra saugūs... 

Panašūs į Brankioną kvailiai niurzgėjo, jog šešios dešimtys pa- 
Jėgių kovoti vyrų nesugebės apginti tokio dydžio tvirtovės. Jie ne- 
suvokė, jog kalbama ne tik apie Tirnus. Reikia privilioti prie staty- 
bų visą apylinkę - Ignamitus bei mažesnes šeimas. Bulrionas seniai 
juos įtikinėjo: pagelbėkite mums statyti tvirtovikę, ir, prireikus, 
mes suteiksime jums patikimą prieglobstį. Ir jie jau beveik sutiko. 
Jis garsėjo kaip žmogus, kurio žodis tvirtas. Ir kaimynai po truputį 
pasidavė. Nors nerimą kėlė mintis, jog tada Tirnai 1ms vadovauti 
visai apylinkei, kaimynai vis tiek buvo linkę sutikti... 

“Tas prakeiktas dantis! Man reikia dar penkerių metų! O Lem- 
tys! Tik penkerių metų!" 

- Kaip tu, tėve? 

Bulrionas krūptelėjo, sugrįžo į dabartį, pažvelgė, kas čia jį pa- 
šaukė. Jis beveik miegojo, vos laikydamasis ant arklio nugaros. 
Atrodė, jog burnoje visa pintinė padvėsusių šliužų. Viską aplinkui 
dengė raudona skausmo ugnis. 

Elima, jo vyriausia dukra. Ji dabar pati jau senelė, jos plaukus 
puošia sidabro gijos. Dešimties vaikų motina ir laukiasi dar vie- 
no... Skaudu matyti nerimą jos veide. 

Jis papurtė galvą, nežinodamas, ar sugebės ištarti bent žodį. 
Ir, užuot nusišypsojęs, pamerkė akį. 

- Tėti, Vozionas sako, jog metas leisti arkliams pailsėti. 

Dabar jis suvokė, kad joja dykviete ir kad visai netoli ežeras. 
Saulė dar nepasiekė aukščiausio taško, tačiau jie sukorė jau gerą 
kelio galą. Štai kaip būna, kai nesustoji tuščiai paplepėti su kaimy- 
nais! Bulrionas vėl linktelėjo, nežinodamas ar sugebės įlipti į balną 
po to, kai baigs ilsėtis. 


Ežerėlis neturėjo pavadinimo, bet tai buvo jų pamėgta poilsio 
vieta. Medžių priedanga, dauba... Bulrionas pagalvojo, jog neramiu 
metu blogesnės vietos už šitą poilsiui ir surasti neįmanoma. Kas tik 
nori prisėlins iš už krūmų. Kokius bukagalvius jis užaugino. Tik- 
ri žąsinai. Nors iki šiol jų gyvenimas buvo taikus, bet kas nors iš jų 
galėtų bent susimąstyti?! 

Senis nemėgino jiems nieko aiškinti. Atsisėdo ant kupsto, pri- 
glaudė nugarą prie akmens. Jautėsi mirtinai pavargęs, jį krėtė šaltis. 
Vozionas atnešė jam puodelį dumblu kvepiančio vandens, ir jis 11- 
gai ir godžiai gėrė. Bet maisto atsisakė, net ir Elimos pasiūlytomis 
vynuogėmis nesusigundė. Matyt, jis jau niekada negalės valgyti. 
Kiti godžiai kramtė, kalbėjosi, apsimetė nerūpestingais, linksmais. 
Vozionas buvo ypač plepus bei smagus. Taip pat ir Polionas. 

Gera atžala! Berniukas turi parako ir visai nepanašus į tėvą. 
Apsigimęs maištininkas. Nuo pat gimimo vis ką nors stengdavosi 
iškrėsti. O kaip juos pažaboti tokius štai liepsnojančius? Greitai ši- 
tas geltonsnapis nuspręs, jog gyvenime yra įdomesnių užsiėmimų, 
nei ožkas ganyti ar kapoti malkas. Šeimai tokių reikia. Be jų ugnies 
ateinančios kartos pavirs visiškais stuobriais. 

Polionas pažvelgė jo pusėn. Senis rankos mostu pakvietė jį pri- 
eiti arčiau ir pastebėjo, kaip vaikinas krūptelėjo. Visą jo gyvenimą 
panašus gestas reiškė, jog berniuko laukia bausmė. Kažkas rado 
lovoje varlę, pro langą įskrido supuvę kiaušiniai, tualetus paslaptin- 
gai apraizgė virvės - bet koks nemalonus įvykis, ir visi Slėnyje 

puola ieškoti Poliono. Jo motina prisiekinėjo, jog nė viena diena 
neapsėjo be išdaigų. Tačiau pastaruoju metu jaunuolio elgesys kiek 
pasikeitė. Nelaimei, atsirado visas būrys jaunų pasekėjų, pasiren- 
gusių mėgdžioti Polioną. 

Jis kiek palaukė, tada lėtai pakilo ir nuėjo prie senelio, stengda- 
masis atrodyti nerūpestingai. Pritūpė šalia - tik kaulai ir ant jų už- 
tempta oda. Ir dar apsimestinė dirbtina šypsena... 

- O tavo veidas, seneli, jau ne toks sutinęs. 

Melas. Tačiau Bulrionas sugebėjo pajudinti žandikaulį. 

- Tu meluoji. 

Poliono akys patamsėjo, šypsena dingo. 

- Aš tau dėkingas už tai. - Bulrionas pasirausė piniginėje. - 
Esu dėkingas tau už paslaugas. Ar nori susirasti sau žmoną Dalin- 
ge? 

- Ne. Štai merginą norėčiau, ar net dvi... 

Įžūlus buožgalvis! Jei Bulriono veidas nebūtų išpūstas tarsi 
balionas, dabar nelengva būtų paslėpti šypseną. 

- Meilima pleputė. Išmok tokių vengti. 

Berniukas linktelėjo - labai rimtai. 

- Dabar žinosiu. 

- Tikėsimės, jog nieko tu dar nepridirbai. Še, imk. - Ir Bulrio- 
nas ištiesė jam auksinę monetą - Dalingo erelis. 

Berniukas paėmė, pavartė, apžiūrėjo, tarsi jausdamas senelio 
pašaipą. 

- Ačiū. O už ką man duodi? 

- Tai atsiprašymas už tai, kad juokiausi iš tavęs. Pinigas leis tau 
praleisti naktį su pačia geriausia, kokia tik pas juos atsiras. Piges- 
nės neimk! 

Pro skystus pūkelius virš Poliono lūpų šmėstelėjo šypsena, ku- 
pina beprotiško susižavėjimo... Sueitis! Nuogi kūnai! Mergina Io- 
voje, 0 aš ant jos. Ir daugiau nieko nėra! Prakaito srovelės! Gaš- 
lios mintys tarsi fanfaros suskambėjo Senio smegenyse. Ir staiga: 
Skausmas! Badas! Ugnis, deginanti jo žandikaulį! 

Juokas ir kalbos nutilo. Kažkas suriko. 

Naujas smūgis: Badas! Tenai maistas! Urzgia pilvas. Jie val- 
go. Noriu, noriu. Ugnis žandikaulyje. Aneima lovoje, pražergė 
kojas... 

- Gžolgratąs! - sukaukė Farionas ir, pašokęs ant kojų, išsitrau- 
kė kardą. - Pribaigti šitą padarą! 

Kiti vyrai pasekė jo pavyzdžiu - visi, išskyrus Bulrioną, kuris 
dar tvirčiau atsirėmė į akmenį. 

Prakeiksmo paženklintas! Paženklintasis džolgratas! Mote- 
rys šaukė, cypė, užsidengusios delnais ausis, bet nei delnai, nei kle- 
gesys negalėjo nustelbti minčių srauto: Džolio prakeiksmas! Vykite 
šalin šitą padarą. Nužudykite ją. Badas. Ji atims iš mūsų protą. 
Jie turi maisto. Tikriausiai tarp medžių. Kodėl šitos kvailės negali 
nutilti, tada mes išgirstume, kur slepiasi padaras? Bado skausmas 
mano skrandyje. 

Kažkoks šnabždesys, tarsi tai būtų Elima: vargšė būtybė! 

Kažkuris iš vyrų nori permiegoti su Aneima, kai jie atvyks į 
Dalingą. Bet tai ne Kilbionas, nes jis liko namuose, Slėnyje. Klau- 
sydamiesi svetimų tamsių paslapčių, žmonės galvojo apie savą- 
sias. Susikaupęs smulkmeniškas pavydas sproginėjo tarsi šunvo- 
tės, prisiminimai apie kvailus poelgius ar žodžius, ankstesnės pik- 
tos mintys, neleidusios ramiai miegoti naktimis, įvykiai, kuriuos vi- 
si kiti pamiršo... Pastangos atsikratyti jų, tik dar labiau sunkino 
padėtį. Nuslopinti geidulingi norai bei neapykanta veržėsi į pavir- 
šių; baimė ir gėda aidu vis garsiau ir garsiau atsišaukė sąmonėje. 
Pats Bulrionas visus užliejo kančia bei atgaila. 

Jis pamėgino prasižioti, bet suvokė, jog nepavyks perrėkti šito 
triukšmo. Ant ežero kranto, išgąsdinti riksmo, nerimo, muistėsi ar- 
kliai. Jis ištiesė ranką ir sugriebė Polioną už kulkšnies. Berniukas 
įnirtingai mosavo kardu, bet po to pažiūrėjo žemyn į pirštus, įsiki- 
busius į jo koją. Ne, Bulrionas dar neprarado savo narsos. 

Nebuvo reikalo kalbėti - jo mintys aidu atšoko nuo džolgrato. 
Jis iškankintas bado. Nunešk jam maisto. Nunešk šitą krepšį. Pa- 
prašyk, kad jis išeitų. Čia įsipynė ir paties džolgrato mintys, pasa- 
kojančios apie ištisas paras be maisto, be stogo virš galvos, apie 
nuolatines klajones. Tokios pat buvo ir kitos mintys: neapykanta ir 
siaubas, savo kaltės suvokimas. Viskas susipynė, susiraizgė į be- 
protišką kamuolį. Bet Polionas jį suprato. 

Ir pro tą kamuolį prasiskverbė jo mintis, jo atsakymas. Nueiti 
į giraitę? Kada džolgratas skaito mano mintis? Žino, apie ką aš 
mąstau? Praneša kitiems? Baimė. Nepasitikėjimas. Dar nesi tik- 
ras vyras. 

Bulrionas: Padėk man atsikelti, ir aš pats eisiu. Ir aš bijau. 
Visi mes bijome. 

Polionas čiupo krepšį. /rodyk, jog esi vyras. Imk krepšį. 
Aukščiau galvą. Vis dar mosuodamas suspaustu rankoje kardu, 
berniukas apsuko lanku savo giminaičius ir nubėgo prie medžių. 
Jo kojos kilo ir leidosi tarsi spragilai. 

Vyrai pasileido paskui jį, galvodami: Kraujas! Prakeiksmo pa- 
ženklintas Džolis! Nukirsti padarui galvą! 

Čia neištvėrė Vozionas - atsistojo prieš visus, išskėtė rankas. 
Nors ir nedidelio ūgio, tačiau balsas jo skambus. Jis perrėkė ben- 
drą triukšmą: 

- Nežudykite! Zardanams nedera šitaip elgtis! - Jis žengė 
žingsnį pirmyn. Kardai priešais jį nusileido. - Tiktai kvolai žudo 
paženklintuosius. 

“Kartais tu panašus į priekabią senę, sūnau, - pagalvojo Bul- 
rionas. - Bet aš žaviuosi tavo narsa. Ir visada žavėjausi". Jis neži- 
nojo, ar Vozionas išgirdo jo pagyrimą, ar suprato, kas jį giria. 

Farionas pamėgino išsiveržti pirmyn, bet Vozionas pastojo jam 
kelią, rizikuodamas būti nusmeigtas kardu. Ar ilgai jam pavyks iš- 
laikyti kunkuliuojančio puodo dangtį? Gelbėjo pagarba ganytojui, 
be to, jie buvo Voziono giminaičiai - jo sūnėnai, pusbroliai, nors ir 
apsėsti beprotiškos neapykantos. Jis rimtai rizikavo savo gyvybe. 
Dabar bet kokia draugija, netgi šeima, sutvirtinta apgaule, o čia aiš- 
kiai atsiskleidė kiekvienas Žmogus. 

Septyniolika Tirnų, atskleisdami pačias slapčiausias savo už- 
mačias, degė iš gėdos dėl nevalingų savo prisipažinimų, baisėda- 
miesi tuo, ką išgirdo, atsiliepdami pykčiu, pavydu, smulkmeniško- 
mis nuoskaudomis, susikaupusiomis per daugelį metų. Nuo jų sie- 
lų sluoksnis po sluoksnio buvo plėšiama jausmų oda... Pakaks! 
Pakaks! Pakaks! Jeigu jie nesudoros džolgrato, tai įsikibs vieni į 
kitus. 

Ar šitas supuvęs pyktis kyla iš senojo Haimiono? Kuri iš ište- 
kėjusių moterų taip stipriai veikia jaunąjį Polioną? 

Laimei, Polionas to nesuvokė - jis skynėsi kelią per krūmus, 
baimindamasis nusisukti sprandą, vengdamas dyglių... Nieko man 
nepadarys. Turiu kardą. Visiems jiems parodysiu, kad nieko ne- 
bijau. Įrodysiu, jog esu vyras. Kad tik nepridėčiau į kelnes. Ir 
Meilimai įrodysiu, kad esu tikras vyras. Kitą kartą ji gaus, ko no- 
rėjo. Ir kekšėms Dalinge parodysiu. Samdomas karys, aš nieko 
nebijau. 

Ir džolgratas: Jis turi kardą, bet atneša man maisto. Senį kan- 
kina skausmas. Žino, kad miršta. Taip, jis miršta. Namo jau ne- 
begrįš. 

Tarsi griaustinio trenksmas. Šeimos nariai išliejo siaubo bei 
liūdesio sraytą, nustelbusį ir džolgratą, ir Polioną, tik netikėtai iš- 
siveržė: Lemtie! Kokia ji liesa! - kada jie pamatė vienas kitą. Ber- 
niukas! Moteris! 

- A! Nukreipiu jūsų dėmesį, ė? Bulrionas spoksojo į ratu su- 
stojusių išsigandusių žmonių veidus. Žinoma, aš galvoju, kad 
mirštu, stuobriai jūs! Ir jūs visi manote, jog aš mirštu! Jis išgirdo 
nenoriai išsakytą sutikimą, kai tuo tarpu garsiai skambėjo neigi- 
mas. Aš meluoju, jūs taip pat meluojate. Mes visada meluojame 
vieni kitiems. Bet kitaip negalima. Niekas iš mūsų nėra tobulas. 
Kartais visi savęs gėdijamės. Bet mums reikia gyventi ir su pa- 
čiais savimi, ir vieniems su kitais. Aš dar gyvas. Labai sujaudin- 
tas, kad esu visiems toks svarbus. Bijau apsiverkti dabar visų 
akivaizdoje. Norėčiau, kad nustotumėte tarškėti kaip šarkos ir 
nuvežtumėte mane pas chirurgą. 

Kai netoliese džolgratas, paslapčių būti negali. 

Ir vėl Polionas: Padariau! Aš tikras vyras! O dabar atgal! Jis 
jau skubėjo pas saviškius. Tikiuosi, visi mane įvertins. Šeimos did- 
vyris. Kad tai įstrigtų giliau į Voziono sąmonę. Jis vis dar mėgavo- 
si geismo atgarsiais, gašlus plevėsa! Rytoj susirasiu kekšę. Sam- 
domas karys. O gal jie girdi? 

Netikėtai minčių audra nutilo. Išnyko beprotystė. Džolgratas 
tapo nepasiekiamas, jis... Ne, tai buvo ji. Jis matė moterį. 

Moterys - bent jau didesnė pusė jų - raudojo. Vyrai, regis, 
buvo pasirengę nudobti tą, kas pirmas prabils. Niekas nieko nemė- 
gino raminti. Jie net nežiūrėjo vieni į kitus. Ar jiems pavyks atsi- 
gauti po tokių įvykių? 

Turbūt jaunystė turi mažiau nemalonių paslapčių, o galbūt 
Polionas pernelyg buvo paskendęs savo svajonėse ir visai neįsižei- 
dė, o atrodė linksmas bei Žžvalus. Jis praėjo pro visus giminaičius 
ir nuskubėjo pas Bulrioną, ketindamas jam pranešti, jog įvykdė 
užduotį. Jo akys švytėjo. 

- Tai moteris! - šūktelėjo berniukas. - Ji moteris. Dar nesena. 
Liesa kaip virvė! 

- Žinoma, iš Dalingo. - Vozionas atrodė niūrus, kaip ir visi ki- 
ti. Jo akys neramiai lakstė į šalis. Juk ganytojai tokie pat žmonės. 
- Pavasarį pas juos buvo žvaigždžių negalios protrūkis. Imperijos 
laikais paženklintuosius išgindavo, taip pat pasielgė ir Dalinge. - Jis 
stengėsi kalbėti ramiai, todėl jo tonas atrodė nenatūralus, ne toks, 
koks būdavo visada. 

- Kas gali juos pakęsti? - sumurmėjo Elima. 

Bulriono balsas buvo neaiškus, kriokiantis: 

- Tu nesugrįši su ja pasikalbėti? 

Polionas apsilaižė. 

- Sugrįžti? 

- Nunešk jai dar vieną krepšį maisto. Paprašyk, kad palauktų, 
kol grįšime atgal. Mes pasiimsime ją. Duosime maisto ir suteiksi- 
me pastogę. 

Visuotinis maištingas bambėjimas privertė Senį nutilti. Šaukti 
Bulrionas nebegalėjo ir neturėjo jėgų jiems paaiškinti. Jis pažvelgė 
į Polioną ir žvilgsniu ištarė: “Padaryk tai, berniuk". 

Berniukas apsidairė, triumfuodamas atstatė krūtinę ir nužings- 
niavo link giraitės. Likusieji žiūrėjo į tolstantį jaunuolį ir tylėjo. Vy- 
rai paniurę, šnabždėdamiesi nuėjo prie arklių. Turbūt mano, jog jų 
gerbiamas Senis kliedi. Ot ir ne! Bet jis pataupys jėgas ir nepuls 
jiems nieko aiškinti. Tegul patys pagalvoja! 

O dabar reikia kaip nors užsiropšti ant Griaustinio nugaros. 
Bulrionas pasijuto kiek geriau. Jaudulys jį išjudino, nereikėjo apsi- 
metinėti. Tai jam buvo tik į naudą. O ir Lemtys ką tik jam priminė, 
jog gyvenimas dar gali suteikti džiaugsmo. Net ir paskutinės jo mi- 
nutės, paskutiniai lašai. Anksčiau jam nebuvo tekę sutikti džolgratų 
ar kitų paženklintųjų. Žinoma, nelabai malonus susitikimas, tačiau 
sukelia įvairių minčių. Dalingas daug panašių Žmonių galėjo išguiti 
- ir dar blogesnių už džolgratus. 

Imperija visada nekentė paženklintųjų. Zardanai kiek švelniau 
su jais elgdavosi. Bet kaip galima sutarti su džolgratais, kurie aki- 
mirksniu visus galėjo išvesti iš proto, net ir patys save? Jie buvo 
tarsi atsiskyrėliai. Tačiau išliko legendos, bylojančios apie tai, jog 
kai kurie karaliai bei imperatoriai paversdavo juos savo šnipais arba 
sargais. Joks žvalgas ar žudikas negalėdavo prasmukti pro džolg- 
ratą nepastebėtas. Reikėjo tik didžiulių rūmų, kur jie galėtų gyventi 
saugiu atstumu nuo visų kitų. O štai Tirnų Slėnis 1š tiesų didelis! 
Pastatei vargšei trobelę pakelėje, ir ji pastebės bet kokį nepageidau- 
Jamą asmenį ar priešą. Sugalvoti būdą, kaip ji galėtų šeimininkams 
duoti ženklą apie pavojų - laužas, koks nors ragas ar dar kas... 
Na, bet detales apgalvoti galima ir vėliau. O vaikinas šaunuolis... 
reikia jam dar vieną erelį duoti, kad paremtų Dalingo viešnamius... 
Samdomas karys... 

Prieš saulėlydį Vozionas pareiškė, jog metas rengtis nakvynei. 
Dar šviesu, tačiau arkliai vos pavelka kojas. Polionas mintyse pri- 
tarė jo pasirinkimui - atoki dauba, upeliukas, medžiai. Puikiai ma- 
tosi vakarinis dangaus kraštas. Niūrias dykvietes keitė jau po tru- 

putį apgyvendintos vietovės, tolumoje blykčiojo Flugoso upės va- 
ga. Dar kiek pajudės pirmyn, ir koks nors gobšuolis pareikalaus iš 
jų, kad susimokėtų už nakvynės vietą. 

Seniui buvo labai blogai. Polionas matė, kaip Vozionas su Fa- 
rionu iškėlė jį iš balno. Jis net susigūžė: tarsi neštų numirėlį. Mo- 
terys pradėjo krauti laužą. 

Polionui nesinorėjo tuščiai leisti laiką, jis nusprendė pasirūpinti 
Griaustiniu. Arklys buvo taip pavargęs, jog net neiššiepė dantų, 
pamatęs Drugelį, kurio negalėjo pakęsti. Beje, ir Polionas jo nemė- 
go. Berniukas nubalnojo abu arklius, ištrynė pačia geriausia žole, 
kokią tik surado, ir supančiojo. Avižų jie gaus rytoj, Dalinge. 

Bet jis Dalinge gaus nepalyginamai daugiau! Beveik visą dieną 
berniukas apžiūrinėjo Senio padovanotus du erelius, galvodamas 
apie tai, kokius malonumus už juos nusipirks. Pirmasis erelis buvo 
toks malonus netikėtumas - ir jeigu už jį galima nusipirkti geriausią 
viešnamio merginą, tai kaip pasielgti su antruoju? O kuo dar gali- 
ma šiuo metu užimti savo mintis, kai saugaisi pavojų, kurių realiai 
tarsi ir nėra? 

Niekas nenorėjo bendrauti. Visi jojo paniurę, tylūs, tarsi laido- 
jimo procesijos dalyviai. Tikriausiai džolgratės paveikti jie jautė, 
jog kai kurios nemalonios paslaptys tapo žinomos visiems. Polio- 
nas taip sutelkė dėmesį į pačią džolgratę, jog pačius nemaloniau- 
sius dalykus pamiršo. Tai, kaip Aneima stengėsi laikytis kuo toliau 
nuo Vardaliono, akivaizdžiai bylojo, kad maža judviejų paslaptis ta- 
po vieša. Kas praneš Kilbionui nemalonią naujieną, jiems sugrįžus 
namo? Kas nors tikrai pasistengs. Ir tada Kilbionas sulaužys kiek- 
vieną Vardaliono kaulelį. 

Saulė leidosi į ūkanotą horizontą. Polionas pasirinko patogų 
kupstą, prisiglaudė nugara prie medžio, nežiūrėdamas į saulėlydį. 
Vozionas pasakė, kad jis šeimoje pats akyliausias. Šiandien ženklai 
jiems turi būti palankūs. Jis nusižiovavo, pasiraivė. Lemtys! Na ir 
ilga ši diena! Ir kaip tie seniai ištvėrė? 

Trakštelėjo šakelė. Jis apsidairė. Tai Farionas mėgino užsi- 
tempti trinyčius at savo riebaus kūno. Linksma jo fizionomija išsi- 
šiepė. 

- Kaip reikaliukai? 

- Aš visas pūslėtas. O kaip tu? 

- Tesaugo tave Lemtys. Pūslėtas jis! Ar ant savo kaulų pūsles 
pritrynei? - Kai storulio galva išlindo pro trinyčius, jis pamerkė jau- 
nuoliui akį. - Kaip manai, gal mums derėtų pasimėgauti naktinėmis 
linksmybėmis, atvykus į miestą? A? 

- Neprieštarauju. 

Farionas vėl mirktelėjo. 

- Tik merginoms neprasitark, jos viską išplepės. Bet jeigu su- 
gebėsime pasprukti, aš parodysiu tau daug įdomių dalykų. 

- Bet juk tai brangiai kainuoja, dėde? 

- Aš tuo pasirūpinsiu. Kiekvienas sakalas kada nors turi sume- 
džioti grobį. Tuo derėtų pasirūpinti tavo broliui, bet juk tu Žinai 
Džukioną. Tik ne rytoj - pradėti reikia, kai esi pailsėjęs. Poryt va- 
kare. Pasimatysime? A? 

- Tu labai geras, dėde. Lauksiu. 

- Vyras kaip reikiant? Argi ne? - Dar kartą pamerkęs akį, jis 
nusisuko ir nuėjo. 

Įdomu. Ereliai jau trys. Polionas pabarškino monetomis, susi- 
mąstė... 

Elima visą dieną niekam nepratarė žodžio. Dar kol Vozionas 
nebuvo išrinkęs vietos nakvynei, ji su savo arkliu prisigretino prie 
Drugelio. Tačiau jojo tylėdama, pikta, žiūrėdama pirmyn į kelią. 
Jos pražilę plaukai netvarkingai sklaidėsi ant nugaros, apsiaustas 
nusėtas prakaito dėmėmis, dulkėtas. Polionas stebėjo, kaip šokinėja 
jos krūtys į taktą pirmyn žingsniuojančiam arkliui...Kažin, kiek jos 
gali sverti... tokios didžiulės. Tikriausiai jaunystėje ji buvo karšta. 

- Tu buvai toks drąsus su ta džolgrate, Polionai. - Pasakė mo- 
teris, tarsi būtų iššovusi iš laidynės. Kas ją kankina? Dėl Senio ne- 
rimauja? Ar jis pats to nesuvokdamas kažko pridirbo? Bėda ta, kad 
dažniausiai jį kaltindavo ir svetimomis nuodėmėmis. 

- Tai nebuvo sunku, teta. - Brr! Jis pamiršo, kad jau pripažin- 
tas tikru vyru. - Tu pavargai, Elima? 

- Ar atrodau tokia nusikamavusi? 

- Žinoma, ne. Norėjau pasakyti... Tavo dabar tokia padėtis, tau 
reikia saugotis. 

Ji pašaipiai kilstelėjo antakius. 

- O-o! Mes dabar jau tikras vyras, tiesa? 

- O tu ir nepastebėjai? - žaismingai pasakė jaunuolis, jau galvo- 
damas ką atsakys, išgirdęs jos patvirtinančius žodžius. 

Bet miela putli tetulė nusisuko į dykvietę, stebėdama sugrįžtan- 
tį į lizdą paukščiuką, kuris naguose kažką nešėsi... Po to atsikosė- 
j0. 

- Taip, pastebėjau. Todėl ir prisigretinau prie tavęs. Turiu ta- 
vęs atsiprašyti. 

Polionas neprisiminė, kad jo kas nors būtų atsiprašęs. Užtat 
beveik kiekvieną dieną jį mušdavo, reikalaudami, kad jis atsipraši- 
nėtų. 

- Tu? Už ką gi? 

- Tėvo žodžiai apie tave su Meilima ant šieno man priminė 
mano jaunystę. 

- Štai kas. (Jau darosi įdomu). 

- Ir aš pagalvojau... Žinau, jog išsidaviau, kai džolgratė... - 
Šios rūpestingos motinos veidas buvo raudonas kaip saulėlydis, o 
gal ir dar raudonesnis. Berniukas sutrikęs spoksojo į ją, po to pa- 
juto, jog taip pat išraudo... O Lemtys! 

Ką turi atsakyti vyras? Pasirodo, ne taip jau paprasta būti su- 
augusiu... Pajuokauti? Tai būtų nei šis nei tas. 

- Nesuprantu, dėl ko atsiprašinėji. Aš nepastebėjau, bet tai juk 
malonu. Aš ir pats visą laiką... Norėjau pasakyti, jog negaliu pa- 
žvelgti į moterį, nepagalvojęs... Į bet kurią moterį! 

Ji šyptelėjo: 

- Dėkoju. Labai mandagus atsakymas, Polionai! 

- Štai ką tik žavėjausi tavo krūtine ir galvojau apie tai, kaip tu 
atrodai... na, jei prie tavęs prisiliestum ir... 

Ji aiktelėjo. 

- Gal verčiau pasikalbėkime apie kitus dalykus. 

- Kodėl gi? Aš neprieštaraučiau greitai... 

- Po-li-onai! 

Vaikinas gūžtelėjo pečiais. Juk pati pradėjo... 

- Paklausyk, - pasakė ji. - Juk žinai, kad tėvui blogai. Antraip 
jis pats tuo pasirūpintų. Bet dabar aš nusprendžiau tai padaryti. 
Štai, imk. 

Ji 1štiesė ranką ir padėjo jam ant delno keturias sidabrines mo- 
netas. 

- A... Dėkoju, teta Elima. Jos man? 

- Taip. Toks šeimos paprotys. Kai pirmą kartą... Tau reikia 
turėti kažkiek pinigų mieste. Galbūt norėsi nupirkti dovaną Meili- 
mai ar ką nors dar... 

Ne jau, tokiems dalykams jis pinigų nešvaistys. Polionas dar 
kartą padėkojo Elimai, ir ji nujojo pirmyn, nieko daugiau nepasa- 
kiusi. Berniukas įsidėjo monetas į kišenę. Jis niekaip nesuvokė, ką 
teta norėjo pasakyti. Juokinga! Senos tetulės sąžinė nešvari? Ga- 
lima įsivaizduoti, kas būtų, jeigu jinai lauktų jo ant šieno? O gal vi- 
sai neblogai pasisemti patirties iš patyrusios moters - parodytų jam 
kas ir kaip... 

Ir štai dar Farionas! Keista. Tarsi visa šeima nori, kad jis kuo 
greičiau prarastų nekaltybę. Ne, jis neprieštaraus. Gal bent po to 
sugebės galvoti apie kažką kitą... 

Saulė nusileido. Poulė - gyvybės bei mirties nešėja dabar buvo 
Vyrų Namuose. Polionas atsisėdo tiesiai, parietė kojas ir apžiūrėjo 
dangų. Jis dar taip spindėjo, jog nebuvo vilties surasti siaurą Avai- 
lės pjautuvą. Berniukas pažvelgė į rytinę dangaus skliauto dalį, iš 
kur artėjo naktis - į Muolę, aistros, meilės bei karo nešėją. Švietė 
dar nedaug žvaigždžių, ir negalima buvo nustatyti, kokioje vietoje 
jos yra. Muolė buvo priešingoje Poulei pusėje, tikriausiai Vaikų Na- 
muose. Gal tai ir svarbu, bet kaip vaikai ar aistra gali sietis su se- 
neliu. 

Ryte jis matė aušrinę žvaigždę Liūdesio Namuose. Tai buvo 
blogas ženklas. Ir dažniausiai vienas blogas ženklas reiškė, kad ir 
kiti bus blogi. Spindinčioji Džolė buvo arba pas Mylinčiuosius, arba 
pas Vedančiuosius - tą visada sunku nustatyti. Ši žvaigždė - tei- 
singumo bei įstatymų globėja. Ji paaiškina džolgratės pasirodymą. 
Senelis pasakodavo, jog senovėje zardanai pasitelkdavo į pagalbą 
džolgratus, kai reikėdavo išklausyti parodymus, išspręsti ginčą ir 
priimti teisingą sprendimą. Bet Džolė dar ir chaosą sukeldavo, o 
tai prieštaravo įstatymams. Tačiau džolgratės pasirodymas ir čia 
tiko - ji sukėlė Tirnų šeimoje nemenką sumaištį. 

- Ką nors pamatei? - Šlaitu prie jo šlubavo Vozionas. 

- Kol kas ne. Kur dabar turėtų būti Džolė? 

Vozionas atsisėdo ant žemės, atsiduso: 

- Vedančiųjų Namuose. 

- A! Vadinasi, chaosas. Nelabai linksma žinia seneliui. 

- Bet ji tolsta. Judėjimas priešinga kryptimi reiškia, jog namų 
ženklą keičia priešingas. 

Polionas susimąstė. 

- Bet vis tiek gali reikšti ir gerus, ir blogus dalykus. 

Vozionas nusijuokė, tuo nustebindamas berniuką. 

- Ar tu niekada negalvojai tapti sielų ganytoju? 

- Aš-š-š? - Jis pažvelgė į sužalotą dėdės koją ir vėl nukreipė 
žvilgsnį į šalį. 

- O kodėl gi ne? Esi akylas ir turi aštrų protą. 

“O Lemtys!" 

- Ganytojai turi mokyti žmones tinkamai elgtis, o aš galiu pa- 
sigirti tik priešingais gabumais. 

Vozionas pasitrynė savo ilgą nosį. 

- Labai pravartu žinoti viską apie blogą elgesį. Aš juk irgi nesu 
šventasis, man nesvetima aistra, pavydas. Ir džolgratė šiandien pri- 
vertė mane susigėsti ne mažiau nei kitus. Ganytojų pareiga palai- 
kyti Žmonių sielos budrumą. O tau neblogai tai pavyksta. Moki 
priversti žmones juoktis. Tai labai svarbu. 

- Tave, dėde, aš priverčiu juoktis tik tada, kai išgirstu, jog esu 
nubaustas ir turėsiu savaitę kapoti malkas! 

Vozionas nusikvatojo. 

- Nesikuklink. Pokštas, kurį praėjusiais metais skalbykloje iš- 
krėtei su žalčiais... Aš dar ilgai kvatodavau, atsibudęs naktimis tai 
prisiminęs... O ir kiti vyrai leipo juokais. Ištisus mėnesius juokėsi. 

- Ką?! - suriaumojo Polionas. - O tu mane už tai privertei dvi 
savaites malkas kapoti. Dvi savaites! O prieš tai rykštėmis išplakei! 

- Privalėjau atlikti savo pareigą. Juk nusipelnei tokios baus- 
mės. Dar gerai, kad apseita be persileidimų. Tačiau mes tau visi 
dėkingi. 

Polionas numykė. Nieko sau būdas parodyti dėkingumą! 

- Dabar sugrįžkime prie tavo klausimo. Kiti irgi panorės suži- 
noti apie ženklus. Paskysiu jiems, jog tvarkos sergėtoja šiuo me- 
tu yra Vedančiųjų Namuose, bet ji tolsta ir greitai atsidurs Einan- 
čiųjų Įkandin Namuose. Tai teigiamai visus nuteiks. Bet? 

- Bet juk ji gali atnešti ir chaosą. 

- Teisingai. - Vozionas atsiduso. Ženklus visada galima paaiš- 
kinti dvejopai. Kartais būna užuomina į tai, kaip teisingai juos su- 
prasti. Tik tą užuomina ne taip lengva surasti. Dažniausiai tenka 
pasikliauti tik savo suvokimu. 

- Ligų sukėlėja Liūdesio Namuose turi... Štai! Žiūrėk tenai, 
tarp šakų! - Tamsoje sumirgėjo mažytis deimantas. 

- Kur? - nekantriai sušuko Vozionas ir prisimerkė. - Nematau. 
Taip! Tu teisus. Tai Ogoulė! 

Sugrįžo dar silpnai mirguliuojanti veržlioji Lemties Dalintoja. 

- Čia laimei ar nelaimei? - paklausė Polionas. 

- Manau, tai laimei. Nors iš jos visada galima tikėtis netikėtu- 
mų - ir gero, ir blogo - tačiau, vos tik pasirodžiusi, ji dažniausiai 
atneša laimę. Taip, kaip dabar. Mes turime laukti netikėtumų! 

- Vadinasi, senelis išgyvens? Ar taip, Vozionai? 

- Manau, kad taip. Tai užuomina! Bėk, pranešk kitiems. Tegul 
patys pamato ir pasidžiaugia. 

ANTRA KNYGA 


IVILĖ 


() j1 - tai Sveikata, 
Vakarinė Žvaigždė, 
Siunčianti žaizdas bei Išgas, 
Rytinė Žvaigždė, 
gydanti, 
teikianti baguodą. 


10. 


Kaip būtų pasakęs Kerpas, Gvina Solit visą dieną užsiiminėjo 
tigrų medžiokle. Kartą jaunystėje Kerpą kažkas prikalbino vykti į 
tigrų medžioklę. Po to jis pasakojo, jog blogiausia buvo laukti, kol 
pagaliau varovai išvarys tigrą tenai, kur tūnojo medžiotojai. Pra- 
džioje iš krūmų šokinėjo visi įmanomi žvėreliai - kiškiai, šernai, el- 
niai, sukeldami ne menkesnį triukšmą nei tigras. O susitikimas su 
tigru buvo labai trumpas ir nepaliko jokio įspūdžio. Jis netrukus 
viską pamiršo... 

Gvina visą dieną laukė savo būsimojo vyro Kolo Guršito ir 
mėgino atremti... kiškių puolimą. 

Iš pat ryto šaukliai paskelbė apie jųdviejų sužadėtuves. Kai ku- 
rie kaimynai atėjo pasveikinti su naudinga santuoka. Tačiau tie, 
kurie pažinojo jaunikį, suprato, jog geriau patylėti. Sintas Hailitas, 
poetiškos sielos žmogus, atsiuntė Gvinai kupiną kančios atsisvei- 
kinimo laišką. Moteris padėkojo jam trumpa žinute. Kiti jos gerbė- 
jai tylėjo. Tikriausiai nenorėjo erzinti Guršitų. 

Po vakarykščio įvykio visi gyventojai paskubėjo išvykti iš 
viešbučio. Pasiliko tik Tibalas Frainitas. Ir nei vakar, nei šiandien 
daugiau niekas nepasibeldė į viešbučio duris. Galbūt po to, kai 
Guršitai uždėjo savo leteną ant “Viešbučio Fenikso gatvėje", visi jų 
priešai nusprendė šalintis šios įstaigos. 

Gvina sumokėjo šaukliui ir paprašė paskelbti, jog viešbučiui 
reikalingas apsaugininkas - stiprus, patikimas vyriškis. Ji spėjo pa- 
sikalbėti su keturiolika kandidatų, tačiau tinkamo nebuvo - neįga- 
lūs, buvę kaliniai, girtuokliai. Laimei, arklidėje nebuvo arklių, ir jai 
kažkiek pagelbėjo Tobas. Tačiau moteriškei atrodė, jog paprasčiau 
viską padaryti pačiai, negu išaiškinti berniūkščiui, ko iš jo reikalau- 
jama. 

Šuma staiga susizgribo, jog mėsininkas jau kelinta diena nieko 
neatvežė... 

Ir dar aibė visokių rūpesčių. Žodžiu, vien tiktai kiškiai... Ta- 
čiau kaskart, suskambėjus durų varpeliui, Gvinos širdis pašokdavo 
ligi pat lubų. 

O paslaptingasis Tibalas visą dieną nerado sau vietos - tai iš- 
eidavo, tai vėl sugrįždavo. Vis apžiūrinėjo istorines vietoves, pa- 
minklus, šventyklas. O sugrįžęs kažką užrašydavo savo knygose ir 
išeidavo vėl... Apie paslaptingą vakarykštę savo užuominą jis dau- 

giau nieko nepasakė, o moters paklaustas, atsakė jai nustebusiu 
žvilgsniu. Gal jis šulgratas? Juk Sulės Prakeiksmas suteidavo žmo- 
nėms pranašystės dovaną, tačiau atimdavo paženklintojo protą. 
Galbūt Tibalas paprasčiausias beprotis? Bet ne, jis malonus žmo- 
gus, nusprendė moteris, tik, matyt, pametė kelis varžtelius. 

Kai Poulė pasislėpė už stogų, ir kiemą apgaubė prietema, Gvi- 
na atsisėdo ant suoliuko ir nusiminusi pažvelgė į ištuštėjusį viešbu- 
tį. Po karo reikalai klostėsi prastai, bet pastaruoju metu, regis, bu- 
vo pagerėję. O dabar jos santaupos baigėsi. Kolas - tai pinigai. Tik 
nežinia, kaip ilgai to nenaudėlio tėvas investuos savo pinigus į ne- 
pelningą viešbutį? Liamas žadėjo, jog Gvina ir toliau pati čia vado- 
vaus, tik ar galima tikėti jo žodžiais? Moteris įtarė, kad jį domina 
pats viešbučio pastatas, kurį jis ketina paversti gyvenamaisiais na- 
mais, savo namais... Kai tik sutvarkys visus formalumus. Jis ne- 
slėpė savo domėjimosi senoviniais imperijos laikų pastatais, o šitas 
puikiai išsilaikęs... 

Čia moteris apsigyveno po to, kai ištekėjo. Čia mylėjo savo 
vyrą, vaikus. Namai saugojo visus džiugius jos prisiminimus. Ir 
sunkius, žinoma. Ypač maro metus. Ta diena, kai ji pastebėjo ant 
Karno odos išbėrimą, buvo pati baisiausia Gvinos gyvenime. Naino 
taip pat nebuvo vilties išgelbėti. Vaikai mirė beveik tuo pačiu metu. 
Moteris pasinėrė į darbą, ieškodama jame išsigelbėjimo. Įrengė sa- 
vo namuose ligoninę, kurioje gydėsi visa apylinkė... Čia jos namai! 
Gvina daugiau nieko neturi. 

- Laukti jau neilgai! - pasigirdo balsas už jos nugaros. 

Ji krūptelėjo. Tai buvo Tibalas. Dar vienas kiškis. 

- Ko laukti? 

Jis išsišiepė iki ausų. 

- Tigrų! Kiškių daugiau nebus. - Jis atsisėdo ant kėdės, ištiesė 
kojas. 

Moteris žiūrėjo išpūtusi akis. Tai vienas iš jo stebuklų. 

- Bet iš kur tu galėjai... 

Suskambėjo durų varpelis. Į kiemą pasipylė zardanai. Akivaiz- 
džiai matėsi, jog tai kaimo gyventojai. Maždaug dešimt žmonių - 
vyrai ir moterys, seni ir jauni. Visi nusiėmė skrybėles, spaudė jas 
prie savęs ir dairėsi po neįprastą kaimiečio akiai vidinį kiemą. Vy- 
rai su ilgomis tankiomis barzdomis, moterys susipynusios kasas. 
Gvina puikiai pažinojo tokio tipo žmones. Tai darbštūs dori žem- 
dirbiai, išsirengę į miestą ką nors parduoti turguje - pačių išaugin- 
tus gyvulius ar savo rankomis pagamintus gaminius. Po to šeimi- 
ninkė atpažino stambią moteriškę, stovėjusią priekyje svečių, ir 
diena prašviesėjo. Elima Panank, vyriausia Bulriono Tirno duktė. 

Ši šeima buvo seni Gvinos draugai, pastovūs, patikimi... kaip kal- 
vos. Jie jau nuo senų senovės apsistoja Gvinos viešbutyje... Žino- 
ma, tai ne tigras, bet labai laukiami kiškiai! Šeimininkė pašoko iš 
vietos ir nubėgo pasitikti svečių. 

Šešios moterys, o vyrai tiktai keturi? Vadinasi, kiti dar pakeliui, 
netrukus bus čia. 

- Elima sadž, kaip malonu tave matyti! 

Pakako tik vieno žvilgsnio, kad moteris pastebėtų, jog dar iki 
žiemos Tirnų klaną papildys dar vienas palikuonis, nors Elimai bu- 
vo jau per keturiasdešimt. Drabužiai su prakaito dėmėmis, raukšlės 
paakiuose, žilstantys plaukai, padengti kelio dulkėmis. Bet tvirtos, 
stiprios žemdirbių moterys į savo nėštumą nekreipia dėmesio. Be 
to, jos retai būna ne nėščios... 

- Gvina sadž! - Putlus moters veidas susiraukė. - Mes sužino- 
jome apie tavo netektis! Iš pradžių Kerpas, o dabar... Ak, Gvina 
Solit. - Moteris vos nesutraiškė šeimininkei kaulų, stipriai apkabi- 
nusi ją savo tvirtomis rankomis. 

Gvina išsilaisvino iš jos glėbio, kalbėdama įprastus tokiais at- 
vejais žodžius. Ji negalėjo pakęsti užuojautos. Tai buvo tik jos ne- 
laimė, ir jauna moteris negalėjo su niekuo kitu ja dalintis. Netgi su 
tokiais nuoširdžiais geranoriškais žmonėmis, kokia buvo Elima. 

Paskui Elimą šlubavo Vozionas. Šeimininkė pažinojo ir jį, nors 
ne taip puikiai, kaip Elimą. Skirtingai nuo kitų, jis buvo be barzdos, 
mažo ūgio ir turėjo įspūdingo ilgumo nosį. Jis buvo Gvinai nema- 
lonus, nors Kerpas visada sakydavo, kad po nemalonia šio žmo- 
gaus išore slypi gera širdis bei aštrus protas. 

- Ir Vozionas sadž! Sveiki atvykę! Kiek kambarių? Kas nors 
atsitiko? 

Taip, atsitiko. 

Šitos medžioklės trofėjai - du tigrai. 


Kiti Tirnai gatvėje raišiojo pačių pasigamintus neštuvus. Gvina 
vos atpažino ligonį. Jis buvo be sąmonės, ištinusiu veidu, oda pa- 
dengta lipniu prakaitu ir raudona. Žmogus sunkiai kvėpavo. Tokia 
liga pranašavo tik mirtį. 

Tirnai reikalavo gydytojų, chirurgų; tačiau moteriškė suprato, 
kad joks gydymas ligoniui nepadės. Ir artimieji tai žinojo. Jų pa- 
triarchas neišvys ateinančios aušros... ir visų akyse telkėsi siau- 
bas. 

“Panašūs į jį žmonės - tarsi lietus dykumoje“, - kartą pasakė 
apie Bulrioną Tirną Kerpas. 

- Aš neturiu apsaugininko, - kalbėjo sutrikusi Gvina. - Bet, Ži- 
noma, jūs patys norėsite jį nešti. Štai ten... kambarys. Čia! 

Stiprios rankos paėmė neštuvus ir nunešė paskui šeimininkę. 

Niada? 

Niados galios gali jį visai pražudyti, užuot išgydžiusios. Juk 
mergaitė nemoka jomis naudotis. Ir kažin ar ji galėtų sugrąžinti se- 
nį į gyvenimą, juk jis jau prie mirties vartų? O jei pamėgins, tai di- 
delė rizika, kad ją gali išduoti... Viešbutį užplūdo Tirnai. Jei pavyks 
išgydyti, jie pasigirs, o nepavyks - tuo labiau visiems papasakos. 
O priglausti paženklintąjį - labai rimtas nusikaltimas. Ta paslauga 
sukeltų Gvinai didžiulį pavojų, o dar didesnį - pačiai Niadai. 

Ji palydėjo ligonį į patį geriausią kambarį, erdvų, šviesų. Vidu- 
ryje stovėjo lova su pūkų patalais, iš jos buvo galima grožėtis nuo- 
stabiomis freskomis. Palikusi Elimą ir kitas moteris prie ligonio, 
šeimininkė išėjo ruošti kambarių kitiems. Dar reikėjo pasirūpinti jų 
arkliais, pagaminti pietus. Šuma puolė į isteriją - paruošti šitiek 
maisto per tokį trumpą laiką! Tačiau virėjai patiko ieškoti išeičių iš 
sunkios padėties. 

“Ar išdrįsiu užsiminti jiems apie Niadą?" Atgal į kiemą... Tiba- 
las patogiai įsitaisęs savo mėgstamoje vietoje. Linksmai jai pamo- 
javo. Matyt, įvykiai klostosi pagal jo norus. 

- Polionai! Arklininkui prireiks pagalbos ! - šūktelėjo Vozionas. 

Jis kreipėsi į ilgšį paauglį. Vargšelis! Tiktai kojos, rankos ir 
murzina fizionomija... panosėje. O ne, tai tikriausiai kažkas pana- 
šaus į ūsus... Jis susiraukė, kažką neaiškiai sumurmėjo. Regis, tai 
nebuvo prieštaravimas. 

- Gvina sadž, - kreipėsi į šeimininkę Vozionas. - Mums reika- 
lingas geriausias mieste gydytojas. Mes turime aukso, sumokėsi- 
me, kiek tik reikės. - Ilga jo nosis sutrūkčiojo... kaip šuns. - Tė- 
vas mums visiems labai brangus. Gal gali tuojau pat ką nors pa- 
siųsti? 

Apsisprendimo akimirka... Ivilė - ir sveikatos, ir ligų nešėja... 
Koks nors iš miesto Žynių, jos prašomas, išmels dievo atsiųsti Ivi- 
lg. Tačiau zardanai nepripažino dievų, ir sielos gilumoje Gvina 
jiems pritarė. Lemtys viską sprendžia - suteikia palaimą arba bau- 
džia. 

Gvina nebuvo beširdė. Kaip galima leisti geram žmogui nu- 
mirti, net nepamėginus jo išgelbėti? 

- Vozionai sadž, aš noriu kai ką tau pasakyti. Bet turi pažadėti, 
kad laikysi tai paslaptyje... 

Jo akys sužaibavo tamsoje. 

- IVILGRATAS?! 

- Na... taip... 

Vyriškis suspaudė jos alkūnę. 

- Vakar vakare mes matėme Ogoulę! Tai buvo ženklas, įspė- 
jantis mus, jog reikia laukti nelaukto! Prašau tavęs... Sakyk, kur 
jis? 

Moteris atitraukė nuo savęs vyriškio rankas, baimindamasi, 
kad jis nesutraiškytų jai kaulų. Voziono nepavadinsi įspūdingu, be 
to, jis dvokė arklio prakaitu. 

- Neskubėk taip. Pats žinai, kad visus paženklintuosius išgujo 
iš miesto. O tų, kurie juos priglaudė, laukia sunki bausmė. 

- Mes nė žodžio neištarsime. Įsakysiu visiems tylėti. Jei tu pa- 
norėsi, auštant išvyksime iš čia. Viskas, ko tik nori, Gvina sadž! 

Bet juk tai Niadai išeitis! Žinoma, kad taip! 

- Gerai. Tu davei žodį. Ivilgratei reikalinga prieglauda. Ji netu- 
ri kur eiti. 

Jis nusijuokė. 

- Tirnų Slėnyje ji bus tokia pat laukiama, kaip pavasaris, mano 
mieloji! Vakar mes sutikome paženklintąją džolgratę. Davėme jai 
maisto, ir tėvas pažadėjo, jog grįždami pasiimsime mergaitę ir pa- 
sirūpinsime ja. Jei jau tėvas pasirengęs priglausti džolgratę, tai gali 
įsivaizduoti, kaip jis sutiks turinčią gydomųjų galių mergaitę. Juk 
tai brangenybė!.. 

- Bet... 

- Čia, Dalinge, jūs visi kvolai, - kiek suirzęs kalbėjo Vozionas. 
- Zardanai neveja lauk paženklintųjų. Mes juos gerbiame ir mano- 
me, jog jie Palaimintieji. 

Gvinai anksčiau derėjo apie tai prisiminti. Šitie taikūs žemdir- 
biai visai kitokie, negu jų protėviai, kraugeriški barbarai, sunaiki- 
nę imperiją... Jie išsaugojo daugelį senovinių papročių. Niada suras 
pas juos prieglaudą, o gal net bus gerbiama. 

- Bet yra dar vienas pavojus, - pastebėjo moteris, - Mergaitė 
neturi patirties, nemoka naudotis savo galiomis. Negalė pražudė vi- 
są jos šeimą, tik ji viena išgyveno. Jokių pavojaus požymių mes 
nepastebėjome iki tos dienos, kol virėja įsipjovė ranką. Mergaitė 
rengėsi perrišti jai ranką. Bet vos tik jai prisilietus, Žaizda savaime 
sugijo. 

- Na, žinoma. - Tačiau jis kiek sudvejojo. - Mano tėvas jau 
prie mirties slenksčio. Nemanau, kad jis prieštaraus. O kokia mo- 
teris ta ivilgratė? Ar ji pikta? Kupina neapykantos? Ak keikia Lem- 
tis už tai, kad paženklino ją Prakeiksmu? 


58 


- Ne... Ji... "švelni" kažkaip baisiai skamba, tačiau kitokio žo- 
džio aš nerandu. Gera, darbšti. - Gvina norėjo dar pasakyti “dėkin- 
ga", bet nutylėjo. 

- Tada nematau čia didelio pavojaus. Yra ivilgratų, nesugeban- 
čių tinkamai nukreipti savo galių. Užuot išgydę, jie gali pakenkti, 
bet taip atsitinka tik su tais, kurie pikti. 

- Tu tiek daug žinai apie paženklintuosius? 

- Aš sielų ganytojas. Visi mes dar saugome senovės išmintį. 
Prašau, Gvina sadž, nedelskime. 

Ji linktelėjo. 

- Eisiu ir paklausiu jos. Nieko nepažadu. Jei mergaitė nenorės, 
neversiu jos to daryti. 

- Žinoma, neverta ivilgratų erzinti. Pasiūlyk jai viską, ką mes 
galime duoti. 

Gvina nuėjo link virtuvės. Ji pastebėjo, jog Tibalas laikinai 
pats save pasiskyrė padėjėju, ir lengviau atsiduso. Vaikinas vaikš- 
čiojo po kiemą ir uždeginėjo fakelus. Kambariuose, kuriuose įsikū- 
rė Tirnai, sužibo žvakės. 

Virtuvė apšviesta. Čia tvanku, karšta ir neapsakomai triukš- 
minga. Virėjos buvo visur pilna: ji rėkavo, barškino puodais, vado- 
vavo aštuoniems padėjėjams. Niada pjaustė svogūnus ant kaladės 
skirtos kapoti mėsai. Gvina sugavo mergaitės žvilgsnį ir linktelėjo 
jai sekti paskui. Ji išsivedė Niadą į kiemą. 

- Senis labai serga, - plonu balseliu ištarė mergaitė. 

- Tu žinai? 

- Man pasakė Mėja. 

Mėja viską žinojo. Visada kaišioja nosį į svetimus reikalus. 

- Tai Bulrionas Tirnas. Daug metų jį pažįstu, jis geras žmogus. 
Jei pamėginsi jam padėti, Tirnai pasirengę tave priglausti. Jie turi 
daug žemės ir, kiek man žinoma, gyvena gerai, jiems nieko nestin- 
ga. Su jais būsi saugi. 

- Ir tau jau nebegrės pavojus, jei aš išvyksiu, Gvina sadž? 

- Aš ne tai turėjau galvoje! 

- Bet man tai svarbu, - sušnabždėjo mergaitė. - Ir todėl aš pa- 
bandysiu. 

Ji visa drebėjo. 

Gvina švelniai apkabino mergaitės pečius ir nusivedė ją prie 
laiptų. Jiedvi praėjo pro Tibalą su fakelu rankoje. Tas pamerkė 
akį. Galima pagalvoti, kad jis čia viską surengė! Prie ligonio kam- 
bario durų jos susitiko išeinančius iš tenai giminaičius, kuriuos Vo- 
zionas išprašė lauk. Prie tėvo lovos pasiliko tik Elima. 

- Vozionai sadž, tai Niada. 

Dvasiškas tėvas nerangiai nusilenkė mergaitei. 

- Gerbiu tave, Niada sadž. Tau taip sunki tokia našta. - Jo pa- 
stangos buvo pateisinamos, tačiau žodžiai skambėjo dirbtinai. 

- Gvina Solit! - pasigirdo balsas už moters nugaros. - Kur ma- 
no puikioji balandėlė, mano aistros gėlelė, mano turtinga nuotaka? 

Ji atsisuko, beviltiškai atsiduso. Žinoma, tai Kolas Guršitas, 
tarsi košmariška pabaisa išniro iš tamsos ir netvirtu Žingsniu artėja 
prie jos. Jis buvo toks girtas, jog vos laikėsi ant kojų. Vilkėjo pra- 
bangią kreminės spalvos tuniką, išsiuvinėtą gėlėmis bei drugeliais, 
tačiau ji buvo visa išpurvinta, suplėšyta. Plaukai pasišiaušę, batas 
tik vienas... Svirduliuodamas jis slinko prie moters, o jo į moliūgą 
panašų veidą iškreipė beprasmiška kvaila šypsena.... jis tiesė į ją 
rankas. Aukštas, nutukęs, neapsakomai šlykštus. 

Tigras. 

Gydymas? Ivilgratė? Kolas Guršitas! Moters mintys sudužo į 
smulkiausias šukes. Kodėl jis atsivilko būtent dabar? Kaip jai pa- 
vyks išsaugoti paslaptį? Ir kaip susidoroti su šituo stuobriu? 

Bet stuobrys pats su ja susidorojo. Nespėjo moteris net prasi- 
žioti ar pajudėti, o jis apkabino ją, papūtęs baisiu alkoholio tvaiku 
ir prilipdė prie jos lūpų seilėtą bučinį. Ji paspringo, patraukė galvą, 
pamėgino ištrūkti. Abu susvirduliavo, prarado pusiausvyrą. Gvina 
suriko - jai buvo šlykštu, baisu. 

Jaunas Tirnas - neįprastai aukštas, plačiapetis, tikras milžinas 
- viena ranka atplėšė nuo moters Kolą, o kita vožtelėjo jam į pa- 
smakrę. Smūgis tikriausiai girdėjosi net gatvėje. Guršitas nuskriejo 
nedidelį atstumą nugara pirmyn, po to vėl palietė grindis - sunkiai, 
horizontaliai, labai įspūdingai. 

- Ar tai ne tavo draugužis? - grubiai paklausė išgelbėtojas kai- 
mietišku balsu. - Aš Džiukionas, vyresnysis Brankiono Tirno sū- 
nus. 

- Dėkoju, Džukionai sadž, bet jis man ne draugas. Ne. 

- Ar jį dar kartą pamokyti, ar tiesiog išmesti į gatvę, Gvina 
sadž? 

Gvina žiūrėjo į savo sužadėtinį, išsitiesusi ant grindų. Jis grau- 
džiai dejavo, tačiau nesistengė pakilti. Na kaip viską paaiškinti? Jos 
sužadėtinis? Jo prisilietimas buvo šlykštus, ji jautė prilipusį prie lū- 
pų jo dvoką. Gyventi su tokiu šlykštyne? Tada apskritai neverta 
gyventi... 

“Išmesk jį lauk, ir baigtas kriukis“ 

Ji atsisuko pasižiūrėti, kas pasakė šiuos žodžius. 

- Kaip nori? - pasakė galiūnas. - Farionai, pagelbėk man iš- 
mėžti šitą mėšlą. 

- Kas? - sutriko Gvina. - Tai yra... 

Bet Tirnai jau vilko Kolą už kojų. 

- Palaukite! - Tačiau jie moters neišgirdo. Ji vėl buvo beišsi- 
žiojanti, bet staiga užsičiaupė. Tebūnie! Kolas Guršitas palauks. Ji 
dabar turi svarbesnių reikalų. Pagulės gražuolis kokią valandžiukę 
griovyje. Nieko, jam nepakenks. 

- Puiku! - pasigirdo Tibalo balsas. 

A-a! Gvina metė į vaikiną piktą žvilgsnį. 

- Tai tu liepei išmesti jį? - Bet balsas buvo visai toks pat, kaip 
paslaptingas bekūnis balsas, kurį moteris išgirdo vakar ryte, vos 
tiktai pasirodžius Tibalui. Į tikrąjį Tibalo balsą jis nebuvo panašus. 
Bet Džukionas jį taip pat girdėjo, vadinasi, jai nepasivaideno. 

- Ne, tai ne aš. 

Nepatikėjusi, Gvina pamanė, jog Tibalas Frainitas galbūt 
meistriškas pilvakalbys, turintys keistą, iškreiptą humoro jausmą. 
Bet dabar... gydymas. Ji įbėgo į ligonio kambarį ir uždarė duris. 
Apie Guršitus pagalvos rytoj. 

Apšviestas vienintelio žibinto, Bulrionas Tirnas gulėjo nejudė- 
damas, beveik paskendęs pūkiniuose pataluose. Niada susilenku- 
si ant kėdės šalia jo. Elima su Vozionu įdėmiai stebi, stovėdami už 
mergaitės nugaros. Moteris ant pirštų galų prisėlino prie jų, mė- 
gindama nuraminti savo siautėjančią širdį. Ligonio veide ji nepa- 
stebėjo jokių permainų. 

Niada išsigandusi pažvelgė į ją. Gvina jai nusišypsojo. 

- Nieko? - sušnabždėjo ji. 

Elima prikando lūpą. 

Vozionas papurtė galvą. 

- Kol kas nieko, - tyliai pasakė jis. - Bet liga įsisenėjo. Ir gal- 
būt... 

Jo veidas pasikeitė. Gvina pažvelgė į ligonį. Bulriono akys at- 
simerkė. Jis sunkiai, giliai atsiduso. 


11. 


Arklidės Polionui paliko didelį įspūdį. Niekada gyvenime jam 
neteko būti tokioje didžiulėje patalpoje. Grindys bei sienos marmu- 
rinės. Lubos tokios aukštos, kad žibintų šviesa jų nepasiekė. Ber- 
niukas pamanė, jog Drugelis ir kiti jų arkliai irgi turėtų įvertinti to- 
kią prabangą. 

O štai arklininkas Tobas jam nepasirodė įspūdingas. Nepasiti- 
kėdamas berniūkščiu, Polionas beveik visus darbus atliko pats. 
Bent jau žinojo, kad viskas padaryta kaip reikiant. 

Jei Dalingas panašus į kitus miestus, tai Polionas apie juos liko 
prastos nuomonės. Labai jau daug gatvėse žmonių... Nors gimi- 
naičiai visi kaip vienas tvirtino, kad būna ir daugiau. Daug senų, 
nušiurusių pastatų. Gatvė atrodo, tarsi įrėminta milžiniškomis kau- 
kolėmis. O žolės visai nedaug. Ir kvapai kažkokie kitokie. 

Tik vienas dalykas mieste domino jaunuolį... bet to teks pa- 
laukti iki vakaro. Nuo ilgo sėdėjimo balne maudė visą kūną, jis bu- 
vo alkanas kaip vilkas ir dvokė arklide. Kol nusipraus ir persi- 
rengs, visos nuodėmingos įstaigos tikriausiai jau užsidarys. 

Bukaprotis Tobas jam parodė, kaip nueiti į gyvenamąsias pa- 
talpas per virtuvę. Polionas išėjo į kiemą ir nustebo, išgirdęs Tirnų 
juoką. Buvo akivaizdu, jog giminaičiai puotauja. Vadinasi, Seniui 
pagerėjo. Netgi labai. Jie sėdėjo apšviesti fakelų, gėrė, valgė - 
šventė. Jo burna prisikaupė seilių, bet prisėsti prie saviškių nenu- 
siprausus, nesusitvarkius, vaikinas negalėjo. Be to, net nežinojo, 
kuriame kambaryje jis apgyvendintas. 

Staiga priešais jį išdygo milžinas. Pats tvirčiausias iš visų Tirnų 
- vyriausias jo brolis Džukionas. 

- E-ei! - Jo liežuvis pynėsi. - Tu ką, nusmurgėli, visą tą laiką 
arklidėje kiurksojai? 

- Jei jau tu klausi, tai atsakau: taip. Ar Seniui pagerėjo? 

- Dar ir kaip! Jis visai pasveiko. Kaip jautukas šėlsta! - Džu- 
kionas apsidairė, savo milžiniška ranka nutempė brolį į atokesnį 
kampą, atsirėmė į statulą ir sušnabždėjo. - Jie turėjo 1vilgratą! 

Polionas nežinojo, kuo labiau stebėtis - ar tuo, kad i1vilgratas 
atsirado reikiamu laiku reikiamoje vietoje, ar tuo, kad brolis nusi- 
tašė kaip šliurė. Jo kvėpavimas baisus. Džukionas visada toks san- 
tūrus, atsargus, toks teigiamas. Polionui nuo pat gimimo visi sa- 
kydavo: “Galėtum būti toks, kaip tavo brolis". 

Tačiau vaikinas nieko broliui nepasakė. 

- Puiku. Mes, žinoma, ir laukėme kažko panašaus. 

Džukionas žagtelėjo. 

- Tikriausiai. Ir dar naujiena: auštant mes išvykstame namo. 

Čia Polionui išsprūdo netinkamas žodis, kurio reikšmės brolis 
tikriausiai nežinojo. 

Tačiau Džukionas nuoširdžiai nusikvatojo. Matyt, vis dėlto ir 
jam nebuvo svetimas tas žodis. 

- Ar turi kokių nors planų šia tema? 

- Bet kodėl išvykstame? Ir viskas? O jei kas nors panorės pa- 
silikti dar kokiai dienai? 

- Išvyksime visi. Regis, gresia kažkokie nemalonumai. 

- Kokie? 

- Na, šįvakar vienas toks bičas gavo į snukį. Pasirodo, jo tėvas 
mieste garsus žmogus. Gali kilti nemalonumų. 

- O kas jam per snukį užvažiavo? 

- Ė... Aš. 

Polionas griebėsi už statulos, kad neišvirstų iš koto. Pasaulis 
po jo kojomis susiūbavo. 

- Tu-u-u?! 

Jis neprisiminė, kad Džukionas ką nors panašaus būtų iškrė- 
tęs. 

- Taip, aš. 

- Sveikinu. Dvi savaites skaldysi malkas! 

- Juk tu žinai, kad man šitas darbas patinka, Polionai. 

Teisybė. Juk rykšte neišplaksi suaugusio vyro, tuo labiau kad 
jis iš visų Tirnų aukščiausias ir stipriausias. 

- Paklausyk, - netikėtai surimtėjo vyresnysis brolis. - Nori pa- 
silinksminti viešnamyje? 

Polionas nurijo seiles. Tai jau viršūnė! 

- Būtų neblogai. 

- Tada eime. Juk auštant išvyksime. Eime, kol teta Elima ne- 
uždėjo tau pavadėlio ant kaklo. 

Na, apie tetą Elimą jau verčiau nekalbėti! 

- Negaliu eiti, kol nesusitvarkysiu. 

- Kam? Džukionas įsikibo broliukui į petį. Jam staiga toptelėjo 
mintis. - Eime, aš tave palydėsiu. 

Ir jis nusvirduliavo prie koridoriaus. 

- Bet... - Polionas taip puolė paskui jį, kad jo kojos vos neat- 
siskyrė nuo liemens. - Bet aš juk visas purvinas, iš arklidės... 

- Nesvarbu! Džukionas atidarė kažkokias duris, ištempė brolį 
į tamsią gatvę ir nutempė pirmyn. - Čia netoli. Būtinai turi išban- 
dyti karštą geldą. - Jis ryžtingai Žingsniavo tamsia gatve, matyt, 
kelią rasdamas intuityviai ir beveik nešdamas brolį ant rankų. 

- Ką tokį? 

- Pas juos tenai visą laiką kūrenasi ugnis po didžiuliais vari- 
niais katilais, kad vanduo neatšaltų. Ir merginos tave prausia. Vi- 
sos drauge... kvepiančiu muilu. 

- Ir... tu pats... išbandei? 

- Na, aš tik stebėjau. Man svarbiausia - lova! Žinoma, dar tada 
nebuvau vedęs. 

O Lemtys! Polionas visada stebėjosi, kaip jo vyresnysis brolis 
įsigudrina be pertraukos vieną po kito leisti į pasaulį vaikus... Bet 
mintis, kad jis jaunystėje galėjo dalyvauti orgijose, netilpo berniuko 
galvoje. Jis išvydo visai kitokį Džukioną. Ir jo žodžiai dar labiau 
sužadino Poliono vaizduotę... 

Jei kalbėtų kas nors kitas, Polionas pamanytų, kad yra kvaili- 
namas, kad iš jo nori tik pasityčioti. Tačiau Džukionas to niekada 
nepadarytų. 

- Žinoma, aš tave palydėsiu tik iki durų. Nes Šupima paklaus, 
o aš jai niekada nemeluoju. 

Tai jau labiau panašu į Džukioną! 

- O kiek merginų? - kimiai paklausė Polionas. Jo širdis pašėlu- 
siai daužėsi. 

- Tiek, kiek tu pajėgsi. 

- O kiek kainuoja ta karšta gelda? 

- Nesirūpink, aš sumokėsiu. Už mane pirmą kartą sumokėjo 
tėvas. 

- TĖVAS tenai buvo? 

- Aha. Bet tylėk. O, štai mes ir atėjome. 

Jie išlindo iš už kampo. Upės kvapas jautėsi stipriau. Priekyje 
mirgėjo žiburiai, prie durų šmėsčiojo Žmonių figūros. 

Džukionas sustojo, jo geležinė ranka pagaliau paleido brolio 
petį, kažkas skambtelėjo. 

- Matai tas duris, kur vienas virš kito du žibintai? Labai neblo- 
ga vietelė. Kitoje gatvės pusėje yra dar didesnė įstaiga, jei užsino- 
rėsi įvairovės. Štai paimk. Dviejų erelių net tau turėtų pakakti. 

Polionas paėmė pinigus. Nemandagu būtų atsisakyti. Padėkojo, 
bet buvo toks apstulbęs, kad daugiau neišstenėjo nė žodžio. 

Džukionas atsisuko, po to pasakė: 

- Vos pradės aušti, sugrįžk! Ar kelią surasi? 

Polionas pasigailėjo nepasiėmęs kardo arba bent jau peilio. 
Mieste jis jautėsi svetimas. Su didžiuoju broliu būtų saugiau, ra- 
miau. Bet negalima jo įkalbinėti pasilikti. Jei sužinotų Žmona, varg- 
šą Džukioną mirtinai užgraužtų sąžinė. Be to, Šupima iš jo paliktų 
tik šlapią vietą. Polionas tuo net neabejojo. 

- Susidorosiu. 

- Kas tiesa, tas tiesa! - Džukionas sukikeno. - Na, tai aš einu 
toliau švęsti. Sėkmės tau! Pasilinksmink! - Jis draugiškai patapš- 
nojo broliui per petį ir nuėjo. 

Na! Polionas ryžtingai žengė pirmyn. Visus tuos metus jo 
nuomonė apie Džukioną buvo klaidinga! Net nesitiki! Kažin, ar to- 

se įstaigose galima užsisakyti maisto? Gėrimų - taip. Apie gėrimus 
jis girdėjo. Bet apie karštą geldą niekas nebuvo užsiminęs. 

O jo kišenėje penki ereliai! Tai bent! 

Jis sustojo gatvės viduryje. Mergina po dviem žibintais vilingai 
kraipė klubus. O kita - priešais - mieguistai raivėsi, iškėlusi virš gal- 
vos rankas. Tai bent! Ir jos suknelė visai permatoma... Žinoma, 
jeigu tai galima pavadinti suknele. Vaikinas drebėdamas visu kūnu 
pasisuko į ją. 

Mergina nusišypsojo, Polionas atsakė jai, nors beveik nematė 
jos veido. 

- Nori pasilinksminti, gražuoliuk? 

Jis linktelėjo. 

- Eik paskui mane. - Ji išnyko tamsioje durų kiaurymėje. Vai- 
kinas puolė iš paskos. 

- O karštą gel... 

Ant jo pakaušio nusileido kuoka, naktyje užsiliepsnojo žvaigž- 
džių bei planetų kaskados. 


12. 


Buvo jau vėlu, bet linksmybės tęsėsi. Vynas liejosi upėmis. Ir 
Bulrionas net nesirengė pabaigti puotos - jis labiau už kitus turėjo 
progą švęsti. Jis dar visiems parodys, kiek senas jautis turi jėgų, 
kiek gyvybės! Jautėsi galįs gerti, šokti, šėlti... kol visi kiti atsidurs 
po stalu. Farionas iš kažkur ištraukė smuiką. Tai buvo visa muzi- 
ka. Bet jiems ir to pakako. 

Bulrionas vis čiupinėdavo savo žandikaulį. Nei skausmo, nei 
jokio sutinimo. Ir skylė dantenose sugijo. Mirtis turi vieną priva- 
lumą - išmoko mus mėgautis gyvenimu... Kas tai pasakė? 

Jis pastebėjo, kad niekas neišėjo ieškoti pramogų. Bulrionas 
skatino ištikimybę, nors suprato, kad kai kuriems vyrams kartais 
būtina atitrūkti nuo grandinės. Dalinge buvo saugiau tenkinti savo 
aistras, negu Tirnų Slėnyje. Ir, suprantama, nevedę vyrai manė tu- 
rį tokią teisę. Bet šį kartą vienintelis viengungis buvo Polionas. Ir 
Senis nusiuntė Džukioną, kad atliktų brolišką pareigą ir paleistų sa- 
kalą į dangaus platybes. Sugrįžęs galiūnas reikšmingai pamerkė akį 
tarsi pasakydamas, jog viskas gerai. 

Bulrionas pamanė, jog, sugrįžus namo, jam pirmiausia reikės 
surasti Meilimai vyrą. 

O kol kas galima pašokti su moterimis, išgerti su vyrais, mė- 
gautis sveikata bei gyvenimu. Jis susijaudino pamatęs, kaip nuošir- 

džiai apsidžiaugė šeima jam pasveikus. Tačiau kitą kartą neverta 
šitaip pasitikėti likimo palankumu... Senis sugrįžo prie stalo. 

- Na ir kaip? - paklausė švelnus balsas. Šalia jo ant kėdės atsi- 
sėdo Gvina Solit. Ji žiūrėjo į Bulrioną ir šypsojosi. 

- Kaip pasijunti, kai tave atgaivina? 

Moteris linktelėjo, tarsi jai iš tiesų būtų svarbus vyriškio atsa- 
kymas. 

- Nuostabu! Ir keista, - prisipažino jis. - Prisiminiau vieną po- 
kalbį su tavo vyru, Gvina sadž. - Jis ištiesė ranką prie vyno taurės, 
staiga suvokęs, kad pasuko pavojingu keliu. 

- Papasakok. 

- Tuomet aš paklausiau, kam jam reikalingas dievas. Mudu 
kalbėjomės apie Lemtis, ir jis sutiko, jog visi žmonės priklauso nuo 
jų - jos atneša ir gėrį, ir blogį. Geri žmonės kenčia nemažiau už 
blogus. Ir visi miršta. Aš pasakiau, jog nėra jokių įrodymų, kad 
maldos ar aukos mūsų gyvenime kažką keičia. O jei taip - kam ta- 
da dievai? 

- Numanau, ką Kerpas tau atsakė. Turbūt priminė, jog, kai 
žmogui gerai sekasi, jis kažkam turi būti dėkingas. 

- Taip. Tik tada aš nesupratau. O dabar suprantu. 

Moteris nusišypsojo, pasisuko į šokančius 

Nuostabi moteris Gvina Solit. Buvo puiki žmona, o dabar vie- 
na be Kerpo neblogai tvarkosi viešbutyje. Nesinervina dėl men- 
kniekių, nekelia be reikalo balso, tačiau tarnai kaip reta išmuštruoti, 
O pietūs nepriekaištingi, viskas iki smulkmenų apgalvota. Dar pir- 
mo susitikimo metu ji sužavėjo Bulrioną. Prieš penkerius... ne, gal 
prieš šešerius metus. Buvo dar visai mergiotė, be proto įsimylėjusi 
savo vyrą. Iki šiol Bulriono nuomonė apie šitą moterį nepasikeitė. 

- Dėkingumas - tai suprantamas dalykas, - pasakė jis. - Bet kol tu 
liūdi, aš džiūgauju, Gvina sadž. Ką tu kaltini, kai tave ištinka bėda? 

- Kaltinti nėra prasmės. Reikia pakilti ir kovoti toliau. 

- Jei pakaks drąsos. 

Moteris nustebusi pažvelgė į jį. 

- Drąsos? Ne, ne drąsos. Čia reikalingas įnirtingas atkaklumas. 
Užsispyrimas! Jei leisime Lemtims mus sugniuždyti, taip bus ir 
toliau... Viena pergalė seks po kitos. Taip, Lemtys visada laimi, bet 
iki galutinės pergalės mes privalome atsikovoti kiekvieną tašką... 
tiek, kiek tik sugebėsime. Ir mirti, žinant, jog gyvenimas deramai 
nugyventas - argi tai ne pergalė? - Ji ištiesė ranką, paėmė butelį ir 
pripildė jo taurę. Po to kažkieno paliktoje taurėje įsipylė sau ir, pa- 
kėlusi taurę, pasakė: - Už gyvenimą! 

- Už ilgą, pilnavertį gyvenimą! 

Reta moteris! Ji vilkėjo paprastą baltą, gedulingą suknelę. 
Trumpai pakirpti tamsūs plaukai nedengė net ausų. Dabar Dalin- 
ge taip madinga. Apnuogintos rankos kiek liesokos, tačiau krūtys 
atrodė gundančiai. Ir veido bruožai nuostabūs. 

Bulrionas pajuto, kaip bunda jo kūnas, pažadintas vyno bei iš- 
sigelbėjimo nuo mirties. Žinoma, tai laikina, bet vis tiek... Jis pa- 
galvojo, ką dar galėtų išgydyti ta ivilgratė, ir prisiminė savo svai- 
čiojimus apie trečią žmoną... Deja, Gvinai į jaunikius jis netinka! Ji 
neseniai liko našlė, todėl kažin ar galvoja apie antrąsias vedybas. Be 
to, turi tiek rūpesčių dėl viešbučio. O ir netekėtų ji už tokio senio... 

- Aš vis nerimauju dėl Džukiono išsišokimo, Gvina sadž. Ar tu 
tikrai dėl to neturėsi nemalonumų? Jis iki šiol visada elgėsi dorai. 

Ji nusijuokė. 

- Jis gerai padarė, pradėjęs nuo Guršito. Tas niekšas gavo ko 
nusipelnęs. Pamiršk apie tai. 

- Jaučiuosi tarsi išdykęs berniūkštis, kuris, išdaužęs langą, de- 
da į kojas. - Senis pagalvojo apie Polioną. 

- Mes jau tas problemas aptarėme, - griežtai pasakė Gvina. - 
Išsipagiriojęs, Kolas kažin ar ką nors beprisimins. Bet ir prisiminęs, 
negalės manęs niekuo apkaltinti. O jūs jau būsite išvykę, vadinasi, 
apskritai nebus ką kaltinti. 

Bulrionas labai norėjo patikėti jos žodžiais... 

- Tu įsitikinusi, kad tau niekas negresia? 

- Bent jau nejaučiu didesnės grėsmės, negu buvo iki šiolei, - 
atsiduso moteris. - Jei nežinočiau, kad mano jaunikiams rūpi tik- 
tai žemės sklypas mieste ir mano viešbutis, galėčiau užriesti nosį 
- juk šitiek pretendentų į mano ranką ir širdį... 

Bulrioną papiktino ta padėtis, į kurią pateko moteris. Juk jai 
dar nesibaigė gedulas! Argi galima taip greitai siūlytis jai į vyrus? 

- Manau, tu pagalvojai apie simbolišką santuoką, norėdama at- 
sikratyti šitų siurbėlių? 

Ji tylėjo, mėgino pasverti Bulriono žodžius. Jam tai patiko. 
Jam patinka žmonės, kurie iš pradžių galvoja, tik po to pasako. Se- 
nis stebėjo šviesos ir šešėlių Žaismą ant moters kaklo... ir staiga 
jam šovė mintis: 0 gal pasiūlyti jai savo kandidatūrą? 

- Tai ne išeitis, - pagaliau ištarė moteris. - Mano simboliškas 
vyras gaus ir visą mano nuosavybę. Kuo galėčiau šitaip pasitikėti? 
O ką, jeigu kada nors sutiksiu vyriškį, kurio Žmona pati panorėsiu 
tapti? 

Jam iškart palengvėjo. Jei moteris pritartų tokiam planui, jam 
tektų pasiūlyti save, o simboliška santuoka jam taip pat nepatiko. 

- Taip, žinoma. Aš pasakiau kvailystę. 

Moteris įdėmiai pažvelgė į jį. 

- Tu man nieko neskolingas. Tu skolingas tiktai Niadai, bet 
atsilyginsi mergaitei, suteikdamas jai prieglobstį. 

- Atsilyginsiu? Apie kokį atlygį kalbi, Gvina sadž? Dirva pa- 
ruošta. Nepamenu, kiek kartų mąsčiau apie tai, jog mūsų Slėniui 
reikalingas gydytojas! Mes ją su džiaugsmu priimsime, apgaubsi- 
me rūpesčiu bei pagarba. Panorėjusi galės dienų dienas sėdėti, su- 
dėjusi rankas, ir mėgautis žemuogėmis... Pasistengsime, jei tik ji 
panorės, surasti jai tokį vyrą, kokio visi pavydės. 

Gvina nusijuokė, gurkštelėjo vyno. 

- Patį gražiausią ir drąsiausią, jeigu jau jis ryšis tapti ivilgratės 
vyru! Juk, vos tik jiems susipykus, bala žino kas gali vargšeliui 
nutikti! 

Bulrionas taip pat pasiėmė taurę, skeptiškai numykė: 

- Šita neprilygstama mažoji burtininkė! Manau, vyrai išsiri- 
kiuos į eilę, norėdami bent jau pažvelgti į ją! Ir pats ją vesčiau, jei 
tik ji sutiktų! - Jis nutilo. Jo lūpos beveik lietė taurę. - Aš rimtai 
mąstau apie tai, jog reikia trečią kartą vesti. - Jis gurkštelėjo vyno, 
staiga supratęs, jog šito sakyti nereikėjo. 

Gvina pakreipė galvą, tarsi apžiūrinėdama jį. 

- O kodėl gi ne? Bet kuriai moteriai garbė tapti tokio vyro 
žmona, Bulrionai sadž. Bet... Ar galiu jums duoti kelis moteriškus 
patarimus? 

Jis nusišypsojo: 

- Prisiminęs savo Žmonas, neabejoju, kad tie patarimai bus 
protingi bei naudingi... Tik nežinau, ar man jie patiks. 

- O vaistai, kurios tau skiria, tau visada patinka? 

- Būtinai! 

- Ak, Bulrionai sadž, gėdykis! Aš tik norėjau pasakyti, kad tau 
reikėtų pasirinkti kiek vyresnę žmoną. Niada visai vaikas. Net jei 
tavo jauna Žmona ir sugebės atsispirti pagundoms, vis tiek judu 
apie tai nuolatos galvosite. Vos tik pamatęs kokio nors jaunuolio 
šešėlį, tu tuojau pat pagalvosi apie žmoną. Reikia turėti saiką, Bul- 
rionai sadž. 

- Puikiai pasakyta! Prisiminsiu tavo žodžius 

Jis pažvelgė Gvinai į akis, moteris nusisuko. 

- O tu prisimink mano žodžius, - pridūrė jis. 

Ji vėl sutrikusi pažvelgė į vyriškį. Nieko nuostabaus! O Lem- 
tys! Vynas muša Žmogui į smegenis. 

- Simbolinės vedybos mane žavi ne daugiau nei tave. 

Ne, jis tikrai girtas! 

Bulrionas norėjo kažką pasakyti, galbūt atsiprašyti, bet paste- 
bėjo, kaip įdėmiai moteris žiūri į jį. Ir pajuto, kaip tarp jų netikėtai 
padvelkė karščiu... 

- Bulrionai? 

- Gvina? 

Ji sutriko. 

- Iki šios dienos esu gavusi devynis pasiūlymus tekėti, ir kiek- 
vienas jaunikis gviešėsi tiktai mano kraičio. Žinau, jog tavęs mano 
viešbutis nedomina, ir esu dėkinga, kad parodei man, jog esu dar 
kažko verta. 

Jis pastatė taurę ant stalo taip stipriai, kad vynas išsilaistė. 

- Gvina Solit, nenoriu būti nemandagus, bet net dovanų nepa- 
imčiau tavo nuosavybės. Mano vieta Tirnų Slėnyje. Na, o tu... bū- 
čiau be galo laimingas, galėdamas tave tenai išsivežti kaip savo 
nuotaką. Tiksliai nežinau, kiek man metų, bet nemažiau šešiasde- 
šimties. Nedaug kam ir keturias dešimtis pavyksta pragyventi, o 
štai - šešias... Todėl, ne kažin kiek man beliko. Jei panorėsi dalintis 
su manimi tais metais - jie visi tavo. Aš dar pajėgus vyras. O kai 
ateis laikas, ir mano jėgos pasibaigs, neversiu tavęs gyventi san- 
tuokoje be džiaugsmo. Tu būsi mūsų klano ponia, visų trijų šimtų 
Tirnų valdovė. Nežinau moters, kuri geriau už tave tiktų tokioms 
pareigoms. Pasakyk, kad tekėsi už manęs, ir visas mano turtas pri- 
klausys tau. 

Jie nustebę žvelgė vienas į kitą, tarsi netyčia būtų atsidūrę ant 
bedugnės krašto. Po to Gvina paėmė jo ranką. 

- Tu nesibaimink! Kitko iš tavęs ir nelaukiau. - Ji pamėgino 
šypsena sušvelninti įtampą. - Bet tu gali po to pasigailėti dėl savo 
skuboto sprendimo. 

- Neketinu atsiimti atgal nė vieno savo žodžio. Tavo palanku- 
mas mane be galo pamalonino. Maniau, kas esu visai senas. Pana- 
šiai kaip ir tu, vertinau save tik kaip nekilnojamąjį turtą. 

Ji papurtė galvą. 

- Moterims nesvarbi vyro išvaizda, Bulrionai. Valdžia bei tur- 
tai... jie svarbūs, nes suteikia saugumo šitame neramiame pasau- 
lyje. Bet jei vyras savo jėgomis pasiekė ir turtų, ir valdžios, jis tuo 
pačiu įrodė, jog iš tiesų šio to vertas. Bet kuri moteris mielai su- 
tiks už tavęs ištekėti. 

Jis sėdėjo nejudėdamas, klausydamasis, kaip šėlsta jo širdis. 

Gvina giliai atsiduso. 


- O kol kas, tegul tęsiasi šitas sapnas, Bulrionai Tirnai. Blaivio- 
» 

je ryto šviesoje, galbūt mudviem gyvenimas nušvis aiškiau. 

- Mano pasiūlymas galioja, Gvina Solit. Jis tvirtas. 

- Žinau. Man tai didelė garbė. Gal bent pašokime! 

Jie pakilo, jis paėmė moterį už rankos, bet čia pat juos užden- 
gė šešėlis 

- Gvina sadž, atleisk, kad tave trukdau. 

- Tibalai sadž? Ar tau ko nors reikia? Judu pažįstami su Bul- 
rionu Tirnu? 

- O taip! Aš jį pasveikinau sėkmingai pasveikus ir padėkojau 
jo vaikaičiui, kad atkeršijo už mano mėlynę paakyje. 

Bulrionas mandagiai šyptelėjo. Šitas jaunas ilgšis buvo kažkoks 
keistas, 1r Bulrionas jo nesuprato. Bet... dabar jam ne tas rūpėjo - 
jis stengėsi užkariauti Gviną. 

- Gal ir tavo akį reikėtų pagydyti? - atsargiai paklausė moteris. 

Tibalas pasisuko taip, kad žibintai apšvietė jo veidą. 

- Niekai. Ir nebijok, aš niekam neprasitarsiu apie stebuklingą 
gydytoją, kurią tu slepi. Ar pakaks penkių erelių už dienas, praleis- 
tas tavo viešbutyje? Apgailestauju, bet turiu nedelsiant išvykti. 

- Dabar? Bet jau po vidurnakčio! 

- Žinau. 

- Ar blogos naujienos? 

Jis papurtė galvą ir šypsodamasis ištiesė ranką su pinigais. 

- Turėjau iš anksto įspėti. Perduok Labrancai Lamit, kad mu- 
du susitiksime Raragaše. Būk tokia maloni. 

- Kam perduoti? 

- Mano gerai bičiulei, kuri netrukus čia atvyks. Na, ne visai 
bičiulei... Tai ar perduosi? 

- Žinoma. Už viešbutį pakaks ir dviejų erelių, jei jau tu nepasi- 
lieki nakčiai. 

- Prašau paimti visus. Už likusius švęskite! - Jo šypsena ištir- 
po liūdesyje. 

- Ką man švęsti? 

- Gyvenimą ir laimę. To tau ir linkiu. Taip pat ir tau, Bulrionai 
sadž. O dabar, jums leidus... 

Tibalas Frainitas nusilenkė, apsigręžė ir išėjo. 

- Šitas plevėsa klausėsi mūsų, - sumurmėjo Bulrionas. 

Gvina sutrikusi pažvelgė į tolstantį jaunuolį. 

- Ne. Iki paskutinės minutės jis šoko su Aneima. Ir anksčiau 
jis kalbėjo mįslėmis. Aš net pamaniau, ar tik jis nebus šulgratas? 

- Jis palinkėjo mums laimės, bet neišpranašavo jos. 

- Taip, - pritarė moteris - Neišpranašavo. 

13. 


Džasburas stovėjo denyje ir žvelgė į tamsą. Išplaukus iš Tola- 
mino, jis niekur nepastebėjo žmogaus buvimo požymių. Tik tos 
dvi baržos, kurias pasroviui tempė žemyn jaučių kinkinys. 

Mirgantys žibintai bylojo, jog jie dabar kažkur netoli Dalingo, 
tačiau barža vėl užplaukė ant seklumos! Jau trečią kartą! Matyt, 
Labranca du kartus pasinaudojo savo galiomis ir išgelbėjo baržą. 
Nors galėjo iš anksto įspėti. Pirmą kartą padėjo netikėtai kilęs škva- 
las. Antrą kartą teko ilgiau pasikankinti. Aplinkui būriai žuvėdrų... 
aptūpė viską, net nutūpė ant Labrancos pečių ir galvos... Toks 
kvailas įvykis galėjo būti tiktai ogoulgratų poveikio pasekmė, ta- 
čiau Džasburas buvo pasirengęs patikėti, jog paukščiai suskrido, 
kad pakeltų baržą ir padėtų jai plaukti toliau. Bet šito neatsitiko. Po 
kokio pusvalandžio žuvėdros dingo. O tada barža pati pajudėjo 
nuo seklumos. 

O dabar ir vėl įstrigo. Uosto dar nesimato. Namai visai netoli. 
Regis, ištiesi ranką - ir paliesi juos. Bet kokia iš to nauda. Jis turėjo 
pasilikti baržoje su Labranca ir Orduru. 

Šiandien Orduras kažkoks pasikeitęs. Galvoje vis dar maišaly- 
nė, bet išvaizda pasikeitė. Dabar visi plaukai buvo šviesūs, o akys 
abi mėlynos. Jis kiek paaugo ir atrodė kaip normalus kiek stambo- 
kas vyriškis. 

O tuo tarpu Džasburas, kaip jam pačiam atrodė, kažkaip su- 
sigūžė. O gal tai tik iliuzija... Nuo Labrancos kaimynystės bet 
kas gali į kamuolį susivynioti. Stuburas tarsi savo vietoje ir 
skausmas išliko. Pamačius veidrodyje beždžionišką veidą, jį net 
supykino. Gal ir gerai, kad Orduras ir toliau pasiliko vyras. Iš 
Raragašo jie abu išvyko, būdami vyrai. Po to vienu metu pavirto 
moterimis, o štai dabar - vėl tapo vyrais. Kad taip jiems bent 
kiek pasisektų! 

Kajutės durys atsidarė. Už nugaros jis išgirdo Orduro žings- 
nius. 

- Tamsu! - pasakė Orduras. 

- Visai ne! Šviečia saulė. Tik tavo akys uždengtos, kvaily! 

Po minutės... 

- Ne... aš matau žvaigždes. 

- Kas vyksta? 

- Nieko (Kad taip kuo ilgiau būtų!) 

Ant denio sudundėjo sunkūs vyriški Žingsniai. 

- Na? Tikrai nieko? 

- Taip, Labranca sadž. 

- Cha! Negalima rizikuoti, nežinia, ar ir ryte mes čia būsime. 
Teks sukalti plaustą! 

Aha, vadinasi, ji nėra baržos savininkė. Tikriausiai nuo lietaus 
čia pasislėpė. O juos visus palaikys piratais ir pakars! 

Ji sušnypštė. Visai kaip katė, pagalvojo Džasburas. 

- Juk yra virvės! Sugalvok ką nors! 

Orduras neryžtingai išlemeno: 

- Labranca sadž, o tu negali pasinaudoti savo kerais? 

- O ką, tavo manymu, aš jau gerą valandą veikiu? Bet nieko 
neįvyko, galbūt aš tik pabloginau mūsų padėtį. 

Sugirgždėjo durys. 

- Š-š-š! - sušnypštė Džasburas. 

Laiptai nebuvo apšviesti, bet pasigirdo prislopinti balsai. Trys 
žmonės baržoje dairėsi, žvelgdami į tamsą. Po to kažkas šleptelėjo 
į vandenį. Ir durys užsidarė. 

- Šiukšles išmetė? - viltingai ištarė Džasburas. 

- Nesąmonė! Tai žmogus. Išgelbėk jį! 

- Kas? Kam? Jis jau turbūt negyvas. Kas mums rūpi? 

- O gal ir rūpi. Greičiau! Ordurai, išgelbėk tą Žmogų, matai, 
kapanojasi. 

Džasburas nepastebėjo, kad žmogus judėtų, jis tik matė, kaip 
srovė kažką neša. 

Užtat Orduras šiandien - nors prie žaizdos dėk! Paklusnus, 
nuolankus... 

- Klausau, sadž! - ir užlipo ant planšyro. 

- Palauk! - suriko Džasburas. 

Orduras plaukiojo kaip žuvis. Būdamas liekna gracinga mergi- 
na, jis tarsi gulbė nardė Žaliame ežere. 

Nardė! O dabar jau vėlu! Pakeitęs išvaizdą, stambus, dramblo- 
tas vyras “tarsi gulbė" nėrė į Flugosą. Vanduo susiglaudė, pasirodė 
burbuliukai... Ir vėl išniro, valydamasis makaulę, visas aplipęs 
šlykščiu purvu. Upės gylis čia jam buvo ligi juosmens. 

- Štai jis! - sušuko Labranca. - Griebk jį! 

Kūnas plaukė žemyn veidu už keleto uolekčių nuo jų. Ordurui 
prireikė poros žingsnių, kad jį pagautų. Jis įspūdingu judesiu užsi- 
metė skenduolį ant pečių. 

Džasburas atsiduso, apgailestaudamas, jog neturi jėgų ir negali 
padėti. Dabar tai neišvengsi nemalonumų! 

* k 

Labranca pareikalavo uždegti kajutėje žibintą - reikėjo apžiūrėti 
laimikį! 

Skenduolis buvo vyriškos lyties, maždaug šešiolikos metų. 
Skysti ūsiukai, ant galvos kraujuojantis guzas, liesas jo kūnas visai 
be drabužių. Džasburas pridengė jaunuolį antklode. Nelaimėlis at- 
sisėdo, dejuodamas, vemdamas, kosėdamas. Nuo jo, kaip ir nuo 
Orduro dvokė nešvariu Flugoso vandeniu. 

- Kas atsitiko? Kur aš? Kas jūs tokie? - Jis vėl atsikosėjo ir 
pradėjo vemti, 

- Mes ištraukėme tave iš upės, - rūsčiai ištarė Labranca. - Tu- 
ri mums būti dėkingas. Kuo tu vardu? 

- Polionas! - Jis visas drebėjo ir dar labiau apsigaubė antklode. 

- Polionas ir...? 

- Polionas Tirnas. O kas jūs tokie? 

- Nesvarbu. Ar tu pažįsti Tibalą Frainitą? 

- Ne. Mano pinigai! Mane apsvaigino ir apiplėšė! 

- Akivaizdu. Bet aš noriu Žinoti, kuo tu svarbus. Ar esi įsitiki- 
nęs, jog niekada nebuvai sutikęs Tibalo Frainito? 

Jaunuolis papurtė galvą ir sudejavo. Iškišo iš po antklodės plo- 
ną kaip šakalys ranką ir apčiupinėjo guzą. 

- Reikia sugrįžti į viešbutį! - Jis akivaizdžiai buvo pusiau be są- 
monės. 

- Kodėl? - valdingai paklausė Labranca. 

- Tenai yra i1vilgratas. Išgydys man galvą. 

- A-a! - Ji triumfuodama atsisuko į Džasburą. - Suveikė! 

- Kas? 

- Viskas aišku. Ordurai, persirenk sausais drabužiais. Nuneši 
mane į krantą. 


14. 


Polioną pykino. Turbūt todėl, kad prisirijo dvokiančio van- 
dens, be to, dar gavo į galvą. Galvą skaudėjo taip, jog jaunuolis 
negalėjo sutelkti minčių. Tik suvokė, kad svirduliuodamas dūlina 
tamsia gatve, basas, apsivilkęs svetimais drabužiais. Jis daužė pirš- 
tus į akmenis, klupo... ir apskritai nebūtų sugebėjęs žengti nė vieno 
žingsnio, jei jo neprilaikytų stambus šviesiaplaukis vyriškis. 

Polionas prarado batus - gimtadienio dovaną. Prarado drabu- 
žius ir visus pinigus. Bet blogiausia - jis neteko garbės. Norėjo įro- 

dyti esąs tikras vyras ir leidosi apgaunamas, kaip mažas vaikas. 
Šeima jam visada primins apie tokią gėdą. Kaip jis išdrįs pažvelgti 
giminaičiams į akis? Kuo greičiau reikia tapti samdomu kariu. Tik 
koks būrys panorės priimti tokios būklės žmogų. O apie tos būklės 
priežastį geriau net nekalbėti. Barškindamas kišenėje auksinėmis 
monetomis, jis leidosi įviliojamas į šlykščiausius pasaulyje spąstus 
- Įėjo pro tamsias duris. Asilas! Bukaprotis! Stuobrys! 

Ne. Namo jis tikrai negrįš. Kaip jis pažvelgs į akis Džukionui, 
Vozionui, Merionui, Tolionui... 

- Tu bent žinai, kur eini? - paklausė tamsiaplaukis vyriškis. 

Polionas jautė, kad apsivems, todėl bijojo išsižioti. Jis tylėjo. 
Aišku, kad jis nežino. Tiesiog eina - ir tiek. O šitiems žmonėms. 
tikriausiai pasirodė, kad Polionas juos kažkur veda? O gal jie kaž- 
kur veda Polioną? Jis net nežino, kas jie tokie. Baržoje gerai neįsi- 
žiūrėjo... Vienas kažkoks nutukęs besmegenis. Kitas panašus į 
beždžionę. O moteris stambi, valdinga, tarsi senelė Nadima iš vai- 
kiškų jo košmarų. 

Surasti Fenikso gatvę? “Viešbutis Fenikso gatvėje". Bet tam- 
soje jis nesuras tos gatvės. Jie pasuko vienoje kryžkelėje? Ar dvie- 
jose? O po to jis neteko sąmonės. Ne, Polionas neturi supratimo, 
kur eina. Gal tie žmonės taip visą naktį ir vedžios jį miesto gatvė- 
mis? Basą? 

O galva tiesiog plyšta! 

Nereikėjo užsiminti apie tą ivilgratą! Džukionas jam pakuždėjo 
į ausį kaip paslaptį. O jis, geltonsnapis kvailys, viską išpliurpė. To- 
kius avigalvius vėzdais per galvą daužo, 0 po to nepažįstami žmo- 
nės iš upės ištraukia. Tikriausiai jie tikisi, kad gaus už tai atlygį. 
Tik greitai patys įsitikins, jog jis šeimos akyse nieko vertas. Nieko! 
Pilnos kišenės auksinių - o jis net į lovą su niekuo nesugulė! Neto- 
liese suskambėjo varpelis, atsidarė durys, į gatvę išsiveržė šviesos 
pluoštas. Laiptais žemyn nuriedėjo vyriškis. Regis, kažkas jį išmetė 
pro tas duris, todėl jos su tokiu trenksmu atsidarė. Šalio jo nukrito 
kažkoks metalinis daiktas. O vyriškis ir liko gulėti. Po to - riksmai, 
triukšmas, bildesys, cypimas. 

- Regis, bus kažkas įdomaus! - pasakė moteris. - Tenai! 

Ir ji nubėgo nerangiai dėliodama kojas kulnimis į vidų. 

“Kažkas įdomaus“, - pagalvojo vaikinas. 

Vyriškis pakilo, atsiklaupė, po to šiaip taip atsistojo. Pasiėmė 
nuo žemės kardą. Tas blykstelėjo iš kambario sklindančioje švieso- 
je. Ir vėl klupdamas puolė vidun. Tuo tarpu Polionas bendroje er- 
zelynėje atpažino galingą savo senelio balsą, primenantį jaučio blio- 

vimą. Vaikinas išsiveržė iš savo palydovo rankų ir nubėgo tenai. 
Akmenys skausmingai degino basas kojas, skausmas tarsi žaibas 
kalė į galvą. 

Riksmai girdėjosi vis aiškiau. Kas vyksta? 

Ta įspūdinga moteriškė jau buvo prie durų ir kišo galvą į vidų. 
Jos sidabrinė suknelė blykčiojo fakelų šviesoje. Ji kiek pasitraukė 
į šalį, praleisdama Polioną, ir vaikinas priešais save pamatė vidinį 
“Viešbučio Fenikso gatvėje" kiemą. 

Prie sienų, kaip ir anksčiau, degė fakelai. Lygiai taip, kaip jam 
sugrįžus iš arklidės. Tada buvo pats šventės įkarštis... Kiek laiko 
praėjo? Dabar ten siautėjo ne linksmybės, o pats tikriausias mūšis. 
Tarp statulų, medžių, kolonų, stalų... judėjo neaiškūs Žmonių silu- 
etai. Tarp mušeikų berniukas atpažino keletą Tirnų vyrų. Kitų jis 
nepažinojo. Jie mosavo kardais, vėzdais... Tirnai traukėsi, atsi- 
mušdami kėdėmis. O Lemtys! Kurgi jų kardai? Tikriausiai Voziono 
kambaryje, juk jis prie miesto vartų surinko visus ginklus. Ar kas 
nors nubėgo atnešti kardų? 

Nuvirto statula ir subyrėjo į gabalus. Dundesys skausmingai 
atsiliepė visame Poliono kūne. Pamiršęs skausmą, vaikinas nusku- 
bėjo pirmyn - reikia prisidėti prie bendro reikalo. Užpulti tuos kalės 
vaikus iš nugaros! Muštynėse dalyvavo ir jų šeimos moterys. Ir 
dar kažkokios nepažįstamos, tikriausiai tarnaitės. To negali būti. 
Muštynės - vyrų reikalas. Arčiausiai jo Aneima. Ji mosuoja buteliu 
ir rėkauja. 

Aneimos priešininkas plaukuotas žaliūkas, plačiapetis, tvirtas, 
dvigubai aukštesnis už ją. Moteris užsimojo buteliu, jis paniekina- 
mai išsiviepė, ištraukė butelį iš jos rankų ir čiupo ją į glėbį. Ta su- 
cypė nesavu balsu, jie susvirduliavo, bet nepargriuvo. Polionas pri- 
bėgo prie vyriškio iš nugaros, griebė kėdę ir užsimojo taip, kaip 
užsimodavo kirviu, kapodamas malkas. Kėdė nusileido ant galiū- 
no galvos, šlykščiai sutraškėjo. Vyriškis pargriuvo, su savimi nu- 
sitempdamas ir Aneimą. Ta keikėsi kaip pamišusi. Vadinasi, gyva 
ir sveika. O vyriškis? Polionas nusprendė, jog apie tai pagalvos 
vėliau ir ėmė dairytis naujos aukos. 

Kad jie visi bent kiek nutiltų, gal jis tada įstengtų ką nors su- 
prasti! Du vyriškiai atsiskyrė nuo kitų ir puolė prie Poliono, tiks- 
liau - prie durų. Vienas jų, užsimetęs ant peties, tempė moterį. Ta 
muistėsi, mėgino išsivaduoti. Pagrobimas! Polionas puolė į pagal- 
bą. Apibėgo aplink medį, po to - aplink stalą. Jis atpažino Gviną 
sadž, viešbučio šeimininkę. Jos balta suknelė... Žmogaus rankoje 
blykčiojo kardas. Jis atrodė tarsi milžinas. Polionas šįkart neturėjo 
galimybės prisėlinti iš nugaros. 

Jis pasuko kėdę kojomis pirmyn, atkišo ją į priekį ir pradėjo 
puolimą, tarsi jautis baubdamas, kiek tik leido plaučiai. Vyriškis 
mostelėjo kardu. Polionas ištiesė rankas pirmyn. Kėdė jam buvo ir 
ginklas, ir tuo pat metu apsauginis skydas. Jo priešininkas pamė- 
gino išvengti smūgio, atsirėmė nugara į koloną ir, užsimojęs, kirto 
kardu į atkištą kėdę. Tačiau viena jos koja įsmigo vyriškiui į pilvą. 

Jis susilenkė dvilinkas ir suklupo. Kėdė sulūžo. Polionas su- 
svirduliavo ir atsitrenkė į marmurinio stalo kampą. Jo priešininkas 
vėl kėlėsi nuo žemės. Berniukas spyrė jam koja, tik paskutinę aki- 
mirka prisiminęs, jog yra basas... jis sulenkė pirštus. Priešininkas 
vos spėjo pakelti galvą, ir čia į jo veidą trenkėsi šlykščiai purvinas 
kojos padas. Jis atlošė galvą ir pakaušiu trinktelėjo į koloną. Po to 
nuslydo ant žemės. Polionas įsikibo į stalą, jo galva svaigo, viskas 
aplinkui apsisuko, sujudėjo, tarsi atspindžiai tamsiame vandenyje. 

Antrasis vyriškis apėjo stalą iš kitos pusės. Našta lėtino jo ju- 
desius, bet dabar tarp jo ir durų nebuvo nieko. Gvina sadž mėgi- 
no išsilaisvinti, daužė kumščiais jam į nugarą, šaukė “ne", bet ką ji 
galėjo padaryti, kabodama žemyn galva? Polionas pastūmė stalą į 
šalį ir nuskubėjo į pagalbą. Žvilgsniu vaikinas ieškojo kokio nors 
ginklo, bet jo kojos linko, galvoje ūžė. Kur šeima? Kur visi kiti? 
Jam reikia kokio nors ginklo. 

Pagrobėjas jau buvo prie pat durų. Polionas puolė gelbėti mo- 
ters, ir jie visi trys parkrito ant grindų. Berniukas trenkėsi galva į 
marmurines grindis. Pasaulis sukaukė, pašoko aukštyn, nusviesda- 
mas jaunuolį į bedugnę... 


15. 


Gvina išsilaisvino iš pagrobėjo letenų. Stiprios rankos pastatė 
ją ant kojų. Moteris pastebėjo, esanti Tirnų apsuptyje. Jie jau lai- 
kė rankose kardus. Šeimai vadovavo Bulrionas: jo veidas degė įnir- 
šiu, žila barzda judėjo. 

- Tai štai kaip elgiasi vyrai tavo mieste! 

- Naktinės sargybos niekada nerasi ten, kur ji labiausiai reika- 
linga, - pasakė moteris, tarsi būtų patėškusi kokį nors senovės iš- 
minties perlą. Kvaiša! Ji drebėjo kaip išgąsdintas vaikas. 

- Jie norėjo tave pagrobti! - sušuko pasipiktinęs Senis. 

Gvina jau ir pati tą suvokė. Įsiveržę vyrai iškart puolė prie jos 
ir mėgino išsitempti. Liamas Guršitas? Ar tai buvo Kolas? Ar dar 
kas nors? Ir kodėl jie nepalieka moters ramybėje, neleidžia jai gy- 
venti taip, kaip ji pati nori? 

Dabar, kai Tirnai apsiginklavo kardais, mūšis greitai pasibaigė. 
Jos naudai. Likusius žaliūkus greitai išstūmė, ir jie nukūrė tamsia 
gatve, pasiėmę sužeistus bendrus, dar galinčius judėti. 

Ir netrukus Gvina vėl buvo viešbučio šeimininkė, 0 ją apsupo 
rėkaujantys, raudantys tarnai. Tarp jų ir Niada - švelnus veidas 
fakelų šviesoje baltas kaip popierius, mėlynos akys išsprogusios. 
Vienas plaukų kuokštelis atsirišo, ir ji priminė paukščiuką sulaužytu 
sparnu. Tačiau stebėtinai rami. Gvinai atrodė, kad mergaitė net ne- 
suvokė, ką padariusi. 

- Ar viskas gerai? 

Mergaitė linktelėjo, po to pakėlė ranką ir išsirišo iš plaukų antrą 
kaspiną. Krestelėjo plaukus. Dabar jie krito lygiai. Ji šyptelėjo. 

- Taip, sadž. 

- Puiku. Tada pažiūrėkime, kuo galėsime padėti sužeistiems 
žmonėms. Ar tu sutinki? 

Gvina nuėjo prie išorinių durų, ir visi kiti žąsele nusekė paskui 
ją. Paslėps nuo pašalinių akių tai, kas įvyks. Bent jau ji tikisi, kad 
įvyks. Ir jos pagrobėjas, ir išgelbėtojas gulėjo ant akmenų vienas 
greta kito. Polionas tyliai dejavo, tačiau buvo be sąmonės. 

Elima juos apžiūrinėjo. Pamačiusi Gviną, sunkiai atsikėlė nuo 
žemės - stambi keturiasdešimtmetė, besilaukianti kūdikio. Ji atrodė 
tokia didinga, ori...Tačiau jos akių išraiška, kaip ir reikėjo tikėtis, 
buvo kažkokia keista. 

- Tikriausiai Polionas susitrenkė galvą. Ir dvokia nuo jo taip, 
tarsi būtų pabuvojęs purviname upės vandenyje. O šitas... jam jau 
niekas nepadės, Gvina sadž. 

- Kol kas pamirškime jį. Iš pradžių pamėginsime padėti saviš- 
kiams. Niada, šitas vaikinas mane išgelbėjo. Gal pasižiūrėsi, kuo 
gali jam padėti? 

- Pabandysiu. - Ivilgratė atsiklaupė šalia, pasirengusi panaudoti 
savo magiją. 

Elima klausiamai pažvelgė į Gviną, bet jos žvilgsnis liko be at- 
sako. Moteris, žinoma, pastebėjo, kad ant negyvėlio kūno nėra jo- 
kių žaizdų nei sumušimų. Tačiau paaiškinimų ji neišgirs. Tegul gal- 
voja ką tinkama. Gvina pati tarsi pro rūką prisimena tas baisias 
akimirkas. Jaunuolis Polionas mėgino ją išvaduoti iš to vyriškio Ie- 
tenų, jie visi pargriuvo... Moteris buvo įsitikinusi, jog pagrobėjas 
pradėjo kristi dar tada, kai Poliono nebuvo šalia. Ji beveik neabe- 
jojo, kad užpuolikas jau tada buvo miręs... 

Ivilgratė klūpojo šalia Poliono. Ji neryžtingai uždėjo ranką ant 
šlapių, susivėlusių vaikino plaukų. Gvina sulaikė kvėpavimą. 

Nieko neįvyko. Mergaitė išsigandusi pakėlė galvą. 

- Nesugebėjau! 

- Kantrybės! Neskubėk, nereikia taip įsitempti. 

- Bet niekas nevyksta. Aš nieko ne-jau-čiu! 

- Iš kur tau žinoti, ką turėtum jausti? Juk visai neseniai išgel- 
bėjai Bulrioną sadž, tiesa? Ir nieko daugiau neprireikė. 

Taip atsitiko ir šįkart. Polionas staiga atsimerkė, ėmė mirksėti 
ir įsisiurbė akimis į palinkusią prie jo auksaplaukę mergaitę. Išsi- 
žiojo, susičiaupė... vėl išsižiojo... 

- Ar viskas gerai? - išsigando Niada. 

Jo veide nušvito šypsena: 

- Geriau nebūna. Aš Polionas Tirnas. 

- O aš Niada Kodi Bilit. 

Ji nuėmė ranką nuo vaikino galvos, bet tas sugriebė ją už ran- 
ir nepaleido. 

- Koks nuostabus vardas! 

Elima prunkštelėjo, jai palengvėjo. 

- Jam jau geriau. Nagi, kelkis, Polionai! 

Jaunuolis atsisėdo, vis dar nepaleisdamas Niados rankos. 

- Tu mane išgydei. Esu be galo tau dėkingas! Kokia tu graži! 
- Polionai! - užriko ant jo teta. - Ne dabar! 

Niada atsistojo, vaikinas pakilo drauge su ja, vis nepaleisda- 
mas jos rankos. | 

- Atleisk, - ištarė Gvina, švelniai atitraukdama jį nuo merginos, 
- mūsų laukia kiti sužeistieji. 

- Ji nuostabi! - pasakė Polionas, negalėdamas atitraukti akių 
nuo merginos. 

Niada nusišypsojo jam ir net nepastebėjo Fariono Tirno, tie- 
siančio jai kruviną ranką. 

- Niada? - kantriai paklausė Gvina. - Ar pamėginsi padėti dar 
vienam? 

Mergaitė krūptelėjo, po to uždėjo delną ant žaizdos, vis dar 
šnairuodama į Polioną. Jaunuoliai nusišypsojo vienas kitam. Mer- 
gina tarsi nepastebėjo, kaip kraujas sustojo tekėjęs tarp jos pirštų. 

- Dėkoju, - ištarė Farionas. 

Ji net pašoko iš netikėtumo. 

- Kas? 

- Rankos nebeskauda. Tu ją išgydei. 

Ji atitraukė delną. 

Farionas įdėmiai apžiūrėjo ranką. 

- Randas liko, bet tai niekis. Dėkoju. 

Mergaitė nuraudo ir vėl įsmeigė akis į Polioną. Jaunuolis pasa- 
kė, kad ji nuostabi, ir jos veidas nušvito. 

Bulrionas atvedė kitus nukentėjusius: du su sulaužytomis ran- 
komis, du su plėštinėmis žaizdomis... su mėlynėmis, įbrėžimais. 
Mergaitė įgavo pasitikėjimą savo galiomis. Ji lengvai, tarsi nerū- 
pestingai gydė žaizdas, norėdama Polionui parodyti, kaip daromi 
stebuklai. Vaikinas apkabino ją per pečius. 

Gvina pažvelgė į Elimą, ir abi vienu metu viltingai įsmeigė akis 
į dangų... 

Artėjo rytas. Ore padvelkė gaiva. Rytinėje stogo pusėje spin- 
dėjo pati... Ivilė. Įtampa staiga paliko Gviną, ir tai buvo tarsi smū- 
gis kumščiu - ji susverdėjo, vos pasiekė suolą ir susmuko ant jo. 
Atrodė, naktis niekada nesibaigs. Kieme gulėjo negyvi kūnai. Tuo- 
jau pasipils valdžios vyrų klausimai... Kaip dabar išsaugoti Niados 
paslaptį? Kas ir kodėl atsiuntė tuos galvažudžius? 

- Viskas sutvarkyta, Gvina sadž, - nugriaudėjo Bulriono bal- 
sas. - Mergaitė paskutinį išgydė, pastačiusi į vietą išnarintą jo kelį. 

- Dėkojame tau, mergyte, - pasakė jis Niadai. - Liekame tau 
skolingi. 

Mergaitė, nepratusi prie tokios pagarbos sau, vėl nuraudo. 

- Ji stebuklas, - pareiškė Polionas. 

- Polionai! 

Vaikinas atplėšė akis nuo gražuolės. 

- Kas, seneli? 

- Kad ir kas būtų tie niekšai, jie čia paliko penketą saviškių. 
Sulaužyta koja, galva prakirsta, žaizda pilve. Du jau negyvi. Kiek 
supratau, galvą tu praskėlei, gindamas Aneimą. 

- Ė... taip, seneli. 

- Po to kitam spyrei koja ir sulaužei sprandą. Pats mačiau. Ir 
pargriovei tą, kuris mėgino ištempti Gviną sadž. Tikriausiai jis at- 
sitrenkė pakaušiu į akmenis. Tu užmušei du užpuolikus, o vieną iš- 
vedei iš rikiuotės! 

- Aš? Kaip tai? 

- Tu! Padarei daugiau, nei bet kuris iš mūsų. Esi tikras zarda- 
nas! TU DIDVYRIS! 

Polionas droviai šyptelėjo, o visi kiti nusikvatojo. Jį apsupo gi- 
minaičiai - draugiškai daužė į nugarą, sveikino. 

Niada atsiduso, pažvelgė į Gviną. 

- Jis toks nuostabus, tiesa? - svajingai ištarė mergaitė. 

Gvina atsikvėpė ir pažvelgė į pro ūsą besišypsančius Tirnus. 
Po to pastebėjo svajingą mergaitės šypseną. 

- Ar pasirengusi padėti sužeistiems užpuolikams? Galime juos 
iš pradžių surišti. 

- Žinoma, Gvina sadž. 

- Tuomet pradėk nuo šito. - Moteris parodė į žmogų su lūžu- 
sia koja. 

Užpuolikas sėdėjo, raukėsi iš skausmo, o Vozionas su kardu 
rankoje saugojo jį. 

- Nelabai išmintingas ketinimas, - sugriaudėjo balsas iš tam- 
sOs, po to pasirodė įspūdinga figūra, vilkinti sidabro spalvos suk- 
nele. 

Šeimininkė net pašoko iš netikėtumo 

- Kas tu? (Iš kur ji atsirado? Ką spėjo pamatyti?) 

- Aš Labranca Lamtt. 

Taip, tikrai įspūdinga. Kažkokia vyriška, puikiai apsirengusi, 
tvarkingai susišukavusi. Metų... tarp trisdešimties ir... dvigubai 
tiek. Ji neištarė trijų vardų, kaip reikalavo imperijos papročiai, ir 
tartis jos keista, ne tokia, kaip Dalinge. 

Gvina neryžtingai pakilo nuo suolo. 

- Taip? O aš Gvina Niena Solit. 

Labranca gūžtelėjo pečiais, tarsi tai neturėtų jokios reikšmės. 

- Akivaizdu, jog tu nieko nenutuoki apie lemties siunčiamas 
galias. 

- Ne. O tu? 

- Išmanau. O šita ivilgratė? Ar ją kas nors mokė? 

- Žinoma, ne. Kas galėtų... 

- Tada nepatariu jai gydyti priešų. Tam reikia kruopštaus pa- 
sirengimo. - Moteris kalbėjo griežtai ir įtikinamai. 

- Ji gali pakenkti? 

- Beveik nėra abejonių, kad ji tikrai nužudys tą žmogų. 

- Pati to nenorėdama? 

- Būtent. 

Tirnai kažką piktai bambėjo. Niada nuėjo prie Poliono, ir vai- 
kinas vėl ją apkabino per pečius. 

Labranca? Kažin kodėl šitas vardas jai atrodo pažįstamas? A- 
a! 

- Ar tu iš Raragašo, Labranca sadž? 

Ta susiraukė, jos antakiai tankūs kaip vyrų... Po to linktelėjo. 

- Turiu tau žinutę. Tibalas Frainitas prašė perduoti, kad jis ta- 
vęs tenai lauks. 

Labranca iššiepė dantis. 

- Kada jis iš Čia išėjo? 

- Negaliu tiksliai pasakyti. Bet dar iki tol, kol mes buvome už- 
pulti. Ar jis šulgratas? 

- Suprantama. 

Vadinasi, Tibalas melavo. Gvinai kažkodėl pasidarė skaudu. 

- Vadinasi, jis žinojo, kas atsitiks, ir išėjo anksčiau... 

- Ne. Negi tu nesupranti šulgratų? Jo čia nėra, todėl jis nega- 
lėjo numatyti įvykių. Tik galėjo numatyti, jog apie juos sužinos. - 
Ji nemaloniai nusišypsojo. - Negalima tikėti nė vienu šulgrato žo- 
džiu, Gvina sadž. Aiškiaregiai visada meluoja, jie negali kitaip. 
Turbūt jis nepasakė, kada susitiks su manimi? 

- Ne. Bet argi tai svarbu, jei jis visada meluoja? 

- Tikriausiai ne. Jau greitai išauš. Man ir mano palydovams rei- 
kalingi kambariai. 

Už jos nugaros stovėjo du vyriškiai: vienas aukštas ir šviesia- 
plaukis, kitas nedidelio ūgio, tamsių plaukų ir kuprotas. Iš kur jie 
visi išdygo vidury nakties? 

Gvina pamėgino surikiuoti mintis, bet jos atkakliai blaškėsi. 
Greitai gatvėse pasirodys miesto patruliai ir, žinoma, panorės su- 
žinoti, kodėl atviros durys. Tada ji viską galės pranešti vadovybei 
ir tuo pačiu sužinos, kas ją norėjo pagrobti. Ji nesuprato, ką iš to 
būtų laimėję Guršitai. 

- Turime laisvą tik vieną kambarį. Jame yra dvi didelės lovos. 

- Aš jį paimsiu. Džasburai su Orduru, ar jūs neprieštarausite, 
jei teks iki ryto pagulėti čia, ant suolų? Juk netrukus išauš. 

Jos bendražygiai susižvalgė, bet tylėjo. 

- Kambarys su vienaragiu virš durų. Štai ten. - Gvina parodė 
link laiptų. - Bet aš negaliu leisti, kad tavo draugai čia miegotų. At- 
eis tvarkos sergėtojai ir pradės jų klausinėti, o mes ir taip turime 
nemalonumų, naujų mums nereikia. Arba visi pasistenkite sutilp- 
ti laisvame kambaryje, arba paieškokite vietos kitur. 

Labranca išsitiesė ir nusvilino moterį žvilgsniu. 

- Spręskite! - kaip kirviu nukirto Gvina. 

- Gerai, įsikursime kambaryje visi trys. Nepamiršk, ką pasa- 
kiau apie ivilgratę. 

Labranca nuėjo prie laiptų, vyrai tylėdami nusekė jai iš paskos. 
Sprendžiant iš vardų, jie buvo triniganai. Kiek čia svetimšalių! Nia- 
dos paslaptis netrukus bus atskleista. Nors imk ir pasamdyk šauk- 
lį, kad ištrimituotų visam miestui. 

Kodėl lavonas sveikut sveikutėlis - jokios žaizdos, jokio lūžio 
ar įbrėžimo? Širdis neatlaikė įtampos? Patogus paaiškinimas. Po- 
lionas prisiėmė nugalėtojo šlovę. Bet juk vaikinas tik norėjo ją išva- 

duoti, jis neprisilietė prie užpuoliko, o tempė į save Gviną. Tikriau- 
siai jis ir pats ne viską prisimena. 

Jau po minutės tvarkos sergėtojai pastebėjo atviras duris ir 
užėjo į kiemą, ketindami išsiaiškinti, kas atsitiko. Po to pasiuntė 
pakviesti miesto gvardiečių. Kiemą užtvindė vyrai su šalmais, vil- 
kintys šarvuotais marškiniais... Su kardais, nesiskutę, pikti, kad 
buvo pažadinti iš miego. Ir pasipylė klausimai - milijonai klausimų: 
kas užpuolė, kas tokie Tirnai, kodėl užpuolikai nužudyti bei su- 
žeisti, o tie, kurie gynėsi visi sveiki ir gyvi, kodėl užpuolė, kas bū- 
tent juos nužudė ir kaip mirė tas, ant kurio kūno nėra nė vieno 
įbrėžimo? 

Laimei, būrio vadas buvo Oriolas Oginitas, Kerpo bičiulis. 
Rūstus, gerokai pagyvenęs. Beveik visą jo veidą dengė šalmas, 
matėsi tiktai rūpesčių raukšlės ant kaktos bei tankūs kaštoniniai 
ūsai. Jis jautė palankumą Gvinai, tačiau pareiga lieka pareiga. Mo- 
teris buvo dėkinga Bulrionui. Senis nesitraukė nuo jos ir kiek ga- 
lėdamas suskubdavo atsakinėti į jai pateikiamus klausimus. 

Viskas būtų gerai pasibaigę, jei ne tas neįtikėtinai sveikas la- 
vonas ir visai nenukentėję Tirnai... Gal Oriolas ir suprato, jog čia 
pasidarbavo ivilgratas, tačiau garsiai jis nieko nepasakė. O Niadą 
iškart išskyrė su Polionu ir nuvedė miegoti su kitais tarnais. Dalin- 
ge, norint apklausti tarnus, buvo reikalingi svarūs solidaus mies- 
to gyventojo kaltės įrodymai. 

- Paliksiu prie durų sargybą, - pagaliau pasakė Oriolas. - Nie- 
kas negali išeiti iš viešbučio. Ryte apklausa bus tęsiama, tu juk pati 
supranti. 

- Mes visi tik vieno norime - kuo greičiau atsigulti ir pailsėti, - 
pavargusi pasakė Gvina. - Ta naktis, regis, trunka ištisą mėnesį. 

- Ir gulkite. Niekas čia nejeis, - niūriai ištarė jis. 

Moteris pakilo palydėti pareigūną ir persimesti su juo kokiu 
žodeliu akis į akį. 

- Bet tu žinai, kas tai buvo? 

- Samdomi banditai. Tik kas juos pasamdė? - Oriolas sustojo 
ant slenksčio. - Aš turiu savo versiją. Tačiau, suprantama, nega- 
liu tau to pasakyti. 

Jis nutilo. 

- Aš suprantu. Liamas Guršitas? 

Oriolas papurtė galvą. 

- Ranas Gosilvaitas? 

Pareigūnas vėl papurtė galvą. 

- Vinalas Esoteritas? 


82 


Jis linktelėjo. 

- Neneigsiu. Tavo padėtis nepavydėtina, Gvina sadž. Tegul 
kuo greičiau tau nusišypso Lemtys. 

Ir jis išskubėjo duoti nurodymus savo pavaldiniams. 

Moteris uždarė duris ir sugrįžo į kiemą. Vadinasi, užpuolimas 
nebuvo Kolo Guršito kerštas? Ranas bei Vinalas Liamo konkuren- 
tai miesto savivaldybėje. Ją turėjo pagrobti, bet kam? Ir pagrobi- 
mas būtų pavykęs, jei staiga pagrobėjas nebūtų kritęs negyvas. 
Esoteritai tarsi iki šiol nesidomėjo nei ja pačia, nei viešbučiu. Va- 
dinasi, jų tikslas - pakenkti Liamai. Gvina tapo atpirkimo ožiu ne- 
švariose Dalingo politinėse intrigose. 

Kiemas ištuštėjo. Fakelai dar dūmino. Tirnai nuėjo miegoti. 
Languose įsižiebdavo žiburėliai ir vienas po kito geso - viešbučio 
gyventojai ketino pasnausti likusią sunkios nakties dalį. Rytuose 
dangus tapo labiau žydras; ryškiai spindėjo Ivilė, pasitikdama auš- 
rą. Taip ryškiai, kad užgožė žvaigždes. 

Gvina jautė, kaip gelia visus kaulus, bet pamanė, jog vis tiek 
nepavyks užmigti. Diena žadėjo naujus rūpesčius bei nemalonu- 
mus. 

Moteris atsisėdo ant suolo ir su kartėliu apžvelgė iki skausmo 
pažįstamą kiemą bei namą. Toks gražus pastatas! Turbūt visoje 
Kvolijoje nerastum taip gerai išsilaikiusio imperijos laikų statinio. 
Čia buvo jos prieglauda, o dabar iš tokio mielo bei artimo širdžiai 
jis staiga tapo svetimas. Jį išniekino ginkluoti galvijai. Moteris jau- 
tėsi taip, tarsi ją būtų išprievartavę. Daugiau čia niekada negalės 
Jaustis saugi. Niekada! Net ir tai atėmė iš jos. 

Ji atrėmė nugarą į medžio kamieną, įsiklausydama į nakties ty- 
lą ir žiūrėdama į žvaigždžių apšviestas statulas... Kerpo nebėra, jis 
niekada negrįš. Ir jos mažylių nebėra. Moteris neturi į ką atsiremti. 
Viešbučio savininkei nelieka laiko ieškoti draugų, todėl jiedu su 
Kerpu draugų turėjo nedaug. Ir tuos nusinešė karas, po to - 
žvaigždžių negalė... Jos santykiai su Guršitais atbaidys visus jai 
palankius žmones. 

“Nieko! - pagalvojo ji. - Aš visai viena". 

Kadaise Kerpas jai deklamavo eiles. “Tu pats - tai viskas, kas 
tau duota. Bet ko tu vertas, jei esi vienas". Atrodo, Kvirmoitas. 
Kerpas labai mėgo šitas eiles. Dabar, įsigilinusi, moteris geriau jas 
suprato. Gyvenime turi būti daugiau prasmės. Dėl ko ji čia neriasi 
iš kailio? Kad galėtų vadovauti viešbučiui? Turėti pelningą verslą? 
Kas jai padėkos už jos pastangas? 

Ji trenkė kumščiu į šaltą marmurą. “Tikslas! - pagalvojo mo- 
teris. - Reikalingas tikslas! 

Nė vieno giminaičio ir beveik nė vieno draugo... 

Kažkas sujudėjo. Tamsoje ji pastebėjo šešėlį. Tai buvo ją ste- 
bėjęs Bulrionas - stambus, plikas, senstantis žilabarzdis... “lietus 
dykumoje". Galbūt ji vis dėlto turi draugą. Šiandien jis ją gynė, 
mėgino pagelbėti per tardymą. Vadinasi, šitam žmogui ji rūpi. Jam 
ne vis vien, kas bus su ja, todėl ir pasiliko, neišvyko. Nori įsitikin- 
ti, ar jai viskas gerai. Jis mielai sutinka ir toliau ją palaikyti... šitą 
klaikią naktį. 

Gvina pakilo ir nuėjo prie vyriškio. Jis tylėjo. Moteris priėjo vi- 
sai arti ir padėjo galvą jam ant peties. Senis ją apkabino, jo barzda 
kuteno Gvinos skruostą. 

- Tau reikia pamiegoti, Gvina sadž, - pasakė Bulrionas. - Lau- 
kia nerami ir sunki diena. 

Ji prisiminė savo tėvą - kaip seniai tai buvo! Tačiau ką tik ši- 
tas žmogus siūlėsi jai... Jai taip reikėjo jo jėgos, saugumo. Ne, tai 
nebus sunki našta. 

- Tu šįvakar truputį pasigyrei, Seni. 

Jis ilgai tylėjo. Turbūt Gvina giliai sudrumstė kaimietišką Bul- 
riono sielą, ir jis dabar paniekinamai žiūri į ją... kaip į laisvo elge- 
sio miesto kekšę. 

- Ne. 

- Ar nepamėginsi įrodyti? Nereikia jokių pažadų. Naktis dar 
nesibaigė. 

- Tai nakties pabaigai ar visiems laikams? 

Apkabinęs moterį stipriomis kaimietiškomis rankomis, jis nu- 
sivedė ją į savo kambarį. Žvakė nedegė, bet Ivilės spinduliai žaidė 
ant paauksuotų freskų. Pakako šviesos, kad pamatytum plačią I0- 
vą kambario viduryje. Bulrionas tyliai uždarė duris. 

Ji atsisagstė suknelės sagas, ir ta nuslinko ant žemės. 

- Tu kairiarankis ar dešiniarankis? 

Jis sutriko, šyptelėjo. 

- Jei reikia, galiu būti ir vienu, ir antru. 

Nuoga ji įsliuogė po antklode ir paliko vietos vyriškiui. Jiedu 
drauge paskendo pūko pataluose. Jis toks didelis, tvirtas, plaukuo- 
tas. Toks šiltas ir kvepia kaip tikras vyras. Sunkios galingos ran- 
kos apglėbė ją ir prisitraukė arčiau prie savęs. 

Jis laikė ją tvirtai suspaudęs ir tylėjo. Ir nieko daugiau. Ji pa- 
kluso tai neapsakomai palaimai, kai kūnas prisiliečia prie kūno, ir 
pajuto po truputį atsipalaiduojanti jo geležiniuose gniaužtuose. My- 
linčio žmogaus glėbys - pats saugiausias prieglobstis... Saugiau nei 
bet kokie namai, nusprendė Gvina. Ji taip ilgai buvo vieniša. Labai 

ilgai. Kerpas jos nepasmerktų už tai. Po kurio laiko moteris su- 
šnabždėjo: 

- Jei tu ir toliau delsi, aš užmigsiu. 

- Užmik. Aš ne koks vaikėzas, palauksiu. 

Ji klausiamai pajudino klubus. 

- Tu nepasigyrei. 

- Taip, bet šitie dalykai palauks. Kol kas tau daugiau nieko ir 
nereikia. 

- O kaip tu? - sumurmėjo ji. 

- Aš patenkintas. Netgi labai. Miegok, Niena, miegok. 

A, tai jis žino? 

- O kaip tave vadindavo tavo žmonos? - mieguistai sušnabždėjo 


- Jaučiu Buliumi. 

- Įrodyk. 

- Kitą kartą. 

Ji užmigo Bulriono glėbyje. 


16. 


Rytas. Skaudančiomis po nemiegotos nakties akimis, apsuptas 
šarvuotų karių, Bulrionas Tirnas kilo aukštyn tokiais plačiais laip- 
tais, kad pro juos pravažiuotų vežimas su šienu. Miesto valdytojo 
rūmai buvo pastatyti, kad galėtų stebinti didžiosios imperijos pilie- 
čius didybe ir seniai mirusių imperatorių šlovingumu. Ir jau, žino- 
ma, jie nustebino seną žemdirbį. Juk taip? 

Deja! Dabartiniai rūmų gyventojai nebuvo verti savo pirmta- 
kų. Marmurinių turėklų įlinkimuose jis pastebėjo dulkes. Išbluku- 
sius gobelenus, dengusius aukštas sienas, ėdė kandys. Didžiulių 
šviestuvų grandines puošė voratinkliai. “Mano protėviai matė ir ge- 
resnius rūmus“... 

Bet jis ne koks nors barbaras, sėjantis siaubą. Jis senas žem- 
dirbys. Šešiolika jo šeimos narių buvo uždaryti “Viešbutyje Fenik- 
so gatvėje", paimti įkaitais. Taip pat ir Gvina Niena Solit. Ji tapo 
netikėtu jo gyvenimo džiaugsmu, galbūt labai svarbia jam figūra. 
Jis dar neturėjo laiko, nespėjo visko iki galo suvokti. O dabar štai 
Jį išsikvietė valdytojas. Kodėl būtent jį? Kodėl ne Gviną? Ir taip 
skubotai? Kuo gali būti taip svarbus paprastas senas žemdirbys, 
kad, vos prašvitus, jį įsigeidė pamatyti pats Dalingo magistrato gal- 
va. 

O laipteliai vis kilo ir kilo aukštyn. Pienburniai, kurie jį lydėjo, 
nors ir apsikabinėję sunkiais šarvais bei ginklais, Žžingsniavo Žva- 
liai, lengvai, jokių nuovargio požymių nerodė. Bulrionas Tirnas 
svėrė kur kas daugiau, negu bet kuris iš jų, todėl visai suprakaita- 
vo. Senatvėje - baisiausias dalykas neteisybė. Jis juk nesijaučia 
esąs senas! Kad ir ką sakytų veidrodžiai (jis stengėsi visai į juos 
nežiūrėti), viduje Bulrionas jaučiasi, kaip ir anksčiau. Tik retais at- 
vejais, kaip kad dabar, jam tenka pripažinti metų naštą. Jis girdėjo 
duslų savo kvėpavimą, vadinasi, girdėjo ir jo palydovai... Nė už ką 
nepaprašys jų eiti lėčiau! 

Bulrionas pakilo į viršų. Jį nuvedė koridoriumi į salę, tviskan- 
čią auksu bei krištolu. Milžiniška, beveik tuščia... tačiau apsižval- 
gęs jis pamatė, jog čia tiek baldų, kad pakaktų dešimčiai panašių į 
jo namų. Ant grindų raštuotos mozaikos, paveikslai. Sienos bei lu- 
bos, matyt, kadaise ryškiai išdažytos, dabar kiek išblukusios, dul- 
kėtos. Pačiame kampe sėdėjo žmogus ir kažką rašė. Kariai nuėjo 
prie jo. 

Ir visa tai - kad padarytų įspūdį žemdirbiui? 

Bulrionas nepastebėjo ženklo sustoti ir vos neatsitrenkė į karių 
viršininko nugarą. Tie tylėdami stovėjo per kokius dešimtį žingsnių 
nuo stalo. Per Senio šonkaulius upeliais tekėjo prakaitas. Dabar jį 
privers laukti, jis gaus dar vieną kantrybės pamoką. 

Ant sienos, esančios už Bulriono nugaros pavaizduoti milžinai, 
atliekantys sudėtingą šokį. Vaizdas atrodė beprasmis, kol galiausiai 
senasis Tirnas prisiminė, jog kvolai tikėjo, kad Lemtys yra vyriš- 
kos giminės. Tada jis įsižiūrėjo 1r pamatė keturiolika pagrindinių 
figūrų iškilusių virš mažų mirtingų aukų, nutapytų šalutiniame pla- 
ne. 

Kaip ir reikėjo tikėtis, pagrindinė figūra buvo Poulė. Čia ji 
spindėjo savo soste kaip jaunasis dienos valdovas... čia slėpėsi 
naktyje. Viskas savo vietoje! Ogoulė, likimo dalintoja, buvo pa- 
vaizduota berniuku, pilstančiu auksą bei vyriškiu, besišypsančiu 
žaibo zigzagams. Gal ir priimtina. Tačiau visi kiti paveikslai - tik 
dailininko išmonė. Permainų nešėją jis pavaizdavo taip: vyriškis su 
sfera bei berniukas su pusmėnuliu. Nors taip kur kas labiau tiktų 
pavaizduoti Availę. Muolė, aistros įsikūnijimas, nutapyta su milži- 
nišku vyrišku organu... Bulrionas pamanė, jog tai nepadoru, tikra 
šventvagystė... Žilagalvis išminčius, kažką rašantis knygoje, primi- 
nė Džolę, įstatymų leidėją bei teisingumo skleidėją... bet-čia visai 
netiko berniūkštis, griaunantis miestą. Ivilė, sveikatos nešėja, atro- 
dė neįtikėtinai. Juokingai raumeninga ir kažkodėl pati buvo pana- 

ši į auką. Vaikas su smėlio laikrodžiu, turbūt Šulė... Tikriausiai ji 
buvo ir nukriošęs senis su ramentais, tik dalis ornamento buvo 
nukritusi. 

Ypatingo įspūdžio paveikslas Bulrionui nepaliko. Savo namuo- 
se nė už ką tokio nepakabintų. Ir ne tik todėl, kad pakeista Lem- 
čių lytis. Zardanai apskritai dailės nemėgsta, tuo labiau, kai čia pa- 
vaizduotas Septynetas. Gyvybė, permainos, atsitiktinumas, svei- 
kata, aistra, mintis bei laikas - valdo pasaulį. Visi tuo tiki ir tą ži- 
no. Bet koks bandymas įkūnyti juos į kažkokius paveikslus tik 
menkina jų svarbą. 

Lubose puikavos mitai, susieti su Dvejybiniu Dievu, tačiau 
Bulrionas net neketino užrietęs galvą gilintis į šitas nesąmones. Ar 
daug naudos kvolams buvo iš dievo, kai juos užpuolė zardanai! 
Tikriausiai tai vienintelė vieta, kur dar garbinama ši dviprasmiška 
dievybė. 

Viršininkas įmerkė į rašalinę žąsies plunksną ir klausiamai pa- 
žvelgė į atėjusius žmones. Vyriausiasis būrio vadas atidavė pagar- 
bą. 

- Bulrionas Tirnas, tavo malonybe! - pasakė jis ir pasitraukė į 
šalį, kad neužstotų belaisvio. Pats Bulrionas nežinojo, ar jis tikrai 
yra belaisvis. 

- A! - Imkuinas Starvitas pakilo. Reti jo plaukai blizgėjo sidab- 
ru, veido oda buvo balta kaip kreida, tačiau tamsios akys - tai ma- 
tėsi net iš tolo - žvelgė skvarbiai, įžvalgiai. Balta rūpestingai išsiu- 
vinėta tunika blizgėjo senoviniais ordinais bei medaliais. Pasaulis, 
esantis už Dalingo ribų, seniai pamiršo apie tokius niekučius. Jis 
išėjo iš už stalo ir atsistojo tarsi ko laukdamas. 

Ko laukdamas? 

Apimtas vidinio sarkazmo, Bulrionas žengė keletą žingsnių pir- 
myn, sustojo pakankamai arti, kad galėtų tyliai kalbėti, ir nusilenkė 
spindinčiam visu gražumu viršininkui. Juk jis viso labo tik sens- 
tantis žemdirbys, pasidabinęs trinyčiais ir plačiomis kelnėmis. Pla- 
čios rankovės iki alkūnių atidengia plaukuotas rankas, kelnės ne- 
siekia plaukuotų kulkšnių. 

Imkuinas ištiesė suglebusią ranką žemyn delnu. Ant pirštų su- 
žibo žiedai. Jis ką - nori, kad Bulrionas jam bučiuotų ranką? Vy- 
riškis žengė pirmyn dar porą žingsnių ir tvirtai paspaudė ištiestą 
ranką. 

- Man didelė garbė susipažinti su tavo malonybe. Toks nuosta- 
bus rytas! 

Tamsios akys paslaptingai blykstelėjo. 

- Sveikas atvykęs, Bulrionai sadž. Daug apie tave girdėjome. 
Eime, atsisėsime patogiau. - Jis davė ženklą gvardiečiams pasiša- 
linti ir nusivedė svečią prie sofos. 

- Sėskis, sadž. Teko girdėti, jog tavo atvykimas į mūsų nuo- 
stabų miestą gausus netikėtų įvykių. - Švelni šypsena tarsi paneigė 
jo žodžiuose nuskambėjusį grasinimą. 

Svečias atsisėdo. Sofa buvo dar minkštesnė už pūkų patalus, 
kuriais jam taip ir neleido kaip reikiant pasimėgauti. Jei pokalbis 
užsitęs, jis gali netyčia šičia užsnūsti... o po to atsibus kalėjime. 
Senis sukryžiavo kulkšnis, mėgindamas atrodyti nerūpestingai. 

- Netikėtų ir audringų, tavo malonybe. 

Viršininkas kilstelėjo antakius, tarsi nubertus šerkšnu ir ilgu 
pirštu paglostė aristokratišką nosį. 

- Jums nusišypsojo sėkmė - niekas iš jūsiškių nenukentėjo. 

- Likimas buvo mums palankus. 

- Ir ypač palankus žmogui, kuris į miestą atkeliavo paguldytas 
ant neštuvų. 

Dar grasinimas. Bet ivilgratę slėpė Gvina, ne jis. Tai kodėl 
grasinama jam? Jis ir pats nieko nesuprato. Viršininko pavaldiniai 
savo darbą puikiai išmanė, bet šito netikėto įvykių posūkio jis ne- 
suvokė. 

- Mane nuvargino kelionė. 

- Hm? - Imkuinas nusišypsojo pagarbiai ir nepatikliai. Priėjo du 
liokajai, pastatė dvi krištolines taures ir tyliai pasišalino. 

Valdytojas pakėlė taurę: 

- Tegul šypsosi Lemtys tau ir tavo šeimai. 

- Taip pat ir tavo malonybei. - Vynas kažkoks lipnus, saldus, 
bet tuo pačiu ir stiprus. Jei jis buvo brangus, tai kuriems galams 
prireikė vaišinti juo žemdirbį, maukiantį alų? Ir visos šitos ceremo- 
nijos? Kam jos? Bulrionas niekaip nesuvokė, kodėl Dalingo valdy- 
tojas nei iš šio nei iš to nusprendė pamaloninti jį audiencija. 

O tas mandagiai pasiteiravo apie būsimą derlių, pasidomėjo, 
ar nevargina Tirnų pabėgėliai iš Tolamino ar iš Dalingo išvyti pa- 
ženklintieji. Paklausė, ar tikrai fermų nepasiekė žvaigždžių negalės 
epidemija. Po to, nekeisdamas tono, pridūrė: 

- Girdėjau, tu statai Slėnyje tvirtovę. 

- Kokia ten tvirtovė! Mes, gerbiamasis, tik norime sustiprinti 
savo slėptuvę. 

- Kam? - Tamsios valdininko akys tiesiog gręžė Bulrioną. 

Jis gūžtelėjo pečiais. 

- Mes zardanai. Mano tėvas, įsikūręs Slėnyje, pradėjo nuo to, 
kad pastatė tvorą. Sakykime taip - kario įprotis. 

- Bet tu juk nesi koks nors barbaras, Bulrionai sadž. 

- Bet privalau apginti savo šeimos moteris bei vaikus. Be to, 
reikia pagalvoti ir apie gyvulius. Ir apie nuimtą derlių. Reikia būti 
viskam pasirengus. Pats žinai, jog laikai neramūs. (Jis jau perne- 
lyg daug kalba. Veriantis žvilgsnis gali išmušti jį iš vėžių. Kam jam 
prireikė teisintis prieš šitą Žmogų... o kaip tie šešiolika įkaitų? Jei 
Imkuinas Starvitas sumanys juos sugrūsti į kalėjimą pas žiurkes, 
tai niekas nė piršto nepajudins. Nejaugi šitas žmogus Tirnų tvirto- 
vikėje įžvelgia kažkokią grėsmę sau?) 

- O tu žinai, kokie jie neramūs? Karpanai perėjo per Nildą. 

- Bet juk tai toli nuo čia. 

- Tačiau dabar mes pažeidžiami! 

- Nelabai išmanau geografiją, gerbiamasis. 

- Tada leisk, aš tau parodysiu. 

Imkuinas stebėtinai lengvai pakilo. Bulrionas vos išsivadavo iš 
malonaus sofos glėbio ir nusekė paskui svetingąjį šeimininką. 

Tas netikėtai sustojo ir prašmatniu batu stuktelėjo į grindis: 

- Mes esame štai čia. 

Kurgi dar? Tačiau valdininkas turėjo galvoje žemėlapį, išdėliotą 
ant grindų mozaikos. Bulrionas ne iškart suvokė, kas čia kur yra. 

- Žinoma, jis labai senas, - pasakė valdininkas. - Nildos nesie- 
kia, apima tiktai seną imperijos provinciją Da Lamą. Štai Dalingas. 
Flugoso upė, Tolaminas. - Jis žengė porą žingsnių. - Čia Eksha- 
mas, klestintis miestas, kuriame ir buvo sudarytas šitas žemėlapis. 
Dabar ten dykuma. Tiesa, jei neklystu, ant kranto atsirado kelios 
Žvejų gyvenvietės. 

- Keista, gerbiamasis, aš jaučiuosi tarsi būčiau saulė! 

Šeimininkas nusišypsojo, nerodydamas dantų. 

- Žiūri iš dangaus aukštybių žemyn ir valdai žmonių likimus? 
Man šitas žemėlapis panašių jausmų nekelia. Bet štai ten yra smul- 
kus miesto planas. Kai apžiūrinėju jį, jaučiuosi, tarsi būčiau Poulė. 
Tavo Slėnis kažkur čia. - Jis pasilenkė, prisimerkė. - Senovinis jo 
pavadinimas Bizmotas. 

Pačiam Bulrionui būtų prireikę labai daug laiko, kol įstengtų 
viską suprasti. Tie miestai! Dabar tokių miestų jau niekur nebuvo. 
Jis net nežinojo, jog kadaise jų pristatyta tiek daug. Upės tos pa- 
čios, o štai dykvietės neatrodė tokios didelės, kaip jis manė. Bet 
apie atstumą jis juk sprendė tik pagal laiką, reikalingą pravažiuoti 
ar pereiti kažkokią vietovę. 

Imkuinas atsistojo ant Dalingo ir sukryžiavo ant krūtinės ran- 
kas. 

- Bulrionai sadž, juk tu strategiškai mąstai? Kodėl tada statai 
pilį? 

- Ne pilį, gerbiamasis. Patikėk! Tiesiog patikimą tvorą. Tvir- 
tovei reikalingi kariai, kurie ją gintų, antraip ji taps ne apsauga, 0 
masalu grobikams. 

- O tu vis dėlto strategiškai mąstai! Mes visi gyvename už ap- 
tvarų, Bulrionai sadž. Štai ką tau norėjau parodyti. Pažvelk, kaip 
Lemtys įtvirtino mūsų nedidelį Kvolijos kampelį - štai šitas trikam- 
pis, kur kadaise buvo Da Lamas. Dabar čia jūra. Rytuose - Kar- 
minų kalnagūbriai. Flugoso upė. Tu supranti, kodėl Dalingas vie- 
nintelis iš tūkstančio miestų išgyveno imperijos žlugimą? 

- Jei atvirai, niekada negalvojau apie tai, gerbiamasis. 

- Tai dabar pagalvok. Matai, yra tik du keliai čia patekti. Vie- 
nas štai ant jūros kranto, aplenkiant Karminus. Jis pavojingas, 
daug vietų, patogių pasalai, šitas kelias aplaistytas krauju. Būtent 
ten devyni šimtai aštuonioliktaisiais metais imperatorius Zagpė su- 
naikino ilifinus. Tačiau pasalai reikia didelės kariuomenės, o mes 
ir mažos neturime, todėl šitos durys tebelieka atviros. Kitas kelias 
- Tolaminas. 

- Buvo Tolaminas. 

Imkuinas pritariamai nusišypsojo: 

- Buvo. Tolaminas užtvėrė siaurą lygumą tarp kalnų ir upės. 
Štai kodėl Dalingo bei Tolamino miestai visada buvo sąjungininkai. 
Mes jiems - jūros uostas, jie mums - durys į imperiją. Mus tvirtai 
siejo prekyba upe. Ir jei vienam miestui priešai kėlė pavojų, kitas 
tuojau pat siųsdavo pagalbą. Beje, Tolaminas visada nugalėdavo, 
todėl į Dalingą niekas ir nesikėsino. 

- Iki praėjusių metų, kai vesnarai... 

- Karalius Gekcionas besmegenis kvailys! - burbtelėjo valdi- 
ninkas. Ant baltų jo skruostų pasirodė raudonis. - Nežymi jo per- 
galė brangiai kainavo. Jis dar pasigailės praradęs tvirtus karius, 
tenkindamas kerštingas savo užgaidas. Bet šaukštai po pietų. Ir 
Tolaminas daugiau mūsų vartų nebesaugo. Karpanai įsiveržė į 
Kvoliją. Su visa pagarba tavo protėviams zardanams, Bulrionai 
sadž, turiu pasakyti, jog karpanai ne ką menkesni kraugeriai už 
juos. 

“Zardanų kraujas dabar suskystėjo, jį atšaldė civilizacija". 

- Manai, jie patrauks į pietus? 

- Manau, kad jie pasklis po visur. Ir neturi reikšmės, ar jie 
pasuks į pietus. Gali ateiti ir vesnarai. KAŽKAS neišvengiamai at- 
eis. 

Artėja neramūs laikai. Jie abu jau seni - ir jis, ir miesto valdy- 
tojas. Jiems neteks išvysti taikios Kvolijos! 

- Tai bus jau mano vaikaičių karas. 

- Ir jų vaikų. Laimei, aš vaikų neturiu. Man rūpi tik mano 
miestas. Eime! - Valdininkas pasisuko ir nuskubėjo prie sofos. - 
Daugiau negalime tikėtis, jog Tolaminas mus apgins. Ar dabar su- 
pranti, kodėl mane domina tavo pilis? 

Bulrionas vėl atsipalaidavo ant minkštos sofos ir sukryžiavo 
kulkšnis. 

- Jei atvirai, nelabai, tavo malonybe. Aš juk paprastas žemdir- 
bys. 

Jo aristokratišku veidu prabėgo nusivylimas. 

- Nė akimirkai nepatikėsiu, kad esi toks kaimo stuobrys, ko- 
kiu čia dediesi. Aš ne apie tai, ką pasakė porelė šulgratų... O ką 
apie tavo planus galvoja kaimynai? 

Kam reikėjo užsiminti apie šulgratus? Juk jie praranda protą? 
Argi ne? Jis ne šiaip sau prasitarė apie tai - ne toks žmogus. Anks- 
čiau paminėjo ivilgratą. Kažką jis žino, nujaučia. Bet ką būtent? 
Kodėl jam rūpi Bulriono tvirtovikės sienos? Kas slypi po šito pono 
klausimais? Nejaugi jie taip vienas kito nesupranta? 

- Su kaimynais aš kaip nors susitarsiu. Jie nesidžiaugia, kad 
aš statau tvirtovę, bet, manau, man pavyks gauti jų palaikymą. 
Mėginu jiems paaiškinti, jog tai bus slėptuvė visai apylinkei, ne 
vien tiktai Tirnų šeimai. 

Valdininkas skeptiškai pasižiūrėjo į jį pro taurės viršų. 

- Bet, turėdamas pilį, tu juos Valdysi. Tavo palikuonys gali įsi- 
geisti tapti grafais ar hercogais. 

Suprantama! 

- Tada sėkmės jiems! - Bulrionas gurkštelėjo vyno. Ir be rei- 
kalo! Jis prilipo prie gomurio. Senis paspringo. 

- Kokią paramą Dalingas tau galėtų suteikti, kad paspartintum 
tvirtovės statybas? - paklausė valdininkas. 

Bulrionas įveikė kosulį, nusišluostė ištryškusias ašaras ir su- 
murmėjo: 

- Paramą? 

- Nejaugi aš kalbu taip nesuprantamai? Mėginu aplink miestą 
sukurti gynybinį žiedą, išorinę gynybos liniją. Tavo tvirtovė ir dar 
kitos, išsidėsčiusios pagrindinėse gyvenvietėse... ypač tavo svarbi, 
nes ji - raktas į kranto kelią. Jei paskirčiau karinį patarėją, kuris pa- 
gelbėtų su statybos planais, ar tu sutiktum įsiklausyti į jo nurody- 
mus? Jei atsiųsiu kokius du šimtus statybininkų, ar leisi jiems pas 

save dirbti? Ar galėsi juos maitinti? Ir kiek laiko? O gal auksas pa- 
gelbės? Jei taip, kiek pinigų reikėtų?.. 

- O po to atvyks įgula? 

Valdytojas pirmą kartą parodė dantis. Reti, pageltę... Po to ta- 
rė: 

- Mes paprašytume, kad tu priimtum simbolinį būrį karių. Juk 
negalima reikalauti iš Dalingo mokesčių mokėtojų, kad jie prisidėtų 
prie tavo statybų, bet neturėtų teisės spręsti, kaip vėliau tą tvirtovę 
panaudoti. 

Senasis Gamionas Tirnas kadaise mėgo naudoti patarlę: “Ne- 
mokamas sūris būna tik pelėkautuose". 

- Gerbiamasis, tu pervertini mano įtaką manydamas, jog galiu 
įkalbėti kaimynus. Nieko iš to nebus. Jie tik susivienys prieš ma- 
ne, 0 tuo pačiu ir prieš tave. - Bulrionas pakėlė taurę. - Už laisvę! 
- Ir išgėrė ligi dugno. Lediniame valdininko žvilgsnyje jam pasivai- 
deno užtrenkiamos priešais nosį kalėjimo durys... 

- Tu atsisakai mano draugystės? 

- Gerbiamasis, aš juk nesu rytinės apskrities valdovas! Aš 
žemdirbys. Availė bei Poulė mane apdovanojo - turiu daug vaikų 
bei vaikaičių. Mūsų apylinkėse mano šeima pati gausiausia. Tik 
tiek. Tu siūlai varlės vedybas su jaučiu. Net jei aš būčiau ir koks 
nors hercogas, vis tiek kaina pernelyg didelė. 

- Dalingo priešiškumas tau gali dar brangiau kainuoti. 

- Nelinkiu Dalingui nieko blogo, o ir norėdamas negalėčiau 
jam pakenkti. 

Tuo tarpu Dalingas vieninteliu žodžiu galėjo pražudyti Bulrioną 
ir visą jo šeimą. Valdytojas ilgai žiūrėjo į jį, po to pakėlė taurę: 

- Tada už laisvę! - Jis išgėrė, vis dar nenuleisdamas akių nuo 
svečio veido. 

- Tikiuosi, aš tavęs neįžeidžiau, gerbiamasis? 

- Aš pakankamai ilgai gyvenau, kad galėčiau slėpti nuoskau- 
das, Bulrionai Tirnai! - Regis, senis buvo kiek sutrikęs. - Tikiuo- 
si, bent jau neatsakysi man vienos paslaugos? Labai nedaug turi- 
me karinių žvalgų, bet mums būtina žinoti, kuo gyvena kaimo 
žmonės, kas tenai vyksta. Norėčiau į jūsų apylinkę nusiųsti patru- 
lį, bet žmonės gali tai suprasti kaip priešišką manevrą. Nenoriu 
prieš save nuteikti vietos gyventojų. Jei drauge su tavimi pasiųs- 
čiau vieną Žmogų, ar neatsisakytum man padėti? Supažindintum jį 
su kaimynais, padėtum rinkti informaciją? 

Nelabai maloni misija, bet nesinorėjo dar labiau nuteikti valdi- 
ninko prieš save. 

- Mielai. 

Imkuinas šaltai nusišypsojo. 

- O dabar papasakok man apie Labrancą Lamtt. 

- Apie ką? 

- Aš ne kvailys. Prieš tau atvykstant viešbutyje lankėsi žmo- 
gus iš Raragašo. Mano pavaldinių pranešime apie vakarykščius 
įvykius viešbučio gyventojų sąraše yra ir Labrancos Lamtt pavar- 
dė. Kuo tu ją sudominai, Bulrionai sadž? 

- Maloningasis, aš neturiu supratimo, apie ką tu kalbi. Taip, 
tenai apsistojo moteris tokia pavarde, bet kas ji tokia, iš kur atvyko 
ir ko atvyko... aš tikrai nieko nežinau. Prisiekiu, mudu nė žodeliu 
nepersimetėme. Kodėl turėčiau apie ją ką nors žinoti? 

Valdytojas susiraukė. Regis, Bulriono nustebimas jį privertė 
kiek suabejoti. 

- Galbūt, jeigu tu esi tas, kuo dediesi esąs. Ji tarsi legenda. 
Saugokis tos moters. Kada ketini sugrįžti į Slėnį? 

Bulrionas nustebo. 

- Maniau, jog esu areštuotas. 

- Tu gali kada nori išvykti. 

- Tada mes tuojau pat išvykstame. 

- Labai protingas sprendimas. Tu pažeminai vieną įtakingą pi- 
lietį. Tokiems, kaip jis, labai svarbu, ką kiti apie jį galvoja. Jis ne- 
leis, kad kažkoks kaimietis iš jo tyčiotųsi. Linkiu tau saugios kelio- 
nės. 

- Čia įspėjimas, gerbiamasis? 

Senas valdininkas gūžtelėjo pečiais. Tamsios jo akys - kon- 
trastas šŠviesiam veidui bei baltai tunikai - spindėjo. 

- Nemanau, kad to prireiks, jei tik per ilgai čia neužtruksi. 
Mano pavaldinys pasirengęs tave lydėti. 

Bulrionas linktelėjo svarstydamas, ar nėra čia kokių nors 
spąstų. Ar tas paslaptingas palydovas turėtų jį apginti užpuolimo 
atveju? Mintys susipainiojo tarsi gyvačių kamuolys. Miesto aris- 
tokratas ir kaimietis žemdirbys... galbūt jie tiesiog negali supras- 
ti vienas kito? Aišku tik viena: Imkuinas klysta, pervertindamas 
Bulriono įtaką kaimynams. Gal viską padės suprasti jo pasiuntinys? 

- Lieku tau skolingas, - pasakė Imkuinas. - Gal galėčiau kuo 
nors atsilyginti? Nesidrovėk, prašyk, mudu taip maloniai pasikal- 
bėjome. 

Kalbėtis su juo, tarsi plaukioti tvenkinyje Tirnų Slėnyje, ypač 
tame jo karšte, kur lengvai gali patekti į klastingas povandenines 
sroves. Bet paprašyti galima, juk nepakenks. 

- Tu man labai malonus. Gvina Solit - mano seno draugo 
žmona, ji neseniai neteko vyro. O dabar, kaip aš supratau, mote- 
rį persekioja visokie perėjūnai, kurie peršasi jai į vyrus, tik norėda- 
mi pasisavinti jos nuosavybę. Ar tu negalėtum padėti sutvarkyti ši- 
tą reikalą? 

Valdytojas, regis, nustebo, išgirdęs tokį prašymą... galbūt net 
nusivylė. O ko dar jis tikėjosi? 

- Ar tu prašai iš draugiškumo? 

- Tiktai. Aš puikiai pažinojau jos vyrą. Kai atvažiuodavome į 
Dalingą, visada apsistodavome jo viešbutyje. Moteris mano, kad 
vakarykštis užpuolimas - tai besivaržančių konkurentų, norinčių 
užvaldyti jos turtą, darbas... 

Valdytojas pakėlė ranką, atsilošė. 

- Atvirai sakant, aš jau šiandien ketinau imtis priemonių, kurios 
visiems laikams užbaigtų šituos beprasmiškus žaidimus. 

- Nuostabu, - atsargiai pasakė Bulrionas. - Jis nebuvo įsitiki- 
nęs, jog tai iš tiesų taip nuostabu. Tamsių akių išraiška labai klas- 
tinga. 

- Viskas labai paprasta, daug paprasčiau, negu kai kam atro- 
do. Man buvo smagu stebėti tas intrigas, tačiau nueita per toli. 
Liamas Guršitas ir sapne mato save “Viešbučio Fenikso gatvėje" 
šeimininku. Savo ruožtu, Vinalas Esoteritas tvirtai nusprendė, kad 
jo varžovas negaus to viešbučio. Ir dar kai kas nerimsta, nori už- 
dėti savo letenas ant svetimos nuosavybės. Šiandien po pietų ren- 
kasi taryba, ir aš ketinu viską sudėlioti į vietas. 

- Vadinasi, bus patvirtinta Gvinos sadž nuosavybės teisė? 

- Deja, ne. Tai nėra jos nuosavybė... ir niekada nebuvo. 

Bulrionas nuo netikėto smūgio negalėjo atgauti kvapo. 

- Kaip! Nieko nesuprantu... 

Valdininkas šyptelėjo. 

- Jei tai moterį nuramins, galiu pasakyti, jog Liamas Guršitas 
netaps viešbučio savininku. Ir žemės, ir namas priklauso man. 

- Tau!?.. Kaip tai, gerbiamasis? 

- Norėjau pasakyti - miestui. Dalinge moteris negali būti že- 
mės šeimininke. Tai, žinoma, keistas įstatymas, bet toks yra, ir 
niekas jo nepakeitė. 

O Lemtys! Ar Gvina ką nors žino apie tokį įstatymą? Negali 
nežinoti. Ji pernelyg protinga, kad būtų nesusitvarkiusi visų doku- 
mentų. Tiesiog moteris neatskleidė jam savo paslapties, nepapasa- 
kojo, kokia iš tikrųjų rimta jos padėtis. Ir kodėl turėtų? 

- Matai, - kalbėjo toliau Imkuinas, - kadangi ji negali valdyti 

žemės, jos vyro testamentas neturi jokių galių. Ir savo būsimajam 
vyrui perduoti turto ji taip pat negalės, nes tas turtas jai niekada ir 
nepriklausė. Pretendentai į jos vyrus arba to nežino, arba ketina 
apeiti įstatymą. Pagal testamentą viską paveldėti turėjo jos mažasis 
sūnus, bet jis mirė nuo žvaigždžių negalės labai greitai po tėvo mir- 
ties. Kadangi paveldėtojo neliko, turtas tampa imperatoriaus nuosa- 
vybe. O Dalingo miesto valdovas vis dar laikomas imperatoriaus 
atstovu. Mudu puikiai žinome, jog jau beveik šimtas metų, kaip tei- 
sėto imperatoriaus nėra, tačiau įstatymas šito fakto nepripažįsta. 
Todėl žemė, ant kurios pastatytas viešbutis, priklauso miestui. 
Man. 

Bulrionui buvo nemalonus toks valdininko pasipūtimas bei pa- 
sitikėjimas savimi. Jis negalėjo ištarti nė žodžio. 

- Tarybos pasėdis bus įdomus, - mėgavosi Imkuinas. - Anks- 
čiau valdytoją skirdavo imperatorius. Daugelis tik apsimetinėjo jog 
valdo, tarybos padedami. Tačiau taryba tebuvo tik įtakingų mies- 
tiečių sambūris - tautos ausys, išklausančios imperatoriaus įsaky- 
mus. Žlugus imperijai, Dalinge viskas liko po senovei. Tuometinis 
valdytojas buvo jaunas, stiprus ir valdė iki pat mirties. Jis paruošė 
toms pareigoms savo sūnų, kuris po tėvo mirties tapo jo įpėdiniu, 
nesutikęs nė mažiausio pasipriešinimo. Ir postas tapo beveik pavel- 
dimas. Tačiau aš neturiu vaikų, ir kartu su manimi numirs pagaliau 
ir Ši sistema. - Jis atsiduso ir tyliai pridūrė: - Tikėjausi, jog mane 
pakeis sūnėnas, tačiau Lemtys turbūt nusprendė kitaip. 

Bulrionas pagalvojo apie Tirnų Slėnį, apie savo provaikaičius, 
žaidžiančius pievoje. Kas skatina šitą žmogų regzti politines intri- 
gas, statyti tvirtovę, kad apsaugotų miestą nuo galimų priešų? Juk 
Jis gali numirti, net nesulaukęs, kol tie priešai pasirodys. Tikriau- 
siai valdžia tampa įpročiu, kurio ne taip lengva atsikratyti... 

Dalingo valdytojas nusijuokė. Dabar jis tarsi pamiršo savo sve- 
čią ir kalbėjosi pats su savimi. 

- Metai iš metų taryba darėsi vis galingesnė. Miestą netiesio- 
giai valdo keletas turtingų šeimų... nors jos ir stengiasi likti šešėly- 
je. Jos nurodinėja tarybai, o valdytojas netenka vaidmens. Taryba 
Jį pakenčia tik todėl, jog priešingu atveju mieste prasidėtų chaosas, 
gal net pilietinis karas. Per savo valdymo metus buvau po trupu- 
tį gludinamas, kol galiausiai virtau simboline figūra. Aš pirminin- 
kauju jų susirinkimuose - tuo beveik visa mano įtaka ir baigiasi. 
Jeigu jie susitelks prieš mane - aš nieko negalėsiu padaryti. Užtat 
šiandien pasimėgausiu! Įstatymas aiškus. Teisė valdyti viešbutį pri- 
klauso man, ir galiu tvarkytis kaip tinkamas. 

Tai bus labai įdomus pasitarimas! 

Tiesiog skorpionų peštynės! Kitaip nepavadinsi. Ką gi, dėl 
skonio nesiginčijama. 

Imkuinas dramatiškai atsiduso. 

- Žinoma, aš apgailestauju dėl Gvinos Solit bėdų, bet... nesu jų 
priežastis. Jau keletą mėnesių ji gyveno ant žemės, kuri jai visai 
nepriklauso ir, be to, nemokėjo mokesčių. Aš nesiėmiau jokių prie- 
monių manydamas, kad ji susiras sau vyrą. Vakar šauklys paskel- 
bė apie jos sužadėtuves su Kolu Guršitu. 

- Tas sužadėtuves jai primetė. Ji sutiko tik tikėdamasi laimėti 
laiko ir norėdama atsikratyti visų kitų pretendentų. 

Valdininkas gūžtelėjo pečiais. Ordinai sužibo visomis vaivo- 
rykštės spalvomis. 

- Tikriausiai dabar ji nustos spyriotis. 

Bulrionas pasibaisėjo: 

- Bet jeigu tokia padėtis, ar tas Guršitas ją ves? Juk moteris 
dabar nieko neturi. 

- Nežinau. Liamas gali nuspręsti, kad, nutraukus sužadėtuves, 
žmonės juos pasmerks. Nors vienaip ar kitaip, jie vis tiek taps pa- 
juokos objektais. Keista padėtis. Jis mėgsta patraukti iš kelio tuos, 
kas jam trukdo. Ir Vinalas Esoteritas mėgsta suvedinėti sąskaitas. 

Sunkiai slėpdamas įniršį, Bulrionas pasakė: 

- Mane nemaloniai stebina, kad Dalingo miesto valdžia nesu- 
geba pasirūpinti garbingos pilietės saugumu. 

Senis pakilo nuo sofos, išsitiesė taip, tarsi jam skaudėtų nuga- 
rą. Juodos akys degė šalta ugnimi. 

- Mes gyvename liūdnu metu, Bulrionai sadž. Patarčiau ir tai 
moteriškei kuo greičiau iš čia išvykti. 


17. 


Pirma šio ryto nelaimė - tai įsakymas Bulrionui vykti pas 
miesto valdytoją. Antra - tai prasidėjęs maištas. Visi Gvinos tarnai, 
išskyrus Niadą ir virėją Šumą, pareiškė paliekantys viešbutį. “Vieš- 
butis Fenikso gatvėje" - vieta, kur pavojinga gyventi. Gvina galėjo 
tik pareikšti jiems užuojautą, ji ir pati panašiai galvojo. Ji sumokėjo 
atlyginimus, palinkėjo visiems sėkmės, bet sargybiniai prie durų 
atsisakė maištininkus išleisti. 

Kai virėja Šuma ėmė juos gėdinti, jie pradėjo vykdyti savo pa- 
reigas. Tada virtuvę užtvindė Tirnų moterys su Elima priešakyje, 
ir Čia įsiviešpatavo tikras chaosas. 

Kai nesutarimai nurimo, Gvina pastebėjo, jog sargybiniai nelei- 
džia prekeiviams įnešti į virtuvę nupirktų maisto produktų. Ji išėjo 
ir griežtai pareikalavo parodyti įsakymą, pasmerkiantį viešbučio 
šeimininkę bei jos svečius bado mirčiai. Galiausiai Gvina laimėjo ir 
sugrįžo į kiemą laukti naujų iššūkių. 

Tuo metu Poulė jau glostė kiemą šiltais spinduliais. Vienintelis 
naktinio mūšio prisiminimas buvo sudužusi Ogoulės statula. Ker- 
pas tvirtino, kad ji labai vertinga, nors Gvina jos nemėgo. O dabar 
statula virto šukių krūva. Tirnai visi buvo čia. Moterys plepėjo, šū- 
kavo. Vyrai prie stalo lošė kauliukais. Tai malonūs gyventojai - vi- 
sada tokie buvo. Nereikalavo, kad jiems patarnautų, nereiškė jokių 
pretenzijų. Jiems svarbiausia - kad tik gautų gerai pavalgyti. 

- Tu pernelyg kvailas, kad galėtum lošti kauliukais, - pasigirdo 
viršuje piktas balsas. 

- Iš tokio paties girdžiu! - Neįprasta tartis išdavė, kad ginčijasi 
ne Tirnai. 

- Šitaip mes praradome visus pinigus ir mums teko skursti. 

- Bet juk kaltas tu, Džasburai. 

- Na, žinoma, o tu buvai toks bukagalvis, kad negalėjai manęs 
sustabdyti. 

- Bet aš juk miegojau. 

- Be to, mes dabar neturime pinigų, ir vis tiek tu negalėsi lošti. 

- Iš tokio paties girdžiu, - pasigirdo antrasis balsas. 

Gvina nuėjo toliau. 

- Nerimauji, Gvina sadž? - Putli sidabriniais plaukais Elima sė- 
dėjo pavėsyje ir mezgė kūdikiui marškinėlius. 

- Tiesiog mane užtampė! - Gvina prisėdo šalia jos. Jai visada 
patiko Elimos draugija. - Viskas vienu metu užgriuvo. 

Taip, moteris nerimavo. Ji nerimavo dėl Bulriono, nesuprasda- 
ma, kodėl miesto valdžia išsikvietė būtent jį. Kažin, į kokius klau- 
simus jis dabar priverstas atsakinėti... Ji nerimavo, kad netrukus 
pasirodys viršininkai ir pradės tirti žmogžudystes jos viešbutyje. 
Nerimavo dėl to, kad nežinojo, kaip nutraukti sužadėtuves su Gur- 
šitu. Ir baiminosi, kad Niados paslaptis gali būti atskleista kiekvieną 
akimirką. 

Jai taip reikėjo šalia Kerpo... ar ko nors kito. Ko nors, su kuo 
būtų galima pasidalinti savo bėdomis. 

- Dalinge aš ilsiuosi, - pareiškė Elima. - Namuose reikia visus 
maitinti... marinuoti, plauti, taisyti, pjaustyti, melžti, laistyti, kep- 
Lis 

- O tu pamėgintum vadovauti viešbučiui! 

- Manau, jog susidoročiau, vieną ranką pririšusi už nugaros. 

Jos akys linksmai sužibo. O gal iš tiesų moteris teisybę pasa- 
kė? Gvina pamėgino įsivaizduoti, kaip šita galinga moteris pasielgtų 
su Liamu Guršitu... 

Elima susirūpino. 

- Iš tiesų, tai man kažko nuobodu darosi. Dar tiek visko reikia 
nusipirkti turguje. Jei šitie sargybiniai nedings iš čia, paimsiu ku- 
rio nors vyriškio kardą ir pati prasiskinsiu kelią į laisvę! 

- Jei nori galiu tave išleisti pro palėpės langą. Tik turėsi iššokti 
į tarpunamį. 

- Verčiau pasirinksiu kardą. - Elima pažvelgė į kitą kiemo pusę 
ir suspaudė lūpas. - Šita mergaitė Niada. Tu esi už ją atsakinga? 
Noriu pasakyti, kad esi jai tarsi motina? 

Gvina irgi pažvelgė į tą pusę. Mergaitė sėdėjo po medžiais ant 
marmurinio stalo. Polionas laikė ją už rankų ir kažką karštai kalbė- 
jo, žiūrėdamas į akis. Jie buvo arti vienas kito. 

- Žydi jaunos širdys, - pasakė Gvina. 

- Tai jau taip - žydi! 

- O gal jinai užbūrė vaikiną? Taip sakant, šalutinis poveikis? 

Elima skeptiškai tarstelėjo: 

- Esu įsitikinusi, jog čia tik pačios paprasčiausios magijos po- 
veikis. Ji jauna, moteriškos lyties... Jos mėlynos akys, auksiniai 
plaukai, didelė krūtinė. Ką daugiau bepridursi... Ir atmink, Gvina, 
berniukas nesileidžia vedžiojamas ant pavadėlio. 

Niada neteko savo šeimos, buvo prakeikta Ivilės, ištisus mė- 
nesius praleido viešbutyje tarsi kalėjime. Pirmoji meilė - štai kas 
galėjo jai padėti užsimiršti, atgauti pasitikėjimą savimi. 

- Ji atrodo laiminga. Jis mielas berniukas. Ir jūsų šeimos did- 
vyris. Tikras zardanas, taip jį pavadino tavo tėvas. 

- Na, tu žinai, kuo jie garsėja! Jei būčiau Niados motina, visus 
langus apkalčiau grotomis. 

- Ji ne tokia naivuolė, kaip atrodo, - pasakė Gvina. - To negali 
būti. Bet aš perduosiu tavo žodžius. Oho! 

Įsimylėjėliai atsikvošėjo ir sugrįžo į realybę, kai iš už medžio 
išlindo Labranca ir nuėjo link jų. Ta pati sidabro spalvos suknelė, 
taip pat glotniai sušukuoti plaukai... Gali keliauti nors ir į priėmimą 
- į Imperatoriaus rūmus. Ji atsisėdo kitoje stalo pusėje. Gvina tuo- 
jau pat pašoko ir pasileido per kiemą. Pribėgusi prie Labrancos, 
moteris atsisėdo visai prie pat jos... ir pasijuto taip, tarsi būtų nuo- 
ga - Labrancos apranga labai jau nederėjo nei prie šitos aplinkos, 
nei prie ankstyvo rytmečio. 

Pažvelgusi į šeimininkę, viešnia susiraukė. 

- Aš noriu pasikalbėti su mergaite. 

- Tai kalbėkis. 

- Akis į akį. 

Gvina papurtė galvą. 

- Galbūt tu nežinai, Labranca sadž, bet mūsų miestas visus 
paveiktus žvaigždžių negalės paskelbė esančius už įstatymo ribų. 
Turiu galvoje tuos, kurie pasveiko, nes dauguma tokių žmonių mi- 
rė. Suteikdama mergaitei prieglobstį, aš tapau nusikaltėle. Todėl 
esu įsitikinusi, jog turiu teisę dalyvauti judviejų pokalbyje. 

Labranca piktai gūžtelėjo pečiais. 

- Tačiau šitas jaunuolis jokių teisių neturi. 

Polionas maldaujamai pažvelgė į Gviną. 

- Leisk jam pasilikti, - pasakė šeimininkė. - Esu jam skolinga. 
Jei Niada neprieštarauja, aš sutinku, kad jis klausytųsi jūsų pokal- 
bio. Jis mane išgelbėjo. 

- Ne jis. Tą vyriškį, kuris tave nešė, nužudė Niada Bilit. 

Niada aiktelėjo. Polionas išbalo kaip drobė. 

- Aš net neprisiliečiau prie jo! - sudejavo mergaitė ir jos akys 
išsprogo iš siaubo. - Net arčiau nebuvau priėjusi. 

Labranca šaltai šyptelėjo. 

- Tau ir nereikėjo. Pripažįstu, per atstumą nužudyti žmogų - 
tai labai retas gebėjimas. Net ir ivilgratui. Bet įmanoma. Tu juk ma- 
tei, kas čia vyksta? Norėjai, kad viskas pasibaigtų? Tau kilo noras 
viską sustabdyti? - Apstulbusi mergaitė linktelėjo. - Tu turi galių 
gydyti 1r gebėjimą pasiųsti mirtiną ligą. Nuo šiol kiekvienas, kas 
tave suerzins, atsidurs mirtiname pavojuje. 

Polionas nevalingai atsitraukė nuo Niados. 

- Paaiškink, iš kur tu Žinai tokius dalykus, - paklausė Gvina. 

- Aš 1š Raragašo. 

- Na ir kas? 

- Imperijos klestėjimo metu kiekvieną, susirgusi Žvaigždžių 
negale, išsiųsdavo į Raragašą. Ir ši vieta tapo vos ne pasmerktųjų 
kolonija. 

- Tačiau visi jie turėjo numirti jau prieš daugelį metų. 

Labranca vyrišku judesiu sukryžiavo rankas ant krūtinės. 

- Bet tradicija išliko. Daugelis paženklintų Prakeiksmu, suran- 
da kelią į Raragašą. - Ji atsisuko į mergaitę. - Patariu tau kuo grei- 
čiau keliauti tenai, tave ten išmokys valdyti savo galias. Antraip tu 
dar nemažai Žmonių nužudysi. Be to, jei tik kas nors susirgs ar nu- 

mirs, visi kaltins tave, net jei būsi visai niekuo dėta. Anksčiau ar 
vėliau tave paskelbs burtininke. Suprantama, būsi surasta ir nužu- 
dyta. 

Niada išsigandusi susigūžė. Polionas apkabino jos pečius, tuo 
dar labiau pakildamas Gvinos akyse. 

- Kas ją išmokys? - valdingai paklausė jaunuolis. 

- Kiti ivilgratai. Prieš daugelį metų imperatorius Loso Lomitas 
įsteigė Raragaše Akademiją. Čia tyrinėjami žvaigždžių paveikti 
žmonės. Tie, kas galėjo įrodyti, jog Prakeiksmas jų nepažeidė, ga- 
vo imperatoriaus atleidimą ir galėjo išvykti iš Raragašo. Akademija 
veikia iki šiol, nors, žinoma, ji jau nebe ta. 

Puiki ir netikėta žinia. Gvina pagalvojo apie dešimtis žmonių, 
pavasarį išguitų iš Dalingo. Kad jie būtų apie tai žinoję! Ji pažvel- 
gė į primenančią vyrą milžinę Labrancą. 

- Kas vadovauja Akademijai? 

- Aš. 

Gvina kažkodėl visai nenustebo. 

- Ir kas tave iš taip toli atvedė čionai? 

- Svarbus reikalas. 

- Už Dalingo ribų nedaug kas liko iš imperijos, - pasakė Gvi- 
na. - Ar Raragašas nebuvo nusiaubtas tais baisiais laikais? 

Labranca nekantriai mostelėjo galva parodydama, jog nori 
baigti šitą pokalbį. 

- Zardanai kur kas labiau gerbė paženklintuosius nei kvolai. Jie 
nelietė Raragašo. 

- Bet pastarųjų metų karuose ne visada dalyvavo zardanai. 

- Ir smulkios karalystės neprognozuojamos. Mes išmokome 
gyventi tyliai, neskelbdami apie save. Tačiau, sužinoję apie naujus 
žvaigždžių negalės atvejus, siunčiame savo žmones ir ieškome li- 
kusių gyvų nukentėjusių. Du mano žmonės tuo tikslu atvyko į 
Dalingą. 

Vadinasi, ji pati turi kitokį tikslą! 

- Keliaudami čia, mes sutikome džolgratą, - pasakė Polionas. 

Labranca atsisuko į jį, dar kartą apdovanodama jaunuolį savo 
baisiu žvilgsniu. 

- Džolgratai labiausiai pažeidžiami, nes jie negali maskuotis. 
Jei pasakysi Džasburui bei Ordurui, kur jis slepiasi, vyrai jį suras. 

- Ją suras. Tai moteris. Senelis jau pasiūlė jai prieglobstį. 

- Pagirtina. Tačiau iš pradžių jai reikia nuvykti į Raragašą. 
Mes galime pagelbėti net ir džolgratams. 

Niada graudžiomis akimis žiūrėjo į Gviną. Neįmanoma buvo 

įsivaizduoti, kad šita trapi, patikli, švelni mergaitė žudytų žmones... 
Bet vakar tas nelaimėlis iškart krito negyvas, tarsi nutrenktas žai- 
bo. Labranca tik patvirtino jau ankstesnes Gvinos baimes. 

- Labai skubėti nėra reikalo. Vis tiek kol kas niekas iš mūsų 
negali išeiti iš viešbučio. O jei ir galėtų, Niada viena negali keliauti 
net į Raragašą. Jai reikalingas palydovas. 

- O ar toli iki to Raragašo? - paklausė Polionas. 

Berniukas tikriausiai pajuto jo laukiančius nuotykius. 

- Kitoje Gaidžių Arenos pusėje, - pasakė Labranca. - Geru ar- 
kliu tektų joti porą savaičių, žinoma, jei kelyje nieko nenutiktų. O 
karas būtinai sutrukdys. Juk karpanai įsiveržė į Nimbudiją. Sklinda 
gandai, kad jie žudo paženklintuosius. 

Polionas priglaudė mergaitę prie savęs. 

- Girdi? Viskas galėjo būti kur kas blogiau. 

Ji sukikeno ir stuktelėjo alkūne vaikinui į šonkaulius. Jaunos 
širdys greitai pražysta... 

- Aš tapsiu tavo gynėju, - ištarė vaikinas ir apkabino mergaitę 
abiem rankomis. 

- Jei jis bus pernelyg įkyrus, pasiųsk jam pilvo skausmą, - nu- 
sijuokė Gvina. 

- Nieko čia juokingo, - piktai pastebėjo Labranca. - Tu žaidi 
su ugnimi, jaunuoli! - Ji pakilo, ketindama pasišalinti. 

Polionas ją palydėjo akiplėšišku žvilgsniu. 

- O man pa-tin-ka žaisti su ugnimi. - Jis atsisuko į Niadą. - 
Ar aš tau nemalonus? 

- Ne, bet... 

Ji nespėjo nieko pasakyti, nes vaikinas įsisiurbė į jos lūpas. 
Niada apstulbo, plačiai atsimerkė... po to vėl užsimerkė ir liko už- 
simerkusi. 

Gvina nusprendė, jog įvykiai pažengė per toli ir paliko juodu. 
Ji paskui pasikalbės su mergaite, o Polionas jau įspėtas. 

Moteris pasivijo tvirtu žingsniu einančią link laiptų Labrancą. 

- Jūs ketinate grįžti į Raragašą, Labranca sadž? 

Ta sustojo. 

- Galbūt. Papasakok man apie Tibalą Frainitą. 

- Beveik nieko apie jį nežinau. Jis atėjo anksti ryte, pragyveno 
čia dvi dienas ir prieš jums atvykstant vėl išėjo. 

- Ar gyvendamas čia jis ko nors ieškojo? - Labranca kalbėjo 
viršininko tonu. Gviną tai erzino, bet ji juk negalėjo piktintis. 

- Kiek aš žinau, nieko. Juk nesekioju paskui kiekvieną savo 
gyventoją. 

- Jis nepakenčiamas! Nors šulgratai neatsako už savo poel- 
gius, ir aš jo nesmerkiu. Manau, žinia apie karpanų puolimą - ga- 
na svari priežastis nedelsiant sugrįžti į Raragašą. 

- Aš maniau, jog šulgratai pavirsta kliedinčiais puspročiais. 

Taip atsitiko su visais Dalinge. 

- Nebūtinai. Jei laikosi gerų patarimų. Ar tu supranti Šulės 
Prakeiksmų esmę, Gvina sadž? - Labranca tarsi mokytoja prisi- 
merkusi iš aukšto pažvelgė į ją. 

- Jie gali išpranašauti ateitį. 

- Tam tikrose ribose. Jų atmintis siekia tik pirmyn. Dabar Ti- 
balas tavęs jau visai neprisimena, jei tik, žinoma, judviem nelem- 
ta susitikti ateityje. Ar pastebėjai, kad jis vis kažką rašo? Šulgratai 
nuolat rašo dienoraščius. Praeitis jiems padengta nežinomybės 
tamsa. Panašiai, kaip kad mums - ateitis. Tu prisimeni praeitį - ką 
teko patirti, ko tavęs mokė, o jo prisiminimai siekia... ateitį. Jis regi 
tai, kas dar bus, kas jo laukia. 

- Vadinasi, jų ateitis aiški, ji nesikeičia, kaip kad mūsų praeitis? 

- Visai ne. Sulgratai gali pakeist ateitį. Jei jis Žino, kad nusipli- 
kins verdančiu vandeniu koją, tai gali pasistengti išvengti nelaimės. 

Liamas Guršitas trenkė Tibalui kumščiu, ir tas nukrito ant kie- 
mo mozaikos štai šitoje vietoje, kur dabar stovi Gvina. Jei jis bū- 
tų žinojęs apie tą smūgį... 

Suskambėjo varpelis, išorinės durys atsidarė ir įėjo gvardietis. 
Jis atpažino Gviną, priėjo prie jos ir atidavė pagarbą. 

- Gvina sadž? - ištarė jaunuolis. Anksčiau moteris nebuvo jo 
mačiusi. Jo veidas uždengtas šalmu, tačiau matosi, koks jis raudo- 
nas, suprakaitavęs. Vyrikšis sunkiai kvėpavo. Tokiu oru šarvai - 
labai netinkama apranga... Be to, matyti, kad jaunuolis skubėjo. - 
Esu įpareigotas surasti Labrancą Lamit. 

Gvina mostelėjo Labrancos pusėn, o ta vėl sukryžiavo ant 
krūtinės rankas. 

Vaikinas įsisiurbė į ją akimis, tarsi apgultoje tvirtovėje 1eškoda- 
mas menkai apsaugotos vietos. Moteris buvo už jį aukštesnė ir ne- 
palyginamai sunkesnė. 

- Jo malonybė prašo apsilankyti pas jį, Labranca sadž. 

- Tikrai? O jeigu aš nepanorėsiu? 

Jis 18 anksto mėgaudamasis nusišypsojo. 

- Tuomet aš iškviesiu pagalbą. 

- Štai koks prašymas! Na, nieko nepadarysi, turbūt man teks 
pasikalbėti su Dalingo valdytoju. Vesk mane pas jį, sūneli! 

Gvina išlydėjo juos žvilgsniu, po to apsižvalgė po kiemą. Tirnų 
vyrai, kaip paprastai, lošė kauliukais. Prie jų diržų kabėjo kardai. 

Antrą kartą jie jau nesileis užklumpami iš pasalų. Vis dar lindėdami 
tarp medžių, Niada su Polionu apie kažką gyvai šnekučiavosi. Jie 
laikėsi susikibę už rankų, beveik lietėsi kaktomis. Moterys susi- 
spietusios aplink Elimą prie Šulės statulos apie kažką plepėjo. At- 
rodė, tarsi Lemtis užsirašinėtų prie jos kojų ištariamus žodžius... 

Vakar naktį galvažudžių ruja įsiveržė į kiemą. Liamas Guršitas 
taip gviešėsi šito namo, jog buvo pasirengęs apvesdinti savo sū- 
nų... Beje, kaip jaunikis Kolas nieko vertas. Vinalas Esoteritas pa- 
mėgino ją pagrobti ir būtų tą padaręs, jei ne Tirnai jo nelaimei kaip 
tik tuo metu apsigyvenę viešbutyje. Bet jis taip lengvai nepasi- 
trauks, be to, panorės atkeršyti. 

Puikus namas, bet argi jis vertas jos gyvybės? Ar vertas, kad 
Gvina tekėtų už Guršito? Net jeigu jai lemta baigti savo gyvenimą 
juodadarbe tarnaite, vargeta ar kekše - tai vis tiek geriau, negu ve- 
dybos su Kolu Guršitu. Ištekėjusi už to Žmogaus, Gvina tuo pat 
metu turėtų jam būti ir tarnaitė, ir vargeta ir kekšė. Kad jį kur! Na- 
mas - spąstai. Ji anksčiau turėjo šitą suprasti. Juk namai - tai prie- 
glauda, saugumas, o šitas namas nuolat kelia tik pavojų. 

"Tu per ilgai buvai čia uždaryta". 

- Kas? - Ji krūptelėjo, apsidairė, nors ir žinojo, kad nieko nau- 
jo nepamatys. 

"Išeik į laisvę ir pasiek ko nors gyvenime“. 

- Kas tu? - ištarė moteris į tuštumą. 

Ir neišgirdo jokio atsakymo. Šį kartą buvo aišku, jog tai haliu- 
cinacijos, nes šalia moters tikrai nieko nebuvo. 

Gvina sudribo ant marmurinio suolo. Po stalais niekas nesislė- 
pė. Tai galėjo būti tiktai pilvakalbys. Tibalas Frainitas išėjo prieš 
porą dienų. Ji suspaudė rankas, mėgindama įveikti virpulį. Jai vai- 
denasi. Ji kraustosi iš proto. Tačiau vakar Džukionas Tirnas, re- 
gis, taip pat girdėjo šitą balsą. Reikės su juo pasikalbėti. 

Ir čia pat moteris įsivaizdavo, kaip atrodys, jei ji to paklaus. 
Gal geriau nereikia! 

O tas balsas - vyriškas ar moteriškas? Tai pasakė miestietis ar 
kaimietis? Bet patarimai jo visai nekvaili. “Prasidėjo... Išmesk jį 
lauk, ir baigtas kriukis... Tu per ilgai buvai čia uždaryta... Išeik 
į laisvę ir pasiek ko nors gyvenime"... 

Tibalo pasirodymas nebuvo lemiamas momentas. Tas momen- 
tas prasidėjo, kai atėjo Liamas Guršitas ir prirėmė ją prie sienos. Iš- 
mesdama Kolą lauk, ji tikriausiai pirmą kartą savo gyvenime pasielgė 
protingai. O štai dabar tas balsas jai pasakė tai, kuo ji pati save 
mėgino įtikinti - beprasmiška sėdėti čia, įsikabinus šito viešbučio. 

Na, Gvinai lieka dar viena išeitis. Ji neturi teisės į žemę, bet 
įstatymų žinovai, su kuriais moteris tarėsi, visi kaip vienas patvir- 
tino, jog pats pastatas bei viskas, kas jame yra, priklauso jai. Ga- 
lima parduoti, o naujasis savininkas tegul po to narplioja visus tuos 
dalykus... Juk vien tik statulos ko vertos! 

Gvina nubėgo į savo kontorą. 


18. 


Bulrionas Tirnas žingsniavo Dalingo gatvėmis atgal į viešbutį, 
ir jo nuotaika buvo tarsi juoda naktis. Jo nelydėjo gvardiečiai, bet 
šalia ėjo miesto valdytojo patikėtinis Raksalas Radaitas. Šitas jau- 
nas, aukšto ūgio jaunuolis elgėsi taip, tarsi savo bendrakeleivio net 
nepastebėtų. Apsirengęs paprastai - apsiaustas, dar pakankamai 
naujos tamsiai nudažytos kelnės. O batai ir kardas buvo panašūs į 
gvardiečio. Atviros iki alkūnių rankos bei iki kelių kojos buvo pa- 
stebimai šviesesnės negu tų žmonių, kurie dėvi trumpas kelnes. 

Tikriausiai jis karys ir įpratęs dėvėti šarvus. Tamsūs jo plau- 
kai dengė ausis, barzdos nei ūsų jaunuolis neturėjo. Ant nugaros 
kabėjo nedidelis krepšys. 

Raksalas visą kelią tylėjo, todėl niekas netrukdė Bulrionui gal- 
voti apie jį užgriuvusius rūpesčius. O tie rūpesčiai iš tikrųjų rimti. 

Jis negalėjo pakęsti bėdų, kurių esmės nesuprato. Valdytojas 
su juo elgėsi, kaip su naujai atrastu mylimu savo broliu - kodėl? 
Juk'jis žinojo apie slepiamą ivilgratę arba bent jau numanė... Tačiau 
valdininko tai tarsi nedomino. Jis pasišovė padėti įtvirtinti Tirnų 
Slėnį, siūlė savo žmonės bei auksą. Bet, gavęs neigiamą atsakymą, 
sutiko su juo. Tai jau visai nesuprantama. 

Apie tą Labrancą jis paklausė taip, tarsi jos ir Bulriono keliai bū- 
tų kaip nors susikirtę. Viešbučio užpuolimas - vietinės konkurenci- 
jos pasekmė, ir Tirnų tuo valdininkas nekaltino. Bent tai gerai. Bet jis 
vis svaidėsi užuominomis apie atsakomuosius veiksmus ir primyg- 
tinai patarė kuo greičiau išvykti iš miesto. Kelias į namus toks, kad 
surengti pasalą kiek tik nori tinkamų vietų... Kažin, ar šitas Raksalas 
dalyvauja kokiame nors sąmoksle, ar jis tikrai paskirtas Tirnų ap- 
saugai... tarsi koks leidimas išvykti... žmogaus pavidalu? 

Buvo pakankamai priežasčių nerimauti. O dar Gvina Solit už- 
minė tokią mįslę, kad blogiau ir sugalvoti neįmanoma. Ir spręsti 
viską reikia nedelsiant. Nuslėpė nuo jo, kaip iš tikrųjų yra su vieš- 
bučiu. Suprantama. Juk tie reikalai liečia tik ją, Bulrionas čia nie- 
kuo dėtas. O gal ir ne? Gal moteris susidomėjo juo tik todėl, kad 

nujautė netrukus liksianti be namų ir turto? 

Bulrionas suprato, kokios prieštaringos jo mintys. Juk jis pats 
galvojo apie tai, kad geriausia būtų vesti jauną našlę, galbūt net su 
vaikais. Jo amžius toks, kada jau negali pasiūlyti aistringos mei- 
lės... Tačiau gali pasiūlyti saugumą, švelnumą, truputį aistros, Ži- 
noma, ne tiek, kiek jaunas vyriškis... Vadinasi, jis svajojo kaip tik 
apie tokią moterį kaip Gvina Solit. Jie abu dar juokavo, kad tai bu- 
vo nekilnojamo turto santuoka... Jo atveju, netgi arčiau tiesos... 

Bet visų blogiausia, kad Lemtys užkrovė jam ant pečių sunkią 
pareigą - jis turės pranešti Gvinai tą nelemtą žinią, pasakyti, kad ji 
neturi į viešbutį jokių teisių, kad ji - vargeta. 

Ir todėl tekėk už manęs, nes kito pasirinkimo neturi. 

Štai čia ir iškilo dilema: tokiomis sąlygomis Gvina Solit jam 
buvo nereikalinga. Senas kvailys... Jis tikėjosi, kad moteriai reika- 
lingas jis pats. Taip norėjosi patikėti jos šiąnakt ištartais žodžiais... 

Ar daug netiesos jam pasakė Gvina? 

O ar tai svarbu? Sveikas protas jam sakė, jog reikia vesti tą 
moterį ir padėkoti likimui už tokią galimybę... Neverta sukti galvos 
dėl to, ar ji teka už jo ar už Tirnų Slėnio. Gvina pranoksta visus 
Bulriono lūkesčius, geresnės jis negalėjo tikėtis. Ir dabar nėra abe- 
jonių - ta moteris bus jo. Bet jis privalo pranešti Gvinai blogą žinią. 
Ar ji jam atleis? Be to, ji sutiko ištekėti už Kolo Guršito. Ar gali 
Bulrionas jam prilygti? 

Atsakymo taip ir nebuvo. Tuo tarpu Bulrionas, lydimas Rak- 
salo, atėjo į Fenikso gatvę. Varpelis prie durų suskambėjo, ir jie 
įėjo į vidų. Visi Tirnai apspito Bulrioną, sustojo, tarsi vištos aplin- 
kui gaidį. Jis apsižvalgė, bet vieno veido vis dar nesimatė. Ir tar- 
nai kažkur dingo. Tada pastebėjo, jog moteris stovi pavėsyje ir žiū- 
r į Jį. Su džiaugsmu bei palengvėjimu, kaip ir visi kiti. 

- Mes išvykstame, - pasakė Bulrionas ir pastebėjo pritarimą 
visų veiduose. - Vozionai, patikrink arklius. Atidžiai viską iki smul- 
kmenų patikrink. Kelionėje gali kas tik nori atsitikti. Tai Raksalas 
Radaitas. Jis vyksta su mumis. Gerbkite jį. Ir atsakykite į visus jo 
klausimus. | 

Niekas jam neprieštaravo. Visi nuskubėjo krautis daiktų. Ap- 
imtas pačių kvailiausių abejonių, Bulrionas priėjo prie Gvinos. Ji 
nusišypsojo. Tokia laiminga, net neįtaria, kokį smūgį dabar turės 
atlaikyti. 

- Gvina sadž, ar galiu su tavim pasikalbėti? 

- Žinoma. O kas tas žmogus? Tarsi pažįstamas veidas. 

- Raksalas Radaitas. 

Moteris papurtė galvą. Tas vardas nieko jai nesakė. Po to nu- 
sivedė Bulrioną į nedidelį kambarėlį. Vyriškis stipriai trenkė duri- 
mis ir jas uždarė. Pakilo dulkių stulpai, kontoroje ant stalo sujudėjo 
popieriai. 

Ji atsisuko: 

- Atleisk, čia tokia betvarkė. Niekam kitam nepatikiu tvarkyti šito 
kambario, tvarkausi pati. Vadinasi, pati ir esu netvarkos kaltininkė. 

Ji vis dar šypsojosi. Ne, ne ta gražuolė, apie kurias kuriamos 
legendos, bet labai miela - gražesnė už Nadimą... ir už Ordimą, kai 
tos buvo jaunos. Jis geidžia šios moters. Taip... geidžia! Šios mo- 
ters likimas dabar priklauso nuo jo. Nei turto, nei vyro, nei vilčių. 
Nieko, išskyrus priešus. Dabar Bulrionas pasakys, kad ji beturtė, 
ir kad Dalingo valdytojas patarė jai kuo greičiau palikti miestą. Ir 
jai beliks tik sutikti su Bulriono pasiūlymu. 

Tačiau ji nepriminė įvarytos į kampą moters. Ji atrodė taip, 
tarsi ką tik būtų išgirdusi gerą žinią. Nuo ko pradėti? Ką pasakyti? 

- Ar matei duris iš gatvės pusės? - šypsodamasi paklausė ji. 

- Ne. 

- Mes nuėmėme kviečių pėdą! “Viešbutis Fenikso gatvėje" už- 
sidarė! 

Vadinasi, ji viską žinojo. Tai kaip suprasti jos džiūgavimą? 

- Greitai šauklys paskelbs šitą naujieną visose kryžkelėse, - 
pasakė ji. - Esu gavusi ne tik pasiūlymų ištekėti. Man dar siūlė par- 
duoti viešbutį. Ir šįryt nusprendžiau - parduodu! Su pasiūlymais 
kreiptis į mano patikėtinį. Tegul sau pešasi! Jeigu Liamui jo taip 
reikia, tegul nuperka už gerą kainą. Puiku, tiesa? 

Bulrionas kažką sumurmėjo. Juk ji neturi ko parduoti... 

- Bet juk viešbutis - visas tavo gyvenimas. 

- Ne. Tai buvo Kerpo gyvenimas. Jam žuvus, prisiekiau viešbutį 
išsaugoti dėl vaikų ir gerbdama jo atminimą. O kada mirė vaikai, su- 
pratau, jog Žaidimas baigtas. Man jo nereikia, Bulrionai. Tikrai! Gy- 
venime yra įdomesnių dalykų. - Ji nusisuko, griebė popierius - Tu 
tik pažvelk! Iš prekeivių gautos sąskaitos. Mokesčiai. O dar ta po- 
litika. Rūpesčiai su tarnais. Žinoma, prisiminimai brangūs... Bet 
juos juk galiu pasiimti su savimi. Gerus pasiimti, o blogi lai lieka čia. 
- Ji mestelėjo popierius aukštyn, ir tie išsiskaidė į visas puses. - Te- 
gul jie visi pasiunta. Dar geriau - padek šitą viešbutį, prieš išvykda- 
mas į kelionę... senu zardanų papročiu. - Ji nusijuokė. 

Po to pažvelgė į Bulrioną. Jos skruostai buvo įraudę, akys švy- 
tėjo. Ji laukė... 

Bulrionas glamžė rankomis kepurę, ieškojo tinkamų žodžių. 

- Valdytojas pasakė, kad tu pasielgtum teisingai, jei kuo grei- 
čiau išvyktum iš miesto. 

Jos šypsena užgeso. 

- Na ir?.. - pašnibždomis ištarė ji. 

Jis nežinojo, ką atsakyti. 

- Mums bus garbė, jei keliausi su mumis. Slėnis tau bus... 

- Patikimas prieglobstis? Vakar naktį tu man siūlei kur kas 
daugiau. 

Jie spoksojo vienas į kitą. 

Jo širdis daužėsi. Ne, ji negalėtų šitaip apsimetinėti! Ji nuoširdžiai 
tiki, kad yra turtinga... Bulrionas pajuto, kaip nuraudo jo veidas. 

- Dar turi laiko pagalvoti. Tau nebūtina viską nuspręsti dabar. 

- Nenoriu tenai vykti kaip pabėgėlė, Bulrionai. Noriu, kad pa- 
baigtum tai, ką aš pradėjau vakar naktį. 

Bet kodėl ji puolė į jo lovą? Jis nuleido akis, mėgindamas pa- 
slėpti abejones. 

- Neskubėk. Aš senas, storas senis, jau prosenelis. Vakarykštė 
naktis - tai nuostabus sapnas. O šiandiena - realybė. 

- Nenoriu realybės. Man reikia sapno! 

- Yra daug jaunesnių už mane vyrų, kurie džiaugtųsi... 

- Man nereikia jaunesnių! - sušuko moteris. - Jokių kitų vyrų 
man nereikia! 

Jis sutrikęs Žiūrėjo į įsižeidusios Gvinos veidą. 

- Moterie, tu netekai proto! 

- Tu sakei, kad manęs geidi! 

- Žinoma, aš geidžiu tavęs, bet... 

- Turiu tave įspėti: nesu tokia, kaip paklusnios, nuolankios 
Tirnų moterys, kurios daro viską, ką tik joms vyrai paliepia. Da- 
linge moterys tikisi, kad vyrai atsižvelgs ir į jų nuomonę... 

- Nuolankios! - suriaumojo Bulrionas. - Nežinai ką kalbi. Zarda- 
nų moterys tik kitų žmonių akivaizdoje nesiginčija su vyrais. Ir vyrai 
Joms neprieštarauja, nes to reikalauja padorumas. Bet, patikėk, kai lie- 
ka vienu du, jie atsigriebia už viską. Esi kvaila, jei manai, jog mano 
buvusios žmonos neprieštaraudavo man ir pildė visus mano įgeidžius. 

- Atleisk, - ji maloniai nusišypsojo. - Aš sutrikusi. Pabučiuok 
mane, a? 

Kaip jis gali ją pabučiuoti, nieko nepasakęs apie tai, kas atsitiko? 

Kaip jis gali ištverti tą nuoskaudos bei nusivylimo išraišką jos 
mielame veide? O Lemtys! Argi svarbu, ką ji žino, o ko ne? Juk ta 
moteris kai ką nuo jo nuslėpė, kodėl gi jis negalėtų panašiai pasielgti? 

- Ar tekėsi už manęs, Niena? - sumurmėjo Bulrionas. 

Ji puolė jam ant kaklo. 


107 


TREČIA KNYGA 


MUOLĖ 


() ji - tai Aistra. 
Ryški, purpurinė. 
Meilės bei neapykantos nešėja, 
Kiūrėja tr tuo pačiu griovėja. 


19. 


- Reikia iš čia dingti! - bambėjo Orduras, nagais krapštydamas 
marmurinį stalą. 

- O kur eiti, stuobry tu? 

- Nežinau. O kada ji pareis? 

- Juk sakau tau, sakau, sakau, - suriaumojo Džasburas, - ne- 
žinau! Ir nenoriu žinoti. Ar monetų dar turi? 

- Ne. 

- Tai sėdėk alkanas, bukagalvi. Čia maisto porai savaičių už- 
teks. 

Jie sėdėjo viešbučio kieme ir vis laukė. Išskyrus juos, nieko 
daugiau čia nebuvo. Saulė išlindo iš už medžių ir negailestingai juos 
kepino. Džasburas pagalvojo, kad jiedu galėtų susivokti ir persėsti 
į pavėsį. Bet net ir tokiam veiksmui atlikti reikalinga energija. O jis 
energijos visai neturėjo. Užtat nugaroje, po kupra, jis pradėjo jausti 
aštrų skausmą. Gal pats to nepastebėjęs, kur nors susitrenkė? Ar 
vėl prasideda naujas pasikeitimas? Paprastai pavidalo pasikeitimai 
prasidėdavo per jaunatį, nors... galėjo bet kada taip atsitikti. Kaž- 
kaip įtartinai niežti odą. Tikriausiai taip ir bus. 

Turbūt tai Labrancos darbas. Baržoje ji tiek Ogoulės įtakos iš- 
švaistė, jog galėjo sutrikdyti pusiausvyrą. Na, čia jis bent turi kur 
atsisėsti, yra pakankamai maisto ir veikti nieko nereikia. Galėjo 
būti ir blogiau. 

Suskambėjo varpelis, atsidarė durys. 

Ir pasidarė daug blogiau - sugrįžo Labranca. Plačiais žingsniai 
išmatavo kiemą, priėjo prie jų. Net šviečiant saulei matėsi, kaip 
aplink ją raitosi ugniniai pykčio liežuviai. Na, beveik matėsi... 

- Tu sugrįžai, sadž, - pasakė Orduras. Tai buvo pati protin- 
giausia jo šiandien ištarta frazė. O ji apsimetė nieko net negirdėjusi. 

- Kur visi kiti? 

- Išvyko, - atsakė Džasburas. - Visi. 

Dabar jau tikrai Labrancos akys plykstelėjo ugnimi. 

- O Bulrionas Tirnas? 

- Senis? Išvyko. Ir Gvina sadž su jais. Atidavė mums raktus ir 
pasakė, kad patys savimi pasirūpintume. 

Labranca panosėje kažką suburbėjo. Ji akivaizdžiai buvo įsiu- 
tusi. Tai kiek pralinksmino Džasburą. 

- O kaip miesto valdytojas? 

- Senas, amoralus, klastingas, puolęs į neviltį ir beprotiškai 
šnekus. Apie Raragašą jis nieko nenutuokia. 

- Sakiau tau, - suinkštė Orduras. - Niekam iš paženklintųjų ne- 
sa... 

- Aš prisimenu! - Ji, apimta bejėgiško įniršio, apsidairė. - Tu 
įsitikinęs, kad senis išvyko iš miesto? 

- Aha, - atsakė Džasburas. - O kuo jis toks ypatingas? - Jis 
staiga krūptelėjo ir net pamiršo skausmus. - Nejaugi jis Atnaujin... 

- Nežinau! - suriaumojo ji. Oho! Labranca - ir prisipažįsta, jog 
ne viską žino? Tai jau įvykis. - Bet valdytojas pripažino,.jog pa- 
ženklintųjų tarpe buvo keli šulgratai. Jis kažką žino... ar jam tik 
taip atrodo. Todėl labai domisi Bulrionu Tirnu. Tai siejasi ir su Ti- 
balu Frainitu - jis buvo čia prieš pat atvykstant Tirnams. 

- Bulrionas Tirnas - Atnaujintojas? Jis juk SENIS! Norint pri- 
kelti imperiją reikia ne vienerių metų... Be to, jis paprastas žemdir- 
bys! Turbūt kuris nors iš jo sūnų arba... 

Džasburas nutilo, apsvaigintas įniršusio žvilgsnio. 

- Vieną dalyką vis dėlto aš sužinojau, - pasakė Labranca. - 
Valdytojas atskleidė, jog kai kurie paženklintieji pasislėpė žvejų kai- 
melyje Juodoji Įlanka, esančiame į rytus nuo čia. Judu vyksite te- 
nai ir patikrinsite. 

Džasburas sudejavo. 

- Tik ne raiti! - Net pėsčiomis jam dabar keliauti būtų sunku. 
Ir sėdėdamas čia kentė skausmą. O dar tokia kaitra. Jis įkišo ran- 
ką už apykaklės ir pasikasė krūtinę. 

- Ar galėčiau judviem patikėti arklius? - grėsmingai paklausė 
Labranca. - Kai siunčiau jus, daviau tiek pinigų, kad visai armijai 
užverbuoti pakaktų. Kur jie dabar? 

- Mums abiems vienu metu pasitaikė blogas laikas. Žinai, juk 
kartais būna. 

Labranca užvertė aukštyn akis. 

- Kad taip bent kartą kuriam nors iš jūsų pasitaikytų geras lai- 
kas! Būtų malonu. 

- Taip, labai. 

Ji sunkiai atsisėdo ant suolo ir, spoksodama į niekur, ėmė bar- 
benti pirštais į stalą. 

- Aš grįžtu į šiaurę. Pamėginsiu prisivyti Tibalą Frainitą. 
Nors... jis pasakė, kad susitiksime Raragaše, todėl tikriausiai taip 
ir bus. Ir dar turiu stebėti, ką daro karpanai. 

- Prievartauja, žudo, plėšikauja... 

- Suprantama. Tik neaišku kur. Ir kuria kryptimi jie juda. Kai 

tiktai pastebėsite paženklintuosius Juodojoje Įlankoje, atsiųskite 
juos į Raragašą. O patys keliaukite į Tirnų Slėnį. 

- O kur jis yra? 

- Tik Lemtys tą žino! Pasiklausite. Ir stebėkite Bulrioną Tirną. 
Viskas rodo, kad tai jis... 

Orduras net nesiklausė jų pokalbio. Staiga jis pasakė "aha", 
pasilenkė per stalą, perbraukė nagais per Džasburo skruostą ir ap- 
žiūrėjo juos. Po to šyptelėjo. 

Džasburas tik dabar suvokė, jog labiausiai jam niežti veidą. Jis 
pasikasė žandą. Prie pirštų galiukų prilipo šeriai. 

Tai štai kas čia vyksta! Pagaliau jį aplankė sėkmė. Jis išsigan- 
dęs šyptelėjo. Orduro šypsena buvo grobuoniška. 


20. 


Į rytus nuo Dalingo senas imperijos laikų kelias buvo išmaltas, 
duobėtas, apgailėtinas... nors joti dar buvo įmanoma. Iš pradžių jis 
vingiavo pro derlingus laukus, vėliau prasidėjo pievos. Po to ant 
kalvų šlaitų pasirodė miškai, grobuoniškai besileidžiantys vis že- 
miau į slėnius; vis dažniau jų kelyje pasitaikydavo griuvėsiai. Žlu- 
gus imperijai, Dalingas nebuvo sugriautas, o štai aplinkinės žemės 
dar negreitai atsigaus... 

Gvina daugelį metų nedrįso išeiti už miesto sienų. Tačiau ne tik 
nauja aplinka žadino joje linksmą jaudulį. Ji jautėsi taip, tarsi siū- 
buotų ant bangų. Kažkoks nenusakomas išsivadavimo, laisvės po- 
Jūtis, tarsi prasideda kažkas naujo, svarbaus. Ji mielai būtų šitą 
būseną pateisinusi meile, tačiau jos jausmai Bulrionui dar nebuvo 
tokie, kad norėtųsi skraidyti padebesiais. Galbūt taip ir bus, bet 
kol kas moteris žinojo, kad ją svaigina laisvė, o ne meilė. 

Jai norėjosi joti šalia Bulriono, kalbėtis su juo, pažinti vienas 
kitą. Nelabai įprastas užsiėmimas tokio amžiaus žmonėms, savo 
noru nusprendusiems apsivesti. Tokie dalykai labiau tiktų tėvų su- 
pirštiems jaunavedžiams. Jiems įdomu vienam kitą atrasti. 

Bet kelionės metu Gvinai ir šito malonumo teko atsisakyti. 
Bulrionas, rūpindamasis visų saugumu, vyrams įsakė joti kolonos 
priekyje bei gale, o moterys jojo viduryje. Pats jis buvo priešakyje 
ir vadovavo paradui. | 

Gvina atsidūrė šalia Aneimos, Kilbiono žmonos. Ši moteris 
buvo laikoma padūkėle, kokete, tačiau už jos šelmiško linksmumo 
slypėjo įžvalgumas, gebėjimas pažinti žmones. Suprantama, kad 

jai buvo smalsu artimiau pažinti miesto damą, taip netikėtai tapusią 
Tirnų šeimos galvos sužadėtine. Reikia pripažinti, jog smalsumas 
buvo abipusis, ir moteris papasakojo nė kiek nemažiau, negu pa- 
ti sužinojo. Tai Bulriono nuopelnas, pasakė Aneima, kad Tirnų šei- 
ma tapo pirmąja savo apylinkėse. Kitos šeimos, apvesdinusios sū- 
nus ar ištekinusios dukteris, juos prarasdavo, o štai Tirnams to ne- 
nutiko. Jie visi norėjo gyventi Slėnyje. Žinoma, juos viliojo ir že- 
mė, kuri čia buvo kaip reta derlinga, bet ir išmintingas Bulriono 
vadovavimas daug ką lėmė. 

- O dabar, Gvina sadž, - pasakė ji, šelmiškai sužaibavusi aki- 
mis, - ir tu pasidavei jo žavesiui. Dėl mūsų Senio atsisakei gyve- 
nimo Dalinge. Netikėtas Muolės palaiminimas? 

- Ir taip ir ne, - prisipažino Gvina. - Manau, jog mudviejų abi- 
pusį jausmą dar kiek ankstoka vadinti meile. Aš jau seniai juo ža- 
viuosi, jaučiu jam simpatiją. Manau, jis man irgi jaučia kažką pa- 
našaus. Jau įsitikinau, jog vieniša moteris negali apginti savo inte- 
resų, todėl man reikalingas vyras. O jam reikia žmonos. Ir čia 
mūsų interesai sutapo. Mudu abu suvokiame, ką darome, nesame 
kokie nors aistros apakinti paaugliai! Mes vienas kitam reikalingi. 
Aš tikiu, kad pamilsiu jį. Ir iš jo to paties tikiuosi. Įsimylėti taip 
nuostabu! Aš mėgaujuosi tuo, kas manęs laukia. Na, tai atsakiau į 
tavo klausimą? 

Aneima atsiduso. 

- Norėčiau, kad meilė visada būtų tokia logiška bei paklusni! 

- Žinau, kad taip nėra, - pripažino Gvina. - Muolės palaimini- 
mas nėra vienareikšmis. 

- Ak, taip! - Aneima kiek patylėjusi šyptelėjo: - O Džolės tuo 
labiau. Kai pasinersi į šeimyninius gandus, sužinosi kai kurias juo- 
dąsias paslaptis, kurios paaiškėjo, kai keliaudami į miestą sutikome 
džolgratę. 

- O? - teištarė nustebusi Gvina. 

- Tai jau tikrai “o". Ar Dalinge vyrai muša savo žmonas? 

Gvina nusprendė, jog metas keisti pokalbio temą. 


Netrukus raitelių būrys iš vieškelio pasuko į lauko takelį, vin- 
giuojantį per mišką ir tokį siaurą, jog greta galėjo joti tik dviese. 
Įtampa kiek atslūgo, nes čia buvo aplinkinis kelias, kuriuo nedaug 
kas naudojosi, ir niekas negalėjo numatyti, jog Tirnai pasirinks bū- 
tent jį. Žinoma, priešai galėjo tik pasivyti juos, pasalos tikimybė 
buvo nedidelė. Bulrionas nusiuntė Haimioną su moterimis į priekį, 
o pats liko kolonos gale. 

Ir vėl Gvinai neteko pasikalbėti su juo prie keturių akių, kad 
niekas kitas jų negirdėtų. Dar blogiau - šalia jos atsirado Vozionas. 
Tikriausiai specialiai pasistengė, pagalvojo moteris. Netrukus ji įsi- 
tikino, jog ganytojas mano turintis teisę klausinėti jos ko panorė- 
jęs, nevengdamas ir nekuklių klausimų. Gal dvasininkai ir iš tikrųjų 
tokią teisę turi, tačiau Gvinai susidarė įspūdis, kad jis kiša savo 1|- 
gą nosį į tuos reikalus, kurie jam neturėtų rūpėti. 

- Nesuprantu tavęs, Gvina sadž. Dalinge juk tu turtinga dama, 
ar ne? Tau priklausė pelningas viešbutis, turėjai tarnų, buvai ger- 
biama. Taip, žinoma, mano tėvas vadovauja visai giminei, bet tai 
nedaro jo karaliumi. Tikiesi, jog Slėnyje su tavimi elgsis kaip su 
karaliene? 

- Žinoma, ne. 

- Tu juk supranti, jog kitos moterys norės, kad dirbtum taip 
pat, kaip jos? Nuo aušros iki tamsos visas tavo gyvenimas bus - 
tvarkymasis, skalbimas, vaikai, gyvuliai, lauko darbai ir... 

- Aš nebijau sunkaus darbo. 

- Tavo rankos švelnios, skruostai lygūs. Vasaros saulė ir Žie- 
mos... 

- Tikiuosi, man nereikės nusimauti brangių aukštakulnių, kai 
turėsiu mindžioti vynuoges? 

Pajutęs moters sarkazmą, jis susiraukė, bet tylėti nė nemanė. 
Šlykštus luošys, neūžauga! Jei jau neaugina barzdos, tai galėtų bent 
dažniau skustis. 

- Kiek tau metų, Gvina? 

- Vadink mane paprastai - pamote. Man dvidešimt treji. 

- Džukionui dvidešimt ketveri. 

Jai teks greitai įsiminti daugybę vardų bei veidų... Bet Džukio- 
ną, galingą milžiną, sutramdžiusį Kolą Guršitą, ji jau įsiminė. 

- Nori pasakyti, kad mano vaikaitis bus vyresnis už mane? - 
nusijuokė moteris. - Na tai kas? 

- Tu turėsi daugiau nei septyniasdešimt vaikaičių. Septyni iš jų 
jau vedę. Turėsi dešimtį provaikaičių, ir jų vis daugės. Apie mano 
tėvo vislumą sklando legendos. Jei jis dar bent kiek savo pajėgu- 
mų išsaugojo, tu netrukus pastosi. 

- Mane tai džiugina! Myliu vaikus. Visada maniau, jog būti 
motina - didžiulė laimė. Vis dar ilgiuosi savo mirusių vaikų. Nors 
man niekas jų neatstos, norėčiau dar turėti vaikų ir užauginti juos 
sveikus, stiprius... gryname kaimo ore. Nesijaudink dėl manęs, aš 
suaugusi moteris, žinau, ką darau. - Ji neketino atskleisti ganyto- 
jui, kad girdi bekūnio balso patarimus. 

- Jei vaikai tavo tikslas, Gvina sadž... 

- Moterys, likusios be vyrų, dažnai miršta badu. O gyvenda- 
mos su vyrais, jos gimdo vaikus. Ar jūs, zardanai, turite būdų, 
kaip išvengti meilės vaisių? 

- Žinoma, ne. Tik kam rinktis vyrą, kuriam jau per šešiasde- 
šimt? Tirnų Slėnis, taip pat ir Dalingas, gali tau pasiūlyti tinkames- 
nį pasirinkimą. 

- Tu stengiesi mane įžeisti! 

- Rūpinuosi savo interesais. Be to, labai myliu tėvą ir nenoriu 
matyti, kaip jis kenčia. 

- Jei tu nori pasakyti... 

- Visai ne. - Kad ir koks šlykštus, būtų tas Vozionas, niekas 
nenuneigs, jog protas jo aštrus. - Neabejoju tavo padorumu bei 
gerais ketinimais. Daugiau nerimauju dėl savo tėvo. 

- Tai kodėl negali pasikalbėti su juo? 

Bet ganytojas neketino trauktis. 

- Manau, kad jis mėgina susigrąžinti praėjusią jaunystę ir bai- 
minuosi, jog įskaudins ir tave, ir pats save. 

Gvina nesusitvardė: 

- Jei manai, kad Bulrionas lovoje jau niekam tikęs, gali nusira- 
minti - jis spėjo mums abiems įrodyti, jog viskas gerai. 

Neūžauga krūptelėjo taip, jog net arklys išsigandęs suglaudė 
ausis. Jis sutriko, tačiau net neketino nutraukti pokalbio. 

- Brandžios moterys, - piktai pasakė Vozionas, - neatsisako 
turtų bei gero gyvenimo, kaip kad pasielgei tu. Tai negalėtų būti 
trumpalaikė aistra, nes jis jau senas. Būk sąžininga su manim, Gvi- 
na. Beje, ir pati su savimi. Paaiškink, kodėl iškeitei turtingą gyve- 
nimą į kiaulių lovį bei sunkų darbą? 

Gvina kurį laiką tylėjo. Į tokį klausimą buvo nelengva rasti Io- 
gišką atsakymą. Suma, kurią ji gautų pardavusi viešbutį, leistų kurį 
laiką be rūpesčių gyventi Dalinge. Bet kodėl ji galėtų šito norėti? Ji 
negalėjo apsakyti, kaip puikiai jautėsi dabar! Tarsi nusimetusi sun- 
kias grandines, kupina svajonių apie laukiantį naują gyvenimą. Iš 
jos viskas buvo atimta, bet ji gavo laisvę. Ar kaimo ganytojas gali 
šitą suprasti? 

Ar Žmogus užaugęs tokioje šeimoje geba suprasti, kas yra vie- 
natvė, pajusti kraują stingdantį jos šaltį... kai tu neturi nieko arti- 
mo? Ar supras jis, jog toks gyvenimas neturi nė mažiausios pra- 
smės? Ar sugebės jis suprasti jos jausmus? 

- Vaikystėje, - prabilo ji, - skaičiau pasakas apie tolimus kraš- 
tus, kur mažos mergaitės užaugusios tapdavo karalienėmis. Ir aš 


114 


apie tai svajojau... Vėliau sužinojau, jog Kvolijoje moterys negali 
būti valdovėmis. Supratau, kad man nelemta tapti nei karaliene, nei 
imperatore... O dabar štai įsitikinau, jog net viešbučiui vadovauti 
negaliu. Belieka tik svajonė apie vaikus. Vedybos su garbingu pa- 
doriu žmogumi - tai iššūkis. Privalai būti jam gera žmona. Ir jo vai- 
kų motina. Galbūt tai kuklus noras, bet galintis suteikti daug 
džiaugsmo. 

Vozionas linktelėjo. Regis, Gvinos žodžiai paliko jam įspūdį. 

- Pakankamai kentėjau, - pridūrė ji. - Ir tikiuosi, jog pagaliau 
Lemtys nustos mane kankinusios. Atsiduodu likimui į rankas. 

- Likimą lemia Poulė. Ji duoda gyvenimą bei mirtį. Ženklai 
man kelia nerimą. Džolė šiuo metu yra Vedančiųjų Namuose, o 
Muolė - Brandžiųjų Namuose. Tuo tarpu Ivilė - Liūdesyje, o 
Ogoulė - Kūrėjų Namuose. 

Prisiminusi, kaip jos vyras aiškindavo ženklus, Gvina nerū- 
pestingai atrėžė: 

- Mano nuomone, visai neblogas išsidėstymas. O kaip Availė 
ir Šulė? 

Vozionas pažvelgė į moterį. Jo žvilgsnyje buvo ir pyktis, ir 
įtarumas: 

- Viltis ir Perteklius. 

- Poulė šiuo metu turėtų būti Vyrų Namuose? Tuomet vyrų 
mirties opozicijoje yra aistra bei brandaus amžiaus viltis. Kas begali 
būti aiškiau - juk tai tinka tavo tėvui. Mes galime laukti permainų 
bei pertekliaus, ar ne taip? Tikriausiai aš iš pradžių pagimdysiu 
dvynukus. O sėkmė kūryboje taip pat atveria didžiules galimybes. 
Ką aš dar praleidau? 

- lvilė Liūdesyje! - piktai pasakė Vozionas. 

- A-a! - Ji paslėpė karo kirvį. - Šito aš negaliu paaiškinti. O ką 
tu pasakysi? 

- Paprastai tai reiškia ligas... marą. 

Arba išgydytą didžiulį liūdesį? 

- Na, manau, mudviem geriau patylėti. Kol pati neįsitikinsiu, 
apie tokius dalykus neverta kalbėti. - Jos antakiai klausiamai paki- 
lo. 

- Tikriausiai neverta. 

Čia kelias visai susiaurėjo, ir Vozionas nujojo pirmyn. Gvina 
sekė jam iš paskos. Beliko tikėtis, kad jis priėmė iš moters rankų 
susitaikymo ženklą - alyvų šakelę. Neverta užsitraukti ganytojo 
rūstybės, tačiau ji nesileis ujama ar stumdoma. Tuo labiau gąsdi- 
nama visokiais ženklais. Bet kokį ženklą galima paaiškinti dvejopai. 

Kai takas vėl išplatėjo, Vozionas prisigretino prie Elimos. Gvina 
ir džiaugėsi, atsikračiusi įkyraus pašnekovo, ir kiek pyktelėjo - jau- 
tėsi paniekinta. 

Moteris apsižvalgė - ar kas girdėjo jų pokalbį. Bet įsitikino, jog 
nėra reikalo nerimauti. Iš paskos jojo Polionas su Niada. Jie buvo 
tolokai, be to, susidomėję tiktai vienas kitu. Mergaitė pirmą kartą 
sėdo ant arklio, tačiau neblogai laikėsi. Gvina įtempė pavadžius, 
sustojo. Jaunuoliai prajojo pro šalį, tarsi jos čia nė nebūtų. Ir kas 
galėtų pasakyti, jog meilė ne stebuklas? 

Jos dėmesį atkreipė dar vienas raitelis. Jis puikavosi naujutė- 
liais žaliais drabužiais. Raksalas Radaitas, miesto valdytojo paran- 
kinis. Kažkaip nerangiai susirietęs balne, nors iš pradžių atrodė, 
Jog yra puikus raitelis. Nuleidęs galvą, tarsi būtų giliai susimąstęs. 

Ji nusprendė, jog vaikinas elgiasi pakankamai keistai. Jeigu jis 
įpareigotas rūpintis Tirnų šeima, kodėl tuomet joja vienas, neben- 
drauja su niekuo, neklausinėja, nesikalba? Jeigu jis įpareigotas 
žvalgyti šitas vietoves, kodėl net į šalis nesidairo? 

Ji spustelėjo arklį pentinais ir prisigretino prie jaunuolio. 

- Atleisk už smalsumą, Raksalai sadž. Nemanau, jog buvome 
kur nors susitikę, bet tavo veidas man pažįstamas. 

Jis abejingai pažvelgė į moterį ir nusisuko. 

- Galbūt. 

- Tai kur? 

- Ar tu dažnai lankaisi rūmuose? 

- Niekada tenai nebuvau. 

Jis gūžtelėjo pečiais, apžiūrinėdamas savo rankas, laikančias 
pavadžius. 

- Galbūt miesto ceremonijose? Pavyzdžiui, padėkos pamaldos, 
pasibaigus maro epidemijai? 

- Taip. Aš ten dalyvavau. 

- Tenai ir galėjai mane matyti. 

Gal ir taip, bet Gvina neišgirdo atsakymo į savo klausimą. Ji 
ištarė: 

- Kodėl? 

- Kas - kodėl? 

- Kodėl turėjau toje ceremonijoje atkreipti į tave dėmesį? Juk 
tenai dalyvavo beveik visas miestas? 

Jis ilgai tylėjo. Moteris jau nusprendė nesulauksianti atsaky- 
mo. 

- Aš esu Imkvito sūnėnas. 

- Ką?! Tai tavo vardas ne... 

- Taip. Bet kol kas ir šito vardo pakaks. 

Gvardijos viršininkas... 

- Ir jo įpėdinis? 

- Ne. - Raksalas papurtė galvą. 

Gvina nekantravo. Ji reikliai paklausė: 

- Kodėl? Kuo taip svarbus Tirnų Slėnis, kad jo malonybė į 
žvalgybą pasiuntė net savo sūnėną? 

- Manau, kad niekuo. Dėdė neatskleidžia man savo minčių, 
bet, regis, jis įsitikinęs, jog netrukus Bulrionas sadž taps ypač 
svarbus. 

- Kuo? 

- Šito aš nežinau. 

Moteris negalėjo tuo patikėti. Turbūt būsimasis įpėdinis susi- 
pyko su dėde ir buvo nušalintas nuo reikalų? Bet jeigu jis užsitrau- 
kė nemalonę ir išsiųstas į kaimo glūdumą, kodėl tada elgiasi taip 
abejingai? Gvina nepastebėjo jame nei pykčio, nei nepasitenkinimo, 
nei beviltiškumo. Tiktai abejingumą... 

O ji dar manė puikiai pažįstanti žmones. Raksalas Radaitas, 
nusprendė ji, arba vienas profesionaliausių kada nors jos sutiktų 
melagių, arba laiko ją visiškai kvaila. O gal ir viena, ir antra... 

- Manau, laikas parodys, - švelniai ištarė moteris ir, nuspren- 
dusi susirasti malonesnį pašnekovą, prilaikė arklį. 

Raitelių virtinė judėjo per dykvietę. Iki šiol jokių priešų jie ne- 
sutiko, nebuvo net užuominos į tai. Pagaliau Bulrionas pripažino, 
Jog jie pakankamai nutolo nuo Dalingo ir gali kiek atsipalaiduoti, 
nesibaimindami užpuolimo. Išvargę arkliai risnojo aukštyn nuožul- 
niu šlaitu; saulė raudonai nudažė vakarinį dangaus kraštą. Gvina 
jautė, kaip nuo ilgo sėdėjimo balne maudžia visą kūną. 

- Už šitos kalvos yra gera vietelė nakvynei, - pasakė Bulrionas. 
- Ko tu šypsaisi? 

O Gvina ir nepajuto, jog šypsosi. 

- Pameni, Kerpas sakydavo: “Žmogui reikalingas dievas, kai 
reikia kam nors atsidėkoti?"'" Niekada neteko taip ilgai sėdėti balne, 
todėl būsiu labai dėkinga, kai galėsiu nulipti nuo arklio. 

Bulrionas supratingai nusišypsojo. 

- Gal tavo skausmus palengvintų ivilgratė? 

- Tikriausiai, bet dėl tokio menkniekio, manau, neverta jos 
prašyti. 

- Gal ir taip. 

- O jei sustojimo vieta bus gera priedanga, nemanau, jog naktį 
tau trukdys toks nuovargis. 

Senis sumirksėjo akimis. Jo žvilgsnis tuo pat metu reiškė ir 
susižavėjimą ir nepritarimą. 

Gvinai vis dėlto pavyko su juo pabendrauti. Jiedu jojo greta ir 
kalbėjosi kelias valandas. Ir niekas jiems netrukdė. Ji net neprisi- 
minė, apie ką su juo kalbėjosi, tačiau kiekviena drauge praleista mi- 
nutė buvo tikra palaima. Jis senas, baisus. Balne labiau priminė di- 
džiulį bulvių maišą. Jo veidas išvagotas ilgo gyvenimo negandų, net 
antakiai sidabriniai... tačiau jis - lietus dykumoje! Yra tokių žmonių, 
kurių laikas neveikia, jie tarsi vynas - “kuo senesnis, tuo geres- 
nis". 

Deja, Gvina ne tokia. Po vienos kaitrioje saulėje praleistos die- 
nos ji jaučiasi išsekusi, nusikamavusi. 

- Aš taip pat turiu už ką būti dėkingas, Niena, - tyliai ištarė 
Bulrionas. - Tu rimtai kalbėjai? Šiąnakt? Krūmuose? Kaip nekan- 
trūs paaugliai? Juk žinai, kad galime apsivesti, vos tik sugrįšime į 
kaimą. 

- Kaip pasakysi, - šelmiškai nusišypsojo moteris. - Bet aš ma- 
nau, jog tavo amžiaus žmogus neturi praleisti nė vieno jam duoto 
šanso. 

Jis neįsižeidė, o, kaip Gvina ir tikėjosi, pradėjo kvatoti. Tarp jų 
jau buvo draugiškas artumas, tarsi jie seniai gyventų drauge. Ta- 
čiau moteris žinojo, kad jį vis dar kankina abejonės, ir norėjo kuo 
greičiau jas išsklaidyti. Geras pretekstas. Galbūt ir ji pati dar ne vi- 
sai išsivadavo nuo abejonių. Bet ji tvirtai žinojo, jog neketina laukti 
vestuvių apeigų. Jiems kuo greičiau reikėjo sutvirtinti šitą neįtikė- 
tiną sąjungą. 

- Beje, apie nekantrius paauglius, - pasakė Bulrionas. - Ar ma- 
nai, jog ivilgratė sugebėtų pati išsigydyti nuo šiandien patirto nuo- 
vargio pasekmių? 

Polionas su Niada vis dar buvo drauge, susidomėję vienas ki- 
tu, nieko aplinkui nepastebėdami. 

- Nežinau, ar jie patys save gali gydyti. Bet juk tokie nuovargio 
sukelti skausmai - tai menkniekis. Aš nerimauju dėl mergaitės 
jausmų. Jei tavo vaikaitis toks miklus, kaip atrodo, manau, jis pa- 
sieks savo. 

- Pasakysiu Vozionui, kad stebėtų juodu. 

- Tik tegul neperlenkia lazdos, - pasakė Gvina, tikriausiai ly- 
gindama Bulriono sugebėjimą nepastebimai šmurkštelėti į krūmus 

su Poliono... - Mes juk nenorime, kad sargybiniai sučiuptų ne tą, 
ką reikia? - Kurį laiką jiedu jojo tylėdami. - O kas bus po to? 

- Po ko? 

- Atleisk, aš galvojau apie Raragašą. Reikėtų paklausyti Lab- 
rancos patarimo ir pasiųsti mergaitę tenai. Ir tavo džolgratę drauge 
su ja. 

- Hm! Juk mes nežinome, ar ta Labranca kalbėjo tiesą. 

- O kam jai reikėtų meluoti? Apmokytas gydytojas patikimes- 
nis. 

- Bet ji gali nebegrįžti. 

- Ištekink ją už Poliono. Jis su ja sugrįš. 

- Jis irgi gali negrįžti. Greitai pjūties metas, tvirtovikę reikia 
statyti. Kiek žmonių galėsiu su jais pasiųsti? Žmonės man reikalin- 
gi. Štai kur problema. 

- Tau spręsti! - patikino moteris. - Dar vienas dalykas, ir nu- 
stosiu tave graužusi. Gynyba - tai juk ne tik sienos? 

Bulriono veidas suakmenėjo. Gvinai jau pažįstama šita išraiš- 
ka... Vadinasi, ji peržengė leistiną ribą ir įlindo į svetimą daržą. At- 
rodė, tarsi jo skruostai išskaptuoti iš raudonmedžio, o barzda iš- 
krakmolyta. Ką gi, Dalinge gynyba - vyriškas reikalas. Turbūt taip 
yra ir visur kitur. Jai derėtų apsiriboti savais reikalais. Tačiau Bul- 
rionas taip pat nebuvo karys, ir kaskart, kai tik jis prabildavo apie 
savo tvirtovikę, Gviną vis labiau apnikdavo abejonės. Bet kol kas 
geriau neužsiminti apie tai. Ir apskritai, ar kada nors jis klausys 
Gvinos patarimų? Bet kokios vedybos - tai gebėjimas prisitaikyti 
vienam prie kito, o, sulaukus tokio amžiaus, keistis bei prisitaikyti 
labai sunku. 

- Gynyba - vyrų reikalas, kaip ir strategija. Bet aš galvojau 
apie Labrancos žodžius. Ji pasakė, jog ateityje karpanai gali sukelti 
nemenkų bėdų. Dalinge mes nedaug turime informacijos apie tai, 
kas vyksta už miesto ribų. Manau, kad jūs savo Slėnyje, irgi ne ką 
daugiau žinote. Keletas patikimų žmonių, pabuvoję Raragaše, ga- 
lėtų savo akimis pamatyti, kas ir kaip vyksta pasaulyje. Jie gautų 
ir vertingų žinių, ir patirties. 

- Tai tiesa, - ištarė Bulrionas. Bet, vargu, ar moteris jį įtiki- 
no... Senis buvo pratęs savo viščiukus laikyti po saugiu sparnu. 


Pažadėta nakvynės vieta buvo maloni dauba prie ežerėlio tarp 
tankių daug žadančių krūmų... Aplinkui nė gyvos dvasios. Gvina, 
nulipusi nuo arklio, lengviau atsiduso. Moteris stengėsi neparody- 
ti, jog kojos atsisako jai paklusti. Vyrai rūpinosi arkliais. Jie, žino- 

ma, buvo įsitikinę, jog tai vyriškas darbas, ir Gvina neketino siū- 
lyti savo pagalbos. Aneima su Katima stebėtinai greitai sukūrė lau- 
žą ir pradėjo gaminti maistą. Gvina ir joms negalėjo pagelbėti, nes 
nežinojo jų šeimos virtuvės paslapčių. O palapinių statyti jie neke- 
tino. 

Moteris pasijuto esanti nereikalinga ir apsidairė. Paslaptingasis 
Raksalas sėdi atokiau, suspaudęs galvą delnais ir nieko aplinkui 
nepastebi. Jo buvimas čia - nepaaiškinama mįslė. Raksalas Starvi- 
tas - toks tikrasis jo vardas - mieste buvo gerbiamas bei mylimas. 
Jis puikiai pasirodė, padėdamas Tolaminui. Jaunas, kilmingas, pa- 
kankamai gražus. Ar jis politinių intrigų auka, kaip ir Gvina? Ar 
žaidžia kokį nors šlykštų klastingą žaidimą? Ji pasikalbės su jau- 
nuoliu. Šitą užduotį ji tikrai sugebės atlikti geriau už kitus. 

Moteris priėjo arčiau ir atsisėdo ant žemės šalia Raksalo. 

- Vis dar nesuprantu, kodėl tokią aukštą padėtį užimantį žmo- 
gų pasiuntė stebėti kažkokį nusenusį žemdirbį. 

Jis pasuko galvą, įdėmiai pažvelgė į ją. Jokio pasipiktinimo jos 
atkaklus įkyrumas vaikinui nesukėlė. Apskritai jokių jausmų - jis 
vis taip pat abejingas. 

Tas žvilgsnis moterį išmušė iš vėžių. 

- Nesuprantu, kodėl tu čia, - pasakė ji. 

- O aš nesuprantu, kodėl buvau su tavimi toks atviras. 

- Atleisk man, aš ne... 

- Bet esu pasirengęs būti atviras iki galo, jei tave tai domina. 

Gvina neteko žado. Raksalas bet ką galėtų išvesti iš pusiau- 
svyros. 

- Viskas labai paprasta, - abejingai tęsė jaunuolis. - Aš dabar 
esu politinė kliūtis savo dėdei. Jam reikėjo, kad dingčiau iš mies- 
to, ir jis pamanė, kad galėsiu čia būti naudingas. Nenorėjau sutikti, 
tačiau jie neišgirdo mano prieštaravimų. Aš teisus, o jis - ne. Bet 
man nereikėjo tau šito sakyti. 

- Bet tada... Tu juk neprivalai nieko man pasakoti prieš savo 
valią. 

- Man nesvarbu, pasakoti ar ne. - Jis paniuro, tarsi pasijuto 
kiek sutrikęs. - Ne, jau verčiau tau papasakosiu. 

Gvina dar labiau sutrikusi pasakė: 

- Tada tęsk, būk geras! Nežinau, kur tavo bėda, bet padėsiu, 
Jei tik galėsiu. Esu prisirišusi prie Dalingo visa širdimi ir visada bu- 
vau ištikima jo valdytojui. Gali manimi pasiliauti. Juk esi jo įpėdi- 
nis. 

- Daugiau nebesu jo įpėdinis, Gvina sadž. Nors niekada ir ne- 

turėjau didelių vilčių perimti jo reikalus. Jis - gudri sena rupūžė, 
įsigudrinusi išsilaikyti pelkės paviršiuje kur kas ilgiau, nei kas nors 
galėjo tikėtis. Įtakingos šeimos nuolatos susimoko ir maištauja 
prieš jį. O jis sugeba juos supjudyti tarpusavyje. Taip pat ir skir- 
tingas partijas. Bet jie neišvengiamai nuvers tą senį. Gal tai parei- 
kalaus nemažai kraujo, bet neabejok - mano dėdė paskutinis val- 
dytojas mūsų giminėje. Taip, jis svaičiojo, jog paliks skeptrą man, 
bet niekas daugiau netikėjo, jog tai įmanoma. Ir aš pats netikėjau. 
Be to, Žinojau, jog, net jeigu taip ir atsitiktų, man valdyti teks ne- 
ilgai. Nors... pabandyti norėjau. 

- O dabar? 

Jaunuolis kiek nustebęs pažvelgė į ją. 

- Nejaugi nepastebėjai? Aš apsikrėčiau žvaigždžių negale. 

- One! 

- O taip! Tai lengva ligos forma. Keletas žydrų dėmių atsirado 
ant mano klubo. Nesijaučiau esąs ligonis ir iškart net jų nepastebė- 
jau. 

Prisiminusi, kokį žvėrišką žiaurumą, kokias kančias jai teko 
stebėti, Gvina net neslėpė savo pykčio: 

- Ir, suprantama, tavęs kartu su kitais neištrėmė, nes miesto 
valdytojo sūnėnui negalioja bendros taisyklės. 

- Žinoma. Bet aš pastebėjau, jog esu paženklintasis, ir netgi 
neegzistuojančio imperatoriaus atstovas čia nieko negalėjo padary- 
ti. - Šitie žodžiai buvo ištarti su ironija, bet ji nenuskambėjo juose. 
Tarsi Raskalas kalbėtų apie svetimą žmogų. 

Gvina pajuto nevalingai atsitraukusi toliau nuo jaunuolio. Ji pa- 
mėgino atitaisyti netaktą ir uždėjo ranką ant jo peties. Regis, jis nie- 
ko nepastebėjo. 

- Kokio Prakeiksmo esi paženklintas? 

- Aistros Prakeiksmo. 

- Apgailestauju, Raskalai sadž. Man derėjo suprasti, tačiau iki 
šiolei nebuvau sutikusi muolgrato. Aš maniau... 

- Tu manei, jog mes visi nusižudome? Dauguma tuo įsitikinę. 
Šulgratai išeina iš proto, džolgratai kitus paverčia bepročiais, 
ogoulgratai žūsta dėl pačių absurdiškiausių priežasčių, ivilgratai 
siunčia žmonėms įvairias ligas, availgratai tiesiog išnyksta, 0 mes 
nusižudome... 

- Aš apie tai girdėjau, tačiau netikiu... - Staiga ji prisiminė Tirnų 
pasakojimus apie džolgratę; prisiminė žmogų, kuris praėjusią naktį 
mėgino ją pagrobti ir staiga krito negyvas, ir patikslino: - Ne viskuo 
tikiu. 

- Neturiu jokio noro nusižudyti, - abejingai pastebėjo jaunuo- 
lis. - Norint kažką nužudyti, turiu galvoje ir save, reikalinga aistra, 
ar ne taip? O aš nieko nejaučiu. Nesu prislėgtas, nejaučiu pykčio, 
nusivylimo, nevilties. Galbūt ateityje mirsiu iš nuobodulio, bet šiuo 
metu net jo nejaučiu. 

- Man iš visos širdies tavęs gaila. 

- Tu laimės kūdikis! Bet manęs nereikia gailėtis. Galbūt man 
verta pavydėti. Manęs niekas nejaudina, Gvina sadž. Nejaučiu kan- 
čios, baimės. Prisimenu, jog kadaise patyriau šiuos jausmus, net 
negaliu prisiminti, kokie jie... Štai dabar jaučiu kūno nuovargį nuo 
ilgo jojimo, bet tas pojūtis nekelia man nei liūdesio, nei pasitenki- 
nimo... Suvokiu, jog mano skrandis tuščias, todėl pavalgysiu, ta- 
čiau man visai nesvarbu, koks tai bus maistas. 

Vėjas dvelkė šalčiu, nors saulė dar nenusileido. 

- Apie muolgratus ir kitokius dalykus žmonės pasakoja, - dro- 
viai įsiterpė Gvina. 

Raksalas gūžtelėjo pečiais. 

- Manau, jog ir tai tiesa. Aš to nepatikrinau, nors dėdė mane 
vertė tą padaryti. 

- Vertė? 

Jis pažvelgė į Gviną taip, tarsi ji būtų nepataisoma kvailė. 

- Kalbama apie mūsų gebėjimą pažadinti kitų Žmonių jausmus. 
Tokius jausmus, kurių mes patys negalime patirti. Juk tu apie tai 
girdėjai"? 

- Taip. Bet kam... 

- Dėdė labai norėjo turėti tokių gebėjimų. Kažkuria prasme jis 
tą sugeba... Sakoma, jog jaunystėje jis garsėjo oratoriniais gabu- 
mais. Sužinojęs apie mano prakeiksmą, jis apsidžiaugė, pamanė, 
Jog dabar jo įpėdinio klausimas išspręstas. 

Moteris staiga suvokė, kad jos delnas vis dar guli ant jaunuo- 
lio peties, ir nuleido ranką. 

- Nieko nejaučiantis valdytojas būtų nepaperkamas! 

- Mano dėdę domino visai ne tas. Jis galvojo, kaip pasiekti vi- 
siško, aklo minios paklusnumo. Įsivaizdavo, kaip taryba pagarbiai 
pakyla ir sveikina jį, kaip visi balsuoja vienbalsiai ir, žinoma, taip, 
kaip nori jis. 

- Ir tu galėjai tą padaryti? - nepatikliai paklausė moteris. 

- Manoma, kad taip. Tačiau aš to nebandžiau. 

Pilietinė pareiga, šeimos tvirtumas, pasiaukojimas dėl svarbaus 
tikslo... Ji surado keletą atsakymų, bet visus atmetė ir mintimis 
pasimeldė Dvejybės Dievui. 

- Nuoširdžiai džiaugiuosi, kad tokie tavo jausmai, Raksalai 
sadž. 

Jis tik gūžtelėjo pečiais, tarsi tai neturėtų jokios reikšmės. 

- Neturiu aš visai jokių jausmų. Ir nereikia manęs gailėtis. Bent 
jau man pačiam tikrai savęs negaila. 

Nuo laužo sklido gundantis kvapas. Gvina suprato, jog yra la- 
bai alkana. Ji pasijuto kalta. Raksalas paženklintas Prakeiksmu. Jos 
alkį numalšins sauja grūdų, o jo bėda visam gyvenimui... 

- Ar esi girdėjęs apie Raragašą? 

- Taip. 

- Šiandien sužinojau, jog ten tebegyvena daug paženklintųjų. 
Man pasakė, kad jie gali pagelbėti tokiems, kaip tu. 

- Nelabai noriu, kad man kas padėtų. Dėkoju. 

- Tai ko tu nori? - pasibaisėjo moteris. 

- Nieko. 

- Ko tada danginiesi į Tirnų Slėnį? 

- Todėl, kad man taip įsakyta. Senas įprotis paklusti... Vis dar 
Iš įpročio prausiuosi, skutuosi rengiuosi... Nors man sakė, kad 
įpročiai greitai išnyks. 

- Būtinai turi keliauti į Raragašą.! 

- Kam? Juk aš nesikankinu. - Ir jaunuolis dar kartą gūžtelėjo 
pečiais. 


22. 


Kvailystė, ir daugiau nieko! Juk Bulrionui Tirnui per šešiasde- 
šimt. Jis prosenelis! Neturėtų dabar kaip koks vaikėzas tamsią 
naktį šliaužioti po krūmus, stengtis ne... Sutraškėjo šakos. 

Tyliau! 

Siauras Availės pjautuvas nusileido visai žemai. Šviesos ji be- 
veik neskleidė, bet padėjo nustatyti kryptį. Visų gerbiamam Tirnų 
patriarchui netinka šliaužioti keturiomis po krūmus, ieškoti mo- 
ters! Ir... Ne, apie tai baisu net pagalvoti. 

Ak! Žvaigždžių skleidžiamoje šviesoje viskas atrodė blankiai. 
Ir taip traškėjo, taip aštriai dūrė. Šakos vis kėsinosi nuplėšti nuo jo 
galvos kepurę. Į šnerves skverbėsi nukritusių lapų drėgmė. Kažkas 
aštrus dūrė į kelius, į delnus. Ak! Kas bus, jei jis pasitemps nuga- 
rą, negalės šliaužti... 1r jam prireiks pagalbos... 

Ir ko tik vyrai nepadaro dėl moterų! 

Gvina norėjo pasimylėti krūmuose. Čia ir dabar. Šiąnakt. Ne- 
svarbu, kad rytoj Slėnyje jų lauks patogios lovos... tiesa, bus kur 

kas daugiau juos stebinčių akių, negu čia. Ir nesvarbu, kad jis ne- 
pritaria sueičiai, neįteisintai santuokos saitais. Nesvarbu, kad čia 
esantys visi šeimynykščiai žino, ką jis sumanė, kad galbūt pasi- 
baigs jo šlovė, ir visi palaikys jį bepročuu... 

Ak tos moterys! 

Jis nieku gyvu nešliaužtų dabar, jei manytų, kad jai reikia tik jo 
vyriškumo patvirtinimo. Bulrionas jau tą įrodė praėjusią naktį. 

Labiau tikėtina, kad ji turi kitokių paskatų, kurių tir pati nesu- 
pranta. Senis gerai pažįsta žmones. Ir nutuokia - oi kaip nutuokia 
- apie jos paskatas! Po vestuvinių apeigų JIS pasiguldys ją į SAVO 
lovą, SAVO namuose, SAVO Slėnyje. Gvina Solit ne kokia nors 
nekaltai raustanti vargšė mergaičiukė. Ir Dalinge ji buvo gerbiama 
moteris. Galbūt dabar ji žino, kad liko beturtė, o gal ir ne. Jei ir Ži- 
no, tai dar neapsiprato su ta mintimi. Ir jai norisi, kad jie pirmą 
kartą pažintų vienas kitą kaip lygūs partneriai, niekieno žemėje, po 
niekieno dangumi... 

Ne pagal zardanų papročius, bet juk tai tokia smulkmena. O 
po krūmus Bulrionas nešliaužiojo jau kokias keturias dešimtis me- 
tų. Labai lengvai jis gali atsidurti kaip reta kvailoje padėtyje. Bet 
užtat koks jaudulys! Visas virpa, sunkiai kvėpuoja - ir ne tik dėl 
to, kad įtempęs visas jėgas čia šliaužioja. Kur kas labiau jį audrina 
pagunda! O Lemtys! Jis jau visai... 

Kur ji dingo? Jau turėjo būti tas medis. O ką, jeigu jis prašliau- 
žė pro šalį ir dabar pateks į dykvietę? Jis sustojo atsikvėpti ir 
žvilgtelėti į žvaigždes. 

- Š-š-š! - pasigirdo visai šalia. 

- Gvina? - sušnabždėjo jis. 

Ji sukikeno: 

- Ne, Elima, - paerzino šelmė. 

Jis palindo po šaka, pirštais palietė antklodę. Koja. Bulrionas 
atsigulė šalia jos. Sutraškėjo šakos, sučežėjo sausi lapai. 

- Tu visai uždusai, - pasakė ji. 

- Tai pagunda! 

- Puiku. 

Bučinys. Ilgas, nuostabus. 

Judesiai, prisilietimai. Du kūnai ant antklodės susiliejo į vie- 
ną.... O virš jų - žvaigždės. Širdis daužosi. Pernelyg ilgai jis buvo 
vienišas. 

Netoliese tylus šnaresys. Ir kažkas šnabždasi? 

- Kas čia? 

- Manau, Polionas, - ištarė švelnus jos balsas. - Supranti, jog 
kas nors panorėjęs surasti tą porelę, gali užsirauti tiesiai ant mūsų... 


124 


- Nedrįsk net galvoti apie tai! 

Pasigirdo darnus juokas. Po to vėl bučiniai. Rankos, ieškan- 
čios tamsoje... 

- Myliu tave, Niena! 

- Myliu tave, Jauti Buliau!.. O Lemtys! - sumurmėjo moteris, 
naršydama pirštais prie jo diržo. - Koks čia mazgas? Kaip jaudina! 

- Taip. | 

- O žinai, po medaus mėnesio aš niekada nebuvau išvykusi iš 
Dalingo. 

- Po... ko? - Jis atsikrenkštė, stengdamasis nutraukti Gvinos 
batus. Toks kasdienis daiktas - batai. Kelnės kur kas sunkesnė už- 
duotis. Kaip išvaduoti moterį iš tų drabužių... | 

- Toks senovinis kvolų paprotys. Po vedybų jaunavedžiai 
dviese kur nors išvyksta. Keliauja. Dalingo gyventojai dažniausiai 
važiuoja prie jūros. Kerpas mane nusivežė į Tolaminą. Tarsi pas- 
kutinis pasimėgavimas nerūpestingu gyvenimu... 0 po to jau žŽmo- 
na stačia galva pasineria į šeimyninius rūpesčius. 

Bulrionas krūptelėjo. Koks šlykštus vaizdas.! (Bet tai tiesa!) 

Ji jau nuvilko Bulriono apsiaustą, o jis dar tik pradėjo... Vėsūs 
moters pirštai palietė jo krūtinę. 

- Nesirūpink. Pažintis su Tirnų Slėnių man bus tikras medaus 
mėnuo. Mums abiems. Turėsi man viską parodyti! 

- Pradėsiu jau dabar, - ištarė jis. 

Ji stipriai apkabino vyriškį ir nusikvatojo jam į barzdą. 

Pietiniame dangaus krašte Muolė raudonavo Vaikų Namuose, 
bet ji judėjo priešinga kryptimi ir pavertė juos Subrendusiųjų Na- 
mais. Juk aistros - tai subrendusių vyrų ir moterų užsiėmimas. 
Vadinasi, viskas rodo, jog vaikai per aistrą taps suaugusiais. Polio- 
nas mielai pasiklausytų, ką apie tokią žvaigždžių padėtį pasakytų 
Vozionas, bet klausinėti jo jaunuolis visai neketino. 

Vyrai pasitiesė savo antklodes vienoje laužo pusėje, o moterys 
kitoje. Keista, jog niekas nepastebėjo, kaip dingo Poliono bei Nia- 
dos antklodės. Ir dar keisčiau, kad niekas jų pačių nepasigedo, kai 
jiedu įlindo į krūmus. Niekas nepaskelbė pavojaus... Keista. 

Jis delnu palietė jos krūtinę. Ji sėdėjo, atsukusi jaunuoliui nu- 
garą. 

- Nereikia! - sušnabždėjo mergaitė, bet nepajudėjo iš vietos. 
Todėl jis ir nepatraukė delno. Kol kas... 

- Ar esi kada nors anksčiau miegojusi po žvaigždėmis? - švel- 
niai paklausė Polionas, lūpomis liesdamas jos ausį. 

- Ne, niekada. Tai nuostabu! 

- Ne visada taip nuostabu, kaip dabar. 

Ji sukikeno. 

- Ir negali būti dar nuostabiau? 

“Taip?" 

Jis surado puikią daubą, nuklotą sausais pušų spygliais. Virš 
daubos buvo palinkusios tankios šakos. Jos gelbėjo nuo rasos. 
Žvaigždės nebuvo labai aiškiai matomos, bet argi tai svarbu? Jis 
anksčiau jau stebėjo žvaigždes... 

- Ar tu moki skaityti žvaigždžių ženklus, Polionai? 

- Taip. Juk labai svarbu tuos ženklus suprasti. Vozionas nori, 
kad aš tapčiau sielų ganytoju, jis manyje įžvelgia ganytojo talentą. 
Štai ryškiai raudona - tai Muolė. Ji dabar Vaikų Namuose. O ta 
ryški - tai Džolė. Ji dabar Įsimylėjėlių Namuose. Vadinasi, palan- 
kus metas... 

- Palankus kam? - sušnabždėjo Niada, prisiglaudusi prie jo. 

- Pažinti meilę, kam gi daugiau? - Poliono ranka pakilo aukš- 
čiau ir palietė jos krūtinę. 

- Tu juk pažadėjai! - pasiskundė mergaitė, bet nesipriešino. 

- Tu tokia graži, Niada! Ir kai į tave Žiūri, ir kai lieti tave. (Šil- 
ta, švelni, stangri. Tos merginos pribloškiančios! Paslaptingos, gei- 
džiamos, nepakartojamos. Niada putli ten, kur reikia, ir tuo pačiu 
gležna. Nuostabu!) 

- Tu pažadėjai! 

- Ką aš pažadėjau? 

- Kad nemokysi manęs meilės paslapčių. 

- Aš pažadėjau, kad nedarysiu nieko, kas tau nemalonu. O aš 
ir nedarau nieko tokio, tik apkabinau tave. 

- Tai ir apkabink. Tiktai tvirčiau. O ne. At! Ne taip stipriai! 

- Bet kodėl? - pakuždėjo jis į ausį? 

- Man skauda. Tu toks stiprus. 

Jis kiek atleido rankas. Ji daugiau neprieštaravo: vadinasi jai 
taip pat malonu, kaip ir jam. Kitas ėjimas: paglostyti pirštu krūties 
spenelį. Tik kokią minutę reikia palaukti. 

- Jie išgirs, - sušnabždėjo Niada. 

Ji drąsina Polioną! 

- Ne, neišgirs. 

Iš tiesų netoliese jaunuolis kažką girdėjo. Kažką panašaus į sau- 

sos žolės ar lapų šiurenimą. Gali būti, jog dabar ne jis vienas krū- 

muose su moterimi. O ta kita pora tikriausiai Senis su Gvina. Ne- 
įtikėtina! Žinoma, ji nebejauna, tačiau dar simpatiška, bet jis juk 
SENIS! Ir kuo jis gali sužavėti moterį? 

- Polionai? 

- A? 

- Vadink mane Kodi, jeigu nori. 

- O man regis, kad Niada labai gražus vardas. 

Ak! Jau kažką ne taip pasakė. Ji iškart pasikeitė. Nustūmė nuo 
krūtinės delną. 

Bėda su tomis merginomis: niekada iki galo nepasako, ką gal- 
voja. Nors vyrai irgi dažnai sako tą, apie ką visai negalvoja. Jis jau 
patyrė! Ir dar žino, kad vieno dalyko jokiu būdu negalima sakyti... 
nebent tik tada, tai iš tiesų taip galvoji. Ar jis įsitikinęs, kad jau gali 
Niadai TAI pasakyti. O ji tuo metu pasitaisė drabužius. 

Žingsnis atgal, du žingsniai pirmyn... 

Jis giliai įkvėpė. 

- Niada, aš tave myliu. 

Štai! Jis TAI pasakė. Jis iš tiesų taip galvoja. 

- Ar sakei tą daugeliui merginų? 

- Ne, nesakiau. Aš sakau gryną tiesą. Esu tave įsimylėjęs... 
beprotiškai. 

- Kiek jų buvo? 

- Nebuvo nė vienos. 

Tai teisybė. Grynų gryniausia. Meilima jo paklausė, ir jis atsa- 
kė, jog taip. Tačiau pats šitų žodžių neištarė. Vadinasi, tas atvejis 
nesiskaito. O ką dar jis galėjo atsakyti į tokį tiesmuką klausimą? 
Tuo metu jis gal net tikėjo, kad myli Meilimą. Bet tai buvo visai ne 
tas, ką dabar Polionas jautė Niadai. Net lyginti negalima. O Lem- 
tys! Kaip jis nori... myli Niadą! Nieko panašaus anksčiau nėra pa- 
tyręs. Dar kiek - ir jis nesusitvardys. 

- Polionai, - sušnabždėjo ji. 

- Kas, mieloji? 

- Kai buvai mažas, ar tavo motina vadino tave kokiu nors ypa- 
tingu slaptu vardu? Tik ji viena. Niekas kitas? 

- A? - Jis pamėgino sugrąžinti ranką ant jos krūtinės. Mergina 
sulaikė jo ranką. - Galbūt. 

- Tai pasakyk man. 

- Gal nereikia, a? 

- Nepasitiki manimi? 

- Na... Pažadi, jog niekam nepasakysi? 

- Pažadu. 

- Kartais ji mane vadino... Varliūkščiu. - Jis pajuto, kaip mer- 
gaitė suvirpėjo iš juoko. - Mano kojos buvo tokios didžiulės. Bet jei 
kam nors prasitarsi... 

- Aš niekam nesakysiu. Kodi - mano antras vardas. 

- Irgi labai gražus, - pasakė vaikinas ir prisiminė, jog Dalinge 
antrajam vardui suteikiama kažkokia svarbi reikšmė. Kažkoks se- 
novinis imperatoriškas paprotys. 

Mergaitė sujudėjo, nepaleisdama jo rankos. 

- Jei draugai pradėtų tave vadinti Varliūkščiu, ką tu padary- 
tum? 

- Jei jų būtų mažiau nei keturi, visus nudobčiau. 

Šnaresys krūmuose pasidarė aiškesnis. Tikrai kažkas tenai 
daro TAI! Ta mintis jam visai sujaukė protą. Juk tai įmanoma! 
Galvok, vaikine! 

- Kodi? - pamėgino jis ir iškart pajuto, jog mergina atsipalai- 
davo. - Kodi, mieloji. 

- Dalinge mes sakome žmonėms motinų duotus vardus, bet 
niekas kitas mūsų tais vardais nevadina. Niekada. Tai būtų baisus 
įžeidimas. 

A! Suprantama! 

- Tu gali mane vadinti Varliūkščiu. 

Tinkamas atsakymas. Niada paleido jo ranką, ir jis ją padėjo la- 
biausiai geidžiamoje vietoje. Paglostė spenelį ir pajuto, kaip ji su- 
sijaudino. Tada pradėjo kuždėti merginai į ausį: 

- Kodi, Kodi, Kodi... 

Ji išsirietė, jų veidai susilietė. 

- Varliūkšti. 

Koks saldus jos kvėpavimas... Niada jį pabučiavo. 

- Kodi, mieloji. Myliu tave. Myliu, myliu. Kodi! 

Paveikė, tarsi burtai. Niada ištirpo jo glėbyje. Jis glaudėsi prie 
jos, glostė, bučiavo, jo pirštai tyrinėjo mergaitės kūną. Tas šnare- 
sys dabar nutilo, tačiau Polionas šnarėjo kur kas garsiau, negu bu- 
vo galima... bet jam tas nerūpėjo. Dabar įvyks TAI! Jiedu raičio- 
josi, bučiavosi, glostė vienas kitą... 

- Ne taip garsiai, - sušnabždėjo vaikinas. 

- Aš tuojau suriksiu! 

- Ką? - Staiga jis suvokė, kad ji mėgina išsiveržti iš jo glėbio. Ji 
nejuokauja, vis kartoja “ne" ir jau keletą minučių kartoja. Ji ką, 
rimtai? Jaunuolis sustojo, apimtas siaubo bei įsiūčio. 

- Bet aš juk myliu tave, Kodi! - Jie abu sunkiai kvėpavo. 

Mergina atsuko jam nugarą. 

- Tu žadėjai! 

Jaunuolis ją apkabino. Ji raudojo. 

- Atleisk man, Kodi. Apgailestauju. Aš paskubėjau. 

Ji kiek patylėjo, susitvardė. 

- Man labai gaila, Polionai. Atleisk, turėjau anksčiau tave su- 
stabdyti. Labanakt. 

- Kodi! Juk negali palikti manęs štai taip. Aš toks susijaudinęs, 
visas degu. Kodi. 

Ji neatsiliepė. 

Polionas apsivertė ant nugaros, nusivalė nuo kaktos prakaitą. 
O Lemtys! Šį kartą jis prisikentės. Toks skausmas! O kažin, ar 
ivilgratė gali išgydyti skausmą paslėpsnyje? Kaip apskritai vyrui su 
ja sutarti? 

Ūmai jis pajuto, kad Niada užmigo ant jo rankos, prispaudusi 
Jį prie antklodės. Labai ilgai jis taip gulėjo - sukandęs lūpas, kan- 
kinamas skausmo. O mergina miegojo greta. Kartais tarp medžių 
šakų pasirodydavo Muolė. Kažkur krūmuose girdėjosi nesibaigian- 
tis šnaresys. 

Bulrionas sustabdė arklį kalvos viršūnėje. Šlaitas leidosi į miš- 
ką - reti ąžuolai, tankūs viržiai, sodri žolė, akmenimis įrėmintoje 
dykvietėje. Už medžių mirguliavo ežeras. Niekur nė gyvos dva- 
sios. Gaivus vėjas šiurena krūmus prie arklių kanopų. 

- Čia sustosime, - pasakė Senis. - Po to surasime džolgratę. 

Gvina linktelėjo, nušoko nuo arklio. Kiti prijojo arčiau ir taip 
pat nulipo. 

Bulrioną nelabai viliojo susitikimas, bet jis - šeimos galva ir 
pats privalo tą padaryti. Tik jis gali pakviesti džolgratę. Teks eiti 
vienam. Juk jis nenori, kad kas nors išgirstų jo mintis. Jose vis- 
kas, kas nutiko šią nuostabią naktį... geismas, apgailėtinos jo dve- 
Jonės, jausmas, jog jis nevertas tokios stiprios gražios moters... 
Tose mintyse visos jo baimės. Ir dar paslaptis, kurios Bulrionas 
taip ir nedrįso pasakyti Gvinai. Jis nepasakė, kad jo moteris... var- 
geta. Na štai! Jau pradėjo! 

Gvina pasitraukė į šalį ir atsisėdo ant akmens. Bulrionas nubal- 
nojo Griaustinį. Atsitiesęs, jis pamatė šalia savęs Polioną. Daugiau 
šalia nebuvo nieko, ir Senį apėmė nenumaldomas noras paerzinti 
vaikėzą. 

- Tikiuosi, tu darai viską, kad išvengtum nemalonumų. 

Jo akyse šmėstelėjo pavojus. 

- Kokių nemalonumų, seneli? 

- Laukinių žvėrių. Vakar naktį girdėjau šnaresius krūmuose 
prie mūsų nakvynės vietos. 

Vaikinas nuraudo nežinodamas, kaip reaguoti į tokią pastabą, 
tačiau atlaikė pašaipų žvilgsnį. 

- Aš irgi kai ką girdėjau. 

Įžūlus vaikis! Šaunuolis! Ne toks galiūnas, kaip Džukionas, o 
Nondionas jau jį praaugo, tačiau iš visų Brankiono sūnų jis vienin- 
telis turi tikrą ugnelę... Gaila, kad jis blaškosi nuo vienos prie ki- 
tos. Bet tame turbūt yra kažkokio žavesio, net jeigu siekiama tokių 
niekingų tikslų. O gal jis vaikinui tiesiog pavydi? 

- Na, abu mes tikrai negalėjome suklysti, - pasakė Bulrionas. 
- Tu labai daug laiko praleidi su Niada. Ar judu susižadėjote? 

Polionas pasimuistė. 

- Juk mes visai neseniai susipažinome. 

Bulrionas, kaip dera tikram šeimos patriarchui, grėsmingai su- 
siraukė. Jis negalėjo patikėti, kad jo anūkas su ta mergaite naktį tik 
gėrėjosi žvaigždėmis... Pagal Tirnų taisykles, vyras prieš guldamas 
su moterimi į lovą, susiedavo savo likimą su jos... 

- Kai kas labai greitai nusprendžia, ko jie nori. 

- Ė... Nesu įsitikinęs, ar ji sutiks. 

Bulrionas jį suprato. Dar labai jaunas. Prisiminė, kaip jį patį 
apvesdino, vos šešiolikos sulaukus. Tada jis labai pyko. Tačiau pir- 
mosios jo vedybos buvo sėkmingos. Ir po to jis taip pat elgėsi su 
visais savo vaikais bei vaikaičiais. Apvesdindavo anksti ir vertė 
juos daugintis... Juk šeima - svarbiausia. Ir kuo didesnė. Tai už- 
tikrina saugumą. Ir keista - ankstyvos santuokos buvo kaip reta 
sėkmingos. 

- Ji gera mergaitė, sūneli, be to, tikra gražuolė. Nemanau, kad 
susirasi geresnę. O ir jos gydomosios galios mums pravers. Mudu 
su Gvina po kokių poros dienų susituoksime. Kodėl negalėtume 
atšvęsti dvigubų vestuvių? Ir tu susituoktum su savo išrinktąja. 

Polionas išsigandęs aplaižė lūpas. 

- Man reikia pasikalbėti su Niada. 

- Teisingai. Pasikalbėk, tegul ji apsisprendžia. 

Bulrionas paleido Griaustinį - tegul pasivarto žolėje. Palikęs ki- 
tus vyrus prie arklių, jis nuėjo prie Gvinos ir atsisėdo šalia jos ant 
akmens. Kaip jis pavargo! Jis net prisiminti negalėjo, kada norma- 
liai visą naktį išmiegojo. Moterys sėdėjo ant žemės, todėl sėdinti 


130 


ant akmens Gvina atrodė tarsi karalienė apsupta svitos. Labai vy- 
kęs palyginimas. Elima su Aneima traukė iš krepšių maistą ir jį da- 
lino. 

- Bulrionai? 

- Kas, mano džiaugsme? 

- Leisk man surasti džolgratę. - Jis ketino prieštarauti, bet 
moteris iškart papurtė galvą. - Moteris su moterimi geriau susi- 
tars. Be to, tikriausiai ji iš Dalingo. Mudvi galime būti netgi pažįs- 
tamos. Ar kas nors sužinojo jos vardą? 

Jis pajuto palengvėjimą, tačiau tuo pačiu ir kaltę. 

- Tu įsitikinusi? - Kvailas klausimas, ir ji, žinoma, supranta. 
Bulrionui nedaug ką pavyksta nuslėpti nuo šios išmintingos mo- 
ters. 

- Taip. Įsitikinusi. 

Tamsios jos akys buvo ramios ir rimtos. O gal ji tik meistriš- 
kai sugebėjo paslėpti baimę? 

- Tu labai drąsi. Žinoma, džolgratė galėjo ir išeiti. Bet tu jok 
priešakyje. Kai pajusi, jog patekai į jos poveikio zoną, duok mums 
ženklą. Tada mes sustosime ir palauksime judviejų. 

Gvina paėmė bandelę ir obuolį, kuriuos jai ištiesė Katima. 

- Dėkoju. Ir aš paimsiu atsarginį arklį? 

- Taip, žinoma. Jei ji norės keliauti su mumis, palik jai arklį, 
tiktai prieš tai supančiok jį. Ir pasakyk, kad ji laikytųsi nuo mūsų 
per atstumą. Pasirūpinsime ja, suteiksime pastogę, bet Slėnyje ji 
gyvens atokiau nuo mūsų namų. Prie šaltinio. 

- Pasakysiu. Ir papasakosiu jai apie Raragašą. 

Juos uždengė šešėlis. 

- Bulrionai, ko tu susidedi su ta džolgrate? 

Taip suriaumoti galėjo tiktai Haimionas. Šalia pirmojo šešėlio 
atsirado dar keli. Bulrionas apsidairė: beveik visi vyrai atėjo prie jų. 
Visi tokie susiraukę, įširdę. 

Bulrionas pasisuko veidu į juos, nors jam į akis švietė saulė. 
Jis sėdėjo, o jie stovėjo. Jam buvo aišku, jog čia maištas. Nedide- 
lis, bet tikras maištas. 

Dažniausiai bet kokių nesutarimų šeimoje pradininkas būdavo 
Haimionas. Laimei. Nes jis tikras bukagalvis, ir daugelis nelabai jį 
mėgo. Po Bulriono jis buvo vyriausias šeimoje. Regis, Haimionas 
kartais manė, kad vadovauti šeimos klanui turėtų jis. Jei turėtų 
kiek daugiau proto ir patrauklumo, galbūt galėtų tuo įtikinti kai ku- 
riuos šeimos narius. Tačiau iki šiolei jam taip ir nepavyko įsigyti 
šalininkų. 

Tamnai nebuvo gražuoliai, tačiau Hatmionas, regis, įkūnijo visus 
blogiausius bruožus - didelė galva, styrantys antakiai, atsikišęs 
smakras, ilga nosis. Krūtinė bei pečiai per daug iškilę. Rankos 
stebėtmai ilgos, o kojos trumpos. Pastaruoju metu barzda pražilo, 
o ūsai liko tamsūs, todėl atrodė, jog burnos kraštai visą laiką nu- 
sileidę. 

Bulrionas nusprendė viską jiems paaiškinti. 

- Ji gali atnešti mums naudos. Įkurdinsime ją palapinėje prie 
kelio, ir jis saugos mus. Juk nė vienas priešas neprasmuks pro 
džolgratą. | 

- O kas kėsinasi prasmukti? - burbtelėjo Haimionas. 

- Laikai dabar neramūs. Nuo tada, kai įsikūrėme Slėnyje, mū- 
sų niekas nebuvo užpuolęs, bet taip ilgai nesitęs. 

Beždžionės antakiai dar labiau susiraukė. 

- “0 kuo čia dėta ta minčių skaitytoja? Ji tik pasės tarp mūsų 
nesantaiką. Matei, kas nutiko, kai sužinojome vieni kitų mintis. 

- Nieko nepasės, jei laikysimės atokiau nuo jos. O štai jei pa- 
2 kas nors svetimas... 

Cia įsiterpė Vozionas: 

- Tėve, tai nesąmonės. Jei mes visada bandysime ją apeiti, tai 
išminsime naują kelią, kuriuo galės pasinaudoti ir priešai. O jei mus 
sumanys pulti didžiulis būrys, jis prisėlins iš kitos pusės. Žinoma, 
jei apsimetę draugais, ateis keli žmonės, džolgratė juos atpažins, 
bet jie irgi ją pajus... Be to, nedidelė žmonių grupė mums nepavo- 
jinga, juk mūsų daug. Sakau, nesąmonės! 

Galvos ėmė linksėti. 

O taip! Vozionas pateikė rimtų argumentų. Tai tikras sukili- 
mas, ir ganytojas panaudojo savo ginklus. 

- Sakeisi esąs senovės žinovas, - pasakė Bulrionas. - Zardanai 
juk visada gerbė paženklintuosius. Ir džolgratai jiems padėdavo iš- 
spręsti ginčus... 

- Kokius ginčus? Juk mes ne gentis, mes tik šeima. Ar tikrai 
nori, kad džolgratė žmotų mūsų šeimyninius reikalus? Moteris įtars 
vyrą neištikimybe ir temps pas džolgratę? Ar mums šito reikia, tė- 
ve? 

Bulrionas intuityviai jautėsi suklydęs ir suvokė, j0g reikia 
trauktis. Jis nebuvo pratęs prie tokio manevro, bet kartais išmin- 
tingiausia atsitraukti. Tačiau dabar, kai šalia 90 išrinktoji, jis užsi- 
spyręs laikėsi savo. 

Senis pažvelgė į susirinkusius, mėgmdamas suvokti, ką jaučia 
kiekvienas jų. Vieni nusuko akis į šalį, kiti - ne. Čia kalta ne tik 
džolgratė! Vozionas pernelyg savimi pasitiki. Vadinasi, jiedu su 

Haimionu susikukavo kelionės metu, 0 jis, nukriošęs senis, taip bu- 
vo užsiėmęs meilės reikalais, kad nieko net nepastebėjo.. 

- Kalbi tarsi kvolas. Vargšę moterį išvarė kaip pasiutusį šunį. 
Mes, zardanai, visada padėdavome paženklintiesiems. 

Panašus į šeško Voziono veidas paraudo iš pykčio. 

- Bet mes niekada nepamiršome, kaip jie pavojingi. Ir ne vien 
tik džolgratė. Dar yra ir ivilgratė... 

- Ta mergaitė išgelbėjo man gyvybę. Negi siūlai ją išvaryti? 

- Leisk jam pabaigti, dėde, - suriaumojo Haimionas. - Tai dar 
ne viskas. 

- Ak, dar ne viskas! - Bulrionas norėjo pašokti, bet staiga nu- 
sprendė pasilikti ant akmens tarsi karalius soste. O jie aplinkui - 
prašytojai. 

- Taip! - tarsi kirviu nukirto Vozionas. - Šitas Raksalas. - 
muolgratas. 

Visų žvilgsniai nukrypo į Raksalą, kuris sėdėjo atokiau nuo ki- 
tų ant akmens ir tuščiomis akimis abejingai žvelgė į horizontą. 
Toks neįtikėtinas atsiribojimas atrodė klaikiai. 

- Kodėl tu taip nusprendei? 

- Aš jo pasiklausiau. Jis prisipažino. Ir dar pasakė, jog Gvina 
Solit irgi apte tai Žino. Nejaugi ji tau nieko nepasakė? 

Jei nepasakė, vadinasi, negalima ja pasitikėti. O jei pasakė, va- 
dinasi, Bulrionas nusprendė nesakyti apie tai sūnui. Štai kas gany- 
tojui nedavė ramybės. Gvina taip pat atsisuko į jaunuolį. Bulrionas. 
apkabino ją. 

- Taip, ji man pasakė. 

Visi piktai susižvalgė. Voziono akys grėsmingai blykstelėjo. 

- Ir tu mūsų neįspėjai? Muolgratai neša mirtį. Panorėjęs, jis 
sukels mumyse kraujo troškimą, supjudys tarpusavyje. Ir kitokio- 
mis nelaimėmis gali užleisti. 

- Kam jam šito reikia? - Vos paklausęs, Bulrionas suvokė, jog 
nereikėjo to daryti. 

- Jis juk Dalingo valdytojo sūnėnas. Jei tu šiais neramiais lai- 
kais ieškai priešų, kam kviesti į Slėnį muolgratą? 

- Zardanai... 

- Nereikia dangstytis mūsų protėviais! Tuo metu jie gyveno ne- 
didelėmis gentimis, netoli vieni nuo kitų. Žvaigždžių ligos proveržius 
jie iškart pastebėdavo, neleido negalei išplisti. Todėl paženklintųjų 
buvo nedaug. O Dalingas - didžiulis miestas, tenai tokių šimtai. Ir 
štai dabar mes turime susitvarkyti mažiausiai su trimis paženklin- 
taisiais. Kas čia kaltas? 

- Kodėl tu sakai “kas"? Mūsų gyvenimą nulemia Lemtys. 

- Lemtys gali pasitelkti žmones, paversti juos savo įrankiais. 

- Kodėl tu pasakei “mažiausiai su trimis"? 

- Kas čia ivilgratas? - paklausė Vozionas. 

- Kas? - Bulrionas žvilgsniu surado Niadą, stovinčią atokiau ir 
stebinčią įvykius didžiulėmis išsigandusiomis akimis. Polionas bu- 
vo apkabinęs merginą per taliją. Na, šitie balandėliai tikrai nėra 
maištininkai. - Ką tu turi galvoje, sūnau? 

- Gvinos Solit vaikai mirė nuo žvaigždžių negalės, - pasakė 
Vozionas. - Šimtai žmonių mirė, miestas buvo apimtas panikos. 
Bet šita moteris savo viešbutį pavertė ligonine ir pati gydė pažen- 
klintuosius. Nelabai protingas poelgis, ar ne taip? 

- Ji drąsi ir geraširgdė moteris. 

- Geraširdė. Bet drąsa tikriausiai jai buvo nereikalinga. O ką, 
Jeigu ji irgi apsikrėtė žvaigždžių liga , o po to pasveiko ir liko gyva. 

Bulrionas pajuto, kaip Gvina įsitempė, turbūt ketino kažką pa- 
sakyti. 

- Palauk! - pasakė jis. - Užkibsime tik tada, kai visą slieką pa- 
matysime. Kur tu lenki? 

Vozionas pasisuko ir pakvietė Niadą: 

- Ateik čia, vaikeli. 

Ji nedrąsiai priėjo. Polionas vis dar ją apkabinęs atėjo drauge 
su ja. Kiti pasitraukė į šalį ir praleido jaunuolius. Ganytojas nusi- 
šypsojo, bet jo šypsena negalėjo nuraminti išsigandusios mergai- 
tės. 

- Niada, kai tu gydai žmones, ar ką nors jauti? 

- Ar jaučiu sadž? 

- Taip, klausiu ar jauti, - pakartojo jis. - Ar jauti savo galią? 

Ji papurtė galvą, ir dvi surištų auksinių plaukų uodegytės su- 
lapsėjo tarsi didžiulės ausys. ; 

- Tai iš kur Žinai, jog esi ivilgratė? 

Mėlynos išsigandusios akys maldaujamai pažvelgė į Gviną. Iš- 
gelbėjo padėtį Polionas: 

- Virėja virtuvėje įsipjovė ranką, ir Niada... 

- Noriu išgirsti jos pačios atsakymą! - pertraukė jį Vozionas. 
- Kai išgydei tą moterį, ar buvo šalia Gvina sadž? 

Mergaitė tylėdama linktelėjo. 

- Juk ji dalyvavo, kai tu išgydei mano tėvą? Ir kitus, dalyvavu- 
sius muštynėse? Vaikeli, ar tu išgydei bent vieną žmogų, kai šalia 
nebuvo Gvinos Solit? 

- Nesąmonės! - suriaumojo Bulrionas. 

Sūnus atsakė tokia grimasa, jog Bulrionas pamatė jo veide tik- 
rą baimę. Jei jau Vozionas taip išsigandęs, ką turėtų jausti kiti? 

- Kažin, tėve? Kai Gviną tempęs Žmogus staiga krito negyvas, 
kas buvo arčiausiai jo? 

Suprantama, pati Gvina ir buvo... 

- Bet jeigu gydė ji, tai... - Ne, tai netiesa. Jei Niada darė ste- 
buklus pati to nesuvokdama, tai tą patį galėjo daryti ir Gvina. Arba 
ji žinojo, tik mums visiems melavo. Bulrionas negalėjo tuo patikėti. 
Tačiau kiti galėjo. 

- Ar galiu pati atsakyti? - tyliai pasakė Gvina. 

Jis pašnairavo į moterį. Jos veidas liūdnas, bet nėra jokių bai- 
mės požymių. 

- Jei nori. Bet tu neprivalai. 

Ji atsisuko į Haimioną. 

- Tu nori žinoti, ar aš buvau paženklinta Prakeiksmu? 

- Taip. Ar apsikrėtei žvaigždžių negale? 

- Nemanau. Išbėrimų ant mano kūno nebuvo. Tą naktį, kai mi- 
rė mano mažyliai, jaučiausi labai blogai, bet maniau, kad to prie- 
žastis - mano sielvartas. 

Haimionas gūžtelėjo pečiais, neramiai pašnairavo į Vozioną, ti- 
kėdamasis jo palaikymo, po to piktai šyptelėjo: 

- Tu slaugei ligonius, tačiau pati neapsikrėtei? Beprotybė! 

Bulrionas pajuto, kaip Gvina krūptelėjo: 

- Taip. Norėjau apsikrėsti. Iš pradžių mano vyras, po to vai- 
kai. Aš piktinausi Lemčių sprendimu: tegul jau iki galo pabaigia sa- 
vo darbą, pasiima ir mane. 

Stojo 1lga, pilna siaubo tyla. Po to Bulrionas pasakė: 

- Bet tu neapsikrėtei'? 

Ji kreipėsi į Haimioną: 

- Aš tikrai manau, kad ne. Nors negaliu jums to įrodyti. 
Žvaigždžių ligą juk nesunku pastebėti. Niada buvo nuo galvos iki 
kulnų nuberta žydromis dėmėmis. Visa jos šeima mirė. Kol liga 
siautėjo, iš miesto pabėgo daug žmonių. Ar kas nors mėgino apsi- 
gyventi jūsų Slėnyle, Haimionai sadž? 

- Buvo tokių, - burbtelėjo jis. 

- Ir ką jūs darėte? 

- Neįsileidome jų, - pasakė Vozionas. - Kai siaučia tokia liga, 
svetingumo taisykles tenka pamiršti. 

- Bet kaip? Kaip juos išsiųsdavote? - Ji vis dar kreipėsi kalbė- 
dama į vyriausią iš jų, ir dabar Bulrionas suprato kodėl. Gudruolė 
Gvina sadž! 


135 


Haimionas piktai susiraukė, jo veidas pasidarė dar baisesnis 
nei paprastai. 

- Mes pasiųsdavome ginkluotus žmones ir sustabdydavome 
juos. Duodavome jiems antklodžių bei maisto, jei to reikėdavo. Ir 
įspėdavome, kad per dvi dienas jų nė kvapo neliktų. 

- O tu buvai tarp tų ginkluotų žmonių? 

- Taip. 

- Vadinasi, buvai priartėjęs prie jų? Ir taip pat galėjai apsikrės- 
t. 

- Ne! - suriaumojo jis išsigandęs. Kažkas iš stovėjusių šalia 
pamėgino pritarti Gvinai. 

Staiga moteris nusijuokė. 

- Taip! Jeigu aš galėjau nežinoti, tas pats galėjo nutikti ir tau! 
Suprantu, jog tai mažai tikėtina. Juk tu būtum apkrėtęs kitus. Ir 
ant jų kūnų pasirodytų dėmės. Aš tik norėjau tau parodyti, kur gali 
nuvesti tokios prielaidos. 

- Nedrįsk taip juokauti! - sušuko Vozionas. 

- Aš nejuokauju. Kaip ir Haimionas sadž. 

Gudruolė! Gvina visaip mėgino parodyti, jog maišto kurstyto- 
jas Haimionas. Ji iškart suprato, jog Haimionas turi mažesnį kitų 
palaikymą, negu Vozionas. Ir paliko ganytojui šansą apsimesti, jog 
jis čia niekuo dėtas. 

- Bet juk tai įmanoma, - linksmai pasakė Bulrionas. - Galbūt 
kas nors iš mūsų ivilgratas, tik pats to nežino. Pasiekę namus, nu- 
statysime, kuri iš mūsų gražuolių turi gydomųjų galių. 

Vozionas nebuvo pasirengęs sudėti ginklus. Jis apsidairė, ke- 
tindamas įsitikinti, ar jo šalininkai vis dar su juo. 

- Bet tu sutinki, jog Gvina Solit galėtų būti paženklinta Ivilės 
Prakeiksmu? 

Bulrionas dar tvirčiau apkabino Gviną. 

- Tai įmanoma, bet vargu ar taip yra. 

- Juk gali būti, kad Niada ivilgratė, o Gviną paženklino Pra- 
keiksmu kita Žvaigždė? 

Tai štai kas! Muolgratė. Jie galvoja, jog Gviną paženklino Aist- 
ra. Štai kodėl jų gerbiamas Senis pametė protą dėl moters, kuri ke- 
turiomis dešimtimis metų už jį jaunesnė. Vakar naktį kaip koks 
paauglys kvailiojo krūmuose, ir jie nusprendė, kad jų patriarchas 
pakerėtas. Tai dar blogiau, nei senatvinis smegenų suminkštėji- 
mas. Pažvelgęs į išsigandusius artimųjų veidus, jis suprato, jog 
Haimionas negalėjo šito sugalvoti. Tai Voziono planas, ir jo argu- 
mentai beveik įtikinami. 

- Tai ką tu turi galvoje, sūnau? 

- Kad mums reikia nerimauti ne dėl trijų, o galbūt dėl keturių 
paženklintųjų. Mes juk ne gentis, tėve, mes tik didelė šeima. Vienu 
paženklintuoju dar galėtume pasirūpinti, bet net keturi... 

Bulrionas pakilo. Jo kantrybė baigėsi. 

- Iš dalies tu teisus, sūnau. Gal aš paskubėjau, pasiūlęs džolg- 
ratei pagalbą. Ir nemaniau, kad Raksalas paženklintasis, kai suti- 
kau, kad jis mus lydėtų. Sugrįžę, patikrinsime, ar gali Niada panai- 
kinti gumbą iš Sodžimos krūties. Tuo metu Gvinos Solit nebus ša- 
lia. Jei mergaitei nepavyks, tada pamėgins Gvina. Juk viskas pa- 
prasta, ar ne? 

- Bet... - pradėjo Vozionas. 

- O kol kas elgsimės taip, kaip aš sakau. Vešimės į namus 
Raksalą ir Niadą. Ir džolgratei leisime sekti paskui mus. Manau, 
visi girdėjote, ką sakė Labranca apie Akademiją Raragaše. Visus 
juos nusiųsime tenai. Sutinkate? 

- O... - prasižiojo Haimionas ir nutilo. 

Bulrionas neatitraukė akių nuo Voziono. Jis dabar buvo maišto 
ašis. Haimionas daugiau nebeturėjo jokios įtakos. 

- O kaip Gvina Solit? - neatlyžo Vozionas. 

Štai kas! Jei Bulrionas nesusidoros su maištininkais dabar, tai 
rytoj, sugrįžus į Slėnį, jis nustos būti šeimos galva. Iš jo liks tiktai 
sena griuvena. Matyt, Gvina irgi tai suvokė, nes ji pakilo nuo ak- 
mens ir atsistojo šalia Bulriono. Jis vėl apkabino moterį. 

- Planas toks, - suriaumojo Bulrionas. - Ketinau jums pasakyti 
per pietus. (Tai buvo melas: jis tik dabar sugalvojo.) Mudu su Gvi- 
na nutarėme susituokti, kai tik ženklai bus palankūs. Ir tada nuve- 
šime į Raragašą paženklintuosius. Tikiuosi, ką nors iš jų parsivežti 
atgal, nes... 

Gvina nustebusi krūptelėjo, bet nutylėjo. 

- Tu? - sušuko Vozionas. 

- Ar kas nors ne taip? - grėsmingai paklausė Bulrionas. - Tu 
ką, sūnau, nori pasakyti, jog aš per senas sėdėti balne? 

- Ė... ne, tėve. 

- Tai gerai. Tikriausiai nesi girdėjęs apie medaus mėnesį. Tai 
senas kvolų paprotys, ir jis man patinka. Tai kelionė, į kurią iš- 
vyksta jaunavedžiai iškart po vestuvių. Taigi, mudu su Gvina vyk- 
sime į Raragašą. Paimsime tris paženklintuosius ir dar ką nors. Po 
to sugrįšime. Ar gausime tavo leidimą?! 

Vozionas pasidavė. 

- Žinoma... ne... norėjau pasakyti, jog tau mano leidimo nerei- 
kia. 

- Taip. Nereikia! - suriaumojo Bulrionas. - Galbūt tu įsivaiz- 
duoji, jog gynyba - tai tik tvirtos sienos. Ir to pakanka? Tu klys- 
ti. Tai dar ir Žmonės, ir strategija, ir žvalgyba. Karpanai perėjo Nil- 
dą ir įsiveržė į Nimbudiją. Čia mes neturime supratimo, kas vyksta 
likusioje Kvolijos dalyje. Todėl aš važiuosiu ir viską sužinosiu. Ir 
pasiimsiu su savimi kiek protingesnius vaikinus - tegul pasisems 
patirties. Metas mums auginti karius, ne tiktai žemdirbius. Ar kas 
nors nori man paprieštarauti? 

Vozionas pažvelgė į Haimioną. Haimionas pažvelgė į Vozioną... 
Po to visi nuleido akis. Maištas baigėsi, ištirpo, kaip nakties šerkš- 
nas, pašildytas ryto saulės. Bulrionas atsisėdo ir pradėjo valgyti. Jo 
širdis daužėsi, rankos drebėjo. 

- Tu iš pat pradžių šito norėjai? - sušnabždėjo jis. 

Gvina žvalgėsi į aplinkinius ir oriai kramtė kvietinę bandelę. 

- Būtent, - ištarė ji, net nepažvelgusi į Bulrioną. - Prisiekiu 
Dvejybės Dievu, Bulrionai Tirnai, aš myliu tave! 

Jam norėjosi kniaukti iš laimės. 

- Tai ir gerai, - pasakė jis. - Nes aš MANE taip pat myliu. 

Ji paspringo, ir abu linksmai nusijuokė. 

- Tai karvidės, - pasakė Bulrionas. - O dirbtuvės štai ten - 
žaizdras, kalvė, puodų dirbtuvė ir visa kita. Mes tas patalpas pa- 
statėme toliau nuo namų. 

Jie leidosi į Tirnų Slėnį. Jis visas skendėjo žalumoje. Aplinki- 
nės kalvos buvo tokios derlingos, kad mišku apaugdavo stebėtinai 
greitai. Besileidžianti saulė rožine šviesa apgaubė laukus, ganyklas, 
gyvenvietę, kuri pasirodė besanti kur kas didesnė, nei Gvina tikė- 
josi. Tik dabar moteris iš tikrųjų suprato, kokia didžiulė šeima, ku- 
rią sudaro trys šimtai žmonių. Jų pasitikti skubėjo vyrai, moterys, 
vaikai... bėgančiųjų vis daugėjo. Ypač daug buvo vaikų. Priekyje, 
triukšmingai lodami, bėgo šunys. 

Bet namai! Gvina pasibaisėjo. Ji turėjo apie tai pagalvoti. Tu- 
rėjo žinoti... Kodėl ji nenorėjo galvoti? 

Tuo tarpu Bulrionas toliau didžiuodamasis viską aiškino - rodė 
jaunai nuotakai viso savo gyvenimo darbo vaisius. Ak, Bulrionas! 
Gvina jokiu būdu negali leisti, kad jis pamatytų savo valdas jos aki- 
mis. Jis juk dabar matė žydinčią, išaugusią gyvenvietę tenai, kur 
kadaise prieš jo akis buvo tuščias slėnis. O Gvina matė... ne, net 
"galvoti apie tai baisu... jinai matė apgailėtiną varganą skurdą. 

Gvina neapsakomai pavargo. Ilgas sėdėjimas balne išsekino 
fiziškai, o susitikimas su džolgrate atėmė dvasines jėgas. Tai Džo- 
da Kavit, nelaiminga moteris. Ji gyveno Upės gatvėje, už dviejų 
sankryžų nuo Gvinos viešbučio. Jos turėjo bendrų pažįstamų, ta- 
čiau iki šios dienos susitikusios nebuvo. Žvaigždžių negalė nusinešė 
visą jos šeimą - vyrą, vaikus, tėvus. Daugelį mėnesių moteris su 
niekuo net nesikalbėjo, todėl dabar su didžiausiu dėkingumu priėmė 
Bulriono pasiūlymą, kurį perdavė Gvina: atokesnė vieta, kur ji ga- 
lės miegoti, ribotas bendravimas su Slėnio gyventojais... Žodžiu, 
draugai kažkur toliau, per atstumą. Gali juos stebėti, bet prieiti ar 
bendrauti negalima. Ir visą kelionės laiką jos vieniša figūra šmėža- 
vo toliau nuo Tirnų kolonos, nuolat primindama apie išmintingą 
šeimininko sprendimą. 

Iki susitikimo su šita moterimi Gvina nežinojo, kas yra vienat- 
vė. 

- „pirmoji pilis buvo dar senesnė, - pasakojo Bulrionas, - se- 
nesnė už pačią imperiją. Tiesiog krūva griuvėsių. Mes kasame juos 
ir vėl statome tvirtovės sienas. Tai bus pats didžiausias įtvirtini- 
mas mūsų kraštuose. Ir priešai jį apeis, ieškodami lengviau prieina- 
mo grobio. | 

Gvinos mintys tarsi plaukiojo rūke, bet ji mėgino suvokti, ar 
Bulrionas teisingai mąsto. Juk gali būti, jog patyrusių plėšikų grupė 
kaip tik nuspręs, jog įtvirtinimas, kurį gina žemdirbiai, bus jiems 
tinkama prieglauda, ir jį verta pasisavinti... Reikės rytoj sužinoti 
Raksalo nuomonę, juk jis kariškis. 

Pasitinkantieji jau atbėgo visai arti. Juos vijosi keli rateliai, no- 
rėdami patys pirmieji pasveikinti patriarchą, sugrįžusį namo sveiką 
ir gyvą. 

Bet jų visų laukė netikėtumai. Ne tik stebuklingai išgijęs šeimos 
galva, ne tik netikėta jo nuotaka Gvina, kuri dabar, po dviejų dienų 
kratymosi balne po kaitria vasaros saule, atrodo kaip tikra kaliausė. 
Jų laukė susitikimas su paženklintaisiais - Raksalu, Niada bei Džo- 
da... 

O Gvinai taip pat reikia pasirengti netikėtumams. Galbūt yra 
kas nors dar baisiau už namus? Zardanų namai. Ji turėjo susiprasti, 
jog Tirnai gyvens tokio tipo namuose. Keturiasdešimt devyni na- 
mai, pasakė Bulrionas. Kai Polionas apsives su Niada, visi bendro- 
mis jėgomis pastatys dar vieną. 

APVALŪS namai. Lūšnelės. Ratu į žemę sukasti mediniai stul- 
pai, pintos sienos, užtepliotos baltu moliu, šiaudiniai kūgio formos 
stogai. Plūkta asla arba plokščiais akmenimis išklotos grindys. Bū- 

tent taip zardanai statė savo lūšneles. O viduje - tik viena patalpa. 
Penkios dešimtys namų trims šimtams žmonių... Kiekviename po 
šešis ar septynis gyventojus. Ir jie visi viename kambaryje. 

Antroji Bulriono žmona mirė prieš trejus metus. Kažin, kiek 
vaikų dar tebegyvena drauge su tėvu? Galbūt jis jau pasakė Gvi- 
nai, O ši neišgirdo, todėl dabar nepatogu vėl klausti. 

Kodėl ji nesuprato, jog Tirnai gyvena lūšnose? Vozionas mėgi- 
no ją įspėti, tačiau ji neklausė. Bet juk Gvina nėra kvaila! Meilė ak- 
la, tačiau ji nėra įsimylėjusi iki beprotybės. Nors ir žinodama, kas 
jos laukia, turbūt būtų taip pat pasielgusi. Juk neketina dabar 
sprukti atgal. Tik kažkoks slegiantis jausmas - tarsi ją apgavo. Kas 
ir kodėl taip padarė? 

Ji prisiminė, jog pastaruoju metu negirdėjo paslaptingų jai pa- 
tariančių balsų. Kaukšėdami kanopomis juos pasitiko pirmieji rai- 
teliai. Beveik vieni paaugliai. Jie visai nekreipė dėmesio į Bulrioną 
su Gvina, o apsupo Polioną ir jo baltaplaukę palydovę. Polionas, 
pasipūtęs kaip povas, juos supažindino. 

Artėjo ir bėgančiųjų minia. Žinoma, priekyje bėgo berniukai. 
Jie linksmai šūkavo, juokėsi. Deja, Gvinai jie priminė pakvaišusią 
minią, kuri Dalinge vaikydavo paženklintuosius ir juos žudydavo. 
Jie sustojo. Bulrionas liepė Gvinai nulipti nuo arklio... Ir ją prari- 
jo minia. Čia tas, o ten anas... Vardai, vardai... Dešimtys Tirnų - 
tvirti, plačiapečiai, juodaplaukiai. Šalia jų - vyrai ar žmonos. Dau- 
gelis jų taip pat zardanai, bet yra ir kvolų, netgi šviesiaplaukių. Aiš- 
kinimai. Besišypsantys veidai. Stiprios, ją apkabinančios rankos. 
Rankų paspaudimai. Nuospaudomis padengti žemdirbių delnai lie- 
čiasi prie jos delno. Ji nerangi, apsiavusi didžiuliais batais Žengia 
duobėtu keliu. Aplinkui juokas, sveikinimai. Jauni bei seni stambūs 
vyrai, stambios moterys. Daugelis moterų ant rankų laiko kūdi- 
kius. Vaikai čia svarbiausia ir jų daugiausia. Gvina iki juosmens 
suposi vaikų jūroje. Dabar jie visi + jos Žmonės. 

Ji atsidūrė gyvenvietėje tarp apvalių namų labirinto. Purvina, 
padengta lipniu prakaitu, pavargusi. Bet negalima parodyti savo sil- 
pnumo. Ji išdidi, o ir apie Bulrioną reikia galvoti. Po kojomis pai- 
niojosi vištos bei paršiukai. Šunys isteriškai lojo. Bulrionas kažkur 
dingo, o aplinkui nepažįstami žmonės, svetimi... 

Ir staiga balsas-išgelbėtojas Dalingo tartimi ištarė: 

= Mes jau buvome susitikusios, Gvina sadž. 

Iš Žmonių jūros išsiskyrė nedidukė liekna moteris, maždaug 
Gvinos bendraamžė. Prie krūtinės ji glaudė miegantį kūdikį. Kitą, 
vos išmokusi vaikščioti mažylį, laikė už rankos. Jos veidas tarsi ir 

matytas. Stambus, nederantis prie trapios figūros. Tačiau šypsena 
nuoširdi, matyti, jog moteris protinga, su vidine ugnele. 

- Susitikusios? Atleisk, aš... 

- Mano vardas Šupė. Čia mane vadina Šupima. Manau, tu grei- 
tai Čia tapsi Gvinima. Anksčiau aš esu dirbusi “Viešbutyje Fenikso 
gatvėje". 

Gvina pamėgino susikaupti ir ką nors prisiminti, tačiau jai ne- 
pavyko. 

- Apgailestauju, tačiau neprisimenu. 

upima nusijuokė: 

- Zinoma! Mes niekada nebuvome iš tikrųjų pažįstamos. Tada 
Kerpas sadž mergino tave, ir aš keletą kartų judu mačiau. Supran- 
tama, tu manęs neįsiminei. Užjaučiu... Tu turbūt nenori, kad kas 
nors tau primintų... Suteik man tokią garbę - pernakvok mūsų na- 
muose. 

Gvina pasijuto žmogumi, kuris kabinasi šiaudo. Moteris... ji 
panašiai mąsto, ji supras, kai to prireiks. 

- Bet Bulrionas... 

Šupima vėl nusijuokė, patogiau paėmė kūdikį. 

- Judu dar nevedę. Iki to] tau nedera gyventi su juo po vienu 
stogu, Gvina sadž. Jie visi labai nustebtų! Mes, žinoma, turime 
svečių namus, tačiau šiuo metu tenai gyvena žmogus. O mano na- 
muose tu būsi laukiama viešnia. 

Aplinkui stovėję Žmonės pritariamai šypsojosi ir linksėjo. 

- Tu labai gera, Šupima. Bet tikriausiai tavo vyras... 

- Tu su juo pažįstama, jis juk buvo nuvykęs į Dalingą. Gerai 
dar, kad galiu juo pasitikėti. Juk tas miestas - visų bėdų lizdas. 

- Tu tiesiog jį mirtinai prigąsdinai, - pasakė kažkuris iš vyrų, ir 
visi pradėjo kvatoti. 

- Dabar pasakysiu jam, kaip tu prie manęs klijavaisi, Konio- 
nai! 

Vyriškis apsimetė baisiai išsigandęs, ir vėl visi nusijuokė. Šei- 
mMyniniai, svetimiems nesuprantami juokeliai. Metai... kiti, ir Gvina 
taps viena iš jų. 

- Eime! - pasakė Šupima ir pasisuko, rodydama kelią. - Mano 
vyras Džukionas, Gvina sadž. Ar tu jį pažįsti? 

- Na, taip. Tas milžinas. 

Miniatiūrinė moteris nušvito iš išdidumo: 

- Drūčiausias 18 visų Tirnų. 

Eidama paskui 14 žmonių minioje, Gvina pasakė: 

- Jis man atskubėjo į pagalbą. Mane užpuolė girtas žmogus, o 
Džukionas vienu smūgiu jį nukirto. 

- Taip? - moteris susiraukė. 

- Buvau jam labai dėkinga. 

- Na, tada gerai. 

Tačiau moters veidas rodė ką kitą. Ir nieko gero čia nebuvo. 
Šupima mielai būtų tvirčiau pririšusi vyrą prie savęs ir laikiusi ant 
trumpo pavadėlio... Suaugusieji palydovai po truputį tirpo. Net šu- 
nys, iš pradžių uoliai uostinėję Gvinos pėdsakus, nustojo ja domė- 
tis. Tik vaikai, vis dar įsmeigę į moterį akis, niekur iš čia nesitrau- 
kė. Jai tvinksėjo smilkiniuose, skaudėjo visą kūną. Apeini šitą namą 
- ir į dešinę, apeini kitą - į kairę. Kodėl čia nėra normalių gatvių? 
Maisto kvapas, vištų mėšlo, vaikų... Ar po keleto metų Gvina taps 
panaši į šitą moterį? Drabužiai iš šiurkštaus pačių austo audinio, 
kūdikis ant rankų, į sijoną įsikibęs kitas. Nelabai panašu į Gviną 
Solit. Po kelių dienų ji taps Gvinima Tirn. Ji bus kitokia. 

Dabar moteris pastebėjo, jog namai vis dėlto išdėstyti tam tikra 
tvarka. Jie sugrupuoti po penkis arba šešis taip, kad visos durys 
veda į apžėlusį žole bendrą kiemą. Šupima pasuko prie juodos sky- 
lės baltoje sienoje. Iš šonų stovėjo du suoliukai. Iš po kojų pasipylė 
išbaidytų vištų pulkas. 

Viduje maloni vėsa, tačiau trūksta šviesos. Kvepia dūmais, 
maistu. Langų nebuvo, šviesa krito iš durų angos bei iš po gegnių 
- stogas nebuvo prigludęs prie sienų. Pasieniais lovos, verpstas, 
viduryje kambario židinys. Ir daugiau nieko. Vadinasi, jie valgo, 
sėdėdami ant grindų. Puodai bei keptuvės, maišai drabužių, pinti- 
nės su daržovėmis. Nuo lubų nukarę pundeliai kvepiančių žolelių. 
Pirmykštis skurdumas, tačiau tame paprastume jautėsi keistas Ža- 
vesys. Gyvenimas tokiuose namuose turėtų būti nutolęs nuo intri- 
gų bei politikos. Maistas, miegas, meilė - štai kas čia svarbu. Ir 
nieko daugiau. 

Ne, tr dar vienas dalykas... Skudurėliu uždengtas kibiras su 
vandeniu. Jis patraukė moters dėmesį. Labiau geidžiamas, nei iš- 
kilmingi pietūs iš septynių patiekalų. 

- Nusirenk ir nusiprausk, Gvina sadž, - pasakė namų šeiminin- 
kė, atsargiai guldydama ant lovos kūdikį. - Tuoj surasiu tau švarius 
drabužius. 

- Aš kai ką atsivežiau, tik nežinau, kur nuvedė arklius.(Ar kas 
nors prisiminė džolgratę?) 

- Miestietiški drabužiai čia netinka. Ir nesirūpink dėl Senio... 
dėl Bulriono sadž. Jis netrukus tave susiras. Tikriausiai pavargai 
kelionėje? 

Stengdamasi nepastebėti niekuo neuždengtos durų kiaurymės, 

pažvelgusi į du vaikus, Gvina nusivilko prisigėrusius prakaito dra- 
bužius, atsiklaupė prie kibiro ir paėmė į rankas skudurėlį. Vanduo 
šaltas ir toks gaivus. Paprasti džiaugsmai teikia tiek daug malonu- 
mo. Atrodė, jog kiekvienas vėsus skudurėlio prisilietimas nuima 
nuo jos pečių vieną rūpestį po kito. Ji palenkė galvą, norėdama 1š- 
siplauti plaukus. Vaikai tylėdami stebėjo svetimą moterį. Kai pareis 
namo Džukionas... 

Šupima rausėsi drabužių maiše linksmai kažką niūniuodama. 
Po to nusijuokė: 

- Regis, tu būsi nuotaka net trumpiau, negu aš, Gvina sadž! 

- Vadink mane tiesiog Gvina. Arba Gvinima. Reikia pratintis. 
Tai tiesa, viskas įvyko labai greitai. 

- Su manimi buvo panašiai. Jis toks galingas, gražus, toks ge- 
raširdis... Tarp mūsų viskas išsisprendė per keletą minučių. Ir aš 
niekada nesigailėjau. Esu mylima taip, kaip bet kuri moteris gali tik 
svajoti! 

- Dėkoju. Tavo žodžiai mane ramina. 

- Jie paprasti žmonės. Jei esi gera, greitai tapsi Čia savu žŽmo- 
gumi. 

Kaip keistai pasakyta! Iš kur gali Žinoti, kiek tavyje to gėrio? 
Kažkas ją atvedė čia. Bet ar tai gėris? 

- Čia gyvenimas nelengvas. - Šupima padėjo šalia Gvinos sijo- 
ną bei trinyčius, o maišą įkišo atgal į vietą. - Bet tai suteikia 
džiaugsmo. Gyventi dorai, duoti pasauliui naują gyvybę - argi ne 
taip nurodo mums Lemtys. Priimti viską, kas tau duota ir atrasti 
tame džiaugsmą. 

- O tu tikra filosofė! - Gvina apsirengė, mėgaudamasi šiurkš- 
čių darbužių prisilietimu prie kūno. 

Džukiono žmona nusijuokė: 

- Esu įsimylėjusi motina. Kitiems dalykams man nebelieka lai- 
ko. 

- To pakanka. 

Šupima apžiūrėjo savo viešnią nuo galvos iki kojų. 

- Man - taip. Bet nesu įsitikinusi, jog tau to pakaks. Palauk, 
tau reikia šukų.... štai. Leisk, aš... - Ji išgręžė Gvinos plaukus ir 
pamėgino supinti juos į kasas, kaip pynėsi zardanų moterys. Bet jie 
buvo per trumpi. Moteris piktai sučepsėjo liežuviu. 

- Ačiū. Bet kodėl tu manai, jog man reikia daugiau? 

- Net nežinau. Tu išsilavinusi. 

- Ar dėl to esu menkesnė už tave? 

- Galbūt kažkuria prasme taip. O kai kur - atvirkščiai. Jau 

temsta. Aš tave palydėsiu į Senio namus. Jis juk lauks tavęs vaka- 
rienės. - Šupina sukikeno. - Tik nesitikėk, kad jus paliks vienu du. 

Panašu į grėsmingą įspėjimą. Vyresnieji sūnūs nori išbandyti 
svetimą moterį. O ypač jų žmonos. 

- Kas rūpinasi jo namais? 

- Harima, nes Gailima pavasarį ištekėjo. Bet mergaitei tik ketu- 
riolika, todėl kaimynės stengiasi jai pagelbėti. Nors ji pati nenori to 
pripažinti. 

Gvina giliai atsiduso. 

- O kiek ten jų dar? 

- Dviese. Džilionas ir Nozionas. Jie jaunesni. - Moteris padrą- 
sinamai patapšnojo Gvinai per petį. - Bet zardanų vaikai puikiai iš- 
auklėti, jie žino, kada reikia kietai miegoti. - Tai buvo akivaizdi 
užuomina, jog šiuose Šupimos namuose Gvina taip pat turės kietai 
miegoti. - Eime, aš tau parodysiu. 

- Aš Žinau kelią, - pasigirdo kažkieno balsas. Moteris net pašo- 
ko iš netikėtumo. Tirštėjančioje durų kiaurymės prieblandoje ryš- 
kėjo siluetas. - Aš ją palydėsiu, - linksmai pridūrė balsas. 

- Tibalas Frainitas! Kaip tu čia atsidūrei? 

- Manau, kad atėjau pėsčias. Bent jau kojos nusėtos pūslėmis. 

- Bet... - Gvina pašnairavo į Šupimą. Ta buvo nė kiek nema- 
žiau apstulbusi. - Ką tu čia veiki? 

- A-a! - pasakė šulgratas. - Atėjau pašokti tavo vestuvėse. Ko 
gi daugiau? 


26. 


Apimta netikėto įniršio, Gvina žengė pirmyn, išstūmė jaunuolį 
už durų ir pati išėjo iš paskos. Bet ir čia buvo tamsoka. Moteris 
matė jo pamuštą akį bei sutrikusią šypseną. Jis ir liko toks pats iš- 
tįsėlis lėtapėdis jaunuolis, kokį Gvina pažino Dalinge. Toks pats 
atlapaširdis ir tuo pačiu paslaptingas. 

Už kelių žingsnių stovėjo būrelis vaikų ir įdėmiai stebėjo juos. 
Be abejo, Šupima taip pat stovėjo prie durų, gaudydama kiekvieną 
garsą. Pakako ir kitų akių bei ausų. Nuo šios dienos visas jos gy- 
venimas šiems žmonėms bus tarsi atversta knyga. Jai teks išmokti 
pakęsti, prisitaikyti... Tai kodėl gi nepradėjus nuo šios minutės? 

- Labranca man papasakojo apie tave. 

- Jiems nepatinka, kai tik jie sužinos. 

Reikia sakyti NEPATIKS! 


144 


- Aš jiems nesakysiu, - pažadėjo moteris. 

- O aš pasakysiu. Eime ir pakeliui kalbėsime. 

“Pasikalbėsime"". 

Ji nenoriai nuėjo su jaunuoliu. 

- Ar tu Žinai ateitį? 

Jis atsiduso, prisiderino prie jos eisenos. 

- Taip pat puikiai, kaip tu Žinai praeitį. 

- Vadinasi, žinojai, kad gausi į akį nuo Liamo? 

- Kas? Ak, štai kas atsitiko. Kad ir kas man užvožė, bet skau- 
da kaip reikalas. 

Jos smegenys atsisakė galvoti apie ką tik išgirstus žodžius. Ji 
pažvelgė į Tibalą, bet jo veidas vakarėjančio dangaus fone atrodė 
juodas. Tiesiai virš jo galvos kabėjo siauras Availės pjautuvas. 

- Kaip tu sugebėjai taip greitai atsidurti čia, jei keliavai pės- 
čias? 

- Nežinau. - Jis prislopino balsą, ir garsai beveik ištirpo žolės 
šiurenime. - Tu žinai, jog esu šulgratas. Matau ateitį ir nieko neži- 
nau apie praeitį, Gvina. Truputį prisimenu tik tai, kas nutiko visai 
neseniai. Štai dabar buvau užėjęs į Džukiono namus, norėdamas 
susitikti su tavimi. O kur buvau prieš tai, nesu įsitikinęs. Turbūt 
svečių namuose. Viskas labai greitai išnyksta. 

Nieko stebėtino, juk šulgratai lėtai kraustosi iš proto. 

- Tai papasakok man apie ateitį. 

- Nuvesiu tave į Bulriono namus, ir tu vakarieniausi su juo ir 
kitais žmonėmis. 

- Tą aš ir pati Žinau. 

- Todėl ir galėjau pasakyti, jog bus būtent taip. 

- Kas? 

Staiga jis sustojo. Gvina pasisuko į jį. Dabar ji matė jaunuolio 
veidą. Šviesos blyksniai krito ant smakro, nosies... Veide toks gi- 
lus liūdesys. O gal tai tik šviesos žaismas, tik dangaus atspindys 
beviltiškose jo akyse? Tamsoje ji negalėjo įžiūrėti keistos akių i1š- 
raiškos, tačiau neabejojo, kad jis žiūri kažkur pro šalį. Ir tai su- 
prantama. Juk šulgratai mato žmones ne taip, kaip visi kiti. Mato, 
kokie jie bus, žvelgia į ateitį. 

- Aš tau tai paaiškinsiu rytoj, Gvina sadž. Dabar nėra laiko. Aš 
žvelgiu į ateitį, matau ją, bet negaliu tau pasakyti. 

- Kodėl? - pasipiktino moteris. 

- Būtent tai ir pamėginsiu tau paaiškinti. Ir tu suprasi. Žinoma, 
dabar tau šito nepakanka, tu nepatenkinta. - Jis vėl lėtai pajudėjo 
pirmyn. 

- Suprantama. Kodėl tu manimi domiesi? Kodėl buvai atkelia- 
vęs į Dalingą? 

- Ar aš ten buvau? Turbūt. Kada nors tu man apie tai papasa- 
kosi'? 

- Kaip suprasti “kada nors'? 

- Juk tu ne visada savo prisiminimus gali patalpinti laike, ar ne 
taip? Ir aš taip pat. Tik ateityje, o ne praeityje. 

Jis kurį laiką tylėjo, buvo paniuręs. Po to ištarė: 

- M-m, taip. 

- Tu nesi įsitikinęs? 

- Nesu įsitikinęs, ar saugu apie tai kalbėti. 

Kokia kvailystė! Jis gali ko tik nori prikalbėti, vis tiek negalima 
nieko patikrinti. 

- Labranca man sakė, jog šulgratai visą laiką meluoja. 

- Kai kurie, - liūdnai ištarė Tibalas. - Aš stengiuosi to nedaryti, 
tačiau kartais nebelieka pasirinkimo. Aplinkybės susiklosto taip, 
jog privalai arba nutylėti, arba pameluoti. Aš matau tik vieną atve- 
Jį, kai tau pameluosiu. Bet prašau daugiau nieko manęs neklausinė- 
ti! Praeities aš nepamenu, 0 apie ateitį nedrįstu kalbėti. Galiu tik pa- 
sakyti, jog džiaugiuosi tave matydamas. Ir tai tiesa. Nesakysiu, 
kaip džiaugiuosi, kad tavo kelionė buvo sėkminga, nes aš žinojau, 
kad būtent taip ir bus... Štai čia. 

Jis ėjo išoriniais takeliais, vengdamas kiemų, kur švietė durų 
kiaurymės. Moteris džiaugėsi, kad jaunuolis žino, kur eina. O ji pati 
Jau seniai nenutuokė, kur jie atsidūrė. Jis galėjo vedžioti ją ratais, 
sukti aplinkui, vis tiek Gvina nesuprastų. Tačiau gerai suvokė: Ti- 
balas žino apie ją daug tokių dalykų, kuriuos jai pravartu būtų su- 
žinoti. 

Dabar namuose sužibo žiburiai, ir po stogais atsirado šviesos 
juostos. Vaikai dainavo, suaugusieji juokėsi. 

- Kodėl, Tibalai? Kodėl tu sekioji man iš paskos? Juk žinojai, 
kad čia atvyksiu? 

- Pernelyg daug klausimų. Atsakymus tu gausi. Būtinai. Galiu 
tvirtai tau pažadėti. 

Tamsoje suurzgė šuo. Tibalas nekreipė į jį jokio dėmesio. Mo- 
teris suprato, jog tai nieko nereiškia. Jis juk nemėgino išvengti Lia- 
mo kumščių, nors žinojo apie tai. 

- Jau atėjome, - pareiškė jis. - Štai tavo namai. Eik, paragauk 
kaimiškos vakarienės, o aš pasikalbėsiu su Raksalu Radaitu. Jis 
muolgratas. Įdomus žmogus. 

- Tu jį pažįsti? 

- Dar ne. 

- Iš kur gali žinoti, kad dar jo nepažįsti? 

- Todėl, kad jis manęs nepažįsta. - Tibalas kiek patylėjo ir 
liūdnai pasakė: - Tu prie šito priprasi, Gvina Solit. Galiu tau pasa- 
kyti, jog tavo atvykimas čia - reikalingas. Ir svarbus. Labai svar- 
bus. Ne tik tau, bet ir daugeliui kitų žmonių. | 

Vadinasi, aiškiaregiai tokie pat dviprasmiški, kaip ir dangaus 
ženklai? 

- Svarbus? Geriems ar blogiems darbams? 

- Žinoma, geriems. 

Gvina paėmė jo ranką ir paspaudė: 

- Dėkoju. Ar gali paaiškinti, kodėl man tai pasakei? 

Jis palaikė jos ranką savojoje. 

- Todėl, kad tai nieko nepakeis. Tu ir žinodama paslaptį pada- 
rysi tai, ką privalai padaryti. Atskleisdamas ją, aš nieko nepakei- 
čiau, tik išvadavau tave nuo bereikalingo nerimo. 

Jis priglaudė moters pirštus prie lūpų. 

Po to apsisuko ir dingo naktyje. 


27. 


Džasburas nusprendė, jog Juodajai Įlankai labai tinkamai pa- 
rinktas pavadinimas. Tai kelios lūšnos tarp kopų, suręstos iš rąst- 
galių. Šioje vietoje į jūrą įtekėjo mažas meldais apaugęs upeliukas, 
0 jo Žiotyse susidarė užutekis. Jis buvo toks nedidelis, jog čia ne- 
galėjo rasti tinkamos užuovėjos net žvejų valtis. Bet kokia audra 
kaipmat nušluotų viską į jūrą. Bet čia ir nebuvo nieko. Krantas vi- 
sai tuščias - jokio medelio ar krūmo, jokių gyvybės požymių. Tik 
kelios baikščios baltos žuvėdros klaidžiojo tarp į krantą jūros i1š- 
mestų dumblių. Net balkšvas dangus ir tas atrodė neįprastai keis- 
tai. 

Prieš trisdešimt metų čia atklydo žvaigždžių negalė. Prasiautus 
negandai, likę gyvi žmonės pabėgo, ir gyvenvietė ištuštėjo. Tik pra- 
ėjusį pavasarį čia įsikūrė paženklintieji iš Dalingo. Taip pasakė Lab- 
ranca. Ir gretimame kaime jos žodžius patvirtino. Tačiau kiek jų 
tenai, to niekas nežinojo. Visi jų šalinosi. 

Gėlo vandens tarsi ir pakako, bet kokio maisto galima surasti 
šioje nesvetingoje vietovėje? Jei kadaise čia ir buvo prieplauka, tai 
dabar nebeliko nei valčių, nei tinklų. Lūšnelės visai sugriuvusios. 

Labranca parūpino jiems arklius, davė truputį pinigų. Ir štai 
dabar Džasburas ristele jojo paskui Ordurą Juodosios Įlankos 

krantu. Jiems iš dešinės šėlo jūra, kairėje pusėje kopose švilpavo 
vėjas. Oras dvelkė drėgme. Staiga jie pamatė priešais ateinančią 
moterį. 

Prieš daugelį mėnesių Labranca juodu pasiuntė į Dalingą gel- 
bėti nukentėjusių nuo žvaigždžių ligos. Jie surado tik tris žmones. 
Po to atvyko pati Labranca ir per vieną dieną išsiaiškino, kur sle- 
piasi visi kiti. Šitose lūšnose jų gali būti dešimtys. Kodėl pasitikti 
raitelių jie išsiuntė moterį? Vadinasi, jų čia nedaug, ir jie neturi va- 
dovo vyro. Ir dar... Orduras gali viską beviltiškai sugadinti. Dabar 
Džasburas buvo pavirtęs moterimi, ir jo draugužis mano esąs čia 
vyresnysis. O smegenų turi ne daugiau nei višta. Nors vos prieš 
metus Orduras tokius nuostabius eilėraščius rašė! 

Moteris sustojo ant drėgno smėlio ir laukė jų. Aukšta, galin- 
ga, tamsūs trumpai pakirpti plaukai, tvirtos rankos bei kojos. Iš- 
blukęs apsiaustas bei plačios vyriškos kelnės. Basa. 

- Jokite toliau nuo čia! - sušuko ji, mosuodama rankomis. - 
Aš paženklintoji! 

Arkliai pasibaidė. Dar gerai, kad Ordurui pakako proto nulipti 
nuo arklio. Džasburas pasekė jo pavyzdžiu ir jiedu, vesdami ar- 
klius, artėjo prie moters. Ta pradėjo atatupsta trauktis atgal. Jie vėl 
sustojo. 

- Jokite iš čia. Čia siaučia žvaigždžių negalė. - Jos akys kažko- 
kios beprotiškos, keistos, amžius sunkiai nusakomas: galbūt jai 
dvidešimt penkeri, o gal ir visi penkiasdešimt. Viskas priklauso 
nuo to, kiek vaikų ji paleido į šį pasaulį. 

- Regis, jums visiems gerokai palengvėjo, - draugiškai pasakė 
Orduras. Jis vis tiek buvo aukštesnis už šitą moterį. Stovėjo, kaip 
koks besmegenis mėsos kalnas. - Juk tu iš Dalingo atkeliavai? Ir 
kiti taip pat? 

Moteris su baime pažvelgė į juos: 

- Ko jums čia reikia? 

- Mes išgirdome apie jus ir norime padėti. 

Džasburui teko pripažinti, kad jo bendražygis kalba protingai. 

- Padėti mums? - suriko moteris. - Kaip jūs padėsite tiems, ką 
prakeikė Lemtys? 

- Įvairiai, - Orduras pašnairavo į Džasburą, bet nesulaukęs pri- 
tarimo kalbėjo toliau: - Mes iš Raragašo. Tenai daugybė paženklin- 
tųjų. 
- Aš netikiu. Ar Žinai, jog esu availgratas? 

- Sunkoka. 
- Sunkoka? - sucypė moteris. - Ką tu išmanai! Anksčiau aš 
buvau vyras. Turėjau žmoną, sūnus. O dabar pažvelk į mane! 

- Visai malonu į tave žiūrėti, - linksmai patikino ją Orduras. 

- Džasburas patylėjo. 

Moteris piktai iššiepė dantis. 

- Išprievartauti taikaisi, a? 

- Ne, aš žinau, ką tai reiškia! 

- Negali to žinoti! - suriaumojo ji. - Juk sakau, kad anksčiau 
buvau vyras. Pas mus čia yra vyras. Jo vardas Mandasilas. Tai aš 
kartą... Tiek to! Šlykštu viskas... 

- Viskas natūralu, - pasakė Orduras. - Aš ir pats toks. 

- Tu? 

- Jau ne vieną kartą teko būti moterimi. Ar ne taip, Džasburai? 

Džasburas linktelėjo. Metas ir jam įsiterpti į pokalbį. 

- Taip, - pasakė Džasburas. - Aš vos prieš keletą dienų dar 
buvau vyras. Mudu abu taip pat availgratai, kaip ir tu. Aš Džasbu- 
ras, 0 jis Orduras. 

Moteris išblyško. Ji žvelgė tai į vieną atvykėlį, tai į kitą. 

- Greitai priprasi, - pasakė Džasburas ir žengė keletą žingsnių 
pirmyn, tvirtai rankoje spausdamas pavadžius, tarsi arklys jam su- 
teiktų daugiau pasitikėjimo savimi. - Anksčiau ar vėliau tu vėl tapsi 
vyru. Mes visi keičiamės. Kartais būni visiškas bukagalvis, o kitą 
kartą - visai protingas... Kartais esi gražus, o kartais toks baidyklė, 
kaip aš dabar. Kartais norisi su kažkuo permiegoti... Availgratai 
dažnai keičia savo išvaizdą. 

Moteris užsidengė stambiomis rankomis, tarsi norėdama nu- 
siraminti. 

- Meluoji! 

- Ne, jis nemeluoja, - pasakė Orduras galingu bosu. - O kuo 
tu vardu, meilute? 

Moteris susigūžė ir piktai pažvelgė į jį: 

- Jei bent kartą tikrai būtum pabuvęs moterimi, nevadintum 
manęs šitaip. 

- Jo dabar protelis nelabai veikia, sadž, bet jam tikrai ne kartą 
teko būti moterimi. Mudu esame iš Tringo. - Jis nusišypsojo, nors 
žinojo, kad šiuo momentu jo šypsena nepadės. 

Moteris vis dar dvejojo, ar verta patikėti. 

- Aš Vaslaras Nomitas. Tai yra buvau... 

- Mano draugas sakė tiesą, Nomitai. Kartais jis moteris, kar- 
tais aš vyras. Kartais mes tiesiog draugai. Mudu jau seniai kartu. 

Moteris pasišlykštėjo Orduru. 

- Kaip tu gali su tokiu draugauti? 

- Bet jis ne visada toks. Jau sakiau. Taip pat ir aš. Keičiasi ne 

tik mūsų išvaizda. Greitai ir tu pamirši, kuo kadaise buvai. Anks- 
Čiau ar vėliau kiekvienas availgratas susiranda sau porą. Ir drauge 
susikuria savo gyvenimą. 

- Gyvenimą? Kokį gyvenimą gali turėti availgratas? 

- Įvairų. Mudu su Orduru laikomės vienas kito net tada, kai 
būname visiškai nesuderinami. Mes žinome, jog tai praeis, ir vėl 
bus harmonija. Ir niekada nesiskiriame, nes, kartą išsiskyrę, po to 
vienas kito negalėtume atpažinti. Štai ir dabar Orduras - besmege- 
nis storulis ir galvoti sugeba tik... 

- Iš tokios girdžiu! - nenusileido Orduras. 

Džasburas gūžtelėjo pečiais. 

- Jis šiuo metu svarbiausias. O kartais ateina mano eilė vado- 
vauti. Gal taip ir gerai, o gal ir ne. Patikėk, Vaslarai, mes tave su- 
prantame. 

Moters akyse staiga pasirodė ašaros, rankos nusviro. 

- Tu neapgaudinėji? 

- Ne. Prikąsk liežuvį, Ordurai. 

Džasburas numetė pavadžius ir priėjęs prie moters ją apkabi- 
no. 

- Tu turi viltį. 

- O kaip mano žmona? Vaikai? 

- Nesitikėk. Jie nesupras. Verčiau išlik jų atmintyje toks, koks 
anksčiau buvai. Raragaše tu vėl atgausi viltį. Rasi tuos, kurie savo 
patarimais tau padės. Tenai yra ir daugiau availgratų. Susirasi sau 
artimą sielą. Tapsite pora. 

Vaslaras nusišluostė ašarotas akis, pažvelgė į Ordurą. 

- Būtinai tik pora? 

Džasburas įsiuto. Ką, tas stuobrys ją vilioja? 

- Taip geriau. Patikėk, availgratams trečias ne tik nereikalin- 
gas, jis dažniausiai - visų bėdų šaltinis. 

Raragašas turėjo ir kitokių privalumų, bet ne viskas iš karto. 
Moteris sužinos viską, tenai nuvykusi. 

- Dabar pasakyk, ar daug jūsų čia yra? - Džasburas apkabino 
į vyrą panašią moterį ir drauge pasuko į gyvenvietę. 

- Cia mūsų šeši, - pasakė kūkčiodama moteris. 

Tiktai šeši! 

- O kas nutiko kitiems? 

Kanopų kaukšėjimas priminė, jog Orduras su arkliais seka 
paskui juos. Vis dėlto susiprato... 

- Nežinau. Daugelis nusižudė. - Vaslaras pažvelgė į Džasburą 
ir tik-dabar pastebėjo, kokia tai baisi žmogysta. - O koks tu esi iš 
tikrųjų? 


150 


- Toks, kokį tu matai. Prieš tris dienas buvau kuprotas vyriš- 
kis... O kitą mėnesį vėl tapsiu kažkuo. 

Džasburas žinojo, jog su nenuspėjama ateitimi susitaikyti labai 
nelengva. Nieko neįmanoma planuoti. Tai net blogiau už lyties pa- 
sikeitimą. 

- Bet koks buvai iš pat pradžių? 

- Iš pradžių, žinoma, buvau kūdikis. Vos sulaukęs dešimties, 
apsikrėčiau Žvaigždžių negale. 

- O buvai berniukas ar mergaitė? 

- Dabar tai neturi reikšmės. Manai, jog sunku apsiprasti su pa- 
sikeitimais tavyje? Pamėgink įsivaizduoti, kaip sunku buvo man. 
Juk viskas vyko paauglystėje. Šiandien tau pradeda želti barzda, o 
rytoj... prasideda mėnesinės, o kitą dieną - tu vėl mažas vaikas. 

Akies krašteliu Džasburas pastebėjo kažkokį judėjimą, kažkas 
išėjo iš vienos lūšnelės ir paplūdimiu pasuko link jų. Jo akys ašaro- 
jo nuo vėjo, ir figūra atrodė neaiški. 

- Papasakok man apie kitus. 

- Mandasilas. Jis 1vilgratas. Yra du džolgratai - Efė bei Kinimi- 
mas. Dar visai vaikai. Tarpusavyje jie sutaria, O prie savęs mes jų 
neprisileidžiame. Regis, mūsų mintys juos gąsdina labiau, negu jų 
pačių mintys apie mus. 

Džasburas krūptelėjo. Tai jau tikra tiesa. 

- O kas dar? 

- Tigonas. Jam penkiolika. Ir Šardas. Jis vyresnis, jam per 
penkiasdešimt. Jie abu ogoulgratai. Greta jų vyksta visokie baisūs 
dalykai. 

- Nesivargink pasakoti smulkmenas, - pasakė Džasburas. Jis 
žinojo, jog neapmokyti ogoulgratai gali būti mirtinai pavojingi. 

- Buvo dar viena, bet ji susirgo ir mirė. Mes... aš pamaniau, 
kad galbūt tai Mindasilas užtraukė jai tą nelaimę. Jis geidė jos, bet 
moteris ji atstūmė. Ir iškart po to sunkiai susirgo. - Tai nebuvo 
tiesioginis klausimas, bet Vaslaras norėjo išgirsti paneigimą. Deja, 
Džasburas negalėjo jos nuraminti. 

- Tai galėjo būti paprasčiausias sutapimas. Nors nebūtinai. 

- O dabar jis vis ateina pas mane. - Vaslaras suvirpėjo. - Bijau 
atsisakyti... Bet juk aš buvau vyras... esu tėvas. 

- Tu ir vėl tapsi vyru. Nors ne taip jau blogai būti ir moterimi. 
Kai pripranti. Kartais net ir labai malonu. 

- Aš pernelyg stambi. 

- Tai labai gerai, - pasakė Orduras jiems už nugaros. Džasbu- 
rui net kilo mintis jį pasmaugti... 

- Kai kitą kartą vėl tapsiu vyru, - pasakė Vaslaras, - nužudy- 
siu tą geltonsnapį išgamą Mandasilą. - Jos veidas tapo nemoteriškai 
piktas. 

- Nepatarčiau, jei jis tikrai ivilgratas. Norėjau pasakyti, jog tai 
padaryti reikia labai greitai. 

- Patikėk, aš tikrai netempčiau laiko. 

Džasburas pamėgino įsivaizduoti, kaip tai galėtų įvykti, ir pa- 
juto nevilties šaltuką. 

- O kiek metų tiems vaikams? 

- Kinimimui - septyneri, Efei - dvylika. Tigonui - apie penkio- 
lika. 

- Penkiolika - tai nieko. Bet tiedu jaunesni pėsti negalės keliau- 
ti. Šešetas paženklintųjų. Tik vienas suaugęs vyriškis. Vyras-mo- 
teris. Ir trejetas vaikų. Nė vienas nemoka elgtis su savo galiomis 
ir visi dvasiškai sutrikę. Ivilgratas gali sukelti ligas. Ogoulgratai 
verčia medžius, gali padegti namus; du jaunieji džolgratai po tru- 
putį kraustosi iš proto nuo suaugusiųjų minčių srauto... Kaip nu- 
gabenti tokią grupę į Raragašą? Iš Orduro kol kas jokios naudos. 
Galbūt po kokio mėnesio jo protas sugrįš. Bet, deja, šita nelaimėlių 
kompanija taip ilgai laukti negali. 

Jiems reikalinga kieno nors pagalba. 


28. 


Dalinge apie kilmingų Žmonių sužadėtuves šaukliai ištrimituo- 
davo po visą miestą. Jei vedybos susietos su turtiniais reikalais, 
buvo sudaromi kontraktai, kuriuos patvirtindavo miesto valdžia. 
Vestuvės švenčiamos prabangiai. Abi šeimos visą savaitę sudarinė- 
davo svečių sąrašus. Galiausiai jaunieji prisiekdavo Dvejybės Die- 
vui šventykloje iškilmingos ceremonijos metu... 

Slėnyje nieko šito nereikėjo. Apie sužadėtuves žinojo jau visi. 
Ir visi dalyvaus vestuvėse. Į dievus kreiptis jie neketino, nes Tir- 
nai buvo įsitikinę, jog šventai laikosi savo protėvių zardanų papro- 
čių. O pagal jų papročius besituokiantys prisiekdavo vienas kitam 
bei savo šeimoms. O ateityje jau Lemtys nuspręs, kaip ten viskas 
bus... Tuo ceremonija ir baigdavosi. 

Gvina šitą žinojo ir niekaip negalėjo suprasti, kodėl jiedu su 
Bulrionu negali iškart susituokti. Visi jai primindavo, jog reikia at- 
kreipti dėmesį į ženklus ir laukti palankios dienos. 

Kai Availės diskas atsidurs tarp šviesos ir tamsos ir jinai bus 

Švenčių Namuose, tai pranašaus sėkmę. Permainų nešėja, ji labai 
svarbi ir kai galvojama apie vaikų gimimą. Bet kuri santuoka, įvy- 
kusi ir saulės, ir mėnulio palaimintą dieną, turi padovanoti daug 
vaikų. O toks ir yra santuokos tikslas. 

Neaiškūs prieštaravimai kankino Polioną. Visiems atrodė savai- 
me suprantam, kad jiedu su Niada turi susituokti tos pačios cere- 
monijos metu, tačiau niekas negirdėjo, kad pats vaikinas būtų pa- 
reiškęs tokį norą. Ir dabar Polionas vaikštinėjo, grėsmingai rody- 
damas į Muolę, Ogoulę bei Džolę. Jis buvo tvirtai įsitikinęs, jog po 
kelių mėnesių bus kur kas palankesnė diena. Visi mandagiai išklau- 
sydavo jo argumentus, nusijuokdavo jam už nugaros ir čia pat pa- 
miršdavo jo įspėjimus. Ne viena motina su palengvėjimu laukė tos 
dienos, kai Polionas Tirnas bus pririštas prie vedybinio guolio. 

Todėl beliko tik trys dienos pasiruošimui, kaip tvirtino Bulrio- 
nas, pačiai didžiausiai puotai, kokia kada nors matė Slėnis. Visa 
šeima pakiliai bei darniai kibo į darbą. 

Tirnai viską darė drauge, vieningai, dažniausiai grupėmis, ku- 
riose būdavo ketvertas ar penketas suaugusiųjų ir maždaug tiek 
pat vaikų. Ir pirmąją dieną Gvinai labai negreit pasitaikė galimybė 
keletą minučių praleisti vieniems su Bulrionu. Jie pasislėpė nuo vi- 
sų tuopų pavėsyje, atsigulė ant paparčiais apaugusios kalvelės, ple- 
pėjo, glostė vienas kitą... kaip ir dera įsimylėjėliams saulėtą tingią 
vasaros dieną. Moteris žiūrėjo į žydro dangaus fone blykčiojan- 
čius judančius lapus ir pati stebėjosi ja apėmusia palaima. Iš tolo 
girdėjosi vaikų šūkavimai, instrumentų žvangėjimas dirbtuvėse, rit- 
miški kirvių dūžiai prie statomo namo. Miestas bei viešbutis pasi- 
traukė į praeitį, ir Gvina dėl to nesigailėjo. 

Dar ne visai jų atsikratė. Dar reikėjo suderinti kainas, pasira- 
šyti pardavimo dokumentus. Jos patikėtinis buvo įpareigotas atlikti 
tuos formalumus, bet Gvina jautė, jog teks pačiai sugrįžti į Dalin- 
gą ir pasirašyti, dalyvaujant notarui. O tada pagalvos, kaip geriau 
panaudoti gautus pinigus. Tirnams už tokią sumą tarsi nieko nerei- 
kia pirkti. 

- Tas medaus mėnuo, - sumurmėjo Bulrionas, viena ranka ap- 
kabinęs moterį, o kitoje spausdamas kepurę, kuria baidė muses. - 
Kaip manai, kiek laiko turėsime būti išvykę. 

- Labranca sakė, kad per dvi savaites nujosime į ten ir atgal. 
Dar kurį laiką galėsime ten pagyventi. Bet iki pjūties meto turime 
sugrįžti. 

Neįtikėtina, jog patriarchas ketina tokiam ilgam laikui palikti 
savo Slėnį. Iš dalies, jis tarsi nori grąžinti skolą Niadai. Tai reiškė, 

kad jam teks išsiųsti savo ėriukus į didįjį pasaulį. Ir užtikrinti, kad 
jie saugiai sugrįš atgal. Tokios užduoties jis negalėjo patikėti nie- 
kam kitam ir ėmėsi jos pats. Ir dar Senis norėjo įrodyti, kad vis 
dar yra tikras vyras ir vertas likti vadu. Įrodyti Gvinai, šeimai, pats 
sau... Be to, norėjo įtikti savi išrinktajai, ir ją tai labai pamalonino. 
Moteris liko jam dėkinga. 

- Šešetas vyrų? - ištarė jis susimąstęs. - Ne, gal septynetas. Ir 
aš. Ir dar Polionas. Vozionas nori būtinai keliauti. Zanionas, kaip 
šeimos smegenys. Džukionas, kad jau vien savo išvaizda atbaidytų 
visus priešus. Ir dar trejetą vyrų paimsime. 

- Rinktis tau pačiam, mielasis. 

Ji žinojo, kad kiekvienas Slėnio vyriškis svajoja keliauti su jais. 
Ir žinojo, kad ateis tokia diena, kai klanui bus reikalingas naujas 
vadas, todėl sprendimas, kurį dabar priims Bulrionas, gali nulemti, 
kas vėliau taps Senio įpėdiniu. Ir jis pats tą suvokė. 

Bulrionas nusižiovavo. 

- Paliksime balne Brankioną ir pamatysime, kas jį išmės. 

Gvina mieguistai nusijuokė. 

- Kartais tu daug gudresnis, negu nori parodyti, Jauti Buliau. 

- Gudrus? Aš? Aš tik senas storas kaimo naivuolis. Manai, 
Raksalas jos su mumis? Ar jis ginsis, jei to prireiktų? 

- Iš jo niekada nebus jokios naudos. Mes jam galime tik pasiū- 
lyti. 

- O kada išvykstame? Štai ir antras klausimas. 

Taigi. Gvina nekantravo išjoti kuo greičiau. Ilgiau atidėliojant, 
gali atsitikti taip, kad išvis praeis noras. Bet ji dar nesutvarkė vieš- 
bučio reikalų. Jai reikia... 

"Keliaukite, kaip galima greičiau. 

Bulrionas pajuto, kaip ji krūptelėjo ir sukluso. 

- Kas tau? 

- Ė... Kažkoks vabzdys... 

O Lemtys! Gvina mintyse nusikeikė. Ji nenori jam meluoti, ta- 
čiau neprisipažįsta, jog girdi balsus! Mieste ji save įtikinėjo, jog tai 
buvo nerimo pasekmė. Moteris tikrai nesitikėjo, kad balsas atseks 
čia paskui ją. Galbūt jai reikia daugiau laiko. Galbūt po vedybų ji 
nusiramins, taps ankstesne Gvina... bus išmintinga, stipri, santūri. 

- Manau, turėtume išvykti greičiau, - ištarė ji. Nematomas pa- 
tarėjas, regis, visada jai patardavo teisingai. O šį kartą patarė taip, 
kaip ji ir pati galvojo. Gal tada geriau pamiršti, kad apskritai kaž- 
kas kažką sakė. - Kai tik aš parduosiu viešbutį ir užkasiu po lova 
gautus pinigus. 

Bulrionas atsikrenkštė 

- Ė... Gvina, mano džiaugsme... 

- Ką, mielasis? 

- Aš... nieko. Eime, apžiūrėsime tvirtovikę. 


Tvirtovikė buvo netoli. Reikėjo keletą minučių kilti Slėniu 
aukštyn. Trys iš masyvių akmenų sukrautos sienos siekė iki juos- 
mens, o ketvirta - tai kelmų, smėlio, akmenų sąvartynas. Kai kur 
styrojo senosios sienos griaučiai. Čia prakaitavo kokia dešimtis 
tvirtų vyrų, apsiginklavę kastuvais... stumdė pakrautus karučius, 
kilnojo sunkius akmens luitus. Bulrionas nusivedė ją į vidų, apsi- 
dairė ir išdidžiai nusišypsojo. 

- Kai buvau mažas, šitas bokštas dar stovėjo. Sugriuvo per že- 
mės drebėjimą šešiasdešimt šeštaisiais. Gal ir visa kita neatlaikė že- 
mės drebėjimo? Na dar ir medžiai. Tada čia buvo miškas. 

Ji dairėsi, mėgindama šypsotis. Labiau panašu į avių aptvarą, 
negu į tvirtovę. Žinoma, kai sienos iškils aukščiau, galbūt tada 
įspūdingiau atrodys. Reikia kažką pasakyti, pasistengti neišduoti 
savo abejonių... 

- Ir kiek laiko tam prireiks? 

- Tokiais tempais, kaip dabar statome, kokių poros metų. 

Bet kai sienos iškils, jie jau negalės taip statyti, kaip dabar. 
Kaip jie pakels aukštai akmenis? Ar kas nors apie tai pagalvojo? 

- Tikriausiai šitie akmenys nematė saulės šviesos ne vieną 
tūkstantį metų, - pasakė ji tik todėl, kad reikėjo kažką pasakyti. 

Bulrionas sukikeno: 

- Taip, visą dešimtį. Matai, mes nusprendėme ją kiek suma- 
žinti. 

Taip. Ji tą matė. Ir dar matė, kad naujosios sienos neturi tvirtų 
pamatų. Pastebėjo, jog netrukus darbininkams teks griauti senas 
sienas, kad galėtų statyti naujas. Šitiek įdėta darbo! Paprasčiau 
būtų parengti gerus lankininkus. Medinė tvora ir penkiasdešimt ar 
šešiasdešimt lankininkų galėtų apsaugoti Slėnį nuo bet kokių prie- 
šų. Deja, ta tvirtovikė - mylimiausias Bulriono kūrinys. Gvina ne- 
gali kalbėti apie kažkokius statybos nuostolius, nes jis įsižeis. 

Ji desperatiškai ieškojo, ką dar pasakyti. 

- O kaip su vandeniu? 

Bulrionas nušvito. 

- Mes suradome seną šulinį. Štai ten, matai? 

Jis nusivedė Gviną ir parodė akmenų žiedą. Jame buvo pur- 
vas. 

Brankionas numetė į šalį kastuvą ir lėtai pasuko link jų, valy- 
damasis delnus į kelnes. | 

- O jūs žinote, koks gali būti jo gylis? 

Priėjo Brankionas, vyriausias iš būsimų Gvinos posūnių, maž- 
daug dvidešimčia metų vyresnis už ją. Toks pats storas, kaip tė- 
vas, pilvas nukaręs ant diržo. Barzda pražilusi, ant krūtinės plaukai 
taip pat žili, nors šiuo metu jie dar buvo padengti ir pilkų dulkių 
sluoksniu. Jis pastovėjo, geraširdiškai šypsodamasis. Šypsena to- 
kia pat, kaip Džukiono. 

- Sveikas, sūnau! - pasakė ji. - Žaviuosi tavo darbštumu. Juk 
šitaip karšta! Didelį darbą jūs čia darote. 

Tyla. 

- Hm. Dėkoju, motuše. - Jis visada pradėdavo kalbėti po pau- 
zės. Atrodė, kad jo balsas kažin kur dingdavo ir jis jo turėdavo ieš- 
koti, kol galiausiai surasdavo. Šis vyriškis Gvinai patiko labiau, ne- 
gu jo brolis Vozionas. 

Jis droviai nusišypsojo. 

- Noriu tau dar kartą padėkoti už gražią marčią, kurią tu 
mums atvežei. Ji padovanos mūsų šeimai daug šaunių vaikų. - Jo 
akys priminė Poliono akis. 

- Ar Niada neprieštarauja? 

Vėl tyla. 

- Ne. Ji pamišusi dėl Poliono. Tik mudu su jo motina niekaip 
negalime suprasti, ką ta mergaitė jame rado. Su juo vien tik rūpes- 
čiai... 

- Jis puikus jaunuolis, - pasakė Gvina. - Viešbutyje pasirodė 
kaip tikras didvyris. Muštynių metu. Tai jis irgi nori tų vestuvių? 
Ar aš teisingai supratau? 

Brankionas pasvėrė klausimą, tarsi būtų nustebęs. 

- Polionas pasielgs taip, kaip jam bus liepta, - galiausiai ištarė 
vyriškis. 

Gvina norėjo paprieštarauti, bet paskui nusprendė nesikišti. 
Zardanų papročiu vaikų vedybas rengdavo tėvai. 

- Gvina klausė, kodėl mes iki šiol neišvalėme seno šulinio, - 
griežtai pasakė Bulrionas. - Ji pamanė, jog vanduo per tiek laiko 
galėjo dingti, o be vandens tvirtovė jokio puolimo neatlaikys. Jos 
nuomone, pirmiausia reikia pasirūpinti vandeniu, o tik po to statyti 
sienas. Antraip gali tekti jas nugriauti, jei ten nebus vandens. 

- Aš nieko tokio nesakiau! - pasipiktino Gvina. - Aš tik... Min- 
tis puiki, bet ji ne mano. 

Brankionas ilgai žiūrėjo į juos. Tada nusiėmė kepurę, nusivalė 
nuo delno purvą į savo plikę... vėl užsidėjo kepurę. 

- Manai šeimai parūpinti daugiau smegenų, tėve? 

- Tikriausiai, jau metas! - Bulrionas atrodė įsiutęs. 

- Hm, geriau vėliau, negu niekada. Tai aš pradėsiu kasti! - Ir 
jis plačiais žingsniais nuėjo pasiimti kastuvo. 

- Aš to nesakiau! - jam įkandin sušuko Gvina. 

- Tu man prieštarauji, kitiems girdint!? - burbtelėjo Bulrionas. 

- Bet juk aš to nesakiau. 

- O turėjai pasakyti. Kitą sykį pasakyk, gerai? Jei aš nepanorė- 
siu tavęs klausytis, pakuždėk į seną mano ausį "šulinys"! O dabar, 
eime namo. 

- Aš myliu tave, Jauti Buliau! 

- Ir aš myliu tave, Niena! Negaliu suprasti, kam tau reikalin- 
gas toks kvailas senis. 

Tarp kelių dešimčių naujų žodžių, kuriuos čia išgirdo Gvina, 
buvo žodis “astranas". Jis reiškė erdvę, apsuptą keleto namų. Pa- 
našu į vidinį kiemą. Į šią erdvę nederėjo užeiti šiaip sau, trumpinant 
atstumą ar visai be reikalo. Taip būtų pažeistas žmonių privatumas. 

Kai jiedu su Bulrionu sugrįžo, moteris nustebusi pamatė, jog jų 
vidiniame kieme pilna žmonių. Dar labiau ją nustebino sveikinimo 
šūksniai. Tik jie buvo skiri ne šeimininkams, o Tibalui Frainitui. 
Jaunuolis stovėjo, apsuptas minios ir lankstėsi jiems. 

Kaip ir visi vyrai Slėnyje, jis buvo išsirengęs iki pusės, be ba- 
tų, be kepurės, tik su kelnėmis. Tik, skirtingai nuo kitų vyrų, jis 
nebuvo nei raumeningas, nei tvirtas, o jo krūtinė visai neplaukuota. 
Nuo baltų sienų atsispindinčioje saulės šviesoje jis priminė ilgą ske- 
letą, aptrauktą oda. Ankstyvoje jaunystėje ir Kerpas panašiai atro- 
dė. 

Aplinkui stovėjo suaugusieji arba sėdėjo ant prie namų stovė- 
jusių suolų. Kai kurie gulėjo ant žemės. Ir visur sukiojosi vaikai. 
Kai kurie jų net užsiropštė ant stogų, kad geriau matytų tokį į nieką 
nepanašų atvykėlį. 

- Kas čia vyksta? - suriaumojo Bulrionas. 

- Mes klausomės pranašysčių, seneli. - Polionas buvo apkabi- 
nęs Niadą, ir jo akys nervingai blizgėjo. - Ką tik Tibalas sadž pa- 
sakė, kad judu iš ten ateisite. 

- Dėkoju, dėkoju! - kartojo Tibalas. - O dabar kita mano pra- 
našystė: tuojau iš štai to namo išeis Zanionas Tirnas. - Ir jis parodė 
į vieną lūšnelę. 

- Kas čia darosi? - piktai paklausė Zanionas, išeidamas iš nu- 
rodyto namo. 

Ir vėl nauji susižavėjimo šūksniai. 

Bet iš tiesų - kas čia vyksta? Gvina žvalgėsi po minią. Raksa- 
las Radaitas kaip visada paniuręs stovėjo atokiau nuo kitų, o štai 
Vozionas. Atėjo net Džukionas su Šupima. 

Bulrionas pradėjo pūstis kaip varlė... 

- Š-š-š! - neleido jam prasižioti Gvina. - Regis, čia vyksta kaž- 
kas svarbaus. 

Čia dalyvavo visi tie, kuriuos Senis buvo numatęs paimti į Ra- 
ragašą. Gvinos ir Tibalo žvilgsniai susitiko. Jaunuolis tarsi pasi- 
sveikindamas nusišypsojo jai ir vėl kreipėsi į minią: 

- Galbūt jus stebina, kodėl sukviečiau visus čia? Pasakysiu 
paprastai - kad jūs daugiau nebijotumėte paženklintųjų. 

Virš minios pakibo nerimastinga tyla, trikdoma tik vaikų šūka- 
vimų. Tibalas lėtai pasisuko, švytėdamas draugiška šypsena. 

- Jūs bijote mūsų? Taip, kai kurie paženklintieji gali būti pavo- 
jingi. Nors dažniausiai patys to nenorėdami. Paprastai jie taip pa- 
skendę savo rūpesčiuose, kad neturi net laiko kenkti palaimintie- 
siems. Mes Raragaše jus šitaip vadiname - Lemčių palaimintaisiais. 
Jos nepaženklino jūsų Prakeiksmu, vadinasi, esate palaiminti. Štai 
kiek atokiau prie kelio įsikūrė džolgratė Džoda. Vos tik ją aplan- 
kęs, kiekvienas iš jūsų gali sužinoti jos mintis. O ji sužinos, ką gal- 
vojate jūs. Todėl nenešiokite akmens užantyje, neregzkite jokių 
pinklių... Jeigu paliksite ją ramybėje, ji taip pat jus paliks. O jei ji 
priartės prie jūsų, jūs iškart pajusite. 

Jis patylėjo ir vėl kiek pasisuko. “Aš paaiškinsiu rytoj". Tai štai 
ką jis norėjo Gvinai pasakyti. Jis tą numatė ir rengėsi šitam susiti- 
kimui. 

- Štai tenai stovi Raksalas Radaitas. Pasikalbėkite su juo, jei 
norite sužinoti, ką reiškia būti muolgratu. Galbūt jis nesivargins ir 
nieko jums nepasakys. Jam nerūpi, ar jūs žinosite, ar ne. Jam ap- 
skritai niekas nerūpi! Jo gyvenime nėra aistros, nėra jausmų, nėra 
tikslo. Vargšas Raksalas! Negailėkite jo! Jo tai nejaudina. 

Gvina akimis susirado Niadą. Prikandusi lūpą, tvirtai prisiglau- 
dusi prie Poliono. Laukia, kas bus toliau. 

Bet Tibalas apie ją neužsiminė. 

- O paskui aš. Tiksliau, buvau aš. Ar būsiu... Esu šulgratas. 
Mano atmintis žvelgia pirmyn, tuo tarpu visų jūsų - atgal. Jūs pri- 
simenate šį rytą, vakarykščią dieną, praėjusius metus. O aš jau re- 
giu šį vakarą, rytojaus dieną, ateinančius metus. Jūsų gyvenimai 

vystosi ir ilgėja, tuo tarpu mano - trumpėja. Aš visai neprisimenu 
praeities. Na, tik pačias paskutines minutes... Neprisimenu, kaip 
atėjau čia. Nežinosiu, kiek laiko čia išbuvau, kada atėjau... 

- Vakar! - sušuko berniūkščiai. 

- Aš žinojau, kad man tai pasakysite. - Tibalas linksmai šypte- 
lėjo, ir kai kas minioje nedrąsiai sukikeno. Po to jaunuolis išsitiesė 
ir sukryžiavo ant krūtinės kaulėtas rankas. - Tačiau žinoti ateitį - 
tai ne Lemčių palaiminimas. Kiekvieną minutę, kiekvieną dieną jau- 
čiu baisų pavojų. Norite žinoti kodėl? 

- Taip, - suklego berniūkščiai. 

- Na, tada aš jums pasakysiu. Paaiškinsiu, kodėl šulgratai ne- 
siima niekam nieko pranašauti. 

Kai kurie jauni balsai choru ėmė tvirtinti, kad jis ką tik dabar 
pranašavo. Juk pasakė, iš kur ateis Senis su Gvina, iš kurio namo 
išeis Zanionas... 

Tibalas nustebo. 

- Nejaugi aš tai išpranašavau? Tikrai? 

Gvina nesuprato, ar jis apsimeta, ar sako tiesą. 

- Taip! Taip! 

- Na, jeigu taip, tai tik todėl, kad čia visai nekaltos pranašys- 
tės. Bet tokių nėra daug. Nors žinau dar vieną. Norite išgirsti? 

- Taip! 

- Na, gerai. - Jis greitai pasisuko ir parodė į stambią moteriš- 
kę, sėdėjusią ant suoliuko prie Brankiono lūšnos. - Artoma! Tu 
duosi gyvybę dar vienam kūdikiui. 

Visi prapliupo kvatoti, pasigirdo šūksniai... juk čia nereikia nei 
šulgrato, viskas ir taip matosi. Pačios Artomos kūnas drebėjo iš 
juoko. Ji buvo Brankiono žmona ir stambumu lenkė net savo vy- 
rą.... Tibalas iškėlė delną, prašydamas tylos. 

- Jos keturioliktas kūdikis bus sūnus! 

Artoma nušvito. Aplinkiniai irgi džiūgavo. Pasipylė sveikini- 
mai. 

- Keturiolika vaikų, iš jų vienuolika berniukų! - Bulrionas pri- 
tariamai šypsojosi. - Dabar ji prisivijo senąją Nimimą, kuri šeimai 
padovanojo tiek pat vaikų. 

Kai triukšmas kiek nutilo, Tibalas sušuko: 

- Artoma pagimdys dvynius. Penkioliktasis taip pat bus ber- 
niukas. 

Prasidėjo tikra sumaištis. Netgi Bulrionas ėmė skintis kelią per 
minią, norėdamas pasveikinti Artomą. O Gvina stovėjo ir suko gal- 
vą, kaip Tibalas galėjo tą sužinoti... jei jis tikrai žinojo. Moteris tu- 

rėjo gimdyti po trijų mėnesių. Tibalas čia pasiliks iki tol? Ar sugrįš 
vėliau, prieš pat gimdymą? Labranca sakė, kad ateities žinojimas, 
labai asmeninis dalykas... Dar kelios besilaukiančios moterys pa- 
noro sužinoti būsimų kūdikių lytį, tačiau Tibalas papurtė galvą ir 
susilaikė nuo pranašysčių. 

- Tai buvo išimtinis atvejis, - pasakė jaunuolis, kai minios dė- 
mesys vėl sugrįžo prie jo. - O dabar įdėmiai klausykite, nes tai 
svarbiausia. Turbūt stebitės, kam jums visa tai pasakoju? Negaliu 
atsakyti į šį klausimą. Pats to nežinau. Šulgratų elgesio motyvai ki- 
tokie negu jūsų. Jis taip elgiasi nes žino, kad privalo elgtis būtent 
taip. Kai aš su kuo nors kalbuosi, žinau, ką jis man pasakys ir ką 
pasakysiu jam aš. Ir bet kuriuo atveju privalau pasakyti būtent tai. 
Bet man reikia laiko, kad galėčiau tai padaryti. 

Jis atsisuko į Vozioną pirmiau, nei ganytojas prasižiojo. 

- Sakai, kad tavo ateitis nulemta? - pasakė Vozionas. - Kad 
kiekviena tavo gyvenimo minutė iš anksto Lemčių numatyta? 

Tibalas papurtė galvą: 

- Ne! Aš Žinau, kokia bus mano ateitis, bet ji nėra galutinai nu- 
lemta. Panorėjęs, galiu ją keisti. Štai mėlynė paakyje. Žinodamas 
apie tai, galėjau to smūgio išvengti. 

Jaunuolis kiek patylėjo, leisdamas smalsuoliams apmąstyti jo 
žodžius. Į Gviną jis nežiūrėjo. 

- Štai tu, Zanionai. Kas tave išmokė kalbėti? 

- Kad aš mažai kalbu, - pajuokavo vyriškis. 

- Žinau! Štai kodėl tavo draugija man tokia maloni. Bet vis tiek 
pasakyk, kas tave išmokė. 

- Tikriausiai mano motina, Artoma. 

- Teisingai. Pirmosios kalbos tave išmokė motina. O kaip aš 
galiu kalbėti? - Tibalas apžvelgė nutilusius žmones. - Jūs prisime- 
nate savo vaikystę. Žinote, kaip kalbėti, kaip elgtis, pažįstate savo 
artimuosius, draugus. Nes turite prisiminimus. O aš neturiu atmin- 
ties. Nieko nepamenu apie savo tėvus. Net jų vardų nežinau. Ne- 
prisimenu, kaip jūs čia susirinkote. Tai kaip galiu kalbėti? Iš kur ži- 
nau žodžių reikšmę? Ir kaip juos derinti? 

Visi tylėjo. Netgi mažieji tarsi pajuto ore tvyrantį šaltuką. 

- Aš esu priklausomas nuo savo ateities, lygiai taip pat, kaip 
jūs nuo savo praeities. Šulgratų dažnai klausia, ar jie gali numatyti 
savo mirtį. Ne! Pabaiga nematoma. Lygiai taip, kaip jūs neprisime- 
nate pačios pradžios, nes buvote bejėgiai kūdikiai. O šulgratams 
lemta prieš numirštant tapti bejėgiais bepročiais. 

Nejaukioje tyloje Tibalas pasisuko ir per galvų mišką akimis 

susirado Gviną. Jis nenuleido nuo moters akių, nors ir dabar atro- 
dė, kad žiūri ne į ją, o kažkur pro ją. 

- Ar dabar jau supratote? Neturiu daryti nieko, kas pakeistų 
ateitį. Negaliu išvengti smūgio. Negaliu ištarti žodžių, galinčių pa- 
keisti kieno nors elgesį. Juk tuomet pasikeistų ateitis, ir išnyktų 
visi mano ateities prisiminimai. Aš pavirsčiau į nieką. Per sekundę 
aš iš Žmogaus virstu besmegene būtybe. 

Gvina linktelėjo, norėdama parodyti, kad suprato. Tai štai kas 
darydavosi šulgratams Dalinge. Jie matė ateitį, bandė ją pakeisti, ir 
čia pat jų sąmonė užgesdavo. 

- Man pasisekė, - kalbėjo toliau Tibalas. - Gavau pagalbą Ra- 
ragaše, todėl ir išvengiau šitų spąstų. 

Jis vis dar kalbėjo, žiūrėdamas į Gviną. Jaunuolis žinojo jos 
ateitį. Ir sakė, kad ji svarbi. Ir dabar aiškina, kodėl negali pasakyti, 
kaip viskas bus... 

- Tas sąmoningumo netekimas, - paklausė Vozionas, - ar jis 
negrįžtamas, ar jūs dar galite prisitaikyti prie naujos ateities? 

- Sąmonė sugrįžta labai lėtai, - atsakė Tibalas nežiūrėdamas į 
Jį. - Jei šulgratas tik nedaug ką pakeitė, kartais jis gali dar pasitai- 
syti. O kartais tie maži pakeitimai, kaip sniego griūtis, sukelia di- 
desnius... Aš negaliu atsakinėti net ir į nekaltus klausimus. Įsivaiz- 
duokite, jei žmogus manęs paklaustų, ar ilgai gyvens. Aš Žinau, 
kad jis gyvens ilgai, ir jam pasakau. Tada panorės tą sužinoti ir kiti 
žmonės. Aš jiems atsakinėsiu, kol atsiras žmogus, kurio dienos jau 
baigiasi. Norėdamas jį apsaugoti, aš to nepasakysiu. Jis, Žinoma, 
supras, ką reiškia mano nutylėjimas, pamėgins pabėgti nuo savo 
lemties ir liks gyvas... Ir ateitis pasikeis, 0 aš jau nieko nežinosiu. 
Todėl vienintelė mano apsauga - niekam nieko nesakyti. 

Jis liūdnai nusišypsojo Gvinai, tarsi matytų tik ją vienintelę. 

- Aš darau, ką privalau daryti. Tu žinai praeitį su visu gėriu bei 
blogiu, bet ji niekada nepasikeis. O aš matau ateitį, bet negaliu nie- 
kaip paveikti nei gėrio, nei blogio. Turiu tik stebėti, kaip ta ateitis 
ateina... Tame ir yra Šulės Prakeiksmo esmė. 


30. 


Vozionas vis dar norėjo išaiškinti, kas yra tikroji ivilgratė - Nia- 
da ar Gvina. Ryte jis nusivedė mergaitę pas Tiliono našlę, senutę 
Sodžimą. Ji pagimdė trylika vaikų. Keturi jos sūnūs ir keturios 
dukterys dar buvo gyvi iki šiol. Moteris, kankinama skausmų, gu- 
lėjo lovoje. 

Niados pastangos stebuklo nepadarė. Vakarop Sodžima nu- 
grimzdo į komą. Vozionas atvedė Gviną, bet ir ji nieko negalėjo 
pakeisti. Kitą dieną tapo akivaizdu, jog moteris miršta. Jos mirtis 
reiškė, kad vestuves teks atidėti. 

O gal Niada kaip tik pablogino senutės padėtį? Juk ivilgratai ne 
tik gydo, bet gali ir pasiųsti ligą. Mergaitė pamėgino dar kartą. Po 
to dar kartą pabandė Gvina. Tačiau Sodžima ir toliau geso. 

- O gal tikrai mudvi abi paženklintosios! - pasakė Gvina Bul- 
rionui. - Gal reikia pamėginti gydyti kartu? 

Ji pasikvietė mergaitę ir jos drauge nuėjo pas ligonę. Abi atsi- 
sėdo prie moters lovos. Viena paėmė vieną jos ranką, kita - kitą. 
Po kurio laiko Sodžimai tarsi palengvėjo. Ji nusišypsojo, pasakė 
keletą žodžių, netgi truputį pavalgė. Ir pareiškė, jog skausmas su- 
mažėjo. 

Gvina sunerimo. Sutikusi Vozioną, moteris pastebėjo patenkin- 
tą jo veido išraišką. 

- Dabar tu manai, kad aš taip pat ivilgratė? - įniršusi paklausė 
ji piktindamasi, kad jam pirmam šovė į galvą tokia mintis. - Mes 
abi? 

- Visko gali būti. - Ganytojas paslaptingai šypsojosi. - Bet gali 
būti ir dar vienas paaiškinimas. 

- Ir koks gi? 

Jis papurtė galvą. 

- Aš tarsi pro rūką prisimenu, ką kalbėjo mūsų dėstytojai, kai 
mokiausi Veriove. Nesu tvirtai įsitikinęs, ar tiksliai viską prisime- 
nu, todėl nenoriu daryti jokių išvadų, Gvina sadž. 

- Jei aš vis dėlto esu ivilgratė, - piktai įspėjo moteris, - tai sau- 
gokis akmenų šlapimo pūslėje, kirminų pilve ir hemorojaus. 

Vozionas piktai nusijuokė ir nušlubavo, daugiau netaręs nė žo- 
džio. 


31. 


Buvo pats vestuvių linksmybių įkarštis. Atrodė, jos tęsis be 
galo. Laužų kibirkštys šokinėjo aukštyn vasaros nakties tamsoje. 
Vienas po kito Tirnai imdavo į rankas muzikos instrumentą, o kiti 
aikštelėje striksėjo, šokinėjo tarsi dresiruotos blusos. Tie, kurie no- 
rėjo atsikvėpti ar užkąsti, galėjo atsisėsti ant nuošalyje sustatytų 
kėdžių bei suolų. Ilgi stalai viliojo gausiomis vaišėmis. 

Pintinės su vaisiais, kumpiai, bandelės, pyragai bei pyragaičiai, 

karpiai ir dar daug visokiausių skanėstų, kurių Raksalas net apžiū- 
rėti nesivargino. 

Jis susirado atokesnę vietelę netoli statinės su sidru ir nuobo- 
džiaudamas stebėjo įvykius. Žinoma, kvaila tikėtis, kad ši šventė jį 
kaip nors sudomins. Jis atrodė toks nusivylęs. Jaunuolis apgailes- 
tavo, kad neįlindo į dar labiau atokesnį kampą, bet jam nesinorėjo 
pakilti ir eiti ieškoti kitos vietos. Jis atliko bandymus su sidru, tik- 
rindamas, ar nuo jo pasigers greičiau nei nuo vyno... bet jam tik 
pradėjo skaudėti galvą. Kitokių pojūčių nebuvo. Jei jis prisigertų 
net iki sąmonės netekimo, vis tiek nepajustų jokio pasitenkinimo. 
Raksalui įgriso nesibaigiančios, šmėžuojančios prieš nosį vaikų vir- 
tinės, bet jis net nesivargino pabarti išdykėlius. 

Vyrai, kurie ateidavo pasimėgauti sidru, sustodavo su juo pa- 
sikalbėti - įraudę, prakaituoti, uždusę... Išsišiepę kaip beždžionės, 
jie įkalbinėjo Raksalą pakilti ir pasilinksminti drauge su visais. Jis 
vis atsisakinėjo... Žinotų šitie smarkuoliai, kaip kvailai jie atrodo iš 
šalies, kai strikinėja aikštelėje. Muzika jaunuoliui neteikė malonu- 
mo, bet ir neerzino. Būdamas sveikas, jis mėgo muziką, dar iki da- 
bar turėjo absoliučią muzikinę klausą... 

Anksčiau jis buvo ir puikus šokėjas. O dabar tie besisukantys 
aikštelėje Žmonės jam atrodė juokingai. Ir moterys nedomino. 
Raksalas visada buvo moterų numylėtinis. Jo žmona, dukros bei 
meilužė mirė nuo žvaigždžių ligos. Bet jis jau tada buvo paveiktas 
Prakeiksmo, todėl nepajuto nei liūdesio, nei skausmo. Per laidotu- 
ves jam buvo... nuobodu. 

Putlios kaimo merginos viena po kitos prieidavo prie Raksalo, 
kviesdamos jį šokti. Tirnų moterys beveik visos priminė bulvių 
maišus, tačiau tarp jaunesnių buvo ir tokių, kurios anksčiau būtų 
atkreipusios Raksalo dėmesį. Tamsios šelmiškos akys, juodi plau- 
kai... Tik ne dabar. Dabar jaunuolis siuntė jas pasiieškoti kokio 
nors kito idioto, kuris su jomis sutiktų pašokti... 

Jei jis prisileistų merginas arčiau, joms pačioms dingtų noras 
su juo šokti. Dvi dienas nesiskuto, nesiprausė. Net pats jautė, kaip 
dvokia jo drabužiai. Bet tai nesvarbu. Jis buvo įspėtas, jog higie- 
nos įpročiai kaime išnyks. Regis, procesas jau prasidėjo... Na ir 
kas? 

Raksalo dėdė tikisi informacijos apie šiuos žmones. Tik jis 
nesulauks jos. Galbūt pranašystės tikslios, ir seniai lauktas Atnau- 
jintojas atsiras būtent šiame užkampyje... kad ir kaip būtų keista. 
Tačiau Raksalui tai nerūpėjo. Imperija žlugo prieš šimtą metų. 
Kam po šitiek laiko žadinti numirėlį? 

Vienintelis reikšmingas dalykas - savižudybė. Ar yra priežastis 
gyventi toliau? Juk anksčiau ar vėliau jis vis tiek numirs, kuriems 
galams reikia stengtis atitolinti tai, kas neišvengiama? Bereikalingas 
laiko švaistymas. Skausmas, žinoma, nemalonus, bet galbūt trum- 
pas aštrus skausmas geriau, negu nuolatinė kančia. Jaunuolis des- 
peratiškai ieškojo sprendimo. Vis dar ieškojo. Muolgratų privalu- 
mas - nusižudyti jiems nėra sunku. Jis pats vakar tuo įsitikino. 

- Sveikas, - ištarė pažįstamas balsas. - Ko tu sėdi čia įlindęs, 
kodėl nesilinksmini? 

Berniukas, antrasis jaunavedys, su dviem puodeliais rankose, 
išsiviepęs iki ausų. Ir toks girtas, kad siūbuoja kaip nendrė laužo 
atspindžių fone. 

- Todėl, kad nenoriu. 

Polionas ėmė mirksėti. Alkūne nusivalė veidą. Jo garbanos su- 
lipusios, nukarusios, veidas raudonas. 

- Tu nežinai, ką prarandi! 

- Žinau. Ir dar žinau, kad tu piktnaudžiauji... 

Berniūkštis piktai susiraukė. 

- Taip nekalba tikri vyrai! 

- Taip kalba protingi žmonės. Kaip supratau, tu jau nesirengi 
pabėgti ir tapti samdomu kariu? 

Polionas baimingai apsidairė - ar negirdi kas nors jųdviejų po- 
kalbio. 

- Tu mane atkalbėjai. 

- Aš tik išdėsčiau tau faktus. O apie kitą savo pasirinkimą tu 
manęs neklausei. Tai prakaituotos, beprasmiškos, laikinos minu- 
tės... 0 tu turi dėl jų aukoti visą savo gyvenimą. 

Bukame berniuko veide šmėstelėjo prieštaringi jausmai - abe- 
jonės, baimė, geismas. 

- Nesutinku. Nieko panašaus. - Ir jis nuėjo prisipilti puodelius, 
lėtai ir atsargiai dėliodamas kojas. 

Keista, jog Polionas Tirnas pelnė širdžių ėdiko šlovę. Jo kai- 
miečiai tėvai galėjo apsirikti, tik ne Raksalas. Jis meilės reikaluose 
buvo kur kas labiau patyręs už juos visus. Be to, į pasaulį žiūrėjo 
su šaltu abejingu muolgrato įžvalgumu. Ir puikiai žinojo, jog ką tik 
matė siaubo apimtą kaimo berniūkštį, kankinamą abejonių... ar su- 
gebės pirmąją meilės naktį pasirodyti tikru vyru. Stiprus sidras, Ži- 
noma, čia prastas pagalbininkas. Jo draugužiai tikriausiai tą Žino, 
tačiau kažin ar žino pats Polionas. Kadaise Raksalas būtų iš to tik 
pasijuokęs, bet dabar jis net negalėjo suprasti kodėl... 

- Tu Raksalas! - pareiškė naujas balsas. - Svečias! 

Šito jaunuolio vardo Raksalas nežinojo. Jis buvo vyresnis už 
Polioną ir nepalyginamai stambesnis. Veidas sutinęs, trūksta vie- 
no priekinio danties. Taip pat girtas. 

- Tai kas? 

- Eik linksminkis! - pareiškė vyras ir netvirtomis kojomis nu- 
skubėjo prie statinių. 

- Tavo darbas, ar ne taip? - Ant suolo krašto prisėdo Tibalas 
Frainitas. 

Raksalas baukščiai pažvelgė į jį. Jis dar iki galo nesuvokė, kaip 
žmogus, žinantis ateitį, gali išlikti žmogumi. 

- Tu apie ką? 

Tibalas gurkštelėjo iš puodelio, ranka nusivalė burną. 

- Vakar Bolionas ir Filionas puolė vienas kitą ir susikibo, kaip 
pasiutę šunys. Anksčiau jiedu niekada nesipykdavo ir patys negali 
paaiškinti, iš kur staiga tarp jų atsirado tokia neapykanta... Šiandien 
Bolionas primena muštinį kotletą, o Filionas vos kojas bepavelka, 
net po to, kai ivilgratė pamėgino jam padėti. 

- Bet tai atsitiko vakar? Tu gi negali to prisiminti? 

- Po keleto minučių Gvina sadž manęs apie tai paklaus, štai 
kodėl aš žinau. O dabar atsakyk į mano klausimą, aš vis tiek greitai 
pamiršiu tavo atsakymą. 

- Tai kodėl klausi? 

Tibalas atsiduso. 

- Niekada neklausinėk šulgrato, kodėl jis daro tą ar aną. Tai tu 
sukėlei neapykantą tarp judviejų? Juk taip? 

- Taip. 

Šulgratas smalsiai pažvelgė į jį. 

- Tai buvo tavo bandymas? Mėginai suprasti, ar tikrai gali su- 
kelti kitiems stiprius jausmus? Įteigei jiems įniršį, supjudei vieną 
prieš kitą ir stebėjai, kas iš to išeis? 

Raksalas gūžtelėjo pečiais parodydamas, jog nepaneigia Tibalo 
žodžių. 

- Kam tau šito reikėjo? Tikėjaisi, kad tavyje taip pat nubus bent 
tų jausmų šešėlis? 

- Jei tau įdomu, tai visai ne. 

Tibalas vėl gurkštelėjo iš savo puodelio. 

- Tu nori vėl susigrąžinti gebėjimą jausti ar tau geriau taip ir 
likti žmogumi-varvekliu? 

- Jausmai tik kliūtis, visokių bėdų bei rūpesčių šaltinis. Kodėl 
turėčiau juos bandyti? 

- Bet tu nori! Ir žinai - yra būdas. Raragaše... Būdas yra! 

Akimirką Raksalas pajuto bundant smalsumą. Suprantama, tai 
tik noras Žinoti... Kitaip ir būti negali. 

- Koks būdas? 

- Ė-ė-ė! - Tibalas išsiviepė ir vėl gurkštelėjo. - Palauk ir suži- 
nosi. Tu dažnai mąstai apie savižudybę. Dažniausiai pasitaikantis 
muolgratų metodas - pasirinkti ginkluotą Žmogų ir įtraukti jį į aklą 
troškimą žudyti. Tai, suprantama, žiauru pasirinktojo atžvilgiu. Jam 
vėliau teks gyventi su tokiais prisiminimais... O Lemtys! 

- Kas darosi? 

Šulgratas tylėdamas palingavo galva. Jo veidas susiraukė, 
reikšdamas kažką panašaus į skausmą ar bjaurėjimąsi. Bet tiksliai 
nustatyti jis negalėjo. 

Iš tamsos pasigirdo garsus “ik!", ir pasirodė Polionas - šį kar- 
tą su dviem pilnais puodeliais. 

- Ei! Štulgrafai! 

- Sveikas, jauniki! 

Polionas sustojo, laistydamas sidrą. Jis prisimerkė ir bukai 
žiūrėjo į Tibalą. 

- Ar paskysi, kiek aš turėsiu sūnų? 

- Ne. 

- Na, o... ar ilgai būsiu vedęs? 

- Juk sakiau, kad niekada nepranašauju. 

Polionas susiraukė ir gurkštelėjo iš puodelio. 

- Melas! - pareiškė jis ir svirduliuodamas išnyko tamsoje. 

Tibalas susirietė ir užsidengė veidą rankomis. 

- Tau kas nors neduoda ramybės? - paklausė Raksalas. 

Tibalas neatsakė. 

- Per daug išgėrei'? 

- Patylėk! - Tibalo balsas trūkčiojo. 

Kas įrodė, jog šulgratai tikrai iš lėto netenka proto. Tiesa, Ti- 
balui tai sekėsi slėpti geriau už kitus. Tik tiek. 

Netrukus Tibalas giliai atsiduso ir išsitiesė. 

- Kodėl nepanorai atsakyti į jo klausimus? - paklausė Raksa- 
las. 

- Kokius klausimus? Kieno? - Tibalas pašoko. 

- Raksalai sadž! - pasigirdo iš tamsos Gvinos Tirn balsas. - Ji 
nusišypsojo jaunuoliui, po to įsmeigė akis į jo pašnekovą. - Tu ver- 
kei? 

Tibalas pasitrynė akis. 

- Tai nuo dūmų. 

- A! - Su paprasta balta vestuvine suknele ji priminė figūrą, 
pavaizduotą klasikinėse freskose Dalinge. Raksalas pamanė, jog 

zardanai galėjo pasisavinti šitą imperijos laikų madą, kaip kad pa- 
sisavino materialines vertybes. Tokiu atveju, jie buvo suklaidinti, 
nes Kvolijoje balta spalva reiškė gedulą. 

Rankoje ji nešė nedidelę pintinę. Jos tamsūs plaukai buvo su- 
šukuoti aukštyn ir papuošti baltų rožių pumpurais. Nuo jos sklido 
tylaus džiaugsmo bangos, visai nepanašios į prakaituotą jaudulį, 
sklindantį nuo kitų moterų. Ji nebuvo liesa mergaičiukė, tačiau sa- 
vo figūra išsiskyrė iš kitų Tirnų moterų, panašių į prikimštas pa- 
galves. Jaunuolis dar gebėjo atpažinti grožį... kaip ir muziką. Tik 
jo tai nejaudino. Tik pastebėjęs susižavėjusi Tibalo veidą, jis su- 
prato, jog šita moteris kadaise būtų padariusi jam įspūdį. Kadaise... 
o dabar jis nepajuto nieko. 

Beveik nieko. Jis pajuto joje kažkokį nepaaiškinamą valdingu- 
mą. Galbūt ji dabar nekarūnuota Tirnų Slėnio karalienė? Ar todėl, 
jog ši naktis priklauso jai ir ši puota surengta jos garbei? Turbūt tai 
suteikė Gvinai pasitikėjimo savimi. 

Ji nusišypsojo Raksalui. 

- Ar nepašoksi su manim? 

- Ne. 

Ji papūtė lūpas. 

- O tu, Tibalai, nenori dar kartą su manim pašokti? 

- Dar ko! Aš tik vieną kartą užminsiu tau ant kojos. 

Ji nusijuokė. 

- Štai šita tavo pranašyste nė už ką nepatikėsiu. Tu geriausias 
šokėjas iš visų, su kuriais esu šokusi. Manau, mums abiems malo- 
nu prisiminti, kaip mudu šokome, tiesa? Raksalai, tu sėdi čia, kaip 
atsiskyrėlis ir visiems keli liūdesį. Jei nenori dalyvauti šventėje, tu- 
rėsi įvykdyti vieną mano įpareigojimą. 

Jaunuolis nutylėjo. 

Gvina ištiesė jam pintinę. 

- Vargšelė Džoda pamiškėje palapinėje viena. Ji girdi muziką, 
dainavimą... visas akis išverks. Juk nuobodu vienai. Mes su ja ga- 
lime pasidalinti bent vaišėmis. Štai paruošiau jai gardumynų. 

Negalėdamas patikėti savo ausimis, Raksalas tik tvirčiau įsiki- 
bo suolo. 

- Tu nori, kad aplankyčiau džolgratę? 

Moteris koketiškai kilstelėjo antakius, tačiau akys blykstelėjo 
šalčiu. 

- O kas čia tokio? Tu juk negali jos bijoti, kaip mes visi. Ji ne- 
galės atskleisti tavo blogų ketinimų, nes tu jų neturi O jei taip ir 
atsitiktų, tu negali pajusti gėdos. 


167 


- Nenoriu niekur eiti. Kodėl turėčiau? 

- O štai kodėl, - švelniai pasakė Gvina. - Jei neisi, paprašysiu 
savo vyro, dešimties jo sūnų ir trisdešimties vaikaičių... jau ne- 
kalbant apie visus sūnėnus, kad išguitų tave iš Slėnio. - Ji pasu- 
ko galvą, susimąsčiusi pažvelgė į jaunuolį tarsi galvodama, kuo 
čia dar jam pagrasinus. Po to geraširdiškai nusišypsojo, viską pa- 
versdama juokais. - Juk tau nereikės arti prieiti prie jos. Vos tik 
priartėsi, ji pajus tavo buvimą, pajus, kas tu toks ir ko atėjai. O 
tu irgi suprasi, kad ji tai pajuto. Tada galėsi pastatyti pintinę ir 
keliauti atgal. 

Raksalas pasvėrė jos pasiūlymą, ir jis jam nepatiko. Bet kodėl? 
Ar tai džolgratės baimė? Ar pasipiktinimas, jog kažkas jam įsaki- 
nėja? Bet jam nebūdingos tokios silpnybės. Tačiau leisti priartėti 
prie slaptų minčių - pavojinga. O jo protas dar neprarado logišku- 
mo. 

Jis pastebėjo, jog Tibalas išsišiepęs iki ausų. Turbūt tai tik vy- 
riško bado požymis, tuo labiau, kai greta tokia žavi moteris. 

Raksalas galėjo ir nepadaryti to, ko iš jo norėjo šita moteris. Jis 
muolgratas. Net piršto nepajudinęs, jaunuolis galėjo sukelti joje to- 
kią aistrą, kad ji tuojau pat pultų Tibalą ir čia pat jį išprievartautų. 
Arba galėtų jai sukelti tokį siaubą, kad ji kaukdama pasileistų bėgti 
į mišką. Bet kam reikia vargintis? Kodėl nepadarius to, ko ji prašo? 

Trumpas pasivaikščiojimas padės jam užmigti. Pastaruoju me- 
tu jis tiek nedaug miega. Ir visa laiką sapnuoja... Mato šaltus savo 
vaikystės vaizdus... jaunystės, vedybų. Sapnuoja karą, žmones, 
kurių anksčiau nepažinojo. Nors sapnai jame nepažadina jokių 
jausmų, jis visada atsibusdavo išpiltas šalto prakaito. Raksalui tai 
nepatiko... 

Jis pakilo, atsargiai paėmė pintinę. Juk pasivaikščiojimas po 
mišką nebus liūdnesnis už šitas vestuvių puotos linksmybes. Jau- 
nuolis plačiais žingsniais nužingsniavo tarp medžių. 

Čia jis prisiminė šulgrato pranašystę, jog dabar jiedu su Gvina 
kalbėsis apie jį, Raksalą. Jam net buvo bekylanti mintis sugrįžti ir 
slapčia pasiklausyti. Bet kam? Smalsumas - dar vienas jausmas. 
Jam nerūpi, ką jie kalba, ką daro, ką galvoja. Jam niekas neįdomu. 
Jis pasuko keliuku. Akys greitai apsiprato su tamsa. Kelias po ko- 
jomis buvo pakankamai lygus. Besileidžianti Availė apšvietė jam ke- 
lią. Pietuose ryškiai spindėjo raudona Muolės akis... aistros, tos, 
kuri jį pažymėjo Prakeiksmu. Tame yra ir privalumų - jo gyveni- 
mas dabar išvalytas nuo jausminių šiukšlių. Jei jis šiuo metu galėtų 
ką nors jausti, turbūt jaustų jai dėkingumą. 

Savižudybė - vienintelis svarbus klausimas. Kam reikia toliau 
gyventi? Kita vertus, kam apsunkinti save mirtimi? Atsigręžęs į sa- 
vo gyvenimą, Raksalas mato nesibaigiantį nerimo verpetą - bai- 
mių, aistros, liūdesio, norų, garbės troškimo. O dabar jis laisvas 
nuo šito. Žinoma, buvo ir džiaugsmo, nors dabar jis net neprisimi- 
nė, koks tai pojūtis. Be to, tos džiaugsmo akimirkos jam atrodė to- 
kios retos, tokios trumpos... Nepalyginsi su rūpesčiais. Juk gyve- 
nimas - neišvengiamas pralaimėjimas... ilgas puvimas, galiausiai 
pasibaigiantis mirtimi. Tai kam gyventi? 

Jis vis mažiau laiko praleisdavo su žmonėmis. Jie Raksalui at- 
rodė tokie nenuspėjami, be pusiausvyros. Ir jis vis labiau tolo nuo 
žmonių giminės. Vienas iš tokių požymių - jaunuolis nustojo skus- 
tis. Jei teisingai apie tokią būsena rašoma jo dėdės bibliotekoje su- 
kauptose knygose, netrukus jis visai nutols, taps atsiskyrėlis, 
vaikščios nuogas, apžėlęs, gyvens miške tarsi vaiduoklis. Kankina- 
mas bado, jis ateis prie artimiausio namo, ir žmonės iš gailesčio 
numes jam ką nors valgomo. Ir jis nueis. Štai kaip dažniausiai bū- 
davo. Bent jau taip parašyta senosios imperijos išlikusiuose doku- 
mentuose. Muolgratams kėlė pavojų tik šunys ir laukiniai žvėrys. 
Žmonės jiems pakenkti negali. 

Kas tai? 

Blykstelėjusi mintis privertė jaunuolį sustoti. Klausimas kilo ne 
iš jo, jis buvo skirtas jam. Vadinasi, Raksalas pasiekė galimas 
džolgratės poveikio ribas. 

Vyriškis? Vienas? Ko jam reikia? Prievartauti? 

- Aš atnešiau vaišių iš puotos, - garsiai pasakė jaunuolis, pasi- 
rengęs pastatyti pintinę ir eiti savais keliais. 

Kodėl vyras čia atėjo vienas? 

Raksalas dvejojo. Tikriausiai jis girdėjo jos mintis, 0 jinai jo 
minčių negirdėjo. Glaustos mintys, kurias jaunuolis išgirdo, reiškė 
baimę. Kaip nemalonu! Jeigu priėjus arčiau? Galbūt tada ji sugebės 
išgirsti jo mintis? Arba jis pats garsiai pasakys ko atėjęs. Ir Raksa- 
las žengė pirmyn. 

Mintys plūstelėjo į jaunuolį, tarsi vėjo pustomas sniegas: prie- 
varta... skausmas... kančia... nuogi kūnai... pažeminimas... gė- 
da... 

- O Lemtys! 

- Aš atnešiau maisto! - suriko jis į tamsą. - Neketinu daryti tau 
nieko blogo! Nebijok! 

Neapykanta! Jis nekenčia manęs, nes bijo! 

Staiga Raksalas pastebėjo, jog visas dreba. Taip, jis jaučia bai- 
mę. Tai baimė. Ir jis ją JAUČIA! 

Jis prisiminė paslaptingus Tibalo žodžius: “Yra būdas". 

Muolgratas neturi jausmų, bet jis sugeba pajusti tai, ką jam 
siunčia džolgratas. Kaip paprasta! 

Tai abipusė sąveika: ji pajunta ledinį jo abejingumą, išsigąsta, 
puola į paniką ir tuo pačiu paveikia jį. Ne, jam šitas graužiantis, 
paralyžiuojantis kūną siaubas visai nepatinka. Jis atgaivina prisimi- 
nimus apie kovas prie Tolamino, kai krito žmonės, jo vaikystės 
draugai - kiek jų liko gulėti mūšio lauke! Bet nepakeliama vienatvė 
ne geriau. Ir regis, jam labiau pažįstama, nors jis niekaip negalėjo 
suprasti kodėl. 

Nebijok. Nustok bijojusi! 

Moteris mėgino nusimesti antklodę, išbėgti iš palapinės ir pa- 
sislėpti miške. Bet tenai tamsu. Ji parkris, susižeis... To negalima 
leisti. 

Raksalas prasiskverbė į pačias jos sąmonės gelmes, prisilietė 
prie tenai slypinčių jausmų. Ir tarsi muzikantas, lengvai liečiantis 
stygas tol, kol išgauna reikiamą garsą, jis lietė... kol surado tai, ko 
ieškojęs: nedrumsčiamą ramybę. Ir išgavo reikiamą akordą. Jos 
baimė nurimo. O drauge su ja nusiramino ir Raksalas. 

Atėjo palengvėjimas, atsirado nuostaba. Kas tu? Ką tu man 
padarei? 

Aš Raksalas Omratas Radaitas. Esu muolgratas. Jaunuolis 
skverbėsi pro krūmus, lėtai artėdamas prie palapinės, ir toliau lai- 
kydamas moters sąmonėje tą patį nusiraminimo akordą ir mėgau- 
damasis jo atspindžiu savyje. 

Puiku! Aš Džoda Hala Kavit. Tu išvarei mano baimę! 

Dabar jis prabilo balsu... pamatęs priekyje ryškėjančius pala- 
pinės kontūrus. Tačiau jo mintys lenkė žodžius. Ji man sukėlė 
daug nerimo. Tau nereikia manęs bijoti. Nori, kad liaučiausi? 

Ne! Ne! Aš taip tau dėkinga. Žmonės bijo manęs, o aš bijau 
jų. O dabar taip gera! 

Jis pabandė kiek pakeisti akordą, sustiprindamas jausmus. Ir 
išgirdo, kaip moteris aiktelėjo iš nuostabos bei džiaugsmo. 

Šitaip dar geriau! 

Pojūtis iš tiesų buvo nuostabus. Jame nubudo pamiršti jaus- 
mai - joje taip pat. 

Jis nusijuokė, apimtas saldžios pagundos, žinodamas, jog mo- 
teris jaučia tą patį. 

Tai bus panašu į prievartą. 

Bet ne į tą, kuri man kelia baimę. 

Tu įsitikinusi? 

Manau, kad taip. Pabandyk stipriau. 

O jeigu taip? Geriau? 

Taip, taip! Palauk - įeik į palapinę. Aš uždegsiu žvakę. 

Nereikia. Be šviesos bus geriau... Jis atsiklaupė, atrišo palapi- 
nės raiščius. Jo rankos virpėjo... Abipusį geismą jiedu pavertė ug- 
nimi... 


Raudona Muolės akis degė tarp žvaigždžių, o Aistringoji siuntė 
palaimą į Slėnį. Pradėjo nuo vienišos palapinės pasiklydusios pa- 
miškėje... Vėliau, kai šventės šurmulys nutilo, ji aplankė jaunave- 
džių poras. Pirmiausia tą namą, kur Bulrionas Tirnas, palydėtas 
linksmų artimųjų palinkėjimų, nusivedė savo jauną žmoną. Dauge- 
lis moterų po to su šviesiu liūdesiu prisiminė savo vestuves. Ko- 
kios puikios jos buvo! O daugelis vyrų atvėrė savyje netikėtas ga- 
limybes... Tuo būtina pasinaudoti! 

Bet pačiame naujausiame name, dar kvepiančiame naujomis 
lentomis, papuoštame spalvotomis girliandomis palaimos nebuvo. 
Būrys įkaušusių jaunuolių įvilko jaunikį ir kvatodami pasišalino.... 
Polionas Tirnas, deja, padaugino sidro, negalėdamas atsispirti tų 
pačių paslaugių draugužių raginimams. Ir dabar knarkė, išsidrėbęs 
lovoje, pamiršęs viską pasaulyje - net ir sutuoktinio pareigą. Po il- 
gų pastangų įsitikinusi, jog ivilgratės galia negali paveikti užmarš- 
tyje paskendusio girtuoklio, jo jaunoji žmona atsigulė šalia ir užmi- 
go. 

Dvi jaunamartės susitiko anksti ryte. Dabar jos tris ar keturis 
kartus per dieną užeidavo pas Sodžimą, ir būtinai abidvi drauge. 
Niada tikrai buvo ivilgratė, nes pagelbėjo Bolionui ir Filionui po jų 
muštynių. Tačiau Sodžimai ji galėjo geriau padėti tiktai tada, kai 
šalia būdavo Gvina. Senutė po truputį sveiko. Prašviesėjo protas, 
skausmai nurimo, o gumbas krūtinėje tiek sumažėjo, jog buvo vos 
apčiuopiamas. Naujais bandymais trukdyti sėkmingam gydymui 
nebuvo galima, ir Gvina nežinojo, ar tikrai ir ji ivilgratė, ar Niada 
šalia jos tiesiog tvirčiau jaučiasi, labiau pasitiki savimi. 

Sodžima sėdėjo, tarsi ant lovos pastatytas žabų ryšulys, laikė- 
si abiem moterims už rankų ir susijaudinusi čiauškėjo, vis karto- 
dama, kad jųdviejų dvigubos vestuvės buvo pačios šauntausios, 
kokias tik jai teko matyti. Niada visa švytėjo ir darėsi dar labiau 
panaši į porcelianinę lėlę. Ilgas vienatvės bei slapstymosi nuo visų 
košmaras baigėsi, ji buvo įsimylėjusi ir džiaugėsi ištekėjusi. 

Po gydymo seanso vestuvių linksmybės tęsėsi. Gvina su Bul- 
rionu nuėjo į naujus namus pasveikinti Poliono su Niada. Jie atėjo 
nešini dovanomis - dėžutė su pikantiškais prieskoniais, žinoma, at- 
vežtiniais, Slėnyje tokių išauginti nepavyktų; įvairūs instrumentai... 

Polionas buvo pastebimai tylesnis už savo žmoną. Paraudusios 
akys, žalsvas veido atspalvis. Visas įsitempęs, net nuo saulės spin- 
dulių netikėtai suvirpėdavo. Turbūt vedybos neteikė jam džiaugs- 
mo, nors labiau tikėtina, jog kalta buvo audringa šventė. 

Po to Gvina su Bulrionu sugrįžo į savo namus ir, atsisėdę prie 
durų, priiminėjo kitų artimųjų dovanas. Vidinis kiemas buvo užlie- 
tas akinančia saulės šviesa, atsispindinčia nuo baltų sienų. Čia sto- 
vėjo kėdės bei stalai, nukrauti vaišėmis. Ir, suprantama, knibždėjo 
būriai vaikų. Nors Gvina buvo beveik nemiegojusi, senoviniai pa- 
pročiai ją žavėjo ir linksmino. Pirmieji jų pasveikinti atėjo pati jau- 
niausia Slėnio pora - Niada su Polionu. 

Polionas tylus, paniuręs stebėjo, kaip Niada įteikia jiems rau- 
gintų persikų stiklainį. Jis atsisakė maisto bei gėrimų. Išgirdęs tokį 
pasiūlymą, net nusipurtė. Ir neištarė nė žodžio iki tol, kol juodu su 
žmona pakvietė išsirinkti dovaną iš ant stalo išdėliotų daiktų. Niada, 
sumišusi, nuraudusi, pasirinko medinį dubenėlį. Tik tada jaunuo- 
lis griežtai pareiškė, kad ji turinti išsirinkti patį geriausią daiktą. Jie 
prisikrovė molinių indų ir išėjo. 

Po to atėjo Bulriono dukra Gailima su savo vyru. Jie irgi ne 
taip seniai buvo susituokę. Gailimos dovana tėvui buvo pati ge- 
riausia - ji pranešė besilaukianti kūdikio. 

Ir taip be pabaigos... Kai kurios sutuoktinių poros ateidavo 
lydimos pulkelių švariai nupraustų vaikučių. Brangios Bulriono pa- 
ruoštos svečiams dovanos netrukus baigėsi, ir jie turėjo tenkintis 
prastesnėmis, dažnai gaudavo pasiimti kokį nors kitų jaunave- 
džiams padovanotą daiktą. Užbaigti ceremoniją reikėjo seniausiai 
porai - Haimionui su žmona, kuriems atiteko Niados atnešti persi- 
kai. Šitos apeigos atrodė tarsi gerai apgalvotas pasikeitimas mate- 
rialinėmis vertybėmis klano viduje. 

Bulrionas staiga pastebėjo, kad jo žmona mėgina nuslėpti žio- 
vulį, ir nusiminė. 

- Tu pats kaltas! - sušnabždėjo moteris, tačiau jos žodžius iš- 
girdo ne tik jis. - Nereikėjo šitaip siautėti vestuvinę naktį! 

Bulrionas atstatė krūtinę ir nustojo raukytis. 

Viduryje ceremonijos atėjo galiūnas Džukionas su miniatiūrinė 
žmona Šupima, dviem rubuiliais ir kūdikiu. Vos tik pasibaigė svei- 
kinimai, jis pasakė: 

- Tėve, tavęs ieško du žmonės. Sako, kad skubus reikalas. 

- Mano reikalas dar skubesnis. Aš juos pažįstu, ar tai tik kokie 
nors prekeiviai? 

- Vieną iš jų tu pažįsti. Tai Orduras. Jis buvo atėjęs į viešbutį. 
Su juo moteris. 

- Pasirūpink, kad juos svetingai priimtų, - įsakė Bulrionas. - 
Man apeigos svarbiau. Toks senovinis paprotys. 

Gvina negirdėjo jokių bekūnių balsų, bet visi visais varpais 
skambino apie Raragašą. 

- Mielasis, kodėl su jais negalėtų pasikalbėti Vozionas. Jis su- 
žinotų, koks neatidėliotinas tas jų reikalas. 

Bulrionas įniršo. Jam šeima šventas reikalas. 

Ji kilstelėjo antakius. 

- Na tai?.. 

Jis piktai susiraukė. 

- Na, gerai. Džukai, kai išeisi, pasakyk Vozionui. Jei tai iš tik- 
rųjų svarbu, galima bus trumpam nutraukti ceremoniją. 

Džukionui su Šupima išėjus, juos pakeitė Tisvionas su šeimy- 
na. Tačiau netrukus Vozionas atvedė šeimininkui nekviestus sve- 
čius, o drauge su jais atėjo Raksalas, Tibalas, Zanionas, Džukio- 
nas, Polionas, Niada, Tisvionas, Uplionas - visi, kas turėjo vykti į 
Raragašą. 

Raksalas visus nustebino. Švarus, nusiskutęs, tvarkingai su- 
sišukavęs, tvarkingi drabužiai... net nepanašus į vakarykštį paniu- 
rėlį atsiskyrėlį. Visai kitas žmogus. Gvina negalėjo suprasti, kas 
atsitiko. 

Per tas dvi ar tris valandas pastebimai pasikeitė ir Polionas. 
Akys prašviesėjo, jaunuolis vėl apgaubė Niadą švelniu dėmesiu. 
Vadinasi, kalta buvo tiktai triukšminga vestuvių puota. 

Gvina jau žinojo, jog šeimyniniai patarimai Tirnams neįprasti. 
Čia viską sprendė Senis. Turėjo įvykti kažkas iš tiesų svarbaus, 
kad Vozionas leido sau atvesti šičia tuos žmones. Bulrionas pir- 
miausia apipylė juos prakeiksmais, o po to pakvietė į vidų. 

Kambaryje buvo tamsu ir kiek vėsoka. Žinoma, negalima pa- 
sakyti, kad jie čia pasislėpė nuo pašalinių akių, bet Slėnyje tą pada- 
ryti buvo nelengva. Užtat visi turėjo kur atsisėsti. Ant pasieniu su- 
statytų lovų tilpo dvylika žmonių. Lovų buvo daug. Bulrionas Tir- 
nas į pasaulį paleido šešiolika vaikų. Du mirė, trys dar tebegyveno 
tėvų namuose, o kiti susisuko savus lizdus ir gyveno atskirai. Ta- 
čiau lovos liko savo vietose. Gvina pamanė, jog visi tikisi, kad ji 
užpildys tuščias lovas klegančiais vaikais. 

Visiems susėdus, Bulrionas sumurmėjo: 

- Mums malonu jus matyti, svetimšaliai, bet jūs nutraukėte 
mano vestuvių šventę. Prašau išdėstyti savo atvykimo priežastis. Ir 
paskubėkite. 

Abu keliauninkai dulkini, išvargę, matyti, jog įveikė netrumpą 
atstumą. Ordurą Gvina atpažino. Šitas stambus, nerangus, niūrus 
vyriškis pasirodė jos viešbutyje drauge su Labranca. Akivaizdžiai 
silpnaprotis, nemalonus, tulžingas... Jo bendrakeleivė tamsaus gy- 
mio, atgrasi, kokių trisdešimties metų moteriškė, Gvinai pasirodė 
labai matyta, tačiau ji niekaip negalėjo prisiminti, kur buvo ją su- 
tikusi. Toks apgailėtinas veidas negalėjo išnykti iš atminties... 

Tiktai Vozionas liko stovėti, atsirėmęs į staktą ir nemaloniai 
šypsodamasis. Regis, jis visai nesijaudino, sugadinęs šventę dėl 
kažkokių niekų. Niekas daugiau dar nežinojo, ko šie žmonės atvy- 
ko į Slėnį, žinoma, išskyrus Tibalą Frainitą. Beje, jo šypsena rami- 
no visus ne labiau, negu pasirengusio puolimui jaučio ragai. 

Orduras nerišliai pradėjo kalbėti apie kažkokią gyvenvietę - 
Juodąją Įlanką. Gvina buvo apie tokią girdėjusi, bet žinojo tik tiek, 
kad ji kažkur pakrantėje, toliau į pietus. O Tirnai apie tokią vietovę 
nieko nežinojo. Regis, Orduras norėjo pasakyti, jog tenai keletas 
paženklintųjų pateko į keblią padėtį. Bet kuo čia dėti Tirnai? 

Ir staiga moteris sušuko: 


175 


- Nutilk, Ordurai! Leisk man papasakoti. 

Tirnų vyrai susiraukė. Negrabus storulis papūtė lūpas ir nuti- 
lo. 

Moteris pažvelgė į Gviną apvaliomis akimis, klastingomis bei 
gudriomis. 

- Gvina sadž, mes matėmės prieš keletą dienų. Tada aš buvau 
vyras. Mano vardas Džasburas. 

Kuprius!? Moteris krūptelėjo iš netikėtumo. Greta esantis Bul- 
rionas įsitempė. 

Visos lovos sutartinai sugirgždėjo, keletas balsų vienu metu 
ištarė: 

- O Lemtys! 

Moteris, regis, piktdžiugiškai mėgavosi, pajutusi, kokį įspūdį 
paliko jos žodžiai. 

- Taip, Lemtys. Mudu su Orduru availgratai. 

- Sakyk, kas atvedė jus čionai? - Voziono veidas, tas smailas 
šeško snukutis, buvo šešėlyje, tačiau Gvina įtarė, jog grėsminga 
ganytojo šypsena slepia baimę. Slėnyje niekada anksčiau nebuvo 
paženklintųjų, o dabar kiek prisirinko! 

Džasburo balse atsirado graudi gaidelė. 

- Mudu su Orduru išsiuntė iš Raragašo ieškoti tų, kurie liko 
gyvi po žvaigždžių negalės. Mūsų paieškos nebuvo sėkmingos, kol 
neatkeliavome į Juodąją Įlanką. Tenai slepiasi šešetas paženklintųjų, 
ir jų padėtis beviltiška. 

- Arčiau esmės, - neiškentė Bulrionas. - Kuo mes čia dėti? 

Nemaloniu Džasburo veidu nušliaužė raukšlės, sudarydamos 
kažką panašaus į šypseną. 

- Pas jus yra i1vilgratė, ar ne taip? Dalinge sklido kalbos, jog 
ketinate priglausti ir džolgratę. O štai dar matau ir Tibalą Frainitą. 

- Tibalai, tu juos pažįsti? 

- Aš net savo motinos neprisimenu, Bulrionai sadž. Tuo labiau 
kad availgrato niekas negali atpažinti. - Jaunuolis atsisuko į Džas- 
burą: - Kas sėdi ant septintos kėdės? 

- Mirtis. 

- Ši moteris iš Raragašo, - pasakė Tibalas. - Abejonių negali 
būti. 

Bulrionas suraukė antakius. Jis visada taip elgdavosi, susidū- 
ręs su kažkuo nesuprantamu. 

- Tai ko norite iš mūsų? 

Džasburas sudėjo rankas. 

- Labai nedaug sadž, tiktai trupučio maisto bei drabužių. Nu- 

nešime vaikams. Žinau, kad zardanai negarbina dievų, bet dar Ži- 
nau, kad jie neatsisako padėti nelaimingiems vargšams. 

- Teisybė, - sutiko Bulrionas, iškilmingai linksėdamas. 

- Ir ne tik gelbėdami nuo bado mirties. Mes suradome šešetą 
nelaimingų Žmonių. Būti paženklintu Prakeiksmo - tai pražūtis! 
Turi praeiti mėnesiai, galbūt net metai, kad nelaimėliai išmoktų pri- 
sitaikyti. Jei tai apskritai įmanoma. Jie iškankinti bado, neturi drau- 
gų. Kiek žinau, zardanai paženklintuosius gerbia, juk taip? 

- Teisybė, - vėl linktelėjo Bulrionas. 

- Mes turime truputį pinigų, - paslaugiai pasiūlė Orduras. 

- Užsičiaupk tu, stuobry netašytas! - sucypė Džasburas. - 
Leisk kalbėti man. - Bulrionai sadž, aš girdėjau, kad tu gabensi sa- 
vo paženklintuosius į Raragašą. Tai leisk šitiems nelaimėliams ke- 
liauti drauge su jumis. 

Kaip gudriai, pagalvojo Gvina. Ji pagavo Tibalo žvilgsnį ir jo 
akyse pamatė savo sarkastiškos šypsenos atspindį. Visi laukė, ką 
atsakys patriarchas. 

Jis pasakė “hm" ir pirštais paglostė barzdą. 

- Teisingai. Mudu su žmona ketinome keliauti į tą pusę. Norė- 
jome tenai praleisti savo, kaip jį ten... medaus mėnesį. Atrodo, iki 
Raragašo vos dvi savaitės kelio, žinoma, jei josi geru arkliu. 

- Galbūt ir dar mažiau, sadž! 

- Na, aš manau, kad jei prisijungs dar keli žmonės, blogiau nuo 
to nebus. 

Džasburo veide pasirodė palengvėjimo šypsena. Moteris puolė 
dėkoti, bet čia pasigirdo dar vienas balsas: 

- Atleisk man, sadž, - pasakė Raksalas, - bet šešetas žmonių 
daug ką keičia. Tu, tavo žmona ir ketvertas paženklintųjų... 

- Ir aš! - sušuko Polionas. 

- Tai jau septynetas. Kiek lydinčiųjų ketini pasiimti? 

- Penketą. 

- Tai jau dvylika žmonių. O dar šešetas iš Juodosios Įlankos ir 
šitie du availgratai - tai jau visas būrys. Dvi dešimtys žmonių. 

- Kuo daugiau, tuo saugiau, - pasakė Bulrionas. 

Gvina pastebėjo keletą šypsenų. Bulrionas tvirtai tikėjo, jog 
skaitlingumas - saugumo garantas. 

Raksalas gūžtelėjo pečiais. 

- Bet tai pavers pramoginę išvyką tikru žygiu! Vesnare bei 
Nurce vietos valdžiai tokia procesija gali sukelti įtarimą. Tenai bus 
ir vaikų, vadinasi, teks lėčiau joti. Du ar trys keliauninkai nesunkiai 
susiras nakvynę bei maisto, o šitokiam būriui teks pačiam savimi 

pasirūpinti. Turite pasiimti su savimi maisto atsargų arba aukso, 
kad galėtumėte nusipirkti, jei ko nors prireiks. Šitaip galite atkreipti 
į save plėšikų dėmesį. Orduras tarsi moka elgtis su kardu, bet ar 
yra tarp tų šešeto daugiau stiprių vyrų? 

Džasburas žiūrėjo į jį ir piktai raukėsi. 

- Mandasilas tvirtas jaunas vyras, o Vaslaras Nomitas buvęs 
karys. 

- Vaslaras? Pažįstu jį. Taip, jis puikus karys! 

- Tiktai dabar jis moteris, - sukikeno Orduras. 

- Prikask liežuvį! - sucypė Džasburas. 

Šį kartą Bulrionas pačiupinėjo barzdą abiem rankomis. 

- Jei vaikus susodintume į vežimą, atrodytų, kad mūsų aštuo- 
niolika. Penketas moterų... jei mes užsidėsime vyriškas kepures, iš 
tolo mus palaikys vyrais. Nedaug atsiras plėšikų, norinčių susi- 
remti su aštuoniolika vyrų! 

Akimirką Bulriono veidas suakmenėjo. Jis tarsi be žodžių kal- 
bėjo: nekišk nosies ne į savo reikalus! Bet tuojau pat nusišypsojo 
žmonai. 

- Aš tr sakau: kuo daugiau, tuo saugiau! - Jis pažvelgė į Rak- 
salą nepatikliu žvilgsniu. - Tai tu irgi nusprendei keliauti? 

- Važiuoti nori Džoda Kavit, o aš sutikau ją lydėti. 

Oho! Gvina vėl pažvelgė į Tibalą. Tas pamerkė akį. 

Štai ir paaiškėjo paslaptingo Raksalo pasikeitimo priežastis! 
Juk Gvina pati vakar tą atsiskyrėlį nusiuntė pas Džodą.... 

- Tu ją ginsi, iškilus pavojui? - paklausė Bulrionas. 

Raksalas akimirką svarstė savo atsakymą. 

- Turbūt, - ištarė jis. 

Džasburas įdėmiai viską stebėjęs, dabar iššiepė dantis. 

- Tai vienas iš pagalbos būdų. Raragaše rastus džolgratus vi- 
sada poruoja su muolgratais. 

Čia viskas įvyko savaime, bet jeigu Raragaše tai padeda 
abiems, vadinasi, dėl Džodos galima nesijaudinti, tas susitikimas 
turėjo būti kažkuo naudingas ir jai. Tačiau vis tiek reikia įsidrąsinti 
ir aplankyti džolgratę, būtina įsitikinti, jog Raksalas nieko blogo jai 
nedaro. 

Bulrionas vis dar mąstė. 

- Kiek laiko jums reikia, kad nukeliautumėte į Juodąją Įlanką? 

- Jei duosite mums maisto, būtinus drabužius, arklius bei ve- 
žimą vaikams, mes čia sugrįšime po trijų dienų. 

- Man Slėnyje daugiau paženklintųjų nereikia! Susitiksime su 
jumis kur nors kitoje vietoje ir iš ten drauge keliausime. Ir savo ar- 

klių jums nepatikėsiu. Zanionai, kiek laiko tau prireiks susiruošti ir 
keliauti gelbėti tuos žmonės? Reikia paruošti vežimą ir atsarginius 
arklius. 

Zantonas buvo jo ketvirtas sūnus, jaunesnis už Brankioną, Vo- 
zioną bei Glotioną. Pakankamai stambus, bet šioje galiūnų šeimoje 
atrodė tikras neūžauga. Buvo manoma, jog jis labai protingas. Gvi- 
nai kažkodėl pasirodė, jog ta nuomonė klaidinga - jis tiesiog labai 
nedaug kalbėdavo. Dabar vyriškis stovėjo, glostydamas barzdą. 

- Pusvalandžio, - pagaliau atsakė Zanionas. 

- O kai sugrįšite, mes, likusieji keliauninkai, būsime pasirengę 
susitikti su jumis prie Šaltosios brastos. 

- Puiku, - apsidžiaugė Džasburas. - Tegul Lemtys bus malo- 
ningos tau ir tavo artimiesiems, Bulrionai sadž! 

- Palaukite, - įsiterpė Vozionas. - Mes juk ne į vienos dienos 
medžioklę rengiamės. Ir ne į Dalingą parduoti porą kailių važiuo- 
jame. Būtina pasiimti maždaug trims savaitėms maisto atsargų, 
kad išvengtume visokių netikėtumų. Ir dar pagalvoti apie kelionę 
atgal. Juk nežinome, kaip mus sutiks Raragaše, kokią tenai mums 
suteiks pagalbą. Reikia palapinių, aukso, ginklų, maisto, turime 
pasirūpinti arklių pašaru. Ir, žinoma, paskui būtinai pastebėsime ką 
nors pamiršę... arba kuris nors arklys staiga pradės šlubuoti. 

- Teisybė, - sutiko jo tėvas. - Tai ką siūlai? 

- Keliaukime į Juodąją Įlanką visi. Tai bus mums tarsi paban- 
dymas, savotiška repeticija. Ir sugrįžę į Slėnį, jau žinosime, ko 
mums trūko ir kaip reikia pasirengti ilgai kelionei. 

Visų nuostabai, Bulrionas nusikvatojo: 

- Puiki mintis! 

Gvinos smegenyse tarsi suskambėjo pavojaus signalas. Kelio- 
nė į Raragašą tapo nevaldoma. Ji niekaip nesitikėjo, jog šitie lėta- 
pėdžiai, mažakalbiai kaimiečiai staiga stačia galva puls į nežinomy- 
bę. Tikriausiai užvirė zardanų kraujas. Jos bekūnis patarėjas liepė 
keliauti kuo greičiau, tačiau moteris matė bent dvi kliūtis. Tegul... 
galbūt Bulrionas pats apie jas pagalvos. 

Tuo tarpu Bulrionas bendro jaudulio paveiktas, šypsojosi kaip 
vaikėzas ir degė nekantrumu. Jis pliaukštelėjo delnu žmonai per 
kelį. 

- Na, ar pasirengusi keliauti į šitą savo... medų iškart po dova- 
nų teikimo ceremonijos? 

- Ė... nežinau. O kaip bus su Sodžima? Jai pagerėjo, bet ne- 
manau, jog mudvi su Niada dabar galime ją palikti. Liga gali atsi- 
naujinti. 

Bulriono veidas ištįso taip, tarsi Gvina būtų paprašiusi skyry- 
bų. Bet greitai vėl nušvito. 

- O dar po trijų dienų ji jau visai pasveiks? 

- Jei viskas taip klostysis ir toliau, manau, kad taip. 

- Na, tada judvi pasilikite čia. Nusiųsime ką nors kitą. Manau, 
norinčių atsiras. Kilbionas ar dar kas nors galės joti mano Griaus- 
tiniu, nes man reikia viską aptarti su Brankionu. Mes prisijungsi- 
me, kai jie sugrįš iš Juodosios Įlankos. - Jis smalsiai pažvelgė į 
žmoną. - O kas dar? 

- Viešbutis, - pasakė Gvina. - Man reikia pasirūpinti jo parda- 
vimu. 

- A! - Bulrionas sunerimo, susiraukė, apžvelgė pilną žmonių 
kambarį. - Apie tai pasikalbėsime vėliau. 

Vos tik jai užsiminus apie viešbutį, jis visada kažkaip keistai 
reaguoja. Galbūt jam nepatinka, kad žmona turi savo turto? Šitokio 
jo požiūrio Gvina nesitikėjo. Be to, ji jau sakė, kad tais pinigais ke- 
tina pasidalinti su šeima. 

- Vadinasi, taip ir padarysime, - pasakė jis. - Gvina, Niada ir 
aš liksime čia ir lauksime jūsų. O jūs, kai tik susiruošite, keliaukite 
į Juodąją Įlanką. 

Jis pakilo. Paskui jį suskubo ir kiti. 

- Ei! - šūktelėjo Polionas. 

Nustebę veidai išsišiepė. Pasigirdo kikenimas. 

- Tu ką, visai nenori joti? - paklausė Bulrionas. 

Jaunuolio veidas nuraudo tarsi putinas, o juodi plaukai stojo 
piestu. 

- Aš noriu keliauti į Raragašą! Bet nelaukite, kad jočiau į tą 
Juodąją Įlanką, o žmoną palikčiau čia. Juk mudu ką tik susituokė- 
me... 

- Ar tu, Polionai, vakar netyčia sidro nepadauginai? - įgėlė Tis- 
vionas. 

- Juk tik porai naktų, - pasakė Džukionas. - Paskui atsigrieb- 
si, mažiuk! 

Nuaidėjo darnus juokas. Giminaičių minia išsivedė dar kažką 
mėginantį įrodyti Polioną. Įkandin pasipylė šmaikštūs patarimai: 
“Nepakenks, jei kiek prasimankštinsi!"", “Tik pakels nuotaiką!", “Iš 
pradžių būtų neblogai kiek susilaikyti!". Kuo labiau jie tolo, tuo la- 
biau nešvankūs buvo patarimai... 

Gvina su vyru pasiliko vienu du. Senis leipo juokais. 

- Mtelasis, bet juk tu jį paliksi? 

Bulrionas vos atgavo kvapą: 

- Neketinu kištis į jo reikalus. Tas vaikis visada krėtė visiems 
šunybes, o pastaruoju metu nepraleisdavo nė vienos merginos. Su 
juo ne tik Zanionas panorės suvesti sąskaitas. - Ir jis išėjo į kiemą 
vis dar kikendamas. 

Tie vyrai! 

Gvina pastebėjo, jog vienas svečias neišėjo. Tibalas vis dar 
sėdėjo ant lovos ir žiūrėjo į durų kiaurymę. Jo veido išraiška buvo 
skausminga. Gvina prisiminė, kad anksčiau jis beveik visada šyp- 
sodavosi. 

- Tibalai? 

Jis krūptelėjo ir tarsi nenoriai sugrįžo į dabartį. Atsistojo, po 
to atsisuko. 

- Gvina? 

- Atrodai, tarsi būtum pamatęs vaiduoklį. 

- Ne. Nieko tokio. Tik lengvos pagirios po vakarykščio. Vis- 
kas gerai. 

Moteris įtariai pažvelgė į jį. 

- Tikrai? O ką tu ten sakei apie Mirtį septintoje kėdėje? 

Jaunuolis iškart pralinksmėjo. 

- Raragaše aplink tarybos stalą stovi septynios kėdės. Ant vie- 
nos niekas niekada nesisėda. Yra septynios Lemtys. Tiktai šešios 
iš jų ženklina Prakeiksmu tuos, kurie pasveiksta nuo žvaigždžių 
negalės, ar ne? 

- Aš jau galvojau apie tai. O poulgratų nebūna? 

Tibalas nusišypsojo ir papurtė galvą. 

- Klysti. Poulė taip pat siunčia Prakeiksmus. Bet ji dovanoja 
ne tik gyvenimą, bet ir mirtį. Paženklintieji Poulės Prakeiksmu tai 
tie, kas miršta nuo Žvaigždžių negalės. Tuščia kėdė - tai tarsi pri- 
minimas mums, jei kartais imsime keiksnoti likimą... 

Kiemo grindiniu sukaukšėjo kaustytos arklių kanopos. Sidab- 
rinis mėnulio diskas plaukė virš juodoje tamsoje skendinčių me- 
džių. Apšviesti mėnulio kur ne kur blykčiojo senoviniai stogai, 
griūvančios sienos. Nors Labranca tikino Polioną Tirną, kad iki 
Raragašo joti teks dvi savaites, pati ji net nemanė, kad pasieks 
tikslą per tokį trumpą laiką. Tačiau aplinkybės nusprendė savaip. 
Gaidžių Arena vėl rengėsi pateisinti savo pavadinimą, bet jai pavy- 
ko sėkmingai prasmukti ir išvengti karo žabangų. 

Moteris sunkiai išsirito iš balno ir atsikrenkštė, batų padais pa- 
lietusi akmenis. Maudė visą kūną. Ji niekada nemėgo arklių. 

Atsidarė durys, išmesdamos šviesos pluoštą. Arklidės prižiū- 
rėtojas Nostoras, mosuodamas žibintu, išėjo į kiemą. 

- Taip ir maniau, kad čia jūs, kilnioji ponia! - tarsi gaidys su- 
kvaksėjo jis. - Kai kas išpranašavo. 

- Kas pranašavo? - ji nusivalė akis. 

- Argi jie pasakys, a? - Senas kvailys kikendamas paėmė pa- 
vadžius. - Nieku gyvu! Niekada nepasakys. 

Moteris tylėdama atrišo nuo balno krepšį. 

- Ar sėkminga buvo kelionė, kilnioji ponia? Matau, pavargai. 
Svarstai, ar namuose laukia karštas vanduo ir karšta vakarienė? 
Ar pasistengė Čingas sadž? Laukia, laukia... 

- Duok man žibintą, - pateikalavo Labranca. Paėmė jį, steng- 
damasi laikyti toliau nuo arklio, kuris jau šnairavo ir trypė kanopo- 
mis. - Sušerk jam krepšį akmenų, gal tada žingsnis bus lygesnis. 

Ji nusisuko ir nuėjo, vis dar girdėdama kvailą Nostoro kikeni- 
mą, drumsčiantį nakties tylą. Nuo ilgo sėdėjimo balne kojos buvo 
tarsi medinės. 

Jis kalbėjo nesąmones. Jei Čingas Čilitas tikrai paruošė namus, 
tai tikriausiai šulgratas jam pasakė, kad ji būtent šiąnakt sugrįš? Jie 
retai kada teikdavo išankstinę informaciją, net jeigu ji tokia nereikš- 
minga, kaip šį kartą. Kam jiems to reikėtų? Tikėtis dėkingumo? 
Ne. Juk bet koks atlygis sudrums įprastinę įvykių raidą. Be to, ji 
nėra tokia mylima, kad dėl jos kažkas rizikuotų. O dėl Čingo tuo 
labiau. Čia jo nemėgo beveik visi. 

Vadinasi, apie jos sugrįžimą pranešė perėjos sargybiniai. Lab- 
ranca jiems įsakė to nedaryti. Bet Čingas galėjo papirkti ką nors iš 
jų. Ji juk buvo sustojusi kelyje, kad sužinotų naujienas iš patikimų 
šaltinių, todėl žygūnas galėjo ją aplenkti. Čingas neįtikėtinai landus, 
už tai moteris jį ir vertina. Dažniausiai patikimi šaltiniai pranešda- 
vo, jei Čingas ką nors iškrėsdavo jai nesant Raragaše. 

Įdomiausia naujiena buvo, jog pats Čingas dar sveikas ir lais- 
vas. Eidama žibinto apšviestu takeliu, įrėmintu žalia veja, Labranca 
mėgino pasverti visas galimybes. Ji rastų kelią ir užrištomis aki- 
mis, bet su Žibintu eiti lengviau. Oras gaiviai kvepėjo medžiais, ža- 
luma - toks pažįstamas Raragašo kvapas. Gera sugrįžti namo! 

Čingas gyvas! Tikriausiai tai reiškia, kad jis nesugebėjo įvyk- 
dyti jos užduoties... Arba net nemėgino to daryti. Nors kažko pa- 
našaus ji ir tikėjosi. Ir labai nustebtų, jei užduotis būtų įvykdyta, ir 
Jaunuolis būtų likęs gyvas. 

Labranca išėjo į pievelę, gaubiančią jos namus. Mėnulio švie- 
soje žolė priminė pilkšvą kilimą. Pro gegnes skverbėsi šviesa, į vir- 
šų kilo pilki dūmų kamuoliai. 

Moteris praskleidė sunkią odinę durų užuolaidą ir pažvelgė vi- 
dun. Tik po to ryžosi įeiti. Reikėjo įsitikinti, kad tenai nėra jokios 
pasalos. Daugelis ogoulgratų greitai įprasdavo laikytis atsargumo. 
Tie, kas nepriprasdavo, neišgyvendavo. Kartą vakare ji po savo lo- 
va net buvo aptikusi... laukinį šerną. Nors apskritai nebuvo infor- 
macijos, ar Raragaše kada nors veisėsi šernai. 

Patalpa pilna dūmų, jie graužė akis. Tai įprastas vaizdas zarda- 
nų namuose. Tokią šiltą naktį nėra reikalo namuose kurti ugnį, ta- 
čiau didžiulis varinis kibiras skleidė iš židinio viliojantį kvapą. Virš 
žvakidžių linksmai šokinėjo žiburiukai. Trys uždengti indai ant stalo 
siūlė paruoštą vakarienę, o šaldiklyje laukė daug žadantis butelis. 
Nuostabu! 

Malonu sugrįžti namo... Plaudama nuo kūno kelionės dulkes, 
ji galvojo, ar tik ne jos pačios galios bus privertusios Čingą su- 
rengti tokį sutikimą. Ne. Ugnį jis užkūrė prieš kokią valandą, jei ne 
anksčiau. O tuo metu ji dar buvo pakankamai toli ir negalėjo pa- 
veikti. 

Ji apžiūrėjo savo lizdelį - su meile ir drauge nepatikliai. Pra- 
bangūs imperijos laikų baldai stovėjo ant minkštų kilimų. Sienos 
slėpėsi po šilkiniais apmušalais, išblukusiais ir tokiais senais, kad 
turbūt jau paskutinėmis imperijos gyvavimo dienomis jie buvo be- 
verčiai. Dabar jie neįkainojami ir tikriausiai vieninteliai tokie visoje 
Kvolijoje. Porcelianiniai niekučiai, statulos, krištolo vazos... Visose 
vazose neseniai pamerktos gėlės. Niekas nedingo, niekas neišnešta, 
kol jos čia nebuvo. Labranca mėgo prabangą bei brangius daiktus. 
Viskas čia iš Akademijos Rūmų. 

Kambario vidus nuostabus, o pats namas primena gyvulių 
tvartą. Moteris jo negalėjo pakęsti. O juk galėjo gyventi puikiuose 
Rūmų apartamentuose, kurie jau prieš šimtmetį buvo skirti Pirmi- 
ninkui.... Bet Raragaše dažnai būdavo žemės drebėjimai, o ogoulg- 
rato lemtis - žūti po įgriuvusiomis lubomis, nugrimzti po sutrūni- 
jusiomis grindimis ar sudegti gaisruose... Ji eidavo į Rūmus tik ta- 
da, kai to reikalavo pareiga, kurios išvengti nebuvo galima. 

O mediniai zardanų namai nepasidavė žemės drebėjimams. Jų 
šiaudiniai stogai lengvai užsiliepsnodavo, juos galėjo nuplėšti ura- 
ganas, bet Labranca miegojo prie pat įėjimo už lengvos širmos, 
kurią galėjo atitraukti vienu pirštu. O čia atstriksėdavo voverės pa- 
graužti kilimų ar apmušalų, atskrisdavo kregždutės ir sukdavo po 

gegnėmis lizdus. Patiko ši vieta ir šikšnosparniams... O Labranca 
nekentė šitos lūšnelės. 

Ji nusivalė kūną ir džiovino rankšluosčiu plaukus, kai į durų 
kiaurymės staktą kažkas atsargiai pasibeldė. 

- Kas ten? 

- Sekretorius Čilitas, ponia Pirmininke. 

- Palauk! 

Moteris neskubėdama nuėjo prie senovinės skrynios, kurioje 
buvo laikomi jos drabužiai. Tokiu karštu oru šiltų rūbų nereikėjo. 
Pagalvojusi, ji pasiėmė šilkinį šviesiai žydrą chalatą. Jis beveik per- 
matomas, išsiuvinėtas smulkiais perlais. Laisvu mazgu susirišusi 
chalatą, išsikvėpino, apsiavė sidabro spalvos sandalus. Po to išnešė 
nešvarų kelioninį kostiumą, rankšluosčius, krepšį. 

Po kokių dešimties minučių pasakė: 

- Įeik! 

Įėjo Čingas Čilitas, rankoje laikydamas odinį aplanką. Jo gys- 
lomis tekėjo mišrus kvolų bei nurciečių kraujas. Iš tėvo jis pavel- 
dėjo išsišovusius skruostikaulius bei garbanotus plaukus, bet jo 
oda buvo šviesesnė negu kitų nurciečių - šviesiai ruda, tokios pat 
spalvos, kaip ir plaukai. Net gelsvas jo akių atspalvis derėjo prie 
viso kito. Jis buvo liesas, per pirštą žemesnis už Labrancą. Jau du 
kartus Čingas taip buvo išvedęs moterį iš kantrybės, kad ji nedve- 
Jjodama skėlė jam antausį... Ir abu sykius jis atsidūrė ant grindų. Į 
šitą Žmogų, ir į jo talentus Labranca atkreipė dėmesį prieš gerą de- 
šimtį metų. Tada jam tebuvo septyniolika, o jai - dukart tiek. Jo 
išorė nepasikeitė. Tai ne jos kerų poveikis, tiesiog taip atsitiko sa- 
vaime. 

Jis vilkėjo paprastą apsiaustą, drobines kelnes. Tai tik namuo- 
se. O pasirodydamas žmonėse, jaunuolis apsirengdavo prabangiai, 
tarsi senų laikų imperatorius, puikavosi brangiais papuošalais, jo 
balto arklio pakinktai žvilgėjo dirbtiniais deimantais bei sidabrinė- 
mis sagtimis. 

Jis nenusišypsojo, nenusilenkė. Tik stovėjo prie odinės durų 
užuolaidos ir laukė, mėgindamas nuspėti, kokiame vaidmenyje Lab- 
ranca norėtų jį matyti. 

- Įpilk man išgerti! - Ji priėjo prie sofos ir sunkiai atsisėdo. 
Chalatas prasiskleidė, atidengdamas kojas. Moteris jo nepasitaisė. 

Čingas atsargiai padėjo ant stalo aplanką ir atidarė vyno butelį. 
Pripildė taurę ir ištiesė jai. Tada vėl išsitiesė ir laukė, nenuleisda- 
mas akių nuo jos veido, tarsi visai nepastebėdamas apnuogintų ko- 
jų, nei to, ką atidengė iškirptė. 

Labranca gurkštelėjo vyno. Jis buvo šiek tiek karstelėjęs ir 
maloniai šaltas. 

- Kas tau pasakė, jog grįšiu šiąnakt? 

- Pažadėjau apie tai neprasitarti, ponia Pirmininke. 

Ji tylėdama laukė. 

- Gos a' Noigas. 

Gos a' Noigas buvo šulgratas. Būdamas senas ir luošas, jis be- 
veik niekur neišeidavo. Šį kartą Čingas net neišraudo, kaip būdavo 
visada, kai jis mėgindavo jai pameluoti. Tai ne vienintelis jo talen- 
tas. Tikriausiai jis iš tiesų įkalbėjo šulgratą... 

- Jis labai malonus. Padėkok jam mano vardu. - Ji neužsiminė 
apie kūrenamą židinį, vyną, vakarienę, gėles. Čingas žinojo, kad 
moteris šito iš jo tikisi. - Kas naujo? 

- Vesnaras nusiaubė Tolaminą, ir Moktas prarado galimybę 
prekiauti. - Jis kalbėjo taip, tarsi būtų visiškai įsitikinęs. - Mokto 
karalius pasiuntė kariuomenę į pietus, ketindamas netikėtai užklupti 
Vesnarą ir jam atkeršyti. 

- Taip ir maniau. Vesnaro karalius žygiuoja su savo kariuome- 
ne į šiaurę. Ką tik prasilenkiau su jo žvalgais. Tikriausiai ketina su- 
rengti pasalą. 

Čingas linktelėjo. 

- Kiekvienas mano, jog kitas nieko nežino, o tuo tarpu žino 
abu. Gekcionas pasirengęs sumokėti tavo norimą kainą už muolg- 
ratą, nors to dar nepasakė. Pagaido karalius nukrito nuo arklio, ir 
aš nusiunčiau ivilgratą... 

- Kas leido? 

Čingas pakėlė beveik nepastebimus antakius. 

- Tavo vardu... 

- Tu padirbai mano parašą? 

- Taip. Jeigu karalius numirs, jo sūnūs suplėšys karalystę į ga- 
balus. O jei liks gyvas, galbūt... 

- Aš tai Žinau, - pritarė ji. Protingas sprendimas. - Tęsk! 

Ji ištiesė jam tuščią taurę, laukdama, kol jis vėl pripildys. 

Jaunuolis paėmė taurę ir, eidamas prie stalo, tęsė pasakojimą: 
mirė keletas paženklintųjų, nederlius Gamdiše, Rurke žvaigždžių 
negalės protrūkis. Ir jis, vėl pasinaudojęs Labrancos vardu, išsiun- 
tė tenai gelbėtojus. 

Čia ir buvo Čingo pavaldumo jai paslaptis. Pats Čingas ne pa- 
ženklintasis, bet jo tėvas buvo ogoulgratas ir labai pavojingas. Jis 
galėjo įniršęs sukelti bet kokią katastrofą. Kai berniukui buvo dvy- 
lika, saulėtą vasaros dieną jo akyse tėvą nutrenkė žaibas.... Bet jo 

motina buvo džolgratė. O vaikai, kurie negali meluoti motinai, iš- 
auga keistais žmonėmis. 

Čingas, būdamas visiems keliančio siaubą tėvo sūnus, troško 
valdžios. Jis troško atskleisti paslaptis, kaip tą darė jo motina. Pa- 
tyręs našlaičio dalią, jaunuolis mėgo girtis turtais. Ir tuo pačiu bu- 
vo NIEKAS. Kai kurioms moterims jis kėlė gailestį, o prieš vyrus 
keliaklupsčiavo. 

Būdamas asmeniniu Akademijos Pirmininko sekretoriumi, jis 
įgijo ir valdžią, ir turtus. Jis buvo Labrancos atspindys, tapo KAI 
KUO. Žinojo paslaptis, perdavinėjo įsakymus, galėjo vaidinti svar- 
bų asmenį, būti tironu, gąsdinti... Buvo pasirengęs viską padary- 
ti dėl Labrancos. O dabar jam pačiam reikėjo Labrancos pagalbos, 
nes, tarnaudamas jai, Čingas įgijo daug priešų. Be jos jis būtų vi- 
sų niekinamas, bejėgis. Čingas klastingas, pagiežingas vykdytojas, 
be jokios sąžinės, tačiau negalintis sumeluoti Labrancai. Jai pasi- 
sekė, kad rado tokį pagalbininką. Nors, ogoulgratams juk lemta 
būti sėkmingiems. 

- Pakaks! - pasakė ji. - Ką aš dar pasirašiau, kol manęs čia 
nebuvo? 

Jis išvardino dar kokią dešimtį potvarkių, ant kurių prireikė jos 
parašo. Taip, ji tikrai puikiai pasidarbavo! Bet nėra kaip prikibti nė 
prie vieno jo sprendimo, nors, žinoma, jis pasistengė suvesti kai 
kurias asmenines sąskaitas. Taip, šito atlygio jis nusipelnė... 

- O tai, apie ką aš minėjau? 

Pirmą kartą lengva šypsena nuslinko klastingu jaunuolio veidu. 

- Kiek pamenu, ponia Pirmininke, daugiau tavo nurodymų aš 
negavau. 

- Taip, tikrai. 

Bet ji užsiminė, labai atsargiai iš tolo užsiminė... Ir tą užuomi- 
ną aštrus, jai ištikimas Čingo protas turėjo suprasti. Ji turėjo gal- 
voje džolgratus bei šulgratus. Nuo seno buvo žinoma, jog aiškia- 
regis, esantis gebančio skaityti mintis žmogaus veikimo lauke, la- 
bai rizikuoja, pranašaudamas ateitį. Ir surengti šulgratui tokį susi- 
tikimą Raragaše būtų vienas niekingiausių nusižengimų. Čia šulg- 
ratų grupė buvo pati didžiausia, ir jie sudraskytų į gabalus bet ką, 
kas tam ryžtųsi. Jei Labranca tiesiogiai tame dalyvautų, jos neiš- 
gelbėtų nei užimama aukšta padėtis, nei valdžia. Jai nepavyktų iš- 
vengti pasekmių. 

Jei atvirai, ji beveik nesitikėjo, jog Čingo atsidavimas jai leistų 
jaunuoliui šitaip pavojingai rizikuoti. Ir beveik buvo įsitikinusi, kad 
toks bandymas, pasibaigtų jo mirtimi. 


186 


- Aš pasikalbėjau su vienu šulgratu, ponia Pirmininke. Jis pa- 
tvirtino, jog seniai laukiamas Atnaujintojas greitai pasirodys. Iškils 
nauja imperija. 

Septyni Prakeiksmai! Tai tiesa! Labrancos pasaulis akimirks- 
niu sugriuvo... Ji vienu mauku išgėrė vyną ir užsikosėjo. 

Čingas paėmė iš jos rankų taurę ir vėl nunešė pripildyti, vis 
dar tęsdamas švelniu balsu: 

- Šulgratas nemelavo. Iki šiol nėra jokių beprotystės pasireiš- 
kimo požymių. 

- Ar tai vyko... prie liudininkų? 

- Juk sakiau, kad jis nemelavo. 

- Tai Gos a' Noigas, apie kurį tu užsiminei? 

- Taip, ponia Pirmininke. Jam nedaug beliko gyventi, tačiau jis 
vis dar sveiko proto. Ir džiaugsmingai susijaudinęs, jog sulauks 
Atsinaujinimo. 

Labranca rijo vaikiną akimis. Jis negali jai meluoti! Kaip jo am- 
žiaus vyriškio kakta gali išlikti tokia lygi? Nė vienos raukšlelės. Bet 
jis nemeluoja. 

- O... liudininkas moka tylėti? 

Čia ir buvo visas pavojus: džolgratai nemoka saugoti paslap- 
čių. Nors Raragaše jie šito mokomi, tačiau jiems nepavyksta. 

- Aš ją išsiunčiau su misija į Nimbudiją. Suprantama, tavo po- 
tvarkiu. 

Čingas pranoko visus jos lūkesčius. Stojo tyla. Jai pasirodė, 
kad jaunuolis kažkaip keistai, beveik maldaujamai žiūri į ją. Na, jei- 
gu jis viliasi išgirsti pagyrimą, tai metas jau atsisakyti tokių nere- 
alių iliuzijų! 

- Tu sužinojai naujojo imperatoriaus vardą? 

- Tai zardanas, ponia Pirmininke. Bulrionas Tirnas. 

Suprantama, jam šitas vardas nieko nesako... Labranca bejė- 
giškai atsirėmė į pagalves. Iš nuovargio ir nuo vyno jos galva 
svaigo. Ir štai dar ta naujiena apie seną storą žemdirbį... Kad jį kur 
Poulės Prakeiksmas! 

Ji dar nė karto nebuvo davusi įsakymo, kad nereikalingus 
žmones pašalintų jai iš kelio, nors įtarė savo pirmtakus darant kaž- 
ką panašaus. Atrodė labai patraukliai! Nelaimingas atsitikimas, ne- 
tikėta liga, patikimo bičiulio nepaaiškinamas įniršio priepuolis... 
Kas galėtų įtarti, jog čia nagus prikišo Akademija? Juk daugelis net 
neįtaria tokią egzistuojant. Ji suras dešimtį paženklintųjų, nusiųs į 
Tirnų Slėnį, kad užpūstų tą žiburį, kol jis dar nespėjo sudeginti jos 
pasaulio. O vos tik Tirnas mirs, šulgratas Gos a' Noigas taps vi- 
sišku idiotu. Nepriekaištinga! 

Ji pagalvos apie tą planą rytoj... 

Labranca užkėlė ant sofos kojas ir atsigulė, tiriamai žvelgdama 
į Čingą. Jis nuraudo: ant tamsios medaus spalvos odos atsirado ro- 
žinės dėmės... Plaukai bei oda tokios pat spalvos, o pats jis toks 
lieknas, toks glotnus. Ir akys nekaltos kaip kūdikio. 

Jis nusisuko ir nuėjo prie stalo. 

- Vakarienė, ponia Pirmininke? 

- Galbūt vėliau. O kol kas pakaks apie reikalus. 

Jis nurijo seiles ir pasiėmė aplanką, kurio taip ir neteko ati- 
dengti. 

- Tada labanakt, ponia Pirmininke. Sveika sugrįžusi! 

- Ne! 

Jis atsisuko, norėdamas įsitikinti, ar teisingai ją suprato. 

- Ne? 

- Tu dar nebaigei. 

Jo veido išraiška nepasikeitė. Jis vėl padėjo ant stalo aplanką ir 
pradėjo ramiai nusirenginėti. 

Meile Čingas užsiiminėjo taip pat uoliai, kaip ir kitais darbais. 
Jis nevapėjo jokių švelnių nesąmonių ir netgi lovoje nemėgino ap- 
simesti esąs kažkas daugiau, nei jos pavaldinys. Labrancai nerūpė- 
j0, pasitenkina jaunuolis ar ne. Jis čia tam, kad stengtųsi įtikti jai. 
O šitą daryti jis mokėjo... 

Praėjus septynioms dienoms po vestuvių, Bulrionas Tirnas 
rengėsi persikelti per Flugosą ir įžengti į Vesnarų žemę. Ryškiame 
žydrame danguje kilo Poulė, vakarykštis lietus visai pamirštas. Jis 
tikėjosi, jog tai geras ženklas. Jie pernakvojo vienoje iš daugelio 
salelių už Tolamino. Salelė dalino upę į dvi rankoves. Reta giraitė 
suteikė saugų prieglobstį, bet žemė buvo drėgna, ir jam skaudėjo 
nugarą. Išskyrus šitą, pakankamai svarų jo solidaus amžiaus įro- 
dymą, kelionė iki šiol buvo sėkminga. 

Praėjo jau trys dešimtys metų nuo tų laikų, kai pirmą ir vienin- 
telį kartą Seniui teko pabuvoti šiose vietovėse. Tada nereikėjo kel- 
tis per upę. Į Tolaminą jis įjojo per tiltą. Klaikus pojūtis, kai po ar- 
klių kanopomis sudundėjo virš sugriuvusių imperijos tilto arkų 
greitosiomis sukloti rąstai. Bet per upę jie persikėlė, ir nė vienas 
arklys nė vienos kanopos nesušlapo. Nuo tų laikų pasaulis dar la- 
biau sugriuvo... 

Bulrionas stovėjo po medžiais ir žiūrėjo į blykčiojantį upelio 
vandenį. Laimei, kaip visada vasarą, jis buvo kiek nusekęs. Senis 
nusiuntė du savo žvalgus į priekį, kad apžiūrėtų tolimąjį krantą. 
Vyrai pasiekė reikiamą vietą, nė sykio nepaleidę arklių plaukti, bet 
po to pasislėpė už medžių ir daugiau nepasirodė. Jei tai dar viena 
sala, tai, Žinoma, jiems reikia įsitikinti, kad ir ta rankovė netaps 
jiems neįveikiama kliūtimi. O juk gali pasitaikyti ir daugiau reikalin- 
gų ištirti vietų, štai kodėl jie taip užtruko. 

Tiedu žvalgai - geri vyrai. Tisvionas - vienas iš Mogiono vai- 
kaičių, o Ulpionas - Tiliono. Pats Bulrionas turėjo daugiau sūnų, 
bet pasiėmė šiuos du, kad kitos giminės atšakos nepasijustų nu- 
skriaustos. Tuo labiau, Haimionas nuolatos jam priekaištauja dėl 
numylėtinių. Senas pavyduolis jau, žinoma, kasasi po Brankionu. 
Jei klanas tokiais tempais didės, jam gali pavykti juos suskaldyti, 
o tai jau bus nepataisoma nelaimė. 

Tisvionas, aukštaūgis dvidešimtmetis vaikinas - jau dviejų 
mergaičių tėvas. Rudaplaukis, geriausias lankininkas šeimoje. At- 
sigimė į tėvą Bogirą Harbo, kuris mirė, nesulaukęs trisdešimties. 
Baisus praradimas. O įkalbėti jo žmoną dar kartą ištekėti taip ir ne- 
pavyko. Dar didesnis praradimas. Ji du kartus patyrė persileidimą 
- buvo labai nervinga. 

Geri vaikinai, ir žmonos abiejų šiuo metu laukiasi... Bet kur jie 
taip užtruko? 

Už Bulriono nugaros tarp medžių likusieji keliauninkai balnojo 
arklius, dėjo palapines, ruošėsi naujam persikėlimui. Nepatyrę žem- 
dirbiai jau po truputį įgijo kariškų įgūdžių. Ir didžiausias nuopelnas 
čia priklauso galingai availgratei iš Juodosios Įlankos - Vaslarui 
Nomitui. Žinoma, Raksalas buvo labiau patyręs karys, bet jis ne- 
sidomėjo savo bendrakeleivių apmokymu. O Vaslaras savo gebė- 
jimus pademonstravo, dar vykstant į Tirnų Slėnį. Kažko įsižeidusi 
ant Džukiono, ji griebėsi lazdos ir pareikalavo jo išsitraukti kardą. 
Po to nuginklavo galiūną ir kaip reikiant jį aptalžė. Ir dabar vyrai, 
vos pasitaikius laisvai minutei, prašė, kad ji juos mokytų kautis kar- 
dais. Kai kurie neblogai pramoko. Ypač Polionas ir Ulpionas. Ji 
mokė visus dar daugelio reikalingų dalykų. Ši kelionė jų šeimai tik- 
rai bus naudinga. 

Tai vis Gvina, pagalvojo Bulrionas. 

Išvykę iš Slėnio, jie visą kelią nė žodžiu nepersimetė su kokiu 
nors vietiniu žmogumi. Žinodami, jog vesnarai sugriovė tiltą, jie 
aplenkė Tolaminą. Džasburas su Orduru pranešė, jog miesto griu- 
vėsiuose tebegyvena Žmonės, bet priminė apie tenai siaučiantį ba- 


189 


dą ir plėšikų gaujas. Beveik visos aplinkinės fermos bei kaimeliai 
nukentėjo nuo karo, ir gyventojai išsibėgiojo. Jei kas ir liko, tai, pa- 
matę svetimus, slėpėsi kuo toliau. 

Bet vakariniame krante viskas turi būti gerai. Vesnarai drau- 
giški, svetingi, jie zardanų kraujo. Bent jau tokie buvo prieš trisde- 
šimt metų. Tačiau neveltui šita žemė vadinama Gaidžių Arena. Čia 
siena tarp Mokto, Nurco bei Vesnaro. Ir visi jie tarpusavyje ka- 
riauja. Valdžia pereidavo iš vienų rankų į kitas, keitėsi karalysčių 
pavadinimai, bet viena ir ta pati kruvina apysaka buvo pasakojama 
daugybę sykių - iki imperijos, jos klestėjo metu ir po jos žlugimo... 

Bulrionas perkėlė svorį ant kitos kojos, ir skausmas ietimi per- 
vėrė nugarą. Prakeikimas! Manė, kad palengvės kiek pajudėjus, o 
skausmas dar sustiprėjo. Tai priminimas apie jo amžių, įspėjimas, 
kad jis jau senas ir turėtų susilaikyti nuo panašių kelionių. Nieko 
sau medaus mėnuo. Kvailiau net nesugalvosi! Mylėtis, atsigulus 
ant žemės, praustis šaltu vandeniu, miegoti, užsiklojus drėgnomis 
antklodėmis. Jam derėjo parsivesti jauną žmoną namo, pasiguldyti 
į šiltą lovą... 

Šnarėjo krūmai, skambčiojo pakinktai, kaukšėjo kanopos. Šlu- 
buodamas priėjo Vozionas su savo Žvaigžde. Jis gudriai pažvelgė 
į tėvą, tačiau susilaikė ir neužsiminė apie nepasirodančius žvalgus. 
Tik pasakė: 

- Daug vandens nutekėjo nuo to laiko, kai mudu čia pabuvo- 
jome, tėve! - Po to kreivai šyptelėjo. 

Bulrionas nepastebimai pasimuistė, kovodamas su skausmu, 
ir sumurmėjo: 

- Tada buvau jaunesnis, nei tu dabar. 

- O aš buvau jaunesnis už Polioną. - Vozionas atsirėmė alkūne 
į Žvaigždės balną, kad lengviau būtų nesveikai jo kojai. - Nepame- 
nu, ar padėkojau tau. Man prireikė nemažai laiko, kad suprasčiau, 
jog tu buvai teisus. Esu dėkingas tau iš visos širdies. Pamaniau, 
jog dabar pats laikas apie tai pasakyti. 

- Niekis. Tai aš turiu tau padėkoti, kad tapai tokiu geru dva- 
sišku tėvu. O štai kalbėti apie tai mudviem nereikia. 

Bulrionas nusisuko ir vėl pažvelgė į upę. Prieš tris dešimtis 
metų jis prievarta vežė maištaujantį paauglį sūnų mokytis į Veriovą. 
Vozionas visą laiką maištavo prieš Lemtis. Tėvas pasakė, kad jis 
bus geras dvasininkas, o žemdirbiu jam nelemta būti. Atvežė ir pa- 
liko luošą sūnų tarp svetimų žmonių. Prireikė nemažai metų, kol jis 
pats sau atleido už šitą žiaurų poelgį... Dabar jau vėlu kažkam dė- 
koti, prašyti atleidimo ar smerkti. Juolab kad viskas baigėsi gerai. 

Taip dažnai nutinka. 

- Ar galėsime pasiekti Veriovą, kol dar šviesu? - paklausė jis, 
nesuradęs geresnės temos pokalbiui. 

- Vargu. Su vežimu labai nepaskubėsi. 

O po to dar kokios keturios dienos iki Raragašo. 

- Kiek laiko prireiks, kol tu patikrinsi savo kalendorių? 

Vozionas nusijuokė: 

- Poros minučių. 

Neturi jokios reikšmės. Tik vienam Vozionui ir rūpi, ar tikslūs 
tie šeimyniniai užrašai, ar juose neįsivėlė klaida. Amžinai jis su tais 
ženklais! Kaip sakydavo Gamionas, tuos ženklus tik ant antkapių 
rašyti. Ganytojas kaip nori, taip ir gali apibūdinti dieną. Palanki... 
nepalanki. 

Dabar ne laikas apie tai kalbėti. Vozionas panoro keliauti dėl 
praeities. Ir tėvas, prisiminęs tą pirmą jųdviejų kelionę, negalėjo 
jam atsakyti. 

Tylą nutraukė Vozionas: 

- Man sakė, jog Nurce galime turėti nemalonumų dėl džolgra- 
tų. 

- Kokių nemalonumų? Kvaila mintis, tiesa? Ir kodėl būtent 
Nurce? 

- Džasburas sako, jog jis apgyvendintas tankiau, negu kitos 
vietovės. Galbūt tenai nepavyks pravažiuoti pro miestus bei gy- 
venvietes. Ir dar sakė, kad Raragašas pasirašęs su jais sutartį, ir 
jie mums gali suteikti apsaugą. Jų vietos valdžia žino apie tai, kad 
paženklintieji keliauja į Raragašą. 

Hm! Kol Bulrionas spėjo suvirškinti informaciją, tolimame 
krante pasirodė Ulpionas ir pradėjo mosuoti balta skarele. 

- Štai jis! Viskas gerai! - Bulriono judesys buvo pernelyg stai- 
gus, ir jis aiktelėjo iš skausmo. 

Sūnus įtartinai pažvelgė į jį ir suraukė ilgą savo nosį. 

- Tau nieko neskauda? 

Bulrionas atgavo kvapą. 

- Nieko. Pasirūpink saviškiais! 

- Gal tau derėtų pasikalbėti su mūsų ivilgratais? 

- Jau sakiau, kad nieko man neskauda. 

Vozionas gūžtelėjo pečiais. 

- Gerai, tėve. - Jis pasisuko ir davė ženklą sekti jam iš pas- 
kos. 

Bulrionas stebėjo, kaip sūnus perėjo per paplūdimį ir pasuko 
arklį į vandenį, vadovaudamas pirmajai grupei: priešakyje du 


19] 


ogoulgratai iš Juodosios Įlankos - senasis Šardas ir berniukas Ti- 
gonas. Jiems priartėjus, jis visas susigūžė, laukdamas nemalonu- 
mų, bet nieko tokio neatsitiko. Vakar vakare netikėtai užgeso sto- 
vyklos laužas, palikdamas tik krūvą šaltų pelenų. O naktį prieš tai 
aklinoje tamsoje nuo medžių staiga pasipylė paukščių choras... Kai 
Zanionas atvyko į Juodąją [lanką gelbėti nelaimėlių nuo bado mir- 
ties, jie buvo apsiriję banginių mėsos. Mat į krantą kažkokiu būdu 
buvo išmesti trys banginiai. Visada šalia ogoulgratų darosi nepaaiš- 
kinami dalykai... 

Paskui ogoulgratus jojo Niada su Polionu. Mergaitė buvo už- 
sidėjusi vyrišką kepurę, o iš po jos styrojo dvi auksaspalvių plaukų 
uodegytės, kurios juokingai šokinėjo sulig kiekvienu arklio žings- 
niu. Polionas atrodė susijaudinęs, jis nusišypsojo seneliui. Vaikino 
nosis buvo gerokai trumpesnė už Voziono, tačiau kiti bruožai ste- 
bėtinai priminė tų laikų berniuką. Tik anas berniukas tuomet nesi- 
šypsojo. Bulrionui knietėjo paklausti, ar patinka vaikinui kelionė, 
bet jis nugalėjo pagundą ir tylėjo. 

Paskui juos judėjo du availgratai iš Raragašo. Jie vis keitėsi. 
Orduras jau nebebuvo toks kvailas ir kiek sulieknėjo. Moteris taip 
pat atrodė lieknesnė ir pajaunėjusi. Ir veido spalva malonesnė, 
plaukai tamsesni, o akyse atsirado blizgesys. 

Bulrionas pažvelgė į upę. Aukštyn pasroviui matėsi kaimo na- 
mų griuvėsiai, matyt, jau seniai palikti gyventojų. Ir jokių kitų gy- 
vybės požymių jis nepastebėjo. Niados arklys užsispyrė. Polionas 
nuskubėjo į pagalbą, bet mergaitė išsilaikė balne. Netrukus jie vi- 
si pasiekė priešingą krantą ir dingo už medžių. Bulrionas atsisuko 
ir pamatė, kad jį stebi Raksalas. Jis linktelėjo kariui, ir tas plačiu 
žingsniu priėjo prie jo. 

- Tu nori paskui saviškius joti paskutinis ar paieškosi brastos 
žemiau? 

- Vandens upėje nedaug. Jeigu čia negilu, vadinasi, ir ten bus 
negilu. 

Jis kaip visada atrodė nuo visko atsiribojęs. Bulrionas pavedė 
jaunuoliui rūpintis trimis džolgratais, nes tik Raksalas galėjo būti 
netoli jų. Apie tai, kas vykdavo tarp jųdviejų su Džoda naktimis, 
galima buvo tik spėlioti, bet Raksalas kelionėje jiems labai pagelbė- 
j0. Juk džolgratus reikėjo laikyti nuo visų mažiausiai per šimtą 
žingsnių, o ypač nuo Tibalo, kuriam jie kėlė siaubą. 

Raksalas apsisuko, norėdamas grįžti į savo vietą, tačiau Bul- 
rionas pasakė: 

- Palauk! 

Karys sustojo ir abejingai laukė, kas bus toliau. Atrodė, tarsi 
jam visai niekas neįdomu. 

- Mano žmona minėjo, jog tu rūpiniesi jos viešbučio pardavi- 
mu? 

- Taip. 

Bulrionas sugriežė dantimis. Jam buvo gėda apie tai kalbėti, 
bet jis neturėjo pasirinkimo. 

- Ir kaip? 

Kitus toks klausimas galėjo nustebinti, tačiau ne Raksalą. 

- Ji liepė savo patikėtiniui pasirinkti pačią didžiausią pasiūlytą 
kainą, viską suderinti ir atsiųsti jai pasirašyti dokumentus. Bet 
įstatymiškai to nepakanka. Jai pačiai dar reikėtų važiuoti į Dalin- 
gą ir pasirašyti dalyvaujant notarui. Aš jai patariau, kad dar kar- 
tą parašytų nurodymus savo patikėtiniui ir patvirtinau jos parašą. 
Vis dar turiu aukštą karinį laipsnį, todėl tas dokumentas turės ga- 
lią. Pinigus saugos šventykloje, kol bus gauti tavo žmonos nuro- 
dymai. 

Kad juos kur Lemtys tuos Dalingo gyventojus ir Prakeiksmu 
paženklintus painius jų įstatymus! 

- Tavo dėdė man pasakė, jog tikriausiai viešbutis jai nebepri- 
klauso ir ji neturi teisės jo parduoti. 

Jaunuolis gūžtelėjo pečiais. 

- Tuo atveju sandėris bus pripažintas negaliojančiu. Tačiau 
Gvina sadž įsitikinusi, jog viešbutis priklauso jai. 

Jaunuoliui tai nerūpėjo. Jis akivaizdžiai būtų išlikęs abejingas, 
net jei būtų kalbama apie jo paties nuosavybę. 

- Kaip gali toks žmogus, kaip tu, spręsti apie tai, ką galvoja ki- 
ti? 

- Mano sprendimų bei minčių neįtakoja jausmai. Štai tu dabar 
Jauti gėdą, esi sutrikęs. Nelogiškas atsakymas į naujieną, jog tavo 
žmonos turtas priklauso jai. Akivaizdu, kad patikėjai mano dėdės 
žodžiais ir manei, jog moteris tau meluoja. Galbūt būkštauji, kad 
greitai nusibosi jaunai Žmonai, todėl būtų geriau, jei ji būtų netur- 
tinga ir priklausytų nuo tavęs. 

Bulrionas neatsargiai pajudėjo, ir vėl nugarą pervėrė skausmas. 
Skausmas sutrukdė jam pasakyti tai, ką jis ketino. Senis tik giliai 
atsiduso. 

- Dėkoju. 

- Už ką? 

- Ė... Kad pasakei man. Verčiau dabar eik ir perkelk džolgra- 
tus per upę. 

- Tą ir ketinau padaryti. Pats pašaukei mane. 

Jaunuolis nusisuko ir nuėjo. Koks malonus, visai kaip prieš sa- 
vaitę padvisusi Žuvis! | 

Tibalas Frainitas prisišliejęs prie medžio vartė kažin kokią 
knygą. Po to ją užvertė ir begėdiškai nusišypsojęs įsikišo į apsiaus- 
to kišenę. 

- Na taip, aš klausiausi! Tu juk žinai, kaip bijau visko, kas su- 
sieta su džolgratais. 

Ir jis tik tiek norėjo išgirsti? Kam apskritai šulgratams šito rei- 
kia? Juk vos spėję kažką sužinoti, netrukus vėl viską pamirš. Ne- 
įmanoma suprasti, kaip mąsto tokie žmonės. Tiek to, dar galvą 
pradės skaudėti. 

Pro juos pravedė arklius Zanionas, Džukionas bei Vaslaras. 
Milžinė irgi kažkokia pasikeitusi, tik Bulrionas nesuprato, kas joje 
ne taip. Gal vyksta panašus procesas, kaip ir su anais dviem 
availgratais? Jei ji vėl taps vyru, tai ji bus... jis bus... Velniop juos 
visus! 

Bulrionas stebėjo besikeliančius per upę. Viskas vyko geriau, 
negu jis tikėjosi. Vėl atsisuko į ilgšį Tibalą. 

- Tu atėjai į Dalingą, po to į Slėnį, dabar su mumis keliauji į 
Raragašą. Kurių galų? Seki mane ar mano žmoną? 

Jaunuolis atsiduso. 

- Juk žinai, kad negaliu atsakinėti į tokius klausimus. 

Raksalas surado brastą. 

Už kokių dviejų šimtų žingsnių, žemyn upe jis pasuko vežimą 
į vandenį. Vaikai, kurie iki tol sėdėjo viduje, buvo pasodinti ant ar- 
klių ir cypavo iš džiaugsmo. Paskiausiai jojo Džoda. 

- Ar jie sėkmingai pasieks kitą krantą? 

Tibalas kiek padvejojęs atsakė: 

- Visai netoli nuo kito kranto mergaitė vos neįkris į vandenį, 
bet... jie pasieks krantą sėkmingai. Bulrionas prisimerkė, jį erzino 
tvirtas jaunuolio įsitikinimas. Ir kodėl šulgratas visą laiką žiūri tarsi 
pro Žmogų, o ne į jį? 

- O kas atsitiks, jei aš dabar suriksiu, kad jie sugrįžtų atgal ir 
sugadinsiu tavo ateitį? 

Jo akys prisimerkė. 

- Dėsiu visas pastangas, kad tau sutrukdyčiau. Bet tu to nepa- 
darysi. 

- Bet juk galėčiau! 

- Greičiausiai jie tavęs neišgirstų. Bet pabandyti gali. Todėl aš 
paprastai ir neatsakinėju į tokius klausimus. Kam tau reikėtų ma- 
ne pražudyti? 

- Aš to ir nenoriu. Nagi, judam! 

Prie jų artėjo Gvina su Mandasilu. Jie vedė paskutinius arklius. 

Nepraėjo nė mėnuo po to, kai Bulrionas Tirnas atsibudo naktį 
nuo danties skausmo. Ir vos neiškeliavo į aną pasaulį. Po to sura- 
do šią nuostabią moterį, ją pamilo ir vedė. Ir štai dabar beldžiasi į 
svetimus kraštus, pats nežinodamas kodėl. Ir juda jie lėtai, todėl 
nėra ko net tikėtis, jog sugrįš, prasidėjus pjūties metui. Jis besme- 
genis senas kvailys! Kodėl tada šitos nesąmonės teikia jam tiek 
daug džiaugsmo? 

Jis nusišypsojo Žmonai, paėmė Griaustinį už pavadžio ir... o 
Lemtys! Na, ir skausmas! Jis sudejavo. 

- Kas tau? - iškart pastebėjo Gvina. 

- Į nugarą skausmas dūrė. 

- Kam kentėti? Mandasilai! 

- Tai niekai. - Bulrionas nepatikliai pašnairavo į tamsiaodį kres- 
ną jauną ivilgratą. Kadaise, iki žvaigždžių negalės, šis dirbo mūri- 
ninku. Jaunuolis vis niekaip negalėjo atleisti Lemtims ir neslėpė 
įniršio. Jis niekam nepatiko, o Vaslaras tiesiog negalėjo jo pakęs- 
ti. 

- Būk protingas, - pasakė Gvina. - Juk man labai svarbu, kad 
tavo nugara būtų sveika. Turbūt pakaktų ją geriau pamankštinti, 
kime pirmyn, netrukdykime jiems. 

Šulgratas vikriai įšoko į balną, ir judviejų arklių kanopos su- 
kaukšėjo. 

Mandasilas susiraukė. 

- Kol kas nesu labai patyręs. Kur skauda? 

- Štai čia. 

- Turiu tave paliesti, ar ne taip? 

Bulrionas nenoriai atsuko jam nugarą, nuleido žemiau kelnes, 
pakėlė apsiaustą. Buvęs mūrininkas nelygiu aštriu delnu patrynė 
jam nugarą. 

- Ar palengvėjo? 

Oi! 

- Kol kas ne. 

- Na, aš daugiau nieko negaliu padaryti. Pabandyk su ta balta- 
pūke. - Jis įlipo į balną ir stipriai spustelėjo arklio šonus. 

Griaustinis graudžiai nusižvengė, matyt, todėl, kad kiti arkliai 
Jį paliko, o jo šeimininkas salelėje liko vienas. Jis pasitaisė kelnes. 
Ir lėčiau nei paprastai įlipo į balną. Gvina su Tibalu jau beveik pa- 
siekė kitą krantą. 

Bulrionas nubraukė nuo veido prakaitą ir pasuko žirgą link 
vandens. Jie artėjo prie Gaidžių Arenos. 

Kai arkliai taškydami vandenį išlipo į krantą, Gvina pasakė: 

- Tas tavo dienoraštis - kam tu jį vis skaitai, jei vis tiek po kę- 
leto minučių jau nieko neprisiminsi? 

Tibalas jau šypsojosi. 

- Tai rytoj vėl perskaitysiu, ir poryt, ir taip kiekvieną dieną. Ir 
dabar žinodamas, ką aš ateityje perskaitysiu, gaunu galimybę su- 
žinoti apie tai, kas įvyko praeityje. 

Tik pamėgink suprasti šitas nesąmones, ir vidury baltos dienos 
prasidės košmarai... 

- Mačiau, kaip užrašinėjai kažką, kai buvai Dalinge. Ar rašei 
apie viską, ką tenai pamatei? 

- Visai ne. Rašiau, ką man netrukus teks pamatyti, kol dar 
mano ateities vizijose tie įvykiai ryškiai matėsi. Visada laukiu, kad 
įvykis visai priartėtų. Tada jau niekas nespės paimti mano užrašų 
ir perskaityti apie tai. 

Gvina sudejavo. 

- Kaip tau pavyksta išsaugoti kažką panašaus į sveiką protą? 

Jie prajojo takeliu apaugusiu krūmynais ir prisivijo likusius, 
kurie sustoję apie kažką kalbėjosi. Už medžių matėsi dar viena kiek 
siauresnė upės atšaka, kurioje plaukiojo antys, ir dar viena apau- 
gusi žole salelė. O už jų tikriausiai buvo krantas. 

- Kas atsitiko? - paklausė Gvina. 

Arčiausiai jos stovėjo Vozionas. Nuobodžiu balsu jis atsakė: 

- Štai kaimelis. Reikia pasiųsti žvalgus ir įsitikinti, ar tenai sau- 
gu. 

Bereikalingas laiko švaistymas. Koks pavojus galėtų jų čia 
laukti? Moteris net nenustebo, išgirdusi bekūnį savo patarėją: 'Jūs 
turite judėti pirmyn kaip galima greičiau, antraip pateksite į 
spąstus. Kaimas apleistas. Ten nieko nėra. 

Kieno spąstus? Bet moteris žinojo, kad klausinėti nematomo 
balso nėra jokios prasmės. 

- Tenai nieko nėra, - garsiai pasakė ji. - Ir niekas mūsų nepa- 
stebės. 

Ginčas nutrūko. Po to Zanionas tarė: 

- Tai tiesa. Nei valčių, nei kokių nors gyvulių, nei dūmų nesi- 
mato. Ir laukai neapsėti. O ir gaidžių giedojimo nesigirdi. 

Vaslaras pradėjo kareiviškai keiktis. Tokių žodelių jokia mote- 
ris nė už ką neleistų sau ištarti. 

- Tikrai taip, - pridūrė ji. - Turėjau pati tą pastebėti. Sveikinu, 
Gvina sadž! 

- Paskui mane, narsuoliai! - sukomandavo Gvina ir paleido 
Rytinę Žvaigždę ristele. Kiti nusekė paskui ją. 


Jei tave patalpino su kroviniu - tai pagarbos ženklas. Vadinasi, 
esi svarbus. Panašiai paaiškino Bulrionas, skirstydamas, kas, kaip 
ir su kuo judės pirmyn: ketvertas vyrų karių jos priešakyje, tada 
moterys ir nešuliniai arkliai, o likusieji vyrai - pačiame gale. Rak- 
salas su vežime sėdinčiais džolgratais važiuos per du šimtus žings- 
nių atsilikęs nuo kolonos. Kad moterys iš tolo mažiau išsiskirtų, 
vyrai jokiu būdu neturi nusiimti apsiaustų... Gvina kažkodėl abe- 
jojo, kad šitie pasiskelbę kariais vyrai galėtų juos apginti bent nuo 
triušių, bet nutylėjo. 

Tačiau paaiškėjo, jog planas neįgyvendinamas. Viso būrio ju- 
dėjimo greitis priklausė nuo to, kokiu greičiu juda vežimas. Iš galo 
vis šaukdavo, kad priekiniai prilaikytų arklius, ir virtinė vis labiau 
ištįso. Kad ir kiek kartų Tibalui buvo sakoma, kur jo vieta, jis vis 
tiek stengėsi joti kuo toliau nuo vežimo. Vaslaras reikalavo, kad ją 
pastatytų prie vyrų, o Tirnai, pasitaikius galimybei su kuo nors 
paplepėti, tuojau pat pamiršdavo apie discipliną. Būrys pasidalino 
po du, po tris ir keitė vietas, kaip kam norėjosi. O vos tik pašvies- 
davo saulė, vyrai tuojau pat nusivilkdavo apsiaustus. 

Griežtai laikėsi tik vienos taisyklės - vežimui neleido priartėti 
prie raitelių. Buvo nuspręsta, kad patogiau juos praleisti į priekį. 
Vaslaras su Bulrionu bambėjo, kad negalima moterį, dvylikametį 
berniuką ir septynmetę mergaitę siųsti į pačią pavojingiausią vietą, 
tačiau toks sprendimas buvo pakankamai logiškas. Bet kokie pasa- 
loje pasislėpę priešai pirmiausia pateks į džolgratų poveikio lauką 
ir sutriks, pajutę juos užplūdusią minčių audrą.... Todėl taip ir pa- 
darė: vežimas važiavo priekyje, o raiteliai sekė iš paskos, laikyda- 
miesi reikiamo atstumo. 

Aplenkę paliktą kaimelį, jie surado taką, vedantį tinkama kryp- 
timi, ir toliau judėjo upės slėniu. Dar išlikusios tvoros bei krūmai 
tarnavo jiems priedanga. Diena, regis, bus karšta... 

Raksalas ir vežimas buvo priešakyje. Gvina jojo virtinės prie- 
kyje. Iš pradžių moteris jojo tylėdama, ji vis galvojo apie savo pa- 
tarėjo žodžius. Įspėjimas apie pasalą - čia jau kažkas naujo. Jis (o 
galbūt ji) darosi nekantrus. Bet teisybę sakė. Juk kaimelis tikrai 

tuščias. Nors tai matėsi, niekas neatkreipė dėmesio į akivaizdžius 
pažymius, kol ji garsiai nepasakė to, ką ištarė Balsas. Bet kam pri- 
klausė tas Balsas? Kažkam antgamtiškam? Beliko tik tokia prielai- 
da. Gvina žinojo, jog Lemtys niekada nesikalba su mirtingaisiais. 
Tuo labiau moteris negalėjo patikėti, kad jos patarėju tapo Dievas. 
Kad taip ji galėtų pasikliauti kuo nors iš bendrakeleivių! Logiška 
būtų pasirinkti Vozioną, bet jis net nesvarstys minties apie dieviš- 
kąjį įsikišimą... O Tibalas... jis, žinoma, nieko nepasakys. 

Džasburas galėtų pasidalinti su ja Raragašo išmintimi. Kaip ty- 
čia ji buvo greta, bet Gvinai nesinorėjo atsiverti availgratei, bent jau 
ne dabar. Galbūt po kokios savaitės ar mėnesio Džasburas pasi- 
keis, taps simpatiškesnis... Bet tada jau gali būti per vėlu. 

Tačiau ir toliau tylėti buvo nejauku. Kelis sykius pašnairavusi 
į availgratę, Gvina pasakė: 

- Atleisk už nemandagų klausimą, bet juk tu tapai jaunesnė, 
negu neseniai buvai? 

Džasburas nusišypsojo, ir ta šypsena nebuvo tokia nemaloni, 
kaip anksčiau. Ji koketiškai pasitaisė skrybėlę. 

- Galbūt. Manau, jog ogoulgratai mus išvedė iš pusiausvyros. 

- Mus? Ar ir kiti keičiasi? 

Ši kartą šypsena nebuvo vienareikšmiška. 

- Ar tu ryte neatkreipei dėmesio į Orduro raumenis? 

- Ne, - atsakė Gvina. 

Džasburas atsiduso. 

- Kiek tau metų? 

Džasburas gūžtelėjo pečiais. 

- Trisdešimt devyneri. Beveik keturios dešimtys. O iš tikrųjų 
man dabar apie trisdešimt. Amžius visą laiką keičiasi. Ir ne visada 
aš atrodau taip baisiai. 

- Bet tu ne... 

- Taip! Bent jau taip atrodžiau, kai atvykau į jūsų Slėnį. O vos 
prieš porą mėnesių buvau plačiapetis gražuolis. Toks žavus, kokį 
tik galima įsivaizduoti. Iš koto verčiantis! - Džasburas blykstelėjo 
juodomis akimis. Jei ji ir toliau tokiais tempais keisis, tai netrukus 
taps visai gražia moterimi. - Buvau visoks: aukštesnis už Džukio- 
ną, gražesnė už Niadą, vyresnis už Bulrioną... Orduras sako, jog 
availgratai keičiasi tarsi pavasario orai. 

- Tikriausiai tavęs ne vienas šito klausė. Pasakyk, kuo geriau 
būti - vyru ar moterimi? 

Džasburas nusijuokė. 

- Priklauso nuo to, kas tuo metu būna Orduras. 

- Ar seniai judu meilužiai? 

- Mes tai meilužiai, tai draugai. Jau dvidešimt metų. Kartais 
negalime vienas kito pakęsti, bet būna ir laimingų dienų. Manau, 
todėl ir laikomės vienas kito. Ir bendrų prisiminimų mudu turime. 

Gvina ilgai galvojo apie jo žodžius. 

- Ar keičiasi ne tik jūsų išvaizda, bet ir jausmai... mintys? 

- O taip! Pomėgiai, interesai, skonis... Yra įrodymų, jog 
availgratai tampa realių žmonių kopijomis. Raragaše yra tai patvir- 
tinančių dokumentų. Vienas net visą mėnesį buvo tuo metu šalį 
valdžiusiu imperatoriumi. 

- O Lemtys! Tu mėgini pasakyti, jog vieną gražią dieną gali 
susitikti pati su savimi? 

- Nelabai tikėtina ir apie tokius atvejus nebuvo pranešama. 
Tuomet mano prisiminimai būtų visai kitokie, negu jos ar jo... 
Tas, kuris tapo imperatoriumi, pats tuo netikėjo. Tačiau jis atrodė 
visai kaip imperatorius. Ir elgėsi taip, kaip valdovas. Kol tai tęsėsi, 
turbūt jis spėjo kaip reikiant pasilinksminti Akademijoje. 

Gvina apstulbo. Ji jojo lėtai, mėgindama įsivaizduoti tokį nenu- 
spėjamą Žmogaus egzistavimą. 

- Būtų kur kas geriau, jei galėtum pats pasirinkti, kuo tapti, - 
liūdnai pasakė Džasburas. 

Priekyje pasirodė vienkiemis - nedidelė sankaupa apvalių, šiau- 
dais dengtų zardanietiškų statinių. Takai visada veda prie fermų ar 
kaimų. Bet iki jų dar toli, todėl žmonių irgi nesimatė. Jei, žinoma, 
tenai apskritai kas nors gyveno, nes laukai nebuvo apsėti. Už sta- 
tinių prasidėjo nuolaidus šlaitas. Kai tik jie pasieks kalvas, taps 
mažiau matomi. 

- O kas tas Veriovas? Tai miestas, kur mes dabar keliaujame? 
- pasidomėjo Džasburas. 

- To geriau klausti Voziono. 

- Nepatinka man tas ganytojas. 

- Jis geresnis, nei atrodo. Tame mieste jis mokėsi. - Gvina 
prastai išmanė šių vietovių istoriją, bet Džasburas ir to nežinojo. - 
Tai zardanų karalystė. Vesnaras turi net savo karių būrį, kurie vis 
dar laikosi barbariškų papročių ir žaloja veidus, juos tatuiruoda- 
mi... Ir elgiasi vis taip pat žvėriškai. Po Kvolo nusiaubimo zardanai 
suskilo. Pats Pantolionas sugrįžo į rytus ir įsikūrė Vesnare. Bent 
jau pastaruosius porą metų jis tikrai praleido čia. Pasiskelbė vy- 
riausiuoju valdovu. Sostinės nebuvo, tačiau valdovas labiausiai mė- 
go Veriovo miestą. Tenai jis ir palaidotas. 

- Zardanai blogi, - liūdnai ištarė Džasburas. - Bet ar tu žinai, 
kodėl apskritai jie įsiveržė į imperiją. 

- Turbūt plėšikauti? O gal troško kariauti? 

- Ne. Jie bėgo nuo karpanų. Tie dar ir už juos blogesni. 

Ir štai dabar tie patys karpanai pasirodė buvusioje imperijos 
teritorijoje, įsiveržė į Nimbudiją. Zardanų spaudžiama jungtinė im- 
perijos galybė žlugo. Tarpusavyje besivaidijančios smulkios Kvo- 
lijos karalystės barbarų ordoms bus lengvas grobis. 

- Dėkoju už gerą naujieną. 

Džasburas gūžtelėjo pečiais. 

- Jie gali ir nepasukti į pietus... Tai ko vis dėlto mes keliauja-- 
me į Veriovą? 

- Todėl, kad jis pakeliui į Raragašą. Zardanų žyniai įkūrė tenai 
lemtingų ženklų aiškintojų kolegiją. Vozionas nori pasitikrinti savo 
pastebėjimus ir įsitikinti, jog nieko nepraleido savo kalendoriuje. 

Džasburas numykė. 

- Nelabai įtikinama priežastis. 

- Ir man taip atrodo. Manau, ganytojas keliauja todėl, kad nori 
savo ilgą nosį įkišti į Raragašą. Papasakok man apie Raragašą. 

- Kad nelabai yra ką pasakoti. - Džasburas parodė ranka. - 
Štai šitie laukai apsėti. 

Ir tikrai. Kaip Gvina pati to nepastebėjo! Iš abiejų tako pusių 
augo javai. Rugiai aukščiau galvų, o toliau tvarkingai nutiestomis 
virvėmis raitėsi žirniai. O štai pieva. Žolė vešli, regis, tik ir laukia 
šienpjovių. Paupio kaimelis, matyt, ištuštėjo karo su Tolaminu me- 
tu, bet dabar čia kažkas apsigyveno. Nors vietovė atrodė nyki, ne- 
simatė jokios gyvulių kaimenės. 

Gvina apsidairė, ieškodama ko nors iš savo šeimos, bet arti- 
miausi Tirnai buvo pernelyg toli, kad galėtum ką nors iš jų pašauk- 
tu. 

- Vadinasi, netrukus susitiksime su vietos gyventojais... Tai 
papasakok pagaliau apie Raragašą. 

- Tikrai, nėra ko pasakoti. Miškas, dideli namai, juose gyvena 
žmonės. Valdžios nėra, išskyrus Akademiją. 

Džasburas sąmoningai nieko konkretaus nepasakojo. 

- O ką Akademija? 

- Ji egzistuoja daugiau svajonėse, negu tikrovėje. Daugybė se- 
novinių knygų... o saujelė Žmonių, mėgina išmokyti to, ko juos 
pačius kadaise mokė. Štai ir viskas... Tenai stovi nuostabi impera- 
toriaus Loso Lomito, Akademijos įkūrėjo, statula. 

- O ką jūs ten valgote? 

- Yra žemės. Gyvulių. Vyksta prekyba. Upėse plaukioja žuvys. 
Mes valgome labai daug Žuvies. 

- O 1š kur gaunate pinigų? 

- Tikriausiai ligoninė duoda pelną. - Džasburas suraukė nosį. 
- Kodėl nepaklausi Tibalo Frainito? 

Gvina jau mėgino. Ir ne kartą. 

- Todėl, kad jis neprasižioja. Kaip ir tu. Papasakok man apie jį. 

- Jei atvirai, apie Tibalą beveik nieko nežinau, - prisipažino 
Džasburas ir nusišypsojo. - Mačiau Raragaše, bet mudu beveik 
nesikalbėjome. Jis tarybos narys, visi jį gerbia. 

- Kas gerbia? 

- Kiti šulgratai. Tikriausiai iš visų mūsų jis mažiausiai išprotė- 
jęs. Žinau, kad Prakeiksmas jį paženklino dar vaikystėje, o vaikai 
geriau prisitaiko. 

- O ko jam reikėjo Dalinge? 

- Ir aš norėčiau žinoti! - Džasburas pagiežingai nusijuokė. - 
Taip pat ir Labranca Lamit. 

- Jis sako, kad tai svarbu. 

- Turbūt. Ir Labranca panašiai galvoja, tik nežino, kodėl svar- 
bu. Jei tikrai nori suprasti šulgratus, Gvina sadž, tai paklausk Ti- 
balo štai ko. Jo draugas Ogilinas pamatė ateityje kažką baisaus. Aš 
nežinau ką būtent. Ir jis pabandė to išvengti. Pakeitė ateitį ir... iš- 
protėjo. Įdomu sužinoti: kai tai įvyko, ar Tibalas matė, kaip pasi- 
keitė ateitis, ar jis iš anksto tą žinojo? 

Ir vėl išsisukinėja, vengia tiesaus atsakymo! Bet kol Gvina gal- 
vojo, ką jam atsakyti, pasigirdo riksmai. Raiteliai sustojo. Nulipo 
nuo arklių. Jie šaukė Gviną. Kažkas ten negerai! Apsukusi Rytinę 
Žvaigždę, moteris šuoliais nuskubėjo į pagalbą artimiesiems. 

- Kas atsitiko? - suriko Gvina, risdamasi iš balno. Zanionas 
laikė už apynasrio Griaustinį. Minia prasiskyrė, ir ji pamatė Bulrio- 
ną... Jis gulėjo kniūbsčias ant žolės. Turbūt be sąmonės. Moteris 
atsiklaupė šalia jo ir Žmonės vėl apsupo juos. 

- Jis staiga ėmė kristi iš balno, - aiškino Džukionas. - Vos spė- 
jau nutverti. 

- Bulrionai, mielasis! 

Jis tyliai sudejavo. Veidas pilkas, prakaituotas, kvėpuoja sun- 
kiai gargaliuodamas. 

- Kur Niada? - paklausė kažkas. - Pakvieskite ją. 

Bulriono apsiaustas buvo permirkęs krauju ir prilipęs prie nu- 

garos. Moteris greitai jį pakėlė. Vyro nugara buvo visa nusėta 
sprogusiomis pūslėmis. Ir jų akyse daugėjo. 

- Atveskite Niadą! - šaukė minia. 

- Ne! - Gvina staiga pašoko ant kojų. Ji visa drebėjo iš įniršio. 
- Tai tavo darbas! - suriko ji Mandasilui. 

Su plačiabryle skrybėle, nesiskutęs, jis jau nebuvo panašus į 
Dalingo gyventoją. Nors ir pakankamai stambus, šalia Tirnų vyrų 
vaikinas atrodė nepavydėtinai. Jis žvelgė į Gviną piktai susiraukęs, 
svaidydamas žaibus juodomis akimis. 

- Aš to nenorėjau. Pati žinai, kad negaliu valdyti savo galių. 

- Meluoji, gali! Ir tu jį išgydysi! 

- Negaliu! - Mandasilas baukščiai apsižvalgė. - Ir tu manęs ne- 
gali priversti! Aš ivilgratas. Tą, kas mane palies... 

Gvina iš visų jėgų spyrė jam batu į kelį. Jis suriko, griebėsi už 
kojos. 

- Išvalyk jo nugarą! - suriko ji. 

Iš minios pasigirdo protesto šūksniai. Ypač prieštaravo Vozio- 
nas. Tačiau Gvina visai nekreipė į juos dėmesio. Suvokusi, kad te- 
belaiko rankoje šmaikštį, ji užsimojo ir pliaukštelėjo Mandasilui. 
Tas suriko, atšlijo ir griebėsi kardo. Ant jo krūtinės liko raudonas 
randas. Džukionas su Zanionu spėjo sugriebti jaunuolį už rankų. 

Gvina vėl kirto jam šmaikštimi. 

- Išgydyk jo nugarą! - riaumojo moteriškė. - Tuojau pat išgy- 
dyk, antraip... - Ji atsisuko į Polioną. - Duok man kardą! 

Polinas išblyško, buvo bepradedąs traukti kardą iš makščių, 
bet sustojo, baukščiai pažvelgęs į Vozioną. 

- Aš tave užleisiu prakeiksmu! - sustaugė Mandasilas, raityda- 
masis Tirnų vyrų rankose. - Subjaurosiu visus jus! 

Gvina vėl pakėlė šmaikštį. 

- Arba tu nedelsiant išgydysi mano vyrą, arba - prisiekiu! - čia 
pat sukaposiu tave į gabalus! 

Mandasilo veidą iškreipė skausmas. 

- Aš nemoku! Nekaltas, kad esu paženklintas! Juk neprašiau, 
kad mane paverstų ivilgratu? - Iš jo akių liejosi ašaros, 0 jis vis 
muistėsi, stengėsi ištrūkti iš tvirtų jį laikiusių rankų. - Visus jus 
supūdysiu! 

- Neišdrįsi! - pasakė Gvina. - Atsukite man jo nugarą. Pažiū- 
rėsime, kaip jį paveiks geras plakimas. 

Ji net pati nežinojo, ar įvykdys savo grasinimą. Bet vyrai pa- 
kluso jai ir pasuko jaunuolį nugara į ją. Tai jiems ne iškart pavyko, 
nes Mandasilas muistėsi, priešinosi. 

- Duodu tau paskutinę galimybę, - pasakė moteris. 

- Gerai! Aš pamėginsiu. 

- Paleiskite jį. - Gvina atsitraukė atgal būkštaudama, jog vaiki- 
nas išsitrauks kardą, bet tas suklupo prie Bulriono. 

Gvina šmaikščio galu pastukseno jam į nugarą: 

- Nagi! 

Mandasilas kvailai spoksojo į žaizdotą Bulriono nugarą. Jis nu- 
sivalė į kelnes rankas. Ašaros ritosi jo veidu. 

- Aš nežinau, ką man daryti. Jis gali numirti. Aš čia niekuo dė- 
tas. Galiu jam dar labiau pakenkti. 

- Gydyk! 

Akies krašteliu Gvina pastebėjo, jog kažkas atvedė Niadą. Gal- 
būt mergaitė ir galėtų padėti Bulrionui, bet grasinimai Mandasilui - 
rimtas dalykas. Reikia jį priversti paklusti. Antraip visiems bus 
riesta... O tas nejudėjo. 

Gvina dar kartą užsimojo ir iš visų jėgų kirto jam per nugarą. 
Jis sustaugė, bet neišdrįso griebtis kardo, tik dar labiau pasilenkė 
prie žemės. Gvina pajuto, jog atsigavę nuo šoko Tirnai pradeda 
piktintis. 

- Baik! - pasakė Vozionas. - Tai neteisinga. 

"Balsas! - pagalvojo ji - Pasakyk man, balse, ką turėčiau da- 
ryti?" 

Kirsk jam dar kartą. 

- Išgydyk jį! - suriko Gvina. - Mikliai! 

Ir ji vėl kirto jaunuoliui šmaikščiu. Gvinai pasidarė bloga. 
Mandasilas ištiesė rankas ir uždengė delnais sužalotą Bulriono nu- 
garą. Ir raudodamas sustingo. - Galvok, mąstyk, kaip jį išgydyti. 
Arba padarysi tai, arba mirsi! 

Gvina šmaikščio kotu pastukseno jam į sprandą. Po to pažvel- 
gė į barzdotus veidus, paslėptus po plačiabrylėmis skrybėlėmis. Ir 
pamatė juose siaubą. Už žmonių nugarų stovėjo arkliai. Prakaitas 
graužė Gvinai akis. Ji pati nežinojo, ar įvykdys savo grasinimus. 
Ar Tirnai leistų jai tą padaryti? Iki tol jie pakluso moters nurody- 
mams, bet ar leis nužudyti žmogų. Ir ne kovos įkarštyje, o mėgi- 
nant jį nubausti... 

“Nejaugi tai iš tiesų vyksta su manim?" 

- Beviltiška, - ištarė ivilgratas. - Nežinau, ką reikia daryti. 

Jis atitraukė rankas, jo gerklėje kažkas sugargaliavo. Visi aik- 
telėjo. Toje vietoje, kur jis ką tik laikė rankas, oda buvo sveika, 
lygi. Ant nugaros matėsi jo pirštų palikti pėdsakai, tarsi jis juos 
būtų įspaudęs į drėgną smėlį. 


203 


- Aha! - kimiai ištarė Gvina. - Sugebėjai. Dabar pabaik darbą 
iki galo. 

Ji triumfuodama pažvelgė į aplinkinius, tikėdamasi išvysti jų 
veiduose džiaugsmą bei susižavėjimą. Bet pamatė tiktai baimę. 

Gviną pykino. Prasidėjo reakcija į nežmonišką įtampą. Jos ran- 
kos drebėjo. 

- Juos reikia laikyti tvirtai suspaudus kumštyje, - ištarė ji, bet 
niekas neatsakė. Niekas net nenusišypsojo. 

Bulrionas sudejavo. Gvina atsiklaupė prie jo, nušluostė kaktą. 
Žaizdos išnyko, tik oda dar buvo paraudusi. 

- Bulrionai! 

Jis atsimerkė, aplaižė išdžiūvusias lūpas. 

- Kaip gerai, - sumurmėjo jis. - Visai neskauda. 

- Tu senas kvaily. Kodėl nieko nesakei? Argi reikėjo laukti, kol 
neteksi sąmonės? 

Mandasilas atsisėdo ant žolės. 

- Regis, viskas praėjo. 

Jaunuolis apstulbęs su baime žiūrėjo į Gviną. Jo veidas sutino, 
ant skruostų blizgėjo ašaros. Jis pasitrynė Gvinos sumuštą koją, 
palietė randą ant krūtinės. 

- Taip, viskas praėjo. Ačiū. 

Jis norėjo atsakyti, bet tik kažką sumykė ir nutilo. Jo lūpos 
virpėjo. 

- Ne viskas taip prastai, - pasakė Gvina. - Žinoma, niekas ne- 
prašo, kad jį paženklintų, bet būti paženklintuoju ne taip jau blogai. 
Gali žmonėms padaryti daug gero. Ir tikriausiai tapti labai turtingu. 

Mandasilas buvo maždaug jos bendraamžis, gal kiek jaunes- 
nis, bet niekada nepasižymėjo aštriu protu. Galbūt ta liga sutrikdė 
j0 protinį vystymąsi... Kodėl jis tapo mūrininku? Ar todėl, kad pa- 
sekė tėvo pėdomis, ar galbūt todėl, kad turėjo daug jėgos ir mažai 
proto? 

- Tik nebandyk savo galių naudoti, siekdamas valdžios, Man- 
dasilai. Tegul jos tarnauja žmonėms. Ir nereikia grasinti bei tyčio- 
tis. Tau pačiam bus blogiau. 

Vaikinas linktelėjo. Gvina stebėjosi savimi: kokį pamokslą 1š- 
drožė! Nors pati nelabai tikėjo savo žodžiais. Jei vaikinas patikės, 
jam iš tiesų palengvės. Galbūt jos žodžiuose yra dalis tiesos? 

Moteris žiūrėjo į raudonus randus ant vaikino kūno, ir ją 
graužė sąžinė. 

- Niada, - pasakė ji. - Aš jam prakirtau odą. Padėk jam. 

Bulrionas apsivertė ant nugaros ir atsisėdo. Po to apžvelgė vi- 

sus, pasižiūrėjo į Gviną. Kai pamatė randus ant Mandasilo nuga- 
ros, jam akys išsprogo. 

- Kas čia atsitiko? 

- Tu mus labai išgąsdinai. Dabar jau viskas gerai. 

Bulrionas pakėlė nuo žemės kepurę, nukratė ją ir užsidėjo ant 
galvos. 

- Tai ir gerai, - ištarė jis. - Vozionai, kas atsitiko? 

- Ir pats tikrai nežinau, - atsakė tas. 

Už jo nugaros vaipėsi Tibalas. Ir vėl išsišiepęs! 

- Tai likimas, - pasakė kažkieno balsas. 

Visi atsisuko į Ordurą. Tas išsigandęs pradėjo mirksėti. Gvina 
pašoko, norėdama užbėgti už akių. 

- Ką nori tuo pasakyti? - paklausė ji ir priėjo prie Orduro. - 
Paaiškink! 

- Nieko ypatingo, Gvina sadž. 

Jis žengė žingsnį atgal. Tai štai, ką Džasburas turėjo galvoje. 
Nuo vakar dienos Orduras smarkiai pasikeitė: suliesėjo, atsirado 
tvirtumas, pasitikėjimas savimi. Regis, jis jau nebe toks kvailas, 
koks buvo anksčiau, nors dideliu išminčiumi jo nepavadinsi. Gvina 
nusprendė, jog sugebės ištraukti iš jo tiesą... Jei tik jai nesutruk- 
dys. 

- Tu kažką slepi? Koks dar likimas? Kieno likimas? 

Orduras mindžikavo, slapčiomis žvilgčiodamas į Bulrioną. 

- Kažką Labranca sakė. Apie jį. 

- Kaip tu... - prasižiojo Vozionas. 

- Tylėk, Vozionai! Tai ką sakė Labranca apie mano vyrą? 

- Nieko tokio, sadž. 

- Meluoji! 

Čia įsiterpė kitas balsas: 

- Kada ji sakė - iki tol, kol pasikalbėjo du miesto valdytoju, ar 
jau po to? 

Į priekį išėjo Raksalas. Aplinkui Bulrioną susirinko visi keliau- 
ninkai, išskyrus tris džolgratus. 

- Po to, - pasakė Orduras ir nuleido akis, tarsi prasikaltęs vai- 
kas. 

Gvina atsisuko į Raksalą. Jis buvo protingesnis ir bent jau taip 
nesipainiojo. Be to, negalėjo turėti slaptų interesų. Jo žuviškų akių 
žvilgsnis atrodė kiek bauginančiai, bet Gvina jį atlaikė. 

- Bulrionas atkreipė dėmesį, jog tavo dėdė labai draugiškai jį 
priėmė. Tu tvirtinai, jog nežinai to priežasties. Galbūt dabar pasa- 
kysi teisybę? 

Jis gūžtelėjo pečiais. 

- Galima ir pasakyti. Du šulgratai kai ką išpranašavo. Tai dėl 
Bulriono. 

Bulrionas priėjo arčiau ir atsistojo šalia žmonos. 

- Kokia dar pranašystė? 

Gvina piktai stuktelėjo jam alkūne. 

- Kažkokios nesąmonės. 

- Gerai, vis tiek pasakyk, - neatlyžo Gvina. - Man pasakyk! 

Raksalas suprato. Jis susikaupė, kiek palaukė ir prabilo: 

- Jie išpranašavo, jog Bulrionas Tirnas taps Atnaujintoju, nau- 
jos imperijos įkūrėju. 

Pasigirdo griausmingas kvatojimas. Tirnai traukė nuo galvų 
kepures, lenkėsi Seniui. Orduras keistai vaipėsi. Polionas atsiklau- 
pė priešais senelį ir žemai nulenkė galvą. Išgąsdinti arkliai karpė 
ausimis ir kapstė kanopomis žemę. Visų garsiausiai kvatojo pats 
Bulrionas. Daugelis tiesiog raičiojosi iš juoko. 

Tiktai Tibalas stovėjo, įsmeigęs akis į Gviną, o jo veidas liko 
abejingas. 


37. 


Vienkiemis buvo paliktas šeimininkų. Tik visai dar neseniai. 
Kieme kapstėsi vištos, plyšavo gaidžiai. Keli perkarę šunys lodami 
pasitiko atvykėlius. Tirnai lėtai dalykiškai postringavo apie kiauši- 
nius, apie daržoves sandėliuose, sudžiūvusį mėšlą - kaip seniai čia 
būta gyvulių... 

- Na, pakaks malti liežuviais, - pasakė Bulrionas. - Kokią 
reikšmę turi, kada jie išėjo - prieš keturias ar prieš penkias dienas? 
Čia niekas nekariavo, nėra jokių karo pėdsakų. Nagi, pasukite gal- 
vas! Kodėl šitie žmonės paliko savo namus? Ir visai neseniai. 

- Nėra jokių prievartos pėdsakų, - pastebėjo Zanionas. 

- Gal žvaigždžių negalė? - baimingai ištarė Vozionas. 

Tyla. 

- Jie sužinojo, kad artinuosi aš, todėl išsigando ir pabėgo. 

Žinoma, tai Poliono juokeliai. Senis pamėgino pastumti jį, bet 
vaikis išsisuko. 

Kas vis dėlto išgąsdino gyventojus? Gvinai tai kėlė didžiulį ne- 
rimą. Bet Balsas neatsakė į jos klausimą. Judėti pirmyn, į nežinomą 
pavojų, buvo neprotinga, bet kur jie padės paženklintuosius, jei 
nuspręs grįžti atgal į Slėnį? Ji suvokė, kad ir likusieji apie tai mąs- 

to. Niekas nenorėjo pirmas pasiūlyti sugrįžti atgal. Kaip, beje, ir 
keliauti toliau. Sprendimą turėjo priimti vadas. Juk tam ir reikalingi 
vadai. 

- Na, ką? Mes šito nesuprantame, - pasakė Bulrionas. - Bet 
nesėdėsime juk čia visą dieną kasydamiesi pakaušius. Keliaukime 
toliau! Galbūt kada nors sužinosime priežastį. 


Už kaimelio prasidėjo kalvota vietovė. Kalvos nuolaidžios, daž- 
niausiai suartos ir apsėtos. Bet tarp jų buvo galima pasislėpti nuo 
smalsių akių. Kelias vingiavo medžiais apaugusiomis daubomis, 
esančiomis tarp kalvų, ir kaitros nukamuoti keliauninkai mėgavosi 
pavėsiu. Namų matėsi nedaug, ir visi jie buvo palikti šeimininkų. 

Kai kelias pakilo į kalvą ir Gvinos žvilgsniui atsivėrė Flugoso 
upės slėnis, tolumoje ji pamatė Tolamino griuvėsius. Prieš penke- 
rius metus jiedu su Kerpu čia praleido savo medaus mėnesį. Ir štai 
dabar iš didžiulio judraus miesto belikę tik akmenų krūvos, ir jos 
vyras kažkur ten atgulęs amžino poilsio. Moteris pasimeldė jo die- 
vui, bet velionio vyro artumo nepajuto. Galbūt Dvejybinis Dievas 
išgirsta tik tuos, kurie tikrai juo tiki? 

"Balse, ar tu mane girdi?" 

Atsakymo nebuvo. Bet juk Balsas atsakė jai, kai ji grūmėsi su 
Mandasalu. Kažkaip jis įtartinai nenuoseklus. Dažniausiai tik pati 
Gvina jį girdi, bet kartą jo įsakymą įvykdė Džukionas. Kad ir kas 
jis būtų, moteris jau pradėjo paskliauti juo. Galbūt jai atsakinėja 
Dievas? Ji atsikratė minčių apie praeitį ir spustelėjo pentinais Ry- 
tinę Žvaigždę. 

Maždaug po valandos jie prijojo dar vieną kaimelį. Čia taip pat 
nebuvo žmonių. Vakarop - pamatė trečią gyvenvietę. Per visą die- 
ną keliauninkai nesutiko nė gyvos dvasios, nors karas šitų vietovių 
akivaizdžiai nebuvo pasiekęs. Niekas nesugalvojo geresnio paaiš- 
kinimo už Vozioną: žvaigždžių negalė. Nors Džasburas su Orduru 
tvirtino, kad, kai prieš dvi savaites jiedu buvo Tolamine, apie jokią 
šios negalės epidemiją negirdėjo. 

Kita vertus, žmonių nebuvimas palengvino jų kelionę. Be to, ji 
buvo saugesnė. 

Netrukus Šardo arklys pradėjo šlubčioti - nukrito pasaga. Ne- 
būtų nieko nuostabaus, jei ne tas faktas, kad jo arkliui taip nutinka 
jau trečią kartą. Ir vis vakare. Peršasi išvada, jog pasistengia pats 
šeimininkas. O jis ginasi su ašaromis akyse. 

Šardui apie penkiasdešimt, nors atrodė jis kur kas senesnis, 
vaikščiojo vos vilkdamas kojas, visada nuleidęs akis. Dalinge pa- 

siliko jo Žmona ir trys suaugusios dukros, kurių jis daugiau nieka- 
da nebepamatys. Dar pavasarį jis buvo sėkmingas prekeivis, o da- 
bar tapo benamiu skurdžiumi. 

Ulpionas apžiūrėjo jo arklio kanopą. 

- Išprotėti galima! Prieš dvi valandas žiūrėjau, ir viskas buvo 
gerai, ji puikiai laikėsi. 

Gvina nusprendė užtarti Šardą. 

- Bet juk jis per tą laiką nebuvo nulipęs nuo arklio. 

- Jis ogoulgratas, - pasakė Tisvionas. 

- Bet juk jis dėl to nekaltas. Aš taip pat manau, jog metas su- 
stoti nakvynės. Galbūt jis tą daro nesąmoningai. Beje, vietas nak- 
vynei parenka gana vykusiai. 

Bulrionas užuominą suprato ir pripažino, jog tikrai vieta nak- 
vynei puiki. Kelias vingiavo upės pakrante. Beržynėlis, po medžiais 
auga krūmai. Aplinkinės kalvos apaugusios tik žole, todėl priešas 
negalės prisėlinti nepastebėtas. Ko daugiau norėti? 

- Tai paskutinė atsarginė pasaga, - sumurmėjo Ulpionas ir pa- 
kvietė Džukioną pakaustyti arklį. 

Gvina su Džasburu sukūrė laužą. Kiti pančiojo arklius ir statė 
palapines. Šardas nuėjo kažkur į šalį žinodamas, kad niekas dabar 
nenori jo pagalbos. 

Vakare ogoulgratų poveikis vėl sustiprėjo. Trejetas pačių jau- 
niausių keliauninkų - Niada, Polionas bei Tigonas - pasiėmė savo 
dubenėlius ir pasitraukė toliau nuo kitų. Turbūt norėjo aptarti kai 
kurių pagyvenusių Žmonių netinkamą elgesį. 

Tigonui buvo penkiolika, bet strazdanotas, riestanosis, nedi- 
delio ūgio vaikis atrodė kaip trylikmetis. Žvaigždžių liga atėmė iš jo 
tėvus bei draugus, ir dabar jis pasirinko Polioną savo dievaičiu. 
Kodėl gi ne? Juk Polionas turėjo šiokią tokią barzdą, žmoną, jis 
kovoje nužudė žmogų. Ir Tigonas slankiojo paskui jį tarsi šešėlis, 
kai tik jaunasis Tirnas jam leisdavo. Berniukas tapo ištikimu jo 
vergu. 

Staiga Niada pradėjo žagsėti. Netrukus - ir Polionas. Tigonas, 
norėdamas jiems pagelbėti, nuėjo atnešti vandens. Vos tik jis pasi- 
traukė toliau, abu jaunuoliai nustojo žagsėję. Jam sugrįžus - vėl 
viskas prasidėjo. Ir čia Polionui šovė mintis, jog šitaip galima pa- 
juokauti ir su kitais. Jis liepė vaikinui nueiti ir atsistoti šalia būrelio 
žmonių, apspitusių Bulrioną. Senį tuojau pat ištiko žagsulio prie- 
puolis. Gvina, sėdėjusi jam iš dešinės, nežagsėjo, bet visi kiti ne- 
truko pasekti savo vado pavyzdžių - Vozionas, Zanionas, netgi 
Džasburas... Berniukas vėl sugrįžo pas Polioną, ir jo aukos nusto- 
jo Žagsėjusios. 

Tada Polionas savo slaptą ginklą nusiuntė prie žmonių, buvu- 
sių kitoje laužo pusėje. Jo aukomis tapo Tibalas, Mandasilas, Or- 
duras. Zagsėti pradėjo net tie, kurie buvo tolėliau nuo laužo. Neil- 
gai trukus pusė keliauninkų įnirtingai žagsėjo, o kita pusė vos su- 
laikė juoką... Galiausiai Zanionas su Džukionu suprato, jog tai Po- 
liono išdaigos. Jie pasigavo jaunuolius ir pareiškė, jog pririš juodu 
prie to paties medžio ir laikys tol, kol jaunasis Tirnas numirs be- 
žagsėdamas. Galbūt taip ir būtų nutikę, tik... žagsulys baigėsi - taip 
pat staiga, kaip ir prasidėjo. Sugrįžo tvarka, ir vakarienė pasibaigė 
sėkmingai. 

Kelionė išvargino Gviną, o ir ištuštėję kaimai nedavė jai ramy- 
bės. Tačiau moteris jautė keistą pasitenkinimą. Ir ne ji viena - visų 
nuotaika buvo puiki. Keliauti jiems patiko. Visi trys availgratai iš- 
gyveno pereinamąją stadiją, tačiau Tirnų tai netrikdė - jiems buvo 
smalsu stebėti, kas čia vyksta. Tirnai suprato, kad šitų Žmonių ne- 
reikia bijoti - jų reikia gailėti. 

Vozionas paklausė, ar Akademijoje pavyks išmokyti paženklin- 
tuosius valdyti savo galių poveikį. 

- Availgratų nieko negalima išmokyti, - pasakė Džasburas. - 
Bet jiems pravartu pabūti tarp panašių į save... O kiti išmoksta dau- 
gelio dalykų. Ypač sėkmingai mokosi jauni. 

- Ir ką, ar po to jie daro tik gerus darbus? - paklausė Gvina. 

- Ne visada. Negalima tvirtai to žinoti. Net pati Labranca nėra 
įsitikinusi, kad jos pastangos neatneš daugiau žalos nei naudos. - 
Džasburas ką tik pastebėjo Ordurą flirtuojant su Vaslaru ir, apim- 
tas pavydo, išplepėjo pagrindinę Akademijos pirmininkės paslaptį. 

Temo. Bulrionas užsiminė, jog metas rengtis nakvynei. Vyrai 
pradėjo galvoti apie naktinę sargybą. 

- Mums čia nėra jokios grėsmės, - pasakė Vaslaras. - Giraitė 
nuklota sausais lapais, nėra jokio vėjo, ir niekas negalės prisėlinti 
nepastebėtas. Pakaks ir vieno budėtojo. 

Gvina nusprendė paklausinėti Tibalo apie Labrancą. Ją sudo- 
mino Džasburo replika. Moteris apsidairė, tačiau Tibalo nesimatė. 
Tik po ilgų ieškojimų ji rado jaunuolį beržyne. Jis sėdėjo ant že- 
mės, nuleidęs galvą. 

- Tibal-i, kas tau? 

- Nieko, - burbtelėjo jis. - Man viskas gerai. 

Gvina suvirpėjo. 

- Tu matai nelaimę? Mums kas nors atsitiks? 

- Eik šalin, Gvina. Eik iš čia! - Jis pakėlė galvą. Veidas baltavo 
tamsoje. - Neklausinėk... nieko manęs neklausinėk. - Jis kūkčio- 
j0. - Jokių klausimų! 

- O Lemtys! - Gvina apšalo. Ji nė karto nebuvo mačiusi tokio 
Tibalo. Galbūt iki šiolei jiems pernelyg sekėsi?7.. Moteris atsisėdo 
šalia, apkabino jo pečius. - Aš nuraminsiu tave šiandien, o tu mane 
nuraminsi rytoj. Gerai? 

Jis paėmė moters ranką ir kurį laiką tylėjo. Jo ranka buvo šal- 
tesnė už ledą. Jis drebėjo. 

- Jei aš galėčiau... - sumurmėjo jaunuolis. - Bet aš žūsiu, ir 
nebus iš to jokios naudos. Galbūt netgi... bus blogiau. Prašau, palik 
mane! 

Kas jų laukia? Kažkokia pasala? Kiek jų? Gvina paklausė: 

- Ar galiu bent imtis kokių nors atsargumo priemonių? Pavyz- 
džiui, sustiprinti sargybą? 

- Tai reikštų, kad aš nevalingai keičiu ateitį. Tu čia niekuo dė- 
ta, Gvina. Čia tavo kaltės nėra. 

Dabar moteris prisiminė kartą pasakiusi Tibalui, kad jis atrodo 
taip, tarsi būtų išvydęs lavoną... Tąkart visi ilgai kvatojo. Dabar ji 
suprato, kas šiąnakt pasmerktas mirti. 


38. 


Muolė buvo Kaulų Namuose. Tai daugiau neapykantos negu 
geismo ženklas, nors Polionas buvo apimtas geismo. Šiąnakt pa- 
galiau tai įvyks! 

Tačiau Zanionas - kad jį kur gyvą sudegintų Ivilė! - Polioną 
nusiuntė budėti patį pirmą. Zinoma, tai kerštas. Jis niekaip negalėjo 
atleisti vaikinui už Meilimos prasimanymus. Matyt, galvoja, jog 
Niada užmigs, nesulaukus jo. Bet Niada prašė ją pažadinti, jei be- 
laukdama netyčia užsnūstų. Ir jis pažadėjo. 

Poulė buvo Kūrybos Namuose. Pavasarį gimdavo sveiki stip- 
rūs vaikai. O Džolė kaip tik Įsimylėjėlių Namuose, nors ji judėjo 
priešinga kryptimi. Tai daugiau reiškė beprotystę negu protą. Ne, 
labiau panašu į “chaosą priešų stovykloje". Puiki pranašystė! 

Miške buvo tamsu ir visiškai tylu. Jokio vėjo. Net sunku pri- 
siminti tokią ramią naktį. Todėl budėti nebuvo sunku: jis girdėjo, 
kaip šnara lapai, kaip kažkas knarkia, net kai vartosi per miegus. 
Prieš tai net girdėjo, kaip vaikai džolgratai kalbasi. O miške buvo 
tylu. Porą kartų suūkė pelėda - ir viskas. Net pelė nepraslystų ne- 
pastebėta. 

Polionas atsirėmė nugara į medį ir galvojo apie Niadą. Šiąnakt 
pagaliau tai įvyks! Jau savaitę žmogus vedęs, o naudos iš to jo- 
kios... 

Netrukus danguje pasirodys Availė - Kelionių Namuose. Gal- 
būt tai reikšminga. Jų kelionėje jau daug kas pasikeitė. Jie persikė- 
lė per Flugosą, rado paslaptingąjį Vesnarą, paliktą gyventojų. Nors 
atrodė, tarsi nėra aplinkui jokių priešų, bet šitie įvykiai kažkokie 
keistai grėsmingi. Kodėl išvyko žmonės? Kažkas čia ne taip... Kai 
Availė per tris pirštus pakils virš kalno, jis turi pažadinti Džukioną. 
Galiūnas perims budėjimą. 

Po to jis pažadins žmoną. Žinoma, jei ta užmigo. 

Suaugęs, beveik barzdotas vyras, o dar nekaltas... 

Kur tai matyta! 

Pats kaltas, kad pirmąją vestuvių naktį prisilakė kaip paršas ir 
užmigo. O paskui šitie bjaurybės išsitempė jį į Juodąją Įlanką. Tai 
vis Zanionas. Jis ant Poliono galando dantį už Meilimą. Leido bro- 
liams pririšti vaikiną prie balno ir paskui visą kelią šaipėsi iš jo, 
žvengė kaip arkliai. Labai juokinga... 

O kai jis sugrįžo namo pas žmoną, ta pareiškė, jog prasidėjo 
mėnesinės. Teks palaukti dar keletą dienų. Jis vos neišprotėjo. 

O gal jam lemta numirti nekaltam. 

Rytuose dangus nušvito - kilo mėnulis. Niada pasakė, kad vis- 
kas įvyks šiandien... bet Polioną pirmą paskyrė budėti. Nieko, pa- 
kentės, ir viskas bus gerai. Taip čežės lapai, taip traškės sausos 
šakos, kad visa stovykla atsibus! Po tris kartus per naktį - ne ma- 
žiau! Parodys šitiems juokdariams. Poliono žmona čia pat, prie 
šono, o kur jų žmonos? Visą dieną jis tyčia Žiovaus, o naktį šiu- 
rens lapus. Tai bus pavydo! Atkeršyti skriaudėjams - didžiulis 
malonumas. 

Ir Niados laukia malonumas. Ji liks patenkinta savo vyru. 

Jis juk didvyris. Senis taip ir pasakė, kad jis tikras zardanas. 
Jis nužudė žmogų. Daugiau nebereikia dvejoti, ar jis tikras vyras... 

Stiprūs pirštai suspaudė vaikino riešus ir užlaužė rankas už 
nugaros. Nugarą tvirtai prispaudė prie medžio. Polionas norėjo su- 
rikti, įspėti saviškius, bet į jo pravirą burną akimirksniu kažkas 
įgrūdo skudurą. Šalti peilio ašmenys palietė kaklą. Jis pamatė prie- 
šais save baltą veidą. Tuščios akiduobės, skylė nosies vietoje, balti 
dantys - į jį šiepėsi kaukolė. Bet juk nesigirdėjo jokio garso... 


39. 


Vesnarų kariuomenės stovykla buvo įsikūrusi netoli Veriovo. 
Karalius Gekcionas Garabas linksminosi savo rezidencijoje - di- 

džiulėje prabangioje palapinėje šilkinėmis sienomis, kurioje buvo 
karališkas miegamasis ir dar keli kambariai. Viskas prabangu, sko- 
ninga. Auksinėse žvakidėse mirksėjo žvakės, apšviesdamos krišto- 
lo taures bei gėlėtus kilimus. 

Išsitiesęs ant pagalvių karalius priminė baigiamą ruošti naminę 
dešrą - žarna jau prikimšta mėsos bei taukų ir perrišta tvirtu siūlu. 
Tarsi nematomais siūlais buvo suveržti jo riešai, alkūnės, keliai, 
kulkšnys. O kitos kūno vietos buvo išsipūtusios taip, jog oda, re- 
gis, ims trūkinėti. 

Valdovas gėrėjosi šokančia Arbima. Mergina jau buvo nusi- 
metusi beveik visus permatomus savo apdarus. Mėšlungiškai be- 
siraitantis jos kūnas blizgėjo nuo prakaito, ji sunkiai kvėpavo. Ta- 
čiau karaliaus tai nesujaudino. 

Jis jau seniai prarado tą fenomenalų lytinį pajėgumą, kuriuo 
garsėjo jaunystėje. Tačiau matydamas beveik nuogą šokėją, juk 
turėjo bent kiek susijaudinti... Tikriausiai taip ir būtų, jei veiksmas 
vyktų rūmuose, 0 už širmos skambėtų muzika. O dabar juk būtų 
nepadoru, jei karo įkarštyje iš karaliaus palapinės sklistų svaigios 
melodijos. Žiūrėdami į palapinėje degančias šviesas, jo ištikimi ka- 
riai turėjo manyti, kad jų valdovas užimtas strategijos bei taktikos 
subtilybėmis... 

Tačiau be muzikos šokis netenka žavesio. Arbimos judesiai, 
atliekami tyloje, jos sunkus kvėpavimas... kažkaip panašu į epilep- 
sijos priepuolio ištiktą moterį. 

Kraipydama krūtinę, mergina nusimetė paskutinį kūną dengusį 
apdarą. Vis tiek - nieko. Šitą jis jau yra matęs. Be to, diena buvo 
sunki. Karalius laks'ė su kovos vežimu, apžiūrinėjo kariuomenės 
pozicijas. Nors nuo saulės valdovą saugojo skėčiai, o nuo perkai- 
timo - gaivūs gėrimai, jis vis tiek jautėsi pavargęs. 

Arbima, raitydamasi, nuolankiai krito ant grindų priešais kara- 
lių. Jis pritariamai nusišypsojo, žiūrėdamas, kaip siūbuoja mergi- 
nos krūtys, bet, pamatęs tarp jų tekančią prakaito srovelę, pasi- 
šlykštėjo. 

Įsidėjęs į burną gabalėlį saldaus moliūgo, valdovas ištarė: 

- Šaunu, viščiuk! Pailsėk. Po to sušoksi man ugninės katės 
šokį. Ir įpilk truputį vyno. 

Jei atvirai, tai kaltas buvo ne valdovo nuovargis, ir ne muzika. 
Karaliui turėjo atvesti belaisvį, kurį reikėjo apklausti. Jo laukė vi- 
liojantis užsiėmimas, prieš kurį Arbimos šokis, suprantama, nu- 
blanko. Gekcionas dievino kančias - tiksliau, stebėti, kaip kankina- 
si kiti. 

Aha! Jis išgirdo sargybinio balsą ir nusliuogė nuo sofos. Mer- 
gina puolė ieškoti jo mantijos. Gekcionas įkišo kojas į sandalus, 
kurios taip pat atnešė šokėja ir leido Arbimai užmesti ant jo pečių 
šlykštų kailį. Karalius privalėjo dėvėti liūto kailį. Jis buvo sunkus, 
dvokiantis, dygus. Bet užtat paslėpė išsipūtusį jo kūną ir suteikė 
valdovui didybės. 

Gekcionas sustojo prie didžiulio veidrodžio. Už nuskeltą jo 
kampą du žmones plakė lazdomis kone iki sąmonės netekimo. 
Taip, jo didybės nepaneigsi. Ir plotis, ir gylis... Jis užsisegė diržą, 
ant kurio nešiojo kardą ir pakėlė aukščiau liūto karčius, kad už- 
dengtų nukarusią savo krūtinę. Stebėdamas savo atvaizdą veidro- 
dyje, karalius suirzo, pamatęs pražilusius smilkinius. Reikės įsaky- 
ti, kad iki rytinio pasirodymo žmonėms vėl nudažytų jam plaukus. 

Jis paėmė iš Arbimos rankų karūną ir užsidėjo ją taip, kad pa- 
slėptų plikę. Jau eidamas link priėmimo kambario, valdovas staiga 
sustojo ir mąsliai pažvelgė į merginą, kuri tuo metu rinko nuo ki- 
limo išmėtytus savo drabužius. 

- Truputį pamiegok, - švelniai šyptelėjo jis. - Galbūt aš dar pa- 
kviesiu tave. 

Turbūt jis įvykdys pažadą, jei apklausa praeis sėkmingai. 

Karalius įžengė į priėmimo kambarį, kur stovėjo tvirtos 4žuo- 
linės kėdės ir grindis dengė kiek prastesnis kilimas. Ant sienos ka- 
bojo žemėlapis. 

Čia jo laukė Frenkcionas. Jis sudavė ietimi per skydą, šitaip 
pasveikindamas karalių ir vėl sustingo. 

Karalius pritariamai pažvelgė į jį. Frenkcionas Zorgas buvo 
Kariūnas, Kaukolveidžių vadas. Tai rinktinė karaliaus gvardija, pas- 
kutinė tradicinių zardanų karių sekta, dar išlikusi Kvolijoje. Vyriš- 
kis buvo užsidėjęs leopardo kailį, kaip ir derėjo pagal jo rangą. Ta- 
čiau tas leopardas tikriausiai buvo nedidelis, o galbūt karys sąmo- 
ningai siekė, kad jo kūnas būtų kuo mažiau pridengtas... Iš tiesų 
tokius bronzinius raumenis slėpti nederėjo. Ir Frenkcionas ne be 
reikalo puikavosi savo kūnu. 

- Kaip sekasi, Kariūne? 

- Įsakymas įvykdytas, jūsų didenybe. Mes atvedėme jauną be- 
laisvį. 

Karalius trynė rankas. 

- Tvirtas? Ištvermingas? 

- Liesas vaikinas, bet iš pažiūros atrodo sveikas. 

Frenkciono veido išraiška, kaip visada, buvo nesuprantama. 
Kaukolveidžiai su šaknimis išraudavo nuo veido visus plaukus: 


213 


barzdos, ūsų, antakių - ir pasidarydavo juodai baltą tatuiruotę. To- 
dėl jų veidai priminė kaukolę. Ir dar jie nusipjaudavo nosis - kad 
sukeltų baimę priešams. Tačiau pats Gekcionas nesilaikė tradicijų, 
jam labiau patiko kankinti kitus. 

- O kaip jo bendražygiai? 

Kaukolės žandikaulis pajudėjo. Turbūt tai reiškė patenkintą 
šypseną. 

- Jie saldžiai miega, net neįtardami, jog neteko sargybinio. 

- Gerai. Apdovanok tuos, kurie paėmė belaisvį, suteik jiems 
progą susitikti su moterimis. Na, veskite belaisvį! Ir tegul atneša 
indą su žarijomis. Reikia sužinoti, kas drįso įsibrauti į mūsų terito- 
riją. 

Maloniausias dalykas visoje šitoje istorijoje buvo tas, jog įsi- 
brovė tikriausiai niekam nepavojingi pirkliai, ir jokių paslapčių ši- 
tas jaunuolis jiems negalės atskleisti. Karalius visada labai nusivil- 
davo, kai belaisviai iškart išplepėdavo svarbias paslaptis. Užtat 
tuos, kurie spyriodavosi, buvo galima tardyti ir kankinti labai 1|- 
gal... 
Valdovas nuėjo prie savo pamėgto krėslo. Ir staiga pastebėjo, 
jog Kariūnas nejuda iš vietos. 

- Kas yra? 

- Tie žmonės apsistoję dviejose vietose. Turbūt pameni, tą 
patį pranešė ir mūsų žvalgyba. Ir keliauja jie per atstumą vieni nuo 
kitų. Ketvertas važiuoja vežime, o likusieji šešiolika Žmonių joja 
jiems iš paskos. 

Karalius susiraukė. Galbūt Frenkcionas mato tame kažkokią 
prasmę, bet jo veidas-kaukolė be jokios išraiškos. 

- Kodėl? 

- Belaisvis patvirtino, jūsų didenybe, kad tie vežime - džolgra- 
tail. 

- O Lemtys! Neapmokyti džolgratai? 

- Turbūt. Dar belaisvis sako, kad jų būryje yra ir daugiau pa- 
ženklintųjų. 

- Prakeikimas! - sustaugė karalius. Jis pabeldė pirštais į krėslo 
ranktūrį, mėgindamas suvirškinti išgirstą informaciją. - Tikriausiai 
čia bus įsipainiojęs Raragašas. 

- Gali būti. 

- Turbūt jie ir keliauja tenai? 

- Taip, jūsų didenybe, jie juda ta kryptimi. 

Akademijai nepatiktų, jei vienas jos agentų mirtų nukankintas. 
Na ir nepasisekė! Karalius pasijuto tarsi būtų apvogtas. Ir kodėl 
Lemtys jam tokios nepalankios? 

- Ar jūs jį mušėte? - paklausė valdovas. 

- Labai nedaug, jūsų didenybe. Jis pats viską papasakojo. 

- Meluoja? - viltingai paklausė Gekcionas. 

- Nemanau. Jo vardas zardanietiškas, bet jis nėra tikras zarda- 
nas. 

- Na, tai ko stovi. Įsakyk atvesti Han A-Litą. Reikia prisikasti 
iki tiesos. 


Prieš apklausą belaisvį išrengė plikai, surišo ir užkimšo jam 
burną. Po to atvedė į karaliaus priimamąjį ir pasodino ant kėdės. 
Patyręs Frenkciono žvilgsnis įvertino vaikiną ir nustatė, jog jis ne- 
trukus numirs nuo šoko... Ir pramogos iš tos apklausos tikėtis ne- 
verta. Jo veidas buvo pilkas, akyse siaubas. Jaunuolis bukai spok- 
sojo į karalių ir tikriausiai net tinkamai neįvertino prabangios jo pa- 
lapinės aplinkos. 

Gekcionas vaikštinėjo po priimamąjį kažką po nosimi murmė- 
damas ir galando peilius, dėjo reples ant žarijų - ruošė kankinimo 
įrankius. Tada atvedė Han A-Litą. Tikriausiai storulį ką tik išvilko 
iš lovos, nes jis atrodė piktas, suirzęs. Suprantama! Bet kas, nu- 
budęs iš miegų ir prie lovos pamatęs Kaukolveidį, pamanys, jog 
prasidėjo baisiausias jo gyvenimo košmaras. Sidabriniai Han A-Lito 
plaukai ir barzda priminė voratinklį. Žalio švarko, mėlynų kelnių 
bei raudonos fizionomijos derinys rėžė akį. Sandalus jie skubėda- 
mas apsiavė ne ant tos kojos. 

- Gerai, galite neatsiprašinėti, - sukriokė jis. - Aš ir pats norė- 
jau čia dalyvauti. 

Jis metė žvilgsnį į belaisvį, po to priėjo arčiau ir pažvelgė jam 
į veidą. 

- Dėkoju, Kariūne, - pasakė karalius, paleisdamas pavaldinį. 
Jis pasitikėjo Kaukolveidžiais, bet nemanė, kad jiems verta atskleis- 
ti valstybines paslaptis. Žinoma, Han A-Litas visas paslaptis žino- 
jo. Jaunasis belaisvis nieko nežino ir yra niekam tikęs. Tačiau bus 
malonu pasigrožėti jo kančiomis. 

Frenkcionas išėjo. Priimamajame pasiliko tiktai karalius, Han 
A-Litas ir belaisvis. 

- Klausinėkite, - burbtelėjo karaliaus parankinis, o pats atsisė- 
do ir persiavė sandalus. 

- Kuo tu vardu, vaikine? - paklausė karalius. 

Belaisvio burna vis dar buvo užkimšta, jis tik baukščiai spok- 
sojo į karalių ir trūkčiojo antakiais. 

- Polionas Tirnas, - atsakė Han A-Litas. 

Belaisvis dar labiau išsprogino akis. 

- Ko tu čia atvykai? 

Han A-Litas išsitiesė krėsle. 

- Jie keliauja į Raragašą. Su jais keletas paženklintųjų. Kiek jų, 
vaikine? - susidomėjęs jau paklausė jis pats. - Ką ten sakė šulgra- 
tas? Kas išgydė senę? Kokia Tibalo pavardė? 

Belaisvis Žiūrėjo į jį su siaubu akyse. 

- Palauk! - suriko Gekcionas. - Aš pats... 

- Ne! - sustaugė Han A-Litas. - Nutilk. Ta moteris mušė 
šmaikštimi ivilgratą? 

Jis pažėrė keletą visai karaliui nesuprantamų klausimų, po to 
atsilošė ant kėdės atlošo ir abiem rankom pašiaušė savo žilus plau- 
kus. 

- Taip... - Senio veidas dar labiau išraudo, jis gudriai nusišyp- 
sojo ir pažvelgė į karalių. - Labai įdomu. Labai! Bus geriau, jei pa- 
liksi šituos Žmones ramybėje, valdove. Paklausyk mano patarimo 
- neliesk jų. 

- Paaiškink! 

Han A-Litas sukikeno: 

- Negaliu. 

- Tu dirbi man pagal sutartį... 

- Sutartyje nenurodyta, kad turiu tau atskleisti Akademijos pa- 
slaptis. Tai bent! Vaikinas net nenutuokia, kas vyksta. O ir tokiam 
tironui, kaip tu, Gekcionai Garabai, ta paslaptis neįkandama. 

Karalius griebėsi kardo. 

Senio akys susiaurėjo, jis nusijuokė: 

- Neišdrįsi manęs paliesti. Aš žinau visas tavo šlykščias pa- 
slaptis ir galiu akimirksniu paskelbti visai stovyklai. Kaip manai, 
kiek tau liks gyventi, jei išdrįsi nuskriausti patarėją iš Raragašo? A? 
Sekundę? Dvi? Ne daugiau. Tau teks praleisti šituos keliauninkus. 
Aš to reikalauju. Su jais keliauja du Tarybos nariai. Vargu, ar tu 
sugebėsi jiems sukliudyti pasiekti Raragašą. 

- Bet jie savavališkai įlindo... 

Senis susiraukė, paglostė barzdą. 

- Tikrai. Jei Mokto kariai pateks į tavo spąstus, jie atsidurs ko- 
vos lauke. Šito mums nereikia. Pasiųsk pas juos žygūną. Tegul jie 
keliauja per Aukštąją Perėją. Tai kiek ilgesnis kelias, bet bus sau- 
giau. 

Han A-Litas pakilo ir pagrasė karaliui pirštu: 

- Daryk, kaip sakiau, antraip sutartis bus nutraukta. Mudu su 

Noginu Saisitu abu paliksime tavo rūmus, ir Raragašas taps tavo 
priešu. 

Gekcionas sunkiai tvardėsi, jam taip magėjo išsitraukti kardą ir 
sukapoti šitą seną pirdžių į gabalus. Tačiau be senio karalius neži- 
nos, kas prieš jį rezga pinkles. Dar blogiau būtų, jei išvyktų ivilg- 
ratas Noginas. Tuomet karalių nuolatos kankintų baimė, kad bus 
pasikėsinta į jo gyvybę. Be to, jis dabar derasi su Raragašu dėl 
muolgrato - kad naktys su Arbima bei kitomis gražuolėmis teiktų 
jam malonumą. 

Džolgratas šyptelėjo: 

- Teisingai. O vaikiną paleisk... 

Ne, vaikinas per daug sužinojo apie jį. Gekcionas neleis, kad ši 
naktis praeitų be jokio malonumo. 

Senis nutaisė grimasą ir pažvelgė į belaisvį, kurio akyse sužibo 
maža vilties kibirkštėlė. 

- Taip, tikrai negalima jo paleisti. Jis išgirdo tai, ko neturėjo ži- 
noti. Mums nederėjo malti liežuviais! Hm. Nagi, vaikine, papasa- 
kok man dar kartą apie muštynes viešbutyje. 

Polionas du kartus mirktelėjo. 

Perskaitęs jo mintis, senis pralinksmėjo ir išsišiepęs pasakė ka- 
raliui: 

- Būčiau žinojęs, koks tu pabaisa, Gekcionai, nė už ką nebū- 
čiau su tavim pasirašęs sutarties. Bet nieko nepakeisi, sutinku dėl 
sandėrio. Pagal senovės zardanų įstatymus, žmogus, nužudęs prie- 
šą mūšio lauke, turi teisę padoriai numirti. Juk taip? 

Karalius linktelėjo, įtartinai šnairuodamas į džolgratą. 

- Šito ir tikėjausi. Vaikinui tinka šita taisyklė. O tau pramogai 
aš atvesiu žaisliuką, labiau vertą kančių, negu šitas berniukas. 

- Išdaviką? 

Senis sumosavo putliomis rankomis. 

- Beveik. Jie dar nepasirengę pasikėsinti į tave, bet greitai jau 
subręs tokiam žingsniui. 

- Sutinku, - kimiai ištarė karalius. Labiausiai jis nekentė išdavi- 
kų - niekingų bailių, kurie prisidengę tamsa rengia sąmokslus. 

Han A-Litas parodė į užuolaidą, dengiančią įėjimą į karaliaus 
miegamąjį. 

- Ta tavo Arbima dulkinosi su kapitonu Olitu. Žinai tokį? 

Kur nežinosi! Pasipūtėlis karininkas, tas galingas eržilas. Gek- 
cionas net sudrebėjo, jis jau iš anksto mėgavosi. Jie kaip reikiant 
atsiims! Karalius kankins juos vienu metu. Ir jo galvoje ėmė suktis 
stulbinami vaizdiniai. 

Džolgratas paniekinamai išsišiepė. 

- Ir paskubėk. Ji slapčia klausėsi mūsų pokalbio. Ketina pa- 
bėgti pro atsarginį išėjimą. O po to pakviesk savo Zorgą ir atiduok 
belaisvį Kaukolveidžiams. 

Saulė dar nebuvo patekėjusi, slėnį gaubė rūkas, tačiau vis tiek 
aiškiai matėsi, koks sąmyšis kilo stovykloje. Gvina nežinojo, kas 
pirmas nubudo ir paskelbė apie pavojų: ji iš visų jėgų stengėsi nu- 
raminti Niadą. Mergaitė sėdėjo šalia ant išvirtusio medžio tarp išmė- 
tytų palapinių bei maišų. Žolė buvo ištrypta. Vyrai vaikščiojo po 
miškelį, garsiai šaukė Polioną, keikdami nežinomus priešus. Bulrio- 
nas rinko raitelių būrį, ketindamas surengti paieškas. Džasburas 
krovė laužą. 

- Jis juk pažadėjo, - kokį dešimtą sykį kartojo Niada. 

- Aš įsitikinusi, kad jis išėjo ne savo valia, - vis kartojo jai Gvi- 
na. O pati galvojo, kad jau geriau jis būtų pabėgęs... 

Pasigirdo kanopų kaukšėjimas. Ulpionas kalvos šlaitu nujojo 
aukštyn į pietus. Kažkas kitas pasuko į šiaurę. Ar tai protingas 
sprendimas? Tie, kas pagrobė Polioną, norėjo likti nepastebėti. Jei 
juos suras, tai gali pakenkti Polionui. Suprantama, jei jis dar gyvas. 
Prisiminus vakarykščias Tibalo užuominas... baisu net pagalvoti. 

Prie jų tarsi antis krypavo putli moteriškė. 

- Gvina sadž? 

- Kas tu? - Gvina prisimerkusi Žiūrėjo į ją. - O Lemtys, nejau- 
gi Vaslaras? Neatpažinau tavęs. 

- Aš ir pati savęs neatpažinau. Gal turite veidrodį? 

- Ne, neturiu. Bet tu neįtikėtinai pasikeitei. 

Availgratė liko kiek mažesnė, storesnė ir atrodė vyresnė. Jos" 
akys patamsėjo, plaukai pailgėjo. Anksčiau ji buvo aukšta ir vis 
tvirtino 1š tiesų esanti vyras. O dabar virto tokia jaukia storuliuke. 
Ji nustebusi lietė pirštais virš lūpos atsiradusi apgamą. 

- Tai ne į gera, - atsiduso moteris. - Tikriausiai pati savimi jau 
niekada nebūsiu. 

- Ar kalbėjaisi apie tai su Džasburu? 

Vaslaras suraukė putlų veiduką ir nusisuko. 

- Tada su Orduru? Tu teisi, savimi jau niekada nebūsi, bet dar 
daugybę kartų pakeisi išvaizdą. Nuobodu nebus! Jei tik, žinoma, 
susitaikysi su tokia dalia. Įsivaizduok, jog likimas metė tau iššūkį, 
ir pasistenk jį priimti. 

Vaslaras patylėjo, po to pažvelgė į Gviną. 

- Tu manai, man nepakanka drąsos? 

- O argi pakanka? 

- Būdama vyru, jaučiausi labai drąsi. 

- Būk tokia ir toliau. Be drąsos gyvenimas netenka prasmės. 

- Hm. Ačiū. Turbūt tu teisi. 

Vaslaras atkišo į priekį pečius, matyt, pamiršo, kad jie dabar 
apvalūs, moteriški. 

Niada vis raudojo ir trynė delnu akis. Priėjo Bulrionas - susi- 
mąstęs, suraukęs antakius. Dar vienas žmogus, kuriam šiuo me- 
tu labai reikia paguodos. Jei Polionas žus, jis niekada sau šito ne- 
atleis. Įsitikinę, jog ieškoti nėra prasmės, prie jų prisijungė ir kiti 
vyrai. Netgi Raksalas, palikęs džolgratus, atėjo sužinoti, dėl ko ki- 
lo sąmyšis. 

O šitas baltaplaukis jaunuolis turbūt Orduras. Jis irgi per naktį 
neatpažįstamai pasikeitė. Jis įdėmiai apžiūrinėjo susirinkusius, tarsi 
mėgindamas suprasti, kas atsitiko. Susitikęs akimis su Gvina, 
mandagiai linktelėjo ir išsišiepė, pastebėjęs suglumusį moters veidą. 
Džasburas bus patenkintas, pagalvojo Gvina. 

- Tyliau! - suriaumojo Bulrionas, nors ir taip visi kalbėjosi pa- 
šnibždomis. Ruoškitės kelionei. Jei Ulpionas ir Zanionas nieko ne- 
sužinos, keliausime atgal. 

Niada pradėjo garsiai raudoti. 

- Manai, man jo negaila? Bet akivaizdu, kad jį pagrobė. Jeigu 
jis gyvas, tai laikomas įkaitu. Juk negalime ieškoti po visą Vesna- 
rą? Išsiskirstyti grupėmis pavojinga. Mes keliausime atgal. Galbūt 
pagrobėjai tai supras, kaip draugiškumo gestą... 

- Arba sunaikins mus visus iki vieno, senas kriene! 

Visi apstulbę pažvelgė į moteriškę, išrėkusią šiuos žodžius. 

Bulrionas piktai sužaibavo akimis. 

- O tu kas tokia būsi? Iš kur atsiradai? 

- Aš Vaslaras Nomitas, besmegeni tu! 

- Taip? Ir ką tu apie tai Žinai, moterie? 

- Viskas labai paprasta. Tavo vaikaitį pagrobė tie patys žmo- 
nės, kurie išgujo Iš Čia vietos gyventojus. 

- O tu turbūt žinai, kas tie žmonės? 

- Suprantama, žinau! - Vaslaras įrėmė į šonus savo putlias 
rankas. - Laisva valia savo namų niekas nepalieka. Net ir nuo 
žvaigždžių ligos bėga ne visi. Būtų pasilikę ligoniai... lavonai liktų. 
Nėra prievartos požymių, vadinasi, valstiečiai susidūrė su galinges- 
ne už juos jėga. Ir neturėjo pasirinkimo. Paaiškinimas tik vienas: 

juos iš namų išvarė vesnarų kariuomenė. Jei tai būtų Mokto kariai, 
mes būtume sutikę bėglius ir sužinotume apie užpuolimą. 

Teisingai kalba, pagalvojo Gvina. 

Regis, Bulrioną taip pat įtikino availgratės argumentai. 

- Ir kodėl gi tu nepasakei apie tai vakar? - piktai paklausė jis. 

Vaslaras nusišypsojo, parodydama lygius baltus dantis. 

- Jūs manęs neklausėte. Daugiau nebesu karys. Aš dabar tik 
paika moteriškė, ir mano nuomonė nieko nedomina. 

Bulrionas žvilgsniu surado Raksalą: 

- Ar tu su tuo sutinki? 

Muolgratas dar nebuvo spėjęs nusiskusti, bet apsirengęs kaip 
visada tvarkingai. Tiesa, drabužiai kiek padėvėti ir išblukę. Pagal- 
vojęs, jis abejingai atsakė: 

- Suprantama. Vesnarų kariuomenė išvalė šitas vietas, pasirū- 
pino, kad čia neliktų liudininkų. 

- Liudininkų? Kieno? 

- To, ką jie sumanė. Tikriausiai rengiasi pulti Dalingą arba 
Moktą. Neveltui šitas vietoves vadina Gaidžių Arena. Kitoje štai 
tos didžiulės kalvos pusėje gali tūnoti pasislėpusi dešimties tūks- 
tančių karių armija. 

- Tu irgi vakar tai supratai? 

- Man nieko nereikėjo suprasti. Juk tai akivaizdu. 

Bulrionas nutraukė nuo galvos kepurę ir piktai sviedė ant že- 
mės. 

- Bet tu juk ne moteris! Kaip paaiškinsi savo tylėjimą, stuobry 
tu nelaimingas? 

- Logika ir savisaugos instinktu, - kaip visada ramiai atsakė 
Jaunuolis. - Vesnaras nenori, kad kas nors sužinotų apie jo planus. 
O mes, kvailiai, nieko net neįtardami, įžengėme į jų teritoriją. Jie 
mūsų neliečia tikriausiai todėl, kad neprieštarautų, jei mes patrauk- 
tume į Nurcą. O štai, jei sumanysime pasukti atgal, gali būti, kad 
jie mus užpuls. Todėl aš manau, jog saugiau judėti pirmyn. O jū- 
sų sprendimo aš net nenoriu svarstyti. 

- O kaip Polionas? 

- Jį tardė. Tikriausiai vaikino jau nebėra gyvo. 

Niada garsiai suriko. Gvina tvirtai apkabino mergaitę. Vyrai 
keikėsi. 

- Taip, jo nebėra gyvųjų tarpe, - staiga ištarė nepažįstamas 
balsas. 

Gvina vos ne vienintelė sugebėjo susitvardyti nesurikusi iš 
siaubo. Pamiškėje tarp beržų, vos už keleto žingsnių nuo jų stovė- 
jo nepažįstamas žmogus. Jo veidas slėpėsi po kauke, vaizduojančią 

kaukolę, kūnas stebino lieknumu bei tvirtumu. Jis buvo prisiden- 
gęs leopardo kailiu. Rankose laikė odinį skydą, ant kurio puikavosi 
emblema - penkios baltos kaukolės. Atrodė, tarsi šitas žmogus 
materializavosi iš oro. 

- Palaukite! - suriko Bulrionas, pastebėjęs, jog visi jo vyrai 
griebėsi kardų, o atėjūnas taip pat ištraukė savo kardą iš makštų. - 
Bepročiai! Juk jis mažiausiai keturis paguldys, dar jums nespėjus 
pajudėti iš vietos. Slėpkite kardus! 

- Išmintinga! - tyliai pasakė karys ir lengvai įkišo savo kardą 
atgal. - Aš tikrai ketinau iškart šešetą jūsiškių nukauti. 

- Siaubūnas! - pasigirdo moters riksmas. - Tai jūs pribaigda- 
vote mūsų sužeistuosius. - Į priekį išbėgo Vaslaras, ištiesusi ran- 
kas ir akivaizdžiai pasirengusi iškabinti vyriškiui akis. - Jūs nužu- 
dėte mano brolius! Šlykštūs padarai! 

Neįtikėtinai mikliai - turint galvoje jo amžių bei proporcijas - 
Bulrionas sugriebė pro šalį bėgančią moterį už talijos ir nusviedė 
atgal. Vozionas su Zanionu tuojau pat čiupo ją už rankų. Vaslaras 
pamėgino ištrūkti, bet argi ji galėjo susidoroti su dviem vyrais. 
Moteris pravirko. 

- Išmintinga! - vėl pasakė nepažįstamas galiūnas. 

Gvina staiga suvokė, jog ant jo veido nėra jokios kaukės, ir su- 
virpėjo iš siaubo. Nosies vietoje - skylė, plaukai išblukinti ir sulaižyti. 
Tik ausys nederėjo su kaukole. Tačiau kariui juk reikalingos patiki- 
mos ausys. Nejaugi šitoks siaubūnas nužudė ir jos Kerpą? 

Arčiausiai prie vyriškio stovėję Tirnai ėmė trauktis atatupsti. O 
Bulrionas žengė pirmyn prie siaubūno. Gvina pagalvojo, kad ji ne- 
galėtų to padaryti už jokius milijonus. 

- Aš Bulrionas Tirnas. Tu man primeni tėvą. 

- Rangas? Sekta? 

- Pražudytojas. Plėšrūnų vadas. 

Nežmoniška žmogaus veido parodija neparodė jokių jausmų, 
bet vos pastebimas galvos judesys išdavė atėjūno nuostabą. 

- Aš Kariūnas Frenkcionas Zorgas. O kas toks Polionas? 

- Mano anūkas. 

- Pagal papročius turiu grąžinti tau šitą. - Įsmeigęs į Bulrioną 
juodų akiduobių žvilgsnį, karys ištraukė juodą maišą ir iškratė ant 
žemės Poliono rūbus ir batus. - Gali didžiuotis, jis mirė garbingai. 

Niada pravirko ir įsikniaubė į Gvinos petį. Bulrionas užsimer- 
kė. Atrodė, kad jis meldžiasi. 

- Džolė slenka į vakarus Mylinčiųjų Namuose - prakeiksmas 
priešams, - pasigirdo girgždantis Voziono balsas. 

Akys iš juodų duobių akimirką nukrypo jo pusėn: 

- Muolė Kaulų Namuose - siaubas, kurį atneša kaukolės, - ra- 
miu balsu atsakė jam karys. 

Bulrionas atsimerkė ir įsmeigė į atėjūną įniršusį žvilgsnį. 

- Ar jis tą padarė savo noru? 

- Į šį klausimą aš neatsakysiu, - piktai sviedė Kariūnas. - Tu ir 
pats Žinai, jog nedera šito klausti. 

Bulriono rankos nusviro. 

- Polionas - karys, - ištarė jis. 

Kaukolė išsišiepė: 

- Suprantama. O dabar klausykite mano įsakymo. Jūs aplenk- 
site Veriovą ir keliausite toliau į vakarus... 

- Mes ketinome grįžti atgal į namus. 

- Padarysite taip, kaip jums sakau. Apeisite iš pietinės pusės 
Trafo kalną ir per Didžiąją Perėją keliausite į Raragašą. 

Bulrionas ryžtingai išsitiesė, tačiau šalia galingo kario jis atrodė 
tik apgailėtinas senis. Pakilusi saulė begėdiškai apšvietė jo žilą, ge- 
rokai nuplikusią galvą. 

- O jeigu aš atsisakysiu? 

Karys du kartus pabeldė į skydą. Iš už medžių išlindo dar vie- 
nas kaip du vandens lašai į jį panašus siaubūnas... Keista, o Gvinai 
atrodė, jog už lieknų beržų kamienų net voverytė negalėtų pasi- 
slėpti. Šitas laikė rankoje ietį, taip pat buvo susisupęs į kailius, tik 
ne leopardo... ir ant jo skydo buvo tik trys kaukolės. 

- Zilionas jus lydės, - griežtai pasakė Kariūnas. - Jam įsakyta 
nepaklusnius bausti mirtimi. 

Bulrionas atsiduso: 

- Tu tikras zardanas. 

- Iš kur tau, kaimiečiui, žinoti? Kuris iš jūsų Orduras? 

Baltaplaukis vyriškis žengė pirmyn. Regis, jam buvo ne tiek 
baisu, kiek smalsu. 

Zorgas iš už diržo ištraukė nedidelį ritinėlį ir ištiesė jį Ordurui. 
Tas pasitraukė į šalį, neišskleidęs ritinėlio. Kurį laiką visų žvilgsniai 
buvo nukreipti į jį. 

Du kariai dingo tamsoje. 

- Prakeikimas, - sumurmėjo Bulrionas ir nusišluostė kaktą 
plaukuota ranka. 

- Aš mačiau, kaip Kaukolveidžiai kovėsi Tolamine, - pasakė 
Raksalas. - Jau po penkių minučių buvo aišku, kad karas pralaimė- 
tas. Vienas Kaukolveidis prilygsta dešimčiai paprastų karių. 

- Tai ne žmonės, - pasakė Vaslaras. - Jie neturi nieko žmogiš- 
ko. Tai žvėrys! Blogesni už žvėris! 

- Jie kariai. Jų tikslas - žudyti. Nereikia jų nekęsti, Vaslarai 
sadž. Nusikaltimai Tolamine buvo vykdomi karaliaus įsakymu. Tai 
jis pradėjo karą ir sulauks už tai atpildo. 

Čežančiais lapais Bulrionas nudūlino prie Niados su Gvina. 
Kiek pastovėjęs, jis pasilenkė ir uždėjo ranką ant mergaitės peties. 
Po to labai tyliai ištarė: 

- Polionas nemirė. 

Mergaitė nepatikliai pažvelgė į jį. 

- Toks ritualas. Kai zardaną paima į Kaukolveidžių sektą, jis 
laikoms mirusiu savo šeimai bei draugams. Todėl ir grąžinami jo 
daiktai. 

- Netiesa! - suriko Niada. Ji išsiveržė iš Gvinos glėbio ir atsi- 
stojo. - Jis nebūtų leidęsis užverbuojamas! Polionas mane mylė- 
j0... 

- Jis neturėjo pasirinkimo. - Bulrionas vis dar kalbėjo prislo- 
pintu balsu. - O apskritai, Polionas netinka jiems pagal amžių. Pa- 
prastai jie renkasi kokiais trimis metais jaunesnius vaikinus. Bet jie 
kažkaip sužinojo, kad mano anūkas nužudė kovoje Žmogų... 
Jiems tokie drąsuoliai tinka. 

Gvina irgi atsikėlė. 

- Kaip tada suprasti žodžius, kad jis mirė garbingai? 

- Tai jų ritualo dalis, savotiška pranašystė. Juk kitaip karys ir 
negali numirti. Girdėjai, kaip aš pasakiau, jog jis karys? Tuomet 
Kariūnas man atsakė: “Savaime suprantama". Tai reiškia, jog Po- 
lionas gyvas. 

- Polionas niekada nebūtų sutikęs! - sušuko Džukionas ir puolė 
pirmyn, kaip įsiutęs jautis. - Jie privertė vaikiną. Jis pabėgs! Jis... 

Tėvas vožė jam antausį ir iškošė pro sukastus dantis: 

- Idiotas! 

Džukionas nustebęs atšoko. 

Senis prabilo garsiai, kad visi jį girdėtų: 

- Mes gavome puikią žinią! Argi jums neaišku? Polioną priėmė 
į garbingą zardanų karių sektą. Jis liko ištikimas zardanų kraujui. 
Ir mirs garbingai, prašlovindamas ir mus visus. Mes apraudame 
savo netektį, bet esame dėkingi Lemtims už mūsų šeimai suteiktą 
garbę. 

Nuostaba ir baimė Žmonių veiduose po truputį nyko - atsirado 
supratimas. Visi neramiai žvalgėsi į medžių apsuptą aikštelę. 

Mėgindamas nuslėpti ašaras, Bulrionas apkabino Niadą. O 
Gvina apkabino jį, puikiai suprasdama, kad jis kenčia labiau už vi- 
sus. Nesugebėjo išsaugoti vieno iš savo viščiukų. 

Bulrionas pasilenkė, pakėlė nuo žemės kepurę ir, nupurtęs 
nuo jos purvą, vėl užsidėjo ant galvos. 

- Balnokite arklius! Ruoškite maisto atsargas. Mes tuojau pat 
išvykstame. 

Orduras perskaitė ritinėlį, prasibrovė pro minią prie Tibalo ir 
įteikė laišką jam. Tas pažvelgė į jį ir linktelėjo, tarsi sužinojęs, ko ir 
tikėjosi. Po to priėjo prie laužo ir įmetė ritinėlį į ugnį. Niekas neiš- 
tarė nė žodžio. Kodėl Kariūnas atnešė laišką paženklintiesiems? 
Tirnai įtartinai žiūrėjo į Tibalą bei Ordurą. 

Laikydama už rankos Niadą, Gvina pastojo kelią ilgšiui šulgra- 
tui, skubėjusiam prie savo arklio. Tas baukščiai pažvelgė į moterį. 

- Ar gali pasakyti Niadai ką nors, kas ją nuramintų? - paklausė 
moteris. - Juk ateitis nuo to nepasikeis, jei tu pasakysi mergaitei, 
kad jos vyras kada nors pas ją sugrįš. 

Na... nejaugi jis negali bent vieną kartelį pameluoti? 

Tibalas papurtė galvą ir nuėjo toliau. 

Gvina atsisuko į žavų jaunuolį - toks dabar buvo Orduras. 

- Ar laiške buvo koks nors paaiškinimas? Ką tu gali mums pa- 
sakyti? 

Orduras plačiai nusišypsojo. Saulė spindėjo jo auksiniuose 
plaukuose. 

- Galiu pasakyti tik tiek: sugrįžimas - tai pats maloniausias da- 
lykas. 

Pritilę, išsigandę, keliauninkai pabalnojo arklius, išjojo iš beržy- 
no ir pasuko į šiaurę. Bulrionas įsakė Raksalui su vežimu įsitaisyti 
gale. Būrio priešakyje jojo jis pats. Šalia buvo Vozionas. Nespėjo 
jie ir šimto žingsnių įveikti, kaip ant kelio išdygo pusnuogė figūra 
su ietimi rankoje. Karys išlindo iš krūmų. Iš pažiūros jis buvo ne 
ką vyresnis už Polioną, o ant jo skydo puikavosi tik viena kaukolė. 

Griaustinis pasibaidė, atšoko į šalį, Seniui vos pavyko suval- 
dyti arklį. 

- Mes tiesiog darome lanką, laukdami, kol privažiuos vežimas 
su džolgratais, - sušuko jam Bulrionas. - Norime, kad jie laikytųsi 
tolėliau nuo mūsų. 

Karys akimirką mąstė, po to pasitraukė į šalį ir praleido keliau- 
ninkus. Kai priešakiniai raiteliai pasuko į vakarus, jis pasitraukė 
nuo kelio ir, įsitikinęs, kad jo įsakymas vykdomas, vėl paslaptin- 
gai dingo. 

Toli nueiti jis negalėjo. Tą pastebėjo ir Raksalas, po keleto mi- 
nučių pravažiuodamas su vežimu pro tuos krūmus. Visi trys 
džolgratai išsigandę pradėjo klykti. Muolgratas ramino juos kaip tik 
galėdamas. Tuo pačiu ir pats stengėsi nusiraminti: pasirodo, jų bai- 
mė buvo užkrečiama. Apstulbusiuose jų balsuose jaunuolis girdė- 
jo baisias to kario mintis - kaip jis galėtų pasilinksminti su sėdin- 
čiais vežime, jei tik vadas leistų. 

Raksalui teko sutikti daug žiaurių žmonių, bet šito kario min- 
tys jį sukrėtė - jose jis perskaitė neapsakomą aistrą žudyti. Jis pri- 
siminė Tolaminą ir ten žuvusius savo draugus. 

Tolaminas? - perskaitė Raksalas kario mintis. Tos mintys, re- 
gis, priklausė visai kitos rūšies būtybei... tarsi padarytai iš geležies. 
Nors jose buvo kažkiek pašaipos, sukeltos raminančio paties Rak- 
salo poveikio. Jis nežinojo, į ką tas poveikis nukreiptas, ir slopino 
to kario, vaikų bei Džodos emocijas. Netgi Kaukolveidis nesuge- 
bėjo atsispirti muolgratui. Nors jo minčių turinys iš esmės nepasi- 
keitė, iš jų tik išnyko geismas... Todėl jos atrodė dar žiauresnės. 

Vadinasi, tu buvai mūsų šventėje Tolamine? Mes tenai šoko- 
me mirties šokį. Džiugūs plėšikavimo, prievartavimo, žudymo 
vaizdai liejosi iš kario smegenų tarsi pūliai iš žaizdos. Raksalas rim- 
bu paragino arklius ir sutelkęs visas pastangas mėgino nuslopinti 
siaubą, kuris galėjo sprogti džolgratų smegenyse. Vaizdai, kuriuos 
prisiminė zardanų karys, stingdė sielą: žiaurumas, kraujas, nukirs- 
tos Žmonių galūnės. 

Kai jie nutolo nuo krūmuose tūnančio Kaukolveidžio, išnyko ir 
jo regėjimai. Raksalas pajuto, jog visas kūnas dreba, nuo jo žliau- 
gia prakaitas. Tik po geros valandos jaudulys praėjo. Nusiramino 
ir jo globotiniai. 


Gvina jojo šalia Niados ir vis žvilgčiojo į mergaitę. Viskas, ko 
Ji pasiekė savo gyvenime, subyrėjo į šipulius. Vyras pabėgo nuo 
jos, tepraėjus savaitei po vestuvių. Kaip ji gali pasitikėti savimi? 
Lemtys tarsi būtų susimokiusios prieš ją.... O nelaimingas i1vilgra- 
tas - labai pavojingas pakeleivis. 

Tirnai sielvartavo. Vyresnieji priekaištavo sau už tai, kad nesu- 
stiprino apsaugos. Nors visi žinojo, kad prieš Kaukolveidžius ir dvi- 
dešimt porų akių būtų buvusios bejėgės. Juk jie sugeba judėti ne- 
pastebimi ir negirdimi. 

Polioną arba privertė tapti tos sektos nariu, arba jis tą padarė 
laisva valia. O gal tas Zorgas melavo? Gal vaikinas kur nors kalė- 
jime ar jo apskritai nebėra gyvo? Kad ir kaip ten būtų, kažin ar 
Tirnai kada nors pamatys Polioną. Ir jie priekaištavo sau, nepakan- 

kamai vertinę vaikinuką, prisiminė kiekvieną jam pasakytą piktą 
žodį, savo patyčias... Džukionas sėdėjo ant arklio, panašus į lavo- 
ną. Bulrionas buvo niūrus, nusiminęs. Gvina prakeikė tą dieną, kai 
ji pasiūlė vyrui tą nelemtą “medaus mėnesį", virtusį katastrofa. 

Poliono mirtis - nesvarbu ar ji buvo reali ar tik ritualas - sutei- 
kė artimiesiems daug skausmo. Tačiau jų nelaimės tuo nesibaigė. 
Juos varė į vakarus... kaip galvijus. Tirnai buvo visa širdimi prisi- 
rišę prie namų, o dabar tarp jų ir Slėnio stovėjo priešų kariuome- 
nė. Kada jie galės sugrįžti? Tai, kas dar vakar atrodė smagus nuo- 
tykis, šiandien virto tremtimi. 

Raiteliai, kaip ir anksčiau, jojo poromis, tačiau beveik nesikal- 
bėjo tarpusavyje. Bet greitai Gvina pastebėjo, jog Vozionas kiek 
atsilieka ir, prijojęs prie kiekvienos poros, kažką kalba. Galiausiai 
jis atsirado šalia Niados. Kelias buvo siauras, ir trejetas arklių sun- 
kiai tilpo. O už krūmų tikriausiai slepiasi Kaukolveidžiai. Bet var- 
gu ar jų žvalgai galėtų išgirsti, apie ką kalbasi raiteliai. 

- Niada sadž, - prabilo ganytojas savo klerkiančiu balsu. - Aš 
kalbėjausi su availgratu Orduru. Jis nenori sakyti, kas buvo tame 
laiške. Net nesako, kieno tas laiškas. Tačiau jis mane patikino, jog 
Polionas neturėjo pasirinkimo. Jam buvo grasinama mirtimi, todėl 
jis ir prisiekė Kaukolveidžiams. 

Niada pravirko. 

- Tuomet jis pabėgs. Suras kelią namo ar nuvyks į Raragašą. 

Vozionas sutiko Gvinos žvilgsnį. Jis tarsi laukė moters patari- 
mo. Pasakyti ar ne? Kam atimti iš mergaitės paskutinę viltį? Ji pa- 
purtė galvą. 

- Neprarasime vilties, - ištarė Vozionas. Jo f1zionomija liūdnai 
išsišiepė. Tikrai panašus į šešką. - Tau keista tai girdėti, motuše? 
Manai, jog elgiamės negarbingai, ne taip, kaip dera zardanams? 
Tau juokingos mūsų pretenzijos? 

Kerpas sakydavo, jog Vozionas brangina žmones. Gvina tik 
dabar pajuto jam simpatiją. Tirnai visada didžiavosi savo zardaniš- 
ka kilme. Dabar jie susidūrė su tikrais zardanais ir suprato, jog ci- 
vilizacija pakeitė, iškreipė jų vertybes, jų kultūrą. Gal ir romantiš- 
ka, kai esi kilęs iš barbariškų protėvių, bet kas romantiško tame, 
jog Polionui nupjovė nosį? 

- Ne, - atsakė Gvina. - Nemanau, kad jūsų viltys keistos ar 
juokingos. Dalingas degraduoja, o šitie Kaukolveidžiai panašūs į 
žvėris. Norisi tikėti, jog tai kraštutinumai, ir žmonės gali būti stip- 
rūs, pasitikintys savimi, nenaikindami kitų. Jei nesižavėčiau jūsų 
šeima, nebūčiau tapusi jos dalimi. 

Vozionas kažkaip keistai pažvelgė į moterį ir linktelėjo. Jis ją 
suprato ir buvo dėkingas. 

- Regis, jūs nelabai tikite, jog Polionui pavyks pabėgti? - pa- 
klausė Gvina. 

Luošas ganytojas liūdnai papurtė galvą. 

- Visai nesitikiu. Tėvas man pasakojo apie senelį, o ir Veriove 
kai ką sužinojau... Jei vaikiną tikrai užverbavo į sektą, tris dienas 
nuo jo nenuleis akių. Jie visada taip elgiasi, net jeigu Žmogus savo 
noru pas juos ateina. 

Gvina nurijo seiles. Burnoje buvo kartu. 

- O kas po trijų dienų? 

- Tuomet žmogus ir siela, ir kūnu jau atsidavęs jiems. Pats ge- 
rai to nesuprantu, bet tokia tradicija. Ketvirtą dieną jis prisiekia iš- 
tikimybę sektai. Ir tampa vienu iš jų. Kodėl taip įvyksta, aš nežinau, 
bet jis tarsi savo noru prisijungia prie savo budelių. 

Niada atsisuko ir įdėmiai pažvelgė į juos. Gvina padrąsinamai 
nusišypsojo, o kai mergaitė nujojo pirmyn, pasakė: 

- Aš irgi nesuprantu šito, bet tikiu tavo žodžiais. Jei sekta ne- 
sugebėtų priversti žmonių ištikimai jiems tarnauti, ji seniai būtų žlu- 
gusi. 

- Turbūt naujokas nusprendžia, kad jis jau nebe žmogus, ir 
pasilieka su panašiais į save, - sumurmėjo dvasininkas, tarsi kal- 
bėdamasis pats su savimi. - Jei vaikinas kaip nors ir sugebės pa- 
bėgti, jie suras bėglį. Kad ir pasaulio krašte. Ir nužudys, kad jis 
“mirtų garbingai". 

- Smurtine mirtimi? 

- Taip. Jie net savus sužeistuosius pribaigia. Kaukolveidžiai 
vienas po kito kvies jį į dvikovą: du žmonės, du kardai. Galbūt jam 
ir pavyks nudėti vieną, du, tris... Jiems Žmonių negaila. Ir galiau- 
siai kuris nors jį pribaigs. O jei mes pamėginsime jį pas save pri- 
glausti, ir mus išžudys. Jis jau paženklintas baisia žyme. 

Kelias išplatėjo. 

- Manau, Niada nepasirengusi su tuo susitaikyti, - pasakė Gvi- 
na ir spustelėjo Rytinę Žvaigždę. 

O ir pati moteris negalėjo to suvokti. Vargšas Polionas! Štai 
kur buvo Tibalo sielvarto priežastis. 


Ir tikrai, juos varė tarsi gyvulius. Kai tik jie prijodavo prie 
kryžkelės, tuojau pat ant kelio išdygdavo vienas iš Kaukolveidžių ir 
parodydavo, kuria kryptimi jiems keliauti. Kartais tai būdavo pats 
Baugintojas Zilionas. Jį keliauninkai atpažindavo pagal tris kauko- 

les ant skydo, kartais - kas nors kitas. Tirnai nežinojo, kiek Kau- 
kolveidžių juos “gano", visi buvo stebėtinai panašūs vienas į kitą. 
Tačiau jie puikiai suvokė, jog pamėginę nepaklusti bus sudoroti. 

Kelias vingiavo tai pro aptvertus sodus bei daržus, tai kilo į 
kalvas, kur ganėsi gyvuliai ir nebuvo net krūmelio, už kurio galė- 
tum pasislėpti. O Kaukolveidžiai pasirodydavo ties kiekviena kryž- 
kele. Jei jie ir turėjo arklius, tai turbūt kokios nors nematomos 
veislės. O jei neturėjo, tai kaip sugebėjo neatsilikti nuo raitelių bū- 
rio? Juk Bulrionas šuoliavo iš visų jėgų. 


Po keleto valandų Tirnai kiek atsipeikėjo ir jau galėjo kalbėtis 
apie Polioną ištikusią bėdą. Žmonės burdavosi po tris ar keturis. 
Gvina užleido Džasburui Niados guodėjos vietą, tikėdamasi, kad ji 
padės mergaitei pažvelgti į nelaimę iš kitos pusės. O pati nušuoliavo 
pirmyn, tikėdamasi pakalbinti Tibalą. 

Bet iš jo nebuvo jokios naudos. Jis ir vėl patenkintas šypsojosi 
ir, tik pažvelgęs i Gvinos veidą, kiek apniuko. 

- Aš nemoku liūdėti, Gvina. Žinau, jog mano dienoraštyje kaž- 
kas parašyta apie Polioną, bet neprisimenu jo. Jis jau išėjo iš mano 
atminties... į praeitį. 

- Bet vakar vakare tu dėl jo sielojaisi, ir aš mėginau nuraminti 
tave. 

- Šito aš taip pat neprisimenu. Galiu tik pasakyti, jog daugiau 
kelionėje mums nenutiks nieko blogo. Ar tai tave džiugina? 

Tarsi turėtų džiuginti, bet Gvinos širdis neatlėgo. Ji tylėjo. 

Tibalas susiraukė: 

- Patikėk, jog nelengva būti šulgratu. Atleisk man dėl užmaršu- 
mo. Kam tu teiktum pirmenybę: apraudoti praeitį ar žinoti, kokios 
nelaimės tavęs laukia ateityje ir turėti galimybę jų išvengti? Nejaugi 
manai, kad daugiau nebus mirčių? Tu juk ne nosinaites siuvinėji, 
moteriške! 

- Nemėgstu siuvinėti, - karščiavosi Gvina. - Bet verčiau jau 
sėdėčiau su adata rankoje... O dabar darau... net nežinau, kaip tai 
pavadinti. 

- Tu kuri istoriją. 

Moteris nusikeikė. Ji net neįtarė galinti keiktis. 

Jau leidosi saulė, kai horizonte pasirodė Trafo kalnų kontūrai. 
Džasburas sakė, jog kalnas kur kas toliau, negu atrodo. Dabar jau 
jie keliavo apgyvendinta vietove. Ant kalvų ganėsi avys, pievose - 
karvių bandos. Pajutę svetimus žmones, iš kiemų lodami išbėgda- 
vo šunys. Matė keliauninkai ir žmones, bet tik iš tolo. Jiems ne- 
leisdavo su niekuo bendrauti ir vertė aplenkti visus kaimus. 

Artėjo vakaras. Įdomu, pagalvojo Gvina, ar Šardo arklio pa- 
saga vėl nukrito? Bet šį kartą taip neįvyko. 

Bulrionas įsakė sustoti nakvynės prie dvokiančio upelio niūria- 
me slėnyje, matyt, neseniai išdegintame gaisrų. Iš medžių likę tik 
apanglėję kamienai, namai bei gyvatvorės visai sudegę. Tiesa, jau 
kalėsi iš žemės žolė, bet priedangos nuo vėjo nebuvo. Gvina pagal- 
vojo, jog arkliai būtų galėję dar keletą žingsnių nujoti, nes tikrai - 
blogesnės vietos ir norėdamas nesugalvosi. 

Daugelis jai pritarė. Dar nespėjo jie nubalnoti arklių, kai paste- 
bėjo artėjant Baugintoją Zilioną. Jis ėjo nuo vakarinės pusės,-vadi- 
nasi, laukė jų priekyje. Pagalvojusi apie tai, kad jam tą patį kelio 
ruožą teko įveikti du kartus, Gvina piktdžiugiškai šyptelėjo. 

- Keliaukite toliau! - iš tolo suriko jis. - Sutems tik už poros 
valandų. 

Tirnai pirmą kartą išgirdo jo balsą. Jis buvo toks pat keistai 
duslus, kaip ir Zorgo balsas. 

Bulrionas pasipūtė kaip bulius ir laukė, kol karys prieis arčiau. 

- Mums reikia atlikti ceremoniją. 

- A, tikrai! - Zilionas sustojo ir nuleido ant žemės ietį: - Tuo- 
met ir aš atiduosiu paskutinę pagarbą jūsų kritusiam bendrakelei- 
viul. 

- Norėčiau, kad tu nedalyvautum ceremonijoje. 

Kaukolė išsišiepė: 

- Tavo nuomonės niekas neklausia. 

Senis kažką tyliai suurzgė, bet nuvyti šalin Kaukolveidį galima 
tik panaudojus jėgą, 0 to daryti negalima - tai būtų viso būrio mir- 
tis. 

Tirnai tylėdami pasistatė palapines, sukūrė laužą. Kai Poulė 
palietė horizontą ir iš baltos tapo purpurine, jie susėdo puslankiu 
aplink laužą ir stebėjo saulėlydį. Gvina, Niada ir Džasburas paėmė 
krepšius ir jau ketino traukti maistą, bet prie jų prišlubčiojo Vozio- 
nas ir pakvietė ateiti prie laužo. 

Moterys nieko nesuprasdamos pažvelgė į jį. 

Ganytojo galva buvo nepridengta, veidas apaugęs šeriais, jis 
atrodė pasenęs keleriais metais. 

- Tokia Tirnų tradicija, - liūdnai pasakė jis. - Mes jus kviečia- 
me dalyvauti ceremonijoje. 

Moterys pakilo. 

- Ar gali mums paaiškinti, ką ji reiškia? - paklausė Gvina: 

- Tai mirusiojo paminėjimas. Polionas mirė. Žinau, jog Dalinge 
laidotuvių ceremonijos prabangios. Juk kvolams mirtis - tai išsilais- 

vinimas. Ar ne taip? Jūsų dievas išvaduoja jus iš gyvenimo sunku- 
mų, iš arenos nuveda į žiūrovų salę, apsaugo nuo Lemčių išdaigų. 
O zardanams mirtis - tai pabaiga. Ir nesvarbu, ar mano sūnėnas 
dar kvėpuoja ar ne - mums jis miręs. Jis išlieka tiktai artimųjų ir 
draugų atmintyje. Šįvakar mes dalinsimės prisiminimais apie jį. 

Moterys nuėjo su Vozionu prie laužo. Gvina atsisėdo šalia Bul- 
riono, o iš kitos pusės prie savęs pasisodino Niadą. Bulrionas 
skausmingai nusišypsojo ir paėmė žmoną už rankos. 

Zilionas priėjo arčiau, norėdamas išgirsti, ką jie kalbės, ir su- 
stingo su ietimi bei skydu rankose, atsistojęs už Tirnų puslankio. 

Pirmasis prabilo Vozionas. Jis papasakojo apie eilinę vaikinuko 
išdaigą. Jam baigus, Bulrionas kalbėjo apie didvyrišką Poliono po- 
elgį viešbutyje, po to taip pat papasakojo apie išdaigą: kaip jis, Bul- 
rionas, vieną rytą savo bate rado saują kruopų. Džukionas irgi mė- 
gino papasakoti ką nors linksma, bet pradėjo raudoti ir nebaigė sa- 
vo istorijos. Po to kalbėjo Zanionas ir visi kiti... Polionas buvo tar- 
si kokia širšė, kuri nuolatos stengdavosi įgelti giminaičiams, o šie 
ant jo pyko ir ne kartą vaikinas gaudavo lupti. O dabar jie šiltai pri- 
siminė būtent vaikino išdaigas. 

O juk Tibalas pranašavo, kad bus ir daugiau mirčių, liūdnai pa- 
galvojo Gvina. 

Kai baigėsi vyrų prisiminimai, visi sužiuro į Niadą. Bet ta iš 
sielvarto neteko žado. Gvina nusprendė pagelbėti sutrikusiai mer- 
gaitei ir pati pasakyti keletą žodžių. Sielvartas ir jai spaudė gerklę, 
bet moteris jautė poreikį išsakyti susikaupusią širdgėlą. Polionas jai 
patiko. Ir ji manė, jog vertos atminimo ne tik jo vaikiškos išdaigos. 

- Apgailestauju, kad man neteko pažinoti berniuko, apie kurį 
jūs kalbėjote, - prabilo ji. - Dar labiau apmaudu, kad niekados ne- 
teks pažinti ir vyro, kuriuo tas berniukas galėjo tapti. Bet aš ma- 
čiau, kaip Polionas, rizikuodamas gyvybe, puolė gelbėti manęs, 
jam visai nepažįstamos moters. O kai kitą rytą Labranca jam pasa- 
kė, kad mergindamas ivilgratę jis žaidžia su ugnimi, vaikinas jai at- 
šovė: “Aš mėgstu žaisti su ugnimi". Po to apkabino Niadą ir pabu- 
čiavo. Jau vien dėlto, aš visada gerbsiu jo atminimą... 

Paskutinis saulės spindulys pasislėpė už kalvos. Atrodė, tarsi 
būtų užsimerkusios kažkieno akys. 


Keliauninkai tylėdami kilo ir ėjo prie nakvynei paruoštos vie- 
tos. Staiga kažkas stuktelėjo Gvinai tarp menčių. Ji suglumusi at- 
sisuko: Tai buvo Baugintojas. Jis stuktelėjo buku ieties galu. Mo- 
teris atšoko nuo klaikios kaukės. 

Karys priėjo arčiau. 

- Papasakok man, kaip jis tave išgelbėjo, motertie. 

Gvina aplaižė staiga išdžiūvusias lūpas ir apsidairė. Bulrionas, 
apkabinęs Niadą per taliją, ėjo prie laužo ir kažką kalbėjo jai. Keli 
vyrai pamatė, jog Zilionas ją sustabdė, bet nenorėjo trukdyti ir tik 
stebėjo iš tolo. Gvina vėl pažvelgė į laukiantį atsakymo karį. 

Moteris papasakojo apie tai, kaip bandė ją pagrobti. Ji pati be- 
veik nežinojo, kokie tiksliai buvo Poliono veiksmai, bet jai daug 
kartų apie tai pasakojo kiti. Ir ji atkartojo tas mintis... akimis vis 
tyrinėdama sudarkytą kario veidą. Juk tai tik žmogus, tikino ji pati 
save. Toks pats žmogus, kaip ir visi kiti. Ji matė ant jaunuolio vei- 
do prakaito pėdsakus, sumišusius su dulkėmis. Nuo veido buvo 
pašalinti visi plaukai ir padaryta balta tatuiruotė. Turbūt ilga ir 
skausminga procedūra. Gal net skausmingiau, negu nupjauti nosį. 
Net antakių nebuvo. Kai moteris jam pasakė, jog Polionas kardu 
ginkluotą žmogų puolė užsimojęs taburete, karys pritariamai šyp- 
telėjo. Tikrai, jis ne ką vyresnis už Polioną. 

Jai baigus pasakojimą, jaunuolis vėl nusišypsojo. 

- Vis dėlto karališkas kraujas. 

- Juk sakiau, kad Polionas drąsus jaunuolis. Jis net ivilgratės 
neišsigando. O jūs bijote paženklintųjų? 

- Nelaidyk liežuvio, teta, antraip turėsiu jį nupjauti! 

- Grasinti silpnai beginklei moteriai drąsos nereikia. Visai kas 
kita - neišsigąsti pavojingos ligos. Jūs pagrobėte paženklintosios 
vyrą. Patarčiau laikytis atokiau nuo jos, jei nenori, kad iš tavo vei- 
do tikrai liktų kaukolė. 

Karys sukando dantis. Po to nusisuko ir nuėjo, netaręs nė žo- 
džio. Gvina žiūrėjo jam įkandin, kol tas išnyko tamsoje. 

Ir tikrai, nedidelis praradimas. 


Keliauninkai toli paliko Flugoso slėnį. Iš Kolosų pusės pūtė 
aštrus vėjas. Netrukus danguje pasipylė Žvaigždės, oras atvėso. Po 
vakarienės visi pareiškė ketinantys lįsti į palapines ir susisupti į ant- 
klodes. Vargu, ar ir taip jiems pavyks sušilti. Džasburas visą dieną 
sukiojosi šalia Orduro. Šita porelė naktį tikrai sugalvos, kaip pasi- 
šildyti. Tikriausiai Raksalas su Džoda taip pat glausis vienas prie 
kito. Kažkoks keistas artumas tarp jų. Bet Gvina tikėjosi, kad ir 
vaikus - Efę su Kinimimu - jie priglaus po antklode. 

O ji pati turi plaukuotą karštą Bulrioną... Gvina žinojo, jog šią- 
nakt Senis norės jos. Žinojo net geriau už jį patį. Jie gulėjo apsika- 
binę, bet prieš sueitį buvo meilės žaidimai, o prieš žaidimus - po- 
kalbis. 

- Tai aš šitą kelionę sugalvojau, - kalbėjo jam į ausį moteris. - 
Kaip gailiuosi dabar. 

- Ne, - išgirdo atsakymą. - Aš pats dėl visko kaltas. Tu buvai 
teisi. Už akmeninės sienos nepasislėpsi nuo pavojų. 

- Aš to niekada nesakiau... 

- Tai turi pasakyti. Tas sumanymas su tvirtovike mano klaida. 
Turime tik vieną viltį išsigelbėti: išmokti kovoti. Vyrai turi mokėti 
šaudyti iš lanko. Ir tyliai prisėlinti, kaip šitie... Kaukolveidžiai. Tu- 
rime neprisileisti priešų prie savo namų. Kai sugrįšime, aš šito im- 
siuosi. Su tvirtovike baigta. 

Moteris dar tvirčiau jį apkabino. 

- Mano išmintingasis, Jauti Buliau! Džasburas sakė, jog per 
Aukštąją Perėją iki Raragašo dar dešimt dienų kelio. Čia nedaug 
kas keliauja. Šiaurinis kelias trumpesnis ir geresnis. 

- Kalbėjausi su Orduru. Galima bus sugrįžti namo per Nurcą 
bei Moktą - plaukti Flugosu iki Tolamino ar Dalingo. 

- Hm-m-m, - atsiliepė Gvina ir apsivertė ant nugaros. O aš kal- 
bėjausi su Vaslaru. Ji tvirtina, jog prajoti pro Gaidžių Areną nebus 
taip paprasta. Kur viena kariuomenė, gali tikėtis ir kitos. 

- Kad ir kas būtų, o namo mes vis tiek sugrįšime, - tvirtai pa- 
sakė Bulrionas ir pradėjo bučiuoti žmoną. Rimtas pokalbis baigėsi. 

- Dar paskutinis klausimas, - ištarė Gvina, kai vyras atsitraukė 
nuo jos lūpų. 

- Jau tie paskutiniai klausimai, - šyptelėjo jis. - Na, kas dar? 

- Zilionas man kažką prasitarė apie karališką kraują. Ką jis tu- 
rėjo galvoje? 

- Nieko ypatingo. Mano tėvas priklausė Plėšrūnų sektai. Kiek- 
vienas tos sektos narys buvo susietas giminystės ryšiais su kara- 
liška šeima. Į tą sektą siųsdavo princus. Galiausiai Plėšrūnai iš tik- 
rųjų tapo karališka šeima. Jų vadas buvo pats Pantolionas. 

- Nori pasakyti, kad tavo giminės šaknys nuo paties Pantolio- 
no? 

- Visko gali būti, bet sektoje labai sunku nustatyti tėvystę. 
Jie... tiek to, nesvarbu. Galbūt taip ir yra. 

- Bet juk tai daug ką paaiškina. 

- Ką paaiškina? 

Bulrionui atsibodo pokalbis, jis nekantravo pereiti prie įdo- 
mesnių užsiėmimų. Tai jau geras požymis. Gvina jį paglostė. 

- Tai paaiškina, kodėl tau lemta tapti pirmuoju atsikūrusios 
imperijos valdovu. 

- Kokius niekus tu kalbi, moterie! Ar tik ne dėl to už manęs iš- 

tekėjai, kad taptum imperatoriene? Tuomet tavęs laukia nusivyli- 
mas. 

- O aš vyliausi, kad tu nieko nesužinosi... Ne, aš už tavęs ište- 
kėjau dėl kitų priežasčių. 

- Ir kokių gi? 

- Štai dėl šitos... ir dėl šitos... 

Ir dar dėl tos. 


42. 


Kitą rytą jie tęsė kelionę. Priekyje kilo didingi Kolosai, virš ku- 
rių spindėjo snieguotos Psombo bei Trafo viršukalnės. Kaip ir 
anksčiau, ties kiekvienu posūkiu jų laukė Kaukolveidis. Paben- 
drauti su vietos gyventojais taip ir nepavyko. 

Miegas kiek numalšino sielvartą. Apie Polioną beveik nekalbė- 
j0. Po truputį sugrįžo gebėjimas juoktis. Gyvenimas tęsėsi... 

Trys availgratai lyg ir apsiprato su savo nauja išvaizda. Vasla- 
ras tapo pilvota moteriške, perkopusia ketvirtą dešimtį. Ji akivaiz- 
džiai laikėsi Gvinos patarimo - prisitaikyti prie naujos padėties ir 
vaidinti tą vaidmenį, kurį tuo metu skyrė Lemtys. Tačiau vis dar 
negalėdama pamiršti, jog kadaise buvo karys, ji kartais paberdavo 
kareiviškų keiksmažodžių srautą. 

Džasburas tapo liekna trisdešimtmete brunete ir vis svaidė vil- 
tingus žvilgsnius į vyrus, ypač į Džukioną. Tas visaip vengė jos 
dėmesio. Nors dažniausiai ji laikėsi šalia Orduro, matyt, nepasiti- 
kėdama jo ištikimybe. 

Labiausiai pastebimas buvo Orduro pasikeitimas. Jis tapo ne 
tik gražuoliu, širdžių ėdiku, bet ir nepalyginamai protingesniu. Ne 
vienas jau tą pastebėjo. Visi suko galvas, kas atsiuntė tą paslaptin- 
gą laišką ir kodėl jis buvo adresuotas Ordurui? Bet jis pats nieko 
nepaaiškino. “Slidus kaip ungurys“, - pasakė apie jį Bulrionas. 

Gvina pastebėjo, jog naujasis Orduras jos vengia. Moteris net 
neketino su tuo taikstytis ir pasigavo jį siaurame kelyje, kur vos 
galėjo sutilpti du arkliai. Iš abiejų kelio pusių augo dygūs krūmai. 
Tegul tik pabando sprukti į šalį! 

Orduras akivaizdžiai perprato jos užmačias. Jis pasisveikino 
su Gvina, parodydamas baltą kaip sniegas šypseną ir spindėdamas 
žydromis akimis. Jei ji nebūtų sėkmingai ištekėjusi, toks gražuolis 
galėtų apsukti jai galvą. Gvina nevalingai pagalvojo apie tai, kaip 
atrodo jos šukuosena ir ar nelabai vėjas nugairino veidą... Tai bent. 


233 


O juk moteris myli Bulrioną! Iš kur Orduras žino, koks jis žavus? 
Juk nė karto nematė savo naujojo veido. 

- Tegul Lemtys tau šypsosi, Gvina sadž! 

- Pradžiai man ir tavo šypsenos pakanka. Noriu tavęs kai ko 
paklausti. 

- Nesistebiu. Tu nori žinoti žaidimo taisykles? Argi ne taip? 

Jis stengėsi išvengti rimto pokalbio. 

- Taip. Kas atsitiko Polionui? 

- Kaukolveidžiai mėgsta vystyti savo talentus. Karalius Gek- 
cionas dievina tardyti belaisvius. Jis ir nusiuntė žmones paieškoti 
eilinės aukos. 

Gvinai nebuvo naujiena vesnarų karaliaus pramogos. 

- O Lemtys! 

- Laimei, Poliono nekankino, bent jau ne taip, kaip jiems įpras- 
ta. Karalius norėjo nužudyti jaunuolį. Jam pasiūlė pasirinkti: mirtis 
ar Kaukolveidžių sekta. Jis pasirinko sektą. Štai ir viskas. 

- Septyni prakeiksmai! Tai ne viskas. Iš kur Kariūnas Zorgas 
žino, jog Polionas kovodamas nužudė žmogų? 

Šypsena dingo iš Orduro veido. Kurį laiką jie žvelgė į kelią. 
Jiems išvykus iš Tirnų Slėnio, šitas žmogus vos sugebėjo išsilaiky- 
ti balne, o dabar sėdi kaip tikras kavalerijos karininkas. 

- Atskleisiu tau paslaptį, - pasakė jis, - jeigu pažadėsi nepa- 
miršti, jog tai paslaptis. 

- Nori pasakyti, kad negaliu niekam apie tai pasakoti? 

- Gali. Bet tiktai tiems, kuriais visiškai pasitiki. 

- O kitiems aš ir taip nepasakočiau. Gerai jau, pažadu. 

Orduras linktelėjo. Jis buvo be kepurės - tikriausiai nenorėjo 
paslėpti savo žavių garbanų. Per dvi dienas jos užaugo ir siekė pe- 
čius. 

- Tą laišką, kuris visus taip sudomino, parašė karaliaus patarė- 
jas, žmogus vardu Han A-Litas. 

Gvina ketino kažką sakyti, bet nutylėjo. 

- Gekcionas pasirašė sutartį su Raragašo Akademija, todėl Han 
A-Litas ir atsidūrė pas karalių. 

- O Lemtys! 

Kaulai rieda ir sustoja, suteikdami laivę Ogoulei... 

- Kai klausiau Džasburo, iš kur Raragašas gauna pinigų, ji sa- 
kėsi nežinanti. 

Orduras šyptelėjo: 

- Kai ką ji Žino, bet ne viską. Han A-Litas - ne vienintelis pa- 
tarėjas Vesnare, ir Gekcionas, kaip tu turbūt supratai, ne vieninte- 

lis karalius, kuris naudojasi Akademijos paslaugomis. Labrancos 
čiuptuvai išsisklaidę po visą Kvoliją. 

Gvina mėgino surikiuoti mintis. Čia buvo apie ką pagalvoti. 

- Ir visi tie patarėjai - paženklintieji? Pavyzdžiui tie, kurie gali 
gydyti? 

- Ir ne tik. 

- Ar jų yra ir Dalinge? 

Orduras primerkė safyro spalvos akis. 

- Ne, Labranca nemanė, jog Dalingo valdytojas pakankamai 
turtingas ir vertas dėmesio. O gaila. Tada jis būtų Žinojęs, jog pa- 
ženklintuosius reikia siųsti pas mus. Bet Labrancos pakalikai yra 
beveik prie visų Kvolijos vadų. Jie įsivaizduoja, kad naudojasi Lab- 
ranca, nors iš tiesų yra priešingai - tai Labranca jais naudojasi. 

- O kaip tai susieta su Poliono mirtimi? 

- Jaunuolis išgirdo šitą paslaptį. Todėl ir turėjo mirti. 

- Ką?! 

Orduras piktai papurtė galvą. 

- Taip, apmaudu, bet toks faktas. Ir jis nebūtų buvęs pirmas. 
Han A-Litas kažkuria prasme išgelbėjo jam gyvybę. Kad ir ką žino- 
tų Kaukolveidžiai - nesvarbu. Juk jie bendrauja tiktai tarpusavyje. 
Nors nesu įsitikinęs, jog jaunasis Tirnas pasirinko tinkamai. Gal- 
būt derėjo pasirinkti mirtį. Kai sekta paskelbia, jog naujokas mirė, 
ji ne taip toli nuo tiesos. Žmogus, kurį mes pažinojome Poliono 
Tirno vardu, nužudytas. O jo kūnas tarnauja sektai. 

Gvina krūptelėjo. 

- Koks siaubas! 

- Sutinku. Kas kelios savaitės aš pavirstu vis kitu žmogumi, 
kad... 

Ir vėl mėgina pakeisti pokalbio temą! 

- Sakai, jog Žmonės žudomi, kad būtų išsaugota paslaptis, o 
pats man išplepi tą paslaptį. 

- Tu - ypatingas atvejis. Nedaug kas tai žino, netgi Akademi- 
joje. Džasburas jau dvidešimt metų mano draugas bei meilužė, bet 
niekada jai nesakiau to, ką tau pasakiau. 

- O kas tu toks? - paklausė moteris. 

Jo akyse pasirodė pašaipa. 

- Aš esu Tarybos narys. Ir Tibalas taip pat. Tiktai kitomis są- 
lygomis. Daugelis narių išrenkami visam gyvenimui, nes posėdžiai 
šaukiami retai ir manoma, jog turi būti perimamumas. Tačiau 
availgratai elgiasi kitaip. Mes savo atstovą renkame kiekvienam 
posėdžiui. Todėl, kad tas, kurį išrinkome praėjusį kartą, dabar gali 

būti pasikeitęs ir netinkamas toms pareigoms. Man kol kas sekėsi. 
Niekada taip neatsitiko, kad posėdis vyktų tuo metu, kai būnu bu- 
kaprotis, toks, koks visai neseniai buvau. 

Poulės, gyvybės nešėjos statula, stovėjusi Gvinos viešbučio 
kieme, tikrai negalėjo prilygti grožiu dabartiniam Ordurui. Jis vėl 
nusišypsojo savo nepakartojama šypsena. 

- Dabar mano protas veikia puikiai, ir tai gali mums praversti, 
nuvykus į Raragašą. Man nereikalingi Tibalo talentai, kad pajusčiau 
artėjančią nelaimę. 

Rytinė Žvaigždė suklupo, atsitrenkusi į akmenį. Sugriebusi už 
karčių, Gvina sugebėjo išsilaikyti balne. Po to pamėgino prisimin- 
ti, ko dar norėjo paklausti. 

- Iš kur mums tikėtis nelaimės? Mes atvešime paženklintuosius 
ir kuo greičiau išvyksime namo. Kodėl tu lauki bėdos? 

Orduras skeptiškai pažvelgė į ją. 

- Tu tikrai nežinai? Į namus mums bus sunku sugrįžti. Tarp 
Mokto ir Vesnaro vyksta nepaskelbtas karas. Per mūšio lauką taip 
paprastai neperjosi. Galbūt Labranca galėtų susitarti, kad mus pra- 
leistų, ir duoti mums palydovus, bet esu įsitikinęs, kad ji šito ne- 
padarys. 

- Ar tik ne dėl tos kvailos pranašystės, jog Bulrionas taps At- 
naujintoju? 

Orduras linktelėjo. 

- Bet juk tai juokinga. Jis žemdirbys, tokiu ir nori likti. Be to, 
jau senas. Ir ar galima tikėti šulgrato pranašyste? Vos tik ištarta, ji 
keičia ateitį ir netenka galios. 

- Nebūtinai. Kartais keičiasi tik to ateitis, kas ištaria pranašys- 
tę, O istorijos eigos tai nepaveikia. Žinau vieną šulgratą... 

- Ordurai, - staiga neištvėrė Gvina. - Užteks malti liežuviu. Iš- 
klausyk manęs. Kartais aš girdžiu kažin kokius balsus. 

- Balsus ar vieną balsą? 

- Vieną. Matau, jog tavęs tai nestebina. 

- O kodėl tave vis dar stebina? Klausyk, tu pradėjai nuo klau- 
simo, Gvina Tirn. Aš atsakiau į tavo klausimą. Jis buvo pakanka- 
mai sudėtingas... iš kelių dalių. Juk taip? O dabar gal tu gali išpildyti 
mano prašymą? 

Gvina pasijuto prigauta, bet juk jis tikrai daug ką pasakė. 

- Mielai. Kokį? 

- Pažadėk daugiau nieko manęs neklausinėti, kol neatvyksime 
į Raragašą. 

- Ir kodėl gi? 

Orduras užrietė galvą ir linksmai nusijuokė. 

- Kiaulė tu! - supyko moteris. - Tiek to, gerai. Tu mane pri- 
čiupai. 

- Taip, pričiupau. Ir pasakysiu kodėl. - Jo akyse šokinėjo vel- 
niūkščiai. - Turiu tam svarbių priežasčių. Be to, visą kitą tu pati 
suprasi. Ir greičiau patikėsi savo mintimis, negu mano pasakomis. 

Spygliuota tvora baigėsi. Toliau kelias vingiavo nuolaidžiu šlai- 
tu. Orduro arklys kaip kulka nurūko pirmyn. Vėjas atnešė Gvinai 
jo skardų juoką. 

Na ir gudrus kerėtojas, pamanė Gvina. 

Pietų metu Džasburas susikibo su Vaslaru dėl Orduro. Apsi- 
žodžiavimas netruko peraugti į peštynes. Availgratės mušėsi kaip 
pasiutusios katės. Ketvertas Tirnų vyrų vos išskyrė peštukes. Or- 
durą tai labai pralinksmino, o jo besišypsančiose akyse nebuvo nė 
kruopelytės atgailos. 


PENKTA KNYGA 


OGOULĖ 


O) 71 - tai Atsitiktinumas, 
I erž/, 
Pašaipuolė, 

L ikimų audėja. 

Bulrionas pritarė žmonos nuomonei, jog į kalnus lengviau žiū- 
rėti iš tolo. Karmino kalnai buvo puikus slėnio peizažo fonas, ypač 
leidžiantis saulei, kai slėnis raudonuodavo tamsaus dangaus fone. 
Kolosų iš slėnio nesimatė, jie buvo pernelyg žemai, bet kiek paly- 
pėjus į šalia esančias kalvas šviesią dieną galėjai įžiūrėti ir Trafą, ir 
Psombą. Bulrionas visada galvojo, jog tai tik du milžiniški, pa- 
dengti sniegu kūgiai. Dabar jis suprato, jog anksčiau matydavo tik 
jų viršūnes, iškilusias virš daugybės kalnagūbrių, prieškalnių bei 
keterų. Jų dydis stebino. Kilimas į juos galutinai nuvarė arklius 
nuo kojų. Kelių dienų prireikė pakilti iki Trafo papėdės. O po to, 
aplenkus kalną iš vakarų pusės, patekti ant kelio, vedančio į Aukš- 
tąją Perėją. Tik nuo šios minutės keliauninkai galėjo manyti, jos 
pasiekė Kolosus. Toliau kelias vingiavo per nuobodžius kanjonus. 

Suprantama, maisto atsargos seniai baigėsi. Bulrionas pranešė 
apie tai savo palydovams. Zilionas pritariamai linktelėjo. Kaukolvei- 
džiai paėmė produktus iš vietos gyventojų. Kai jie atjojo į vieną iš 
kaimų, karys jau laukė. O šalia jo - krūvos maišų su produktais. 
Žinodamas, kiek darbo reikia įdėti, kol viską išaugini, nuimi derlių, 
Bulrionas panoro sumokėti žmonėms. Karys paėmė jo siūlomus 
pinigus ir švystelėjo į šalia esantį griovį. 

Keliauninkams kėlė nerimą "palydovų" gausybė. Jie pastebėjo 
kokį septynetą Kaukolveidžių. Vadas ir šešetas pavaldinių. Bulriono 
nuomone, tai buvo pernelyg didelis būrys. Kam reikėjo tokį siųsti, 
kai saugoti tereikia devyniolika taikių gyventojų. Beje, trys iš jų - 
vaikai. Koks tikslas iš veikiančios armijos paimti šitiek žmonių? Ir 
kodėl jiems vadovauja aukšto rango karininkas? Zardanų karinėje 
sektoje buvo penki rangai - Žudikas, Siaubūnas, Baugintojas, Pra- 
žudytojas ir Kariūnas. Zilionui pagal rangą priklausė vadovauti ke- 
turiasdešimt devynių karių būriui... o ne šešiems kaimiečiams. Bul- 
rionas niekaip nesuvokė, kodėl jie taip sureikšminami. 

Vienuolika dienų Kaukolveidžiai sekė paskui juos tarsi šunys 
paskui avių bandą. Po to staiga dingo. Taip pat staiga, kaip ir at- 
sirado. Nieko nepasakė, neatsisveikino, tiktai nustojo rodytis ke- 
lyje. Galbūt jų dingimą pastebėjo tik vienas Bulrionas, bet jis nepa- 
sakė niekam iki tol, kol jie susėdo pietų. 

Nors švietė saulė, buvo labai šalta. Vėjas pustė po kanjoną lip- 
nius pelenus. Medžių čia nebuvo, net žolės kuokštelį tarp akmenų 

arkliams nelengva buvo surasti. Jau antra diena kelias kilo į kalną, 
ir prieš akis matėsi juodos, padengtos sniegu viršūnės. O tolumoje 
- dar didesnės smailės. Vienintelis gyvybės požymis - juodi taškai 
mėlyname danguje. Džasburas žinojo, jog tai ereliai, bet negalėjo 
paaiškinti, kuo jie čia minta. 

Susisupę į antklodes keliauninkai slėpėsi nuo vėjo už uolų, 
grauždami sausus paplotėlius ir šaltas pupas. Beveik nesikalbėjo. 
Visus išsekino ilga kelionė - jau beveik trys savaitės, kaip jie paliko 
namus. Bet niekas nesiskundė. Žmonės buvo pasirengę joti tiek, 
kiek prireiks. Tačiau arkliai sulyso ir nusilpo. “Vakarop pasieksime 
kraterį", pareiškė Orduras su Džasburu. Tibalas linktelėjo, patvir- 
tindamas jų žodžius. Tai štai kodėl dingo Kaukolveidžiai! 

Čia Bulrionas atsikrenkštė ir paskelbė, kad, jo nuomone, “pie- 
menys“ pasitraukė. 

- Sėkmingo kelio, - burbtelėjo Džukionas. Likusieji su juo su- 
tiko. 

Gvina tik šyptelėjo ir toliau kramtė. 

“Na ir keista mūsų kompanija susirinko", pagalvojo Bulrionas. 
Štai trys džolgratai stovi atokiau prie uolos. Pastebėjęs, jog vaikai 
žiūri į jį, Senis jiems pamojavo. Jie atsakė tuo pačiu. Vežimas se- 
niai sulūžo, ir dabar vaikai turėjo joti. Bulrionui buvo jų gaila. Ge- 
rai, kad jų kančios netrukus baigsis. Raragaše jie atsidurs tarp pa- 
našių į save. 

Raksalas, kaip visada, sėdi nuošaliai nuo kitų. Du ogoulgratai 
sudaro dar vieną grupę. Sunkiausia Šardui. Kylant į kalnus, jam 
darosi vis sunkiau kvėpuoti... Bet pasagų nuo arklio kojų jau ne- 
mėto. Pastarosiomis dienomis nesijaučia ogoulgratų poveikio. Pas- 
kutinis jų stebuklas buvo, kai prieš kelias dienas Tisvionas, nu- 
sprendęs pasitreniruoti, įtempė lanką, ir tiesiai jam prieš nosį iš krū- 
mų išėjo raguotas elnias. O, kokia skani buvo mėsa! Vienas availg- 
ratas vėl pasikeitė. Gal tai tik atsitiktinumas? 

O štai du ivilgratai... Mandasilui sekasi geriau. Jis jau nebe toks 
paniuręs, mažiau paskendęs savo rūpesčiuose. Tirnai priėmė jį į savo 
draugiją. Tikriausiai Gvinos “pirtis" jam išėjo į naudą. Turbūt ji teisi. 
Ta moteris moka elgtis su žmonėmis. Gal jį reikėjo kaip reikiant pri- 
daužti. Savotiška įtaiga. O Niada... Poliono pagrobimas ją paveikė 
labiau negu kitus. Gvina su ja tokia švelni. Bet mergaitė jauna, o jau- 
ni stiprūs. “Gal vis dėlto ji padovanos man proanūkį? Mažai tikė- 
tina. Bet juk Polionas negalėjo leisti laiko veltui? Nepanašu į jį. Bent 
jau gerai, kad mergaitės sielvartas nesukėlė choleros ar raupų epi- 
demijos. Džasburas sako, jog tai visai įmanoma. 

Džasburas su Orduru džiaugėsi savo nauja išvaizda, o štai 
Vaslaras vėl tapo vyru. Ir nelabai patraukliu - nedidelio ūgio, sil- 
pnas gležnas. Kreivi dantys, nosis baisi ir dar idiotiškas juokas. Bet 
vis tiek vyras! 

Kai Vaslaras buvo moteris, Orduras su ja flirtuodavo, norėda- 
mas paerzinti Džasburą. Dabar Džasburas atsigriebia ir nepraleidžia 
progos visų akivaizdoje paflirtuoti su Vaslaru. Štai ir dabar juodu 
sėdi atokiau ir apie kažką šnabždasi, kikena. Atsikeršydamas Or- 
duras įsitaisė prie laužo tarp Gvinos su Niada ir rodo joms abiems 
išskirtinį dėmesį. Vakar jis vos nesusimušė su Vaslaru. Na ir kvai- 
liai! 

Taip, keista kompanija. Nors jie tiktai palydi paženklintuosius. 
Ir netrukus juos paliks. O būrį sudaro tiktai Tirnai. Patriarchas di- 
džiavosi saviškiais - stiprūs, kantrūs, turi auksines rankas, visada 
gali jais pasikliauti. Tai Senis atvedė juos į pavojingą vietovę, jis 
kaltas dėl Poliono mirties... Net nežino, ar sugebės parvesti juos 
atgal į namus, tačiau niekas nė karto nepasiskundė. Ir nesuabejo- 
jo, liko atsidavę, ištikimi. Galbūt jie jau ne barbarai, bet turi teisę 
vadinti save zardanais. 

- Ordurai! - pasakė Gvina. 

- Klausau, tavęs, o neįkainojamas perle! 

Bulrionas pakėlė sustingusios lavos gabalą. Gal trinktelėti ši- 
tam kvailiui į makaulę? Bet nesinori pasirodyti pavydžiu nukaršu- 
siu seniu. Gvina pati susidoros su šmaikštuoliu. Beje, šiandien jo iš- 
vaizda kiek suprastėjusi. Akių vokai paraudo, patamsėjo plaukai... 

- Sakyk, - paklausė moteris, - Raragašas - tai kraterio viršūnė 
ar dugnas? 

- Ir viena, ir antra. Mes jau jo ribose, o vakare pasieksime 
kraterį. 

- Ar neatėjo laikas man dar kai ko tavęs paklausti? 

Orduro šypsena akimirksniu nublanko. 

- Nejaugi tu pati iki šiolei nesuradai atsakymų? Tik patariu nie- 
kam jų neskelbti. 

- Antraip kažkas atsitiks? 

- Aš availgratas, o ne šulgratas. 

- Nesuk uodegos! Ką mums daryti Raragaše? Aplankyti Lab- 
rancą? 

Orduras baukščiai pašnairavo į Bulrioną, po to nusuko akis į 
šalį. 

- Ji ir pati jus pastebės. Dar nespėsite pasiekti kraterio dugno, 
O ji jau žinos, kad atvykote. Ir turės informaciją apie tai, kas vyks- 

ta Raragašo apylinkėse - galbūt apie karą Vesnare, apie karpanų 
šunybes. Gvina, tu turi būti su ja atsargi. 

Jis vėl pažvelgė į Bulrioną. 

Gvina taip pat atsisuko į vyrą ir padavė jam peilį. 

- Jūs čia apie ką? - paklausė Senis. - Vėl apie tą kvailą prana- 
šystę, kad aš tapsiu Atnaujintoju? 

Orduras pasisuko nugara į Niadą, nors atrodė, tarsi mergaitei 
jų pokalbis visai nerūpėtų, ir tyliai, bet jau visai rimtai pasakė: 

- Regis, Labranca nemano, jog ta pranašystė kvaila, Bulrionai 
sadž. Tikiuosi, žmona tau perdavė, ką aš galvoju apie mūsų myli- 
mą Pirmininkę? Ta moteris myli valdžią ir ji ją turi. Ji galingesnė 
už bet ką Kvolijoje. Jai prilygti galėtų nebent karpanų ordų vadas. 
O, atsiradus naujam imperatoriui, viskas pasikeis. Nebent tik Lab- 
ranca sugebėtų kaip nors ir jį pakerėti. Bet jai kur kas paprasčiau 
tave nužudyti, kol dar neprasidėjo nemalonumai. 

- Nesąmonės! 

- Galbūt. Bet tu savo pažadą įvykdei - atvežei jai paženklintuo- 
sius. Kaukolveidžiai mus paliko ramybėje. Tai kodėl tau dabar su 
saviškiais nepasukus atgal į pietus? Tai kur kas saugiau, negu ke- 
liauti iki Raragašo. Nusileisite prie kranto ir plauksite upe į Dalin- 
gą. 

Bulrionas pažvelgė į kiekvieną saviškį. Visi tokie pavargę. Pa- 
juodavę nuo dulkių bei laužo pelenų, jau dvi dienos, kaip negėrė 
normalaus vandens. Pastaruoju metu taip šalta, kad jie buvo pri- 
versti miegoti susiglaudę būriais, šildydami vieni kitus. Argi jis 
drįstų iš jų reikalauti vėl pakartoti tą patį siaubingą kelią? Ne, jiems 
visiems reikalingas poilsis. O kur garantija, jog Kaukolveidžiai ne- 
tūno kur nors pasislėpę krūmuose? Galbūt jie laukia, kol būrys 
įžengs į Raragašą? Ir stebi juos? 

- Neturiu tokių ketinimų. Kam man reikia imperatoriaus sosto? 

Orduras klausiamai pažvelgė į Gviną. Jei jis tikėjosi, kad mo- 
teris ką nors pasakys, tai be reikalo. Ji tylėjo. 

- Kartais Lemtys mūsų gyvenimą pakreipia netikėta linkme, - 
pasakė Orduras. - Ir kartais svarbi ne pati tiesa, o tai, kaip ją mato 
kiti. Suprantate? 

Štai tau ir gražuoliukas. Makaulė kaip reikiant veikia. Bulrionas 
Jį suprato. 

- Nori pasakyti, jog svarbu ne tai, ką aš galvoju, o ką galvoja 
Labranca? - Štai Vesnarų karalius Gekcionas pagalvojo, jog Bulrio- 
nui Tirnui reikalinga apsauga ir paskyrė jam Baugintoją su šešetu 
žudikų. - Galbūt šulgratai tikrai jam išpranašavo šituos kliedesius 
apie mane. Bet juk jie išprotėję, ar ne taip? 


„9 


242 


- Taip, aš girdėjau. 

- Vadinasi, jie pakeitė ateitį. Ir jų pranašystė dabar neturi ga- 
lios. 

Orduras papurtė galvą. 

- Gvina, pasakyk jam. 

- M-m-m? - Moteris palietė pirštu akmenėlį po savo kojomis. 
- Jis teisus, mielasis. Tiksliau, tu neteisus. Pranašautojai pakeitė sa- 
vo pačių ateitį, bet tai nereiškia, kad pranašystė neišsipildys. Ma- 
ža ką jie ten prikalbėjo. O tavo ateitis, galėjo likti nepakitusi. - Ji 
prikando lūpą. - O ką galvoja Tibalas? Ar tu nežinai, Ordurai? 

- Jis gi nepasakys! 

- Bet jo veidas labai išraiškingas. Man atrodo, jog šulgratui - tai 
trūkumas. Tik nesakyk, kad tu jo neiškvotei. Aš tave stebėjau. 

Orduras dramatiškai griebėsi už galvos: 

- Ak, jau tos moterys! 

- Atsakyk į mano klausimą! 

- Kam? Jei aš teisingai spėju, jam gresia pamišimas. 

- Tu žinai kodėl. 

Orduras prisimerkė. Jo veidą iškreipė nepasitenkinimo grima- 
sa. 

- Ir tu Žinai. Tiek to. Įtariu, ką galvoja Tibalas. Vargu, ar jis 
tave mato būsimuoju imperatoriumi, Bulrionai Tirnai. Būtent todėl 
aš ir nujaučiu tau gresiantį pavojų. Labranca tikrai pasistengs, kad 
iš Raragašo tu gyvas neiškeliautum. Ir nesu įsitikinęs, jog mudviem 
su Tibalu pavyks tau padėti išvengti nelaimės. 


44. 


Kai Bulrionas pasakė, jog laikas keliauti, Gvina neprieštaravo. 
Kad ir koks pavojus jiems gresia Raragaše, moteris svajojo apie 
poilsį, apie tai, kaip būtų puiku keletą dienų pavaikščioti savomis 
kojomis ir nesikratyti balne nuo ryto iki vakaro. Moteriai atrodė, 
kad arkliai bei jų kvapas išliks jos sąmonėje visą gyvenimą. Ordu- 
ras pažadėjo, jog Raragaše ji gaus šilto vandens, ir jau vien ta min- 
tis teikė Gvinai neapsakomą džiaugsmą. 

- Patarčiau paleisti priešakyje Raksalą su džolgratais, - pasakė 
jis. 

- Kodėl? - įtariai pašnairavo Bulrionas. 

- Todėl, kad Tibalas norės joti paskutinis. Prie įvažiavimo į 
kraterį visada stovi sargyba, ir vienas iš jų būtinai būna džolgratas. 

Juos reikia įspėti, jog mūsų tarpe yra šulgratas. - Orduras sužaiba- 
vo baltais dantimis. - Nuo senų laikų laikomasi šitos taisyklės. 

Bulrionas gūžtelėjo pečiais ir pakvietė Raksalą. Gvina sunkiai 
judėjo pirmyn. Jos kumelė pavargo net labiau už šeimininkę, ir 
tam buvo savų priežasčių. 

- Paskutinė kelionės diena, mieloji, - švelniai pasakė jai Gvina. 
- Rytoj voliosies ant žolytės, užrietusi aukštyn kanopas. 

Kai būrys pajudėjo šlaku padengtu keliu, Gvina prisivijo prie- 
šakyje jojusį Bulrioną. Jis nusišypsojo Žmonai. Akys raudonos, bet 
dulkių sluoksnis ant veido net jaunino... bent jau barzda neatrodė 
tokia žila. Bet jis buvo patriarchas, pats vyriausias žmogus jų bū- 
ryje ir, žinoma, vadas. Visi į jį lygiavosi. Jis nesipuikavo, 0 visos 
kelionės metu buvo stiprus, geranoriškas, jautrus. Ir Tirnai galvojo: 
jeigu Senis viską ištveria, tai privalome ištverti ir mes. Kad ir kur 
jis vestų, jie visada seks iš paskos. Gvina vis labiau žavėjosi savo 
vyru. Ji ištekėjo už galiūno, milžino. 

Ir dabar jo laukia dar vienas išbandymas. Prieš dvi savaites, 
kai Orduras jai atskleidė paslaptį, papasakojęs apie tai, jog Akade- 
mija dalyvauja politiniame Kvolijos gyvenime, Gvina viską papasa- 
kojo savo vyrui. Ji nė akimirkos neabejojo, buvo įsitikinusi, jog tu- 
ri tai padaryti, nors ir suprato, kaip tai įskaudins Bulrioną. 

Jis supras, kad Polionas tapo nekalta rūmų intrigų auka. Bet 
apie keistus dalykus, vykstančius su ja pačia, Gvina nė žodeliu ne- 
prasitarė. 

Nuo tos dienos ji nepaliovė galvojusi apie šitą mįslę ir priėjo 
neišvengiamą išvadą. Balsas, keistas paženklintųjų elgesys jos aki- 
vaizdoje... ir tos nakties prisiminimai, nakties, kai mirė jos vaikai. 
Visi šitie dalykai diktavo atsakymą... Tiksliau, dar labiau viską ap- 
sunkino. Tą naktį viešbutyje Gvina liko viena - visi išsilakstė, išsi- 
gandę žvaigždžių negalės. Prieš pat aušrą ji susuko du mažus kū- 
nelius į švarų audeklą ir išnešė į gatvę, kur jų turėjo laukti vežimas, 
išgabenantis epidemijos aukas. Taip reikalavo įstatymas. Po to su- 
grįžo į savo kambarį ir nualpo... parkrito ant grindų. Atsigavusi, 
šiaip taip pasiekė lovą. Gvinai pasirodė, kad ji visai neilgai buvo be 
sąmonės. 

Netekusi vaikų, po kelių nemiegotų naktų, ji jautėsi labai nusil- 
pusi. Nieko stebėtino, kad nualpau, įtikinėjo ji tada pati save. Bet 
dabar... Ji tarsi pro rūką prisimena, kaip šliaužė iki lovos. Ar kam- 
baryje buvo šviesu, ar tamsu? Kiek laiko ji išbuvo be sąmonės - 
keletą minučių ar kelias paras? Sergantys žvaigždžių negale dažnai 
praranda sąmonę. Prieš keletą savaičių Vozionas pasakė, jog ji ga- 

lėjo tuomet apsikrėsti nuo vaikų. Ir dabar Gvina buvo linkusi su- 
tikti su juo. 

Per pietus Orduras patvirtino jos būgštavimus. Ji nusprendė 
pasidalinti savo spėlionėmis su vyru. 

- Mielasis, - pasakė Gvina. - Turiu tau kai ką prisipažinti. 

Jis apsimetė nustebęs ir juokaudamas pasakė: 

- Nė už ką nepatikėsiu, mieloji, kad tu vis dėlto... - Bet pama- 
tęs rimtą Žmonos veidą, jis liūdnai nusišypsojo. - Nekankink ma- 
nęs, Niena. Aš seniai žinau. Tai neturi jokios reikšmės. 

- Nejaugi jis tau viską pasakė, o man net nesiteikė prisipažinti? 
- piktai suriko moteris. - Ar tau pasakė Tibalas? 

Bulrionas susiraukė. 

- Ne, man viską pasakė Dalingo valdytojas Imkvitas. 

Gvina susimąstė: kaip čia suprasti. Arklių kanopos kaukšėjo į 
akmenis, keldamos stulpus dulkių. Bulrionas atsisuko patikrinti, ar 
niekas neatsiliko. 

- Žinai, - pasakė Gvina, - regis, mes kalbame apie skirtingus 
dalykus. Ar judu su Orduru kalbėjotės apie mane? 

- Su Orduru? Ne. O ką jis galėjo man apie tave pasakyti? 

- Aš noriu pasikalbėti su tavim apie paženklintuosius. O tu 
apie ką pagalvojai? 

Bulrionas nusiėmė kepurė, padėjo ją ant arklio karčių, per- 
braukė ranka per plikę ir vėl užsidėjo kepurę. 

- Aš apie viešbutį. 

- O Lemtys! - Gvina viešbučio bėdas buvo palikusi tolimoje 
praeityje. - Aš apie jį visai pamiršau... O ką tu apie jį sužinojai? 

- Imkvitas sakė, kad jis tau nepriklauso. Tu neturi teisės par- 
duoti viešbutį. Bet tai nesvarbu, todėl kad... 

Gvina nusijuokė: 

- Bulrionai Tirnai! Manai, ištekėjau už tavęs, kad turėčiau kur 
prisiglausti senatvėje? 

Senis sutriko. 

- Žinoma, ne. Bet aš maniau, kad tu... kad tu šito nežinai. 

Gvina nusišypsojo: 

- Na ir sugalvojai! 

Bulrionas droviai šyptelėjo: 

- Taip ir yra. Savanaudė boba! 

Vargšas Bulrionas. Nejaugi jis iš tikrųjų taip manė? Ir turėk tu 
man drąsos prisipažinti! Koks žmogus! 

- Aš ištekėjau už tavęs, senas kriene! Už tavęs! Nes pamilau 
tave. O valdytojas turėjo galvoje, kad aš pagal įstatymą neturiu tei- 

sės valdyti žemės, ant kurios pastatytas viešbutis. O pats pastatas 
priklauso man. Bent jau priklausė. Ir baldai, ir meno vertybės man 
priklauso. O jų vertė nemažesnė už viešbučio. Niekas negali atimti 
iš manęs šitos teisės. Net jeigu žemė priklausytų kam nors kitam, 
jos savininkas neturi teisės net nosies kišti į viešbutį. Jis tik gali 
uždaryti viešbutį ir nieko į jį neleisti. Štai ir viskas. 

Bulrionas liūdnai palingavo galvą ir nusuko akis į šalį. 

- Man taip gėda, Niena. Aš tikrai įtariau, kad... 

- Tai kvailystės. Pamiršk tą viešbutį. Man jis neteko prasmės. 
Ir pinigai neturi jokios reikšmės. Jau verčiau tikrai būtum vedęs 
godžią savanaudę. Ketinau tau pasakyti, jog beveik įsitikinau, kad 
esu paženklintoji. 

- Ką tu kalbi! Niekada tuo nepatikėsiu. Tai vis Voziono išve- 
džiojimai? Jei čia kaltas jis, nepažiūrėsiu, kad yra luošys... 

- Taip, aš su juo kalbėjausi, - prisipažino moteris. - Ir jis suti- 
ko su mano nuomone. Jis man pažadėjo, kad nieko tau nepasa- 
kos. Nenorėjau tavęs jaudinti, kol dar niekas nebuvo aišku. O da- 
bar Orduras tą patvirtino. 

- Nepatikėsiu nė vienu to plevėsos žodžiu. 

- Svarbu ne tai, ką jis sako, o tai, ko jis nepasako. Paklausyk! 
Orduras gavo mano pažadą, jog nieko daugiau jo neklausinėsiu. 
Po to aš prisiminiau, kad to paties manęs prašė ir Tibalas. Džasbu- 
ras Žino mažiau už tuodu. Ir kai ją klausinėju, ji mėgina išvengti at- 
sakymo, bet galiausiai vis tiek atsako. Turbūt aš turiu ypatingą 
galią - priversti paženklintuosius atsakinėti į mano klausimus. 

Tai skambėjo neįtikinamai, nors per pietus pats Orduras pri- 
pažino, jog negali neatsakinėti į jos klausimus. Bulrionas kilstelėjo 
vieną antakį, tikėdamasis, jog Žmona turi daugiau argumentų. 

- O dabar apie Niadą. Pameni, kas buvo Slėnyje? Ji sugebėjo 
padėti Sodžimai, tik man esant greta. Net tą naktį, kai ji tave išgydė 
- kol aš neatėjau, juk nieko neįvyko. Aš priverčiau pargriūti žmo- 
gų, kuris tempė mane. O prisimeni, kaip buvo su Mandasilu? 

- Manai esanti ivilgratė? 

- Ne. Man regis, aš kažkaip sustiprinu jų poveikį ar bent jau 
nukreipiu tinkama linkme... Galbūt aš darau kažkokį poveikį ki- 
tiems paženklintiesiems? Juk aš sugalvojau pasiųsti Raksalą pas 
Džodą mūsų vestuvių naktį. Jis spyriojos, bet po to nuėjo. Ir tai 
visiems išėjo į naudą. Tu pastebėjai, kad į mano klausimus jis at- 
sakinėja, nors daugiau niekas negali ištraukti iš jo nė žodžio. Kai 
man kilo tokia mintis, atlikau keletą bandymų. Pavyzdžiui, nusive- 
džiau Šardą į šalį ir pasakiau jam, kad paliktų ramybėje arklių pa- 

sagas, nes šitaip jis užtęsia mūsų kelionę, ir nuo to visiems tik blo- 
giau. Jis, žinoma, gynėsi, aiškino, jog nieko nedaro arkliams, bet 
po to nė vienas arklys nepametė pasagos. 

- Bet juk tu žinai, jog ogoulgratai nenuspėjami. Tai dar nieko 
neįrodo. 

- Galbūt, - sutiko Gvina. Jai pačiai norėjosi taip pat galvoti. - 
Aš pasakiau Vaslarui, kad, jeigu ji vėl nori tapti vyru, jai reikia pa- 
greitinti persikūnijimo procesą. Džasburas mano, jog tai nepade- 
da. Bet Vaslarui kažkodėl padėjo. Kitą rytą ji... tai yra jis pradėjo 
keistis. Džasburas pasakė nėra matęs, kad pasikeitimai vyktų taip 
greitai. 

Senis tik prunkštelėjo: 

- Tai gali būti tik sutapimai. Aš galiu pasakyti, jog tik spragte- 
lėsiu pirštais ir prasidės lietus. Ir galbūt iškart, galbūt po kurio lai- 
ko iš tiesų pradės lyti... 

Gvina nusijuokė. Ji buvo dėkinga vyrui. 

- Mes visi pavargome, esame nervingi, vaikuti, - švelniai pa- 
sakė Bulrionas. - Manau, kad tau tiesiog vaidenasi dievai žino 
kas... 

Jis dar kažką norėjo pasakyti, bet vėjo gūsis švystelėjo jiems į 
veidą dulkių debesį. Arkliai pasibaidė, šūstelėjo į šalį. Iš abiejų kelio 
pusių kilo tamsios uolos. Pūtė vėjas, ir Gvinai atrodė, kad ją per- 
pučia kiaurai. Laisva ranka sugriebęs kepurę, Bulrionas vėl apžiū- 
rėjo visą būrį. Įsitikinęs, kad viskas gerai, jis garsiai šūktelėjo žmo- 
nai: 

- Jei tu ir turi kokią nors nežemišką dovaną, mieloji, tai mokė- 
jimas bendrauti su žmonėmis. Nežinau, ką toje kelionėje būčiau 
daręs be tavęs. Ypač, bendraujant su paženklintaisiais. Sutinku, 
kad tu suteiki jiems pasitikėjimo savimi. Šitą aš pripažįstu. Beje, 
man taip pat tu suteiki pasitikėjimo savimi. Bet tai viskas. 

Tada Gvina pradėjo jam pasakoti apie Balsą. Jos burna buvo 
dulkėta, iš akių riedėjo ašaros. Bet Bulrionas nebuvo nusiteikęs pa- 
tikėti ir Balsu. Paklausė, kada žmona paskutinį kartą girdėjo Balsą. 
Teko prisipažinti, jog prieš dvi savaites, kai jie brido per Flugosą. 
Bulrionas paniekinamai truktelėjo pečiais. 

- Tada nustok nerimauti. Žmonės kartais girdi balsus. Tu nesi 
paženklintoji, Gvina. Pati sakai, kad tu ne ivilgratas. Nemoki daryti 
stebuklų, numatyti ateities, skaityti žmonių minčių Ir, kiek žinau, 
nebuvai pavirusi vyru. - Jis plačiai nusišypsojo, parodydamas pa- 
geltusius dantis, kyšančius iš sulipusios nuo purvo barzdos. - Ir 
nesi koks nors šaltas ir abejingas muolgratas. Kas tada lieka? 

Gvina linktelėjo, nusprendusi, jog šiam kartui pakaks. 

Liko dar viena galimybė. Galbūt ji poulgratė? Tibalas tvirtino, 
kad paženklintieji Poulės Prakeiksmu, miršta. 

O štai Vozionas kitokios nuomonės. Jis mano, jog būna ir sep- 
tintasis Prakeiksmas, tiesa, labai retai. Jis pasakė Gvinai, jog prieš 
tris dešimtis metų apie tai prakalbo vienas jo mokytojų. Tikslių Žo- 
džių Vozionas neprisiminė, todėl nesiryžo daryti kokių nors išva- 
dų. 

O mintis juk logiška. Poulė tvarko likimus. Saulė valdo kitas 
planetas, ir visai tikėtina, jog poulgratas gali valdyti kitus pažen- 
klintuosius. Tai nėra taip jau baisu. Gebėjimas valdyti paženklin- 
tuosius jai net labai bus naudingas, ypač Raragaše. Bet Gvinai ki- 
tas dalykas nedavė ramybės: kiekvienas Prakeiksmas turi dvi pu- 
ses. Tie, kurie apdovanoti gydymo galiomis, gali ir sukelti ligas. 
Tie, kurie sugeba skaityti mintis, dažnai įsiutina ir save, ir kitus. 
Tie, kurie mato ateitį, neturi teisės kam nors ją atskleisti. Ir taip 
toliau... Prakeiksmai suteikia pranašumą, bet nė vienas iš jų nėra 
neginčijama vertybė. 

“Kokia gi antroji mano Prakeiksmo pusė? - mąstė Gvina. - 
Kodėl niekas nenori apie tai su manimi kalbėti?" 


Gvina girdėjo Raragašo gyventojus minint Pietinius vartus, bet 
nesitikėjo išvysti tikrą tvirtovę - aukštą niūrų statinį iš juodų akme- 
nų, kuris visiškai užtveria kanjoną. Parapetas su šaudymo angomis 
lankininkams ir šiferio stogas suteikė statiniui grėsmingą vaizdą, 
derantį su niūria, nykia aplinka. Čia Gvina prisiminė, jog Raragašas 
kadaise buvo kalėjimas. 

Šitas bastionas, kaip ir pačios Lemtys, neįleisdavo į vidų paša- 
linių ir neišleisdavo, panorėjusių pabėgti. Patekti čionai buvo galima 
tik per siaurą tamsų tunelį, per kurį vos galėtų praeiti arklys. Vie- 
nintelis įrodymas, jog čia buvo laukiami svečiai - tai grubiai sukal- 
tas stulpas arkliams pririšti. Prie jo stovėjo ketvertas arklių. Bet 
Raksalas ir džolgratai kažkur dingo. 

- Palauk čia, - pasakė žmonai Bulrionas. - Eisiu iš arčiau į vis- 
ką pažiūrėsiu. 

- Žiūrėk, - atsiliepė žmona. - Džoda su vaikais tikriausiai nuėjo 
į vidų. Jie turbūt jau toli, antraip mes juos girdėtume. Pažiūrėsiu, 
kaip tu įkalbinsi Griaustinį lįsti į šitą tunelį. 

Bulrionas nulipo nuo arklio, timptelėjo Griaustinį už pavadžio, 
bet tas, kaip ir sakė žmona, įsirėmė kanopomis ir nesijudino iš vie- 
tos. Likusieji taip pat prijojo. Jie šypsojosi, žiūrėdami, kaip patriar- 
chas mėgina įveikti užsispyrusį arklį. Pagaliau Ulpionui pavyko sa- 

vo arklį įvesti į tunelį. Tiesa, prieš tai teko jam užrišti akis. Po to 
įsidrąsino ir kiti arkliai. 

Tunelyje buvo vėsu ir drėgna. Arklių kanopos caksėjo į akme- 
nis. Gvina jautė, jog kai kur lubose yra skylės, pro kurias, reikia 
manyti, ant nekviestų svečių buvo galima numesti kokius nors 
sunkius daiktus. Tunelis juos išvedė į kiemą, primenantį šulinį. Jis 
turėjo tik vieną privalumą - saugojo nuo vėjo. Tvirtovė atrodė ap- 
leista. Kreivos medinės durys, laiptai tokie, kad baisu žengti žings- 
nį, vietoje langų - juodos kiaurymės. Kiemas užverstas šiukšlėmis. 
Beje, Gvina pastebėjo kieme šviežią arklių mėšlą. 

Susispietę krūvon, keliauninkai neramiai laukė, kas bus toliau. 
Bulrionas nusiuntė Ulpioną bei Zanioną pasirūpinti likusiais arkliais. 

Gvina taip pat norėjo sugrįžti ir jiems pagelbėti, bet priėjusi 
prie tunelio pamatė Tibalą, vedantį už pavadžio arklį. 

- Sveiki atvykę į Raragašą! - pasakė jis, ir aidas atnešė jo Žo- 
džius anksčiau, negu pasirodė jis pats. 

- Kažkodėl nesimato vėliavų, - pastebėjo Gvina. - Ir pasitin- 
kančiųjų nematau. O kur dingo džolgratai? 

- Juos greitai nusiuntė pirmyn. Juk pati žinai, kokie pavojingi 
neapmokyti džolgratai. - Tibalas apžiūrėjo kiemą. - Prie Pietinių 
vartų retai būna sargyba: mažai kas pravažiuoja šiuo keliu. Eime, 
laukti nėra prasmės. 

Išvažiuojamasis tunelis buvo toks pat tamsus ir siauras, kaip ir 
įvažiuojamasis, bet arkliai jau ne taip spyriojosi: matyt, jiems irgi 
norėjosi kuo greičiau išeiti iš niūrios tvirtovės. Lauke pūtė stiprus 
vėjas, tačiau švietė saulė. Kanjonas platėjo ir leidosi žemyn. Ant 
šlaitų augo žali krūmai. Norėjosi tikėtis, jog akmenų bei pelenų ša- 
lis liko už nugaros. 

Ant didžiulio akmens sėdėjo Raksalas, o jo veido išraiška buvo 
kaip visada abejinga. 

- Ką, paliko tave? - paklausė Gvina. 

Raksalas atsistojo. 

- Vežime daugiau nebuvo vietos. 

Tibalas parodė Gvinai besileidžiantį šlaitu vežimą. Jis jau buvo 
pakankamai toli. 

- Aišku, - pasakė moteris. Nors puikiai žinojo, kad Raksalui 
nereikia jos užuojautos, jai pagailo jaunuolio. Nuvažiavo, visai pa- 
miršę, ką jis dėl jų padarė, kaip jais rūpinosi. Be jo pagalbos džolg- 
ratai nebūtų atvykę į Raragašą. 

- Po kelių dienų tikriausiai tau bus galima pasimatyti su Džo- 
da. Kaip manai, Tibalai? 

Tas šelmiškai šyptelėjo: 

- Na, žinoma. Čia kiek tik nori moterų džolgratų. Juk tau tas 
pats, kokia ji. Tiesa, Raksalai? 

Muolgratas gūžtelėjo pečiais: 

- Turbūt taip. 

Regis, jis liko abejingas, galbūt net nepastebėjo pašaipos. 

Gvina apstulbo. Ji klausiamai pažvelgė į Tibalą. Tas tarsi atsi- 
prašydamas gūžtelėjo pečiais. 

- Nortu tau priminti, jog paženklintieji yra skirtingi nuo kitų. 

Jis nusišypsojo ir atkišo rankas, norėdamas jai padėti įlipti į bal- 
ną. Tibalo nuotaika buvo puiki. Tai geras ženklas. 

Sunkiai atsidususi, Gvina užsiropštė ant arklio. 

- Ar dar toli? 

- Ne daugiau valandos. - Tibalas lengvai įšoko į balną. - Ilga- 
kojis, ilgomis rankomis, veide berniokiška šypsena. - Bet tai dar 
nereiškia, jog po valandos mes pasieksime kraterio dugną. Tačiau 
iki karštų šaltinių, pietų bei minkštų patalų tikrai prisikasime... 

- Nuostabu! Pažadi? 

Tibalas nusijuokė. 

- Tai ne pažadas, tai pranašystė. 


45. 


Tų pačių metų pavasarį jaunesnysis riterio sūnus, berniukas 
vardu Loso, susirgo žvaigždžių liga, bet nemirė. Matydamas, jog 
liga nepaliko jokių pėdsakų, Lomitas nuėjo pas Valdovą ir krei- 
pėsi į jį su prašymu: Leisk mano sūnui pasilikti su mumis. Bet jo 
Ponas laikėsi įstatymų ir pasakė... 


Labranca atsiduso ir užvertė sunkią knygą, sukeldama dulkių 
debesį. Ji jau daug sykių šitą skaitė. Loso Lomitas - Trečiosios Di- 
nastijos įkūrėjas... Šitas vardas priminė jos vardą, ir Labrancai no- 
rėjosi tikėti, kad ji kilusi iš didžiojo imperatoriaus giminės. 

Diena tvanki, beveik jokio vėjo. Pro balkšvą miglą kepino sau- 
lė. Ant moteris kūno buvo tik plonas permatomas chalatas, bet vis 
tiek ją pylė prakaitas. Tą patį chalatą ji vilkėjo tada, kai sugrįžo, ir 
kai Cingas... Gal ir dabar jai reikia šito? Po sugrįžimo praėjo jau 
dvi savaitės, bet ji buvo taip paskendusi darbuose, jog neturėjo lai- 
ko galvoti apie pramogas. Labranca papurtė galvą, pykdama pati 
ant savęs. Moteris, kuriai reikalingas vyras, galiausiai tampa pri- 
klausoma nuo jo. O Čingas - tik jos liokajus. Toks ir liks. Jeigu jai 
kas ir reikalingas, tai tik ne vergiškai paklusnus Čingas. 

Ji sėdėjo pavėsyje priešais namą, kur buvo išneštas stalas ir 
kėdė. Tarnams griežtai įsakė nieko neįleisti. Labranca mėgo vasarą 
sėdėti medžių pavėsyje ir mąstyti. Keletas ožkų pririštos ganėsi, 
ramiai skabydamos žolytę. Ožkos skleidžia blogą kvapą ir apskri- 
tai nemalonūs gyvūnai, bet tenka jas pakęsti - jos neleidžia užaugti 
pievutei prie namo. Pro medžių viršūnes kyšojo Rūmų stogai. Lab- 
ranca buvo pratusi sėdėti veidu į Rūmus, kad galėtų matyti stiebus, 
ant kurių kabindavo signalines vėliavas. Kadaise aplink jos namą 
augo sodas. Gilumoje matosi mažytė šventykla. Moteris jau seniai 
rengėsi pasivaikščioti po mišką ir pasižiūrėti, ar nėra tenai išlikusių 
statulų ar kokių nors kitokių vertingų relikvijų, tik vis nebuvo lai- 
ko. 

O dabar tuo labiau. Įvykiai įsisuko. Ji jautė, kaip kažkas, šimt- 
mečiais snūduriavęs, bunda. Ir tas kažkas - tai Didysis Karo Žvė- 
ris, apie kurį poetas Kvirmoitas rašė: o 


Trimitai šaukia drąsuolius į kovą, 
Geri ketinimai kaip rudenį gėlės nuvyto, 
Ir ne rasa, o kraujas apšlakstys netrukus žolę. 


Labranca numetė knygą ant žemės, kur gulėjo daug kitų kny- 
gų, ir ėmėsi ant stalo padėtų dokumentų. 

Pranešimai iš Rurko, Mokto, Pagaido... Iš Nimbudijos nėra 
nieko. Turbūt iš tenai jau neverta laukti žinių. Karpanai nusiaubė 
Aštiną. Jie praūžė per visą šalį tarsi uraganas, naikindami viską sa- 
vo kelyje, degindami miestus tarsi žvakes... Turbūt dabar orda 
suka į vakarus, link Rurko. O gal jau ir tą nušlavė nuo žemės pa- 
viršiaus. Kas bus kita auka? Tringas ar Pagaidas? 

Labranca jau tiek kartų skaitė šitą pranešimą, jog išmoko min- 
tinai. Kažin, ar dar gyvas tas, kas jį parašė? Karpanai negailestingai 
žudo paženklintuosius. 

ia ir yra visa esmė. Akademijai pavyko išgyventi nedidelius 
karus, kilusius po imperijos žlugimo. Bet karpanai? Su jais ne taip 
paprasta. Turi pasikeisti kelios kartos, kol civilizacija juos paveiks, 
kaip kad atsitiko su Zarda. Gal tada kaip nors ir pavyktų? Gerai 
bent tiek, kad jie traukia į vakarus, o ne į pietus. Kurį laiką Rara- 
gašas dar bus saugus, žinoma, jei kaip nors neatkreips į save dė- 
mesio. Lemčių galios neatsispirs barbarų ordoms. 

Labranca paėmė į rankas kitą pranešimą. Nesąmonė! Ji padėjo 
lapą į šalį. Trečias pranešimas buvo iš Pagaido. Karalius Por A-Vi- 
nas pasveiko, naudodamasis Čingo patarimais. Gerai. Dabar kara- 
lius bus jiems palankesnis, jei tik karpanai jo neišmėsinės... 

Dar viena žinia buvo iš Han A-Lito, tarnavusio karaliui Gek- 
cionui Garabui. Tas riebus mulkis vis dar laukia, kol Moktas pa- 
klius į jo spąstus. Pranešimas gautas prieš dvi savaites. 

Vieni rūpesčiai. Ir dar tas Bulrionas Tirnas. Atsirado Atnaujin- 
tojas! Dar vienas galvos skausmas. Sunku net patikėti. Senis tur- 
būt šienauja, uogas renka savo Slėnyje ir net nėra girdėjęs apie tą 
kvailą pranašystę. Kai baigsis šitas karas, gal reikėtų pasiųsti pas 
Tirną samdomą žudiką? Dabar naujos imperijos atsiradimas jau 
neatrodo toks absurdiškas. Jei karpanai visus sutriuškins, gali at- 
sirasti Karpanų imperija. Bet joje nebus vietos Bulrionui Tirnui. 
Nebus ir Labrancai. 

Pašaipiai subliovė ožka. Pasigirdo dar vienas garsas, panašus 
į ligotos katės miaukimą. Atsisukusi, Labranca pamatė vanagą, tu- 
pintį aukštai medyje ant sausos šakos. Jis pasuko galvą ir įdėmiai 
pažvelgė į Labrancą. Po to dar kartą sukniaukė... 

Moteris pažvelgė į knygas. Kažkur jose slypi atsakymas, ji tuo 
įsitikinusi. Akademijos biblioteka visada buvo viena geriausių viso- 
je imperijoje. Be to, likusios seniai sudegė. Deja, bibliotekų dar- 
buotojai netinkamai atlieka savo pareigas, netvarkingai sukiša kny- 
gas į lentynas, ir dabar neįmanoma nieko rasti. Paprašai atnešti ko- 
kią nors knygą, ir negali jos sulaukti. Kartais Labranca pati eina į 
biblioteką ir ieško, o kartais numoja ranka. 

Šiandien kažkoks bibliotekininkas rado rūsyje dėžę knygų. 
Tarp jų buvo ir tos, kurių Labranca seniai ieškojo. Dabar ji ne vi- 
sai prisiminė, kam jai tų knygų reikėjo, bet pamanė, jog tai Ogou- 
lės, jos globėjos valia. 

Todėl ji įsakė atvilkti visą dėžę ir išdėliojo knygas ant žolės. Jų 
buvo apie trys dešimtys. Kai kurios visai nežinomos, ir moteris net 
nenorėjo jų atsiversti. Kitos Labrancai pasirodė visai nenaudingos. 
Kodėl jai turėtų rūpėti seniai miręs imperatorius? 

Gal dar pasirausti? Ar palaukti, kol Ogoulė pakils virš horizon- 
to? Ne, reikia paieškoti. 

Labranca paslinko toliau pranešimus, tik vieną lapą paėmė ir 
suglamžė. Po to užsimerkė, susikaupė. Ji galvojo apie mažytį švie- 
sos lašelį, kuris turėtų atsirasti tamsėjančiame danguje - apie tą, 
kuris pažymėjo ją savo Prakeiksmu. Ogoulės dar nesimatė, bet 
moteris žinojo, kad ji patekėjo. Labranca neketino jai melstis. 
Lemtys kurčios mirtingųjų maldoms. Bet ji nusprendė atverti jai 
savo protą, pamėginti pagauti jos poveikį. Ir jau po keleto minučių 
moteris pajuto keistai diegiant visą kūną. Puiku! Ne taip dažnai jai 
pavyksta. Susijaudinimas didėjo, ir štai jos raumenys įsitempė... 

kažkokia stipri nuojauta. Tokį galingą pojūti jai nedažnai tenka pa- 
justi. Diegliai susitelkė į ranką, kurioje ji laikė sulamdytą praneši- 
mą, po to nuslinko žemyn. Suvirpėjo pirštai. 

Ir vėl pradėjo kniaukti vanagas. Šį kartą taip garsiai, tarsi tu- 
pėtų ant stogo virš jos galvos. Moteris krustelėjo ir nevalingai at- 
gniaužė kumštį. Sulamdytas popierius pakilo į orą. Labranca atsi- 
merkė ir stebėjo, kur jis nukris. O Lemtys! Kurgi jis dingo? A, štai 
jis! Guli ant nedidelės knygos. Labranca puolė prie knygos, suklu- 
po ir sunkiai krito ant kelių. Net nemėgindama atsikelti, ji ištiesė 
ranką ir pasiekė knygą. Atsivertė ir, net nepažvelgusi į pavadinimą, 
bakstelėjo pirštu. Po to pažiūrėjo, kur pataikiusi. Knyga buvo labai 
sena, net raidės išblukusios, sunkiai suprantamas tekstas. 


„bet jei dėl kokių nors priežasčių balsai pasiskirstytų po Iy- 
giai, pusė Už ir pusė Prieš pasiūlymą, tada Lordas Pirmninkas 
nusprendžia pals. 


XXXIV taip pat nutariame, jog, nedalyvaujant Tikrajam Po- 
nui, šešetas Tarybos narių renka Pirmininką iš čia esančiųjų tar- 
po. Jis turės vadovauti jų pasitarimams ir užtikrinti, kad būtų vyk- 
domi bendrai priimti sprendimai. Minėtas Pirmininkas vykdys 
šias pareigas, kol sugrįš Tikrasis Ponas arba iki savo mirties. O 
jam mirus, šešetas Tarybos narių pasinaudos ta pačia balsavimo 
procedūra ir išrinks jo Įpėdinį. 

Negalėdama patikėti savo akimis, Labranca pažvelgė į knygos 


viršelį. Pavadinimo nebuvo. Ji atvertė pirmąjį puslapį. 


Mūsų nurodymai 

Dėl vadovavimo Akademijai, 
Kurią mes atidarome 

Rara Gaše. 


Ir toliau parašyta tuo pačiu šriftu: 


Parašyta Mūsų ranka, Mūsų mieste Kvole trisdešimt antrą 
Poulsepto dieną septyni šimtai dvidešimtaisiais Imperijos metais. 


Vėl Loso Lomitas! Tai Akademijos įstatai, perrašyti mažiausiai 


prieš šimtą metų iki to varianto, kurį žino Labranca. O galbūt tai 
netgi originalus tekstas, parašytas paties Įkūrėjo, garsėjusio savo 

skrupulingumu. Reikia patikrinti, pasitelkus Loso Lomito braižo 
pavyzdžius. Neįkainojama knyga, o Labranca nė neįtarė tokią 
esant. Net šitoje nedidelėje ištraukoje yra nesutapimų su paplitusiu 
Įstatų tekstu. Galbūt, išsiskyrus nuomonėms, pavyks kokį nors 
nesutapimą panaudoti savo naudai. 

Apstulbinta savo atradimo, moteris pakilo nuo žemės ir nuėjo 
prie kėdės. Kelis sumuštas, chalatas išterliotas žaluma. Ji atsargiai 
žengė tarp knygų. Jei dėžėje atsirado viena brangenybė, juk gali 
būti ir daugiau. 

Atsisėdusi, ji įdėjo į knygą paimtą nuo stalo voką, pažymėda- 
ma perskaitytą vietą. Ir pamėgino prisiminti, kas buvo prieš tai, 
kokius veiksmus ji atliko, kas ją atvedė prie atradimo... Ji tris kar- 
tus atsivertė knygą kur pakliuvo ir visus tris kartus atverstame 
puslapyje rasdavo Loso Lomito vardą. Iš pradžių moteris aptiko 
pasakojimą apie tai, kaip jis surengė sukilimą prieš tironą Urchiną 
Sofitą, po to - istoriją apie tai, kaip jį vaikystėje atvežė į Raragašą, 
o dabar štai šitą... Nebeliko jokių abejonių. Vadinasi, atsakymas, 
kurio ji ieškojo - Loso Lomitas. 

Kodėl? Juk jis mirė prieš šešis šimtus metų. 

O į kokį klausimą ji ieškojo atsakymo? 

Vanagas pradėjo garsiai kniaukti. Labranca pakėlė galvą, no- 
rėdama jį nutildyti, ir pamatė ant trečiojo stiebo kylant vėliavą. Ant 
kitų dviejų vėliavos jau plevėsavo, lengvai plaikstomos vėjo. 

Moteris pamiršo Loso Lomitą. 

Ant Rūmų stogo buvo trys aukšti stiebai. Tai galutinis signa- 
linės sistemos punktas. Panašūs stiebai buvo kelyje nuo Rūmų iki 
Miesto ir toliau nuo Miesto iki Pietinių bei Šiaurinių vartų. Senovi- 
nė sistema. Nežinia, koks jos tikslas buvo senais laikais, tačiau 
dabar jos paskirtis - pranešti Labrancai, jog atvyko svarbūs sve- 
čiai. Vėliavos pakeltos ant visų trijų stiebų, tačiau vėjas trukdė 
įžiūrėti, kiek jų ten yra. Moteris piktai barbeno pirštais į knygą, 
bet, staiga prisiminusi, kokia tai knyga, atsargiai padėjo ją ant sta- 
lo. Tie stiebai pakankamai toli, ir sunku įžiūrėti... O, štai! Keturios 
ant pirmo stiebo, dvi ant vidurinio ir viena ant trečio. 

Labranca lengviau atsiduso, tik dabar suvokusi, kaip ji buvo 
įsitempusi. Šifrą ji mokėjo mintinai. Keturios-dvi-viena reiškė: 
“Daugiau nei šeši paženklintieji įvažiavo pro Šiaurinius vartus". 

Gera žinia. Tikriausiai pagaliau atvyko bėgliai iš Dalingo. Ke- 
lias per Pietinius vartus paprastesnis, bet turbūt karas privertė juos 
apsukti ratą. Galbūt su jais grįžo ir Orduras su Džasburu. Jie pa- 
pasakos, kas vyksta Gaidžių Arenoje. 

Vėliavos pradėjo leistis žemyn. Šeimininkė laukė, ar nebus dar 
kokio pranešimo. Ji nieko tokio nesitikėjo. Tik paprastai berniukai 
ilgam palikdavo vėliavas. Suprantama, visi signalai būdavo per- 
duodami į Rūmus. Kartais tenai pakartodavo signalą, atsiųsdami 
žinią, jog pranešimas gautas. O gal ji pražiopsojo prieš tai buvusį 
signalą? Vargu, ar taip galėjo būti. 

Taip, vėl kyla vėliavos. Ant pirmo stiebo daug... Ir ant antro. 
O ant trečio, regis, dvi. Tokio šifro ji mintinai nežinojo. 

Na, vėjau, papūsk greičiau! 

Labranca barbeno pirštais į stalą ir tyliai keikėsi. Vėliavos nu- 
karo, ir jų suskaičiuoti nebuvo įmanoma. O Lemtys! Teks laukti 
oficialaus pranešimo iš Rūmų. 

Bet čia vėliavos sujudėjo... vėl sudribo... ir vėl atskriejo vėjo 
gūsis. Aha! Penkios-keturios-trys. Moteris neturėjo supratimo, ką 
tai reiškia. Prakeikimas! Kur ji padėjo žinyną? Labranca pašoko ir 
nubėgo į kambarį. Kodėl čia taip tamsu? Ir kaip karšta! 

Ji atidarė skrynią su archyviniais dokumentais ir ėmė naršyti 
joje. Nepavyko. Tada moteris atsiklaupė ir lėtai imdama iš dėžės 
knygas dėjo jas ant grindų. Štai, pagaliau plonas sąsiuvinis... 

Senas, raidės beveik išsitrynusios. Kol visai nesudūlėjo, reikia 
atiduoti, kad perrašytų. Moteris vertė puslapius. Penkios-keturios- 
trys: Sugrįžo Tarybos narys. 

- Tfu, kad tave kur! 

Ji su palengvėjimu įmetė sąsiuvinį į skrynią ir pradėjo krauti 
atgal kitus daiktus. Kažin kuris sugrįžo - Orduras ar Tibalas Frai- 
nitas? Tibalas išpranašavo, kad juodu susitiks Raragaše, todėl 
anksčiau ar vėliau jis turi čia pasirodyti. O ji net nežinojo, jog yra 
specialus signalas, pranešantis apie Tarybos nario sugrįžimą. Įdo- 
mu, kiek kartų jis buvo panaudotas. 

Supykusi pati ant savęs už savo kvailumą, ji pašoko ir nubėgo 
prie durų. Žinoma! Vėl naujas signalas! Sustiprėjo vėjas ir ji su- 
skaičiavo vėliavas: penkios-penkios-penkios. 

Atgal prie skrynios! Įnirtingai skubėdama, ji svaidė viską į ša- 
lis. Na, greičiau! O plonytis sąsiuvinis lyg tyčia įlindo į plyšį tarp 
dviejų storų knygų. 

Pagaliau surado. 

Paskutinis kodas sąraše: 

Penki-penki-penki: Atvyko imperatorius. 

Kas!? 

Labranca su sąsiuviniu rankoje priėjo prie durų - gal geriau 
matysis. Ne, jai nepasivaideno. Imperatorius? O Lemtys! Kaip tai 


255 


suprasti? Turbūt čia klaida. Koks nors kvailys supainiojo nume- 
rius. Tuojau pakels atitaisymo signalą. Bet kodėl jos širdis taip pa- 
šėlusiai daužosi? 

Gal tai reiškia “karalius"? Kai sugalvojo šitą kodą, gal tada jau 
buvo imperatorius, o karalių dar nebuvo? Ji pažvelgė į aukščiau 
esančią eilutę: penki-penki-keturi. Iš pradžių tai reiškė: Atvyko 
princas. Žodis “princas" buvo užbrauktas ir jau šiuolaikiškai užra- 
šyta “karalius". Bet gal tame sąsiuvinyje, kuris saugomas bastio- 
ne prie Pietinių vartų, pamiršo ištaisyti? 

“Griebiesi šiaudo, Labranca?" 

Ji vėl išėjo į lauką ir prisimerkusi pažvelgė į stiebus. Vėliavos 
jau buvo nuleistos. Apie atvykusius pranešta: šešetas paženklintųjų, 
Tibalas Frainitas - o galbūt Orduras - ir dar kažkas, kam negalė- 
jo pritaikyti kodo, todėl ir paskelbė, jog atvyko imperatorius. 

Bulrionas Tirnas! Atnaujintojas! Dalinge ji pasakė Ordurui apie 
pranašystę. Sargybinis džolgratas perskaitė tą žodį svečių mintyse. 
Orduras atsivežė Bulrioną Tirną! Kai pastarąjį kartą ji matė Ordu- 
rą, tas buvo tikras bukaprotis. Niekada nežinai, kaip gali pasikeisti 
tie availgratai. Galbūt dabar jis visai normalus jaunuolis. Ar mergi- 
na? 

Neįtikėtina! O gal kaip tik įtikėtina? Jeigu tam seniui lemta at- 
likti istorinę misiją, jam reikia kuo greičiau šito imtis. Bet kurių ga- 
lų jis atvyko į Raragašą? O gal jį atvežė ne Orduras? Gal Tibalas? 
Visai galimas daiktas, kad šulgratas nukeliavo į Slėnį ieškoti Atnau- 
Jintojo. Tai nebūtinai reiškia, jog ateitis bus pakeista: galbūt jis nu- 
matė, jog būtent taip pasielgs. Tibalas Frainitas ir Bulrionas Tir- 
nas... 

Iš už namo kampo pasirodė žmogus. Iš pradžių jis bėgo, po to 
pradėjo eiti žingsniu. Jis sunkiai kvėpavo. Cingas Cilitas, kas dar 
kitas galėtų būti? Nieko kito pas ją neįleisdavo. Labranca uždrau- 
dė... Ji labai nerūpestingai apsirengusi. 

O Čingas išsidabinęs kaip reta: raudono šilko apsiaustas prili- 
pęs prie nugaros, pažastys prakaituotos. Bet rankovės nukarusios 
iki žemės, ant kaklo kabo auksinė grandinė, o į skrybėlę įsmeigtos 
erelio plunksnos. Visas apsikabinėjęs juostomis ir žvilgantis bran- 
genybėmis. Jis pirmą kartą išdrįso pasirodyti Labrancai šitaip ap- 
sirengęs, nors prieš kitus nuolat puikuodavosi. Turbūt pats Loso 
Lomitas negalėtų jam prilygti apdarais... 

- Sadž! Gavome pranešimus... per Pietinius vartus praėjo pa- 
ženklintieji. 

- Na ir puiku, - pasakė moteris ir nusisuko. 

Jis priėjo arčiau. 

- Su jais ir Tarybos narys. Frainitas... ar galbūt Orduras... 

Ji neatsisuko, nenorėdama išduoti savo jausmų. 

Čingas jau buvo šalia. Ji girdėjo už nugaros vyriškio kvėpavi- 
mą. 

- Sargybinis džolgratas prie Pietinių vartų patikimas... jis ne- 
gali atsiųsti pranešimo, kuriuo pats netiki... Signalas “Atvyko im- 
peratorius“... tai tiesa. Atnaujintojas... tas pats Bulrionas Tirnas, 
apie kurį tau sakiau. 

Pirmą kartą gyvenime Labranca tiesiogine žodžio prasme ne- 
teko žado. Tai sako Čingas? Jos liokajus? Jos vergas? 

Kaip jis drįsta! 

Be to, paėmė ją už pečių... be leidimo. 

- Viskas bus gerai, - sušnabždėjo vyriškis jai į ausį. - Jie ateis 
čia rytoj. Patalpinsime juos Rytiniame sparne, sadž. Ir tada tu su 
jais susidorosi! Juk tau tai niekis, tiesa?.. Nelaimingas atsitikimas! 

Jam pakako įžūlumo įsiveržti čia be leidimo, apsikabinėjus ši- 
tomis idiotiškomis nesąmonėmis, prisiliesti prie jos... ir dar jis drįs- 
ta ją raminti! 

Labranca išsiveržė iš Čingo rankų, atsisuko ir skėlė jam antau- 
sį. 

- Nususęs šunie! 

Bet jis neatšlijo, kaip tikėjosi moteris. Jis tik pasilenkė, nežen- 
gęs atgal nė žingsnio. Ji užsimojo kumščiu. Jaunuolis sugriebė ją 
už riešo ir stipriai truktelėjo pirmyn. Kita ranka sugriebė ją už ta- 
lijos ir prispaudė prie savęs. Jų veidai susilietė. Ant vyriškio 
skruosto likę jos rankų žymės, bet rudos jo akys liepsnoja netikėtu 
įniršiu. 

- Aš šito nenusipelniau, Labranca! 

Žiūrėk tu man, šunytis dantis iššiepė! 

Ji pamėgino išsiveržti. Čingas buvo už ją žemesnis, ir moteris 
visada manė esanti stipresnė už jį. O dabar paaiškėjo, jog jis stip- 
resnis. Jaunuolis spaudė moterį taip, kad ji negalėjo išsiveržti. Ji 
įniršo tarsi liūtė. 

- Tu susijaudinusi, - suriaumojo jis. - Aš atnešiau blogas ži- 
nias, bet tai dar nereiškia, kad mane už tai reikia nužudyti. 

- Patrauk savo letenas! 

- Pirmiausia atsiprašyk. 

Atsiprašyti? Čingo? 

Besigrumiant, Labrancos chalatas prasiskleidė. Vienas iš Čingo 
ordinų įsirėžė jai į krūtinę. Ji buvo bejėgė. Jos pastangos išsilais- 
vinti dar labiau audrino vyriškį. 

Labranca nustojo priešintis, užsimerkė ir papūtė lūpas. Jis iš- 
kart nustojo spaudęs moterį ir įsisiurbė į jos lūpas. Tada ji iš visų 
jėgų spyrė vyriškiui į pakirkšnius. 

tai ir baigėsi maištas. Čingas gailiai inkšdamas raitėsi ant 
grindų. Taip jam ir reikia. Kitą kartą žinos! 

Labranca nuėjo prie stalo ir paėmė į rankas Atnaujintojo įsta- 
tus. Kiek pasvarsčiusi, surinko nuo stalo ir visus pranešimus. Ta- 
da įėjo į vidų, viską sudėjo į skrynią ir užrakino. Po to persirengė. 
Kai moteris vėl išėjo į lauką, jos sekretorius verkė. 

Jis klūpėjo, sunkiai kvėpavo. Jo puošnūs drabužiai buvo ap- 
vemti, o veidas pažaliavęs. 

- Surink visas knygas, - pasakė jam Labranca, - ir tvarkingai 
sudėliok į dėžę. Tada nunešk į kambarį. Ir kad iki saulėlydžio aš 
turėčiau kopiją tavo sąsiuvinio su kodais. O jeigu man kils įtari- 
mas, jog tu padarei dar vieną kopiją, įsakysiu tave pasmaugti aikš- 
tėje. Savanorių padaryti man tokią paslaugą tikriausiai atsiras ne- 
mažai. Tu girdi mane? 

Čingą vėl supykino, bet jis linktelėjo, nepakeldamas akių į ją ir 
laikydamasis už pilvo. 

- Tu pasidarei sau raktų kopiją ar atrakinai skrynią visrakčiu? 

- Raktai, - suinkštė jis. 

- Atnešk juos. Ką dar pavogei? 

- Nieko, sadž, - sudejavo vyriškis. 

- Gal tau dar su koja įspirti, kad suprastum, ko aš klausiu? 

Jis krito kniūbsčias ant žemės. 

- Nereikia, sadž! Aš tik perrašiau... aš tau viską atnešiu. Vis- 
ką... 

- Žiūrėk tu man! 

Labranca jau buvo benueinanti, po to sustojo. 

- Kai atvyks svečiai, patalpink juos Rytiniame sparne. 

Ir ji iškeliavo į Rūmus. 


46. 


Gvina mielai būtų pasilikusi svečių namuose iki gyvenimo pa- 
baigos. Baseinas, į kurį atiteka vanduo iš natūralaus karšto šaltinio, 
minkšta lova, gardus maistas, mandagūs tarnai - visi šitie malonu- 
mai dar kartą įtikino, kokį baisų kelią jiems teko įveikti. O kas jų 
laukė? Siaubą kelianti Labranca... o po to - ilgas kelias namo, į 
Tirnų Slėnį. Nei viena, nei antra nieko gero nežadėjo. Pats namas, 

kuriame juos apgyvendino, buvo primityvus - iš rąstų sukalta tro- 
belė. Bet moters tai nebaugino. Tibalas jai paaiškino, jog imperijos 
laikų pastatai sugriuvo, žlugus pačiai imperijai. Ir dar pasakė, jog 
Raragaše statiniai dažnai griūva. 

Kai keliauninkai išėjo į kiemą, ir jiems atvedė arklius, visi pa- 
stebėjo, jog ir arkliai per naktį pailsėjo. Jie buvo švarūs ir matėsi, 
jog gerai pašerti. Net Rytinė Žvaigždė žaismingai šokinėjo. Kieme 
girdėjosi kanopų kaukšėjimas, vyrų balsai... Nei žmonės, nei ar- 
kliai nebuvo pikti. 

Gvina buvo belipanti į balną, bet ūmai ją už rankos sugriebė 
Džasburas: 

- Orduras kažin kur dingo! 

- Taip? Kada? 

- Naktį. Paėmė vieną jūsų arklį. Pribaigsiu tą prakeiktąjį! 

Gvina sunkiai sulaikė šypseną. Dabar Džasburas tapo labai ža- 
via moterimi, tačiau ir toliau elgėsi taip, tarsi būtų pavydi baidyklė. 
Gracinga, daili kaip šokėjos figūra, juodos spindinčios akys, tam- 
sūs plaukai, tačiau jai stigo pasitikėjimo savimi, būdingo gražioms 
moterims. Ji neįsijautė į gražuolės vaidmenį. Ir nieko nuostabaus, 
nes visai gali būti, jog po savaitės pavirs kokiu nors gal net vyriš- 
kos giminės nevykėliu... 

- Manai, kad jis nukeliavo pas Labrancą ir ketina drauge su ja 
regzti mums pinkles? 

Akivaizdu, kad Džasburui tokia idėja nebuvo kilusi. Ji pagalvo- 
jo ir atsakė: 

- Aš tik pamaniau, kad jis pabėgo pas kitą moterį. 

- Kam jam to reikia, kada šalia šitokia gražuolė? 

Džasburas pralinksmėjo. 

- Dėkoju, - pasakė ji. - Iš tikrųjų, kam jam to reikia. Tarp 
mūsų viskas buvo gerai. 

- Štai kur tu, Gvina! - sušuko Tibalas, vesdamas arklį už pa- 
vadžio. - Koks puikus rytas. Nori, būsiu tavo gidas ir parodysiu 
Raragašą? 

- Žinoma, noriu. 

Gvina galėjo visiškai pasikliauti Tibalu. O Orduru negalėtų, kad 
ir kuo jis taptų... Linksmas, lengvai bendraujantis, ilgšis šulgratas 
jai atrodė simpatiškas. Be to, moteris manė, kad šulgrams nėra rei- 
kalo regzti intrigas, nes jie vis tiek niekam neatskleidžia ateities, 
kurią patys regi. 

Tibalas gudriai šyptelėjo: 

- Man reikia tau pasakyti kai ką svarbaus, perspėti tave. 


259 


- Kas tau? Sulaužei tylos įžadus? Na, kalbėk! 

- Paskui. Tai neskubu. O kur mūsų kilnusis Atnaujintojas? 

- Jei tu čia šitaip kalbi apie mane, - atsiliepė jam už nugaros 
Bulrionas, - tai aš tuojau pat suskaičiuosiu tavo dantis. 

Tibalas visas pražydo ir pasuko kepurę ant šono. 

- Nieko tu nesuskaičiuosi! 

Senis išdidžiai atkišo barzdą: 

- Nesitikėk! Nespėsi net apsidairyti, kaip pakeisiu ir tavo atei- 
tį, ir tavo fizionomiją. 

Ir Bulrionas pamerkė akį žmonai. 

Jie išjojo iš kiemo. Tibalas įsitaisė šalia Gvinos ir pradėjo links- 
mai plepėti. Jis kažkodėl pernelyg kalbus, pamanė moteris. Darosi 
neramu. Kad nors Bulrionas neimtų manyti, kad jis apie mane rėžia 
sparną. Jai pačiai jaunuolio dėmesys teikė malonumo ne daugiau, 
negu švarūs drabužiai ar gražus peizažas. Ji vėl pasijuto moterimi, 
o ne baidykle. Iš paskos joję Tirnų vyrai taip pat linksmai plepėjo, 
juokavo, tarsi tik vakar būtų išvykę iš namų. 

Dangus buvo nusėtas mažyčiais debesėliais. Švietė saulė. Vie- 
tovė graži, oras puikus. Viskas veikė raminančiai, net norėjosi mie- 
go. Jau vakar, besileisdami į kraterį, jie buvo sužavėti čionykštės 
gamtos. O dabar aplinkui augo medžiai, žydintys krūmai, kurie 
skleidė įstabų aromatą. Nors grįstas kelias buvo jau kiek apgadin- 
tas, joti buvo lengva. Keliauninkai jautėsi taip, tarsi iš baisios Žie- 
mos staiga būtų patekę į vasarą. Ir fizinis pasitenkinimas kiek nu- 
slopino pavojaus baimę. Nauja šalis, nerūpestingas Tibalo tauškė- 
jimas linksmino Gviną. Laikas bėgo nepastebimai. Jiems nusileidus 
į kraterio dugną, nuo pagrindinio kelio atsiskyrė atšaka, ir Tibalas 
prilaikė arklį. 

- Raksalai sadž, čia tu suki į kairę. Muolgratų kaimas yra prie 
šito kelio. Tavęs niekas nepasitinka, bet jiems tai įprastas dalykas. 

Vaikinas abejingai pažvelgė į takelį, vedantį į mišką. 

- Ar toli? 

- Pėsčiomis beveik valanda kelio. 

Raksalas norėjo nulipti nuo arklio. 

- Kam tau eiti pėsčiomis, - pasakė Bulrionas. - Pasilik mano 
arklį. Tai dėkingumo ženklas. Tu labai mums padėjai. 

- Padėjau? Aš juk nieko jums nepadariau. - Raksalas pažvelgė 
į Tibalą. - Ar man čia prireiks arklio? 

- Manau, kad ne. 

- O kiek iki džolgratų kaimo? 

Tibalas šyptelėjo: 

- Visai netoli. 

- Tada aš grąžinsiu tau arklį, Bulrionai Tirnai. - Jis vikriai iššo- 
ko iš balno, padavė pavadžius Zanionui, kuris stovėjo arčiausiai, ir, 
niekam netaręs nė žodžio, nužingsniavo keliu. 

- Štai koks malonus žmogus, - pasakė kažkieno jaunas bal- 
sas. 

Gvina krūptelėjo. Balsas toks panašus į Poliono. Bet tai buvo 
ogoulgratas Tigonas. Tirnai susižvalgė. Jie akivaizdžiai pritarė ši- 
tam jaunuoliui. 

- Jis nieko negali padaryti, tokie jau jie yra, - pasakė Tibalas. 
- Jei norite linksmai praleisti vakarą, neikite į svečius pas muolg- 
ratą. Pagrindinė jų linksmybė - spoksoti į tuščią sieną. Na, vaiki- 
nai, pirmyn! 

Jie pajudėjo toliau. 

- Nežinojau, kad jūs čia apgyvendinate paženklintuosius gru- 
pėmis, - pasakė jam Gvina. 

Tibalas šyptelėjo: 

- Nori pasakyti, jog tai primena zoologijos sodą: visi atskiruo- 
se narvuose? Taip ir yra. Čia taip įprasta. Kiekvienam patogiau 
gyventi su panašiais į save. Kas norėtų šalia savęs turėti muolgra- 
tą, žmogų akmeniniu veidu? O patys muolgratai įsitikinę, jog visi 
kiti be perstojo plepa ir yra bepročiai. Džolgratų irgi niekas ne- 
mėgsta, todėl jie laikosi atokiau. Kaip tau patiktų gyventi aplinkoje, 
kur kiekvienas garsiai išrėkia savo mintis? 

Taip, turbūt tai teisingas sprendimas, pagalvojo Gvina. Šitaip 
jiems visiems geriau. 

- O kas vyksta tarp tokių žmonių, kaip Raksalas ir Džoda? 

- Nejaugi nenumanai? Muolgratai džiūsta be emocijų, kaip 
medis be drėgmės. Jie gali pažadinti kitų žmonių meilę. Ir sugeba 
priimti ją iš džolgratų. 

- Tarkim. Bet kokia džolgratui iš to nauda? 

Tibalas pažvelgė aukštyn. 

- Visada malonu jausti, jog kažkam esi reikalingas. 

- Hm, - įsiterpė Bulrionas. - O aš buvau netaktiškas ir tiesiai 
paklausiau apie tai Raksalo. 

- Ir ką jis pasakė? 

- Pasakė, jog sėkmė garantuota. 

Tibalas nusijuokė: 

- Na, štai! Aš juk sakiau! Abu iškart apima ekstazė. Taip ir Ži- 
nojau, kad turi būti kažkokia priežastis. 

Bulrionas susiraukė: 

- Bet aš maniau, jog čia, Raragaše, moka suteikti pagalbą pa- 
ženklintiesiems. 

- Kai kuriems - taip. Tiktai ne muolgratams. Vienintelis daly- 
kas, kuo mes galime jiems padėti - surasti porą tarp džolgratų. O 
Raksalas, pasinaudojęs genialia Gvinos idėja, jau surado Džodą. - 
Tibalo akys juokėsi. Atrodė, tarsi į tuos žodžius jaunuolis būtų įdė- 
jęs kažkokią slaptą prasmę. - Džolgratams mes tikrai galime pa- 
gelbėti. Neapmokytas džolgratas girdi mintis ir garsiai jas išsako: 
tavo paslaptis, savo paties bei visų aplinkinių minčių nuotrupas. O 
pas mus jie išmoksta valdyti šitą procesą. 

Gvina su Bulrionu reikšmingai susižvalgė. 

- Tu nori pasakyti, kad jie girdi mintis, to nenorėdami, neįsi- 
klausydami į jas specialiai? - paklausė Gvina. 

Ir vėl ta pati šypsena, kuri dažnai išmuša Gviną iš vėžių. 

- Teisingai, Gvina Tirn. Ar Orduras tau sakė apie patarėjus? 
Karaliaus Gekciono Garabo rūmuose yra patarėjas džolgratas, ku- 
ris praneša valdovui apie rengiamus sąmokslus. Tikriausiai niekas 
iš jo pavaldinių apie tai net nežino. Taip pat didelę paklausą turi ir 
gebantys gydyti paženklintieji. Kaip manai, iš kur Raragašas gau- 
na pinigų savo valdų išlaikymui? 

- O kaipgi tu? Aš maniau, jog šulgratai bijo džolgratų, galinčių 
skaityti jų mintis. 

Tibalas iškart surimtėjo. 

- Todėl mes ir įsikūrėme kaip galima toliau nuo jų. 

- Bet tu juk Tarybos narys. 

Jaunuolis linktelėjo: 

- Čia aš rizikuoju. Laimei, Taryba retai susirenka. Be to, čia 
patenka tik gerbiami žmonės, turintys atsakomybės jausmą. Iš- 
rinktas į Tarybą džolgratas prisiekia neskaityti šulgrato minčių, o 
Jei taip netyčia atsitiktų, niekam apie tai neprasitarti ir nesiimti jokių 
su tuo susietų veiksmų. Bet vis tiek prieš pasitarimus visada neri- 
mauju. 

- O tu negali numatyti, jog džolgratas išduos tavo paslaptį. 

- Ne, negaliu. Tai vėlgi reikštų, jog mėginu pakeisti ateitį. 

Jie vėl atsidūrė prie kryžkelės. Rūpesčių raukšlės dingo nuo 
Tibalo veido. Jis sustabdė arklį. 

- Availgratai čia suka į kairę. Tai tu Džasburai? Vos atpažinau 
tave. Galėtum pasakyti, kai pasikeiti... 

Džasburas atsakė grimasa. 

- Man reikalingas Orduras. Kur jis? 

- Jis užsiėmęs. Neturi laiko veltis į intrigas. Vaslarai! 

Buvęs karys išjojo pirmyn ir susijaudinęs pasakė: 

- Aš bent jau moku būti dėkingas. Tu man išgelbėjai gyvybę, 
Bulrionai Tirnai. O tu, Gvina sadž, išgelbėjai mane nuo beprotys- 
tės. Niekada nepamiršiu jūsų gerumo. 

Jis kalbėjo susigraudinęs, akyse blizgėjo ašaros. Dar nežinia 
kas blogiau: kai žmogus visai nejaučia dėkingumo ar kai tas dėkin- 
gumas liejasi per kraštus. Bulrionas pasakė, jog Vaslaras jam ir taip 
atsilygino ir paprašė pasilikti sau arklį. Availgratas atsisveikino su 
kiekvienu asmeniškai ir galiausiai iš tikrųjų pravirko. Būdamas mo- 
teris, jis kur kas labiau tvardėsi. Nors būrys vis labiau tirpo, ir Tir- 
nams darėsi nejauku, atsiskyrus availgratams, visi lengviau atsidu- 
so. Džasburas jojo greta Vaslaro ir, regis, vėl mėgino su juo flir- 
tuoti. Gvina niekaip nesuprato, kas jame gali sužavėti moterį. 

Pakaks apie tai, įspėjo moteris save. Dabar svarbiausia su- 
prasti, ko galima tikėtis iš nekarūnuotos šitos valstybės karalienės 
- Labrancos Lamit. Orduras sugebėjo išvengti klausimų, kuriuos 
Gvina jam buvo paruošusi. Moteris tikėjosi, kad jis nesugebės jai 
atsispirti ir privalės į juos atsakyti. O reikalauti atsakymų iš Tibalo 
- tai pasmerkti jį mirtinam pavojui. Bet nejaugi negalima kažkaip 
atsargiai subtiliai aptarti jai rūpimus klausimus? Gvina pradėjo gal- 
voti, kaip čia jo paklausus, bet Tibalas atkreipė jos dėmesį į tarp 
medžių stovinčias marmurinių kolonų liekanas. 

- Tai viskas, kas liko po žemės drebėjimo, - pasakė jaunuolis. 

- Panašu į rūmus, - pastebėjo Bulrionas. 

- Kai kurie namai iš tiesų priminė rūmus. 

- Bet juk Raragašas buvo kalėjimas! 

- Tiktai oficialiai. Labai senais laikais jis tikrai buvo kalėjimas. 
Čia suvarydavo paženklintuosius ir palikdavo juos likimo valiai. Be 
drabužių, be kokių nors įrankių... Be nieko. Jie tapdavo panašūs į 
gyvulius. Jų gyvenimas iš tiesų būdavo kraupus. Po to čia atsira- 
do išmintingas žmogus vardu Loso. 

- Imperatorius? 

- Būsimasis imperatorius. Aš apie jį perskaitysiu knygoje, todėl 
ir Žinau, - nusišypsojo Tibalas. - Jis pabėgo iš Raragašo. Matyt, 
neretai šitaip nutikdavo. Iš kraterio galima išeiti takeliais, esančiais 
tarp uolų. Jis buvo tolimas imperatoriškos šeimos giminaitis, bet 
surengė sukilimą ir paėmė valdžią į savo rankas. Po to pradėjo rū- 
pintis paženklintaisiais Raragaše. Pagerino jų gyvenimo sąlygas, 
įkūrė Akademiją. 

- Tokio žmogaus ir mums dabar reikėtų. 

- Bet kur jo ieškoti? - mįslingai paklausė Tibalas. 

Miškas baigėsi, toliau kelias vingiavo laukais. Tirnai pavydžiai 

apžiūrinėjo derlingas žemes. Tolumoje pasirodė miestas. Be jokio 
pavadinimo. “Miestas" ir tiek. 

- O kiek jame gyventojų? - pasidomėjo Bulrionas. 

- Pačiame Mieste apie du tūkstančiai, - atsakė Tibalas. - Ir 
dar keletas šimtų gyvena aplinkinėse fermose. Jei dar priskaičiuo- 
sime penkis šimtus paženklintųjų, tai bus apie trys tūkstančiai žmo- 
nių. 

- O iš kur jie atsirado? - paklausė Gvina. 

- Iš ten pat, iš kur ir visi, - nusišypsojo Tibalas. - Juk pažen- 
klintieji irgi gimdo vaikus. 

Bulrionas nusikvatojo, o Gvina nusisuko, slėpdamas sumišimą 
veide. Kodėl Tibalui taip paprasta ją sugluminti? Kiti vyrai to nesu- 
geba padaryti. 

- Mes atvežame paženklintuosius ir išvežame jų vaikus, - tęsė 
Tibalas. - Bet daugelis vaikų pasilieka čia. Anksčiau čia buvo dau- 
giau gyventojų. Pati Akademija buvo didžiulė, ir visuose šituose 
rūmuose gyveno daugybė žmonių. Bet, kilus karui, imperija mobi- 
lizavo visus jaunus vyrus. Po to šita vietovė kurį laiką buvo visai 
užmiršta. 

Gvina vėl pasisuko į Tibalą: 

- Ar imperijos laikais Akademija taip pat kišosi į politinį šalies 
gyvenimą? 

- Todėl tu ir... - Tibalas užsikirto ir čia pat pasitaisė: - Todėl aš 
ir perskaitysiu šitą knygą. Bet nežinau, ar radau tenai atsakymą į šį 
klausimą. Viskas buvo slepiama. Tada Raragašas buvo labai tur- 
tinga šalis. Man atrodo, jog ligoninėje dirbo paženklintieji. Jie gydė 
žmones... Netrukus bus posūkis į šulgratų kaimą, bet aš keliausiu 
su jumis iki Rūmų. Su Labranca turėsiu kietą mūšį. Ji to nežino, 
bet užtat aš Žinau. 

- Ir kas laimės? 

- Žinoma, ji, - atsiduso jaunuolis. - Tai ne pranašystė. Tai bū- 
tinybė. 

Gvina nusijuokė: 

- Tada papasakok mums savo istoriją, kol ta moteris dar nesu- 
malė tavęs į miltus. 

- Hm... Kokią istoriją? 

- Tu sakei, jog nori man pasakyti kažką svarbaus. 

Tibalas žiūrėjo į ją nesuprantančiu žvilgsniu. 

- Nejaugi? Nepamenu. Turbūt aš jau pasakiau. 

- Gal ir pasakei. Tu daug ko mums prikalbėjai. O kurie tavo 
žodžiai svarbūs? 

- Iš kur man žinoti? Juk nepamenu, ką jums sakiau. 

47. 


Tiktai vakarop Tirnai įjojo į grįstą gatvę, vedančią į Akademi- 
jos Rūmus. Plačios lygumos, trumpai nušienauta žolė, išsišakoję 
medžiai, o už jų viršūnių - mėlynuoja stogai. Jau matėsi marmuri- 
nis fasadas. Bulrionas nenoriai pripažino, jog Akademija atrodo tik- 
rai kas 

alia esantis Tibalas susistemino Senio mintis ir garsiai pasa- 
kė: 

- Pažvelkite! Dalinge taip pat išliko daug nuostabių statinių, 
bet juos iš visų pusių supa gyvenamieji namai. Tai kiek menkina jų 
vertę. O Akademijos Rūmai išdidžiai puikuojasi savo vienatve. Ir 
dar tokiame fone! - Ir jis parodė miškais apaugusius kalnus. - 
Nuostabu, jog šitas fonas ne tik nemenkina, bet dar ir sustiprina 
monumentalumo efektą. Koks genijus sumanė šitą projektą ir įkū- 
nijo jį marmure? Ir kokia savimana - priešpastatyti žmogaus ran- 
kų kūrinį gamtos didybei! Mums atrodo, jog Rūmai milžiniški. Ta- 
čiau kalnų fone jie maži. Tie du įspūdžio skirtingumai glumina 
protą, o estetinis konfliktas kelia žavesį bei pagarbą. 

Gvina nusijuokė: 

- Štai, kaip tu prabilai, Tibalai. Nežinojau, kad esi toks meno 
žinovas. 

- Kažkur apie tai perskaičiau. Bet juk tikrai įspūdinga? Ogoulė 
ne kartą kėsinosi į Rūmus, bet kol kas jie atsilaikė. 

Tuo metu būryje buvo likę tiktai Tirnai bei šulgratas. Tigonas 
su Šardu pasuko į ogoulgratų kaimą, o Niadą ir Mandasilą pasitiko 
motiniškai švelni availgratė, kurios globai Gvina ir patikėjo mergai- 
tę. Tai buvo pats skaudžiausias išsiskyrimas. Gvina tikino greitai 
aplankysianti mergaitę, nė už ką neišvyksianti neatsisveikinusi. Bul- 
rionas taip pat žadėjo ją aplankyti ir pridūrė, kad, jei tik panorės, 
Niada gali drauge su jais vėl sugrįžti į Slėnį. Juk jinai jo marti, be 
to, išgelbėjo jam gyvybę. Ir galbūt... padovanos jam proanūkį. 

Bet dabar Bulrionas buvo prastos nuotaikos. Jis labai pavargo, 
jautėsi alkanas. Jam sunkiai sekėsi mandagiai kalbėtis su Tibalu, 
kuris vis rėžė sparną aplink Gviną. O jo žmonai, regis, tai visai pa- 
tiko. Jiedu linksmai šnekučiavosi, ir nei vienas neatrodė pavargę. 
Bulrionas liūdnai pagalvojo, kad jis dešimčia metų vyresnis už juos 
abu drauge sudėjus. Neilgai jam teks glamonėti žmoną, o kai jo 
nebebus, ji susiras kitą, tokį kaip šis - gražiai nuaugusį, linksmą, 
išsilavinusį. 

Senas pavydus kvailys! 

Taip, jis pavyduliavo. Pavydėjo, jog šitam jaunuoliui dar liko 
daug metų gyventi. Kas iš to, kad jam buvo lemta ilgai gyventi? Jis 
savo gyvenimą jau nugyveno. Ir dabar sunkiai beprisiminė prabė- 
gusius metus. Jie liko užmarštyje. Lemtis niekada neatsuka laikro- 
džio atgal. Šulė gali užleisti Prakeiksmą, bet Tibalas pasens, kaip 
ir kiti žmonės. Poulė duoda kiekvienam tik vieną gyvenimą ir vie- 
ną mirtį. Nuo senatvės žmogaus negali išgydyti net ivilgratas. 

Svarbiausia - džiaugtis kiekviena diena. Ir negalvoti nei apie 
praeitį, nei apie ateitį. 

Bulrionas žinojo, kad ne jo vieno nuotaika prasta. Tibalas 
linksmino Gviną, tačiau kiti Tirnai jojo niūrūs, liūdni. Išsiskyrimas 
su paženklintaisiais jiems priminė apie netektį. Vienas iš Tirnų jau 
niekada nesugrįš drauge su jais į Slėnį. Jie galvojo apie Polioną. 
Kad ir kur dabar yra jaunuolis, visi žinojo, kad jis jau tapo Kaukol- 
veidžiu. O jo šeima - tai sektos nariai. Kraujo giminės jam daugiau 
nebereikalingi. 

Keliauninkai sustojo prie marmurinių laiptų, vedančių prie fa- 
sado kolonų. Pastatas buvo milžiniškas. Aplinkui nė gyvos dva- 
sios, tiktai bronzinė statula ant pjedestalo, rodanti ranka į tolimą- 
jį kraterio kraštą. Ant statulos rankos tupėjo balandis, o kitas - ant 
monumento galvos. Turbūt ne viena balandžių karta čia ilsėjosi... 

- Tai senis Loso, - pasakė Tibalas, stebėtinai lengvai nušokda- 
mas nuo arklio. - Žinoma, niekas nežino, ar tikrai jis turėjo tokius 
raumenis. Ritinėlis jo rankoje simbolizuoja išsilavinimą, o sutrau- 
kytos grandinės - laisvę, kurią jis dovanojo paženklintiesiems. 

- Na ir pabaisa, - pasakė Gvina, ne be Tibalo pagalbos nulip- 
dama nuo arklio. - Jis ką, iš tikrųjų buvo žalias? Matau, niekas 
mūsų nepasitinka. 

- Turi čia būti kokie nors žmonės. Paprastai kas nors būna. 
Turbūt tai Labrancos pokštai. - Tibalas atsisuko į Bulrioną. - Rei- 
kia ką nors palikti prie arklių. Kol kas mums niekas negresia. 

Bulrionas paliko Džukioną su Ulpionu prižiūrėti arklius, o pats 
su Gvina ėmė kilti laiptais aukštyn. O Lemtys! Kaip nutirpo visas 
kūnas! Tibalas greitai nubėgo pirmyn, ir Seniui buvo sunku spėti 
paskui jį. Jis prisiminė savo vizitą pas Dalingo valdytoją: niekas 
taip neatskleidžia Žmogaus amžiaus, kaip laiptai. 

- Uf! - iškvėpė Gvina. - Kur tu taip leki, ilgakoji siaubūne? Aš 
vos kojas bepavelku. Toks jausmas, kad ne arklys mane, 0 aš jį vi- 
są kelią vilkau ant nugaros. - Moteris sustojo ir atsisuko. - Pažiū- 
rėk, Bulrionai, iš čia matosi visas krateris. Puiku, tiesa? Paslaptin- 
gas Miestas, užmiršta burtininkų karalystė! Ir kas mus čia atnešė? 

Ir svarbiausia, kaip mums iš čia išnešti sveiką kailį? 
- Mums tiesiog pasisekė, - atsakė Bulrionas. - Koks nuostabus 
oras, - pridūrė jis giliai įkvėpdamas. - Ir tu nuostabi, mano mieloji. 


Rūmų vestibiulyje galėtų lengvai sutilpti didžioji Tirnų Slėnio 
dalis drauge su visais medžiais. Už daugybės skliautuotų durų at- 
siveria vaizdas į vidinius kiemus ir kolonadas. Pirmas įspūdis, pa- 
mačius Rūmų didybę - nuostaba. Tik po to atvykėliai pradėjo pa- 
stebėti tuščius postamentus, įtrūkusias sienas, nelygias grindis. 

Gvina pakėlė akis į lubas. 

- O debesys neatskrenda pas jus? - apstulbusi paklausė ji. - O 
kur pasidėjo kiti karnizai"? 

- Verčiau paklausk, kas atsitiko žmonėms, kurie po jais stovė- 
jo, - linksmai atsiliepė Tibalas. - Manau, kad jie nekaip jautėsi. La- 
bas vakaras, Ordurai sadž. 

- Vėliavos pranešė, kad jūs jau visai čia pat. - Availgratas pa- 
kilo nuo marmurinio suolo ir priėjo prie atvykėlių. Jis buvo vienas. 
Turbūt naktį miegojo su drabužiais. Arba visai nesudėjo bluosto, 
nes plaukai sutaršyti, akys paraudusios, nesiskutęs. Gvina panie- 
kinamai pažvelgė į jį. 

- Džasburas įtaria, jog tu smaginaisi svetimoje lovoje. 

- Kad taip būtų! - Orduras apsidairė. Įsitikinęs, jog likusieji 
Tirnai apžiūrinėja pastatą ir jų nesiklauso, jis priėjo arčiau ir pasa- 
kė: - Aš čia kalbėjausi su įvairiais žmonėmis. Didžiąją dienos dalį 
praleidau bibliotekoje. Su Labranca nebuvau susitikęs. Na, klausk, 
Gvina. 

Toks tiesmukiškumas kiek suglumino moterį. 

- Ar būna poulgratų? 

Orduras linktelėjo ir paglostė plaukus. 

- Turbūt taip. Man teko skaityti apie žmones, turinčius fatališ- 
kų gebėjimų, nepanašių į kitų šešių kategorijų paženklintųjų galias. 
Tai labai reti atvejai. Tų knygų aš neradau. 

- Labranca paslėpė? 

- Tikiuosi, kad ne. Galbūt tiesiog kur nors pasimetė. Ir nera- 
dau nė vieno žmogaus, kuris prisimintų, kas tenai buvo parašyta. 
Tai kažkas panašaus, kaip skirtingos kai kurių Žmonių akys. Bet 
juk pasitaiko kartais tokių dalykų. Apgailestauju, kad daugiau nie- 
kuo tau padėti negalėjau. 

- Aš taip pat. O tu pats, ką apie tai galvoji? 

Orduras bejėgiškai pažvelgė į Tibalą, tarsi ieškodamas pagal- 
bos, tačiau tas tylėjo. 

- Aš pats manau, kad tu turi kažkokią galią veikti kitus pažen- 
klintuosius. Pavyzdžiui, kai pabandau išvengti tavo klausimų, po 
to jaučiuosi labai prastai - tarsi kas būtų koja spyręs į pilvą. Ir ne- 
žiūrėk į mane šitaip! Juk stengiuosi! 

- Nieko sau galios. Ištraukti iš tavęs atsakymus į klausimus... 

- Ne. Nepalyginamai daugiau. Pameni, kaip karšei kailį Manda- 
silui? Kita tavim dėta pati būtų netekusi jėgų ir sudribusi ant že- 
mės, 0 tu privertei vaikį nuimti užkeikimą nuo Bulriono, kurį jis 
pats ir užleido. Raragaše niekas šito negalėtų padaryti, išskyrus 
galbūt muolgratus. Tu mus apgynei nuo nelaimės, kai Niada įnir- 
šo, sužinojusi apie savo vyro žūtį. Neapmokytas tokios būsenos 
ivilgratas galėjo visus sužaloti. Esu įsitikinęs, jog tik tau turime būti 
už tai dėkingi. 

Bulrionas sumišęs klausėsi Orduro. Jis buvo linkęs manyti, 
kad jaunuolis sako tiesą, tačiau jam nesinorėjo ta tiesa tikėti. “Ne- 
sąmonė". Jei paaiškės, jog Gvina paženklintoji, baisu net pagalvoti 
apie pasekmes. 

- Pasakiau Ordurui, jog kartais girdžiu Balsą, - paaiškino Gvina 
savo vyrui. Ir jis visai nenustebo. 

- Aš nieko nesugebėjau apie tai sužinoti, - kaltai pasakė jis ir 
susirietė. - Baik, Gvina! Juk stengiuosi. 

Jei jis apsimetė, jam puikiai pavyko suvaidinti. Slidaus kaip 
ungurys pašaipūno nė pėdsako nebeliko. 

- Aš ieškosiu knygų. - Jis pažvelgė į Bulrioną. - Juk įspėjau, 
kad tikriausiai tau gresia pavojus, bet dar didesnis pavojus gresia 
tavo Žmonai. Svarbiausia, kad Labranca nieko nesuuostų. 

Gvina atrodė ne tiek išsigandusi, kiek supykusi. 

- O gal ji jau suuodė? 

Orduras gūžtelėjo pečiais. 

- Raragaše tereikia nusičiaudėti - ir visi jau Žino tavo paslaptį. 
Jei prie Pietinių vartų stovėjęs sargyboje džolgratas pagavo bent 
nuotrupą kieno nors iš mūsų minčių apie poulgratą, tai, be abejo, 
Labranca jau viską žino. Todėl aš tada ir nenorėjau apie tai kalbėti. 

- Apskritai, visai neblogai, kai gali valdyti paženklintuosius. 
Bet kuo aš turėsiu už tai sumokėti? 

- Nežinau. Ir galbūt niekas to nežino. Poulgratai - toks retas 
reiškinys, jog Akademija su jais nedirba. Nėra jokios literatūros, 
kaip juos apmokyti. Jei tokia iš tikrųjų esi, tau teks pačiai mokytis 
save pažaboti. 

Bulrionas apkabino žmoną. 

- Tą galima daryti ir Tirnų Slėnyje, mieloji. 

Gvina prigludo prie jo, nenuleisdama akių nuo Orduro. 

- Poulė - gyvybės nešėja. Tas žmogus, kuris bandė mane pa- 
grobti ir žuvo viešbutyje... tai mano rankų darbas? 

Orguras pasimaivė, susiraukė, tarsi iš tiesų gavęs smūgį į pil- 
vą. 

- Visko gali būti. Ivilgratai retai žudo, o Poulė ne tik dovanoja 
gyvybę, bei ir atima ją. 

- Mieloji, tik nereikia tikrinti, ar tu gali kam nors atimti gyvybę, 
- pasakė Bulrionas, mėgindamas nuslėpti nerimą. Jis jau buvo be- 
pradedąs tikėti, jog Žmonos gebėjimas paveikti paženklintuosius, 
nėra atsitiktinis. - Tegul tai bus mūsų paslaptis. Man regis, jis sako 
tiesą. 

Vozionas pastebėjo juos šnabždantis ir nušlubčiojo prie jų. Jam 
iš paskos atėjo ir Zanionas. 

Gvina nusišypsojo Ordurui. Ji taip pat buvo sugluminta, bet 
stengėsi neišsiduoti. 

- Taip. Jam nenaudinga meluoti. Sutinku su tavimi. Pakaks 
spardyti koja į pilvą. 

Tibalas visą tą laiką tylėjo ir nesikišo į jų pokalbį. Bet dabar jis 
paklausė Orduro: 

- Ar apie karą ką nors sužinojai? 

Tas piktai susiraukė: 

- O tu kodėl manęs klausi? Tarsi pats nežinotum. 

- Tai man pasakyk, - paprašė Gvina. 

- Kažkiek sužinojau. Labranca visą laiką gauna pranešimus, 
bet laiko juos užrakinusi. Sako, jog karpanai nusiaubė Nimbudiją. 
Vesnaras su Moktu laikinai nutraukė karinius veiksmus, kol paaiš- 
kės karpanų ketinimai. Bet tai tik gandai. 

Tibalas patenkintas linktelėjo. 

- Ir papasakok jiems apie Tarybą. 

Orduras sugniaužė kumščius, bet atsakė: 

- Par A-Siura reikalauja sukviesti Tarybos posėdį. Labranca 
kol kas nesutinka. Ji sako, kad mūsų šitie visi karo veiksmai nelie- 
čia. 

Tibalas kilstelėjo antakius. Orduras piktai tylėjo. Gvinai pasi- 
rodė, jog abu jie kažką nutyli. 

- Na ir? - jos žvilgsnis lakstė nuo vieno prie kito. 

Tibalas šypsodamasis pažvelgė į Bulrioną. 

- Pasakyk, mielasis, - paprašė Gvina. 

- Ką pasakyti? 

- Tą, ką tau norisi. 

Bulrionas truktelėjo pečiais. Jau ir pagalvoti apie nieką negali- 
ma! 

- Tik pamaniau... Jei Labranca prieš mus nusiteikusi... Ma- 
nau, ji turi priešų. Gal mums vertėtų su jais susitarti? 

- Džiaugiuosi, jog pagaliau kas nors apie tai prabilo, - tarsi 
pats sau pasakė Tibalas. 

Orduras pasitrynė akis. 

- Pats turėjau suprasti. Bet esu taip pavargęs, jog vos ant kojų 
laikausi. Nuvažiuosime pas juos rytoj ir susitarsime. - Jis pažvelgė 
į Tibalą. - Ar šiandien? 

- Jau geriau. 

- Tu dar kažko iš manęs nori? Jei priversi mano galvą dirbti, 
pakeisi ateitį... Ir dabartį taip pat... A!. 

Tibalas šyptelėjo. Šiedu nelabai draugavo, bet dabar, regis, 
buvo sąjungininkai. Ir akivaizdžiai palaikė Tirnus. Nors Gvina ne- 
labai suprato, ką visa tai reiškia. 

- Kiek sąjungininkų jums reikia? - paklausė Bulrionas. 

- Keturių. Taryboje šeši nariai. Jei balsai pasiskirsto po lygiai, 
Labranca turi sprendžiamojo balso teisę. 

- Tavimi dėtas su Ziberora neprasidėčiau, ji vis tiek bus prieš, 
- pasakė Tibalas. 

Orduras linktelėjo ir nusižiovavo, prisidengęs ranka burną. 

- Jei netyčia užmigčiau, gali ir vietoje manęs balsuoti. Nors aš 
net nežinau, ar įstatymiškai turiu teisę balsuoti. Vidury nakties? 
Kur? 

- Rytiniame sparne, - pasakė Tibalas. - Atgabenk Basliną, net 
jei tektų jį pririšti prie arklio. 

- Ką naudingo iš jo galima išgirsti. Už jį ir arklys protingesnis. 

Orduras pagarbiai nusilenkė Gvinai ir pasišalino, pasirengęs 
veikti. 

Bulrionas pastebėjo, kaip žmona palydi jaunuolį akimis. 

- Aš noriu namo, - tyliai sušnabždėjo ji. - Kaip norisi namo! 

- Ir. man. 

- Kažkas ateina, - įspėjo Vozionas. 

Pagaliau! Priėjo nedidukas storas žmogutis, tamsiaodis nurcie- 
tis, vilkintis gelsvai mėlyna livrėja. Matyt, panašiai rengėsi liokajai 
imperijos laikais. Bulrionas tik kartą gyvenime matė tokį apdarą - 
Dalingo valdytojo rūmuose. Kojinėmis aptemptos blauzdos, žabo 
ant krūtinės... Kažkoks kvailas vaizdas. Ir veidas išdidus, pasipū- 
tęs. 

- Jūs esate privačiose valdose, - paskelbė jis. - Ko jums čia 
reikia? 

Tirnai piktai susiraukė. Tibalas prunkštelėjo: 

- Nekreipkite dėmesio į šitą papūgą. Nuvesiu jus į svečiams 
skirtą patalpą. O tu, broliuk, pasirūpink svečių arkliais. Gali nepra- 
nešti ČCingui, jog atvyko žmonės, kurių jis laukė. Jis jau pats Žino. 
Eime, vyrai. 

Liokajaus skruostai paraudonavo. 

- Tu neturi teisės! 

- Turiu. Esu Tarybos narys Tibalas Frainitas, jei tu šito neži- 
nai. Bėk pas savo šeimininką. Jis tavęs laukia. 

Ir Tibalas nužingsniavo per vestibiulį prie vienos iš arkų. Tirai 
nusekė jam iš paskos. 


48. 


Praėjęs pro arką, jaunuolis nusileido laiptais prie marmurinių 
kolonų. Iš vienos pusės buvo siena su bareljefais, iš kitos atsivė- 
rė vaizdas į vidinį sodą. Paskendęs prieštaringose mintyse, Bulrio- 
nas iškart pastebėjo, kad sienos su bareljefais daugelyje vietų įski- 
lusios, kad žolė sode nesutvarkyta, gėlynai apleisti... 

Tibalas šyptelėjo: 

- Be reikalo skubame. Vis viena teks tuo pačiu keliu sugrįžti. 

- Aš čia kažko nesuprantu, - pasakė juos prisivijęs Vozionas. 
- Tėve, kodėl mes taip bijome tos Labrancos? 

Senis atsiduso: 

- Viskas labai paprasta. Per pastarąjį šimtmetį ne kartą buvo 
atsiradęs žmogus, kuris mėgino įtikinti tautą, kad jis yra naujasis 
imperatorius, Atnaujintojas. 

- Ir kas iš to? 

- O tas, kad aš būsiu pirmas, kuris pamėgins įrodyti, kad jis 
visai ne Atnaujintojas. 

Vozionas nusikvatojo: 

- Bent jau aš tikrai tikiu tavo žodžiais. 

- Ir aš, - prisijungė Zanionas, - koks iš tavęs Atnaujintojas! 

- Jūsų pasitikėjimas mane sujaudino, berniukai. 

- Mes visi tave palaikysime, tėve, - pridūrė Tisvionas. - Tiks- 
liau, sulaikysime.... 

- Na, vaikai, pakaks šėlioti, - nusišypsojo Gvina. - O man visai 
patinka įsivaizduoti, jog esu imperatorienė... su ilga šilkine sukne- 
le, apsikarsčiusi brangenybėmis, voliojuosi kiauras dienas ant ak- 
sominės sofos. 

Pasigirdo darnūs balsai: 

- To niekas nepaneigs! 

- O mes visi tapsime grafais! 

- O Brankionas bus sosto įpėdinis! 

Gerai, kai artimieji tave supranta. 

Tibalas, kuris ėjo priekyje, staiga kažką suriko ir susverdėjo. 
Zanionas sugriebė jį už rankos, Bulrionas - už kitos. Jaunuolio ko- 
jos sulinko, galva atsilošė atgal, akys užvirto aukštyn. 

- Jis neteko sąmonės! - sušuko Vozionas. - Paguldykite jį ant 
grindų... 

- Ne! - desperatiškai suriko Gvina. - Tempkite jį toliau! Grei- 
čiau! 

Jos balsas priminė botago pliaukšėjimą. Vyrai kaip galėdami 
greičiau nutempė susmukusį jaunuolį. Paskui juos šlubčiojo Vozio- 
nas. Kai vyrai sulėtino žingsnį, Gvina vėl suriko: - "Greičiau!" 
Bulrionas suklupo. Tisvionas nustūmė jį ir užėmė jo vietą. 

- Gerai, - pagaliau pasakė Gvina. - Pakaks. 

Ir tikrai. Tibalo akyse pasirodė sveiko proto prošvaistės. Tir- 
nai vis dar prilaikė jaunuolį, bet jis pats jau dėliojo kojas. Ir aki- 
vaizdžiai neprisiminė, kas jam ką tik buvo nutikę. 

- Kas čia buvo? - paklausė Bulrionas. 

Jaunuolis kažką suburbėjo. Jo raumenys trūkčiojo, iš burnos 
tekėjo seilės. 

Bulrionas atsisuko į Gviną. Jį nustebino išblyškęs žmonos vei- 
das. 

- Mieloji, kas čia vyksta? 

Ji papurtė galvą, priėjo prie vyro ir įsikibo į jį. Moteris visa 
drebėjo. 

- Manau, jog mums negalima sustoti. 

- Regis, tu geriau žinai, - sutiko Bulrionas. 

Visų veiduose atsispindėjo nerimas bei sumišimas. 

- Tibalai, kaip jautiesi? - paklausė Bulrionas. 

- A? O kas atsitiko? 

- Mes nežinome. Tu netekai sąmonės. Gal tu, Gvina, žinai? 

- Nežinau. 

- Tada iš kur tu... Tiek to, nesvarbu. 

Bulrionas pajuto, jog su Gvina vėl darosi kažkas įtartina. Jei 
tik jam pavyks sėkmingai parsivežti žmoną atgal į Slėnį, daugiau 
jis neprileis prie jos nė vieno paženklintojo. 

- Atleiskite, - sumurmėjo Tibalas. Jis pamėgino nusivalyti 
smakrą į petį, po to išlaisvino ranką ir delnu nusivalė nuo burnos 
seiles. 

- Aš pats kaltas, - ištarė jaunuolis. - Eime toliau. 

Jis dar sunkiai laikėsi ant kojų, tačiau po truputį jėgos grįžo. 

- Supratau, - pasakė Gvina. - Tu pakeitei ateitį. 

Jis linktelėjo, nepakeldamas akių. 

- Tuojau praeis. 

Pagaliau Vozionas prisivijo juos. Jis išgirdo paskutinius Žo- 
džius. 

- Tu pasakei, jog mes be reikalo skubame. 

- Teisingai, - atsakė Tibalas. Jis ištraukė ir kitą ranką. - Nie- 
kaip nepasimokau. Dabar mes einame tenai, o po to grįšime atgal. 
- Jis droviai pažvelgė į susijaudinusius veidus. - Norėjau jus išva- 
duoti nuo bereikalingo vaikščiojimo. Žinojau, kad šitaip negalima. 
Tiek to, viskas jau gerai... Ačiū. 

Dar Slėnyje jis sakė, jog maži ateities pakeitimai gali tarsi snie- 
go gniūžtės, riedančios nuo kalno, susisukti į didžiulį gniutulą ir 
pakeisti istorijos eigą. Bet juk negali pasikeisti gyvenimas dėl to, 
kad jie nueis į vieną galerijos pusę, o po to sugrįš atgal! 

- Tai Gvina jį išgelbėjo, - pasakė Vozionas. - Juk taip? 

Niekas jam neatsakė. 

Bulrionas, žinoma, prisiminė griežtą žmonos įsakymą, bet pa- 
žvelgė į išsigandusį jos veidą ir nusprendė nieko neklausinėti. 

- Žinoma, - atsakė j jis. - Šaunuolė, mergyt! 

Moteris glaudėsi prie jo ir tylėjo. 

Jie beveik perėjo per visą galeriją. Koridorius suko kairėn. Jo 
galo nesimatė. 

- Kažkur čia, - beveik normaliu balsu ištarė Tibalas. 

Už jo nugaros pasigirdo balsas: 

- Frainitai! 

- Štai jis. 

Visi atsisuko. Prie laiptų, vedančių iš vestibiulio, stovėjo žmo- 
gus ir Žiūrėjo jiems įkandin. 

- Nieko neatsakykite, - patarė Tibalas. - Tegul jis prieina prie 
mūsų. 

Visi stovėjo nejudėdami. 

- Frainitai, vesk juos atgal! 

Jo balsas keistu, bauginančiu aidu nuskriejo pro kolonas. 

- Jie nori nusiprausti! - šūktelėjo jam Tibalas. 

- Tu juos ne ten vedi! 

Tibalas pamerkė akį savo bendrakeleiviams. 

- Kodėl ne ten? Aš juk kelią Žinau. 

Pasigirdo keistas, panašus į riaumojimą garsas, ir Žmogus pa- 

judėjo link jų. Jis ėjo lėtai. Tirnai klausė patarimo ir liko stovėti sa- 
vo vietose. 

Kai žmogus priėjo arčiau, Bulrionas nustebęs pamatė, jog tai 
jaunuolis. Tamsios odos, tamsūs plaukai, žaliai žydras, siuvinėtas 
bei papuoštas aplikacijomis apsiaustas. Jis buvo išsidabinęs pra- 
bangiau net už vestibiulyje sutiktą liokajų. Galima pamanyti, jog tai 
nuo imperijos laikų išlikęs princas. Rankovės beveik vilkosi grin- 
dimis, o apsiaustas, prigludęs prie krūtinės bei pilvo, prie talijos 
suveržtas, 0 ties šlaunimis išpūstas tarsi žibintas. Pats jaunuolis 
visas nusagstytas brangenybėmis - nuo auksinių sagčių ant batelių 
iki deimantais žvilgančios apykaklės. 

Jo eisena buvo kažkokia keista, atrodė, tarsi šlubuotų abejomis 
kojomis. 

Tibalas paniekinamai stebėjo, kol jaunuolis artėjo prie jų. Tir- 
nai, nieko nesuprasdami, žvalgėsi vieni į kitus. 

Jaunuolis sustojo, palikęs tarp jų tam tikrą atstumą. 

- Tu ne ten juos vedi. 

- Žinau, - draugiškai pasakė Tibalas. - Bet šitaip priverčiau ta- 
ve išlįsti iš savo kiaulidės, šlykštyne! 

- Prilaikyk liežuvį! - sužaibavo akimis puošeiva. 

- Pats prilaikyk. Išmok pagaliau gerbti vyresniuosius. Bulrio- 
nai sadž, aš tau dar neparodžiau mūsų garsiųjų pamazgų duobių. 
Jos plačiai pagarsėjusios ir šlykščios. Nuolatos burbuliuoja, ir dvo- 
kia, tarsi kubilai su verdančiu mėšlu. Bet net ir jos malonesnės už 
šitą niekšą. 

Tirnai sustingę spoksojo į juos, išpūtę akis. 

Jaunuolis paraudonavo, tačiau Tibalas siautėjo toliau. 

- Jo vardas Čingas Čilitas. Jis - tai purvas, kurį jūs šlykštėda- 
miesi nusivalote nuo savo batų, įmynę į krūvą mėšlo. Raragaše ši- 
tas išgama visagalis. Oficialiai - tai Labrancos sekretorius, bet iš 
tikrųjų jis atlieka visą purviną darbą - leidžia įsakymus jos vardu, 
gali įsmeigti į nugarą durklą bet kuriam jos priešininkui. Tai ištiki- 
mas jos šunytis ir jos aistrų tenkintojas. Jos palieptas, jis ją dulki- 
na. Nė viena padori moteris net per mylią neprisileis jo. Ar paste- 
bėjote, kaip jis vaikšto? Bet koks normalus žmogus, patyręs trau- 
mą tokioje delikačioje vietoje, tuojau pat skubėtų pas gydytoją arba 
paprašytų ivilgrato pagalbos. Bet Čingas puikiai žino, jog nė vienas 
ivilgratas Raragaše nesutiks ne tik jo gydyti, bet net prie jo prisi- 
liesti. Be to, jis nenori, jog kas nors sužinotų, kas jį taip patvarkė. 
Jam trinktelėjo per... 

- Užsičiaupk! - sucypė jaunuolis. 


274 


- Netylėsiu, - tęsė Tibalas tuo pačiu tonu. - Mane pykina nuo 
tavęs. 

- Tu dėl to pasigailėsi, Frainitai! 

- Nusprendei šulgratui išpranašauti ateitį? Tai štai, šlykštus 
snargly, man tavęs nėra ko bijoti. Atkreipkite dėmesį visi - jis dar 
1r šlykštus bailys. 

Tibalas žengė žingsnį pirmyn ir užsimojo. 

Čingas atšoko, susirietė ir suinkštė iš skausmo. 

- O Lemtys! Kaip šlykštu! - Tibalas nusisuko. - Man gėda 
jums prisipažinti, kad Raragaše gyvena šitas puvėsių gabalas. Jis... 

- Gerai, pakaks. Mes tave supratome, - neiškentė Bulrionas. 
Jis net neįtarė, kad Tibalas galėtų būti toks žiaurus. Ir Gvina atro- 
dė apstulbusi. Tokiais kaltinimais sunku būtų patikėti, jei aukos el- 
gesys nepatvirtintų Tibalo žodžių. Tegul tik kas nors pamėgintų 
panašiais žodžiais apipilti Tirną! Jau po pirmos ištartos frazės liktų 
be dantų. 

- Laimei, neprivalau uostyti šito mėšlo, - pasakė Tibalas. - Jau 
verčiau aplankysiu brangiąją Labrancą. Palyginti su juo, ta moteris 
tyra kaip krištolas. 

Ir jis pajudėjo pirmyn. 

ingas sunerimo. 

- Ponia Pirmininkė liepė jai netrukdyti, - subliovė jis. 

- O aš imsiu ir sutrukdysiu, - kiek pasisukęs ištarė šulgratas ir 
nelėtindamas žingsnio nuėjo pirmyn. 

Čingas nusivalė nuo kaktos prakaitą ir pamėgino - gerokai pa- 
vėluotai - apginti savo garbę. 

- Aš asmeninis Akademijos Pirmininkės Labrancos Lamit sek- 
retorius. Man įsakyta jumis pasirūpinti. Sveiki, atvykę į Raragašą! 

Bulrionas prisistatė, įdėmiai stebėdamas, kaip reaguos Čingas, 
išgirdęs jo vardą. Bet jaunuolis liko abejingas. Jis arba nieko neži- 
nojo apie pranašystę, arba buvo pasiruošęs tokiam susitikimui. Po 
to Senis pristatė kitus savo šeimos narius. 

Čingas kiekvienam išdidžiai nusilenkė. Jis atsigavo. 

- Eikite paskui mane. Kas nors iš tarnų palydės jus į jūsų kam- 
barius, esančius Rytiniame sparne. Pirmininkė apgailestauja, jog 
neatidėliotini reikalai neleidžia jūsų priimti šiandien, bet rytoj ji ti- 
kisi surasti jums laiko. 

- Nekantrauju su ja susitikti, - sumurmėjo Bulrionas. Gvina 
priekaištingai pažvelgė į vyrą. Regis, kalbėdamas su sekretoriumi, 
jis perėmė Tibalo manierą. 

Gvina net nenustebo, pastebėjusi, jog Rytinis sparnas primena 
viešbutį Fenikso gatvėje. Imperijos laikų namai visada turėjo vidinį 
kiemą. Tik šitas pastatas buvo ne dviejų, o trijų aukštų, ir laiptai bei 
balkonai ne mediniai, o marmuriniai. Ir čia visur kolonos. Svečius 
patalpino viršutiniame aukšte. Kambariai tiesiog karališki - erdvūs, 
vėsūs, aukštomis lubomis. 

Bet... 

Gvina jautėsi keistai. Čia net fatališkų jėgų nereikėjo. Pakako 
tik turėti akis bei protą, o šito Gvinai nestigo. 

Bulrionas numetė kepurę ant plačios lovos ir pats atsisėdo, 
norėdamas atgauti kvapą - juk teko pakilti į trečią aukštą. 

Jis susimąstęs pažvelgė į žmoną, pasikasė barzdą ir ištarė: 

- Turiu tau klausimą. 

Suprantama. Tačiau dabar jiems iškilo du klausimai. Ir vienas 
Iš jų - gyvybės ar mirties. 

- Taip, mielasis. Aš ir pati noriu su tavim kai ką aptarti, bet tik 
ne dabar. 

Nerimas neleido jai atsisėsti ir atsipalaiduoti. Moteris priėjo 
prie lango. Prieš jos akis atsivėrė stulbinamo grožio kraterio peiza- 
žas... Po to ji pažvelgė į įtrūkusias freskas ant sienos, perbraukė 
pirštu per vienos iš keturių didžiulių skrynių dangtį. Matyt, jose 
svečiai galės susidėti savo drabužius. Drabužių jie turėjo galybę - 
kiekvienas po du krepšius. Tada ji nuėjo prie durų, įdėmiai apžiū- 
rėjo poliruotas ąžuolines grindis - tarsi kiek pakrypusios į balkono 
pusę. Išėjo į balkoną ir pasilenkusi pažiūrėjo į vidinį kiemą. Toks 
didžiulis. Jis galėjo būti miesto turgaus aikštė. Kiemas apaugęs 
medžiais bei krūmais. Iš už jų šen bei ten kyšo statulos. Viduryje 
didžiulis, seniai išdžiūvęs fontanas. 

Tolimame kiemo kampe akmenų krūva. Matyt, kadaise buvo 
laiptai ir balkonai. Krūva dar neapaugusi žole, vadinasi, balkonai ir 
laiptai nukrito neseniai. Kai kurių kolonų vietoje irgi buvo tuščia, 
kitos kiek pakrypusios. Sienos taip pat nelygios, stogai įlinkę. Bet 
juk čia viskas bet kurią minutę gali sugriūti! 

Jos dėmesį atkreipė balsai. Balkone buvo Džukionas su Ulpio- 
nu. Jiedu žavėjosi nuostabiomis patalpomis. 

- A, štai kur jūs! - pasakė jiems Zanionas. Jis išėjo iš gretimų 

durų. Šyptelėjo Gvinai bei broliams. Atrodė, tarsi jam neduoda ra- 
mybės kažkokia mintis. 

- Užeikite visi pas mane, - pasakė jiems Gvina ir nuėjo į savo 
kambarį. - Jūsų didenybe, gal teiksitės minutėlei pakelti savo im- 
peratorišką sėdynę? 

- Nukirsti galvą mane įžeidusiai moteriškei, - suriaumojo Bul- 
rionas, keldamasis nuo lovos. - Ką tu dar sumanei? 

- Kokia prasmė turėti galingus giminaičius, jei negali pasinau- 
doti jų jėga? Nagi, vyručiai, patraukite lovą štai ten. Tiktai nestum- 
kite jos, o traukite. 

Lova sugirgždėjo ir įsmigo kojomis, primenančiomis paukščio 
nagus, į grindis. Bet ar ji galėjo atsispirti Tirnams. Jie vis tiek pa- 
slinko lovą tenai, kur parodė Gvina. 

- Taip ir yra, - patenkinta pasakė moteris. - Dulkės. Ir kojų 
pėdsakai. Keista ar ne? Pėdsakai po lova. Gal kokie nykštukai ten 
vaikštinėjo? 

Tirnai neatrodė nustebę, ir todėl moteris supyko. 

- Ir kokia iš to išvada? - paklausė Zanionas. - Kad kambariai 
buvo tušti, kol... 

- Turbūt iki šio ryto. 

Bulrionas šyptelėjo. Jis nebuvo nei kvailas, nei aklas. Jis irgi tą 
pastebėjo, bet suteikė žmonai pirmenybę - tegul pasijaudina. 

- Tibalas Frainitas norėjo mums pasakyti kažką svarbaus. 

“- Jis tris kartus užsiminė apie žemės drebėjimą. 

- Net jeigu jis regi, jog mes žūsime per žemės drebėjimą, vis 
tiek negali mūsų įspėti, nepakeitęs ateities. 

- Būtent. - Gvina ir pati jau tą suprato. - Bet jis tarsi užsiminė, 
įspėdamas mus ir tuo parodydamas, jog mus palaiko. Nors aš ir 
pati supratau. 

Tarpduryje pasirodė Vozionas. 

- Aš jo negirdėjau, bet irgi taip pat nusprendžiau. 

- Atleiskite, - pasakė Džukionas, - bet man kažkodėl kilo no- 
ras išeiti pasivaikščioti. Ir kuo ilgiau užtrukti lauke. 

Bulrionas vėl atsisėdo ant lovos. 

- Šitas pastatas stovėjo šimtus metų. Mes po kelių dienų išva- 
žiuosime iš Čia. 

- O aš iš jo išeisiu už kelių minučių, - atrėžė Gvina. Jos nervai 
buvo įtempti. - Negi pamiršote, jog Labranca ogoulgratė? Jai ne- 
reikia jokių žemės drebėjimų, ji gali nuversti šitą pastatą, nutaisiusi 
atitinkamą grimasą. 


277 


Ką nuspręs Bulrionas? Jis išdidus žmogus, žemės sūnus. Ne- 
linkęs bijoti šešėlių. Tačiau Senis sėdėjo ir liūdnai kasėsi barzdą. 

- Jie žadėjo netrukus atnešti vakarienę. Labai norisi valgyti. 

- Pasiimkime maistą ir išeikime į kiemą. Kiemo viduryje yra 
atvira vieta. Bus ramiau ir saugiau, jei pavakarieniausime tenai. 

- Ir miegosime tenai? 

- Taip! 

Bulrionas paniuro. 

- Tarnai kalbės apie tai, - įsiterpė Vozionas, - ir mūsų šeimi- 
ninkė pasijus įžeista. Bet aš esu linkęs pasikliauti mūsų brangios 
motulės intuicija. 

Gvina atsidėkodama nusišypsojo jam. Kaip sakydavo Kerpas, 
apie dvasišką tėvą negalima spręsti pagal jo išorę. Dabar jis mote- 
riai jau net patiko. Gvinai atrodė, kad ir jo požiūris į naują pamo- 
tę kiek pasikeitė. 

Bulrionas gūžtelėjo pečiais, tarsi pripažindamas savo pralaimė- 
jimą. Nors jiedu su Gvina net ir nesiginčijo. 

- Gerai, įkursime kieme stovyklą. Tik nesiskųskite, jei pra- 
pliups lietus. Kulniuokite, vaikinai! 

Jis pakilo. 

Tirnai nuėjo prie durų. Bulrionas klausiamai pažvelgė į žmoną. 
Kurį laiką jiedu žiūrėjo vienas į kitą... kol visi išėjo iš kambario. 
Metas aptarti antrąjį klausimą. Ar norės Senis turėti paženklintąją 
žmoną? Patriarchas atrodė rūstus. 

- Tibalas? - Gvina nuėjo prie lango. Ji negalėjo nustigti vietoje. 
- Tu apie jį nori pasikalbėti? Aš Žinau ne ką daugiau už tave. 

"Balse! Padėk man! Duok man patarimą!" 

Atsakymo nebuvo. 

- Kodėl tu liepei vyrams tempti jį toliau? Iš kur tu žinojai? 

Štai jis - tiesos momentas! 

- Aš nežinojau. Tai kalbėjau ne aš. Tai buvo Balsas. Aš nepra- 
tariau nė žodžio. 

Ji atsisuko į vyrą. Ar jis patikės? O jei patikės, ar atsisakys 
jos? Jis turi tokią teisę. Ir tai būtų teisingas sprendimas. Kam rei- 
kalingi nemalonumai, kuriuos ji gali užtraukti? Jis teisingai pasi- 
elgs, jei paliks ją čia, Raragaše, kaip paliko Niadą ir kitus pažen- 
klintuosius, o pats sugrįš namo, į Slėnį. Krateryje atsiras naujas 
kaimas, kuriame gyvens ji viena, poulgratė. O, Bulrionai! Gvina 
per praėjusius metus įsitikino, jog negali gyventi viena. Jai reika- 
linga antra pusė. Bulrionai! 

Jis linktelėjo: 

- Aš taip ir maniau. Balsas atrodė tarsi tavo, tarsi ne. 

Palengvėjimas! Viltis! Bent jau jis nemano, kad žmona bepro- 
tė. 

- Džukionas irgi kartą tą balsą girdėjo, - ištarė moteris. 

- O šiandien mes visi jį girdėjome. - Barzdoje pasirodė kreiva 
šypsena. - Vadinasi, tu paženklintoji? Bet dėl to nenustosiu tavęs 
mylėjęs. 

Ir jis ištiesė jai rankas. 

Gvina puolė į vyro glėbį. 

- Tavęs tai negąsdina? 

Jis- tvirtai apkabino žmoną. 

- Žinoma, kad gąsdina. Kaip tu pasijustum, jei paaiškėtų, kad 
žmogus, kurį tu myli labiau už viską pasaulyje, yra paženklinta- 
sis? Bet juk galėjo būti ir blogiau. Juk tavo liga lengvesnė, negu 
kitų, tiesa, Niena? Tu juk negali pasiųsti žmogui prakeiksmą, su- 
griauti štai šitą pastatą, ne... 

- Negaliu pavirsti vyru. 

Ji pabučiavo Bulrioną, tam dar nespėjus nusijuokti. Bet iš kur 
gali žinoti? Galbūt poulgratai dar pavojingesni už kitus paženklin- 
tuosius? 

Jie atsiplėšė vienas nuo kito. Gvina paklausė: 

- Pagal imperatoriaus įstatymus mūsų santuoka laikoma nega- 
liojančia. Taigi... 

Ir tada Bulrionas pasiuntė tą imperatorišką įstatymą į labai ne- 
padorią vietą... 

- Bet Vozionas sako, jog pagal zardanų įstatymus taip pat. 

- Jis klysta. Jei vienas iš sutuoktinių pasirodydavo esąs pa- 
ženklintasis, kitas turėdavo teisę nutraukti santuoką. Bet su mumis 
to neatsitiks. Kad ir kokia tu būtum, aš tavęs nepaleisiu. 

Lietus dykumoje! Ir vėl Bulrionas Tirnas garbingai išlaikė sun- 
kų išbandymą. Jei tik jis bus šalia, ji atlaikys visus išbandymus. 

- Ir paženklintieji gali gimdyti vaikus. 

Bulrionas šypsojosi. Gvina žinojo, jog labiau už viską pasaulyje 
jis nori, kad žmona pagimdytų jam vaikelį. Ir jeigu prieš mirtį ga- 
lėtų pasirinkti vieną vienintelį norą, jis paprašytų Lemties būtent 
šito. Geriau būtų sūnus, bet ir dukra visai tiktų. Štai ko jis trokš- 
ta, 0 visai ne imperijos. 

Moteris aiktelėjo ir čia pat nusijuokė: 

- Man reikia bent aštuonių mėnesių. Aš pasistengsiu. Tik ne 
čia, ne tarp šitų sienų... Nuo tavo pastangų šitas sutręšęs pastatas 
sugrius greičiau, nei nuo Labrancos kerų. 

Labranca Lamit niekada gyvenime nieko nežudė. Nuo jos kerų 
žmonės žūdavo, bet tai nebuvo sąmoningi, tyčiniai veiksmai. Tą 
patį galima pasakyti apie bet kokį turintį valdžią žmogų - apie ka- 
ralius, karvedžius. Būdavo, kai ji siųsdavo žvalgą, žinodama, kad 
Jo gyvybei gresia pavojus, ir tas negrįždavo. Siųsdavo pas karalių 
džolgratus, kurie, dirbdami valdovo patarėjais, netiesiogiai padėda- 
vo jam susidoroti su jo priešais. Jos pavaldiniai ivilgratai išgydyda- 
vo nusikaltėlius, kurie po to negailestingai žudydavo žmones. Ga- 
lima pasakyti, jog netiesiogiai ji prisidėjo prie daugelio žmonių mir- 
ties, bet juk tai ne tas pat, kaip tyčinė žmogžudystė. To ji nė karto 
nedarė. 

Ir ateityje neketino to daryti. 

Tai kodėl tada vidury nakties vaikštinėja po sodą? 

Poulė seniai nusileido ant tamsios kraterio sienos. Greitai pas- 
kui ją pasekė plonas Availės pusmėnulis ir mažytis Ogoulės taške- 
lis. Dabar žvaigždės nusilenkė Muolei, Džolei bei Šulei. Pasaulis po 
žvaigždėmis miegojo. Tiktai klaikiai švilpiniavo šikšnosparniai. 

Labranca ilgai vartėsi lovoje, kol galiausiai suprato, kad nega- 
lės užmigti. Jos niekada nekankino nemiga. Tik kokį kartą į metus 
taip atsitikdavo, bet ji iškart iškviesdavo Čingą. Tačiau dabar jau- 
nuolis negali jai suteikti paslaugos. Ji beveik gailėjosi taip Žiauriai 
pasielgusi su Čingu, nors jis juk to nusipelnė. 

Moteris išlipo iš lovos, apsirengė ir štai dabar klaidžioja po 
Akademijos teritoriją. Tarp medžių ji nelindo, o atvirose sodo vie- 
tose buvo pakankamai šviesu. Ogoulgratės galios turėjo apsaugoti 
Ją nuo bėdos, o gal priešingai - gal jos kaip tik užtrauks nelaimę. 
Kas gali žinoti? Labranca seniai išmoko taikstytis su tokia nežino- 
mybe. Iš visų paženklintųjų ogoulgratai patys didžiausi fatalistai. 

Naktis rami, šilta. Bet atsakymų į klausimus iš jos neišgirsi. 

Labai jau daug bangų šiuo metu ant jos ritasi. Kad ir tas kvai- 
las kivirčas su Tibalu. Jis pareikalavo sukviesti Tarybą. O argu- 
mentas tik vienas - karas. Bet kuo čia dėta Akademija, ji su tuo 
neturi nieko bendra. Jis beveik tiesiogiai apkaltino ją ketinimu nu- 
žudyti Tirnus. Juk pavojinga apgyvendinti juos Rytiniame sparne. 
Tačiau tas ateities pranašas nieko nepasakė apie tai, kaip viskas 
baigsis... Ne, su tais šulgratais neįmanoma bendrauti. Jų negalima 
suprasti, jų veiksmuose nėra jokios logikos. Jie gali elgtis net taip, 
kad pakenktų patys sau - tik todėl, kad privalo apsimetinėti. Frai- 

nitas jos nesugebėjo įtikinti, ji nesukvietė Tarybos. Bet kas gali pa- 
neigti, kad jis pats to nenorėjo? 

Pernelyg daug tų bangų. Atėjo bloga Žinia: karpanai pasuko į 
pietus. Turbūt suprato, jog vakarinė Kvolijos dalis kur kas dides- 
nis laimikis, o Rurkas - akligatvis. Jie praslinks tarsi lavina per 
Moktą, Nurcą, Gamdišą, palikdami po savęs dykumą, kurią apgy- 
vendins būsimosios kartos. Atsiras naujos karalystės, tarsi degė- 
siuose besikalantys iš žemės jaun! daigai. 

Moteris nusprendė, jog dėl karpanų jaudintis neverta. Jei jie 
sumanys užpulti Raragašą, nei ji pati, nei kas nors kitas nesugebės 
tam pasipriešinti. Bus taip, kaip bus. Akademija nustos egzistavusi. 
Taip pat baigsis ir Labrancos dienos. Bet juk negalima gyventi, kai 
tave nuolatos kankina mintis apie mirtį. 

Na gerai, ji negalvos apie karą. Bet ką daryti su tuo Tirnu, At- 
naujintoju? Jos pareiga apginti Akademiją. Naujoji imperija, su- 
prantama, apribos jos veiklą, galbūt net kils grėsmė jos egzistavi- 
mui. Bulrionas Tirnas - reali grėsmė. Ir nors pranašaujama, kad jis 
taps Atnaujintoju, nebūtinai turi išsipildyti šita kvaila pranašystė. 
Tie, kurie mato ateitį, žino, kad ją galima pakeisti. Pačios Lemtys 
atidavė Bulrioną į Labrancos rankas, ir būtų nedovanotinai kvaila 
praleisti tokią galimybę. 

Turbūt todėl ji ir apgyvendino Tirnus Rytiniame sparne... 

Atvirai kalbant, ji tiesiog meta iššūkį Lemtims: štai jis - jis jums 
reikalingas? Nedideli žemės drebėjimai čia pasitaiko kartą per pus- 
metį. Kiekvienas Raragašo gyventojas prisimena vieną ar du stip- 
rius žemės drebėjimus. Beveik nėra abejonių, kad kitas toks stichi- 
jos šėlsmas pavers Rytinį sparną akmenų krūva. Net stipri audra 
gali sugriauti jo sienas. Jei nieko panašaus artimiausiu metu ne- 
įvyks, galima pasiekti, kad Bulrionas čia pasiliktų dar kelis me- 
tus... Po to jis jau bus pernelyg senas ir atsisakys ambicijų tapti 
imperatoriumi. Toliau Labrancos planai nesiekė. 

Tai kodėl jos neima miegas? 

Pagunda? 

Nuo to, kad ji pasivaikščios po parką, niekam blogiau nebus... 
Kai kojos pačios ją atvedė prie Rytinio sparno, ji kažkodėl net ne- 
nustebo. Tamsūs pastato kontūrai uždengė dalį žvaigždėto dan- 
gaus. Priešais buvo lygi aikštelė. Ne, toliau ji nežengs nė žingsnio. 
Vargu, ar pats stogas įgrius, jei Labranca nepasistengs... Ji dar 
nebuvo įėjusi į Rytinį sparną po paskutinio žemės drebėjimo. Bet 
jeigu ji sutelks savo galias, tikriausiai pavyks nuversti stogą, gal 
net ir sienas išgriauti. Bet ji to nedarys. Nedarys! 

Apie tai visi sužinotų. Tarnybiniais reikalais jai kartais tenka 
susitikti su džolgratais. Kai koks nors karalius prašo atsiųsti pata- 
rėją džolgratą, reikia nuspręsti, ką iš jų pasirinkti. Paprastai ji tą 
daro Ziberoros rankomis... Ta moteris moka laikyti liežuvį už dan- 
tų ir yra Labrancos sąjungininkė, nes žino, kad Pirmininkė rūpinasi 
ne asmenine nauda, o Akademijos reikalais. Suprantama, jog Pir- 
mininkei kartais tenka priimti ne visiems patinkančius sprendimus. 
Ziberora šitą suvokia, todėl šventai saugo savo valdovės paslaptis. 
Bet tyčinės žmogžudystės net ir ji nepateisintų... Kai atsiduri džolg- 
ratų draugijoje, nevalingai pradedi galvoti būtent apie tai, ką labiau- 
siai norisi nuslėpti. Vadinasi, šitos minties Labranca turi atsisakyti. 

Ir kodėl Lemtys negalėtų dabar pasiųsti gero žemės drebėji- 
mo, kuris kaip reikiant supurtytų visą kraterį! Ir nebūtų jokios 
Labrancos kaltės. Bet jai pačiai nepakanka galių tokiam veiksmui. 

Kad taip suradus gerą pretekstą atsirasti prie pat Rytinio spar- 
no... ir turėti galimybę panaudoti savo galias kokiam nors kitam 
tikslui... Ne, Ziberoros taip lengvai neapgausi. O jei Labranca su- 
pyks? Kai ogoulgratas įniršta, gali kas tik nori atsitikti. Ir kurių ga- 
lų jai dabar niršti? Ne, nieko nebus. 

Ji neišdrįs. 

Rytiniame sparne nesimato nė vieno žiburėlio. Žinoma, Tirnai 
sugriuvo miegoti vos tik sutemus. Valstiečiai visada šitaip elgiasi. 
Reikia eiti namo ir atsigulti. Bet Labranca nenorėjo miegoti. 

Tylą sudrumstė kažin koks silpnas garsas. Iš pradžių ji nesu- 
vokė, kas čia - tik garsas jai buvo pažįstamas. Po to atsirado bloga 
nuojauta. Ir pagaliau ji suprato, jog tai kaukši arklio kanopos. Kaž- 
kas atjoja? Ką čia velnias atneša vidury nakties? Skubius praneši- 
mus visada rytais vėliavos perduodavo. Nusikaltėlių jos valdose 
nėra - džolgratai visus išgaudė. O jei kurie ir liko, jie niekada neiš- 
drįs prisiartinti prie Akademijos. 

Po kelių minučių iš už medžių pasirodė trejetas raitelių. Jie 
neskubėdami jojo prie Rytinio sparno vartų. Kažkas vidury nakties 
atvyko tartis su Bulrionu Tirnu? Kitos priežasties prijoti prie Rūmų 
iš šitos pusės negalėjo būti. O prieš ką dar galima regzti sąmoks- 
lą, jei ne prieš Akademijos Pirmininkę? Kaip jie drįsta?! 

Kvailiai! Matyt, galvoja, kad jiems niekas negresia. Argi jiems 
gali šauti į galvą, jog pati Labranca vaikšto be žibinto po parką ir 
mato juos? Kad ji prieis arčiau ir paklausys, apie ką jie kalbasi? 

Bet kai Pirmininkė yra ogoulgratas, gali bet kas atsitikti. Mo- 
teris palaukė, kol raiteliai nulipo nuo žirgų ir įėjo į vidų. Tada nu- 
skubėjo per aikštelę. 

Savo šlovingais metais kiemas tikriausiai buvo nuostabus. Bet 
dabar jis atrodė apleistas: pievutė bei gėlynai virto tikromis džiun- 
glėmis, pro kurias vingiavo panašūs į tunelius grįsti takeliai. Kiemo 
viduryje buvo apvalus baseinas su trimis delfinais, iš kurių kadaise 
tryško fontanai. O dabar beliko tik vidutinio namo dydžio apvali 
duobė. Iš trijų delfinų stovėjo du... ir krūva nuolaužų. 

“Buvusiame baseine, minkštai pasiklojus, mums bus visai pa- 
togu", - pareiškė Gvina. 

Bulrionas pasidomėjo, ar kartais tame baseine neapsigyveno 
šimtakojai, vorai ar skorpionai. 

- Anokia čia bėda, - paniekinamai atšovė moteris. 

- O ką, jei prasidės žemės drebėjimas? - paklausė Tisvionas. 

- Juk pastatai ant šono nevirsta, - paaiškino Gvina, - jie tiesiog 
susmunka žemyn. - Kiemas didelis, ir nuolaužos mūsų nepasieks. 

Ji dar papasakojo apie savo senelę, kuri liko gyva po šešiasde- 
šimt antraisiais metais įvykusio žemės drebėjimo. Ji tuo metu buvo 
gatvėje, ir iš abiejų pusių namai virto tarsi kortų kaladės... Blogiau- 
siu atveju į juos gali pasipilti stogo čerpių nuolaužos, bet ir tai juos 
apsaugos aplinkiniai medžiai. Džukionas pajudino bronzinius del- 
finus - jie laikėsi tvirtai. 

Po vakarienės, saulei leidžiantis Gvina atskleidė Tirnams, kad 
ji yra paženklintoji. Pasakė, jog tą reikia slėpti, nes ji kol kas neži- 
nanti, kokias turi galias ir ko galima tikėtis iš tų poulgratų. Džukio- 
nas, Ulpoinas ir Tisvionas buvo pasirengę pasikliauti Zaniono nuo- 
mone, kuris laikomas protingiausiu iš jų visų. Taip pat jie klausė 
Voziono ir, žinoma, Senio. Juk jis priimdavo visus svarbiausius 
sprendimus. Kadangi nė vieno šita naujiena ypatingai nesukrėtė, 
jaunesnieji Tirnai tik gūžtelėjo pečiais. Zinoma, ne pati maloniau- 
sia žinia, bet Gviną jie jau laikė šeimos nariu, o šeima turi laikytis 
išvien. Moteris susijaudino iki ašarų. 

Bulrionas juos įspėjo, jog vidurnaktį šaukiamas svarbus, pasi- 
tarimas, į kurį kviečiami ir sūnūs, ir anūkai. Sutemus, Džukionas 
surinko po medžiais sausas šakas ir buvusio baseino duobėje su- 
kūrė laužą. Nors naktis atrodė šilta, laužas suteikė jaukumo. Susė- 
dę aplink jį, Tirnai prisiminė kelionės nuotykius, spėliojo, kaip ten 
Slėnyje tvarkosi likusieji namiškiai. Laužo kibirkštys kilo aukštyn, 
maišėsi su žvaigždėmis. Apie laukiantį kelią į namus jie vengė kal- 
bėti. Niekas neužsiminė ir apie Polioną. 

Prie laužo priėjo vienas liokajus. Jis norėjo sužinoti, kodėl ger- 
biami svečiai nepanoro praleisti naktį jiems skirtuose apartamen- 
tuose. Bulrionas jo paklausė, ar jie visada savo svečius apgyven- 
dina Rytiniame sparne. Liokajus kažką sumurmėjo, vengdamas tie- 
saus atsakymo. “Laisvas! - pasakė jam Senis. Žinoma, liokajus 
čia niekuo dėtas. 

Susirietęs, iš brūzgyno išlindo Tibalas Frainitas. Jis atrodė pa- 
niuręs - nieko gero nesitikėk! Įsitaisė prie laužo ir visą laiką tylėjo. 
Gvinos paklaustas, kaip praėjo pokalbis su Labranca, jaunuolis pa- 
žvelgė į ją nesuprantančiu žvilgsniu. Praėjo jau keletas valandų, ir 
jis turbūt nieko nebeprisimena. Apie praeitį su juo kalbėti bepras- 
miška, o paklausti apie ateitį, moteris nedrįso. Todėl jis sėdėjo, ty- 
lėjo ir liūdnomis akimis žiūrėjo į Gviną. 

Bet po truputį Tibalas atsigavo, pralinksmėjo, atkreipė dėmesį 
į apžėlusį, panašų į tunelį sodo takelį. Po kelių akimirkų tenai pa- 
sirodė šviesi Orduro galva. Jis išsitiesė, apsižvalgė. 

- Tai jus šitaip svetingai sutiko, Bulrionai sadž? 

- Nieko nepadarysi. Patys atsisakėme pasiūlytų mums kamba- 
rių. 

Iš brūzgynų išlindo dar du žmonės. Orduras juos supažindino 
su Tirnais. 

Par A-Siura - miniatiūrinė, trapi žilaplaukė moteris. Bet atrodė 
tokia valdinga! Jos akys žvitrios, bendravimo manieros malonios, 
bet ryžtingos. Ji buvo Tarybos narė, atstovavo ivilgratus. Be to, 
vadovavo ligoninei. Moteris padėkojo Tirnams už tai, kad atvežė į 
Raragašą Niadą bei Mandasilą, ir patikino, jog jiedu greitai pripras 
prie naujos aplinkos. Gvinai ši moteris iškart patiko. 

Baslinas Dubličitas - tvirtas kresnas vyriškis, atrodė sudėtas iš 
akmens luitų. Jis atrodė net už Tirnus galingesnis. Judėjo lėtai, 
sunkiai, akyse kažkokia sustingusi viskam abejinga tuštuma. Tai 
buvo muolgratas. Iš pažiūros jam duotum maždaug keturiasdešimt 
penkerius metus, bet Gvina pamanė, kad tokių Žmonių amžius ne- 
nusakomas. Ir jo veidą, ir galvą dengė balti šeriai. Jis abejingai 
linktelėjo Tirnams, neparodydamas jokio susidomėjimo. Tačiau 
Gvina atkreipė jo dėmesį. 

Atsisėdęs ant buvusio baseino pertvaros, jis pasakė: 

- Šitas pasitarimas man nepriimtinas. Nežinau, ko jūs siekiate, 
bet aš čia dalyvauju prieš savo valią. 

- O aš priešingai, - pasakė Par A-Siura. Ji atsisėdo šalia Gvinos 
taip lengvai, gracingai, tarsi paukščiukas nutūptų ant šakos. - Pir- 
ma, mes privalome pareikalauti, kad mūsų svečius apgyvendintų 

tinkamose patalpose. Tai neįtikėtina - apgyvendinti juos name, ku- 
ris bet kurią akimirką gali sugriūti! Ar tu su tuo nesutinki, Basli- 
nai? 

- Sutinku, - nenoriai atsiliepė tas. 

- Iš rytų Kvolijos nuolat gaunami mūsų agentų pranešimai, ta- 
čiau Pirmininkė atsisako juos parodyti net Tarybos nariams. Tu 
pritari tokiems jos veiksmams? 

- Hm... Ne, tai neteisinga. 

- O pranašystės apie Atnaujintoją? Tu manai, jos nevertos dė- 
mesio? 

- Per pastarąjį šimtmetį apsireiškė nemažai apsišaukėlių Atnau- 
jintojų. Bet jie, geriausiu atveju, pasirodydavo esą karo vadai. 

- Bet, man regis, šulgratai nė vienam iš jų nieko panašaus ne- 
pranašavo. - Tarybos narė pažvelgė į Tibalą. - Patarėjau, ar ma- 
nai, jog tai reikšminga? 

Ji labai sėkmingai suformulavo klausimą. Tibalas kiek šyptelėjo 
ir tarė: 

- Reikšminga. 

Tirnai apstulbę susižvalgė. Iki tol niekas iš jų rimtai nežiūrėjo 
į tas kvailas pranašystes. Gvina net pati nepajuto, kai pradėjo į tai 
žiūrėti rimtai. Tik kada? 

- O jeigu taip, tai akivaizdu, jog būtina kuo greičiau sukviesti 
Tarybą. - Nesulaukusi atsakymo, moteris kreipėsi į Bulrioną: - At- 
leisk man, sadž, bet ar tau neatrodo, jog tu suvokei savo misiją, 
sulaukęs pakankamai garbingo amžiaus? 

- Nieko aš nesuvokiau! - suriaumojo Bulrionas. - Mano misija 
tik viena - rūpintis savo šeimos gerove. Manau, čia kažkokia klai- 
da. 

- Mūsų Pirmininkė turbūt šitaip nemano, antraip kam jai reikė- 
tų kėsintis į tavo gyvybę. 

- Na, šito jau perdaug! - sušuko Baslinas. - Iš kur ištraukei tą 
nesąmonę? 

- Turiu akis. Juk šitas pastatas bet kurią akimirką gali subyrė- 
ti. Ir nepamiršk apie karpanus. Mes seniai baiminamės, kad jie, 
kaip ir zardanai, patrauks į pietus. Tau toks sutapimas neatrodo 
įtartinas? 

- Ar mažai būna sutapimų, - pasakė Baslinas. 

- Idiotas! - neišvėrė moteris. 

Čia įsiterpė Orduras, iki tol tik stebėjęs šitą apsižodžiavimą: 

- Karpanai tikrai verti dėmesio. Reikia įtikinti Kvolijos karalius 
susivienyti prieš juos. 

- Paprasčiau būtų suvienyti būrį krokodilų ir pasiųsti juos į 
mišką žemuogiauti, - paniekinamai sviedė Baslinas. 

- Vis tiek verta pabandyti, - griežtai pasakė Par A-Siura. - 
Akademija įtakinga. Bent jau rytų Kvolijos karalių nuomonę ji tikrai 
gali paveikti. Taip pat ir vakarinės dalies. Nors, vargu, ar jie spėtų 
atsiųsti mums pagalbą. Ir mes, kaip Akademijos Taryba, turime 
pasinaudoti savo įtaka. Kol dar nevėlu, reikia įtikinti juos susivie- 
nyti. 

- Ir patikėti šitam valstiečiui vadovauti naujai susikūrusiai ka- 
riuomenei? 

Bulrionas piktai pažvelgė į Basliną. Nelogiška! Juk ką tik jis 
pats apie tą pranašystę kalbėjo nepalankiai... Bet jį įžeidė panieki- 
nami muolgrato žodžiai. Gvina paėmė vyrą už rankos, kiti Tirnai 
pradėjo keistai šypsotis, matyt, galvodami, jog Baslinas pajuoka- 
vo. Orduras mįslingai pažvelgė į Tibalą, kurio veidas buvo akme- 
ninis. 

- Nemėginu pranašauti. Bet manau, karaliai bet kam patikės 
vadovauti savo kariuomenei, - pasakė Tibalas. - Ir valstiečiui taip 
pat. 

Stojo tyla. Visi mėgino suprasti, ką reiškia jo žodžiai. 

Gvina pasilenkė prie vyro: 

- Tegul ta kariuomenė mus palydi iki Slėnio. O ten surengsi 
apžiūrą ir paleisi juos į namus. 

- Š-š-š... - sumurmėjo Bulrionas, slapčia šypsodamasis. 

Pagyvenusi trapi moteriškė pakėlė ranką: 

- Prisiminkime, ko mes čia susirinkome. Juk nemėginame 
įveikti visų sunkumų, norime tik juos aptarti. Turime pasiekti, kad 
tie klausimai būtų svarstomi Tarybos posėdyje, kurį Labranca vis 
atidėlioja. Pagal įstatus ne tik Pirmininkas gali sukviesti posėdį. 
Narių daugumos nuomonė taip pat reikšminga. O mūsų čia ket- 
vertas. Jei nuspręsime, kad pasitarimas turi įvykti, Labranca ne- 
galės tam pasipriešinti. 

- Aš nesu įsitikinęs, jog mūsų ketvertas, - pasakė Baslinas. - 
Availgratai kiekvienam susirinkimui renka naują narį. Ordurui dar 
reikia sužinoti, ar jis patvirtintas Tarybos nariu kitam posėdžiui. 

Par A-Siura nusišypsojo. Jos burna buvo pilna lygių baltų dan- 
tų. 

- Bet jeigu dabar yra tik penki patarėjai, tai trys - jau daugu- 
ma. 

Baslinas buvo priverstas sutikti. 

- Teisybė, - pasakė jis. 

Gvina jau žinojo: niekada nesiginčyk su muolgratu. Jų toks 
kietas loginis mąstymas, kad net neįdomu juos nuginčyti. 

Bet šios moteriškės Baslino logika, regis, neslėgė. 

- Įspėju, jog šitame pasitarime aš pasiūlysiu išrinkti naują Pir- 
mininką. Aš nebepasitikiu Labranca. Metas jai atsisveikinti su Pir- 
mininko krėslu. 

Orduras švilptelėjo: 

- Ir ką gi mes išrinksime vietoje jos? Žinoma, ne mane. Tai gal 
tave? Paprastai Pirmininku renkamas džolgratas, tačiau Ziberora 
niekada nesutiks stoti skersai kelio Labrancai, ji atsisakys būti iš- 
rinka. Tai gal tave, Baslinai? 

- Nė už ką! Esu įsitikinęs, kad mums niekada nepavyks suvie- 
nyti karalių. Be to, niekas už mane nebalsuos... Net pat nebalsuo- 
siu už save. 

- Tibalas? 

Tas papurtė galvą: 

- Aš niekada netapsiu Pirmininku. 

- Par A-Siura? 

Senutė atsiduso. 

- Aš nenoriu būti Pirmininke, nors esu įsitikinusi, kad tvarky- 
čiau reikalus ne prasčiau už Labrancą. 

Iš krūmų pasigirdo kažkas panašaus į liūto riaumojimą. Visi 
pašoko ant kojų. 

- Taip? Tu taip manai? - išrėkė griausmingas balsas. Sutraškė- 
j0 šakos ir iš krūmų išlėkė ne kas kitas, o pati Labranca. Gvina jau 
buvo spėjusi pamiršti, kokia milžiniška ta moteris. Aukštesnė už 
patį aukščiausią Tirnų vyrą! Galbūt taip atrodė dėl to, ji stovėjo ant 
fontano krašto, o visi kiti sėdėjo jo dugne. Laužo šviesoje ji atro- 
dė kaip tikras gremėzdas. Veidas apdraskytas, plaukuose įsivėlu- 
sios šakos. Netgi Tirnai apstulbo nuo tokio reginio. Labranca tie- 
siu taikymu puolė atakuoti pačią silpniausią opozicijos grandį. 

- Baslinai, tu manai, jog Tarybos nariui dera naktį pasislėpus 
krūmuose rengti sąmokslą prieš teisėtą valdžią? 

- Ne, - atsiliepė tas. 

O argi Pirmininkui dera slapstytis krūmuose ir šnipinėti kitus? 

- O tu nemanai, jog sušaukti pasitarimą privalo žmogus, kuris 
už tai atsakingas ir turi visą reikiamą informaciją? 

- Negaliu dėl to ginčytis. 

- Tai ką, tu atsisakai dalyvauti šitoje purvinoje intrigoje? 

- Atsisakau, Labranca sadž. 

Labrancos akys triumfavo. 

- Tada eime iš čia. Surasiu tau tinkamą vietą nakvynei. 

Tas paklusniai atsistojo ir išsiropštė iš duobės. Nekvaila! - pa- 
galvojo Gvina. Štai tau ir dauguma. Numalšino maištą vienu taikliu 
smūgiu. Tibalas sėdėjo, sukandęs dantis, o Orduro žandikaulis at- 
vipo iš nuostabos. 

“Veik!'"' - pasigirdo Balsas Gvinos galvoje. 

Ji krūptelėjo, Regis, daugiau niekas negirdėjo Balso. 

“Ką daryti?" 

“Tau metas įteisinti savo valdžią". 

“Kokią valdžią?" 

Gvina pašoko. 

- Labranca sadž! 

Ji pasikliovė Balsu, bet pati neturėjo supratimo, ką dabar pasa- 
kys. 

Labranca jau buvo benueinanti paskui Basliną, bet sustojo ir 
metė į moterį grėsmingą žvilgsnį. 

- A, jei neklystu, Gvina Solit? 

- Dabar jau Gvina Tirn. 

- Šit kaip. Ir kuris gi iš šitų šaunuolių tavo išrinktasis? 

Įkliuvai! Čia tai sėkmė! 

- Jei tu nežinai, kas mano vyras, Labranca Lamit, kaip gali 
būti Pirmininkė. Tu nesi tinkama toms pareigoms. Jis nori kreiptis 
Iazs 

- Jo norai niekam neįdomūs. 

Ji vėl nusisuko ir nuėjo. 

“Ne jo valdžią, kvaile tu! Savo!" 

- Sustok! Sugrįžk atgal, Labranca Lamit! Aš įsakau tau arti- 
miausiu metu sukviesti Tarybos posėdį. Ordurai, kada tinkamiau- 
sias laikas? 

- Per saulėlydį, - atsiliepė tas prislopintu balsu, tarsi jį kažkas 
laikytų už gerklės. 

- Reikalauju, kad paskirtum Tarybos posėdį rytoj, leidžiantis 
saulei. 

Mandasilą ji sugebėjo įveikti, bet ar įveiks galingąją Labrancą? 

Ta susverdėjo, regis, neteko žado. Ir pradėjo kaip rupūžė pūs- 
tis. Išsprogo akys, persikreipė burna, bet ji vis dar neišspaudė iš 
savęs nė vieno garso. Gvina jautė, kaip kovoja Pirmininkė. Bet tai 
nebuvo tik judviejų kova. Labranca mėgino įveikti kažką, kas buvo 
stipresnis už jas abi. 

- Atsakyk! 

- Gerai, - sukriokė ji. - Sutinku. 

Ji dar kažką pasakė, bet jos žodžius nustelbė griūvančių sienų 
dundėjimas. Rytinis sparnas jų akyse sugriuvo. 

ŠEŠTA KNYGA 
DŽOLĖ 


O) ji - tai Mintis, 
Ji - tai Protas, 
Spindinti, 
Tiesos bei melo nešėja, 
įstabymių bei teisingumo kūrėja Ir laužytoja. 

Bulrionas Tirnas melžė karves. Tvartas ilgas, karvės nenusto- 
damos mūkia. Iš kibiro ant jo batų čiurkšlėmis bėga pienas - kaž- 
kodėl ne baltas, o raudonas kaip kraujas. Jis iki kelių stovi kraujo 
klane, o iš karvės tešmens taip pat teka kraujas. Ir visur kraujas... 
Po visą tvartą liejasi, visą karvių buveinę užpylė. Ne, juk šitaip ne- 
būna. Turbūt tai sapnas. 

Senis atsimerkė ir lengviau atsiduso. Virš galvos buvo tvirtas 
stogas, medinės sijos... Bet stogas ne apvalus, o kvadratinis, ir 
šviesa liejasi pro langus. Jam buvo nepakenčiamai karšta, visas su- 
prakaitavo pūkiniuose pataluose. Ir čia pat prisiminė. Jis svečių 
kambaryje, kurį vakar matė tiktai lempos šviesoje. Sprendžiant pa- 
gal saulę, jau beveik vidurdienis. Dar taip nebuvo, kad jis šitaip vė- 
lai atsikeltų. Matyt, todėl ir prisisapnavo, kad melžia karves. Jis iš- 
tiesė ranką - ar Gvina šalia? Ne, jos čia nėra. Jis vienas. 

Senis greitai atsisėdo. Nusimetė antklodę ir iššoko iš lovos. 


Bulrionas Tirnas išėjo į valgomąjį - 11gą kambarį su akmeninė- 
mis grindimis, kur stovėjo mediniai stalai bei suolai. Kregždutės 
įsitaisę ant gegnių, laisvai įskrenda ir išskrenda atgal pro neįstiklin- 
tus langus. Iš vienos pusės langai atsivėrė į svečių namus, iš kitos 
matėsi galinė Rūmų siena. Krūvos nuolaužų, kuri liko iš Rytinio 
sparno, iš čia nesimatė. Tolimesniame valgomojo kampe sėdėjo 
Vozionas ir Tibalas. Vozionas susimąstęs, tylus. O Tibalas sėdi ir 
skaito savo dienoraštį. Senis neskubėdamas pasuko link jų. 

Vozionas nusišypsojo. 

- Laba diena, tėve. Ar jau išsimiegojai? 

- Kur mano žmona? 

- Išėjo pasivaikščioti. Sakė turinti apie kažką pamąstyti. 

- Ji ilgai kalbėjosi su Par A-Siura, - linksmai pasakė Tibalas. 

- Ir jūs ją išleidote? - suriaumojo Senis. - Vieną? 

Ganytojas gūžtelėjo pečiais: 

- Ji sakėsi norinti pabūti viena. 

- Pusgalviai! Kas, jeigu Labranca pasiųs žudiką? 

- Tisvionas ją stebi, - nekaltai pasakė Vozionas. 

Tai jau geriau. Bulrionas atsisėdo ant suolo šalia sūnaus. 

- Tikiuosi, jis pasiėmė kardą ar lanką? 

- Jis pasiėmė Džukioną. O Ulpionas eina priekyje, žvalgyda- 

mas kelią. Juk Žinai koks jis! Sugebėtų prie kiškio prisėlinti ir pa- 
kasyti jam ausį. Gali ramiai sėdėti. Ir kvėpuok giliai. Beje, kol kas 
tu daugiau nieko ir nedarei. Mes tau palikome pusryčius, o Zanio- 
nas nuėjo pažiūrėti, kaip ten arkliai. 

Bulrionas jautėsi kaip niekad prastai - senas, niekam nereika- 
lingas. Jis pasišlykštėjęs pažvelgė į maistą: vaisiai, duona, kumpis, 
sūris - taip pat viskas pasenę ir jokios iš jų naudos. Po lėkštę ro- 
pinėjo musės. Pasisotinusios, jos tuojau pat kildavo ir čia pat pa- 
tekdavo į kregždučių nagus. Vozionas paėmė ąsotį ir įpylė į puo- 
delį putojančio skysčio. Jis kvepėjo mielėmis bei apyniais. Gany- 
tojas pirštais išmetė iš puodelio porą musių ir padavė indą tėvui. 

Bulrionas gurkštelėjo. Gėrimas šiltas, bet skanus. 

- Ką Gvina sužinojo iš tos senės? 

Tibalas su Vozionu nusuko akis į šalį. Hm, turbūt prasti reika- 
lai... 

- Tavo Žmona netrukus grįš ir pati viską pasakys, - tyliai pa- 
sakė Tibalas. - Par A-Siura - puiki moteris. Ji labai daug žino. Ti- 
kiuosi, jog Gvina pasistengė švelniau jai pranešti paskutinę naujie- 
ną. 

- O jūs, stuobriai, negalite net užsiminti, kokia ta naujiena? 

Vozionas atsiduso: 

- Ji patvirtina tai, ką aš tarsi pro rūką prisimenu. Yra tokia le- 
genda... Tiksliau, teorija... 

- Blogiausia, - įsiterpė Tibalas, - kad mes beveik nieko nežino- 
me apie poulgratus. Jie pasirodydavo retai ir nelabai leidosi ištiria- 
mi. Gvina - pirmas atvejis, kai atsirado tokia galimybė... Beje, tai 
nesvarbu. 

- Aš netrukus pradėsiu daužyti viską, kas paklius po ranka, - 
grėsmingai suriaumojo Bulrionas. - Noriu jus įspėti... 

Vozionas patrynė nosį. 

- Pantolionas. Dar jam gyvam esant sklandė gandai, kad jis 
poulgratas. 

Tuščias puodelis iškrito Bulrionui iš rankų. Jam pasirodė, tarsi 
jo širdis būtų nukritusi ant grindų. 

- Loso Lomitas taip pat buvo poulgratas, - pridūrė Tibalas. - 
Bent jau apie tai paminėta kronikose. Iki tol, kol jis įkūrė Akademi- 
ją, niekas nežinojo apie fatališkas paženklintųjų galimybes. O tapęs 
imperatoriumi, jis neleido Akademijai stebėti ir tirti savo paties ga- 
limybių. 

- Septyni Prakeiksmai! - sušnabždėjo Bulrionas. 

- Teisingai, tėve, - nusijuokė ganytojas. - Ar gal tave reikia 

vadinti “valdove"? - Jis klausiamai pažvelgė į Tibalą. - Regis, im- 
peratorės mes dar neturėjome? 

- Imperatorės, kuri valdytų pati? Ne. Nors buvo pora valdo- 
vų, už kuriuos valdė jų žmonos. Be to, zardanai nė už ką nesutiks 
savo valdove pripažinti moterį. Juk taip? 

Bulrionas trenkė kumščiu į stalą. Skambtelėjo indai. Jo pašne- 
kovai net pašoko. Pasilenkęs per stalą, Senis suriaumojo: 

- Tu pranašauji, jog mano žmona ketina iš manęs padaryti 1m- 
peratorių marionetę. Ar taip, Tibalai? 

“Niekada gyvenime!" 

Tibalas atšlijo. 

- Ne, sadž! Nieko panašaus nepranašauju. Aš apskritai niekada 
nepranašauju ateities. 

Liesas jaunuolio veidas išblyško. Kas jį galėjo šitaip išgąsdinti? 

- Meluoji, sušiktas pranašautojau! 

- Ne, nemeluoju, sadž! O štai ir Gvina. 

Bulrionas pašoko, atsisuko į žmoną ir vos neprarado pusiau- 
svyros. Ji apkabino vyrą, pabučiavo, įdėmiai pažvelgė jam į veidą. 
- Matau, tau jau pasakė. Nelabai linksma naujiena, tiesa? 

Ji peržengė per suolą ir atsisėdo šalia Bulriono. 

- Gal mums išeiti? - paklausė Vozionas, kildamas nuo stalo. 
Tibalas nejudėjo iš vietos. 

- Ne, pasilikite, - pasakė Gvina. - Sėskis, mielasis. 

Senis pakluso. 

- Pantolionas, - sudejavo jis. - Loso Lomitas... 

Moteris linktelėjo. Ji atrodė išblyškusi, tačiau puikiai tvardėsi. 

- Matai, patekau į išrinktųjų tarpą. Tiesa, yra dar kai kas... - Ji 
prikando lūpą ir nutilo. - Tibalai, kas tau? 

- Daugiau nieko nepasakysi? - piktai paklausė Bulrionas. 

Gvina paėmė vynuogę ir pradėjo ją sukioti pirštais tarsi mažą 
ratuką. 

- Poulė valdo Lemtį. Par A-Siura sako, jog poulgratas - tai tar- 
si uola istorijos sraute. Šitas srautas visus kitus tempia paskui sa- 
ve, kaip nukritusius lapus. O poulgratas atsistoja skersai srauto 
kelio ir nukreipia jį kita linkme. 

Kaip jis anksčiau to nesuprato? Kvailos pranašystės apie tai, 
kad jis Atnaujintojas, užuominos, kad jo žmona paženklintoji; vie- 
nas su kitu šitie dalykai tikriausiai susieti...Vienas išplaukia iš kito. 

- Pantolionas štai ką pasakė, - įsiterpė Vozionas, - “Aš kamie- 
nas, o mano tauta - lapai. Žmonės -lietaus lašai, o aš - vėjas. Jie..." 

Jis nervingai nusijuokė ir nutilo... 

- O tavo nuomonės kas noras klausia, Gvina, - prabilo Bulrio- 
nas, pats neatpažindamas savo balso. - Tu gali atsisakyti tokios 
garbės? Ar turi priimti Lemties iššūkį? Ką ketini daryti - kariauti su 
karpanais, pavergti visą šitą šlykštų kontinentą, o po to pasodinti 
mane į sostą? 

Gvina pradėjo sukti vynuogę į kitą pusę. 

Vozionas su Tibalu įdėmiai ją stebėjo. Sielų ganytojas neslėpė 
nerimo, nors paprastai stengdavosi neparodyti savo jausmų. Tiba- 
las jau įveikė baimės priepuolį ir su meile žvelgė į Gviną, tuo neap- 
sakomai siutindamas Bulrioną. Seniui taip norėjosi kumščiu nuva- 
lyti nuo jo veido tą kvailą išraišką. Įprato visur sekioti paskui jo 
žmoną ir dar spoksoti į ją! Atsibodo! 

- Tikriausiai galėčiau atsisakyti, - pasakė Gvina, žiūrėdama į 
vynuogę, - bet tada mus užpultų karpanai. Vargu, ar mums pavyks 
taip greitai išvažiuoti iš Čia ir saugiai sugrįžti į namus. 

Kurį laiką buvo tylu, girdėjosi tik musių zvimbimas. Netgi 
kregždutės nustojo švilpavusios. Atrodė, jos klausosi pokalbio. Pa- 
galiau Bulrionas susitvardė ir apkabino žmoną. 

- Vadinasi, būtent čia šuo pakastas? 

Gvina prigludo prie jo, vis dar nepalikdama ramybėje tos vy- 
nuogės. 

- Galbūt. Niekas iki galo nieko nežino. Par A-Siura mano, jog 
porą kartų buvo pasirodę poulgratais laikomi paženklintieji, kurie 
atsisakė vykdyti savo misiją. Moteris apie juos pasakė: “Jie nepa- 
noro pakilti iki didybės" 

- Ir kas jiems nutiko? 

- Jie mirė. - Gvina suvirpėjo. - Nelabai maloniu būdu. Taip, 
čia ir yra šuo pakastas. Kartą žengęs šituo keliu, jau negali pasukti 
atgal. 

- Tada neženk juo. 

Gvina vis sukiojo vynuogę. 

- Ji jau žengė, tėve, - pasakė Vozionas. - Kai išvažiavo iš Da- 
lingo. Pameni, kaip prie jos subėgo visi paženklintieji? 

Gvina pažvelgė į vyrą ir nusisuko. 

- O gal žengiau tada, kai paprašiau Niados, kad tave išgydytų? 
Ar dar prieš tai - kai pasirodė viešbutyje Tibalas? Jis buvo pirma- 
sis. Ir būtent tą dieną aš išgirdau Balsą. 

- O jis kuo čia dėtas? - Bulrionas piktai dėbtelėjo į šulgratą. 
Dar šito išsigimėlio trūko iki pilnos laimės! 

- Patikėk, Bulrionai sadž, - tyliai ištarė jaunuolis, - jei tik galė- 
čiau, aš mielai viską paaiškinčiau. Suprantama, aš žinau apie jūsų 

laukiančias bėdas, bet, jei pamėginčiau užkirsti joms kelią, užtrauk- 
čiau nelaimę pačiam... 

- Girdėjau aš visus tuos tauškalus! 

- „pačiam sau. Be to, atimčiau iš Gvinos galimybę pasiekti 
šlovės. 

Šlovės? Koks jis savimyla! Senas kvailys. Jis rūpinasi savo 
patogumu, kai tuo tarpu Gvinos laukia šlovė. 

- Šlovės? - Jis tvirtai apkabino žmoną. - Tu šito nori? Nori 
šlovės? 

Moteris tylėjo. Niekada Bulrionas nematė jos tokios prislėgtos. 
Pro langą įskrido kelios kregždutės, ir maži paukščiukai lizde su- 
kėlė triukšmą. 

- Veriove mane mokė, - pasakė Vozionas, - kad pagrindinė 
sielų ganytojo pareiga - padėti savo parapijiečiams susitaikyti su 
Lemčių siunčiamais išbandymais. Bet man dar niekada nebuvo taip 
sunku duoti jiems patarimą - susitaikyti, - ir niekada jis man neat- 
rodė toks beprasmiškas. 

Gvina tarsi negirdėjo jo žodžių. 

- Ne, - ištarė moteris, - aš nenoriu šlovės, mielasis. Noriu to 
paties, ko ir tu - sugrįžti į Slėnį ir ramiai gyventi. Bet tai jau nepri- 
klauso nuo mūsų. Arba privalau tęsti kovą su Labranca ir priversti 
ją man paklusti, arba mums teks atsiduoti jos malonei. Spręsk, 
Bulrionai, ką mes darysime. 

Bulrionas nežinojo, ką jai atsakyti. Tam, kas atsiduos Labran- 
cos malonei, nieko gero neverta tikėtis. 

- Jau verčiau užsidirbsiu pragyvenimui dirbdamas barzdasku- 
Čiu, negu susidėsiu su šita boba! Turbūt tau teks tęsti pradėtą dar- 
bą, vaikuti. 

Gvina pašnairavo į jį: 

- Bet tu supranti, kas iš to išeis? Vienas sprendimas, po to - 
kitas, trečias... Aš įsivelsiu į tuos reikalus vis giliau. Atsisėdusi rai- 
ta ant tigro nugaros, nuo jo niekada nenušoksi. 

Įėjo Zanionas, bet niekas į jį nekreipė dėmesio. 

- Tai tiesa, - pasakė Vozionas. - Pantolionas norėjo išgelbėti 
savo tautą nuo karpanų. Jis nuvedė žmones į kitą Nildos krantą ir 
kreipėsi į imperatorių, prašydamas skirti vietą, kur jie galėtų ramiai 
gyventi. Mainais jis pažadėjo ištikimybę imperatoriui. Bet imperi- 
ja jo bijojo, atsisakė vykdyti jo prašymą ir pamėgino vėl išstumti 
zardanus į kitą upės pusę. Tada Pantolionas pasipriešino. Jis su- 
triuškino imperiją ir ją sunaikino - iš imperijos nebeliko nieko. 

- O Loso pasielgė priešingai? - pasidomėjo Bulrionas. 

- Loso irgi panašiai pasielgė, - pasakė Gvina. - Raragašas su- 
laukėjo. Loso Lomitas pamanė galįs tapti šių laukinių valdovu. Iš 
pradžių jis tenorėjo sugrąžinti juos į civilizaciją. Imperija jį laikė 
pabėgusiu paženklintuoju ir surengė jo gaudynes. Jam teko gintis. 
Galiausiai jis užėmė sostą, ir jo palikuonys iškėlė imperiją į negir- 
dėtas aukštumas. 

- Šie du žmonės pasiekė savo, vaikeli. Papasakok apie tuos, 
kurie pralaimėjo. Kažkodėl man atrodo, jog poulgratai atpažįstami 
tik po mirties. 

- Tą patį sako ir Labranca, - linksmai pritarė Tibalas. - Šįva- 
kar ji kviečia Tarybos posėdį, bet tau, Gvina, neleis jame dalyvauti. 
Tu iš pradžių turi įrodyti, jog tikrai esi poulgratė, o to padaryti ne- 
įmanoma. Bent jau ji tuo įsitikinusi. Jei tu neįrodysi, Baslinas tavęs 
nepalaikys, ir tada bus priimtas Labrancai palankus sprendimas. 

Gvina vėl paėmė vynuogę ir atsikando. 

- Tikriausiai Pantolionas ir Loso nugalėjo todėl, kad šalis buvo 
pribrendusi permainoms. O dabar, argi ji nepribrendusi? Dar ir 
kaip! Bet kas blogiau: pamėginti surinkti kariuomenę, galinčią pa- 
sipriešinti karpanams, ar pasislėpti kalnuose ir leisti jiems naikin- 
ti karalystes vieną po kitos? Bet kuriuo atveju Kvolija bus užlieta 
krauju. Kuris kelias pareikalaus mažiau aukų? 

Bulrionas prisiminė savo sapną apie karves. 

- Net šulgratai nežino atsakymo į šitą klausimą, - atsakė Tiba- 
las. 

- Ar Taryba renkasi leidžiantis saulei? - paklausė Gvina. 

Tibalas nervingai nurijo seiles. 

- Nepamiršk, kad aš, kaip ir kiti paženklintieji, negaliu atsisa- 
kyti atsakinėti į tavo klausimus. Šitas klausimas man nepavojingas, 
bet pasistenk mažiau manęs klausinėti. 

- Atleisk. 

- Taip, leidžiantis saulei. Orduras išvyko į availgratų kaimą, 
kad jį patvirtintų Tarybos nariu. Jie tai padarys - su jais jau padir- 
bėta. O Ziberorai reikia iš toli atvažiuoti. 

Bet ką gali nuspręsti Tarybos posėdis? Labrancai reikalingi tik- 
tai du sąjungininkai. Du ji jau turi. Susidūrę su nežinomu pavoju- 
mi, už ją gali balsuoti ir kiti. Staiga Senis pastebėjo, jog Gvina 
keistai žiūri į jį. Klausiamai? Įžūliai? 

Kodėl tau nenusitempus žmonos į lovą ir neišmušus jai iš gal- 
vos šitų kvailysčių? Dabar? Vidury dienos? 

Ji nuėmė jo ranką nuo savo peties ir pakilo. 

- Einu į lovą. Naktį beveik nemiegojau. 

Ir nuėjo, aukštai iškėlusi galvą. 

Bulrionas nuskubėjo jai iš paskos. Jau prie durų, jis atsisuko. 
Vozionas atrodė akivaizdžiai šokiruotas, Zanionas pritariamai šyp- 
sojosi, Tibalas užsidengė veidą rankomis. | 

Jei tokiu būdu iš Gvinos galvos būtų galima išmušti kvailystes, 
Bulrionas, žinoma, taip ir būtų padaręs. Jis nustebino net pats save. 
Gvina patyrė neapsakomą malonumą, bet nuo Lemčių ilgam nepa- 
sislėpsi. Ji negalėjo užmigti. Kai jos mylimasis kiek atsigavo, mo- 
teris jam pasiūlė aplankyti Niadą. “Iki ligoninės visai netoli, aš Ži- 
nau takelį", - pasakė ji. 

- Na ką gi, eime, - sutiko Senis. 

Kokios neteisingos, kokios žiaurios jiems Lemtys! Bulrionas 
šito nenusipelnė. Sunku būtų surasti žmogų, kuris taip nenorėtų 
tapti imperatoriumi. O perspektyva tapti savo žmonos marionete 
dar mažiau jį viliojo. Paklusdama savo likimui, Gvina pražudys vy- 
rą. O jei ji atsisakys, tada tikriausiai abu žus. Juk tikrai, pajodinėjus 
ant tigro, negalima ramiai nuo jo nulipti ir keliauti namo. 

Moteriai beliko tik pasikliauti Balsu. 

“Aš nieko nežinau apie poulgratus, mieloji, - pasakė jai Par A- 
Siura. - Teko truputį apie juos skaityti, ir tai viskas. Ir niekas ne- 
žino. Bet, manau, jog Balsas, kurį tu girdi - tai tavo tikrasis "aš", 
tavo esmė, tavo likimas, kuris stengiasi prasiskinti sau kelią. Jei 
mes galėtume tave apmokyti, kaip kad mokome kitus, tai pirmiau- 
sia turbūt išmokytume iškviesti Balsą". 

Bet kai Gvina su vyru gulėjo lovoje, Balsas neatsiliepė į jos 
šauksmą. Užtat jis prabilo, jiems beeinant takeliu pas Niadą. Mo- 
teris išgirdo krūmuose šnaresį: 

“Tai Tirnai. Apsimesk, kad nepastebi jų". 

- Kam tu šypsaisi? - paklausė Bulrionas. 

- Šiaip... žmonėms. 

Geri, padorūs žmonės. Negalima tyčiotis iš jų. Dabar ji tapo 
svarbi figūra, istorijos kūrėja, jai teks žengti per kraujo upes. Ne- 
rimta tyčiotis iš jų. Tai būtų įžeidimas tų Žmonių, kuriuos ji pa- 
smerks mirčiai ir tų karių, kuriuos ketina sunaikinti... 

Kažkokia beprotystė! 


Niada juos pamačiusi labai apsidžiaugė. Ji atrodė sveika, 
linksma. Jai labai tiko suknelė, deranti prie žavių mėlynų akių. Mer- 

gaitė nusivedė svečius į sodą, pavaišino persikais, kurie labai pa- 
tiko Bulrionui, ir jis suvalgė kiek daugiau nei derėtų. Niada papa- 
sakojo, ko čia išmokusi. Viskas labai paprasta. Džolgratas per- 
duoda jai tiesiai į smegenis kito ivilgrato nurodymus. Jai jau leido 
išgydyti sumuštą ligonio kelį. Visai nesunku. Tik reikia nusiteikti, 
norėti padėti žmogui. 

Na, žinoma. Svarbiausia - motyvacija... 

- Gvina sadž! 

Moteris sukluso. Pasirodo, buvo paskendusi savo mintyse. 

- Kaip manai, mielasis, ar mums pavyks prisivilioti ką nors iš 
Labrancos padėjėjų? Pavyzdžiui Čingą Čilitą? 

- Tibalas apie jį prastos nuomonės. 

- Tai tiesa. Bet tas žmogus tikriausiai žino visas čionykštes 
paslaptis. Jis buvo atėjęs ryte, kai tu... kai dar miegojai. Norėjo 
įsitikinti, ar mums čia patogu. Bent jau taip sakė. O iš tiesų, manau, 
šnipinėjo. 

Bulrionas kažką sumurmėjo panosėje. 

- Jo veidas susiraukęs, kaip džiovinta slyva. Ir šlubavo dar la- 
biau. 

- Vakar pamaniau, kad jam išvarža. 

- Ar kas nors dar blogiau. 

Mėlynos Niados akys išsiplėtė. 

- Tu nori, kad aš pagydyčiau išvaržą? 

- Ne, ne tu. Galbūt Mandasilas. Ir nemanau, jog tai išvarža. 

- Bet jis taip pat turi nedaug patirties, Gvina sadž. Dar mažiau 
už mane. Čia yra puikiai gydančių žmonių, - pridūrė mergaitė. 

“Gal ir yra, bet jie netinka". 

- O apskritai Mandasilui neprastai sekasi, - pasakė Niada. - Jis 
išgydė senį, atvykusį iš Čan Sano. Buvo beveik apakęs. Instrukto- 
rius išgydė vieną jo akį, o Mandasilas - antrą. 

- Pakviesk jį, - pasakė moteris. 


Palikusi Bulrioną už durų, kad saugotų ją nuo įvairiausių lanky- 
tojų įsiveržimo, Gvina su Mandasilu nužingsniavo tiesiai į prabangų 
Čingo Čilito kabinetą. Erdviame kambaryje nebuvo net kur apsisuk- 
ti: stovėjo griozdiški stalai, statulos, spintos stiklinėmis durimis, pri- 
krautos visokių niekučių, dekoratyvinės širmos, prabangios vazos 
bei imperijos laikų sofos. Ant sienų brangūs apmušalai, ant grindų 
patiesti kilimai. Susidaro įspūdis, jog šitas vaikėzas ką tik nugriebęs 
tempia į savo kabinetą. Tik vargu ar galima patikėti, kad jis - Lab- 
rancos meilužis. Jau greičiau jos sūnus... nepripažintas. 

Vienintelėje laisvoje kabineto vietoje stovėjo didžiulis rašoma- 
sis stalas. Čia sėdėjo Čingas, piktai žaibuodamas akimis. Jis primi- 
nė voverę, netikėtai kažkieno užkluptą jos drevėje... Jaunuolio dra- 
bužiai mainėsi visomis vaivorykštės spalvomis 

- Kaip tai suprasti? - piktai paklausė jis Gvinos, bet jo pasipik- 
tinimas atrodė nerimtas, apsimestinis. Matyt, jis jau žinojo, kad 
šioje istorijoje pagrindinis asmuo yra Gvina, o tik po to - Atnaujin- 
tojas. Suprantama, moteris to niekada garsiai nepripažins, ypač sa- 
vo vyro akivaizdoje. 

- Ką tai reiškia? - vėl paklausė Čingas. 

- Šitas žmogus tave išgydys. Jis ivilgratas. 

Jaunuolio skruostai nusidažė raudoniu. 

- Man nereikia gydymo. 

Gvina prisėdo ant stalo krašto. 

- Gali manyti, jog noriu tau padaryti paslaugą. Girdėjau, ką 
vakar sakė Tibalas Frainitas. Nežinau, kas ir kodėl šitaip su tavimi 
pasielgė. Mūsų tai neliečia, tiesa, Mandasilai? 

- Niekas nieko su manim... - prasižiojo Čingas 

- Tibalas pasakė, kad visi tavęs taip nekenčia, jog tu nedrįsti 
kreiptis į gydytojus. O šitas jaunuolis ką tik čia atvyko. Jis vos 
prieš pusvalandį pirmą kartą išgirdo tavo vardą, kai pasakiau jam 
apie tave. Jam tavo reputacija nerūpi. Tiesa, Mandasilai? 

- Tu ką, mėgini mane papirkti? - paklausė Čingas. 

- Jau sakiau, kad norime tau padaryti paslaugą. 

Čingo veidas pažaliavo. 

- Neapmokytas ivilgratas? 

- Tu turbūt girdėjai, kad aš esu poulgratė. Nejaugi apie tai dar 
nepasklido gandai? Visi paženklintieji man privalo paklusti. Tai ar 
leisiesi mano bičiulio apžiūrimas? Aš nusisuksiu... Antraip jėga ta- 
ve apžiūrėsime. 

Mandasilas buvo nedidelio ūgio, bet raumeningas. Jis įtempė 
plačius mūrininko pečius. Jo veidas nedvelkė išmintimi, bet jame 
atsispindėjo pasirengimas atlikti bet ką, ką tik įsakys Gvina Tirn. 

Čingas pasidavė. 

- Nusigręžk, - pasakė jis. 

Gvina nukreipė dėmesį į sienų apmušalus. 

Mandasilas et sušvilpė. 

- Net žiūrėti baisu. Ar arklys tave šitaip? Pradėsiu nuo šitos 
mėlynės ant blauzdos... 

Praėjo minutė. 

- Na, štai! Dabar jau normalaus dydžio... 

Galiausiai Mandasilas nusijuokė: 

- Išbandyk jį šiąnakt. Įsitikinsi, ar pajėgus. Viskas, Gvina 
sadž. 

Mandasilas vaikiškai šypsodamasis priėjo prie jos. Moteris net 
neatsisukusi nuėjo durų link. Šitas jaunuolis visai pasikeitė. To 
įniršio, pykčio, kuris tik ir liejosi iš jo prieš tris savaites, visai ne- 
beliko. Turbūt todėl, kad jis surado gyvenimo tikslą - gydyti žmo- 
nes. 

Tuo tarpu Gvina mielai būtų sutikusi, kad jos gyvenimo tiks- 
las būtų kiek žemiškesnis, ne toks grandiozinis. Neapmokytas po- 
ulgratas dar pavojingesnis už ivilgratą. Jis gali pražudyti ne vieną 
žmogų, 0 visą tautą. 

O Čingas Čilitas tylėjo. Gal neteko sąmonės? Ar sutriko? O gal 
išsigando? Arba supyko? Moteris išėjo iš kabineto. Jaunuolis užda- 
rė duris ir išėjo paskui ją. Čingas taip ir neatgavo žado. Net nepa- 
dėkojo. 

Prieš pat saulėlydį Tirnai susirinko valgomajame. Jie laukė sa- 
vo sąjungininkų Taryboje, kad drauge galėtų keliauti į pasitarimą. 
Bent jau toks buvo planas. 

Tačiau išėjo ne visai taip. Tirnų vyrai turėjo kardus ir visą die- 
ną nepaleido iš akių Gvinos. Moteris net pagalvojo, jog turbūt iki 
gyvenimo pabaigos jai lemta gyventi apsistačius sargybiniais. 

Atėjo Par A-Siura. Apsigaubusi ryškia skraiste, ji buvo panaši 
į Miniatiūrinę imperatorę. Ant galvos užsidėjusi diademą, kuri, re- 
gis, nelabai derėjo prie mėlynų drabužių, užtat tiko prie sidabrinių 
moters plaukų. Ji apžvelgė kambarį, susiraukė: 

- O kur Orduras? Ir Tibalas? 

- Turbūt netrukus ateis, - pasakė Gvina. 

Moteris atsisėdo šalia, palietė jos ranką. 

- Aš dar kartą peržiūrėjau Loso Lomito memuarus, - pasakė 
viešnia, - ir pastebėjau, jog jis keliose vietose rašo: “Mano lemtis 
man pasakė..." arba “Aš vėl girdėjau lemties balsą..." 

- Vadinasi, jis taip pat girdėjo Balsą? | 

Para taip energingai pradėjo linkčioti, kad odos raukšlės ant jos 
kaklo sujudėjo. 

- Būtent. 

- Norėčiau, kad Balsas atsakinėtų į mano klausimus. 

- Ne, mieloji. Nemanau, kad jis atsakinės į tavo klausimus. Jis 
tik tau pasakys, ką reikia daryti. Manau, turėtum jam paklusti. Tai 
- tavo lemtis. 

Bet kodėl? Gvina juk nenorėjo jokios ypatingos lemties. Ji no- 
rėjo sugrįžti namo. 

Moteris sujudėjo ant suoliuko. 

- Kurgi dingo tiedu paženklintieji? Mes pavėluosime. 

Koridoriuje pasigirdo metalo žvangėjimas bei trypimas. Vis ar- 
čiau, arčiau... Tarpduryje pasirodė Žmonės su šarvais. Už langų 
matėsi dar daugiau žmonių. Visi užsidėję imperijos laikų šarvus. 

Šarvai apsitrynę, metalas surūdijęs, šalmai apgraužti žiurkių ... 

Tirnai pašoko, griebėsi kardų. 

Džukionas čiupo suoliuką, pakėlė jį virš galvos. 

- Verskite juos iš kojų, vaikinai! - suriko galiūnas. - Kad nieka- 
da nebepakiltų. 

- Nereikia! - sušuko Gvina. 

Vis tiek jiems nepavyks atsispirti visiems kraterio gyvento- 
jams. Kad ir kokie sutręšę būtų šių karių šarvai, kad ir kiek šimt- 
mečių jie gulėjo, tačiau šarvuoti kariai be vargo įveiks saujelę vals- 
tiečių. 

Tą suprato ir Bulrionas. Jis suriaumojo: “Sustokite!" Džukio- 
nas nenoriai nuleido ant žemės suoliuką. 

Į valgomąjį įėjo karininkas. Jis laikė rankose kardą. Priėjo prie 
Tirnų ir sustojo, vos nepraradęs pusiausvyros - šarvai buvo labai 
sunkūs. 

- Tarybos nare, Par A-Siura! Mano kariai palydės tave į posė- 
dį. 

Moteris atsistojo, išsitiesė. Ji atrodė tokia mažytė prieš galin- 
gus karius. 

- Aš protestuoju! Iš kur tu iškasei šitas senienas? Ir kur pata- 
rėjai Oduras su Tibalu? 

- Turbūt laukia jūsų posėdžių salėje, sadž. - Jis nusuko akis į 
šalį. - Man įsakyta atvesti tave. 

- Nesąmonė! - sušuko ivilgratė. - O kas bus su mano drau- 
gais? 

- Juos įsakyta laikyti čia. - Jautėsi, kad po savo šarvais jis su- 
sigūžęs iš susijaudinimo. Pažvelgęs į Tirnus, karininkas paklausė: 
- Tai tu, Bulrionas Tirnas? 

Bulrionas kažką nerišliai sumurmėjo ir linktelėjo. 

- Mes paliksime jūsų Žmonėms ginklus, jei duosite žodį jų ne- 
naudoti. 

Gvina apsižvalgė. Akiratyje maždaug keturios dešimtys šar- 
vuose sukaustytų karių. 

- Pažadėk jam, mielasis. 

- Matyt, teks tai padaryti. Duodu tau žodį, kaprale, - sugriau- 
dėjo išraudęs Bulrionas. 

- Kapitone! 

- Na, kapitone. Perduok savo šeimininkei, kad ji nieko nenu- 
tuokia apie svetingumą. 

Vargšas kapitonas, regis, buvo pasirengęs su juos sutikti. Jis 
lengviau atsiduso. 

- Eime, patarėja, - pasakė jis suglumusiai moteriškei. 

- Kažkokia nesąmonė, - ištarė Par A-Siura ir patapšnojo Gvinai 
per petį. - Pirmiausia mes nubalsuosime pakviesti į posėdį tave, 
mieloji. Iki tol jokių klausimų neaptarinėsime. 

Ji pro kapitoną nuėjo durų link. Tas apsisuko, sugirgždėjo šar- 
vais ir nulingavo paskui moterį. Turbūt jis pirmą kartą užsidėjo 
šarvus, pagalvojo Gvina. 

Ji atsisėdo. Kiti nenoriai pasekė jos pavyzdžiu. 

Tik po minutės Bulrionas sudrumstė nejaukią tylą: 

- Kaip manai, ar pavyks tai senutei? 

- Vargu. Viskas priklauso nuo Baslino. Jis sutiks su bet kokiu 
pasiūlymu, kuris jam pasirodys protingas. Manau, Labranca suge- 
bės jį patraukti savo pusėn. Ir jie nuspręs neribotam laikui atidėti 
posėdį. 

Labranca, Gvinos spaudžiama, sutiko sukviesti Tarybos posė- 
dį, bet ji juk neužtikrino, kad tenai bus priimti konkretūs sprendi- 
mai. Gvina susimąsčiusi žiūrėjo į karius. 

- Kaip tau atrodo, ar mano galios veikia paprastus žmones? - 
paklausė ji savo vyro. 

- Nežinau. Bet bandyti nepatariu. Tavo mirtis niekam neatneš 
naudos, išskyrus tą kalę Labrancą. 

Bulrionas labai retai keikėsi. Matyt, jis tikrai įsiutęs. Visi laukė 
Gvinos sprendimo. Privertusi paklusti Pirmininkę, ji tapo nefor- 
maliu Tirnų vadu. Jie žinojo, kad Senis neišmano visų šitų vingry- 
bių, ir laukė Gvinos sprendimo. 

“Ką gi, - pagalvojo moteris, - juk aš juos įviliojau į šituos 
spąstus". Bėda ta, kad ji pernelyg daug vilčių dėjo į Tarybą ir ne- 
turėjo kito plano. Kaip ketina su jais pasielgti Labranca? Išmes iš 
savo valdų į karinių veiksmų zoną ir tegul sau kapstosi iš tenai, 
kaip išmano? Ar uždarys į kalėjimą, o jo raktą įmes į šulinį? 

- Kodėl jie visi aklai paklūsta tai moteriškei? - piktinosi Tisvio- 
nas. - Ji juk ne karalienė. 

- Ji teisėtai išrinkta šitos valstybės galva, - paaiškino Vozionas. 
- Jos rankose valdžia, pinigai. Nuversti tironą ne taip paprasta, net 
jeigu jis nusikaltėlis. 

- Nemanau, kad ji nusikaltėlė, - pasakė Gvina. - Ji tik nori 1š- 
saugoti savo valdžią. Įprato visiems čia vadovauti. O jūs juk gir- 
dėjote, ką vakar pasakė Par A-Siura? Ji pasiūlys Pirmininke išrinkti 
mane. 

- Tu būsi geresnė Pirmininkė, negu aš imperatorius. 

Bulrionas turbūt norėjo pajuokauti, bet niekas net nešyptelėjo. 

Gvina suprato, kad jai tikriausiai daugiau niekada neteks susi- 
tikti su Labranca. Ta pasistengs atitverti ją siena nuo visų Raraga- 
šo gyventojų. Reikėjo iki galo pasinaudoti suteikta galimybe, kai 
praėjusią naktį ta ragana buvo jos rankose. Bet jai sutrukdė sugriu- 
vusi Rytinio sparno siena. Į ją ir nukrypo visų dėmesys. 

Laikas bėgo. Saulė jau pasislėpė už kraterio sienos. Staiga ko- 
ridoriuje pasigirdo žingsniai... šnabždesys. Buvo dar pakankamai 
šviesu ir matėsi, kai pro sargybinius praėjo jaunuolis. Štai jis įėjo 
pro duris ir artėja prie Gvinos. Aha! 

Gvina pašoko nuo suolo ir nuskubėjo prie jo. 

Tai buvo Čingas Čilitas. Jau nepanašus į povą, apsirengęs pa- 
prastais drabužiais ir atrodė jaunesnis. Šešiolikos... gal kiek dau- 
giau. Rankose jaunuolis laikė knygą. Žvilgsnis kažkoks baikštus ir 
kartu klastingas. Jis sustojo, tarsi nedrįsdamas prisiartinti prie mo- 
ters. 

- Tai tiesa? - tyliai paklausė jis. 

- Kas? - nesuprato Gvina. 

- Kad tu esi poulgratas? 

- Turbūt taip. O ką? 

Jaunuolis apsidairė. Tirnai stebėjo kiekvieną jo krustelėjimą. 
Sargyba taip pat. 

- Labranca mane nužudys. 

- Aš šito neleisiu! - pasakė Gvina. Ji labai stengėsi, kad tie Žo- 
džiai nuskambėtų įtikinamai. - Tau, kaip matau, geriau? 

Jaunuolis nuraudo: 

- Taip, sadž. Aš tau labai dėkingas. Todėl ir atėjau čia. 

Jis vėl baukščiai apsidairė tarsi svarstydamas, ar neatsisakyti 
savo sumanymo. 

- Kokia čia knyga? 

- Kokia? A, šita? - Jis pagarbiai padėjo knygą ant stalo. - Tai 
stebuklas, sadž. Net neįtariau, kad tokia yra. Labranca paprašė, 
kad išsiaiškinčiau, ar ji tikrai parašyta paties Atnaujintojo ranka. 
Taip ir yra. Tik nežinau, kur ji tą knygą rado. 

- Ir kas čia? 

- Akademijos įstatai. Juos parašė pats Loso! - Jis atsargiai at- 
vertė knygą. - Paskaityk štai šitą pažymėtą vietą, Gvina sadž. 

Gvina suprato, jog vėl lemtis - ar kaip ten dar ją pavadinti - 
įsimaišė į jos gyvenimą. Prisimerkusi, ji mėgino įskaityti keverzo- 
nes. Čia ir savaitės nepakaktų! Knygai turbūt kokie šeši šimtai me- 
tų. Netelpa galvoje... 

- Čia per daug tamsu, - pasakė moteris. - Pasakyk, kas čia pa- 
rašyta. 

- Čia Tarybos posėdžių procedūros nuostatai. Parašyti paties 
Atnaujintojo, - pagarbiai pasakė jaunuolis. 

- Tai kas gi užima septintąją kėdę? Mirtis? 

- Ne, sadž. Septintąją kėdę užimi tu. Tai yra poulgratas. Taip 
čia nurodyta. Atnaujintojas tada parašė, jog visos septynios pažen- 
klintųjų grupės turi atsiųsti į Tarybą savo atstovą, o jų valdovas 
bus poulgratas. Taip ir parašyta. 

Gvinos širdis daužėsi. Regis, jai pavyko. Ji perviliojo į savo 
pusę Pirmininko sekretorių. Ne, turbūt Labranca vis dėlto ne jo 
motina. 

- Ką gi, valdovas tai valdovas... Ar gali mane tenai nuvežti? 

Čingas ne iš karto atsakė. Jis ištraukė iš kišenės popierių. 

- Čia leidimas. Aš suklastojau jos parašą, sadž. 

- Štai kaip? 

“Gali kilti sunkumų", - pagalvojo moteris. 

Čingas maldaujamai žiūrėjo į ją savo vaikiškomis, sunerimusio- 
mis akimis. Kokia keista jų spalva! Smėlio spalva... 

- Ar tu apginsi mane? Antraip ji mane nužudys. 

Sąžinės demonai šaukė Gvinai: “Nedrįsk!" Čingas siūlo jai iš- 
eitį, bet jam pačiam gresia jei ne mirtis, tai mažiausiai karjeros pa- 
baiga. Ji išvyks 1š Raragašo, o šitas jaunuolis pasiliks. 

“Balse, atsiliepk! Ar tai ir yra mano likimas? Eiti man su juo 
ar ne?" 

“Suprantama ", - atsakė Balsas. Jis skambėjo įtikinamai. Kaip 
visada. 

“Ir man pavyks sėkmingai iš tenai sugrįžti? 

“Žinoma". 

Ar galima juo pasikliauti? Lemtis juk tikriausiai bejausmė. Ji 
turbūt nesupranta, kaip lengvai gali subyrėti jai paskirta misija, ko- 
kia ji pažeidžiama, kai šalia nedori žmonės. Ir apskritai, kas jai rū- 
pi? 

- Jei aš tapsiu Pirmininke, Labranca neteks savo valdžios. Ir 

niekaip negalės tau pakenkti. Priversiu ją atsisakyti minties apie 
kerštą, kaip kad priverčiau sukviesti Tarybos posėdį. 

Čingas net aiktelėjo: 

- Tai tavo darbas? 

- Taip. Tai įvyko vakar, prieš nugriūnant Rytiniam sparnui. Ji 
nelabai norėjo man paklusti. 

- O aš nustebau, kad ji pakeitė sprendimą. 

- Na taip... 

Gvina pastebėjo, kaip įtariai Tirnai stebi jaunuolį. Jie nenorės 
su juo išleisti Gvinos. Baiminsis, jog čia gali būti kokie nors spąs- 
tai. Gal, vos tik ji liks be apsaugos, koks nors samdomas žudikas 
įsmeigs moteriai peilį į nugarą. Iš Labrancos visko galima tikėtis. 

Kita vertus... 

Kito pasirinkimo ir nėra. Arba ji eis su Čingu, arba žus tarp 
Raragašo sienų. O gal pirmas pasirinkimas nepaneigia antrojo? 

- Prisiekiu, Čingai sadž, neleisiu tavęs skriausti. Nepaliksiu ta- 
vęs nelaimėje. Tik greičiau eime iš čia, kol maniškiai nesuprato, 
kas čia vyksta. 

- Gerai, sadž, - pasakė Čingas. Jis ištraukė iš kišenės leidimą. 
- Su šiuo leidimu pateksi į Tarybos posėdį. Tik neduok jo Labran- 
cai į rankas. O aš dar turiu nunešti į vietą šitą knygą. 

Sargybinis keletą minučių įtariai apžiūrinėjo leidimą, bet galiau- 
siai, matyt, nusprendęs, jog viskas gerai, atvėrė vienas iš dvigubų 
durų ir įleido Gviną į vidų. Durys už jos nugaros triukšmingai už- 
sidarė, ir moteris atsidūrė beveik visiškoje tamsoje. Akimirką jai 
pasirodė, jog tai tikrai spąstai, kažkoks kalėjimas... O gal įvyko 
klaida. Oras tvankus, alyvos kvapas... Po truputį jos akys apsipra- 
to. Moteris pastebėjo nuo nematomų lubų ant auksinių grandinių 
nukarusias lempas, ir jomis apšviestus žmones... Šešetas veidų at- 
sisuko į duris, norėdami sužinoti, kas drįso įsiveržti į salę, kurioje 
vyksta Tarybos posėdis. 

Gvina suprato, jog atsidūrė pačioje seniausioje Rūmų dalyje, 
kurios dar nepalietė prabanga. Nelabai įspūdinga salė priminė rū- 
sį su bazalto sienomis bei grindimis. Čia vos tilpo stalas ir septyni 
krėslai. Stalas buvo lygiašonio trikampio formos. Neužimta žemu- 
tinė pusė buvo arčiau Gvinos, prie dviejų likusiųjų sėdėjo šešetas 
Tarybos narių. Prie trikampio viršūnės stovėjo neužimtas sostas. 

Ne... stalas ne trikampis, jis - širdies formos. Ir pati salė širdies 
formos. O grindys tokios pat juodos spalvos, kaip ir bazalto sie- 
nos. Juodoji Raragašo Širdis. Ir kas galėjo turėti tokį iškreiptą hu- 
moro jausmą? 

Pamačiusi Labrancą sėdint kairėje pusėje, Gvina pasuko į de- 
šinę. Ji greitais žingsniais nuskubėjo prie laisvo krėslo. Gal tai ir ne 
sostas, bet krėslas vis tiek didesnis už kitus. Tai jau patvirtino 
Čingo žodžius. Gvina pastebėjo šalia Labrancos sėdintį Tibalą. Jo 
veide - kreiva šypsena. Kitoje jaunuolio pusėje plačiai šypsojosi 
gležnutė Par A-Siura. 

- Kas išdrįso!? - suriaumojo Labranca. - Kur durininkas? 

Gvina pamėgino atitraukti nuo stalo didžiulį krėslą, bet jis bu- 
vo labai sunkus. Pasigirdo krėslo kojų cypimas. Pagaliau jai pavy- 
ko. 

- Aš turiu teisę čia dalyvauti! 

Jos balsas neatrodė labai tvirtas, stigo pasitikėjimo. Ir moteris 
prabilo tyliau: 

- Kadangi esu vienintelis visame krateryje poulgratas, ketinu 
užimti man priklausančią vietą Taryboje. 

- Nesąmonė! Įrodyk! - Ir Labranca vėl išsižiojo, ketindama 
pakviesti apsaugą. 

- Tai įrodo jau vien tas faktas, kad apskritai susirinko Taryba. 

Labranca susiraukė: 

- Nieko tai neįrodo. 

- Tada tegul Taryba sprendžia, dalyvauti man ar ne. 

Gvina iš visų jėgų stengėsi atrodyti drąsiai, tvirtai. Stovėdama 
priešais sostą, ji atsirėmė kumščiais į lygų juodą medinį stalą. Gai- 
la, kad jos drabužiai nelabai tinkami: sportinės kelnės bei senas ap- 
siaustas. Tik tiek, kad švarūs. Tuo tarpu Labranca švytėjo sidabro 
spalvos atlasu, žvilgėjo brangenybėmis. 

Pirmininkės veide trumpam šmėstelėjo triumfas, bet čia pat 
dingo. 

- Tuo klausimu mes jau balsavome. Bet jei tu nori, galime pa- 
kartoti balsavimą, kad pati viską pamatytum. - Labranca grėsmin- 
gai atkišo smakrą. - Ir apskritai, kaip tu čia patekai? 

- Štai šitą mes ir aptarsime, kai prie stalo atsisės visų pažen- 
klintųjų grupių atstovai. Tibalai, ar aš galiu tikėtis tavo balso? 

- Aš pati nuspręsiu, kada balsuoti! - suriaumojo Pirmininkė. - 
Tai kaip, patarėjau, Tibalai Frainitai? 

Tibalas pamerkė Gvinai akį. 

- Aš balsuoju už poulgratą Gviną Tirn. 

- Patarėja Par A-Siura? 

- Aš taip pat “už". 

- Patarėjau Ordurai? 

- "UŽ". 

Orduras atrodė susirūpinęs, neišsimiegojęs. 

Baslinas, kaip ir reikėjo tikėtis, balsavo prieš. Dar viena mote- 
ris, sėdėjusi priešais Pirmininkę, pasakė “už" dar net nepaklausta. 
Turbūt tai džolgratė Ziberora. Gvina pirmą kartą įsižiūrėjo į ją. To- 
kia aukšta, nedailiai sudėta. Sėdi kažkaip pernelyg įsitempusi, net 
nesujuda. Trumpi tamsūs plaukai, paprastas apsiaustas, raukšlėtas 
bei dėmėtas veidas. Bet veido oda nuolat juda tarsi po ja lindėtų 
kirminai. Ir išraiška vis keičiasi. Neveltui sakoma, jog džolgratai 
po truputį kraustosi iš proto... 

Lempos ant auksinių grandinių lėtai siūbavo. “Kas tai galėtų 
būti“, - pagalvojo Gvina. Juk oras nejuda. 

Mirtinoje tyloje pasigirdo griežtas Labrancos balsas: 

- Ką? 

Ziberora apžiūrinėjo Gviną tai šypsodamasi, tai mirksėdama 
akimis, tai papūsdama lūpas. 

- Aš prisiekiau neteikti reikšmės tam, ką sužinosiu iš mūsų 
šulgrato, Labranca. Bet tai man netrukdo pažvelgti į tavo mintis. 
Aš balsuoju “užŽ", ir tu pati Žinai, kad tai teisinga. 

Gvina net buvo pamiršusi, jog džolgratė gali skaityti jos min- 
tis. Ir tik dabar pagalvojo apie tai, kuo užimta jos galva? Begėdė! 
Ji prisiminė rytą lovoje su Bulrionu... Ne, jokių rimtų paslapčių ji 
neturi, o ir nėra kada dabar apie jas galvoti. 

Tuo tarpu patarėja Ziberora ir šypsojosi, ir raukėsi tuo pat 
metu. 

Baslinas išdidžiai atsilošė krėsle, atsikosėjo: 

- Manau, kad tavo pastaba jau savaime pažeidė priesaiką. Bet 
aplinkybės susiklostė taip, jog aš turbūt pakeisiu anksčiau... 

- Užsičiaupk! - burbtelėjo Pirmininkė. - Šito jau nebereikia. 
Gvina Tirn, tu patvirtinta Tarybos nare. 

Gvina atsisėdo. Jos keliai tirtėjo. Ji net nemėgino paslinkti 
krėslą arčiau stalo. Septintas krėslas... Tas, kuriame sėdi Mirtis. 

- Dėkoju, - ištarė Gvina. - Jei aš teisingai supratau, tai pagal 
paties Atnaujintojo sudarytus nuostatus, poulgratų atstovas auto- 
matiškai tampa Tarybos Pirmininku. 

- Neprisimenu tokio punkto nuostatuose, - pastebėjo Baslinas. 

- Ogoulgrate, prašau tai patvirtinti, - pasakė Gvina. 

Labrancos veidas degė neapykanta. Akimirką ji užsimerkė, ir 

veidą iškreipė skausmo grimasa. Po to vėl piktai įsmeigė į Gviną 
akis: 

- Visiškai teisingai. 

- O Lemtys! - sušuko Orduras. 

Par A-Siura pradėjo ploti. 

Gvinai užėmė kvapą - tarsi kas būtų apipylęs šaltu vandeniu. 
Pavyko! Tai štai kokia jos galia! Ji pirmą sykį pati rimtai patikėjo, 
kad 1š tiesų yra poulgratas. Vien tik žvilgsniu sugebėjo nuversti ti- 
roną ir paimti į savo rankas valdžią. Tik kažin ar ilgam? 

Visų žvilgsniai buvo nukreipti į ją. Tiktai Tibalas su muolgratu 
nebuvo nustebę. Gvina susikaupė. 

- Dėkoju. Ar kas nors nori išsakyti prieštaravimus? Jeigu ne, 
tuomet aš perimu šito posėdžio pirmininko pareigas. 

Tyla. Labrancos kumščiai gniaužėsi ir vėl savaime atsigniau- 
žė. Kaip Gvinai dabar stigo išmintingojo Bulriono palaikymo. Nieko 
nepadarysi, teks suktis pačiai. 

- Tu klausei, kaip čia patekau, patarėja Labranca Lamit. Noriu 
pasakyti, jog tavęs tai neliečia. Ir pažadėk man, kad nenubausi tų, 
kas man pagelbėjo. 

Moteris buvo įsitikinusi, kad Labranca puikiai žino, kas jai pa- 
dėjo. 

- Tu gini išdavikus? 

- Kam išdavikas, o kam žmogus, turintis reikalingą informaci- 
ją. Tai duok žodį! 

- Kartą išdavęs, išduos ir antrąkart. 

- Tai jau mano rūpestis. Pažadėk! 

Labranca suvirpėjo visu kūnu, bet šį kartą nesipriešino. 

- Pažadu. 

Įtampa atslūgo. Orduras nusižiovavo. Kiti patogiau atsilošė. 
Įžanginė pasitarimo dalis baigėsi, metas pereiti prie rimtų reikalų. 
O reikalų nemažai susikaupė, ir posėdis turbūt užtruks. 

“Kas toliau?" - pati savęs paklausė Gvina. Pareikalauti arklių ir 
rašto, kad apsauga juos praleistų pro karo zoną? Ne, tai neįmano- 
ma. Raragašas nepajėgus užtikrinti Tirnų saugumo. Be to, jeigu 
karpanai patrauks į pietus, Slėnis taps mirtinais spąstais. 

"Pareikalauk ataskaitos apie nuveiktus darbus, - patarė Bal- 
sas. 

"Regis, ir pati jau tą supratau". 

- Patarėja Lamit, kokią tu turi informaciją apie karpanų karių 
Judėjimą? 

Patarėjos akys vis dar degė neapykanta, tačiau ji pasakė: 

- Jie nusiaubė Nimbudiją. Prie Virnimino susitiko su Rurko 
kariais ir juos sutriuškino. Po to pasuko atgal. Paskutinėmis žinio- 
mis, kurios išsiųstos prieš dvi savaites, dabar jie traukia į pietvaka- 
rius. Turbūt į Moktą. 

Labranca žinojo, ką daro. Ji vis dar pavojinga. 

- Ar turime čia žemėlapį? - paklausė Gvina. - Ne? Tiek to. Jei 
jie ketina užpulti Raragašą, kiek laiko jiems prireiks čia atkeliauti? 

Kažkas 1š patarėjų liūdnai atsiduso, kažką sumurmėjo, tačiau 
Labranca turėjo tikslų atsakymą: 

- Šešių ar septynių savaičių. Pagrindinės pajėgos juda lėtai. 

- Suprantama, - pasakė Gvina. Jiems geriausiu atveju beliko 
septynios savaitės. Per tą laiką reikia surinkti kariuomenę, pajėgią 
atremti dar galingesnę armiją, negu buvo imperijos laikais... Vargu 
ar čia pagelbės jos patirtis. Kas ji? Buvusi Fenikso gatvėje esančio 
viešbučio šeimininkė. - Ar mes galime kaip nors įtvirtinti Raragašą. 

Labranca prunkštelėjo. 

- Šiauriniai vartai sugriuvo prieš keletą šimtmečių, - pasakė 
Baslinas. - Net jei ir pavyktų juos atstatyti, iš to nebus jokios nau- 
dos. Jų paskirtis buvo - neišleisti žmonių iš Raragašo. Sulaikyti 
kariuomenės jie negalės. Juk čia ne tvirtovė, o didžiulis slėnis. Ši- 
čia daug... 

- Žodžiu, negalima, - pertraukė jį Labranca. 

“Viskas čia aišku, - pasakė Balsas. - Dabar paklausk, kieno 
pagalbos galima tikėtis". 

- O ką daro karaliai? 

Labranca gūžtelėjo pečiais: 

- Suprantama, rezga tarpusavio intrigas. Tiesa, jie mobilizavo 
karius, bet tai ir viskas. Rašo vieni kitiems laiškus, reikalauja para- 
mos bei ištikimybės. Kiekvienas nori būti vadu. Ir niekas nenori 
paklusti kitiems. 

- Būtina surasti Žmogų, kuriam jie sutiktų paklusti. 

- Turi galvoje savo vyrą? 

Gvina nusijuokė. 

- Nieko panašaus. - Visų veidai atrodė nustebę. - Bulrionas 
žemdirbys, o ne karys... Gerai, palikime kol kas vado klausimą ir 
pamėginkime nustatyti, kokias pajėgas jis galėtų turėti savo Žinio- 
je. Prašau pasakyti mums, patarėja Labranca. 

Labranca kiek palaukė. Gal mėgino sutelkti mintis, o gal ver- 
tino Gvinos įžvalgą. 

- Mes turėsime tiktai tris armijas - Nurco, Mokto bei Vesnaro. 

- Negali būti! - sušuko Baslinas glostydamas plikę. 

- Gali. Nimbudijos daugiau nebėra. Net jeigu Rurkas sugebėtų 
surinkti naują kariuomenę, jis atskirtas nuo mūsų karpanų užgrob- 
ta teritorija. Esranas bei Da Lamas didelės įtakos neturi. Pagaidas 
ir Pirainas pernelyg nuo mūsų nutolę ir per likusį laiką nesuspės 
ateiti mums į pagalbą. Tas pats ir su vakarinėje dalyje esančiomis 
karalystėmis. Gamdišas nuo senų senovės rūpinosi tik savo miestų 
apsauga ir atsisakydavo siųsti kariuomenę už šalies ribų. 

Tai sakydama, Labranca žiūrėjo Baslinui tiesiai į akis. Po to 
metė žvilgsnį į Gviną. 

Jos žinios buvo įspūdingos. Pirmininkė atsisakė įtraukti Rara- 
gašą į karą toli gražu ne todėl, kad neturėjo atitinkamų duomenų 
apie padėtį šalyje... Ji viską žinojo ir buvo apgalvojusi. Galbūt jos 
išvados teisingos. 

- Skamba pakankamai logiškai. Ir ką tu galvoji apie šitas tris? 

- Apie karalius ar apie jų kariuomenes? 

- Ir apie vienus ir apie kitus. 

- Kvilmas Urnitas - taikus žmogus. Jis valdo Moktą aštuonio- 
lika metų ir per tą laiką kaip galėdamas vengė susidūrimo su kai- 
mynais. Vesnaras, užgrobęs Tolaminą, užtvėrė jam priėjimą prie 
jūros, ir tada jis buvo priverstas mobilizuoti karius. Turbūt dabar 
jis labai susirūpinęs: iš vienos pusės vesnarai, iš kitos - karpanai. 

- Ar jis klausosi proto balso? 

- Bent jau tikrai daugiau už kitus. Moktiečiai išlaikė daugelį 
Kvolo imperijos tradicijų. Jie netgi gali palaikyti imperijos atkūri- 
mo idėją, bet tik su sąlyga, kad atsinaujinusiai imperijai vadovaus 
jų karalius. 

- Tai savaime suprantama, - pasakė Gvina. Ką čia Labranca 
turi galvoje? Kad Gvina negalėsianti pasodinti į sostą savo Bulrio- 
no? O gal ji nuoširdžiai atskleidžia visą turimą informaciją? - Ir 
kiek jie gali pasiųsti karių? 

- Kažkur apie dešimtį tūkstančių... Ar gal dvylika. 

- O Vesnaras? 

- Maždaug tiek pat. Tik tenai gyvena zardanų palikuonys ir jie 
nepalyginamai karingesni. Vien tik Kaukolveidžiai verti visos bet 
kurios karalystės kariuomenės. 

- Ir jų karalius Gekcionas Garabas. 

- Pagarsėjęs niekšas, - pridūrė Par A-Siura. 

- Baisus šlykštynė, - sutiko Labranca. - Niekas juo nepasitiki ir 
nenori turėti su juo reikalų. 

Tai visiškai patvirtino Gvinos turimus duomenis apie šį žmo- 


gų. 

- O Nurcija? 

Labranca kiek pagalvojo, pabarbeno pirštais į stalą. 

- Jie niekada nebuvo Kvolo šalininkai. Ir į imperiją nenoriai įsi- 
jungė. O žlugus imperijai, sugebėjo atkurti savitą kultūrą. Kariuo- 
menė jų didesnė - gali būti iki dvidešimties tūkstančių. Be to, lan- 
kininkai labai puikūs, visiems kelia baimę. Bėda ta, kad jų karalius 
merdi. Mūsų gydytojai niekuo negali jam padėti - tik palengvina 
kančias. Jo sūnus dar mažas, o dukterų vyrai vaidijasi dėl sosto. 
Gali būti, kad Nurce kils pilietinis karas, kai tuo tarpu karpanai, 
taip sakant, beldžiasi į duris. 

Gvina laukė Balso patarimų. Bet jis tylėjo. Tada moteris pasa- 
kė: 

- Vadinasi, geriausiu atveju mes galime tikėtis apie penkiasde- 
šimties tūkstančių karių. O kokios karpanų pajėgos? 

- Milijonas. 

- Negali būti! 

Labranca paniekinamai šyptelėjo: 

- Beveik. Jei skaičiuosime moteris ir vaikus. Kareiviai sudaro 
apie penktadalį. 

Bet net ir tuo atveju kiekvienam jų kariui tektų po penkis kar- 
panus. 

- O kas jiems vadovauja? 

- Vadų Taryba. 

- Tačiau mes turime tai, ko neturi jie. 

Baslinas vėl pasikasė plikę 

- Kas tai? 

- Poulgratas, - atsakė Gvina, nors giliai širdyje ji visai nebuvo 
įsitikinusi, kad tai labai didelis privalumas. - Labranca sadž, turiu 
tave pasveikinti - tu puikiai išmanai padėtį. 

- Manai, jog tai sudėtinga? Viskas labai paprasta. 

Kalė! 

- Tada imkimės sudėtingesnių klausimų. Nė vienas karalius 
netinka vadovauti kariniams veiksmams. Jei rinkti iš karvedžių, ką 
tu galėtum pasiūlyti? 

- Frenkcioną Zorgą. 

Šį vardą ištarė Balsas ir tuo pat metu du patarėjai - Orduras ir 
Baslinas. 

- Taip? Kodėl? - Gvina suvirpėjo, prisiminusi vaizdą... Ji ma- 
nė, jog Zorgas ne strategas, o negailestingas žudikas. 

- Jis Kaukolveidžių vadas, - pasakė Labranca. 

- Žinau. Teko su juo susidurti. Bet kodėl būtent jis? 

- Jau sakiau, - atkirto Labranca. - Jei kas nors ir gali rimtai pa- 
sipriešinti karpanams, tai tik Zorgas. 

- O Nurcas bei Moktas sutiks, kad jis vadovautų jų kariams? 

Labranca kiek pagalvojo. 

- Galbūt jie patikės, jei Zorgas jiems prisieks. Padėtis juk labai 
rimta. Bet, jeigu jis liks ištikimas Gekcionui, jie, žinoma, nesutiks. 

“Mums reikia pasikalbėti apie Gekcioną Garabą“, - atkakliai 
pareiškė Balsas. 

“Turbūt tai reiškia, jog aš priėmiau savo likimą, pagalvojo Gvi- 
na. Kaip mėgsta sakyti Niada, svarbiausia - motyvacija". 

“Žinau, ką tu turi omenyje, - atsakė moteris Balsui, - ir man 
tai visai nepatinka". 

- O Gekcionas išleis Zorgą? Leis jam vadovauti koalicijos ka- 
riuomenei? 

Labranca palingavo galva: o kaipgi! Lempos virš jų galvų vėl 
pradėjo siūbuoti. 

Tibalas nusijuokė ir pasakė: 

- Kaip aš suprantu, mūsų Gekcionas pernelyg uoliai ėmėsi nai- 
kinti potencialius varžovus. Jis sunaikino visus savo giminaičius ir 
tik tada suvokė, kad įpėdiniu gali likti jo pusbrolis Zorgas. Šiuo at- 
vėju jam niekas negresia - karys niekada nesulaužys priesaikos. 
Tačiau išvaduoti Zorgą nuo šitos priesaikos būtų beprotystė. Ka- 
ralius, žinoma, beprotis, bet kiek kitaip. 

Balsas šitą irgi Žinojo. 

Ziberora garsiai pasakė tai, apie ką visi galvojo: 

- Bet po Gekciono mirties, Zorgas juk taps Vesnaro karaliu- 
mi? - Ji pamerkė akį Gvinai, rodė jai grimasas, tarsi mėgindama 
pasakyti, iš kur jai kilo tokia šelmiška mintis. , 

Labranca trenkė kumščiu į stalą. Lempa virš jos galvos ėmė 
suktis, tarsi milžiniška musė. 

- Ne! Gekcionas su mumis sudarė sutartį. Jei nesilaikysime 
jos, mumis niekas nebetikės. Neteksime visko, ko sugebėjome pa- 
siekti per šimtmetį. 

Gvina žiūrėjo į sėdinčių prie stalo žmonių veidus. Reikia atidė- 
ti posėdį rytdienai. Ji turi pakankamai informacijos apmąstymams. 

- Kokius patarėjus mes pasiuntėme į Vesnaro rūmus? 

- Džolgratą bei ivilgratą. Ir Gekcionas dar nori gauti muolgra- 
tą. 

- Kam jam šito reikia? 

Baslinas išsiviepė: 

- Turbūt orgijoms. 

Stingstančia širdimi, tarsi vėjuotą dieną artėdama prie bedug- 
nės krašto, Gvina paklausė: 

- O kokios džolgrato pareigos? 

- Tardyti įtariamus išdavyste bei įspėti karalių apie rengiamus 
pasikėsinimus. 

- Pasikėsinimus? Taip ir parašyta sutartyje? 

Labranca prisimerkė. Metusi žvilgsnį į Ziberorą, ji atsakė: 

- Man regis, sutartyje kalbama apie išdavikus. 

Gvina atsiduso. Nejaugi teks žengti tą žingsnį? 

“Tu puikiai žinai, jog teks! Kai ruošiamasi kruvinam karui, 
viena žmogžudystė nieko nereiškia". 

Gvina apsimetė neišgirdusi Balso. 

- Pasitarimas atidedamas rytdienai. Dėkoju visiems. 


56. 


Apsišarvavęs maitvanagio kantrybe, laukiančio, kol pasisotins 
stiprieji, Čingas sėdėjo nišoje ant nelabai patogaus suolo. Iš čia jis 
galėjo stebėti duris, vedančias į posėdžių salę. Be to, buvo toli nuo 
jam nemalonaus durininko, kuris dvokė pūvančia senatve ir su 
Čingu visada elgėsi nepagarbiai. Posėdis galėjo trukti ir visą naktį, 
bet tas faktas, jog Gvinos iš ten neišmetė, jau liudijo jos pergalę. 
Labranca daugiau nebevadovauja Akademijai. Vadinasi, Gvina iš 
tiesų poulgratė. 

Retkarčiais kas nors praeidavo tamsiu koridoriumi, pasišvies- 
dami kelią žibintais. Daugelis Raragašo gyventojų vilkėjo grubiais 
apsiaustais bei kelnėmis; kai kurie buvo kiek elegantiškiau apsiren- 
gę - livrėja, mantija ar tunika, kokias anksčiau dėvėjo Kvole. Dau- 
gelis iš pradžių Čingo neatpažindavo - jis juk pakeitė savo apran- 
gą, - o atpažinę, išsprogindavo akis ir praeidavo, netarę nė žodžio. 
Drąsesnieji išdrįsdavo sviesti į jaunuolį paniekinamą žvilgsnį. Tur- 
būt jie dar labiau piktai džiūgautų, jei žinotų, kad jo globėją Labran- 
cą nuvertė nuo sosto. Ir tegul. Juokiasi tas, kas juokiasi paskuti- 
nis. O Čingą dar anksti nurašyti. 

Staiga durys triukšmingai atsidarė. Čingas pakilo ir nuėjo prie 
durininko, skubančio uždegti žibintus. 

Pirmoji išėjo Labranca. Pamačiusi jaunuolį nusisuko, paėmė 
žibintą ir nužingsniavo visai į kitą pusę, nepasakiusi jam nė žodžio. 
Nieko kito jis ir nesitikėjo. 

Po to išėjo ta kalė... Ziberora. Čingas su pasitenkinimu galvo- 

jO apie tai, kaip ją sudegins gyvą kokiame nors klojime, kur gyve- 
na maro pakirsti žmonės... Jis tikėjosi, kad ta ragana perskaitys 
būtent šitą jo mintį, o ne tas, kurias būtinai reikėjo slėpti. Jai turėtų 
patikti toks vaizdas... Ziberora nuėjo paskui Labrancą. 

Muolgratas taip pat išėjo vienas. Po to pasirodė Orduras ir se- 
nutė Para. Ji paėmė iš durininko rankų žibintą ir padėkojo. Šviesos 
dėmelės tolo tamsoje. Senutė be perstojo čiauškėjo. 

Galiausiai pasirodė naujoji Pirmininkė su tuo galviju šulgratu. 
Čingas kiek sutriko. Jis nenorėjo vėl klausytis įžeidžių Tibalo repli- 
kų, tuo labiau Gvinos akivaizdoje. Šitas niekingas pranašas dar pa- 
sigailės taip jį pažeminęs. Šulgratų negalima apgauti taip paprastai, 
bet kartais pavyksta įvilioti juos į spąstus ir priversti, kad jie pa- 
keistų ateitį. To jie negali numatyti. Jau vien tik Tibalo priešišku- 
mas Čingui, įrodo, jog kada nors Čingas švęs pergalę. 

Nuraminęs save tokiomis mintimis, jaunuolis priėjo prie jų. 

- O Lemtys! - sušuko Tibalas. - Neveltui jutau netoliese kaž- 
kokį klaikų dvoką. 

Gvina susiraukė: 

- Tibalai, mes galime tikėtis sėkmės tik tuo atveju, jei būsime 
vieningi. 

- Nesuprantu, kodėl šitaip su manimi elgiesi, patarėjau, - liūd- 
nai ištarė jaunuolis. - Turbūt tau prikalbėjo apie mane kažkokių ne- 
sąmonių. 

- Oi, mane jau pykina! Iki rytojaus, Gvina. - ir patarėjas nuėjo 
į tamsą, net nepaėmęs žibinto, kurį paslaugiai jam ištiesė durinin- 
kas. 

Gvina paėmė žibintą ir padėkojo seniui. Čingas taip pat paėmė 
žibintą ir nuėjo paskui ją. 

- Kaip tu ir sakei, aš tapau nauja Pirmininke, - pasakė moteris. 

- Džiaugiuosi tai girdėdamas, ponia Pirmininke. Lemtys jums 
nusišypsojo. 

- Lemtys, padedamos žmonių. Dėkoju tau už pagalbą. Man ji 
labai reikalinga. Nesiekiau nuversti Labrancos. Asmeniškai jai ne- 
jaučiu nieko pikto. Tikiuosi, tu sutiksi tapti mano sekretoriumi ir 
atliksi savo pareigas taip pat puikiai, kaip ir anksčiau. 

- Tai man didžiulė garbė, ponia Pirmininke. Ištikimai tau tar- 
nausiu. Su Labranca dirbti nebuvo lengva. 

“Hm, už tai aš vertas premijos: švelniau apie Labrancą nebuvo 
galima pasakyti. Tik Labrancai taip paprastai nesusuksi proto. O 
šita viską priima už gryną pinigą". 

Gvina nusišypsojo: 

- Tikiuosi, su manimi tau bus lengviau. 

- Aš stengsiuosi. Žinojau, kad tu laimėsi. Ir paruošiau rezoliu- 
ciją, patvirtinančią tavo išrinkimą. Taigi, šiandien tu neturėsi sun- 
kumų. O rytoj paskelbsime oficialiai. 

Gvina paėmė jai ištiestą ritinėlį. 

- Ar jos kartais nepasirašė mano pirmtakė? 

- Panašiai, - pripažino jaunuolis. 

- Hm... Štai kas, Čingai, kol mes dar kaip reikiant neįsibėgė- 
jome, norėčiau visus dokumentus pasirašinėti pati. Aišku? 

- Suprantama, ponia Pirmininke. Bet vis tiek man teks išmokti 
tavo rašysenos. 

Gvina nusijuokė. 

“Juokiasi. Labranca už tokius žodžius man visus dantis iš- 
muštų". 

Jiedu pakilo laiptais ir nuėjo į Vakarinį kiemą. Dangus spindėjo 
žvaigždėmis. Prie kraterio viršaus matėsi Paukščių Takas. 

- Eisiu miegoti, - pasakė moteris. - Rytoj laukia begalės dar- 
bo. Tikiuosi, tavo šitas popiergalis įtikins apsaugą palikti mus ra- 
mybėje? 

- Aš jau viską sutvarkiau, ponia Pirmininke. Ir patikinau tavo 
vyrą, kad esi saugi, tik labai užsiėmusi. 

- Tu užbėgi už akių visiems mano norams! 

- Tokios mano pareigos. 

- Tada dar kai ko tavęs paklausiu. Šito tu tikriausiai nenuma- 
tei. Ir tai reikia greitai atlikti. 

- Klausau. 

- Su mumis į Raragašą atvyko availgratas Vaslaras Nomitas. 
Noriu, kad tuojau pat jį atvestum. Ar derėtų palaukti iki ryto? 

Taip, šito tai jau tikrai jis nenumatė. Kam jai tas availgratas? 
Su jais niekada nežinai, kur rasi, kur pamesi. 

- Nesinorėtų siųsti raitelį tokią tamsią naktį, ponia. Galbūt dar 
nevėlu žibintais perduoti signalą, nors signalinės tarnybos darbuo- 
tojai ne visada gerai atlieka savo pareigas. Jei šviesos signalas šian- 
dien nepasieks tikslo, galima bus rytoj signalizuoti vėliavomis. Aš 
pasiųsiu signalą prie Pietinių vartų, o jie įsakys raitam žygūnui nu- 
joti į availgrtaų kaimą. Tada jis - regis, tu pasakei “jis" - apie vi- 
durdienį bus čia. 

- Puiku! Jis man labai reikalingas. 

“Tyčiojasi ji iš manęs, ar ką?" - pagalvojo jaunuolis. Ir čia pat 
prisiminė, jog Tirn, tai ne Labranca. Ji geras žmogus. Iš kur jai 
žinoti, jog Čingas negali pakęsti, kai nuo jo kažką slepia. 

- Availgratas, ponia? Nepamenu, kad jie kada nors būtų buvę 
naudingi. 

Žinoma, Labranca juos naudojo kaip šnipus. Jie keičia išvaiz- 
dą. Gali keletą kartų pabuvoti toje pačioje vietoje, ir nieks jų neat- 
pažins. Tačiau ši moteris turbūt turėjo galvoje dar kažką... 

- O man jis gali būti naudingas. 

“Tai kalė. Taip nieko ir nepasakys". 

- Štai ji! - pasigirdo riksmas. 

Čingas sutriko, atsisuko. Prie jų bėgo trejetas vyrų. Jaunuolio 
viduje tarsi kažkas nutrūko. “Tik nemuškite! Prašau, nemuškite!" 

- Tigonai! - nustebo moteris. - Ką tu čia veiki? Ir Raksalas, ir 
Vaslaras? 

Ji pažįsta juos! Čingo širdis atlėgo, nors vis dar daužėsi, tarsi 
kaltų į medį alkanas genys. Ačiū dievui, bent jau į kelnes nepridė- 
jo. Beveik nepridėjo... Jis pakėlė žibintą. 

Pirmasis pribėgo spuoguotas riestanosis berniūkštis. Po to pri- 
ėjo kažkoks išsigimėlis atlėpusiomis ausimis bei sulaužyta nosimi. 
Trečio atvykėlio žvilgsnis labai charakteringas muolgratams - be- 
reikšmis, tuščias. 

- Atėjome sužinoti, kaip jums sekasi, sadž, - išpyškino ber- 
niūkštis. - Ir štai netyčia susitikome. Puiku, tiesa? 

- Manau, čia tu viską surengei, nenaudėli. 

- Galbūt ir aš. - Jis šyptelėjo. - Ne, vargu. Pirmas išsirengė į 
kelionę Raksalas, po to - Vaslaras... 

- Nesvarbu. Džiaugiuosi, kad atėjote, - pasakė Gvina. - Čin- 
gai, nereikia jokių signalų. Tai Čingas Čilitas, o čia - Raksalas Ra- 
daitas, Vaslaras Nomitas ir Tigonas... Atsiprašau, pamiršau tavo 
pavardę. 

Mintys kunkuliavo Čingo galvoje tarsi katile. Jei tas berniūkš- 
tis ogoulgratas, tada nieko stebėtino, kad availgratas, kurio šitai 
moteriškei prireikė, atėjo pats. Bet kodėl muolgratas? 

Matyt, apie tą patį pagalvojo ir Pirmininkė. Ji pažvelgė į abe- 
jingą veidą: 

- O tu, Raksalai, ko atėjai? 

- Aš kaip ir visi. Prisiminiau, kad pamiršau tau padėkoti už pa- 
galbą. Ir norėjau sužinoti, kaip sekasi. 

Čingo galvoje viskas susimaišė. Žiūrėk tu man. Muolgratas 
pamiršo kažkam padėkoti? Tarsi jiems kas nors rūpėtų. 

- Ką gi, labai džiaugiuosi, - nusišypsojo moteris. - O kaip ten 
jūsų kaime? 

- Jie augina daržoves. 

- Ir daugiau nieko? O kaip Džoda? 

Raksalas patylėjo, po to pasakė: 

- Turbūt reikėjo jos paklausti. 

- Tiek to, - liūdnai pasakė Gvina. - Man prireiks tavo karinių 
žinių. O tau, Vaslarai, turiu sunkią užduotį. Gal tu jam pagelbėsi, 
Tigonai? Gerai, Čingai, toliau kelią aš pati žinau. Nuvesiu savo 
draugus į svečių namus. Bet ryte turėsiu tau daugybę įpareigoji- 
mų. 
“Nori atsikratyti. Taip ir nepasakė, kam jai prireikė to availg- 
rato!" Jaunuolis žemai nusilenkė, mėgindamas nulėpti įsiūtį. Tą jis 
mokėjo daryti. Labrancos jo nusilenkimai neveikė. Kiti gi - lenkėsi 
jam pačiam. 

Jis nuėjo, sukandęs iš pykčio dantis. Kam jai reikalingi šitie 
paženklintieji? Tuo labiau neapmokyti. Dešimt metų jis praleido ša- 
lia Labrancos ir nė karto negirdėjo, kad availgratas kam nors at- 
neštų naudą. 

Nusprendęs, kad jau nesimato jo žibinto šviesos, jaunuolis pa- 
sileido bėgti. 

Labrancos namuose dar degė šviesa. Jis pabeldė į durų staktą. 
Stovėjo sukaitęs, sunkiai kvėpavo. Ir ne tik nuo greito bėgimo. Jis 
nekantravo išgirsti, ką ji pasakys... jis buvo apimtas baimės ir tuo 
pat metu geismo... Kokia jos nuotaika - gera ar prasta? Gal derėtų 
sakyti - ar labai prasta? Šiandien, kai šita atkakli kalė ją nuvertė 
nuo sosto, jos nuotaika turėtų būti klaiki. Jam baisu net pagalvoti 
apie tai. Ir jis virpėjo, apimtas geismo. Siaubas ir džiugesys šėlo 
krūtinėje, drebėjo rankos... 

- Įeik! 

Jis prasispraudė tarp staktos ir užuolaidos. Labranca ką tik 
baigė praustis ir valėsi rankšluosčiu. Ji buvo iki pusės nuoga - ty- 
čia erzina! Vadinasi, greičiausiai teks išeiti, nieko nepešus. 

- Suveikė! - pasakė jaunuolis. 

Labranca numetė rankšluostį ir įsmeigė į jį piktą žvilgsnį. 

- Įgijai pasitikėjimą? 

- Taip! Taip! Užkibo! - Čingas priėjo arčiau, nors ir žinojo, 
kad nekviestam prieiti prie jos pavojinga. - Nepatikėjau tavimi. Ir 
apsirikau. 

Piktas moters žvilgsnis jį sustabdė. 

- Na, ir kieno tu dabar berniukas, Čingai Čilitai? 

Jaunuolis atsiklaupė priešais ją, pats nenutuokdamas ką darąs. 

- Žinoma, tavo! Niekinu ją! Ji silpna, silpna ir dar kartą silpna! 
Vis šypsenėlė, vis “prašau", “atsiprašau", “ačiū"... Neapkenčiu jos 
už tai, ką ji su tavimi padarė! Išdygo nežinia iš kur... 

Labranca pakėlė jį už plaukų, pažvelgė į veidą. 

- Vadinasi, tau patinka stiprios moterys? 

Jis pamėgino linktelėti, bet moteris pernelyg tvirtai jį laikė už 
plaukų. Ir ne tik laikė, o traukė taip, kad jaunuolio akyse pasirodė 
ašaros 

- Taip, - sušnabždėjo jis. 

Labranca triumfuodama nusišypsojo: 

- Taip - kas? 

- Taip, prašau, - išstenėjo Čingas. 


57. 


- Jei ketini pradėti karą, pirmiausia turi nuspręsti, kam tau šito 
reikia. Ko tikiesi pergalės atveju? Kas atsitiks, jei nepradėsi karo? 
- Raksalas žiūrėjo į Gviną jam būdingu negyvu žvilgsniu. Iš apa- 
čios apšviestas jo veidas atrodė išdrožtas iš ąžuolo. - Ir kas atsi- 
tiks, jei tu karą pralaimėsi. 

Ant stalo stovėjo dvi žvakės. Mirguliuojanti jų šviesa krito ant 
jaunuolio. Aplinkui stalą sėdėjo žmonės. Gvina jautė jos liemenį 
apkabinusią Bulriono ranką. Tai jai teikė tvirtybės, ramybės bei 
pasitikėjimo savimi. Priešais save ji matė rimtus veidus: paniurusį 
galiūną Džukioną, ilganosį, ironišką Vozioną, strazdanotą Tigoną, 
plačiai atvertomis nustebusiomis akimis, susirūpinusį Vaslarą... 
Aplink žvakes skraidė vabzdžiai, už lango ūkavo pelėdos. 

- Mūsų tikslas - sustabdyti karpanus, - pasakė Gvina. - Juos 
reikia išstumti atgal į Nimbudiją. Jie jau vis tiek tą kraštą nunioko- 
jo, tai tegul tenai ir pasilieka. Jei nepasipriešinsime jiems, gali būti 
taip, kad visi žūsime. 

- O gal jie aplenks mūsų Slėnį, - mąstė Bulrionas. - Vakaruose 
jų laukia labiau masinantis grobis. 

Raksalas pažvelgė į jį negyvomis akimis. 

- Galbūt. Bet nepamiršk pabėgėlių. Jų srautai traukia į mūsų 
pusę. 

Vozionas nelinksmai nusijuokė: 

- Tai bus tarsi sniego lavina. Vienas milijonas karpanų privers 
bėgti du ar tris milijonus kvolų, o tie išstums iš savo gyvenviečių 
dar daugiau Žmonių. 

Visi kurį laiką tylėjo. Pagaliau vėl atsiliepė Gvina: 

- Po to ateis moktiečių eilė. Juk negalime ramiai stebėti, kaip 
juos traiško. Labranca įsitikinusi, kad jie gana noriai prisišlies prie 
koalicijos. 


317 


- Manau, Kvilmui Urnitui seniai metas pradėti derybas su kar- 
panais, - pasakė Raksalas. - Ir pasiūlyti jiems laisvą kelią per sa- 
vo žemes. 

- Manai, tai padėtų? 

- Gal ir ne, bet verta pabandyti. - Jaunuolis kiek patylėjo, po 
to toliau dėstė mintis abejingai, bet objektyviai: - Jei rengiesi pra- 
dėti karą, reikia paskubėti. Ir nesitikėk, jog karas greitai baigsis. 
Neturime pakankamai pajėgų, kad galėtume priversti karpanus 
trauktis. Vienintelė viltis - sustabdyti juos ir priverst pasukti į ki- 
tą pusę. Jei susiremsi su jais rimtame mūšyje ir liksi gyva - gali 
manyti, kad karą laimėjai. Šitaip pelnysi šlovę, o tai padės tau pa- 
traukti savo pusėn kitas vakarinėje dalyje esančias karalystes... 
Turi mobilizuoti visus vyrus nuo šešiolikos iki šešiasdešimties, ap- 
ginkluoti juos vėzdais ir pasiųsti į mirties nagus, ten, kur upeliais 
liejasi kraujas. Kai karpanai pajus tavo galią, jie patys paprašys tai- 
kos. Bet... galbūt jie sutryps tave į dulkes. 

- Tu pieši tokį kraupų vaizdą, - pasakė Gvina. - Neabejoju, 
kad kare panašiai nutinka, bet tavo vaizduotėje viskas tik juodomis 
bei baltomis spalvomis. Aš noriu daugiau spalvų. Žmonės priima 
sprendimus kautis ar pasitraukti turbūt nesiremdami faktais. Jie 
klausosi širdies balso. Džukionai, esi doras, taikus, protingas žem- 
dirbys. Ką apie tai manai? 

Galiūnas pasikasė pakaušį. 

- Aš? Tu klausi manęs? Verčiau tegul pasako Zanionas, jo gal- 
va geriau veikia... 

- Ne, aš noriu išgirsti tavo nuomonę. 

Džukionas nepasižymėjo loginiu mąstymu, bet jis pasistengė. 
Suraukė kaktą, pasikasė barzdą, gūžtelėjo pečiais. 

- O kas belieka? Stebėti, kaip žūsta mano vaikai? Kaip prievar- 
tauja Šupimą? Leistis išvejamam iš mūsų Slėnio? Ir po to pačiam 
numirti? Ne, aš neturiu pasirinkimo. 

- Vadinasi, tu kovosi? 

Jis šyptelėjo: 

- Kaip meškinas, kurį prispaudė nugara prie medžio. 

Gvinos akys nukrypo į tolimą stalo kampą: 

- Ulpionai? 

- Iki paskutinio kraujo lašo. 

- Tisvionai? 

- Kol krisiu negyvas. 

Bulrionas dar labiau suspaudė žmonos taliją, bet nepratarė nė 
žodžio. 

- Ar kas nors nesutinka? 

Pagaliau sulaukė! Anksčiau ji siekė turėti gyvenimo tikslą. Ir 
tas tikslas buvo - auklėti mažyčius Tirnus. Dabar gi atsirado toks 
tikslas, apie kurį net pasvajoti baisu. Tik ar ji susidoros? 

Bent jau turi pabandyti. Antraip pati save niekins. 

Ji paleido į padanges sakalą. 

- Na, ką gi, karas. 

“Seniai laikas!" 

Gvina nereagavo į Balso repliką. 

- Raksalai, ką paskirti karo vadu? 

- Juk pati pasakei - Frenkcioną Zorgą. 

- O kaip karalius? - paklausė Vozionas. - Ką darysi su Gekcio- 
nu Garabu? 

Už lango suūkė pelėda. 

Vienas seka paskui kitą. Žingsnis po žingsnio likimas ją stumia 
keliu, kuriuo ji nenori eiti. Moteris pasižiūrėjo į sėdintį priešais Vas- 
larą Nomitą. Kai Gvina jį pamatė pirmą kartą, jis buvo stambi mo- 
teris. Po to pasidarė smulkesnė, jaukesnė, bet vis dar buvo mote- 
ris. O dabar - tai silpnas, neišvaizdus vyras. Visai nepanašus į did- 
vyrį. Bet sakosi buvęs karys. Ir neprastas. Ar gali jis dabar savyje 
pažadinti karį? 

- Vaslarai, tu juk tada matei Zorgą? 

Vaslaras linktelėjo, sukikeno kažkokiu asilišku juoku. Gvina ži- 
nojo, kad tai nervai... 

- Baisus Žmogus! 

 - Availgratai ne sudėlioti iš atsitiktinai surinktų gabalų. Tai re- 
alūs žmonės. Vaslarai, aš noriu, kad tu virstum... Zorgu. 

Visi tarsi šito ir būtų laukę. O gal taip apstulbo, kad negalėjo 
pratarti nė žodžio. Tyla mirtina. 

Vaslarą supurtė. 

- Kad ir kokį turėčiau pavidalą, tikro Kariūno iš manęs nebus. 

- Tu ir pats nežinai savo galimybių. 

- Bet kaime man pasakė, jog turiu susitaikyti su savo Prakeiks- 
mu. Jie sako, jog aš negaliu rinktis, kuo man tapti, ir... 

Gvina padrąsinamai nusišypsojo. Ji norėjo parodyti ryžtingu- 
mą, nors nesijautė tokia. 

- Dažniausiai taip ir būna. Jei neįsikiša poulgratas. Be to, gali 
pagelbėti ir ogoulgratas. Todėl paprašysiu, kad Tigonas šiandien 
atsigultų viename kambaryje su tavimi. Juk sakiau tau prieš dvi sa- 
vaites, kad, panorėjęs, vėl galėsi tapti vyru. Taip ir atsitiko. 

“Ne kažin koks, bet vis dėlto vyras..." 

“Vaslaras būtent tas, ko tau reikia - kvailas, patiklus ir vis- 
kam pasirengęs". 

Gvina nesureagavo ir į šitą Balso pastabą. 

- Kai man prireikė, kad Orduras taptų protingesnis, jo protas 
sugrįžo. O dabar man reikalingas Žmogus kaip du vandens lašai 
panašus į Kariūną Zorgą. 

- Ir ką tu su juo darysi? - pagaliau prabilo Bulrionas. 

- Pakviesiu čia atstovus iš Nurco bei Mokto ir pasirašysime 
sutartį. Priversiu netikrą Zorgą prisiekti, kad jis bus ištikimas ko- 
alicijai ir savo kariuomenę panaudos tik kovai prieš karpanus. Po 
to šitą sutartį nusiųsime Zorgui ir... 

- Ne! - pasakė Bulrionas. - Ne, ne ir ne! Neužkibs Zorgas ant 
šitos meškerės. Negalima su kariu šitokių pokštų krėsti. Jis atves 
čia savo Kaukolveidžius ir atkeršys tau už suterštą garbę. 

"Aš juk tau sakiau, kodėl manęs neklausai?" 

Drugelis ryškia žvaigždute purptelėjo žvakės liepsnoje. Vėl su- 
ūkavo pelėda. Zorgo antrininką galima ir dar vienu tikslu panaudo- 
ti. Bet Gvina apie tai nenorėjo galvoti. 

- Rytoj mūsų laukia dar viena sunki diena, - pasakė Bulrionas. 
- Eime miegoti. 

- Nebloga mintis, - Gvina pažvelgė į paniurusius veidus. - Aš 
jums visiems dėkinga už pagalbą. Garbės žodis! 

- Ir kuo gi mes tau padėjome? - sumurmėjo Džukionas. 

- Pasakėte daug protingų minčių, - atsakė moteris. - Man tai 
būtina, kad... neišprotėčiau. 

Gvina neužmigo iki pat aušros. Šalia knarkė Bulrionas. Karpa- 
nus bus galima sustabdyti tik sudarius koaliciją. Ji buvo įsitikinusi, 
kad būtent todėl likimas ją atvedė į Akademijos Pirmininkės postą. 
Bet viskas priklauso nuo Gekciono Garabo. Kiti karaliai nepasitikės 
juo. Ir jis susietas kario ištikimybės priesaika su žmogumi, kuris 
jiems reikalingas, su Zorgu. Reikia pašalinti iš kelio Vesnarų kara- 
lių. Bet jau pati šita mintis Gvinai buvo šlykšti. Pasiryžusi tokiam 
žingsniu, ji peržengtų visas moralines normas. 

“Balse, kas tu?" 

"Aš - tai tu. Aš - tavo likimas. - Skambėjo kažkaip pašaipiai. 
- Aš Gvina Tirn, istorinės būtinybės įkūnijimas ". 

"Ar man išties teks padaryti Bulrioną imperatoriumi? " 

Balsas ne iš karto atsakė. 

“Tu poulgratas, o ne šulgratas. Aš nemoku pranašauti atei- 
ties". 

“O ką tu moki?" 

“Perspėti, vadovauti, padrąsinti". 

“Vadovavimas, regis, nesusietas su etika. Ir kiek man reikės 
tą pakęsti?" 

“Visą gyvenimą. Juk tu girdėjai, ką pasakė Raksalas Radai- 
tas". 

"Ar verta net ir už pergalę mokėti tokia kaina?" 

“Taip, verta. Antraip belieka tik numirti. O šitaip galbūt pa- 
vyks išgelbėti moteris bei vaikus. Vyrai stos į kovą, puoselėdami 
tokią viltį". 

“Viltį? Kur jie ją įgaus?" 

“Tu jiems įkvėpsi viltį". 

“Kodėl būtent aš? Perduok mano likimą kam nors kitam!" 

Ji nesitikėjo atsakymo į šitą mintį, bet išgirdo jį: 

“Aš pernelyg daug į tave investavau. Daviau tau Ordurą, kai 
tau jo reikėjo. Pameni žaizdą Sodžimos krūtinėje? Daviau tau 
Mandasilą, kad išmoktum įsakinėti, vadovauti. Paverčiau Vasla- 
rą vyru, kad tu sužinotum savo galimybes. Daviau tau Bulrioną 
Tirną . 

“Kam? Kad jis mane atsivežtų į Raragašą? Nejaugi jis tik vė- 
žėjas, atvežęs mane pas mano likimą?" 

“Ne, ne tik. Juk tu gyvas žmogus, - apgailestaudamas pasakė 
Balsas. - Žmogui būtina ką nors mylėti. Vienas žmogus - tai kur 
kas mažiau, negu vyras ir žmona. Žmogus nelinkęs kažką aukoti, 
siekdamas laimės tik pats sau. Tik brangių žmonių laimė pateisi- 
na kančias. Tavo meilė šitam žmogui sieja tave su žmonija. Aš 
puikiai pasirinkau: tai žmogus, kuriuo galima pasitikėti, kuris tau 
buvo reikalingas." 

“Buvo reikalingas? Manai, dabar jis man jau nebereikalin- 
gas?" 

“Ne. Kol kas jis naudingas tau. Jie visi naudingi. Visi vykdo 
tavo nurodymus, nes tu esi poulgratas. Ir tu jais naudosiesi. Ar- 
gi jiems nepakanka šito?" 

“O Tibalas? Kuo jis man naudingas? Jis daug žino, bet iš jo 
atimta teisė veikti. 

“Tibalas Frainitas turi savo paskirtį. Jis tą žino, ir tai jį ten- 
kina". 

Staiga Gvinai šovė mintis: ar Balsas kada nors meluoja? Be Bul- 

riono ji nebūtų atkeliavusi į Raragašą, bet ji šitą žmogų myli. Ir 
kaip jis elgsis, kai jo mylima žmona ligi ausų įklimps į politiką? Kai 
karas priartės prie jo mylimo Slėnio? 

Į šį klausimą Balsas nepateikė atsakymo. 

Sodžima? Kodėl jis užsiminė apie ją? 

A! Kariūnas Zorgas - tai vienas raktas, o kitas - Vungas Ta- 
nas. Jei Nurco karalius numirs, numirs ir viltis suburti koaliciją. Jis 
gesta paveiktas kažkokios ligos, kurios Labrancos ivilgratai negali 
išgydyti. Tai panašu į Sodžimos atvejį. Jam reikalinga poulgrato 
pagalba... 

Už lango jau beveik prašvito. Metas kilti iš lovos ir vėl pradėti 
batalijas. Tarybos posėdis nieko sudėtingo nežada. Ji tik paskelbs 
savo sprendimą. Reikės išsiuntinėti laiškus visiems karaliams, vi- 
siems patarėjams... Reikia kažkaip išspręsti Zorgo problemą. O 
kas po to? 

"Šiandien aš ketinu aplankyti visus kaimus ir pasikalbėti su 
paženklintaisiais ". 

“Puiki mintis, bet tam prireiks kokių dviejų dienų". 

“Po to teks nuvykti į Čan Saną ir išgydyti karalių Vungą. 
Kiek dienų tai užtruks?" 

“Maždaug tris dienas ". 

“Gal pasiųsti tenai žygūną su pranešimu, kad netrukus atvyks 
pagalba?" 

"Tai pats patikimiausias būdas kuo greičiau palydėti jį į ka- 
pus“, - nusijuokė Balsas. 

"Netgi taip?" 

“Būtent taip. Tai skorpionų lizdas. Pasiimk drauge Čingą 
Čilitą". 

“O šito kam reikia? - nustebo Gvina. - Jis galėtų pasilikti čia 
ir tvarkyti reikalus". 

"Jis taip pat jaunasis skorpionas, - paaiškino Balsas. - Nega- 
lima juo pasikliauti. Nenuleisk nuo jo akių. Jis gali bet kada iš- 
duoti. Labranca paženklintoji, ji negali tau pasipriešinti, o jis ga- 
li. Palik Labrancą tvarkyti Akademijos reikalų, o jį pasiimk 
drauge". 

“O kam Čilitui reikia mane išduoti?" 

Pasigirdo riksmas, trinktelėjo durys. Gvina pašoko iš lovos ir, 
kol Bulrionas nubudo, spėjo apsirengti. Koridoriuje girdėjosi sujau- 
dinti balsai. Gvina puolė prie durų, bet vyras ją sustabdė: 

- Palauk! Jei kas atsitiko, galbūt tau tenai neverta rodytis. 

Jis pradėjo rengtis. 

- Tavo teisybė, - pripažino moteris i' ; palaukė, kol apsirengs 
Bulrionas. Jis paėmė kardą ir nuėjo pri“ + durų. Gvina ėjo paskui 
vyrą. 

Balsai sklido iš valgomojo. Jau ki/ k ramesni. Tenai susirinko 
visi Tirnai. Daugelis jų buvo pusiau i" šsirengę ir laikė rankose kar- 
dus. Tarpduryje, uždengdamas kūn'ų beveik visą durų angą, sto- 
vėjo Džukionas. 

Bulrionas bakstelėjo jam į nuf:arą: 

- Koks čia triukšmas? Kas š.aukė? 

- Tigonas. - Galiūnas atsi“suko, pastebėjo. Gviną ir suvokęs, 
jog yra beveik nuogas, pasislė:pė už Voziono. L.ikusieji Tirnų vyrai 
taip pat sutriko, pas.kubėjo ūtsisėsti ant suolo. Ir čia Gvina supra- 
to, iš kur visas šitas triukšmas. 

- Aš jį išgąsdinau, - ištarė duslus balsas. Tai buvo Vaslaras 
Nomitas. Per naktį jis užaugo visa galva, tapo tvirtas, raumenin- 
gas. Nosis beveik išnyko. Veido odą dengia baltos dėmės... Nieko 
sau. Jis labai panašus į tikrus Kaukolveidžius. Visiškai ne:sigėdyda- 
mas savo nuogumo, jis stovėjo, įrėmęs rankas į šonus, išdidžia 
zardanų kario šypsena atreemdamas sutrikusius Tirnų Žvilgsnius. 

- Na, kaip tau mano pasikeitimas? 

Bulrionas apėjo aplink jį, apžiūrinėdamas taip, kaip) apžiūrinė- 
jami turguje arkliai, ir nė kiek nesistebėdamas. 

Vaslaras triumfuodamas išsišiepė: 

- Ar aš panašus į Zorgą? 

Gvina atsisėdo ant suoliuko. Jis netgi kalbėjo tokiu pat balsu. 

- Ne! - Bulrionas stuktelėjo kariui kumščiu į krūtinę. - Tu esi 
Zulionas. Prisimenu šitą randą ant jo rankos. O štai ir dar vienas... 

- Aš nesugebėjau įvykdyti tavo valios, Gv ina sadž? - nusivylė 
karys. 

- Eik, apsirenk, - paliepė ji. 

Jis norėjo kažką pasakyti, po to apsisuko ir nuskubėjo korido- 
riumi. 

Bulrionas priėjo prie Žmonos. 

- Nepavyko? - Jo akyse sustingo skausmas. 

- Jo mums vis tiek prireiks. 

Bulrionas laukė. Visi kiti taip pat. Jie padorūs žmonės. Nerei- 
kia savo kaltės užkrauti ant jų pečių. (Gvina nuleido akis, pakilo. 

- Jaučiuosi, tarsi patekusi į vyrų pirtį. 

Ir ji nuėjo koridoriumi paskui Vaslarą. 

- Gvina! - pašaukė Bulrionas. 

- Jis sukels siaubą visam krateriui. 

- Palauk! 

Ji nesustojo. 

- Aš tuoj. Turiu jam pasakyti porą žodžių. 

Vaslaras išėjo iš savo kambario. Pamatęs Gviną, pradėjo 
trauktis atatupstas. Moteris'įėjo į kambarį ir uždarė duris. Čia sto- 
vėjo keturios lovos. Viena nesujaukta. Lovos arti viena kitos, lais- 
vos vietos beveik neliko. Įdomu, kurioje iš jų miegojo Tigonas? 
Atsibusti ir pamatyti priešais nosį tikrą Kaukolveidį - nuo tokio re- 
ginio kas tik nori neteks žado. Net Gvinai buvo nejauku naujojo 
Vaslaro draugijoje. 

- Tai tu Zilionas ar Vaslaras? 

Pasigirdo duslus juokas: 

- Vaslaras. 

Bet tai jau nebuvo vakarykščias -Vaslaras, nupiepęs, silpnas, 
kurio juokas priminė asilo bliovimą. Šito žmogaus akyse blykčiojo 
pavojingi žiburiukai. 

- Kam.tu paklūsti? | 

- Tau. Juk sakiau vakar, kad esuitau dėkingas. Tai tu mane 
pavertei Kaukolveidžiu? 

“Tai padarė likimas". Gvina neatsakė į jo klausimą. 

- Regis, Tolamine žuvo du tavo broliai? 

Jis suriaumojo, po to nusišypsojo: 

- Dabar aš galiu už juos atkeršyti. 

- Bus labai pavojinga... 

- Nesijaudink, Gvina sadž! Juk dabar turiu Ziliono nervus. Pa- 
sakyk, ką ir kaip turiu daryti. 

- Aš nežinau kaip. 

- Nužudyti Zorgą? - Jis vėl nusišypsojo, ir moteris pamatė, 
kad jo dantys visai tokie, kaip tikrojo Ziliono. 

- Ne. Zorgas man reikalingas. Mums trukdo karalius. Pameni, 
Raksalas sakė, kad kautynes Tolamine buvo pradėtos Gekciono 
įsakymu? 

- Tada aš mielai jį nudėsiu, jei tau to reikia. Bet kaip? 

- Jau sakiau tau, kad aš nežinau. Jei nuvyksi prie jų stovyklos 
ir pasiimsi drauge ogoulgratą, gal ir turėsi tokią galimybę. Bet tai 
labai pavojinga, Vaslarai... 

- Nustok čiauškėjusi apie pavojų - nes pati gausi nuo manęs į 
kailį. Aš atnešiu tau jo širdį, sadž. Ir visiems padarysiu paslaugą. 

SEPTINTA KNYGA 


POULĖ 


() ji - tai Likimas. 

Didis bei Galingas, 
Dovanojantis gyvybę ir alimaniis ją, 
bišties varomoji Jėga, 
ausų dienų valdovas. 

1 Žiūrėd amas į tris gulinčius ant lovos laiškus, Han A-Litas jau- 
tėsi sutrik: es. Visi trys laiškai išsiųsti iš tos pačios vietos, gauti be- 
veik tUO pačiu metu, tačiau turiniu prieštarauja vienas kitam. Han 
A-Litas nemėgsta neaiškumų. Štai jau beveik šešiasdešimt metų - 
nuo to laiko, kai susirgo žvaigždžių negalė - jis lengvai galėjo skai- 
tyti B“ t kurio žmogaus mintis, jei tas nebūdavo nutolęs daugiau nei 
Pė* * šimtą žingsnių. Jis visada buvo ramus. Tačiau dokumentai, 

" „tingai nuo žmonių, galėjo pateikti klaidingą informaciją. 

Palapinėje, kuria jis dalinosi su jaunuoju Noginu Saisitu, buvo 

| abai karšta. Stovyklą užklupo stipri audra, ir jie užleido užuolaidą. 

Hanas sėdėjo ant vienos iš dviejų kietų bei nepatogių kėdžių. Ant 

kitos buvo įsitaisęs Paingas Nonas. Jis gėrė iš puodelio alų. Žmo- 

gus beveik be poilsio jojo keturias dienas - buvo pavargęs, dulkė- 
tas. Noginas gulėjo ant savo čiužinio ir žiūrėjo į lubas, piešdamas 
vaizduotėje neįtikėtinas erotines scenas... 

Aplinkui palapinę buvo įsikūrusi Vesnaro armija. Nuobodžiau- 
Jančių kareivių mintys tarsi įkyrios vapsvos sukosi džolgrato gal- 
voje. Netoliese kažkas treniravosi kautis su kardais. Metalo skam- 
besys slopino iš tolo sklindančius karininkų keiksmus - jie mokė 
karius rikiuotės subtilybių. Jau dvi savaites čia buvo stovykla, o 
prieš tai tris savaites jie praleido prie Veriovo, taip pat nežinia ko 
laukdami. 

Nebuvo beveik jokios tikimybės, jog moktiečiai galėtų įsiveržti 
į Vesnarą, tačiau karalius nedrįso nei paleisti kariuomenės, nei bent 
jau atsitraukti atgal. Priešingai, jis dar vis kvietėsi iš rezervo pastip- 
rinimą. Karpanai judėjo į pietus, o priešais juos ritosi pabėgėlių 
banga. Mokte jau viešpatavo chaosas. Vesnarui bet kokia kaina 
reikėjo išlaikyti Gaidžių Areną. Jei čia įsiverš karpanai, jie nustums 
vesnarų kariuomenę į jūrą. Būtent taip prieš šimtą metų ir padarė 
Pantolionas. 

Trys laiškai... 

Hanas vėl įsiklausė į kurjerio, atgabenusio laiškus, mintis. Da- 
bar priešais jį sėdėjo liesas, kokių trisdešimties metų žmogus. Nors 
jo vardas buvo nurcietiškas, pats vyras labiau panašus į zardaną. 
Tačiau, kai praėjusį kartą Hanas jį matė, jis atrodė kaip tipiškas 
kvolas. Jo asmenybė nekėlė abejonių, nes jisai žinojo visus slapta- 
žodžius ir jo mintys priklausė Paingui Nonui. Juk žmonės Hanui 
negali pameluoti. Bet štai dokumentai... 

- Kas tau įteikė šituos laiškus? 

- Sekretorius Čingas Čilitas. Paingo veido išraiška nepasikeitė, 
ir jis pagalvojo: “Kuo dar nepatenkintas šitas riebus meitėlis?" 
Paingas nežinojo tų laiškų turinio, nors kai ką įtarė. Labrancos nu- 
vertimas nuo sosto sujudino Raragašą. Naujoji Pirmininkė, pasak 
gandų, poulgratė. Per vieną dieną buvo išsiuntinėti visi kurjeriai ir 
netgi dalis vietos gyventojų. “Įdomu", - galvojo Paingas. Bet da- 
bar jis nebuvo linkęs smalsauti. 

Pirmajame laiške buvo pranešama apie valdžios pasikeitimą. 
Jis buvo adresuotas Hanui bei Noginui, pasirašytas naujosios Pir- 
mininkės bei patvirtintas Labrancos. Nepanašu į klastotę. Tiesa, 
braižas nepažįstamas, rašyta greitosiomis. Bet tai suprantama - juk 
laišką teko padauginti, perrašyti daug kartų. 

- Ar tu matei naujai išrinktą Pirmininkę? 

- Tik prabėgomis. Graži boba. - Akimirką jaunuolio mintis ap- 
temdė geismas, kuris, žinoma, niekaip negalėjo prilygti gašlioms 
Nogino svajonėms. - Sako, kad ji poulgratė. 

Noginas iškart nusileido ant žemės. 

- Niekada nesu jų matęs? Ką poulgratai gali? 

- Apie juos apskritai nedaug kas žino, - pasakė Hanas. - Gali- 
mas daiktas, jog Pantolionas buvo poulgratas. Tiksliai nustatyta, 
jog paskutiniais imperijos gyvavimo metais poulgratė vadovavo 
valstiečių sukilimui Rurke. 

- Ir kas jai atsitiko? 

- Patikėjo gubernatoriaus pažadu praleisti jos kariuomenę ir 
Žuvo. 

- A! - Ivilgrato mintys sugrįžo prie mėgstamos temos, ir Ha- 
nas atjungė nuo jaunuolio savo vidinę klausą. Viskas su šiuo žmo- 
gumi aišku: jis jaunas, jam retai pavyksta patenkinti kūnišką geis- 
mą... Praeis pora dienų ir jis skubės pas armijos kekšę, nors ap- 
skritai Noginas padorus vaikinas ir panašių moterų paslaugomis 
naudojasi tik tada, kai nebegali daugiau kentėti. Daugiau moterų 
stovykloje nėra, išskyrus tas, kurios priklauso Kaukolveidžiams. 
Bet žmogus, pamėginęs užmegzti ryšį bent su viena jų, pasigailės, 
kad jo gyvo nesudegino ugnyje. 

- Ar mūsų naujoji Pirmininkė ištekėjusi? - paklausė Hanas. 

Kurjeris apstulbo. 

“Kam senam ožiui prireikė šito? Ji net Žiūrėti į tokį nenorės, o 
jeigu ir panorėtų, kam jam šito reikia?" 

- Regis, taip. - Kurjerio sąmonėje iškilo neaiškus pagyvenusio 
stambaus vyriškio paveikslas. 


327 


Bulrionas Tirnas nieko Raragaše ypatingai nesudomino. Vadi- 
nasi, apie pranašystę tenai nieko nežino. O gal šią žinia užgožė kita 
- poulgratės atsiradimas. Hanas neabejojo, jog dabar, neseniai 
Kaukolveidžių užverbuoto jaunuolio Poliono mintyse iškilo vyro ir 
žmonos paveikslai. Matyt, Hanas buvo pirmasis žmogus, suvokęs, 
jog Lemtys jiems atsiuntė poulgratą. O suprato jis šitą, kai sužino- 
jo, kaip ta moteris privertė ivilgratą panaikinti kerus, kuriuos jis 
pats ir buvo užleidęs. 

Vadinasi, pirmuoju laišku galima pasitikėti. 

Bet antrasis! 


Akademijos Pirmininkė Gvina Niena Tirn 
Karaliaus Gekciono Garabo patarėjui Han A-Litui 


Būk pasveikintas! 

Iš laiško, kurį tu prieš dvi savaites atsiuntei Ordurui, galima 
suprasti, kad tavęs nenustebins valdžios pasikeitimas Raragaše. 
Esu pasirengusi patikėti, jog tą lemtingą naktį tu pasielgei taip, 
kaip manei esant teisinga. Tau negresia bausmė už tai, kas atsi- 
tiko Polionui Tirnui. Pranešk man kuo greičiau, ką žinai apie tą 
vaikiną. Jei tai įmanoma, pasikalbėk su juo ir sužinok, ar jis no- 
rėtų sugrįžti į ankstesnį savo gyvenimą. 

Pats spręsk, ar parodyti karaliui skelbimą. Neįprasti laikai 
reikalauja neįprastų poelgių. Akademija nusprendė aktyviai da- 
lyvauti kuriant koaliciją prieš karpanus. Mes suvokiame, jog tai 
prieštarauja tradicijoms. 


Tipiškos poulgrato mintys. Šitie žmonės - tarsi kertiniai isto- 
rijos akmenys. 


Tau reikia pasirengti vietoje ir vykdyti savo pareigą - saugoti 
karalių nuo išdavikų. Todėl įsakau tau tiksliai vykdyti sutarties 
sąlygas. Ir prisimink, jog, pasak sutarties, Akademijos atstovai 
neturi kištis į išorinę politiką, nepriklausomai nuo to, kokių veiks- 
mų imsis pati Akademija. 


Pasirašyta Raragaše, 101 m., 31 Muolės diena. 
Tarybos Pirmininkė Gvina Niena Tirn 


Po kelionės pavargęs Paingo protas po truputį atsigavo ir ėmė 


smalsauti. Labai jau Hanas sunerimo, gavęs tuos laiškus. 
- Na, išgėrei alų? - paklausė Hanas. - Čia netoliese yra tvenki- 

nys. Kol dar rytas, ir jame neišsimaudė pusė armijos, vanduo te- 
nai pakankamai švarus. 

“Nori mane iš čia išsiųsti, kalės vaikas". 

- Gera mintis, - garsiai pasakė jaunuolis. 

Paingas išėjo iš palapinės į saulės apšviestą ir vėjo gairinamą 
pievelę. Palapinėje iškart pasidarė lengviau kvėpuoti - Paingas dvo- 
kė arklių bei žmogaus prakaitu. Hanas nusišluostė išrasojusią kak- 
tą. 

Noginas išsivadavo iš saldžių prisiminimų. Juk reikėjo sugrįžti 
į realybę, įsiklausyti į tai, kas darosi aplinkui. 

- Na, tir kas tokio baisaus atsitiko? 

Hanas padavė jam pirmąjį laišką, dar nenusprendęs, ar duoti 
kitus du. Galima sakyti, kad jie adresuoti asmeniškai jam, Hanui. 
Bet Noginas žinojo, kad Hanas neturi artimųjų, o draugų džolgratai 
taip pat neturi. Vadinasi, gydytojo neapgausi. Bet galbūt jis apsi- 
mes patikėjęs: vaikinas geraširdis, nemėgsta intrigų. 

- Įdomu! O kas tuose dviejuose laiškuose? - Ivilgratas grąžino 
Hanui skelbimą, ir tas tylėdamas ištiesė jam antrąjį laišką. O pats 
tuo tarpu dar kartą sugrįžo prie trečiojo: 


Han A-Litui. Slaptai. 


Akademijai skubiai reikalinga tavo pagalba. Po savaitės, 
daugiausia po dešimties dienų, iš Čan Sano išvyks būrys - maž- 
daug trisdešimt ar keturiasdešimt karių ir pasuks Džarinfarko 
link. Galbūt juos lydės ginkluota apsauga. Kariams teks kirsti 
Vesnaro teritoriją, todėl paprašyk karaliaus leidimo ir pranešk 
sekretoriui Čilitui, ar valdovas sutinka. 

Būrys turės mėlynas vėliavas ar kitokius atpažinimo ženklus, 
kokių jis pareikalaus. 

Paaiškink jo didenybei, jog tai nurciečių delegacija, ir ji nori 
susitarti su Moktu dėl koridoriaus tarp Nurco bei Mokto sudary- 
mo. Per tą koridorių karpanai galės praeiti į pietus ir užpulti Ves- 
narą. 

Mus pasiekia gandai apie pabėgėlių nusikaltimus. Dažnai jie 
viską šluoja nuo savo kelio, nepalikdami gyvo nė vieno žmogaus. 

Tenkindama karaliaus norus, naujoji administracija pasiren- 
gusi tris kartus sumažinti mokestį už moulgrato paslaugas. At- 
siųsk atsakymą su kurjeriu, kuris tau atveš šitą laišką. 


Patvirtinta. 

**X* 

Noginas baigė skaityti antrąjį laišką. Jo sąmonėje skambėjo 
pavojaus signalas. 

- Bet juk tai... 

“Žmogžudystė! Saugoti nuo išdavikų, bet ne nuo pašalinių as- 
menų. Politinė žmogžudystė! Tai neįmanoma! Bet kaip žudikas 
pateks į stovyklą?" 

- Ką tu apie tai manai? 

- Aš suprantu taip: mano užduotis - saugoti karalių nuo jo pa- 
ties pavaldinių. Aš tą dariau ir anksčiau. O kokias pinkles monar- 
chai rezga vieni kitiems, Raragašo tai neliečia. 

- Regis, aš supratau, - pasakė jaunuolis. Hanas išgirdo jo pik- 
tdžiugiškas mintis: “Taip ir reikia šitam galvijui". 

- Aš taip pat supratau, - pasakė Hanas. 

Antrąjį laišką suprasti nebuvo sunku. Bet trečiasis visai sujau- 
kė protą. Jis sulygino Labrancos parašą ant pareiškimo su parašu 
po trečiuoju laišku. Ranka ta pati. Jis ją puikiai žinojo. Bet planuoti 
masinį kraujo praliejimą... tai nebūdinga Labrancai. Laiške daug 
neaiškumų. Jo esmė suprantama, tačiau žodžius buvo galima įvai- 
riai interpretuoti. Jei bus įrodyta, jog laišką parašė Labranca, naujai 
išrinkta Pirmininkė neatsakys už šitą nusikaltimą. 

- O kas trečiame laiške? - vis dar nepakildamas nuo čiužinio 
paklausė Noginas. 

- Tau čia nieko įdomaus nėra. 

“Septyni prakeiksmai! Dar viena išdavystė?" 

- Na, jei jau taip... - sutiko ivilgratas. 

“Senis mėgina mane apsaugoti. Niekada nemačiau jo tokio su- 
nerimusio". 

- Eisiu paprašysiu karaliaus audiencijos. Jei sugrįš Paingas, 
pasakyk jam, kad reikės nugabenti laiškus į Čan Saną. 

- Į Čan Saną? Jis ką, nevyks atgal į Raragašą? 

Hanas tyliai nusikeikė, slėpdamas po apsiaustu baisųjį laišką. 

- Ne, iš čia jis keliaus į Čan Saną. Tenai vyksta naujai išrinkta 
Pirmininkė ir sekretorius Čilitas. Bet nereikia skleisti šios informa- 
cijos. 

- Suprantama, - pasakė Noginas. - Perduok karaliui mano ge- 
riausius palinkėjimus. Jei pokalbio su tavimi metu valdovą ištiks 
apopleksija, liepk pakviesti manę. 

- Kitą savaitę? 

- O kam reikia skubėti? 

Noginas užsimerkė, ir vėl jo vaizduotėje iškilo gundantys mo- 
teriško kūno apvalumai. 

Didžiulė lyguma skendėjo rūke. Hanas pamanė, jog pasislėpusi 
po tokia priedanga visa karpanų orda ant pirštų galiukų galėtų ne- 
pastebėta praeiti pro jų stovyklą. 

Jis ėjo tarp eilėmis stovinčių palapinių, prisimerkęs nuo saulės 
šviesos. Žolė buvo ištrypta. Kiekvienas vėjo gūsis nuo plikos žemės 
pakeldavo rusvų dulkių debesį. Pro šalį prabėgo pulkas karių, 
žvangėdami ginklais ir apimti juodų minčių. Po to pravažiavo mulų 
kinkinys. Jie gabeno į stovyklą maisto atsargas. Nusižengę kariai 
kasė duobę būsimai išvietei. Stovykloje dvelkė nuoboduliu. Nega- 
lima priversti kariuomenės šitiek laiko stovėti vietoje ir laukti neži- 
nia ko. 

Parodyti karaliui laišką ar tik papasakoti apie jį? Jei tas riebi 
kiaulė nepamatys laiško pats, jis gali nepatikėti. O jei paims jį į ran- 
kas, tai tikriausiai neatiduos - saugos, laukdamas tinkamos progos 
Jį šantažuoti. 

Koks ten tas būrys, kurį laiške siūloma sunaikinti iki paskuti- 
nio žmogaus? Hanas netikėjo ta pasaka apie Nurco suokalbį su 
Moktu prieš Vesnarą. Bet Gekcionas visai gali tuo patikėti, juk jis 
pats linkęs į išdavystes. Ir jam labai norisi gauti muolgratą. O tris- 
dešimties ar keturiasdešimties žmonių mirtis karaliaus visai nejau- 
dina. 

Žmogus, parašęs trečiąjį laišką, klastingas kaip gyvatė. Jis ne- 
pastebėjo, kad-Labranca būtų tokia... 

Stovykla kvadrato formos. Karaliaus rezidencija įsikūrusi cen- 
tre. Šioje teritorijoje dar išlikusi žolė bei krūmai. Nediduko parko 
viduryje stovėjo palapinės iš raudono šilko bei auksaspalvio broka- 
to. Virš jų plazdėjo įvairiaspalvės vėliavos. Audinys išbluko nuo 
saulės, prisigėrė dulkių, bet pagrindinė vesnarų armijos paskirtis - 
tai šarvų, saugančių šias trapias, bet vertingas smegenis, vaidmuo. 
Čia gyveno karalius su savo patikėtiniais, heteromis bei berniu- 
kais, teikiančiais malonumus... 

Įėjimas į karaliaus rezidenciją buvo iš kitos pusės, ir Hanas 
nusprendė apeiti parką. Atvirai kalbant, jis lengvai galėjo peržengti 
per šilkinius lynus, juosiančius karališką teritoriją, bet tai grėsė jam 
rimtais nemalonumais. Kas trys žingsniai per visą perimetrą stovė- 
jo kardais bei skydais ginkluoti Kaukolveidžiai. Pėdos ant žolės, 
kojų pirštai ant pliko molio. Kartais vėjas plaikstė jų klubų juostas, 
tarsi norėdamas įrodyti, jog šitos sustingusios figūros neiškaltos iš 
akmens. Atrodė, tarsi sargybiniai visiškai atsiriboję nuo stovyklos 
gyvenimo. Stovėti šitaip sustingus tokiame karštyje turbūt labai 

sunku. Hano akys jau ašarojo nuo dulkių, nors jis vos prieš keletą 
minučių išėjo iš savo palapinės. Jis bent jau galėjo valytis nuo kak- 
tos prakaitą, nubaidyti nuo veido muses ar išspjauti iš burnos dul- 
kes. O sargybiniams tai buvo uždrausta. 

Pamatęs Kaukolveidžius, Hanas prisiminė esąs įpareigotas su- 
rasti Polioną Tirną ir nuoširdžiai su juo pasikalbėti. Gvinai Tirn, 
atsiuntusiai jam tokį įsakymą iš mielo civilizuoto Raragašo, kur vi- 
sada žydi gėlės bei čiulba paukščiai, matyt, atrodo, jog tai padaryti 
labai paprasta... Toli gražu, ne. Pirma, Kaukolveidžius labai sun- 
ku atskirti vieną nuo kito, 0 jų čia per du tūkstančius. Antra, jie 
retai kada sutinka bendrauti su paprastais mirtingaisiais. Be to, jų 
tarpe nedaug belikę normalių žmonių, tokių, kokius mes įpratę 
matyti. Todėl jie ir kelia tokį siaubą priešams, kad visai nebrangina 
savo gyvybių. Jie patys turbūt šito net nesuvokia, bet Hanas 
džolgratas, jis žino, kas slypi šių vaikinų sielos gilumoje. 

Nors Poliono Tirno išvaizda tokia, kaip ir kitų jo bendražygių, 
Hanas tikėjosi atpažinti jaunuolį pagal jo mintis. Jis girdėjo, apie ką 
galvoja beveik šimtas karių. Paprastai jo smegenyse nuo įvairių su- 
sipynusių minčių siautėjo triukšmingas chaosas, bet jam nebuvo 
sunku tą triukšmą nuslopinti. Jis visada taip ir darydavo. Tačiau 
dabar, susikaupęs tarsi prieš šuolį į šaltą vandenį, jis atvėrė smege- 
nis šitam triukšmui. Ir išgirdo kaukiantį, persunktą nuoboduliu, 
pyktį. Kaukolveidžių protas buvo subjaurotas, kaip ir jų veidai. 

Krūpčiodamas iš šleikštulio, Hanas pamėgino šitame beproty- 
bės verpete užčiuopti ką nors pažįstamo. Jis pajuto Kariūno Zorgo 
artumą ir nuskubėjo toliau nuo jo. Ne, tai beviltiška, galima ir pa- 
čiam išprotėti. Nors... košmariškame minčių chore Hanas staiga 1š- 
skyrė savo paties paveikslą. Kažkas apie jį galvojo. Polionas? Ma- 
tyt, pastebėjo jį artėjant. Vadinasi, jo reikia ieškoti tarp sargybinių. 
Tai bent sėkmė! 

Visas drebėdamas, nors lauke buvo nepakeliama kaitra, Han 
A-Litas ėjo pro gyvų statulų virtinę, tarsi karininkas, apžiūrintis ri- 
kiuotę. Kaukolveidžių veiduose nesuvirpėjo nė vienas raumuo, bet 
paraudusios nuo dulkių akys įkritusiose akiduobėse pastebėjo jį, ir 
kiekvieno kario protas pajuto panieką jam - jo amžiui, jo laikyse- 
nai... Nieko nuostabaus. Juk šitame žmoguje nebuvo nieko, ką 
vertino zardanų kariai. Iš tikrųjų už tos paniekos slypėjo jų pavy- 
das, bet jaunuoliai to nežinojo. Jie pavydėjo žmogui, kuriam nete- 
ko patirti tų žiaurių išbandymų, kuriuos iškentėjo jie. O kas dar jų 
laukia? Bet Kaukolveidžiai stengėsi atsiriboti nuo tokių minčių, kad 
realybė nesudaužytų jų trapių iliuzijų. Jie patys save mokė būti ide- 
aliais kariais - antžmogio kūnas, kurį valdo nežmogio smegenys. 

Tik vienas iš jų Han A-Lito asmenyje galėjo atpažinti savo kan- 
čių kaltininką. Akimirką džolgratas pametė neapykantos srautą, 
sklindantį iš jaunuolio vidaus, tačiau, sutikęs jo žvilgsnį, tiesiog fi- 
ziškai pajuto tą neapykantą. Hanas niekada nebūtų atpažinęs Polio- 
no. Pečiai platūs, raumeningas. Bet akivaizdžiai vis dar naujokas. 
Klubų juosta iš dviejų triušių kailių, veido oda dar neišgijo po plau- 
kų išpešiojimo bei tatuiruotės, ir po baltais dažais kai kur matėsi 
pūliniai. Po juos ropinėjo musės. Kūną dengia rusvų dulkių sluoks- 
nis, sumišęs su prakaitu. Akys tarsi kraujuojančios žaizdos, tokios 
pat baisios, kaip ir kiaurymė nupjautos nosies vietoje. 

- Sveikas, Polionai! 

Žudikui Polionui pirmą kartą buvo patikėta saugoti karalių. Tai 
didžiulė garbė. Vadinasi, jo pastangos pastebėtos, jis įvertintas. Ir 
staiga jį užkalbina šitas riebus senis - kokia gėda! Pirštai, gniau- 
žiantys ieties kotą, pabalo nuo įtampos. Smegenis užliejo įniršis. 

Hanas nutilo, išsigandęs savo paties kvailumo ir pasibaisėjęs 
Poliono galvoje įsižiebusiu kraujo troškimu. Jis pamatė priešais sa- 
ve mirtį, nuo kurios apsaugojo tik drausmė, reikalavusi iš karių 
stovėti sustingus. Jam atrodė, kad netrukus jaunuolis neištvers. Ir 
viskas subyrės. Hanas suriko, jam pakirto kojas. Senis suklupo 
prie basų jaunuolio pėdų. 

Žudikas Polionas net nepažvelgė žemyn. Akimirką jis sutriko, 
tarsi šuo pametęs pėdsakus. “Kur jis dingo?" - perskaitė Hanas 
jaunuolio mintis. Po to jas pakeitė pasitenkinimo jausmas. Šitam 
storuliui tinkamiausia vieta ir yra - voliotis po kario kojomis. Po- 
liono ranka kiek atsipalaidavo. Jo broliai, stovintys už trijų žingsnių 
iš kairės bei iš dešinės, supras, kas čia vyksta, ir pritars jam. 

Hanas šitą žinojo. Jis dar gyvas. Bet tereikia pajudėti, ir ietis 
įsmigs į jo kūną. Jis aplaižė lūpas ir prabilo: 

- Atėjau pasveikinti tave, Žudike Polionai. Tau suteikta didžiulė 
garbė. 

Tie žodžiai pamalonino jaunuolį. 

- Juk tik prieš dvi savaites tapai kariu! 

Dar didesnis pasitenkinimas. 

Nustebintas jaunuolio reakcijos, Hanas tęsė toliau: 

- Tu greitai įgijai vadų pasitikėjimą. 

Jis jautė, jog Poliono pasitenkinimas prilygsta erotiniam jau- 
duliui: matyt jaunuolį nedažnai lepino pagyrimais. 

Hanas atsiklaupė, bet atsistoti nedrįso. Jis pajuto vėl kylančią 
pykčio bangą. Taip, jis galėtų rašyti vadovėlius apie liūtų sutram- 
dymą... 

- Norėjau įsitikinti, kad esi patenkintas savo naujuoju gyveni- 
mu. 

“Ne tas". 

Hano vos neapkurtino iš Poliono smegenų išsiveržęs riksmas. 
Žudikas Polionas neturi teisės apie tai galvoti. Šitaip gali gimti abe- 
Jonės, gali susilpnėti ištikimybė bei narsa - ir tada jis nebebus ver- 
tas savo brolių... Ar patenkintas? Argi gali būti kitaip? Įšventinimas 
į karius buvo lydimas kankinimų, paniekos, pažeminimo. Jį sub- 
Jaurojo, išniekino, sunaikino viską, kas žmogiška, padarė panašų į 
žvėrį. Bet užtat priėmė į sektą. Žmonės, kurie jį kankino, praeityje 
patys tą patį patyrė. Ir jie norėjo, kad Polionas taptų vienu iš jų. Ir 
tada jo gėda virto išdidumu. Jo pagrobėjai taps jo broliais, padės 
jam įgyti drąsos, jėgos, žiaurumo. Iškankintas, netekęs vilties Po- 
lionas Tirnas griebėsi jam pasiūlytos išeities. Ir dabar neturi teisės 
abejoti savo pasirinkimu. Antraip visos jo kančios bus bergž- 
džios... Ar jis patenkintas? Jis atsidūrė tarp išrinktųjų, jis vyrišku- 
mo įsikūnijimas. Kaip dar galėtų būti nepatenkintas? 

Išgirdęs neapsakomas jaunuolio kančias, Hanas pamiršo visas 
savo gudrybes. Dabar jis tebuvo išsigandęs senis, maldaujantis 
maniako pasigailėjimo. 

Nepajudinęs lūpų, jaunuolis ištarė: 

- Garsiau! 

Hanas pakartojo savo žodžius: 

- Garsiau! 

- Aš norėjau įsitikinti, jog tu patenkintas savo naujuoju gyve- 
nimu! - išrėkė senis. 

- Garsiau! 

Hanas iš visų jėgų įtempė balso stygas... 

Jaunuolio galvoje nebuvo nė vienos minties. Jis tegalėjo kar- 
toti šitą vieną Žodį - regis, visai be tikslo. Ne, tikslas buvo: mirtis. 

Šalia Hano atsirado šešėlis. 

- Tu kalbiesi, būdamas poste, Žudike? 

Hanas net suriko, pajutęs palengvėjimą. Jis pašoko ant kojų. 
Tai buvo pats Kariūnas Zorgas. Senis pamatė jo skiriamuosius žen- 
klus: penkias kaukoles ant skydo. 

- Taip, sadž, - atsakė karys. 

- Ar žinai, kokia bausmė tavęs laukia už tai? 

- Taip, sadž. 

- Ar žinai, kaip sargybinis turi atsakinėti į bet kokius jam skir- 
tus žodžius? 

- Mirtimi, sadž. 

- Teisingai. Bet tu Žinojai, jog šitas žmogus - karaliaus drau- 
gas, juk taip? 

Kiek patylėjęs, jaunuolis atsakė: 

- Taip, sadž. Bet tai neatperka mano kaltės... 

- Čia jau aš pats spręsiu. Eik ir pasakyk savo vadui, kad atšau- 
kiau tave iš budėjimo. 

Karys atidavė pagarbą ir paskubėjo pasišalinti. 

Hanas visas tirtėjo. Dabar ne tiek iš baimės, kiek iš gailesčio. 
Jau verčiau jis būtų atidavęs berniūkštį Gekciono pramogoms. 
Bent jau jo kančios būtų seniai pasibaigusios. 

- Kariūne, aš atpažinau vaikiną ir pasakiau jam porą žodžių. 
Man derėjo prisiminti, jog šito daryti nevalia, kol jis stovi sargybo- 
je. Prašau man atleisti. 

- Daugiau niekada šitaip nesielk, - pasakė Zorgas ir nuėjo. 

Hanas nusekė paskui jį 

- Kariūne, ar šitą žmogų... nubaus? 

- Suprantama. 

- Bet juk tai neteisinga. Jis nekaltas! 

Zorgas sustojo, sužaibavo akimis. 

- Jis privalėjo nužudyti tave. Gal tu rytoj vietoje jo atsisėsti ant 
įkaitintos geležies? 

Senis įnirtingai papurtė galvą. Jis prisivertė nelįsti į Zorgo min- 
tis. Jam nesinorėjo matyti būsimos bausmės smulkmenų. Kartą jau 
tą padarė, ir visą savaitę negalėjo sumerkti akių. 

- Gaila, - sumurmėjo Kariūnas. - Tau tai būtų į naudą. Bet jam 
vis tiek nepadėtų. Jo draugai pasirūpins, kad jam būtų atseikėta pa- 
gal nuopelnus. Ir jis pats reikalaus sau bausmės. Na, gerai, kokių 
dar čia turi reikalų? Jei tikiesi pamatyti jo didenybę, tai jis dabar 
užsiėmęs. 

UŪmai Haną pagavo įkvėpimas. Zorgas, be abejo, žino apie tai, 
jog atvyko kurjeris iš Raragašo. Juk jam apie viską pranešama. Be 
to, Kariūnas gali išspręsti bet kokį klausimą. Vis tiek karalius jam 
įsakys "išrišti" Haną kankinusią problemą. 

Jis pasirausė užantyje. 

- Aš ketinau perduoti jo didenybei slaptą laišką, kurį neseniai 
man atvežė kurjeris. Privalau skubiai duoti atsakymą. 

Kaip viskas sėkmingai susiklostė! Hanas galės neigti, aptarinė- 
jęs šį klausimą su karaliumi. O karalius, savo ruožtu, galės tvirtinti 
apskritai nieko apie tai negirdėjęs. O jeigu su klausimais kreipsis į 
Zorgą, jis tiesiog pasakys, jog toks ir toks priėmė neteisingą 
sprendimą ir buvo už tai nubaustas... Tuo viskas ir pasibaigs. 

Kariūnas paėmė laišką, perbėgo jį akimis. 

- Dėl tokių niekų kreiptis į karalių! Parašyk, jog viskas bus 
padaryta. Šiaurinės dalies patruliams bus įsakyta laukti mėlynų vė- 
liavų, 0 joms pasirodžius, veikti nurodytu būdu. 

- Labai tau dėkingas, Kariūne. 

- Džiaugiuosi, galėdamas tau padėti, Hanai sadž. 

Zorgas išsiviepė. Jis iš tiesų buvo patenkintas. Juk vaikinams 
naudinga prasimankštinti. 

- Pažiūrėk, tai ne vientisas medis. Čia keletas sluoksnių! - Bul- 
rionas pamanė, jog lankas, kurį Tisvionas laiko rankose, labiau pa- 
našus į sulaužytą statinės lanką ar valties karkaso gabalą. Tisvio- 
nas netikėtai jį užklupo. Ir atsitik tu man šitaip - vidury baltos die- 
nos užmigti sode... kaip koks nukriošęs senis! Jis visaip stengėsi 
nuslėpti savo sumišimą, mirksėdamas ir mėgindamas pasakyti ką 
nors protingo. 

Bet, regis, Tisvionui ne tas rūpėjo. 

- Viduje, žinoma, medis. Panašiai, kaip ir mūsų lankuose. Bet 
viskas sutvirtinta valais. O šičia - ragas! Tik pažiūrėk, koks dar- 
bas! Stulbinantis! 

Tisvionas ir pats atrodė stulbinančiai. Nurciečių stiliaus kelnės 
iki kulkšnių - mainosi auksine, raudona, mėlyna spalvomis. Gels- 
vai avietinė liemenė, nelabai derant prie rusvų plaukų bei rusvos 
"augmenijos" ant krūtinės... O dar aplinkui augantys žydintys krū- 
mai ir rožė Tisviono plaukuose. Saulės šviesoje, bežiūrint į šitą ug- 
nies paukštį, norėjosi užsimerkti. 

Bulrionui nepatiko Čan Sanas su jo rėksmingai ryškiomis spal- 
vomis. Gyventojai plasnojo gatvėmis, tarsi įvairiaspalviai drugeliai. 
Ir jų namai Švytėjo visomis vaivorykštės spalvomis Netgi vežimai 
gatvėse buvo išdažyti, panašūs į pasakų karietas. Ne miestas, o 
papūgų buveinė! Ir nurciečių kalba jam nepatiko. Ir kvepėjo mies- 
tas keistai - kažkokiais nepažįstamais patiekalais bei prieskoniais. 
O gatvės buvo pilnos žmonių. Kiekvienas atskiras Žmogus tarsi vi- 
sai malonus, bet visa tamsiaodė minia Bulrionui atrodė svetima. 

- Kas tam lankui? Sulaužytas ar ne? 

- Sulaužytas! Ne, dėde. Jis taip padarytas. Toks išlenkimas. 
Palauk, įtempsiu templę. Čia nedraudžiama nešiotis gatvėje lanką 
su įtempta temple. Ne taip, kaip pas mus. - Tisvionas sulenkė lan- 
ką, įtempė templę. - Matai, kai įtempiu, jis tarsi išsilenkia atgal. 

Bulrionas pasitrynė akis, nepatikliai žiūrėdamas į lanką. Vis 
tiek kažkoks ne toks. 

- Iš šito daikto toli nenušausi. 

- Dėde! Juk jis daugiasluoksnis. O raginiai antgaliai sustiprina 
įtempimą. Strėlė, paleista iš tokio lanko, pramuša šarvus už trijų 
šimtų žingsnių. Mes čia pasitreniravome, tai aš pataikiau į taikinį, 
esantį už keturių šimtų žingsnių O Džukionas beveik už šešių. Ne- 
nuostabu, jog net zardanai bijojo nurciečių lankininkų. 

Tai buvo panašu į fantazijas, bet Bulrionas neturėjo noro gin- 
čytis. Pamiegojus, jo burnoje jautėsi nemalonus skonis, kūnas su- 
glebo nuo karščio. 

- Ką gi, sugrįšime į Slėnį, ir pamėginsi porą tokių pagaminti. 

- O Lemtys! - sušuko Tisvionas. - Aš ir per dešimtį metų ne- 
išmoksiu gaminti tokių lankų. O jie mums reikalingi. Ir šitos strė- 
lės taip pat... Paklausyk, dėde. Visi čia kalba apie karą, ir ginklų 
kainos pašoko. Bet tokių lankų dar galima nusipirkti. Aš čia nusi- 
žiūrėjau... Penkiasdešimt lankų ir šimtas strėlių antgalių. Vozionas 
net sugebėjo išsiderėti nuolaidą. - Jis nutilo ir pažvelgė į Bulrioną. 

- Ir kiek tai kainuoja? 

- Hm... Tūkstantį du šimtus kronų. Tai būtų maždaug du 
tūkstančiai mūsų erelių. Na, gal kiek daugiau. 

Bulrionas nuleido akis. Virš žalių bei rausvų stogų saulės ap- 
šviesti kilo Psombo kalnų kontūrai. Iš gatvės sklido ratų dundėji- 
mas, kupranugarių balsai. Nepažįstamas paukštis garsiai čiauškėjo 
krūmuose. 

- Manai, nešiojuosi kišenėse tokius pinigus? Dėl viso pikto - jei 
kartais kiltų noras užsukti į kokią nors smuklę... 

Jiems išvykstant iš namų, buvo likę du ar trys šimtai erelių šei- 
mos santaupų. 

- O Gvina... - atsargiai prasitarė Tisvionas. 

Dalinge Gvinos laukė dideli turtai, bet iki Dalingo toli. Gal ji 1r 
galėtų įkišti ranką į Raragašo iždą, bet tuomet tektų sugrįžti į Ra- 
ragašą. O ar jie tenai sugrįš - nežinia. Žinoma, nieko čia tokio, jei 
paprašyčiau Žmonos pagalbos, tikino save Senis. Kažin, ar dar ka- 
da nors pasitaikys proga nupirkti tokius lankus. Bet kaulyti iš mo- 
ters pinigų! 

- Artėja karas, dėde. Jeigu mus užpuls karpanai, tvirtovikė 
mūsų neapgins. 

- Jei jie užpuls, mūsų niekas neapgins. 

- Jei net karpanai ir nepasieks mūsų, teks kautis su pabėgė- 
liais. Su tokiais lankais atremsime nemenką būrį, kelis šimtus žmo- 

nių. Iš jų bus galima šaudyti, sėdint balne. Ir mes nesunkiai išvy- 
sime užpuolikus iš Slėnio. 

Taip ir yra. Iš tvirtovikės nebus jokios naudos. Kaip jis anks- 
čiau to nesuprato? O vargšelis Brankionas turbūt vis dar stato, plu- 
ša dieną naktį. Jei dabar Slėniui dar niekas negresia, iki rudens jį 
vis tiek pasieks. Vieni ar kiti. Iki tol Bulrionas privalo sugrįžti na- 
mo, o ne slampinėti be darbo nežinia kur. 

- Kur Vozionas? - paklausė jis nežinodamas, ką daugiau pasa- 
kyti. 

- Jie tenai šaudo. Net Vozionui neblogai pavyksta. 

- Reikia nueiti pasižiūrėti. 

Tisvionas nusiminęs pažvelgė į jį. 

- Ateik, dėde. 

Ir neslėpdamas apmaudo nėrė į žydinčius krūmus. 

Bulrionas atsiduso. Jis per senas klaidžioti po pasaulį ir ieškoti 
nuotykių. Prieš savaitę jie išvyko iš Raragašo. Slėnio jis jau nematė 
tris savaites. O atrodo, keletas metų praėjo. Anksčiau išvykdavo 
ne ilgiau nei kelioms dienoms. Ir tai labai retai. Metas grįžti namo. 

Ir jam buvo nuobodu. Štai jau ketvirta diena gyvena rūmuose 
ir visai neturi ką veikti. Kiekviena diena - šventė, o pietūs - tikra 
puota. Jis pernelyg daug valgo visokių skanėstų, pernelyg daug 
geria jų vyno. Tarnai neriasi iš kailio, mėgindami jam įtikti, o dva- 
riškiai šaiposi vos ne į akis... O miega šilko pataluose. Tačiau 
griežtai atsisako kaišioti į plaukus gėles, kaip čia priimta. Jis Raga- 
nos vyras, menkysta. Jam netgi negresia rūmų intrigos, kuriomis 
paprastai apraizgomi mirštantys karaliai. Bulrionas jaudinasi dėl 
Gvinos, kuri žada išgydyti karalių Vungą Taną, nors tai visai ne- 
patinka besivaržantiems dėl sosto pretendentams. Bet kuri iš gru- 
puočių gali pasikėsinti į jo žmonos gyvybę. Dabar Gvina kaip tik 
tenai - ji gydo karalių. O Bulrionas niekuo negali žmonai padėti ir 
pats neturi jokio užsiėmimo. Nebent tik pereiti per didžiulį nuosta- 
bų sodą ir nupjauti nuo vaismedžių sodinukų ūglius - nuo slyvų, 
persikų, obelų, vyšnių, abrikosų. Neblogai būtų tokių pasisodinus 
Slėnyje. 

Bulrionui norėjosi namo. Labiau už viską pasaulyje... Išgirsti 
anūkų juoką, pamatyti, kaip noksta varpos, pajodinėti po kalvas, 
pasigrožėti taip pažįstamais vaizdais. Pamatyti, kaip Tisvionas šau- 
do iš lanko ir dalinasi su jaunimu patirtimi. 

Bet karas jį atskyrė nuo Tirnų Slėnio. Net Akademijos kurje- 
riai, kurie žino kiekvieną takelį, nesugebėjo pereiti per Gaidžių Are- 
ną. Bent jau taip sako šitas padlaižys Čingas. Nebuvo atsakymo nei 

į vieną Gvinos laišką. Kur negali prasmukti vienišas raitelis, vals- 
tiečių grupė pasmerkta tapti maitvanagių auka. Pasala tyko už 
kiekvieno krūmo. Karpanai iki šiol nepasirodė, netgi pabėgėlių ne- 
simato, bet žmonės laikosi įstatymų. Regis, grėsmę kelia net žo- 
lė... 

Pasaulis keičiasi. O Bulrionui jau vėlu gyventi naujoviškai. Kai 
prieš mėnesį suskaudo tą nelemtą dantį, jam derėjo suprasti, kad 
jis jau savo atgyveno. Ir būtų ramiai numiręs. O dabar tikriausiai 
teks pamatyti, kaip visas jo darbas, visos pastangos nuėjo vėjais. 
Pamatyti nusiaubtą Slėnį, nužudytas moteris, vaikus. Ar dar blo- 
giau - nusibaigti iš sielvarto svečioje šalyje, sužinojus, kad visa tai 
įvyko, o jo tenai nebuvo... Bent jau būtų galėjęs numirti garbingai, 
kaip dera tikram zardanui - su kardu rankoje. 

Tik pagalvok: jis zardanų kario sūnus, 0 per visą savo gyveni- 
mą nenužudė nė vieno priešo. Ką apie jį pagalvotų tėvas? Žudyto- 
jau Gamionai, Plėšrūnų vade! Kaip tavęs mums dabar reikia! Ar- 
ba kitų, panašių į tave karių! Iš visų tavo palikuonių, iš trijų šimtų 
vyrų, tėve, tik vienas Polionas tęsia zardanų tradicijas. Nelengva 
kario dalia, bet sunkiu metu reikalingi geležiniai žmonės. Kad taip 
bent žvilgtelėjus į Polioną... su skydu, ietimi bei kardu... 

Tų pačių rūmų terasoje karalius Vungas Tanas, paramstytas 
raudonomis pagalvėmis, snaudė savo krėsle ant ratų. Krėslas, kaip 
ir dera monarchui, buvo aukštas, didžiulis, primenantis sostą. Iš 
abiejų karaliaus pusių sėdėjo po ivilgratą. Kiekvienas jų laikė valdo- 
vą už rankos. Valdovo tarnai mosavo virš jo galvos vėduoklėmis. 
Gvina Tirn buvo įsitaisiusi ant kėdutės prie karaliaus kojų. Kiek 
atokiau būriavosi apsaugininkai, gydytojai, dvariškiai. Jie stebėjo 
įvykius, neslėpdami nepasitikėjimo. 

Gvina nustebo, pamačiusi, koks nedidukas karalius Vungas. 
Kažkaip tikėjosi pamatyti soste įspūdingą vyriškį. Karalius atrodė 
vyresnis, negu buvo iš tikrųjų, jo plaukai bei barzda pirma laiko 
paržilę, veidas ištįsęs, išvagotas raukšlių. Šilkinis mėlynas apdaras 
klostėmis dengė išdžiūvusį jo kūną. Bet valdovas vis dėlto sveiko: 
kiekvieną dieną jis jautėsi geriau, ir skausmai kankino mažiau. 

Nustatyti diagnozę nebuvo sunku. Vieni niekai. Laimei, Gvina 
atsivežė drauge ir Ziberorą. Vos tik atvykus Akademijos Pirminin- 
kei su paženklintųjų palyda, keletas žmonių tuojau pat pabėgo iš 
rūmų. Tai vyresnioji karaliaus duktė su vyru, du dvariškiai, kurių 
pareigos buvo ragauti valdovui patiekiamą maistą, bei karaliaus pa- 
tarėjas džolgratas Nimas Tongas. Paženklintuosius taip pat galima 
papirkti. Nimas, suprantama, žinojo, kad į karaliaus maistą įmaišo- 

ma nuodų. Nors Akademijos Pirmininkas tokių įgaliojimų neturėjo, 
Gvina iškart paskelbė išdavikui mirties nuosprendį. Tai neturėjo 
praktinės reikšmės, nes susekti pabėgusį džolgratą neįmanoma. Be 
to, apie jo išdavystę žinojo tik Raragašo gyventojai. Ir tylėjo, ant- 
raip Akademijos reputacija pražūtingai nukentėtų. Labranca neteks 
žado, sužinojusi apie savo pasiuntinio elgesį. 

Nors karalius ir nedidelio ūgio, užtat protas jo neeilinis. Neti- 
kėtas dukros išvykimas - didžiulė nepagarba, ir valdovas, žinoma, 
suprato to išvykimo priežastį. Kol kas jis nesiėmė jokių priemonių, 
neįsakė sulaikyti piktadarių. Gvina tikėjosi, jog išlavintas monar- 
cho protas nepadiktavo jam galimo Gekciono Garabo problemos 
sprendimo. Ji ir pati galbūt netrukus taps karaliaus žudike... 

“Pakaks tau graužti save, - pasakė Balsas. - Juk jis ne žmo- 
gus, 0 tikras pabaisa. Iki pamatų sugriovė Tolaminą, išžudė tūks- 
tančius žmonių. Beje, ir tavo vyrą. Keletą šimių nukankino savo- 
mis rankomis. Tu net negali įsivaizduoti, kokie šlykštūs jo kanki- 
nimo metodai. Jis nusipelno kur kas daugiau, negu mirtis nuo 
Vaslaro Nomito rankos ". 

Tokie Gvinos pokalbiai su Balsu dabar vykdavo kelis kartus 
per dieną. 

"Tai kas? Vis tiek aš tapsiu žudike. Kaip tai suderinti su pa- 
dorumu? " 

"Tau teks nužudyti daugybę žmonių. O jie nėra tokie baisūs 
nusikaltėliai, kaip Gekcionas Garabas. Bet tu tai padarysi, kad 
išgelbėtum tūkstančius gyvybių. Tu - poulgratas, žmogus, kuriam 
kartais tenka skaudinii kitus, nors jo tikslas - kurti gėrį. Tai ta- 
vo prakeiksmas. Mišką kerta - skiedros lekia“, - svajingai pridūrė 
Balsas. 

“O ką jei Vaslarui bei Hitamui nepavyks? Iš jų nėra jokių ži- 
nių, nors iš Raragašo išvykome sykiu“. 

Balsas nervingai nusikeikė. Žinoma, tuos žodžius galėjo išgirsti 
tik viena Gvina. Ir tai moteris nebuvo įsitikinusi, ar ji teisingai iš- 
girdo. 

"Kare pats blogiausias dalykas - laukimas. Tu puikiai tai ži- 
nai. Anksčiau ar vėliau turėsi išmokti kantrybės. Tai pradėk jau 
dabar". | 

Prieš mėnesį Gvina buvo viešbučio šeimininkė Dalinge. O da- 
bar kiša nosį į politiką, sprendžia monarchų, tautų likimus, ketina 
susitepti rankas karaliaus krauju. Žinoma, gyvenimas tapo įdo- 
mesnis, bet jis verčia moterį elgtis taip, kaip ji nenori. Juk tai 
prieštarauja jos padorumo suvokimui. 

Par A-Siura, sėdėjusi karaliui iš dešinės, sujudėjo kėdėje. Ma- 
tyt, pavargo sėdėti nejudėdama. Jos kėdė buvo kur kas žemesnė 
už paciento krėslą, todėl moters ranka nutirpo. Nepaisydama sa- 
vo garbingo amžiaus, Para užsispyrė vykti į Čan Saną. Gvina tuo 
tik džiaugėsi, nes apie ivilgratų gydomąsias galias senutė žinojo 
daugiau negu kiti. Apskritai čia atvyko visa Taryba, išskyrus Lab- 
rancą. 

Kairėje karaliaus pusėje sėdėjo Niada. Nors ji ką tik pradėjo 
mokymosi kursą, Gvina pasiėmė ją drauge, prisiminusi, kaip jiedvi 
išgydė Sodžimą: kai šalia poulgratas, mergaitės gydomosios galios 
akivaizdžiai padidėja. Neturi reikšmės, kuri iš jų išgydys karalių. O 
gal visos kartu? Beje, dabar jis ir be stebuklingos pagalbos sveiksta 
- nuodai daugiau nebepatenka į jo organizmą. Svarbiausia, kad 
monarcho sveikata gerėja, ir valstybė vėl tvirtai stovi ant kojų. 
Valdovas atsimerkė, nusišypsojo: 

- Gal padarykime pertrauką? 

- Kaip įsakysite, jūsų didenybe, - pasakė Para. 

- Ligotas karalius ne toks jau ir “didenybė", Para sadž. Tvar- 
kytojau! 

Gydančios moterys pakilo. Tarnas padavė karaliui stiklinę vai- 
sių sulčių, gydytojai padėjo jam patogiau atsisėsti. “Kurgi Bulrio- 
nas?“ - pagalvojo Gvina. Tikriausiai stebi šaudymo iš lanko treni- 
ruotes. Visi Tirnų vyrai sužavėti garsiais nurciečių lankais. 

Karalius atsikratė kanclerio, atskubėjusio su pluoštu būtinų pa- 
sirašyti dokumentų. 

- Dabar padėkokime visagalei gydytojai Ivilei už jos pagalbą. - 
Vungo balsas atrodė silpnas, tylus. Labai tiko prie jo išvaizdos. 
Bet, esant reikalui, jis galėjo skambėti pakankamai tvirtai bei val- 
dingai. - Ponia Pirmininke, suteik tokią garbę ir nuvežk mane į 
Rytinės Žvaigždės šventyklą. 

Gviną toks prašymas kiek nustebino. Bet juk negalima nevyk- 
dyti karaliaus noro? Dvariškiai akivaizdžiai nepatenkinti pasitraukė, 
kad moteris galėtų prieiti prie važinėjančio valdovo sosto. Pasiro- 
do, visai nesunku jį stumti, nors ratai dardėjo akmenimis grįstu 
kiemu. Jie judėjo žydinčiomis lianomis apaugusiu keliuku. 

- Ar tu girdėjai naujieną, Gvina? - paklausė valdovas. Dabar 
moteris suprato, jog atėjo patogus momentas konfidencialiam po- 
kalbiui. - Karpanus sustabdė prie Džedo upės. 

- Puiku! 

- Nelygu, kaip į tai pažiūrėsi, - sausai atsakė karalius. - Dabar 
jie pasuks į rytus, apeis Osmiro ežerą. Moktiečiams tai nepatiks. 

- Bet vis tiek tai pergalė. 

Valdovas atsiduso: 

- Suprantama, mes paskelbsime apie šią pergalę. Nors iš tiesų 
mūsų kariai priešinosi tik priešakiniams jų būriams, kol mes spė- 
jome sugriauti tiltą. Praradome tūkstantį žmonių. Ir aname krante 
liko daug tūkstančių pabėgėlių. Jie atsidūrė karpanų kelyje. 

- Bet pagalvok, sadž, kas būtų, jei tiltas nebūtų sugriautas, ir 
priešai netikėtai užpultų jūsų kariuomenę. 

Karalius mostelėjo sausa, liesa ranka: 

- Jie galbūt per lavonus pereis tą upę. Tokia didžiulė orda bū- 
tinai privalo judėti, antraip jų kariai mirs badu. 

- Kiek jiems prireiks laiko apvažiuoti ežerą? 

- Nežinau. Jie per daug išsisklaidė. Jeigu vėl sutiks pasiprieši- 
nimą, jiems teks laukti, kol užnugaris pasivys kitus. Bet tai tik ma- 
no spėjimas. 

Jie priėjo prie šventyklos laiptų. Čia laukė ketvertas stiprių 
gvardiečių bei karininkas. Jie lengvai pakėlė krėslą ir nunešė laip- 
tais aukštyn. Rūmai, be abejo, buvo pastatyti imperijos laikais. Pas- 
tarąjį šimtmetį tokių milžiniškų pastatų niekur neiškilo. Bet karaliai 
čia viską neatpažįstamai pakeitė. Atgaivindami nurciečių kultūros 
tradicijas, jie išklojo rūmus įvairiaspalvėmis plokštėmis, todėl kiek- 
viena siena buvo panaši į ryškių spalvų kaleidoskopą. 

Pakilus laiptais, Gvina vėl stūmė krėslą toliau. Jie atsidūrė at- 
viroje, saulės apšviestoje aikštelėje, mirgančioje gėlėmis. Tarnai 
laistė žolę. 

- Aš priėmiau sprendimą, - pasakė karalius. - Jei mano broliai 
sutiks susivienyti prieš karpanus, aš prisijungsiu prie koalicijos. 

- Džiaugiuosi, - mandagiai pasakė Gvina. Naujiena jai nebuvo 
netikėta. Karpanų mėginimas pereiti per Džedo upę įrodė, kad jie 
juda į vakarus ir ketina pulti Vesnarą arbą Nurcą. Gerai, kad Vun- 
gas sutiko prisijungti, jei tik jo sąlygos bus priimtinos. 

- Pritariu, jog Kariūnas Zorgas - pati tinkamiausia koalicijos 
ginkluotųjų pajėgų vado kandidatūra. Jei tik gausiu garantijas, pa- 
tikėsiu jam savo kariuomenę. Suprantama, tik griežtai apibrėžtam 
laikotarpiui. Man visai nesinori, kad mane nuverstų nuo sosto ma- 
no paties kariuomenė - Gekciono Garabo naudai. Šitas žmogus - 
tikras skorpionas. Niekada nežinosi, kur jis apsireikš. 

Moteris nenorėjo kalbėti apie Gekcioną. Verčiau net negalvoti 
aple jį. 

- Tikiuosi mums pavyks įkalbėti jį prisijungti prie koalicijos, - 
pasakė Gvina. - Suprantama, ribotam laikui. 

- Ar tujo klausei apie tai? 

- Maniau, jog dar ne laikas. Iš pradžių reikėjo sužinoti tavo 
sprendimą. Ir karaliaus Kvilmo Urnito. Jūsų žemės yra tarp Gek- 
ciono valdų bei karpanų. 

Gvina sustojo prie žemyn besileidžiančių laiptų. Tenai stovėjo 
tie patys gvardiečiai su karininku. Jie atrodė taip, tarsi lauktų čia 
jau kelias valandas. Vyrai pasuko krėslą, norėdami jį pakelti, ir ka- 
ralius pažvelgė Gvinai į veidą. 

- Tikėsimės, kad viskas bus gerai. Ryte tu gavai žinią iš Ves- 
naro. 

Valdovo veide atsirado smalsi šypsena. 

“Ak, senas šelmis!" 

- Jūsų didenybė turite nemažai informacijos. 

- Tai būtina išlikimo sąlyga, - atsakė valdovas. - Gaila, kad 
mes nežinome tiek, kiek reikėtų. 

Gvardiečiai nunešė krėslą žemyn, po to Gvina vėl stūmė jį ta- 
keliu. Čia jų niekas negalėjo girdėti, ir moteris pasakė: 

- Vesnaras pripažino mano išrinkimą Akademijos Pirmininke. 
O taip pat... Turiu pripažinti, jog man pačiai neatėjo į galvą tokia 
mintis, bet mano sekretorius sugeba įspėti mano norus. Siųsda- 
mas jums pranešimą, jis taip pat paprašė karaliaus rašto, garantuo- 
jančio mūsų saugumą, jei kartais nuspręstume pasiųsti delegaciją 
į Moktą. Šiandien gavome pažadą, jog mus praleis pro Gaidžių 
Areną. 

- O iš Kvilmo jokių žinių? 

- Kol kas nieko. Kaip ir numatė mano sekretorius, man kilo 
noras susitikti su juo asmeniškai. (Balsas primygtinai ragino Gviną 
susitikti su karaliumi). 

- Leidimas savaime suprantama. Bet mes pasirengę jums skirti 
ir apsaugą. 

- Esu labai dėkinga. Tik turiu palaukti, kol tu visai pasveiksi. 

Karalius atsiduso: 

- Tu jau pakankamai man padėjai. Jei paliksi čia tą pagyvenu- 
sią moterį džolgratę, man viskas bus gerai. 

Valdovas akivaizdžiai turėjo galvoje mėginimą jį nunuodyti. 
Gvina iš mandagumo dar kartą pasakė, norinti pasilikti šalia jo, 
nors pati suvokė, jog tai nebūtina. 

- Ne, tau reikia važiuoti. Laiko turime nedaug. Mūšis prie Dže- 
do upės įvyko prieš savaitę. Kas žino, kur dabar orda. 

Pagaliau jie pasiekė šventyklą. Nurciečiai sugrįžo prie pir- 
mykščio tikėjimo, kuris imperijos laikais kelis šimtmečius buvo už- 

draustas: jie garbino Lemtis. Mieste buvo daugybė šventyklų 
Ogoulės, Džolės ir kitų Lemčių garbei. Vozionas su Bulrionu tam 
nepritarė. Prie terasos kampo už nedidelio baseino su fontanais 
stovėjo alebastro statula, vaizduojant nuogą moterį. Tai Ivilė. Prie 
jos kojų gulėjo gėlės - Žmonių padėka už išgydymą. Terasa nebuvo 
aukštai iškilusi virš gatvės, ir čia girdėjosi judraus miesto šurmu- 
lys. Be to, šalia buvo papūgų narvas, ir jų keliamas triukšmas įsi- 
liejo į bendrą miesto šurmulį. Prie Ivilės kojų garsiai pliuškeno 
fontanas. 

- Na štai! - dalykiškai pasakė karalius. - Apeik krėslą ir atsi- 
sėsk priešais mane ant fontano krašto. - Jis stebėjo moterį ir jame 
nesijautė ankstesnio atsipalaidavimo. - Čia pati tinkamiausia vieta 
nuoširdžiam pokalbiui. 

Gvina nusišypsojo ir pakluso. 

- Vadinasi, tu kažkiek simuliuoji savo ligą, apsimeti labiau ser- 
gantis, negu iš tiesų yra? 

“Ak, gudruolis!" 

Valdovas šyptelėjo. 

- Atsargumas - tai dar viena išlikimo sąlyga. Man reikia kai ką 
su tavimi aptarti. Manau, kad savo planuose tu neatsižvelgei į kelis 
svarbius dalykus. Žinai, kaip tave vadina rūmuose? 

Gvina atsisėdo ant baseino parapeto. 

- Ragana. Na ir kas? 

Karalius pagrasė jai pirštu: 

- O tas. Dvariškiai žmonės protingi, bet prastuomenė įpratusi 
vengti paženklintųjų. Ir prisibijo jų. Nepamiršk, kad mums nepa- 
kaks reguliariosios armijos. Artimiausiu metu mes mobilizuosime 
visus kaimo vyrus, kuriuos tik pavyks rasti. Tu juk nesitiki, jog 
pakaks vieno mūšio, ir mes sutriuškinsime karpanus? Po pirmojo 
susirėmimo, mums teks keletą kartų ieškoti pastiprinimo, telkti 
naujas pajėgas. Negi tu, Gvina Tirn, manai, jog rytų Kvolijos žmo- 
nės kils jį kovą, vedami moters? 

- Neketinu sureikšminti savo vaidmens, sadž. 

- Vis tiek Žmonės supras, kas jiems vadovauja. Be to, tu pa- 
ženklintoji. 

- Pantolionas taip pat buvo paženklintas Prakeiksmu. 

- Taip. Bet jis atkakliai tą neigė. - Karalius pašaipiai kilstelėjo 
žilus antakius. - Nurce jau klestėjo civilizacija, kai tuo tarpu Kvole 
nebuvo nieko, tiktai žeminės iš molio. Imperija mus šešis kartus 
buvo pavergusi. Ir penkis kartus mes išvijome jų karius už savo 
šalies ribų. Galiausiai imperija nusprendė palikti čia mūsų karalius 

ir jiems tarpininkaujant valdyti mūsų šalį. Nurcas tapo nepriklau- 
soma valstybe, esančia imperijos sudėtyje. Tokių buvo nedaug. 

Gvina nesuprato, kodėl jis tą sureikšmina, bet karalius sužadi- 
no jos smalsumą. Kam jam prireikė atsivesti ją į šitą nuošalią vietą 
ir mokyti istorijos? 

Staiga pasigirdo pašaipūs kakadu balsai. 

"Tai svarbu", - pasakė Balsas. 

- Koalicija negali įteigti atsidavimo. - Karalius įdėmiai stebėjo 
moters veido išraišką. - Kas lies kraują dėl komiteto? Kas kausis už 
Kariūną Zorgą. Žinoma, tik Kaukolveidžiai. 

Gvina linktelėjo. Viskas tarsi stoja į savo vietas. 

- Tu manai, jog mums reikalingas vadas, kuriuo tauta patikėtų 
ir eitų paskui jį? 

Valdovas linktelėjo. 

- Nurcas pripažintų nominalų imperatorių. Aš jam prisiekčiau 
kaip siuzerenui. Juk iš tiesų imperatorius ir yra siuzerenas. O jis, 
savo ruožtu, turės prisiekti gerbti Nurco suverenitetą. Realios val- 
džios jis neturės, jis tik taps jungiančiu žmones simboliu. Už sim- 
bolį kariai stos į kovą. 

- Tai labai kilniaširdiškas pasiūlymas, jūsų didenybe. 

Gviną vis dar kankino abejonės. Kada taip buvo, jog valdovas 
geranoriškai pripažintų kad ir nominalų siuzereną? 

- Nurcui - tai įprastas dalykas. Mes turėjome reikalų su kvo- 
lais, su zardanais. Ir išgyvenome. Mūsų šalis klesti. Galbūt sulauk- 
sime vaisių. Nenoriu, kad zardanai sulygintų su žeme viską, ko 
pasiekėme per šimtmečius. Mes sutinkame už tai mokėti. O nomi- 
nalios imperijos pripažinimas nėra tokia jau didelė kaina. 

Dar vos prieš mėnesį Gvina su malūnininku derėjosi dėl maišo 
miltų. Dabar ji jau derasi su dinastijomis... 

- Ar tu turi kandidatą, sadž? 

Valdovas nusišypsojo: 

- Tavo vyras man paliko gerą įspūdį. Mūsų laikais retai besu- 
tiksi tokį dorą bei sąžiningą Žmogų. 

“Bulrionas? Bet argi jis sutiks?" 

- Jis viso labo tiktai žemdirbys. 

- Jis patriarchas. Apvilk jį raudona mantija, uždėk karūną, pa- 
sodink ant balto žirgo - ir tauta šauks “valio" iki užkimimo. Jis - 
kilnaus imperatoriaus idealas. O tu, juo prisidengusi, galėsi veik- 
ti... Ragana Gvina - imperatoriaus žmona. Ir niekas tam nepriešta- 
raus. 

“Štai dabar ir aiškėja tos nelemtos pranašystės esmė. Impera- 

torius nebūtinai turi būti karo vadas. Kariuomenei vadovaus jo pa- 
skirti generolai". 

- O ką tu manai apie visus tuos, kurie skelbėsi esą Atnaujinto- 
jai? 

- Jie ne nuo to galo pradėjo. Norėjo šlovės tik sau. O Kvolijai 
reikalingas imperatorius, pasirengęs tarnauti savo šalies gerovei. 

“Kodėl tu man nieko panašaus nesakei?" - paklausė Gvina 
Balso. 

“Buvo dar ne laikas. Karalius galėjo nesutikti. O dabar jis 
pats tai sugalvojo, pats surado reikiamus argumentus ". 

- Nebus lengva jį įkalbėti, - pasakė moteris. - Kuklumas mū- 
sų dienomis dar rečiau sutinkamas nei sąžiningumas. Mano vyras 
gali pasakyti, kad jam nereikalinga karūna. 

- Kaip nors mes jį įkalbėsime, - pasakė karalius. - Keliauk su 
juo į Moktą. Pažiūrėsime, kokį įspūdį jis paliks Kvilmui Urnitui. 
Perduok jam mano prašymą. Žmonės kaunasi už idėjas. Mes gali- 
me priešpastatyti karpanams atnaujintos imperijos idėją, Aukso 
amžiaus sugrąžinimą. - Vungas atsilošė krėsle, ir moteris pastebė- 
jo, kad valdovas atrodo pavargęs. - Zardanų imperijos idėja gali 
žmonėms patikti. O apie Gekcioną Garabą kol kas negalvokime... 

“Į[taria! Tikrai įtaria! 

Paskelbti Bulrioną imperatoriumi? Jis iš visų jėgų priešinsis. O 
net jeigu ir sutiks..." 

- Sakei, jog sutiksi vyriausiuoju karo vadu skirti Zorgą. Ribo- 
tam laikui? Galbūt todėl ir siūlai mano vyrą imperatoriumi? Tave 
tenkina jo amžius? Iki karo pabaigos jis tikriausiai išgyvens, bet ne 
ką ilgiau. 

Vungas nusuko akis į šalį. 

- Ką gi, tai svari mintis, - pripažino jis. 


Bulrionas įsmeigė ietį į karpano krūtinę, ir tas dejuodamas su- 
smuko ant žemės. Nugalėtojas išrėkė kovos šūkį, ir jo bendražygiai 
jam atsakė. Jie stovėjo petys į petį ir judėjo pirmyn per priešų la- 
vonus. Karpanai krito kaip lapai. Bulrionas, zardanų karys pačia- 
me jėgų žydėjime, buvo tvirtas, ryžtingas. O štai ir Žudytojas Ga- 
mionas. Jis šluostosi džiaugsmo ašaras - didžiuojasi savo jauniau- 
siu sūnumi, savo berniuku. Štai koks jis - savo giminės tradicijų 
tęsėjas. O štai ir Polionas. Visas aptaškytas krauju... bet linksmai 
Juokiasi, didžiuojasi savo senelio Bulriono narsa. 

- Audra artėja, ar ką? - išgirdo Senis žmonos balsą. - Ar čia 
tu šitaip knarki? 

Bulrionas pramerkė vieną akį. Žmona sėdėjo priešais jį ant kė- 
dės, kiek palinkusi į priekį, susidėjusi ant kelių rankas. 

- Aš nieko negirdžiu, - sumurmėjo Bulrionas. 

- Vadinasi, man pasivaideno, - nusišypsojo Gvina. - Gal pasi- 
kalbėkime? Ar tu dar iki galo neišsibudinai? 

- Aš nemiegojau. Tik gulėjau ir mąsčiau. 

- Ir apie ką gi? - liūdnai šyptelėjo moteris. - Suprantama, apie 
namus. Aš irgi noriu namo, mielasis. Garbės žodis, noriu. Bet juk 
mes už tai ir kovojame! Už tai, kad Tirnų Slėnis būtų saugi vieta 
doriems taikiems Žmonėms. 

Galbūt ir taip. Bet Bulrionas vis dar įtarė, jog kai kam norisi 
atgaivinti imperiją ir pasodinti ji į sostą. Jis nusižiovavo, pasirąžė. 

- Buvau šaudykloje, - pasakė Gvina. - Tikėjausi tave tenai ras- 
ti. Berniukai sužavėti naujais nurciečių lankais. 

- Jie daugiasluoksniai. Todėl tokie tvirti, - pakartojo Senis Tis- 
viono žodžius. | 

- Pažadėjau jiems, jog paprašysiu Vungo padovanoti mums 
keletą tokių lankų. 

“Jūs tik pamanykite! Žemdirbio žmona karalių vadina vardu!" 
Bulrionas liūdnai žiūrėjo į besišypsantį žmonos veidą, į jos dailias 
rankas, įspūdingą krūtinę, kuri matėsi pro gilią suknelės iškirptę. 
O suknelė mėlyna, papuošta sidabro spalvos raštais. Trumpi plau- 
kai, ant galvos vainikas iš ramunių. Žavi moteris, stipri ir švelni, 
santūri dienos metu ir be galo aistringa naktį. Čia ją tuojau pat pa- 
vadino ragana. Bet Bulrionas ją myli. Ji gydo sergančius karalius 
ir, regis, ketina žudyti sveikus... Jis bijo šitos poulgratės, duodan- 
čios ir atimančios gyvybę. Jo švelni balandėlė akyse virto sakale... 
Bet jis vis tiek ją myli. Vargu ar ilgai ši moteris priklausys jam, Se- 
niui... 

- Na tr kaip jis? 

- Kas - Vungas? Jaučiasi kur kas geriau. 

- Jis dešimčia metų už mane jaunesnis. 

Šypsena dingo nuo moters veido. 

- Iš pažiūros taip neatrodo. Paklausyk, mielasis... Man reikia 
keliauti į Moktą. 

- Tau? - Bulrionas išsitiesė krėsle. - Ne, tai tu manęs paklau- 
syk! Ar ir toliau ketini viską spręsti pati? Juk negali persiplėšti... 

- Aš esu pirmas poulgratas, pasirodęs per šimtą metų. - Gvina 
liūdnai palingavo galva. - Juk neprašiau šito Lemties, viskas susi- 
klostė savaime. Kvilmas Urnitas išsigandęs. Turiu sustiprinti jo 
dvasią. Jeigu jis ketina vienas kautis prieš karpanus, privalau sulai- 

kyti jį nuo šito žingsnio. Tai beprotybė. Padedama muolgrato, aš 
sugebėsiu jį nuraminti. Jei nuvyksiu tenai pati, esu įsitikinusi, kad 
pavyks įkalbėti karalių prisijungti prie koalicijos. Tam prireiks ne 
daugiau dviejų dienų. 

- Jei tu jį rasi? 

Moteris gūžtelėjo pečiais: 

- Teisingai. Tikėsimės, jog jis vis dar Džarinfarke. Bent jau 
prieš keletą savaičių jis tikrai buvo tenai. 

- Bet jeigu net kurjeriai negali pasiekti Mokto... 

- Vungas mums pažadėjo palydą bei apsaugą, - triumfuodama 
pasakė moteris. - O Čingas Čilitas gavo iš Gekciono saugos raštą. 
Mes išvyksime ryte. Ar tu nori čia pasilikti? 

- Žinoma, ne. - Bulrionas ir pats dorai nežinojo, ko jis nori. - 
O Vozionas ir kiti vyrai ar keliaus su mumis? 

- Savaime suprantama. Kai tik pravažiuosime pro Gaidžių Are- 
ną, jie pasuks į Slėnį. Kaime tikriausiai visi dėl mūsų nerimauja. - 
Ji pažvelgė vyrui į veidą. - Bet juk tu keliausi su manim iki galo, 
mielasis? 

Jis atsiduso ir nusisuko. Žiūrėjo į žydinčius krūmus, tačiau jų 
nematė... 

- Niena, jei tu nori nušokti nuo tigro, tai dabar pats laikas tą 
padaryti. 

Jis laukė atsakymo. Pagaliau moteris ištarė: 

- Ne. Kol kas ne. 

- Aš visada su džiaugsmu priimsiu tave į savo namus. 

Atsakymo nebuvo, ir jis vėl pažvelgė į žmoną. Jos akys įtarti- 
nai blizgėjo. Šitos ašaros negali būti netikros. 

- Tu nori, kad likčiau su tavim? - paklausė jis. - Kam aš tau - 
senas storas valstietis? 

- Tu mano vyras. Man lengviau, kai esi šalia, kai Žinau, jog tu 
myli mane. Vienai man sunku. Nejaugi verti mane rinktis - tave ar 
savo Lemtį? Karpanai ištryps mūsų laukus, išžudys artimus žmo- 
nes. Tu negali jų sustabdyti. Jei keliausi su manim pas karalių 
Kvilmą... 

- Tau reikalingas imperatorius marionetė? Toks, kokį priimtų 
tauta ir kurio nesibaimintų karaliai? Kad jodinėtų ant balto žirgo ir 
būtų visiems geras senelis. O tu mano šešėlyje regsi intrigas? 

Gvinos akys išsprogo ant kaktos. 

- Kaip tu... Iš kur ištraukei? 

- Kai tik prabilai apie koaliciją, viskas tapo akivaizdu. 

“Tik gaila, kad tu apie ją neprabilai anksčiau", - pagalvojo jis. 

- Aš net negalvojau apie tai. Tai Vungas sugalvojo. - Ji atsi- 
klaupė priešais vyrą, švelniai paėmė jį už rankų. - Prisiekiu tau, 
apie tai sužinojau vos prieš pusvalandį. Tai Vungo idėja. 

- Gerai, aš tikiu tavimi, - pasakė Bulrionas. “Ar tiktai tikiu?“ - 
Bet aš nesutinku tapti marionete, Gvina. Esu per senas. Aš važiuoju 
namo. 

- Bet kodėl marionete? Simboliu to, už ką mes kovojame. Ar 
žinai, kodėl karalius pasiūlė tave? Jis pasakė, kad tu... 

- Man nerūpi, ką pasakė tas išdžiūvęs beždžionė. Aš keliauju 
namo. Ir nepradėsiu vaidinti imperatoriaus, netgi norėdamas įsi- 
teikti tau. Aš myliu tave, Niena. Ir visada mylėsiu. Man nesvarbu, 
kad esi paženklintoji. Bet nenoriu dalintis tavęs su visu pasauliu. 

Gvina susigūžė, nuleido galvą. “Turbūt tariasi su savo Balsu". 
Po to pasakė: 

- Mes dar turime savaitę. Neskubėk priimti galutinį sprendi- 
mą. Pažadėk, jog pagalvosi. Aptarsime viską po savaitės. 

- Ne! - atrėžė Bulrionas. - Aš seniai apie tai galvoju. Ir turiu 
sprendimą. Jok toliau ant tigro, jei netelpi savame kailyje. O aš čia 
sustosiu. 

Vakare Gvina sušaukė naujosios Tarybos posėdį. Prabangus 
svečių kambarys karaliaus rūmuose buvo kur kas malonesnis, ne- 
gu niūrus Raragašo rūsys. Platūs langai atsivėrė į sodą, pro juos 
skverbėsi žalsva šviesa, sklido nepažįstami Čan Sano kvapai. Me- 
džių šakose rėkavo papūgos. Ir už lango, ir kambaryje viskas švy- 
tėjo ryškiomis spalvomis - kilimai, sofos su pagalvėmis, sienos, 
žydinčios lianos, apsivijusios aplink kiekvieną medį. Net visai ma- 
žytis staliukas buvo padengtas smaragdo žalumo laku su ryškiai 
raudonais marginiais. Margai apsitaisę tarnai laukė nurodymų už 
durų. Žinoma, slapčia klausysis pokalbio, po to perduos rūmų val- 
dininkams. Bet etiketas neleido jų išprašyti. 

Gvina įėjo į kambarį drauge su Bulrionu. Visi atsistojo. Vie- 
nintelė čia sėdėjusi moteris nusišypsojo ir padarė reveransą. Bul- 
rionas, paveiktas bendros nuotaikos, galantiškai atkišo alkūnę, Gvi- 
na uždėjo ant jos ranką ir jiedu apsuko ratą, linkčiodami į visas 
puses ir atsakydami į pasisveikinimus. Visai kaip imperatorius su 
imperatoriene. Visi nuoširdžiai juokėsi, o Gvinos širdis buvo nera- 
mi. Bulrionas savo elgesiu akivaizdžiai rodė, kur jam norisi pasiųsti 
visą šitą rūmų tuštybę... 


349 


Kol jie šitaip kvailiojo, Gvina spėjo apžvelgti visą savo “svitą". 
Nebuvo dviejų Tarybos narių. Ziberora turbūt klaidžioja po rūmus, 
šniukštinėja apie sąmokslus bei intrigas. Tibalo prašoma Gvina ne- 
atsivežė kitų džolgratų. Dabar ji suprato klydusi. Karalius pareiš- 
kė norą, kad Ziberora pasiliktų jo rūmuose ir užimtų pabėgusio iš- 
daviko Nimo Tongo vietą. Galiausiai jie turės vykti į Moktą be 
žmogaus, gebančio skaityti mintis. 

Labranca iš Raragašo pranešė, jog ruošia paženklintųjų būrius 
ir atsiųs juos, kai tik to prireiks. 

Ogoulgratus čia atstovavo baltaplaukis nenuorama Ortas Kvo- 
litas. Ant jo jauno veido matėsi raupų pėdsakai, o paakyje dar ne- 
sena mėlynė, kurią jam parūpino rūmų apsaugininkai. Vos tik at- 
vykus, jau pirmą vakarą jis sėdo su apsauga lošti kauliukais. Jo 
neįtikėtina sėkmė nepatiko šeimininkams, ir jie jaunuolį kaip rei- 
kiant išgražino. Niada su Para tvirtino, kad joms abiems tą vakarą 
darbo pakako. Tačiau Ortas nepasimokė... Šalia jo rimtu veidu sė- 
dėjo muolgratas Baslinas. Visi vilkėjo ryškiais spalvingais kostiu- 
mais, tačiau Baslinas akivaizdžiai persistengė. Arba jis visai nenu- 
tuokė, ką ir kaip reikia derinti, arba jo tai nejaudino - jo apranga 
tiesiog rėžė akį. 

Orduras vilkėjo žydrai sidabriniais drabužiais, derančiais prie 
jo akių bei šviesių plaukų. Jis pusiau gulėjo ant sofos - nerūpestin- 
gai, tarsi būtų grynakraujis princas... Buvo akivaizdu, kad jaunuo- 
lis patenkintas gyvenimu karaliaus rūmuose. 

O Džasburas iš pavydo kraustėsi iš proto. 

Šalia jo stovėjo a Čilitas su pluoštu popierių rankose. Jis 
mėgino atrodyti paslaugus bei nuolankus, tačiau ir vėl į akis krito 
neįprastai ryški jo apranga. Netgi šiuose rūmuose jo salotiniai su 
alyviniu atspalviu drabužiai sukeltų pavydžią nuostabą ne vienam 
povui. 

Ir galiausiai - Tibalas Frainitas. Ilgos jo kojos kyšojo vos ne iki 
pusės kambario, o paprasti drabužiai šitoje įvairiaspalvėje kompa- 
nijoje atrodė keistai. Gvina nesitikėjo jo pamatyti, nes, vos tik at- 
vykus, jis kažkur dingo ir visą tą laiką nepasirodė. Jai stigo kan- 
džių Tibalo juokelių. 

- Ką mes matome? Kur tu slėpeisi visą tą laiką? 

Tibalas pakėlė akis ir liūdnai ištarė: 

- Neprisimenu. 

Visi susirūpinę susižvalgė. Gvina vos susitvardė, neapipylusi 
jo klausimais. Jei jaunuolis ir mato kažkokius nemalonumus, jis ne- 
turi teisės apie tai kalbėti, o Gvina negali to klausti. Galbūt jį tie- 
siog erzina Čingas Čilitas? 

- Ką gi, pradėsime, - pasakė Gvina. - Prieš aptardami kelionę 
į Džarinfarką, pasiklausykime, ką pasakys mano sekretorius Čili- 
tas. Ar turi mums naujienų? 

Sekretorius reikšmingai sušnarėjo popieriais. 

- Kalbama, kad jo didenybė gavo pranešimą iš Gandišo, ponia 
Pirmininke. 

Jis klausiamai kilstelėjo savo šviesius antakius. 

- Tai kažkas nauja. 

Čingas kiek šyptelėjo, matyt, norėdamas atkreipti visų dėmesį 
į tai, jog turi puikius informatorius. 

- Pranešimas, regis, išsiųstas dar kai jie nebuvo gavę tavo laiš- 
ko, sadž. Kiek žinau, jo turinys toks, kokio ir reikėjo tikėtis: jie la- 
bai susirūpinę dėl gandų apie barbarų siautėjimą rytinėse provinci- 
jose ir pasirengę atsiųsti savo kariuomenę mums į pagalbą, kai tik 
bus oficialiai to paprašyti. 

- Porą būrių, ir kaip galima vėliau - taip reikia suprasti? 

- Matyt, taip, sadž. 

- Ką gi, visai protinga pozicija, - pasakė Baslinas. - Jų miestai 
puikiai įtvirtinti, ir jiems nelabai rūpi, jog karpanai gviešiasi sveti- 
mo gero vakarinėse karalystėse. 

Tipiški muolgrato pasvarstymai - jiems visada į viską nusi- 
spjaut. Niekas jam neprieštaravo, nors Orduras nutaisė grimasą. 

- Ir dar kalbama, jog Gamdišas uždarė savo sieną, - pridūrė 
Čingas. 

Bulrionas neištvėrė: 

- Kad neįleistų pasiuntinių su pagalbos prašymais? Tai bailūs 
padarai! 

- Ką gi, užtat visa šlovė atiteks mums, - optimistiškai pasakė 
Gvina. Ji pastebėjo vis dažniau ją apimantį optimizmą, nors tam ir 
nebuvo jokios priežasties. Kartais ji net pati patikėdavo savo opti- 
mistiniais pareiškimais... - Bet muolgratas gali praeiti ir per uždarą 
sieną. Ar ne taip, Baslinai? 

- Suprantama, sadž. Jam nieko nereiškia apsukti pasieniečiams 
galvas. 

- Aš pasikalbėsiu su karaliumi. Nurciečiai nelabai palankūs 
Gamdišui. Nenori su mumis draugauti, žiūrėk, kad netektų su mu- 
mis kariauti. Pasiųsime į Gamdišą ultimatumą: arba jie prisijungia 
prie koalicijos, arba koalicija, susidorojusi su karpanais, nukreips 
savo pajėgas prieš Gamdišą. Atbėgs kaipmat... 

“Pradedi mąstyti", - pritarė jai Balsas. 

- Ar dar turi ką nors? 

- Labrancos pranešimas, - priminė Čingas. 

- Manau, kad visi jį skaitė. 

Tibalas paniuręs pažvelgė į ją: 

- Aš neskaičiau. 

Čingas nepatenkintas ištiesė jam laišką. 

Pranešimas buvo teikiantis vilčių. Niekas geriau už Labrancą 
nežinojo, kaip panaudoti paženklintųjų galias. Gvina įpareigojo ją 
organizuoti pagalbinį korpusą. Ivilgratų būrys - gydyti sužeistuo- 
sius, džolgratų - į žvalgybą... ir taip toliau. Labranca rašė, jog vis- 
kas klostosi gerai. Gvina buvo patenkinta. Vadinasi, paženklintieji 
pakluso jai. Prieš išvykstant, ji aplankė visus kaimus, įtikinėdama 
paženklintuosius pagelbėti kovoje prieš karpanus. Moteris būgšta- 
vo, kad, jai išvykus, jos galios susilpnės ir poveikis sumažės... Ki- 
ta vertus, ar galima pasitikėti Labranca? 

- Atkreipk dėmesį, Tibalai: šulgratai pateikė bendrą deklaraci- 
ją, kur pranašauja, kad karas su karpanais užsitęs, tačiau pasibaigs 
mūsų pergale. 

Visi laukė Tibalo atsakymo. Pirmą kartą jo veidas kiek pašvie- 
sėjo. 

- Aš žinau, - šyptelėjo jis. 

Šitie žodžiai pradžiugino netgi Basliną. O Tibalas, nekreipda- 
mas dėmesio į visuotinį džiaugsmą, vėl paskendo liūdesyje. 

- Puiku, - pasakė Gvina. - Išvykstame auštant. Sakoma, jog 
iki Om Balko vos viena diena kelio. Be to, karalius Vungas pažadė- 
jo mums skirti palydą. Jei viskas klostysis gerai, pasieksime Dža- 
rinfarką po penkių dienų. Kai tiktai persikelsime per Flugosą, mano 
vyras su savo šeima pasuks link Tirnų Slėnio. - “Jei per tas dienas 
nepavyks įkalbėti Bulriono". - Sekretorius Čingas pasiliks čia ir 
rūpinsis korespondencija. Para sadž su Ziberora taip pat pasiliks 
karaliaus Vungo rūmuose. Mums reikia dar vieno gydytojo, Para. 

Senutė linktelėjo: 

- Paingas labai gabus berniukas ir arklius labai myli. 

- O likusieji? 

Visi paženklintieji linktelėjo, išreikšdami savo sutikimą. Tiktai 
Tibalas sėdėjo, įsmeigęs akis į kilimą. 

- O kaip bus su Džasburu? - pasidomėjo Orduras. 

- Nenorėčiau pasiimti pernelyg daug žmonių. - “Kam mums 
dar vienas availgratas? - pagalvojo ji. - Ir Orduras nelabai reikalin- 
gas, bet šiuo metu jo šviesus protas, ir jis patikimas". 

- Arba mudu važiuojame drauge, arba aš irgi nevažiuosiu, Gvi- 
na sadž, - išpyškino Oduras. - Mudu nesiskiriame jau daug metų, 

daugiau, nei tu gyveni šiame pasaulyje. Jei išsiskirsime, tai kitą 
kartą susitikę galime neatpažinti vienas kito. 

- Atleisk, nepagalvojau apie tai. Žinoma, tegul keliauja su mu- 
mis. 

- Dėkoju. Nėra čia ko jai slampinėti po rūmus, - nepatenkintas 
pasakė jis. - Matėte, kaip ta begėdė kekšė koketuoja su visais į 
kairę ir į dešinę. 

- Jei manęs neapgauna akys, tai ir tu pats nesi be nuodėmės, 
patarėjau Ordurai, - pašaipiai atrėžė Par A-Siura. - Su kuo aš tave 
vakar užtikau? Nuo ko tu beveik buvai nutraukęs raudoną sukne- 
lę? 

Orduro akyse ėmė šokinėti šelmiški velniūkščiai. 

- Ką gi, availgratus gyvenimas nedažnai lepina. Jei jau pasitai- 
kė proga, ne nuodėmė ja ir pasinaudoti. 

Visi nusijuokė, net ir griežtos moralės šalininkas Bulrionas. 
Tiktai Baslinas žiūrėjo savo žuviškomis akimis. Jis nesuprato hu- 
moro. 

- Tibalai? 

- Aš važiuoju, - atsiduso šulgratas. 

Visų nugaromis nubėgo neramūs šiurpuliukai. 

- Kas atsitiko? - nevalingai paklausė Gvina. 

Tibalas išgąstingai pažvelgė į ją: 

- Gvina! 

- Atleisk. Įsivaizduok, jog nieko tavęs neklausiau. Ką jau ma- 
tai, tai matai... Pakeisti vis tiek nieko negalima. Nesikankink. 

Bet ji pati buvo sunerimusi. Ir visi likusieji taip pat. Tokį Tibalą 
moteris matė tik vieną kartą - tą vakarą, kai pagrobė Polioną. 

- Viskas bus gerai, - ramino Čingas. - Jūs turėsite ginkluotą 
palydą iš Nurco bei saugos raštą iš Vesnaro. 

- Raštas! - prunkštelėjo Bulrionas. - Tarsi būtų galima tuo vėjo 
pamušalu pasitikėti! 

- Išties, - susiraukė Orduras. - Nagi, parodyk man tą raštą. 

Čingas pasirausė savo popieriuose. 

- Regis, pamiršau jį paimti, patarėjau, - sutriko jis. - Bet aš pri- 
simenu jo turinį. Ten parašyta, jog apsauga praleis jus per sieną. O 
plėšikų nebūna ten, kur patruliuoja vesnarai. 

Gvina pažvelgė į Bulrioną, po to į Ordurą ir galiausiai į Tibalą, 
kuris vis dar tebesėdėjo nukabinęs nosį. Šie trys patys protingiausi 
jos palydos žmonės akivaizdžiai nesitiki iš kelionės nieko gero. 

- Gal ir taip, tačiau pats karalius Gekcionas baisesnis už bet 
kokį plėšiką. - Gekcionu apskritai negalima pasitikėti. Be to, ji pa- 

siuntė pas karalių žudikus... Jeigu juos pagaus ir paaiškės, jog tai 
Gvinos agentai, tuomet Gekcionas bus teisus, suplėšydamas saugos 
raštą. - Galbūt mums geriau keliauti aplinkeliu per Didįjį Purvą? 

- Bet tada kelionė užtruks kelias savaites, sadž, - Čingas paten- 
kintas savimi nusišypsojo. - Be to, aš ne tik prašiau saugos rašto, 
aš dar pažadėjau atsilyginti Gekcionui. 

“O šitas Čingas mėgėjas savivaliauti!"' 

- Ką jam pažadėjai? 

- Pažadėjau, jog Akademija atsiųs jam muolgratą, kurio jis jau 
anksčiau yra prašęs, ir penkerius metus neims už jo paslaugas jo- 
kio mokesčio. Suprantu, jog viršijau savo įgaliojimus, ponia Pirmi- 
ninke, bet tokiu metu tenka daryti nuolaidas. 

- Taip, tu teisus. Tačiau tokius sprendimus turi priimti Taryba 
arba aš pati. - Gvina atsisuko į Bulrioną: - Ką tu apie tai manai? 

Tas gūžtelėjo pečiais: 

- Galbūt tai ir duos kokios nors naudos. Bet visai atsisakyti 
mokesčio? To jau per daug. 

- Nieko panašaus, - pasakė Čingas. - Tik nepamirškite iškelti 
mėlynų vėliavų. Pagal jas vesnarai jus atpažins. 

"Balse, ką tu apie tai manai?" 

“Nesitrauk. Kad ir kas nutiktų, viskas tik į gera". 

Kai saulė pasislėpė už Koloso kalnų, karys pasiėmė skydą bei 
ietį. Metas. 

Hitamas Kinitas sielvartingai pažvelgė į jį. 

- Ne, tau pasimaišė protas! 

- Taip ir yra. Galvosiu, jog tai komplimentas, - pasakė Vasla- 
ras, - ir nenukirsiu tau galvos. Gyvenk! 

Tai nebuvo tik pokštas. Ogoulgratas jam mirtinai įgriso. Kariai 
tokius civilius vadina “pusiaužmogiais". Savaitę praleidus tokio ti- 
po draugijoje, bet kam nučiuoš stogas. 

- Palaukime dar vieną dieną! 

- Ir taip praradome daug laiko. Eik verčiau namo ir nekvaršink 
man galvos. 

Jiedu jau keturias dienas tūnojo krūmuose prie vesnarų sto- 
vyklos. Naktimis prieidavo visai arti. Ogoulgratas iš visų jėgų sten- 
gėsi, tobulino savo poveikį, bet jokių rezultatų nesimatė. Jam ne- 
pavyko pasiekti, kad karalius Gekcionas parvažiuotų pro šalį ko- 

vos vežimu. Tada Vaslaras ir nudurtų niekingą valdovą ietimi. Ir 
apskritai nieko per tas keturias dienas nenutiko. Visai nieko. Net 
antis nenutūpė kur nors netoliese... Būtų bent kiaušinį jiems sudė- 
jusi. Suorganizuoti netikėtą įvykį Hitamas Kinitas, matyt, nebuvo 
pajėgus. 

- Tu niekaip nepateksi į tą stovyklą, - įtikinėjo jis Vaslarą. - 
Jie nužudys tave. 

Karys atkišo ietį, beveik liesdamas antgaliu Hitamo akį. Nors 
ieties rankena buvo sunki, jis lengvai išlaikė ginklą horizontalioje 
padėtyje. Jam patiko jaustis stipriam. 

- Tai visai nesvarbu. Nejaugi tu nesupranti? 

Hitamas atsargiai pasitraukė toliau nuo ieties. 

- Suprantama. Juk tu - tai ne tu. Dabar esi tikras karys. 

- O tu esi niekas. Taip? 

- Turbūt taip. 

Jei atvirai, Hitamas ne toks jau niekas. Kelionėje jis neatsiliko 
nuo Vaslaro, nors vakarais iš nuovargio tiesiog virsdavo iš kojų. 
Jis nesiskundė dienos kaitra nei nakties šalčiu. Tai ne visai eilinis 
žmogus. Bet jis ne karys, vadinasi, yra niekas. Ir nevertas pagar- 
bos. 

Vaslaras užsidėjo ietį ant peties ir, netaręs daugiau nė žodžio, 
nėrė į vis tirštėjančią tamsą. Išėjęs iš krūmų, jis pradėjo bėgti. 


Po dešimties minučių pasirodė vesnarų stovykla. Kažkodėl 
neįprastai daug žiburių. Ar tiktai armija nesirengia puolimui? 

Virš Koloso smailių kabėjo mėnulio pjautuvas. Juodame dan- 
guje spindėjo žvaigždės. Pūtė ledinis vėjas. Galima nušalti ausis. 
Bet karys džiaugėsi sunkumais. Jis daugiau ne Vaslaras, jis Bau- 
gintojas Zilionas. Jo kūnas galingas, ištvermingas. Kadaise, tar- 
naudamas seržantu Dalingo armijoje, Vaslaras džiaugėsi, kad yra 
užsigrūdinęs... Bet, palyginus su tuo, kas jo kūne vyksta dabar, 
tada jis tebuvo skuduras. Dabar... jis palaipsniui virsta galinga ko- 
vine mašina. Šitas kūnas gali viską ir nežino jokio nuovargio. Tik 
kažin, kaip jis pasirodys lovoje su moterimi... 

Sausa žolė čežėjo po basomis kojomis. Vienoje rankoje karys 
nešėsi medinį skydą, kitoje - sunkią ietį. Prie diržo kabojo kardas. 
Už klubų juostos iš elnio kailio paslėptas nedidelis peilis ir virvutė 
- jei kartais jį nuginkluotų, prieš įleisdami pas karalių. Bet papjauti 
karalių peiliu arba pasmaugti virve nesuteiks didelio malonumo. Vi- 
sai kas kita - aštrų tarsi skustuvas ieties antgalį įsmeigti į jo pilvą 
ir dar pasukioti... 

Kario dvasia dar stipresnė už jo kūną. Aštrūs akmenys bado 
basas kojas, negailestingas vėjas ugnimi svilina ausis. Nuostabu! 
Tik dar kartą įrodo, koks jis stiprus, koks tvirtas. Vaslaras norėjo 
šiąnakt nužudyti karalių ir numirti, gindamasis nuo jo apsaugos. 
Tai buvo naujas jausmas - niekada anksčiau jis taip netroško krau- 
j0. 

Kam jis tai daro? Kad atkeršytų už nužudytus savo brolius? 
Todėl, kad jam įsakė Akademijos Pirmininkė? Nei viena, nei antra. 
Jis nužudys karalių, nes nori jį nužudyti. Juk karalius - tai garbin- 
gas grobis. 

Štai jis jau mato sargybą prie vartų. Pirmasis išbandymas. Po 
to bus dar sargyba prie karaliaus palapinės. Ir galbūt jos viduje. 
Nieko, karys juos apgaus. O jei ne, pasinaudos kardu ir įsiverš į 
vidų. Tik štai po to išeiti bus sunkiau. Galbūt netgi neįmanoma. 

Karys mąstė kaip Zilionas, tačiau jis nežinojo ir neprisiminė 
daugelio dalykų, kuriuos žinojo Zilionas. Visa viltis - išorinis pana- 
šumas. Ir tos informacijos nuotrupos, kurias Vaslaras išgirdo, sau- 
godamas karo belaisvius prie Tolamino. Jis girdėjo, kaip tie tarp 
savęs kalbėdavosi. Be to, teko dalyvauti ir apklausose, kurios truk- 
davo ilgai ir buvo neapsakomai baisios, nors rezultatų nedavė. Ka- 
rys prisiminė, kokius žodžius jie naudodavo: “pusiaužmogis"", “ne- 
žmogis“, “buivolas". Taip jie vadino Gekcioną Garabą. O kalbėda- 
mi vieni apie kitus, naudojo žodžius: broliai", “mūsiškiai"... 

Prie vartų sargyboje stovėjo paprasti kariai. Jie neišdrįs su- 
stabdyti "brolio". Blogiausia, kas gali nutikti - stovykloje jis gali 
užsirauti ant paties Ziliono. Pats jis gal ir neatpažintų savo antrinin- 
ko, bet jei šalia bus kiti Kaukolveidžiai, jie neteks žado, pamatę du 
Zilionus... Arba jei sutiks kokį nors Ziliono viršininką. O jei pats 
Baugintojas su savo būriu šiuo metu išvykęs? Plėšikauja kur 
nors... Tiek to, nereikia apie tai galvoti. Kaukolveidžius ir dienos 
šviesoje nelengva atpažinti, o dabar naktis. Viskas bus gerai. 

Sargybiniai prie vartų palydėjo jį akimis, bet nieko nesakė. Tik 
pasisveikindami stuktelėjo ietimis į skydus. Karys įėjo pro vartus. 
Žinoma, jiems nešaus į galvą, kad paprastas žmogus galėtų save 
žaloti, norėdamas būti panašus į Kaukolveidį! 

Vaslaras ėjo dulkėtu takeliu. Iš abiejų takelio pusių rikiavosi 
palapinės. Tik kodėl čia toks triukšmas, judėjimas? Turbūt iš tik- 
rųjų kariai rengiasi puolimui? Teisingai jis padarė, kad nelaukė dar 
ilgiau. Pasuko už kampo ir nusprendė iš pradžių patikrinti įėjimus 
bei išėjimus iš stovyklos. 

Netrukus pamatė artėjant būrį Kaukolveidžių. Vadas pasveiki- 

no jį, kilstelėdamas ietį, Vaslaras jam atsakė tuo pačiu. Turbūt to- 
kios taisyklės... Jie praėjo pro šalį. O ką daryti, jei pasitaikys aukš- 
tesnio rango karininkas? Žudytojas ar net Kariūnas? Po kelių mi- 
nučių jį vėl sveikino du paprasti kareiviai, kilstelėdami ietis. Ir jis 
nusprendė, jog smūgis ietimi į skydą, matyt, naudojamas tik ypač 
iškilmingais atvejais. 

Daugiau Vaslaras nesutiko nė vieno aukšto rango Kaukolvei- 
džio. Ir nieko nesužinojo. Tik įsitikino, jog tikrai kariai ruošiasi 
kažkur išvykti iš stovyklos. Tada jis nužingsniavo į stovyklos vi- 
durį, kur buvo karaliaus palapinė. Per tris žingsnius vienas nuo kito 
aplinkui palapinę stovėjo suakmenėję sargybiniai. Jie neturėjo tei- 
sės užkalbinti net tuo atveju, jei praeinantis pro šalį jiems atrodė 
įtartinas. Vaslaras praėjo, pro sargybinius, akimis ieškodamas var- 
tų. 

Karaliaus palapinė buvo ryškiai apšviesta. Žudikas tikėjosi, kad 
visi, žinoma, ir pats karalius, jau miegos. Juk buvo po vidurnak- 
čio... Jei valdovas sukvietė karo tarybą, ir taip nedideli Vaslaro šan- 
sai išsisklaidys kaip dūmas. Reikėjo drauge pasiimti ogoulgratą. 

Vartus nesunku buvo surasti. Iš abiejų jų pusių degė fakelai, 
apšviesdami kiekvieną įeinantį. Sargyboje stovėjo keli Kaukolvei- 
džiai. Mėgaudamasis saldžia mirties nuojauta, Vaslaras ryžtingai 
priėjo prie jų. Vienas jų žengė žingsnį pirmyn. Nors neturėjo ie- 
ties, bet, sprendžiant pagal tris kaukoles ant skydo, jis buvo Bau- 
gintojas. 

- Slaptažodis! 

- Aš Baugintojas Zilionas. Ką tik grįžau iš sargybos. Turiu sku- 
bų pranešimą Buivolui. 

Veidas-kaukė liko abejingas. Bet Baugintojas ryžtingai pakar- 
tojo: 

- Slaptažodis! 

- Juk sakiau tau, kad nežinau slaptažodžio. 

- Pranešk savo viršininkui. 

- Niekur jo nerandu. Turiu skubų pranešimą. 

Kaukolveidis įsisiurbė į atvykėlį žvilgsniu 

- Tada kreipkis į Pražudytoją Guzioną. 

- Ir jo niekur nėra. 

Sargybinis nusijuokė: 

- Tu net neįsivaizduoji, kas man bus už tai, jei praleisiu tave be 
slaptažodžio, broli? , 

Vaslaras net neabejojo, kad jam beliko gyventi kelios minutės, 
bet kažkodėl tęsė ginčą su Kaukolveidžiu. 

- Užtat aš įsivaizduoju, kas bus tau, jei sutrukdysi man per- 
duoti Buivolui skubų pranešimą. 

- Nebent tik... įsakysiu savo Žmonėms tave apieškoti. 

“Kaip tai suprasti?" 

- Tinka, broli. 

- Sutarta. Mesk čia geležis, ir aš tave nuvesiu į vidų. 

Vaslaras padėjo ant žemės skydą, ietį, atsirišo diržą, ant kurio 
buvo kardas. Ant šlaunies jis jautė šaltus peilio ašmenis, rankose - 
galingą jėgą. Jei tik jis priartės prie Gekciono Garabo, galbūt dar 
sugebės atlikti užduotį. 

Jie nuėjo prie karaliaus palapinės. Abu tylėjo. Viduje matėsi 
šviesa. Matyt, valdovas dar nemiega, antraip Vaslarui nebūtų lei- 
dę ateiti pas jį. 

Užtamsintas įėjimas į palapinę... Iš ten pasigirdo balsas: 

- Kas jūs ir ko jums reikia? 

Vaslaro palydovas sustojo. 

- Baugintojas Ambozionas. Atvedžiau šnipą. 

- Laukite čia. 

Vaslaras atgniaužė kumščius, atsikvėpė. 

- Ką čia kliedi, Ambozionai? Tu juk mane pažįsti! 

Tas sukikeno: 

- Aš pažįstu Zilioną. Gal jis ir nelabai galvotas, bet savo vado 
vardą tikrai žino. Ir jis nė už ką nebūtų padėjęs ant žemės savo ie- 
ties. Jau verčiau mirtų. Pakaks? 

Vaslaras tylėjo. Prieš jo akis buvo pusšimtis nuogų sargybinių 
nugarų, o karių rankose - ietys... Bėgti nėra kur. Ambozionas net 
kardo nesiteikė išsitraukti. 

Viskas baigta! Mirties Vaslaras nebijojo. Visi miršta. Netgi bai- 
liai. Bet šitokia nesėkmė! Net burna džiūsta, tarsi saują pelenų bū- 
tų prarijęs. 

- Vesk čia šnipą! - pasigirdo iš tamsos balsas. 

Vaslaras atsidūrė kvadratinėje patalpoje. Ją apšvietė nuo lubų 
nukarusios lempos. Žolė ant grindų vienodai suminta: matyt, nese- 
niai iš čia paimti kilimai. Jokių baldų - stovi tik stalas ir kėdė. 

Ant kėdės sėdėjo žmogus. Leopardo odos klubų juosta... vie- 
toje veido - kaukė. Jis įsisiurbė akimis į atėjusius. Po to lengvai 
pakilo ir akies mirksniu atsirado šalia. Pakėlė ranką ir atsuko lempą 
į Vaslaro veidą. 

Vaslaras atlaikė jo žvilgsnį. Turbūt karalius kur nors viduje. 
Dabar reikia galvoti ne apie tai, kaip įveikti savo palydovą su kardu. 
Priešais jį stovėjo pats Kariūnas Zorgas, pagarsėjęs žaibiška reak- 
cija. Pro jį neprasmuksi. 

- Neįtikėtina, - ištarė Zorgas ir nuleido lempą. Jis buvo kiek 
aukštesnis už Vaslarą. Dešinioji akis paraudonavusi, sutinusi. 

- Jis priėjo prie vartų ir pareikalavo įleidžiamas pas karalių 
Gekcioną Garabą, sadž, - išpyškino Ambozionas. - Turbūt pasiųs- 
tas nužudyti valdovą. 

- Visko gali būti. Šaunuolis, Baugintojau. Tu laisvas. 

Ambozionas trenkė delnu sau į krūtinę ir išėjo. 

Zorgas vėl atsisėdo ant kėdės. 

- Tu ketinai nužudyti karalių Gekcioną? 

- Visai ne. Turiu jam svarbų pranešimą, Kariūne. 

- Iš kur tu mane pažįsti? 

- Aš... Man tave parodė Tolamine. 

- Ir tų mane atpažinai, nors matei tik vieną kartą prieš metus ir 
dar iš tolo? Kas gali tuo patikėti? Turiu du tūkstančius keturis šim- 
tus brolių, ir jie visi panašūs kaip du vandens lašai. O kaip tu su- 
gebėjai tapti panašus į Kaukolveidį? Tatuiruotės ant tavo veido nė- 
ra, bet kaip galėjai šitaip pakeisti spalvą? Turbūt esi availgratas? 

Vaslaras kiek pagalvojo ir prisipažino: 

- Taip. 

- Tu buvai su Tirnais? Žinoma, štai iš kur tu mane pažįsti! Ar 
tik tu ne ta moteris, kuri sukėlė isteriją. Tu matei ir Zilioną. Todėl 
ir sugebėjai pavirsti jo antrininku. Juk taip? Nežinojau, jog availg- 
ratai tą sugeba. 

Jei jis netrukdys Zorgui, leis jam kalbėti, gal Kariūnas bent 
trumpam praras budrumą, užsižiopsos? Bet Vaslaras žinojo, jog 
Zorgas juda greičiau už leopardą. 

- Dažniausiai mes ir nemokame šito, sadž. Bet taip jau atsitiko. 
Tolamine žuvo du mano broliai... 

“Ak, nereikėjo apie brolius..." 

Zorgas linktelėjo: 

- Vadinasi, tu tikrai ketinai nužudyti karalių? O kaip po to tikė- 
Jaisi išsigelbėti? 

Vaslaras gūžtelėjo pečiais: 

- Nemąsčiau apie tai. 

- Tu ne tik išoriškai panašus į karį, tu ir mąstai, kaip karys, tie- 
sa"? 

- Taip, Kariūne. 

Zorgas palietė sužalotą akį. 

- Na ir kaip tau patiko staiga virsti Kaukolveidžiu? 

- Nuostabu! 

- Suprantama. O tu bent įsivaizduoji, kokia mirtis tavęs laukia? 

- Pasitiksiu ją, kaip dera tikram kariui. 

- O kas bus, jei mes sukaustysime tave grandinėmis ir palauk- 
sime, kol tu pakeisi pavidalą.? 

- Nereikia šito daryti. Įsakyk nužudyti mane dabar. Dabar 
bent galiu numirti garbingai. O jei aš po to pavirsiu moterimi? 

- Tikrai, tai baisu. 

Zorgas įdėmiai jį stebėjo. “Regis, jam tai patinka. Mėgaujasi. 
Matyt, mėgina sugalvoti kuo baisesnę mirtį". 

- O ką tu norėjai nužudyti - patį Gekcioną ar Vesnaro karalių 
jo asmenyje? 

Vaslaras susimąstė. Turbūt už tokio klausimo slypi kas nors 
svarbaus. 

- Patį Gekcioną Garabą. Jis pabaisa. 

- Aš tą žodį laikau komplimentu, - sausai atsakė Zorgas. - Ir 
jis taip pat manė... Apgailestauju, bet vakar jis iškrito iš kovos ve- 
žimo ir nusisuko sprandą. Dabar aš esu Vesnaro karalius. 

“Vadinasi, ogoulgratui vis dėlto pavyko! Net geriau, nei gali- 
ma buvo tikėtis. Senas bjaurybė padvėsė! - Vaslaras vos nepradė- 
jo kvatoti. - Čia tai bent! 

Zorgas tylėdamas stebėjo jį. 

- Vadinasi, man nereikia tavęs bijoti? 

- Ne, sadž. Pirmininkė Gvina nori, kad tu vadovautum jungti- 
nei kariuomenei ir vestum ją į kovą prieš karpanus. 

- Žinau. Ir aš turiu savų šnipų. Jau nusiunčiau pas ją žygūnus. 
Bet ką man su tavimi daryti? Net nežinau, kokia bausmė turi būti 
skirta Žmogui, kuris apsimeta Kaukolveidžiu. Bet tai turi būti 
skausminga mirtis. O tu dar ir šnipas. 

- Aš nužudžiau daug priešų prie Tolamino, - su viltimi balse 
pasakė Vaslaras. - Manau, esu vertas garbingos mirties. 

- Čia ne tas atvejis. Bet tavo ketinimai buvo kilnūs. Ir tavo 
drąsą aš vertinu. - Zorgas pakilo, pažvelgė tiesiai belaisviui į veidą. 
- Sargybini! 

Prisiminęs, kaip mirė Tolamine jo kankinami Kaukolveidžiai, 
Vaslaras prisiekė numirti taip pat garbingai. Daugiau jam nieko ne- 
beliko. 

Kambaryje pasirodė karys ir atidavė pagarbą Zorgui: 

- Klausau, sadž! 

- Nuvesk šitą žioplį prie išėjimo iš stovyklos. Nuplėšk nuo jo 
klubų juostą - jam nedera jos dėvėti. Ir parodyk kelią į vakarus. Po 
to kaip reikiant įspirk į užpakalį ir tegul keliauja į visas keturias 
puses. 

63. 


Om Balko arklidė niekuo nesiskyrė nuo kitų arklidžių: medinės 
durys akmeninėje sienoje, šienas, šiaudai, girdyklos, karučiai, būriai 
arklininkų, berniukai, vedantys už apynasrių kelis kartus didesnius 
už save arklius, kanopų kaukšėjimas... 

Ir, žinoma, kvapas! 

Pilkoje priešaušrio šviesoje viskas atrodė pakankamai niūriai. 

Tibalas sėdėjo tamsiame kampe, atsirėmęs nugara į statinę su 
lietaus vandeniu. Ištiesęs kojas, susidėjęs rankas ant krūtinės. O 
akys pilnos liūdesio. Vien tik jį pamačius, Gviną nupurtė šaltis. 
Kaulai ir oda. O iš drabužių - kelnės bei apsiaustas. Nejaugi jam 
nešalta? 

Kornetas Sipas Hungas visaip gyrė Bulrionui arklius, kuriuos 
išvesdavo į kiemą. Džukionas nusikeikė - jo arklys atsisakė pakelti 
koją. Orduras dar nepasirodė, užtat Džasburas jau buvo čia ir be- 
gėdiškai koketavo su arklininkais. 

Gvina stovėjo šalia Bulriono. Jos siela buvo vis dar nerami. Ar 
tai dėl niūraus Tibalo, ar ją veikė šlykštus Sipo balsas, o gal arkli- 
dės kvapas... 

Negali būti, kad Sipas taip įtakotų jos savijautą. Jis jaunas, 
nedidelio ūgio, labai įsijautęs į savo vaidmenį, nors balsas tikrai rė- 
Žia ausį. Įspūdinga melsvai raudona uniforma išskiria jį iš žaliai gel- 
tonų eilinių. O arkliai apkarstyti kutais bei metaliniais barškučiais. 
Sipui įsakyta lydėti juos iš Raragašo, tačiau jaunuolis atsisakė pa- 
klusti moteriškei. Jis kreipėsi tik į Bulrioną ir aiškino jam, kad jie 
bus visiškai saugūs. Jaunuolis nenorėjo suprasti, kam jiems reika- 
lingos mėlynos vėliavos. Bulrionas nieko jam neatsakė. Jis tiktai 
klausėsi korneto, rimtai nusiteikęs, kiek dažniau nei paprastai glos- 
tydamas žilą barzdą. 

Ne, jai kelia nerimą ne grėsminga Tibalo veido išraiška ir ne 
plepus kornetas. Galbūt vakar ji persikaitino saulėje? Bet jojo tokiu 
puikiu keliu, ir vietovės pasitaikė labai malonios. Tai buvo tarsi 
pramoga. Malonus pasijodinėjimas. Gal vis dėlto čia kaltas arklių 
mėšlo kvapas? 

Turbūt tenai, kur įsitaisė Tibalas, ne taip baisiai dvokia? 

Gvina nuėjo prie šulgrato. Jaunuolis pažvelgę į ją tuščiomis 
nematančiomis akimis. 

- Kas tau darosi, Tibalai? - paklausė ji. 

- Nieko. Beje, - staiga pridūrė jis, - jaučiuosi klaikiai. 

- Man irgi kažko negera. Gal vakar ką nors netinkamo suval- 
gėme? 

- Ne. 

Gvina įdėmiai pažvelgė į jį. Paprastai visi jo jausmai tarsi 
veidrodyje atsispindi veide. Ji net Ordurui buvo apie tai sakiusi. 
Tačiau šiandien jis akivaizdžiai stengėsi juos slėpti. Tai nežadėjo 
nieko gero. 

- Jei tau nesinori su mumis keliauti, gali čia pasilikti. 

- Norisi, nesinori - nuo to niekas nepriklauso. Tu pati tai Žinai. 
Vozionas tau turi gerą naujieną. 

Kartais Tibalas Frainitas būna nepakenčiamas. Juk tyčia pasa- 
kė apie Vozioną, norėdamas išvengti jos klausimų... O kitą kartą jo 
draugiškumas bei nuoširdumas tarsi balzamas veikia įsiaudrinusius 
nervus. Kad ir kaip būtų, jis narsiai ir kantriai neša ant jo pečių 
Lemties uždėtą naštą. Neverta dar labiau apsunkinti ir taip neleng- 
vą jo gyvenimą. 

Prie Gvinos jau šlubavo Vozionas, vesdamas už pavadžio arklį. 
Jo akys Žibėjo, jis atrodė susijaudinęs. Matyt, tiesą sakė Tibalas. 
Ganytojo nuotaika buvo puiki... Tik kaip jis pražilo po tos dienos, 
kai atvežė sergantį tėvą į Dalingą. 

- Labas rytas, motuše. 

- Labas, sūnau. Na, klok, kodėl šokinėji kaip kumeliukas. 

Vozionas suraukė ilgą nosį. 

- Nedera žmonių sielų ganytojo lyginti su kumeliu. 

- Palauk, dar ne tą išgirsi. 

- Pasklido gandai, jog nužudytas Gekcionas Garabas. 

Gvinos širdis suvirpėjo. Ji pažvelgė į Tibalą. Tas kilstelėjo an- 
takius ir gūžtelėjo pečiais. 

- Tai tiesa? 

Jis linktelėjo. Gvina įsmeigė žvilgsnį į 29205) Jo akyse ži- 
banti ugnelė rodė, kad jis moterį supranta. 

- Ar Žinai smulkmenas? 

- Ne. Tik pasakysiu, jog ta mirtis labai naudinga tavo intere- 
sams, motuše. 

- Kodėl mano? Mūsų interesams. Noriu pasakyti, kad tai daro- 
ma visų mūsų labui. 

Gal tai tik atsitiktinis sutapimas, bet Gviną pykino. Ne tiek dėl 
kaltės jausmo, kiek dėl to, kad dabar ji nebesijaučia nekalta. To 
siaubūno mirtis neverta šito. O apskritai, ko ji čia jaudinasi? 

- Bent jau mūsų kova teisinga. Be šito pabaisos šalyje bus leng- 
viau kvėpuoti, - išsišiepė Vozionas. - Žinoma, ganytojui nedera taip 

kalbėti, bet tikiuosi, jog kažkas buku pjūklu supjaustė tą niekšą į 
smulkias dalis. Ir, sutikęs tą drąsų žmogų, mielai paspausiu jam 
ranką. 

- Ir aš neketinu jo apraudoti. Ar tau neatrodo, jog Lemtys at- 
keršijo jam už Polioną? 

- Visko gali būti. Jei tikėsime pasakojimais, tai Lemtys tikrai 
turėjo už ką jam keršyti. 

Bulrionas pagaliau atsikratė įkyraus korneto ir nuėjo prie savo 
Griaustinio. Įdomu, ar Senis žino apie Gekcioną? Jis juk smerkia 
bet kokią žmogžudystę... 

Pasirodė ir kiti paženklintieji: Baslinas, Paingas, Ortas. Ordu- 
ras vos atplėšė Džasburą nuo jos gerbėjų. Ta vis dar šaukė, kad ji 
galinti kalbėtis su kuo tik panorėjusi. “O kas vakar kabinėjosi 
smuklėje prie tarnaičių?" Tibalas pakilo ir nuėjo, niekam netaręs nė 
žodžio. 

Atsidūrę Gaidžių Arenoje, keliaununkai bus atsargūs, bet Nur- 
co teritorijoje jie jaučiasi visiškai ramūs. Todėl Baugintojas Ozio- 
nas nuvedė savo būrį beveik prie pat Om Balko vartų. Tai buvo 
rizikinga, bet sėkmė šypsosi drąsiems. 

Jis surado idealią vietą pasalai. Tik labai patyrusio kariškio akis 
galėtų įtarti esant pasalą tokioje žole apaugusioje lygumoje. Kelias 
leidosi į kiek žemesnę vietą - ir viskas. Aplinkui jokių medžių ar 
krūmų. Atrodė, jog nėra kur pasislėpti.Vadinasi, tie nelaimėliai ke- 
liaus, visai nesibaimindami. Iš tikrųjų žemuma gilesnė nei atrodo. 
Jos viduryje pelkė, kur galima bus atsigerti, jei belaukiant nuka- 
muos kaitra. Pelkė apaugusi viksvomis, jose ir pasislėpė Kaukol- 
veidžių būrys iš penkiasdešimties karių. Įsakymas toks - niekas ne- 
turi likti gyvas. 

Kaukolveidžiai sėdėjo pasaloje jau dvi dienas ir dvi naktis. Gal- 
būt teks laukti dar keletą dienų. Nieko, išlauks. Ozionas buvo kan- 
trus. 

Jam puikiai matėsi priėjimas prie žemumos ir iš dešinės, ir iš 
kairės. Vienintelis, kas galėtų sujaukti jų planus, - tai tuo pačiu 
metu pasirodžiusi dar kokia nors žmonių grupė. Nors, čia itin re- 
tai kas nors pravažiuoja. O jei taip nutiktų, įsakymas “Niekas ne- 
turi likti gyvas" bus pritaikytas ne tik aukoms, bet ir liudininkams. 
Ozionas dalykiškas žmogus. 

Pačioje žemiausioje vietoje kelias buvo purvinas bei slidus. 
Keliauninkai bus priversti žiūrėti sau po kojomis, o Ozionas tuo ir 
pasinaudos. Savo karius veteranus jis paliko žemumos gilumoje - 
gaudyti besigelbstinčius. O naujokus suguldė prie pat kelio. Jie tu- 
rėjo tokią tradiciją - suteikti jaunimui galimybę nužudyti savo pir- 
mąją auką. Ir bėda tam, kuris nesugebės pateisinti pasitikėjimo. 
Ozionas neatleidžia silpnumo. 

Kelias iš Čan Sano į Om Balką vingiavo pro kaimus bei sodus. 
Į rytus nuo Om Balko vietovė pasikeitė. Čia senasis imperijos laikų 
kelias kilo į Kolosų papėdę. Kur ne kur matėsi žole apaugę griuvė- 
siai primindami, jog čia kadaise su savo armija praėjo Pantolionas. 
Ant kalvų niekas neaugo. Tik ganėsi galvijai. Tarpekliuose tankiai 
augo tuopos, bukai, kadagiai. Kornetas Sipas Nungas aiškino, jog 
pasalai tinka bet koks tarpeklis, bet jiems kol kas niekas negresia. 
Kai labiau nutols nuo Om Balko, tada ir pradės rūpintis savo sau- 
gumu. 

Atrodė, jog dvylikos raitelių būrys buvo patikima apsauga 
septyniems paženklintiesiems ir šešiems Tirnams, bet Gvina nie- 
kaip negalėjo nusiraminti. Ją kankino sąžinė. Galbūt gandai teisin- 
gi, ir Gekcionas tikrai nužudytas. Tuomet sostą bus paveldėjęs 
Zorgas. Jei jis numano, kas prie to prisidėjo, ir ketina atkeršyti už 
savo pusbrolį, tai jiems tikrai nesaugu net čia, Nurce. O keliauti 
toliau - tikra savižudybė. Ji pasigailėjo nepasiėmusi daugiau džolg- 
ratų. Jų negalima užklupti netikėtai. 

Priešakyje jojo Sipas su Bulrionu. Paskui juos sekė keturi lan- 
kininkai. Du pirmieji laikė mėlynas vėliavas. Orduras su Džasbu- 
ru jojo greta ir vis barėsi. Po to - Tirnai. Vozionas su Zanionu apie 
kažką kalbėjosi, regis, ginčijosi. Tisvionas klausėsi ivilgrato Paingo 
pasakojimo ir garsiai kvatojo. Paingas - tai nedidukas žmogutis su 
didele nosimi ir nešvankiu liežuviu. Jį moko Par A-Siura. Ta mo- 
teris jį ir rekomendavo, todėl, reikia manyti, jis savo darbą tikrai iš- 
mano. 

Gvina nusprendė laikytis atokiau nuo Bulriono. Galbūt Senis 
pajus, kaip jam sunku be žmonos ir sutiks keliauti su ja toliau... 

Greta jojo Baslinas. Jis erzino moterį. Su tuo žmogumi net ne- 
buvo apie ką kalbėti. Kita vertus, mūšio lauke jis gali būti labiau 
naudingas net už kornetą Sipą. Šiandien buvo Džolės diena, todėl 

Baslino veidą dengė žilstelėję šeriai. Jis skutosi tik kartą per savaitę 
- Muolės dieną. 

- Kas bus, jei mus užpuls plėšikų gauja? - sudrumstė nejaukią 
tylą Gvina. - Ar sugebėsi įteigti jiems baimę, kad imtų ir išsibėgiotų 
į visas keturias puses? 

Vyriškis pagalvojo, sužiaupė lūpas, po to pasakė: 

- Galėsiu. Bet mano kerai paveiks visus, žinoma, išskyrus ma- 
ne patį. Ir nebus iš to jokios naudos. 

- Štai kaip? Tai bent. 

- Verčiau sukelti visiškos apatijos būseną. Visi taps saldžiai 
draugiški vieni kitiems, ir dings bet koks noras žudyti. 

- Nebloga mintis. 

- Bet ir vėl bėda: kaip po to priversti mūsiškius joti toliau. Juk 
užpuolikai nenorės su jais skirtis. 

- Panaudok kokią nors ypatingą įtaigą, - tyliai pasakė Gvina. 

- Kas ten darosi priešakyje? 

Ir tikrai. Bulrionas su Sipu pakilo ant kalvos ir sustojo. Korne- 
tas įsakė lankininkams uždėti ant lankų temples. Gvina pasistiebė 
balne. Priešais juos jojo didžiulė raitelių grupė. 

Moters širdis apmirė. Kas tai? Vesnarai? Ketina jiems atkeršy- 
ti? Tai ne Kaukolveidžiai, bet Vesnare yra ir paprasta kariuomenė. 
Ir staiga moteris linksmai sušuko. Net Rytinė Žvaigždė išsigandusi 
atšoko. 

- Žydros paauksintos vėliavos! Tai delegacija iš Mokto! 

Ji pajuto palengvėjimą. Vadinasi, Kvilmas Urnitas gavo jos laiš- 
kus, ir delegacija gabena atsakymą. Jai nebereikės vykti į Džarin- 
farką ir įkalbinėti karalių. Bet kodėl Tibalas Frainitas jos neįspėjo? 
Kodėl baugino savo liūdna nuotaika? 


Princas Kvozo Urnitas buvo tvirtas kokių trisdešimties metų 
vyriškis. Nosis su kuprele. Išdidus žvilgsnis. Suprantama - įpėdi- 
nis! Ant drabužių - lengvi šarvai. Kai įtari apsauga pagaliau leido 
Gvinai su Bulrionu prieiti prie jo, princas net nesiteikė nulipti nuo 
žirgo, ir Gvinai teko kalbėtis su įkištu į balno kilpą, nublizgintu jo 
didenybės batu. 

- Aš keliauju derėtis su jo didenybe Vungu Tanu, Nurco kara- 
liumi, - išdidžiai pasakė princas. 

- Senis... jo didenybė, be abejo, priims tave su derama pagar- 
ba. 

- Be abejonės, - jis paniekinamai nužvelgė Gviną ir paklausė: - 
Tai tu esi naujoji Akademijos Pirmininkė? Labranca Lamit bent jau 
buvo solidi dama. 

- Vis tiek tokia pati boba, - neatsargiai pajuokavo Gvina. Ji 
jautė, kaip įsitempė šalia jos esantis Bulrionas, nors labiau tikėjo- 
si, kad jis staiga nusikvatos visa gerkle, negu puls ginti jos garbę 
nuo princo įžeidinėjimų. 

O tam jos įžūlumas visai nepatiko. 

- Štai kaip? Vertinu tavo pastangas sudaryti koaliciją, nors 
mes ir be jos puikiai galėjome apseiti. 

- Žinoma. Sklando gandai, jog karalius Gekcionas Garabas 
nužudytas. 

Princas nukreipė žvilgsnį į horizontą, akivaizdžiai virškinda- 
mas informaciją. Gvinai net kaklas nutirpo - šitiek laiko užrietusi 
galvą. 

- Įdomu, - ištarė princas. - Suprantama, jei tai tiesa. 

- Aš turiu įrodymų, patvirtinančių šią informaciją. 

- Kieno gi? 

- Šulgrato. 

- Šulgratai ateities nepranašauja. 

- Man pranašauja, - įgėlė Gvina. - Jūsų aukštybe, mes kelia- 
vome pas gerbiamą tavo tėvą. Dabar, kai tu pats atvykai, mūsų 
kelionė neturi prasmės. Jei neprieštarauji, mes drauge su tavimi 
grįšime į Čan Saną. 

Princas gūžtelėjo pečiais: 

- Kaip sau norite. 

- Mes norime. 

Gvina atsisuko į Bulrioną ir suprato padariusi nepataisomą klai- 
dą. 


Viską sugadino Sipas Nungas. Jei jo nebūtų šalia, galbūt Gvi- 
na būtų galėjusi viską pakreipti kitaip. 

Mokto delegacija pajudėjo toliau, o jie visi taip ir liko ant kelio. 
Juk kornetas turėjo įsakymą palydėti Tirnus per Gaidžių Areną. 
Šita misija jam patiko jau vien todėl, kad suteikė galimybę pabėgti 
nuo įkyrios kareivinių rutinos. Galbūt jam pirmą kartą teko vado- 
vauti būriui, nors Gvina buvo tokia taktiška ir jo šito nepaklausė... 
Žinoma, dabar jis norėjo keliauti toliau. To paties norėjo ir jo žmo- 
nės. 

Bulrionas taip pat norėjo keliauti toliau. Gvina paėmė iš jo ran- 
kų Griaustinio pavadį ir padavė arčiausiai buvusiam raiteliui. Tada 
nusivedė vyrą toliau, į kelio pakraštį. Priešakyje iki pat horizonto 
matėsi ganyklos. Kažkur tenai, už šitos lygumos, jo namai - vieta, 
kur gyvena jo siela. 

- Mtelasis, mums pavyko, - pasakė ji. - Moktas nebūtų pa- 
siuntęs įpėdinio, jei nesuvoktų, kad padėtis iš tiesų labai rimta. Ti- 
balas patvirtino, jog Gekcionas miręs. Tai reiškia, kad Zorgas pa- 
sirengęs vadovauti jungtinei kariuomenei. Mūsų koalicija beveik su- 
daryta, beliko tik keletas smulkmenų. 

Žilas, liūdnas žmogus švelniai žiūrėjo į ją. 

- Tavo koalicija, ne mūsų. Tavo vardas galbūt dar nežinomas, 
nes istorikai mėgsta rašyti apie rūsčius, galingus vyrus. Bet ta ko- 
alicija - tavo nuopelnas. Jei sakai, kad viskas baigta - važiuojam 
namo. 

- Žinoma! Bet man reikia dar kelių dienų. Ar gali palaukti ko- 
kias keturias dienas? Na tris? Kol paaiškės, ar Zorgas sutinka va- 
dovauti kariuomenei ir kad kiti juo pasitiki. 

Gvina graužiomis akimis žiūrėjo į vyrą. Ir matė, kad ji pralai- 
mėjo mūšį. Patriarchu netampa silpnas žmogus. Bulrionas ilgai jai 
nusileisdavo, bet daugiau jis nepasiduos. Nesulenksi geležinio 
strypo. 

- Važiuojam dabar! - tvirtai pasakė jis. - Būrys mus palydės 
per Gaidžių Areną. Aš keliauju dabar, jokių trijų ar keturių dienų. 
Keliauk su manimi! 

- Na ką reiškia kelios dienos? Argi tu pats išvyktum, neužbai- 
gęs darbo iki galo? 

Bulrionas buvo stambus vyras, o dabar jis Gvinai pasirodė 
milžiniškas. O gal ji pati susigūžė, sumažėjo? Jis keliauja namo, 
pas savo šeimą, į savo gyvenimą. 

- Niena, šito tu niekada neužbaigsi. Negalėsi nušokti nuo bė- 
gančio tigro. 

- Prisiekiu! Prašau tik kelių dienų. Kol bus pasirašytas susita- 
rimas. 

Bulrionas atsiduso: 

- Tada sugrįžk po to, kai užbaigsi savo darbus. Princas tave 
palydės iki Flugoso. Džiaugsiuosi, jei sugrįši, Niena. Ir visada tave 
mylėsiu. 

"Padėk man, Balse!' 

“Tu jį praaugai. Iš pradžių jis buvo tau reikalingas. O dabar 
nėra tokios būtinybės“. 

“Ne! Ne!" 

- Mielasis, aš negaliu be tavęs. 

Jis papurtė galvą: 

- Dabar jau gali. Myliu tave ir visada mylėsiu. Bet bijau, kad 
tavo Prakeiksmas siekia toliau šito tigro, miejoji. 

- Kaip tai? 

- Likimas tarsi vynas trenkia į galvą. Žmogus tampa žaisliuku 
jo rankose. Tu jau nebe ta moteris, kurią prieš mėnesį vedžiau. 

- Ką tu kalbi! Kokios nesąmonės! Žinoma, aš ta pati moteris. 

- Gekcionas Garabas mirė. Kaip tai atsitiko? 

Gvina prigludo prie jo krūtinės, slėpdama akis. 

- Aš to nežinau. 

- Tu nustebai? 

Raiteliai vėl sėdo ant arklių. 

- Ne, - pasakė Gvina. - Tu teisus, galbūt aš kiek prisidėjau 
prie šito. Net pati nežinau, ar tikrai taip yra. Bet prisipažįstu, kad 
bandžiau. Tu mane smerki? Bent jau už Polioną atkeršijau. 

- Tu tai padarei ne dėl Poliono, - tyliai pasakė Bulrionas. - Be 
to, nesu įsitikinęs, ar vaikinui labai nepasisekė. Jis tęsia tradiciją. 
Aš visai nesigailiu, kad mūsų šeimoje atsirado dar vienas zardanų 
karys. 

Gvina atsitraukė nuo jo: 

- Ką tu kalbi, Bulrionai? 

- Jei dabar jį pamatyčiau, turbūt imčiau juo didžiuotis. 

- Koks siaubas! 

- Kas čia siaubingo? Jis pats, ko gero, šitaip nemano. Tikriau- 
siai vaikšto laimingas. Prieš dvi dienas tu ketinai pradėti karą prieš 
Gamdišą, jei jie atsisakys tau paklusti. 

- Kokia nesąmonė! Tai tik tušti žodžiai. Jie net dėmesio į tai 
neatkreips. 

- Vungas Tanas šito nepamirš. Prireikus, jis privers tave šitą 
grasinimą įvykdyti. 

- Iki to laiko manęs ten nebebus. Man įgriso spręsti kitų liki- 
mus. Aš paskatinau juos susijungti į koaliciją ir dabar tik prašau ta- 
vęs palaukti, kol bus pasirašyta sutartis. 

Bulrionas nusišypsojo ir papurtė galvą: 

- Vykdyk savo pareigą, Niena, gelbėk pasaulį. Tu šlovini Tirnų 
vardą. Aš tuo didžiuojuosi. Lemtys tave pašaukė daryti didelius 
darbus. Dabar tavo kelias su karaliais, su kariuomene, 0 ne su pa- 
prastais žemdirbiais. Džiaugiuosi, kad padėjome tau pradėti šitą 
darbą, bet daugiau mes tau nereikalingi. 

- Man reikalingas mano vyras, Bulrionas! Nesibaimink, kad 
padarysiu iš tavęs marionetę. Jei nori, gali likti šešėlyje. Tik būk ša- 
lia, kai man prireiks draugo, kai reikės meilės... Aš negaliu viena... 

Atrodė, jog moters žodžiai atšoka nuo Bulriono. Ji apkabino 
vyrą, padėjo galvą jam ant peties. 

- Tu teisus. Privalau pasirinkti. Aš renkuosi tave. Garbės žo- 
dis! Grįšiu namo po savaitės. 

Jiedu stovėjo apsikabinę, neturėdami jėgų atsiplėšti vienas nuo 
kito. Kai Bulrionas vėl prabilo, ji ne tiek išgirdo, kiek pajuto jo Žo- 
džius. 

- Norėčiau, kad tu turėtum patikimą apsaugą. Jei tikrai Žinai, 
kad užtruksi tik savaitę, paliksiu tau Vozioną ir Džukioną. Su jais 
ir sugrįši namo. « 

Tyla. Už nugaros trypia ir nekantriai prunkščia arkliai. 

“Ak, senas gudročius!" 

Gvina atsiduso: 

- Tai bus neteisinga. Jie veržiasi namo, pas savo šeimas. 

Bulrionas išsilaisvino iš žmonos glėbio, pažvelgė jai į akis: 

- Jie neatsisakys savaitę užtrukti. 

- Ojei... užtruksime dvi ar daugiau... Mano apsauga gera, mie- 
lasis. 

- Jie sutiks likti ir dviem savaitėms, - atkakliai spyrėsi Bulrio- 
nas. 

“Jis nepasitiki". 

- Ką gi, jei tu įsitikinęs, kad jie neprieštaraus. - Bulriono vei- 
das nušvito. - Aš tikrai sugrįšiu namo, mielasis. Būtinai! 

Bulrionas suspaudė ją tvirtame glėbyje. Džukionas su Vozio- 
nu, išgirdę tokį pasiūlymą, mielai sutiko pasilikti. 

Raiteliai pavargo trypčioti vietoje. Bulrionas sėdo ant arklio, ir 
visi pajudėjo. Gvina lydėjo juos akimis. Priešakyje jojo Bulrionas 
su Zanionu, Ulpionu bei Tisvionu. Kokią svarbią vietą jos gyveni- 
me spėjo užimti vyras! Per vieną mėnesį! Moteris išgirdo, kaip jis 
atsisveikindamas jai sušuko: 

- Mes kiekvieną naktį ant lango uždegsime žvakę! 

- Neverta gadinti vaško! - atsakė jam Džukionas. - Tirnai ir be 
žvakės suras kelią namo. 

Turbūt Tibalas Frainitas numatė Gvinos išsiskyrimą su vyru, 
tai kodėl dabar jis taip susijaudino? Galbūt žino, kad tai truks ilgiau 
nei dvi savaites? Gvina negalėjo jo šito paklausti, nes jis, spustelė- 
jęs arklį pentinais, nušuoliavo kaip patrakęs pirmyn. Atsidūręs 
priešakyje, kiek prilaikė arklį ir nujojo toliau. Taigi, apie klausimus 
negalėjo būti jokios kalbos. 

Moktiečių arkliai buvo geresni, ir jie jojo greičiau. Pakilusi ant 
kalvos, Gvina pamatė jų ariergardą. Tolumoje jau šmėžavo Om 
Balko bokštai. Po to kelias nusileido į žemumą, ir jų nesimatė. 

“"Balse? 

“Kas dar?" 

“Juk aš galiu nušokti nuo tigro? Ir sugrįžti namo?" 

“Tu laisvas žmogus. Aš tik suteikiu tau galimybę, o pasirinkti 
turi tu pati“. 

Tai ir puiku. 

Kodėl ją vis tiek kankina nerimas? Kodėl taip keistai elgiasi Ti- 
balas? 

"Aš daviau Bulrionui žodį. Dar niekada nesulaužiau pažado. 
Ketinu laikytis duoto žodžio“. 

Štai tau! 

- Tau kažkas neduoda ramybės, Gvina sadž? 

Moteris atsipeikėjo. O Lemtys! Ji vėl joja greta to nuobodaus 
Baslino. 

- Aš myliu savo vyrą. Tu šito negali suprasti. 

- Negaliu. O jis ar myli tave? 

- Taip. Tik jis turi galybę kitų rūpesčių. Ir nujojo namo, o aš 
grįšiu po kelių dienų. 

Gvina manė, kad tuo ir baigsis jų pokalbis, bet po kelių minu- 
čių muolgratas paklausė: 

- Tu iškeisi savo likimą į šitą žmogų? 

- Būtent! 

- Argi tai nepavojinga? 

- Kodėl pavojinga? Man regis, kur kas pavojingiau lįsti į poli- 
tiką. O jei ketini pasakyti, kad dėl to kils pavojus visai Kvolijai, tai 
aš su tuo nesutinku. Nesu koks nors karvedys. Ir neišmanau ka- 
rinių reikalų. 

- Noriu pasakyti, jog tai kelia pavojų tavo vyrui. Tu ketini pa- 
sirinkti jį, bet likimas gali tam pasipriešinti. 

Ta mintis apstulbino Gviną. Ji niekada apie tai nepagalvojo. 
Baslinas kažkoks nuo visko atsiribojęs, ir jo veidas panašus į apke- 
pą, bet jis toli gražu ne kvailas. Ji prisiminė Raksalą Radaitą. Jis 
taip pat gudrus, nors ir muolgratas. Tik jis turbūt dar iki Žžvaigž- 
džių negalės buvo protingesnis už Basliną. 

“"Balse? Nejaugi tu pakenksi Bulrionui?" 

"Tu elgiesi su manimi taip, tarsi būčiau žmogus. Nesu žmo- 
gus. Aš tik tavo atspindys istorijoje“. 

Saulė akinamai žibėjo tyrame danguje, bet vėjas pūtė žvarbus. 
Gvinai staiga pasidarė šalta. 

“Tu mėgini išvengti atsakymo“. 

“ Jei tiksliau - tai aš esu tavo genialus vadovas", - tęsė Bal- 
sas. 

“Vadovauk kam nors kitam. O aš važiuosiu namo, į Slėnį, ir 
tu neperkalbėsi manęs! Pakenkęs Bulrionui, tik dar labiaus su- 
stiprinsi mano ryžtą. Kai tik bus pasirašyta sutartis, aš nusiplaunu 
rankas!" 

Pasigirdo Orduro riksmas. Jie jau artėjo prie kalvos. Tibalas, 
kuris buvo nutolęs nuo visų, jojo atgal. Jis ginė arklį ir kažkaip 
keistai susirietęs sėdėjo balne. Gvina šuoliais pasileido pirmyn. Po 
akimirkos ją aplenkė Orduras. Štai kur puikus raitelis! 

Orduras vos spėjo sugriebti slystantį iš balno Tibalą. Gvina 
įtempė pavadžius ir nušoko nuo arklio. Bet nepasirinko tinkamo 
greičio ir nukrito ant žemės - susimušė kelį bei krūtinę, nikstelėjo 
ranką. Atskubėjo ir kiti. Padėjo Gvinai atsikelti, pribėgo prie Tiba- 
lo. Visi susijaudinę. Nedidukas Paingas, demonstruodamas tokią 
Jėgą, kuria sunku buvo patikėti, paėmė Tibalą ant rankų ir pagul- 
dė ant žemės. 

- Tibalai, kas atsitiko? - sušuko Gvina ir atsisėdo šalia jo. Nei 
vienas, nei antras dar negalėjo atgauti kvapo. 

Tibalo akys išsprogusios, veidas beveik mėlynas, lūpos dreba. 

- Negaliu, - sumurmėjo jis. - Gerai, ir tegul! 

- Kas “tegul"? Paaiškink, kas vyksta. 

Paingas pakėlęs prilaikė jo galvą. 

- Nežinau, kaip jam padėti, sadž. Aš nesuprantu, kas jam da- 
rosi. 

- Tibalai! Na, sakyk gi, kas darosi! 

- Ir tegul... Nusispjaut... - bambėjo Tibalas. Gvina vos galėjo 
suprasti jo žodžius. - Turiu tave įspėti, Niena... Aš taip negaliu... 

Gvina nustėro. 

- Įspėti? Tu čia apie ką? 

Jaunuolio akys užvirto aukštyn, po to jis sukaupė visas jėgas 
ir pažvelgė į ją: 

- Negaliu sukelti tau tokio sielvarto... Privalau įspėti. Tenai 
pasala. Išdavystė. 

- Pasala? 

“Bulrionas pateko į pasalą!" 

- O Lemtys! - ištarė Orduras. - Jis pranašauja ateitį, mėgina ją 
pakeisti! 

- Bulrionas! - suriko Gvina, sunkiai kildama nuo žemės. - Rei- 
kia jį įspėti! 

Moteris apsidairė, ieškodama savo arklio. Rytinę Žvaigždę lai- 
kė Džasburas. Gvina nušlubčiojo prie arklio, sugriebė sumušta ran- 
ka už balno. Bulrionui gresia pavojus! 

Ir staiga tarsi sniego antklodė ją apgaubė neregėta ramybė. 
Panika ir siaubas dingo. Jeigu Tirnų laukia pasala, reikia juos įspė- 
ti. Bet ji negalės to padaryti, nes nukrito nuo arklio ir prisitrenkė. 
Be to, pasala turbūt surengta jai. Tik laimingo atsitiktinumo dėka 
ji pasuko atgal... todėl, kad sutiko princą. Neprotinga joti ten, kur 
jos laukia mirtis... 

Gvina suprato, kad negalėtų taip šaltakraujiškai samprotauti: 
turbūt ją veikia muolgratas Baslinas. Tai jo darbas. Nesąmonė! 
Reikia įsakyti, kad jis sustotų. Juk jis privalo jai paklusti. 

Baslinas jau sėdėjo balne. 

- Sulaikykite ją čia! - sušuko jis. - Aš josiu įspėti Bulriono! 

Jis apsuko arklį ir pasileido šuoliais. 

Likusieji ramiai žiūrėjo jam įkandin, kol jis nutolo per šimtą 
žingsnių. Tik tada visi atsipeikėjo. Vozionas su Džukionu akies 
mirksniu užšoko ant arklių ir kaip vėjas nuskriejo jam iš paskos. 

Orduras viena ranka apkabino Gviną, o kita uždengė jai burną. 
Ji muistėsi, visaip priešinosi, mėgino jam įkąsti. 

- Paklausyk, - tyliai pasakė jis Gvinai į ausį. - Leisk Baslinui. 
Jam niekas negali pakenkti. Jis įspės Bulrioną. Ir padarys tą ne 
prasčiau už tave. Jei paleisu tave, ar pažadi, kad neįsakinėsi 
mums? 

Gvina spurdėjo jo rankose, tačiau Orduras buvo neįtikėtinai 
stiprus. Po to ji pastebėjo be sąmonės gulintį Tibalą. Ir prisivertė 
atsipalaiduoti. 

Orduras ją paleido. 

- Jis miršta, - pasakė Paingas. - Dar kvėpuoja, bet negaliu pa- 
daryti, kad atgautų sąmonę. 

Moteris priėjo prie Tibalo. 

- Tibalai Frainitai! 

Jo akys buvo pusiau pramerktos, bet Gvinos nematė. Iš bur- 
nos pylėsi putos, liežuvis ir lūpos judėjo, bet girdėjosi tik mykimas. 

- Jis nieko nesupranta, - pasakė Paingas. - Ir negalės kalbėti. 
Pamėgino pakeisti ateitį ir prarado visus savo prisiminimus. Virto 
bepročiu. Šito aš negaliu išgydyti. 

“Tibalai! Ką tu padarei, Tibalai!" 

"Balse, kas jam?" 

Balsas tylėjo. 

- Argi galima keliais žodžiais pakeisti ateitį? 

Ivilgratas gūžtelėjo pečiais: 

- Keli žodžiai gali daug ką reikšti, ponia Pirmininke. Mačiau 
Raragaše panašių dalykų. Matyt, jis pakeitė visą savo gyvenimą. 
Todėl nieko nežino. Ir nieko nesupranta. Jo smegenys mirė. 

Gvina sugriebė jaunuolį už pečių ir stipriai papurtė: 

- Tibalai, kvaily tu nelaimingas! Kodėl anksčiau nieko nepasa- 
kei? Kodėl laukei iki paskutinės minutės, apgailėtinas baily? 

- Sadž, - truktelėjo ją už rankos nustebęs Paingas. 

- Jis leido Bulrionui ir kitiems išjoti žinodamas, kad jų laukia 
pasala! - suriko Gvina. - Pasmerkė juos mirčiai! 

- Ponia, bet juk jis šulgratas. Pakeisti ateitį - jam reiškia nužu- 
dyti save. 

- Na tr kas. Viena gyvybė už šešias. Ir dar apsaugininkai. Jis 
privalėjo anksčiau mus įspėti! - Ji dairėsi, desperatiškai ieškodama 
pagalbos, bet visų veiduose matė tik siaubą bei sumišimą... 

Paingas ištiesė ranką ir suėmė už sumušto moters riešo. Nuo 
jo rankos Gvina pajuto lengvą vėsą. Jo akys atrodė šaltos. 

- Manau, viskas pasibaigs gerai, - pasakė jis. - Jei Tibalas ši- 
taip jaučiasi, vadinasi, jam pavyko pakeisti ateitį. Baslinas laiku 
juos įspės. 

“Balse, ar tai tiesa?" 

Atsakymo nebuvo. 

“Balse? " 

Tyla. 

- Gal ir taip, - pasakė Gvina. - Bet galbūt, pasukęs atgal, jis 
pakeitė ne mūsų, o tik savo ateitį. 

“Ne Bulriono"". 

Nejaugi, nusprendusi atsisakyti savo likimo, ji pražudė vyrą? 

Tibalas kažką sumurmėjo. 

- Tai buvo didvyriškas poelgis, - ryžtingai pasakė Paingas. 

Gvina pamatė Tibalo kišenėje sąsiuvinį. Tai, žinoma, jo dieno- 
raštis. Jaunuolis visada jį nešiojosi. Moteris atvertė sąsiuvinį. Jis 
buvo visas prirašytas tvarkingu smulkiu šriftu. Tik paskutiniai pus- 
lapiai liko tušti. Gvina perskaitė, kas buvo parašyta pirmame pus- 


lapyje. 


Tibalas Amboras Frainitas 
Raragašas 
Pašalinių prašau neskaityti! 


96 metai. Poulė, 28 diena. 

Pradedu trečią sąsiuvinį. Kiti du yra mano namuose sandė- 
liuke, ant viršutinės lentynos. Pradėjau rašyti savo mylimą dieną. 
Po penkerių metų aš susitiksiu su Niena. Kaip išlaukti ištisus pen- 
kerius metus? Ką gi, nuo to laiko, kai buvau paženklintas Pra- 
keiksmu jau praėjo penkiolika metų. Trys ketvirtadaliai man pa- 
skirto išbandymo įveikta! Įdomu, ar aš visada žinojau, jog mano 
gyvenimas prasidės iš tikrųjų tik tada, kai sutiksiu ją? Ar, artė- 
jant tai lemtingai dienai, laukti darosi vis sunkiau? 


Gvina užvertė sąsiuvinį. Pažvelgė į niūrų Paingo veidą, į Ortą, 
keistai spoksantį į ją. Po to atsivertė sąsiuvinį pačiame gale ir pa- 
stebėjo, kad per paskutines dvi dienas nieko neparašyta. 

Kodėl? Paprastai jis nepraleisdavo nė vienos dienos. Kas tokio 
siaubingo nutiko, kad jis to nenorėjo užrašyti? Dažniausiai šulgratai 
negali numatyti, jog pakeis ateitį... bet galbūt jie numato, kad gali 
kilti tokia pagunda? Nejaugi jį gąsdino jo paties mintys? 

Gvina pavartė sąsiuvinį ir rado ją dominančią datą. 


101 metai. Poulė, 27 diena. 

Na štai, pagaliau atėjo ta diena! Mažiau nei po valandos aš 
įeisiu į viešbutį Fenikso gatvėje ir pagaliau sutiksiu ją. Ji šluos 
kiemą - tą aš žinojau visą savo gyvenimą. Jos pilni visi mano die- 
noraščiai. Dabar su kiekviena diena jie man bus vis brangesni, 
nes nuo šios dienos pradėsiu pamiršti viską, kas tarp mūsų įvyko. 
Man gaila kiekvienos pamirštos sekundės. Drebu, tarsi koks ber- 
niūkštis. Turbūt prikrėsiu visokių kvailysčių... 


Gvina užvertė sąsiuvinį. 

- Kvailys! - Ji pasilenkė ir vėl įkišo dienoraštį į Tibalo kišenę. 
Tas vis dar gulėjo be sąmonės. - Asilas! 

Paženklintieiji Žiūrėjo į ją nesuprasdami, ko ji keikiasi. 

- Sadž? - kreipėsi į ją jaunasis Ortas. 

- Jis galvojo, kad aš... - Tibalas tikėjosi užimti Bulriono vietą. 
Jis keletą kartų buvo apie tai užsiminęs. Kalbėjo, kad jųdviejų lau- 
kia ilga bendra ateitis. Suprantama, tiesiai šviesiai jis apie tai pasa- 
kyti negalėjo. Tik užuominomis. Ne! Žinodamas, jog Bulrionui 
šiandien lemta žūti, jis tylėjo, tikėdamasis kada nors vesti jo našlę. 

- Avigalvis! - pasakė ji. - Prietranka! Prakeiktas paženklinta- 
sis! Manai, kada nors galėsiu tau šitą atleisti? 

Bet juk Tibalas surado savyje jėgų - tik galbūt per vėlai? 

Bet jeigu jam nebūtų pavykę, juk negulėtų dabar be sąmonės? 

Ką ten Balsas pasakė apie Bulrioną? 

"Tu jį praaugai'. 

- Balse! - suriko ji, pakėlusi galvą į dangų. - Aš sutinku! Tegul 
tik Bulrionas sėkmingai sugrįžta į Slėnį. Aš neisiu paskui jį. Atsisa- 
kysiu jo. 

Aplinkiniai baimingai susižvalgė. 

Balsas tylėjo. 

Žolė, kelias, dangus. 

- Balse! Aš pasiduodu! - Sušuko Gvina vėjui. - Nuolankiai pa- 
klusiu savo likimui. Tik pasigailėk Bulriono. Aš josiu ant tigro, kad 
ir kur jis mane neštų... 

Paingas pakilo ir priėjo prie jos. 

- Gvina sadž... 

- Atstok. Atleisk, nežinau, ką darau. Juk Bulrionas liks gyvas? 
Tiesa? Šulgratai pranašavo, kad jis taps imperatoriumi. Vadinasi, 
jam viskas bus gerai. Mane negyvai užgrauš sąžinė, jei jam kas 
nors atsitiks. O kaip Vozionas ir visi kiti? O Tibalas? Pasigailėk jų, 
Balse! Aš pasiduodu. Su viskuo sutinku. Josiu toliau ant tigro! 

Saulė negailestingai kepino Baugintojo Oziono nugarą. Nuo 
pelkės kilo puvėsių dvokas ir jis vis stiprėjo. Po kūną ropinėjo kaž- 
kokie vabzdiai. Ozionas tuo džiaugėsi. Vadinasi, jis dar gyvas. Ir 
jis tikras vyras. Silnas Žmogus juk šito neištvertų. 

Jis gulėjo ant pilvo, rankomis parėmęs smakrą. Kelias buvo už 
šešių Žingsnių nuo jo. Baugintojas galėjo stebėti judėjimą, net nepa- 
sukdamas galvos. Reikėjo likti nematomam. Judėti nebuvo galima. 
Visi Kaukolveidžiai tą puikiai sugeba. Jie treniravosi, net gulėdami 
ant skruzdėlynų. 

Keliu judančių buvo nedaug. Neseniai pravažiavo didelis būrys 
iš Mokto. Vėplos! Net neįtarė čia esant penkiasdešimt Kaukolvei- 
džių. Ir nieko nepastebėjo. Jei Ozionui būtų įsakyta juos nužudyti, 
vargšeliai nebūtų net supratę, kas čia atsitiko. Tačiau apie šitą de- 
legaciją reikia pranešti į štabą. “Naktį pasiųsiu žygūną“", - nuspren- 
dė jis. Žmonių jis turi pakankamai. Be to, viską lemia netikėtas 
puolimas. Nebent būrys būtų iš kokių trijų šimtų Žmonių. Tada jau 
vertėtų susimąstyti. 

Jis prisiminė, jog visai netoli guli Žudikas, ir pamėgino labai lė- 
tai pasukti į jį veidą. Kai guli sustingęs ir visiškai nejudi, pradeda 

tirpti kūnas ir sunkiau darosi kautis. Todėl jis įsakė Žudikams da- 
ryti paprastus pratimus. Kartą per dieną kiekvienas turi pranešti 
apie save tiesioginiam savo vadui ir dar kartą - pačiam Bauginto- 
jui. Jie visi žino, kas jų laukia stovykloje, jei vadas pastebės suju- 
dėjus bent vieną žolelę. 

Ozionas įsižiūrėjo į greta gulinčio žmogaus veidą-kaukolę. Jo 
oda dar ne visai užgijo, nors jis kiek vyresnis už kitus savo ben- 
dražygius. Vaikinas teikia daug vilčių. Garbingai ištveria visus iš- 
bandymus. Galima ir pagirti. 

- Šaunuolis, - sušnabždėjo jis. - Susidorojai. Aš nieko neišgir- 
dau. 

Žinoma, vaikinas tylėjo, nieko jam neatsakė. Tai daryti griežtai 
uždrausta. Jis tik iš laimės užsimerkė. 

Bet čia pat vėl atsimerkė. Išgirdo kanopų kaukšėjimą. Ozionas 
taip pat išgirdo ir pašnairavo į kairę pusę. Iš vakarų artėjo raiteliai. 
Jie jojo po du. 

Mėlynos vėliavos! 

- Jie, - sušnabždėjo Baugintojas. - Mūsų grobis. Tau suteikta 
didelė garbė. Pakartok, ką tu turi padaryti. 

Ozionas supyko ant savo kūno: širdis pašėlusiai daužėsi. 

Raudonas liežuvio galiukas aplaižė išblyškusias lūpas. 

- Išgirdęs komandą “Mirtis!"", aš pašoku ir metu ietį į arčiau- 
siai manęs esantį raitelį. 

- Teisingai. Atsipalaiduok. Sureguliuok kvėpavimą. 

Jis pavydėjo jaunuoliui. Pirmoji žmogžudystė! To niekada ne- 
pamirši. O jam dar patikėta pradėti ataką. Aukų veiduose sustings 
siaubas, pamačius tarsi iš po Žemių išdygusią mirtį. Saldūs, malo- 
nūs prisiminimai... 

letis - puikus ginklas. Galima sviesti. Galima durti. Kardas, 
palyginus su ja, vaikiškas žaislas. 

Raiteliai jojo risčia, ir gulintiems atrodė milžiniški. Nurciečių 
kavalerija - arkliai išpuošti, vyrai išsidabinę. Kaip bobos. Net tem- 
plės ant lankų neužtrauktos. Viso apie dvidešimt žmonių. Jo vaiki- 
nams tai tik ant vieno danties. Jis tikėjos, kad bus daugiau. Prieša- 
kyje jojo puošeiva melsvai raudona uniforma su įspūdingu papuo- 
šalu ant kepurės. Jei turėtų laiko, Ozionas visų pirma priverstų šitą 
papūgą suvalgyti juokingą kepurės papuošalą. 

Būryje ketvertas civilių vyrų. Panašūs į zardanų žemdirbius. 
Dar į tokius rankas teptis! Priekyje joja žilabarzdis. Kažin kodėl 
Nurco kariai saugo žemdirbius? Ir kam Kariūnui prireikė juos Žu- 
dyti? Bet Ozionui tai neturėjo rūpėti. “Įsakyta nužudyti, vadinasi, 
nužudysime". 

Štai jie jau visai arti. 

Maitvanagiams bus nebloga puota. “Mirtis!" - tyliai ištarė 
Ozionas, duodamas ženklą skerdynių pradžiai. 

Nieko neįvyko. Jis pašnairavo į naujoką. 

Tas tarsi beprotis spoksojo į žilabarzdį. 

- Mirtis! - beveik garsiai suriko Ozionas. 

Naujokas nejudėjo. 

O Lemtys! Teks pačiam. Ozionas griebė ietį. Jo raumenys įsi- 
tempė. 

Staiga naujokas atgijo. Pašoko ant kojų ir sviedė ietį. Kupini 
siaubo aukų žvilgsniai nukrypo į netikėtai priešais juos atsiradusią 
mirtį. Nuskriejusi ietis buvo signalas likusiems. Kaukolveidžiai 1š- 
šoko iš viksvų, ore suzvimbė ietys. Arkliai žvengdami stojosi pies- 
tu. Raiteliai krito ant žemės. Gyvieji griebėsi kardų, lankų - bet jie 
nebuvo tam pasirengę. O Kaukolveidžiai bėgo prie jų su kardais 
rankose. Kai kurios aukos mėgino priešintis, bet užpuolikų buvo 
nepalyginamai daugiau. Jie kapojo arklius, tie krito ant žemės... ir 
raitelius čia pat pasitikdavo mirtis. Upeliais liejosi kraujas. Du ka- 
riai išsiveržė ir nušuoliavo atgal į vakarus. Juos pasivijo ietys. Abu 
krito ant žemės. Paskutinės dejonės... Vienas arklys be raitelio 
spėjo pabėgti. 

Viskas! 

Neblogai. Viskas truko maždaug vieną minutę. Įtampa atslū- 
go. Kaukolveidžiai gyvai šnekučiavosi, juokėsi. Susiradę savo ie- 
tis, jie pribaigė arklius ir dėl viso pikto dar kartą įsmeigė jas į prie- 
šų kūnus - gal juose dar teberusena gyvybė... 

Baugintojas Ozionas, laikydamas rankoje ietį ir skydą, priėjo 
prie naujoko, kuris vaikščiojo tarp lavonų, įsižiūrėdamas į civilių 
veidus. 

- Žudike! 

Vaikinas krūptelėjo ir atsisuko į vadą: 

- Klausau. 

Ozionas dar nebuvo nusprendęs, kaip su juo pasielgti. Jis pri- 
ėjo prie vaikino ir tarė: 

- Tu ne iškart įvykdei įsakymą. 

Jaunuolis išbalo. 

- Na! Kaip ketini pasiaiškinti? 

- Ė-ė-ė... Susijaudinimas, sadž. 

Jaunuolio kardas buvo kruvinas, veidas bei rankos taip pat ap- 
taškytos krauju. Matyt, jis kovojo garbingai... kai galiausiai ryžosi 
pajudėti iš vietos. 

- Tu metei ietį ne į tą, kuris buvo arčiausiai tavęs, o į karinin- 
ką. 

Jeigu jis pamėgins neigti, teisinsis, kad nepataikė, vadinasi, 
yra - melagis ir jo dainelė sudainuota. 

Vaikino akys sustojo ties žilabarzdžio lavonu. Stambaus būta 
vyro. Po to jis pažvelgė į Ozioną: 

- Arčiausiai manęs buvo civilis, sadž. Jis net lanko neturėjo. 
Man sakė... 

- O Lemtys! Tu nusprendei veikti savarankiškai, nepaisyda- 
mas mano įsakymo? 

O juk iki šiolei elgėsi pavyzdingai. 

- Ne, sadž. 

- Kieno kraujas ant tavo kardo? Arklio? 

Vaikinas pažiūrėjo į kardą. 

- Ne, sadž. Aš nudūriau kareivį. Vieną nužudžiau, o kitą, regis, 
tiktai sužeidžiau. 

- Tu ką, Žudike? Atsisakai žudyti civilius? 

Vaikinas papurtė galvą: 

- Esmė ta, sadž, kad tie civiliai... jie... Ne, aš neatsisakau, 
sadž. 

Ką gi, viskas pavyko puikiai, jei ne ta naujoko klaida. Gaila jį 
žudyti, vaikinas, regis, tvirtas. Tegul sau gyvena. “Kažin kodėl da- 
rausi toks gailestingas, - pagalvojo Ozionas. - Gal jau senstu? Bet 
jis lengvai neišsisuks". 

- Kai sugrįšime, tavęs laukia bausmė. 

- Klausau, sadž. 

Ozionas paėmė švilpuką. Metas grįžti. 

Rūkas Gvinos galvoje pradėjo sklaidytis tik tada, kai jie atsidū- 
rė prie Om Balko vartų. Rytinė Žvaigždė judėjo ristele. Moteris ne- 
labai suvokė kur esanti, kol neatsidūrė Žmonių minioje už miesto 
sienos. Turgus. Pirkėjai apžiūrinėjo puodus, pintines, drabužius. 
Rinkosi, derėjosi. Kaimiečiai atvežė parduoti savo išaugintas dar- 
žoves, galvijus. Bulrionui būtų įdomu pasižiūrėti... 

Gvina pristabdė arklį, palaukė likusių. Džasburas su Ortu, 
kaip patys lengviausi, sėdėjo dviese ant vieno arklio. Paingas su 
Orduru jojo šalia Tibalo. Bet jam jau nebereikėjo pagalbos. Jis lai- 
kėsi už balno lanko ir žvalgėsi į šalis. Pamatęs arklį be raitelio, kurį 

vedė Baslinas, Tibalas kažko paklausė. Orduras jam atsakė. 

Tibalas po truputį atsigavo - juk jis nepakeitė ateities... 

Jie šiek tiek pavėlavo. Jei Baslino arklys nebūtų pradėjęs šlub- 
čioti, o Voziono būtų kiek eiklesnis, jie dar galėjo įspėti saviškius. 
Galėjo... O dabar Baslinas tik spėjo pamatyti tolstančius žudikus. 
Jaunuolis nesuprato, kas jie tokie, tik matė, kad tolsta neskubėda- 
mi. 

Vaikinas aiškino, kad užpuolikai - tai ne plėšikų gauja, o gin- 
kluotas būrys. Pasala buvo taip surengta, kad niekas neliko gy- 
vas. Todėl visiems pasirodė, jog tai Kaukolveidžiai. Žudikai ne- 
puolė plėšti nužudytųjų, ir tas faktas dar kartą patvirtino, kad tai 
ne atsitiktinis, o gerai apgalvotas užpuolimas. Ką gi jie medžiojo? 
Gviną Tirn? Moteris įsivaizdavo, kokį juoką ta mintis sukeltų 
Bulrionui. Jis pasakytų, jog Kaukolveidžiai nedaro kvailų klaidų, 
bent jau vyrą nuo moters jie tikrai sugebėtų atskirti. O užpulti 
Nurco karius jo paties teritorijoje - tai tas pats, kaip paskelbti 
jam karą. 

Ne, turbūt šitos skerdynės turėjo kitą tikslą? Galbūt tai kerštas 
už karaliaus Gekciono nužudymą, jeigu vesnarai įtaria nurciečius 
prie šito prisidėjus. Tada išeitų, kad Gvinos pastangos sukurti ko- 
aliciją sukėlė dviejų valstybių tarpusavio vaidus. O galbūt vesnarai 
patikėjo pranašystėmis apie tai, jog Bulrionas taps imperatoriumi, 
ir nusprendė užbėgti įvykiams už akių? 

Gvinai tai beveik nerūpėjo. Bulrioną nužudė. O visa kita nete- 
ko prasmės. Vozionas su Džukionu liko prie lavonų, kad bent nu- 
baidytų maitvanagius, o Basliną atsiuntė pagalbos. Paženklintieji 
neleido Gvinai sugrįžti ir pažvelgti į lavonus. Jie atėmė moters va- 
lią... 1r ji neturėjo jėgų net prieštarauti. 

Prijojo visi kiti. Gvina paniekinamai žvelgė į Tibalą. O jis nu- 
stebęs žiūrėjo į svarbiausią savo gyvenimo moterį. 

- Na, kaip tu? - paklausė Gvina. 

Jis kaulėta ranka nusivalė nuo burnos seiles. 

- Ko mes ieškome? Princo Kvozo Urnito? 

“Būk tu prakeiktas, niekingas šulgrate! Kad taip bent penkio- 
mis minutėmis anksčiau būtum įgavęs drąsos!" 

- Po truputį atsigauna, sadž, - pasakė Paingas. - Tik protas 
dar silpnai veikia. Manau, vis dar nesuvokia, kas čia atsitiko. 

- Šilko pardavėjai? - sumurmėjo Tibalas. - Jie atnešė baisią ži- 
nią. Ji dar nežino. 

Jis susiraukė, patrynė kaktą. 

Orduras užvertė aukštyn akis. 

- Reikia pranešti karinei vadovybei, Gvina. Tegul nusiunčia... 

- Padaryk tai, Ordurai. 

Šis linktelėjo, patikrino, ar Tibalas tvirtai sėdi balne, ir nujojo. 

Bulrionas žuvo. Kad taip ji būtų sugebėjusi surasti tinkames- 
nius žodžius, įtikinti jį sugrįžti drauge... Bet ne... Lemties nuosp- 
rendis neapskundžiamas. Bet juk galima bent atkeršyti už jo mirtį. 
Džolgratai sužinos, kas dėl to kaltas. 

- Tibalai, kas tai padarė? - paklausė ji. - Gekcionas? Zorgas? 

- Žmogus, kuriam parengta tokia mirtis, neturėtų riesti nosies. 

- Labranca? 

Tibalas pagyvėjo: 

- Jis padirbinėja jos parašus. 

- Čingas? Čingas Čilitas?! 

- Taip, sadž, jis, - patvirtino Ortas. - Jis dievina Labrancą, o 
tu ją nuvertei. Tas Žmogus tikras niekšas. 

- Ar kas nors matė tą saugos raštą? - paklausė Džasburas. 

- Jis pažadėjo Gekcionui muolgratą, - sumurmėjo Baslinas. 

Bet Cingas ne paženklintasis. Gvina jo negali paveikti. 

“Čingas!" 

- Aš jį iščirškinsiu ant silpnos ugnies, - suriaumojo Gvina. - 
Gyvą sušersiu kiaulėms. Tibalai, ar man pavyks atkeršyti už Bul- 
riono mirtį? 

Šulgratas žvelgė kažkur į tolį. 

- Palaukti šilko pardavėjų? 

Ne, iš jo jokios naudos. Reikia su Orduru nuvykti pas įgulos 
vadą. Turbūt sužinoję apie nelaimę, ten visi iš proto kraustosi. Be 
to, jiems su Vozionu teks surengti žuvusių Tirnų laidotuves. Tik 
po to ji sugrįš į Čan Saną ir atsiskaitys su Čingu Čilitu. 

Gvina jau ketino judėti pirmyn, bet Tibalas netikėtai atsakė į 
jos klausimą: 

- Atkeršyti? Ne, sadž. Keršto nebus, bus tik įvykdytas teisin- 
gumas. 

Teisingumu dykumos neatgaivinsi... 


69. 


- Dvidešimt du tūkstančiai ir taškas! - sušuko princas Kvozo 
Urnitas. - Visoje mūsų karalystėje nėra trisdešimties tūkstančių tin- 
kančių karinei tarnybai vyrų! 

Deramasi buvo jau kelias valandas. Gvina atrodė pavargusi, iš- 

sekusi, ją pykino, gėlė visą kūną. Moteris daugiausia tylėjo. Jie sė- 
dėjo erdvioje šviesioje salėje, bet jai vis tiek trūko oro, buvo sunku 
kvėpuoti. 

Stalai sustatyti kvadrato forma. Garbingiausioje vietoje sėdėjo 
karalius Vungas Tanas su dešimčia išsipusčiusių spalvingais ryš- 
kiais drabužiais savo ministrų. Žilagalvis karalius buvo mažiausio 
ūgio iš visų dalyvavusių. Galbūt todėl jis pasirinko patį aukščiau- 
sią krėslą? O gal dėl to, kad jis buvo rūmų šeimininkas? Valdovas 
atrodė pavargęs, ir vesti derybas įpareigojo savo ministrus. 

Jam iš kairės sėdėjo Mokto delegacija, kuriai vadovavo princas 
Kvozo Urnitas. Jie buvo apsirengę paprasčiau, bet jų apranga pri- 
minė ne tiek tradicinius apsiaustus, kiek imperijos laikų tunikas. 
Kalbėjo daugiausiai princas. Jis viską išbandė: buvo šaltas, atlai- 
dus, išdidus, piktas, malonus, supratingas... Ir nieko nepasiekė. 

Priešais jį sėdėjo trys vesnarai. Tiktai trys. Du kariškiai ir vie- 
nas civilis, vilkintis paprastais zardanų stiliaus drabužiais, kurie 
patiktų ir Bulrionui. Tiesiog menki žmogeliukai. Per visą tą laiką 
jie nepratarė nė žodžio. Trečias buvo jų naujasis karalius Frenkcio- 
nas Zorgas. Jis paliko už durų savo kardą bei skydą ir buvo užsi- 
dėjęs tiktai klubų juostą iš leopardo kailio. Jis beveik nesėdėjo. Vi- 
są laiką stovėjo išdidus, sudėjęs rankas ant krūtinės. Subjaurotame 
veide negalėjai įžvelgti jokių jausmų nei minčių. Zorgas nė karto 
nepakėlė balso, bet buvo akivaizdu, kad jis čia svarbiausias - Žiau- 
rumo įsikūnijimas, barbariškumo simbolis. 

- Trisdešimt tūkstančių, - pasakė jis. - Gerai ginkluotų karių. 

- Dvidešimt penki, - suriaumojo Kvozo. - Tai mano paskutinis 
žodis. 

- Ir mano. 

Zorgas davė ženklą savo palydovams. Jie pakilo. Vesnaro de- 
legacija pasuko link išėjmo. 

- Jūsų didenybe! - sušuko karalius Vungas Tanas. - Nejaugi 
mes nepajėgūs susitarti dėl tokių niekų? 

Zorgas sustojo, atsisuko. 

- Aš pasakiau savo sąlygas. Jei jos netenkina jūsų, aš turiu al- 
ternatyvų variantą. Karpanai nuniokos Moktą ir Nurcą ir patrauks 
į vakarus, į Gamdišą. Kai jie išeis, aš surinksiu viską, kas liks nuo 
jūsų. 

- Iš kur žinote, kad jis nepuls ir jūsų? - piktai paklausė Kvozo. 

- Rizika, žinoma, yra. Ir aš tai žinau. Bet jus jie užpuls tikrai. 
Iki pasimatymo. 

"Kalbėk!" - pasakė Balsas. 

Gvina pakilo. Ką dar padaryti? Ji išsireikalavo, kad Raragašo 
delegacija būtų įleista į pasitarimą. Ir nustebo, kai juos ne tik įleido, 
bet ir suteikė tokį pat statusą, kokį turėjo kiti dalyviai. Jie sėdėjo 
išilgai ketvirtos kvadrato sienos. Tai buvo didžiulė garbė, bet ko 
dar iš jos reikia? Ji atsirėmė kumščiais į stalą. 

- Karaliau Frenkcionai! 

Zorgas jau buvo beveik prie durų. Jis atsisuko. Į Gviną žiūrė- 
jo kaukolė. Moteris pagalvojo apie ant žemės gulinčius kūnus, apie 
kraujo upes... tepraėjo dvi dienos po Bulriono mirties. 

- Jūsų didenybe, būkite malonus, perskaitykite man dar kartą 
sutarties projektą, - ištarė ji, mėgindama ramiai sudėlioti mintis. 
Senis sugrįžo prie stalo, išvyniojo ritinėlį. Virpančiu balsu jis pa- 
skaitė apie vesnarų keliamas griežtas sąlygas: tikslus karių skai- 
čius, kuriuos turi atsiųsti sąjungininkai, didžiulės sumos aukso, 
maisto atsargų bei drabužių, pripažinimas Frenkciono Zorgo vy- 
riausiuoju kariuomenės vadu iki karpanų pasitraukimo arba bent 
jau trims metams, ir labai nekonkrečios garantijos, kurias Zorgas 
pasirengęs pasiūlyti savo sąjungininkams... Juk tai visiškas pa- 
klusnumas, tikra kapituliacija. Ne, tokių sąlygų priimti negalima. 

Jis baigė skaityti. Visi tylėjo. 

Gvina stuktelėjo koja Baslinui. 

- Jūsų karališkoji didenybe... Sąlygos griežtos, bet argi geriau 
būti nužudytiems karpanų? Galbūt jūs dar kartą pagalvosite? 

Nieko neįvyko. Kodėl muolgratas nepaveikė šitų žmonių? 

Kad ir ką sakytum, Zorgo sąlygos tikrai geriau nei mirtis. Be 
to, karo vadas turi būti įsitikinęs, kad sąjungininkai jį palaikys. O 
Zorgas pripažintas karvedys. Be jo laimėti nebūtų lengva. 

- Ką gi, kai esi įspraustas į kampą, nelabai gali rinktis, - šyp- 
telėjo Vungas Tanas. 

- Jei tėvas nudirs man kailį, tai bent peilį pasirinks aštresnį, ne- 
gu karpanai, - sutiko ir princas Kvozo Urnitas. 

Gvina lengviau atsiduso ir vėl atsisėdo. Zorgas sugrįžo į savo 
vietą. Jis paslaptingai pažvelgė į Gviną. 

- Neketinau įžeisti savo gerbiamų sąjungininkų. Jei jus glumi- 
na kokios nors detalės, aš sutinku kai ką pakeisti. Bet nedaug... 
nekeičiant esmės. 

“Čia tai bent. Net kariai išgirsta proto balsą, kai prie to prikiša 
nagus muolgratas". Gvina vėl stuktelėjo Baslinui. 

Bet jis moters nesuprato. Ji pajuto per salę persiritusią pykčio 
bangą. 

Princas trenkė į stalą kumščiu: 

- Kalba ne apie pataisymus. Svarbiausia - sutelkti bendras 
mūsų pastangas kovai su priešu. Turime nušluoti šituos niekšus 
nuo žemės paviršiaus, sugrūsti juos ten, iš kur jie atėjo. 

- Sutinku, - pasakė Vungas, ir jo balsą beveik nustelbė triukš- 
mas. - Duok savo projektą, Frenkcionai, ir mes jį pasirašysime. Ir 
stosime petys į petį prieš bendrą priešą... 

Jo postringavimus nutraukė bendras triukšmas: princas Kvozo 
užsiropštė ant stalo ir nušoko į kvadrato vidurį. Tą pačią akimirką 
Zorgas irgi perskrido per stalą. Abu vyriškiai, atsidūrę kvadrato 
viduryje, tvirtai apsikabino. Kiti šūkavo, sveikindami vieni kitus. 
Kai kurie skandavo: “Mirtis barbarams!" 

Gvinos užduotis - suburti visus paženklintuosius kovai prieš 
barbarų ordą. 

- Ar prastai jautiesi, Gvina sadž? - paklausė Orduras. 

- Man trūksta oro. Reikia išeiti į lauką. Šaunuolis, - sušnabždė- 
jo ji Baslinui. - Nesitrauk, kol jie nepasirašys sutarties. - Ji pakilo 
ir nusišypsojo visiems sąjungininkams - Par A-Siurai, Ortui, Zibe- 
rorai. Ir, palikusi visus apimtus patriotizmo bangos, išėjo, prisilai- 
kydama Orduro rankos. 

Jis nuvedė moterį į atokesnę laukymę, kur ji atsisėdo ant suo- 
liuko po obelim. Oras buvo gaivus, kvepiantis, krūmai slėpė ją nuo 
smalsių akių. Miesto triukšmo beveik nesigirdėjo, jį nustelbė 
paukščių balsai. 

- Kokia idilė! - sušuko Gvina ir staiga suvokė likusi viena. Kur 
dingo Orduras? Bet jai ir vienai gerai. Moteris vilkėjo baltais gedu- 
lingais drabužiais: per metus ji neteko dviejų vyrų. 

Ak, Bulrionai! Ji prašė tik trijų dienų. O iš tiesų, būtų ir dviejų 
pakakę. Juk galėjo jis palaukti. 

"Tu dar nebaigei. Tu ką tik pradėjai". 

“Nejaugi aš tikrai būčiau palikusi viską ir pabėgusi į Slėnį? 

Balsas nieko neatsakė. Klausimas buvo retorinis. Bulrionas 
miręs. Čingas Čilitas taip pat. Bet tai nesugrąžins brangių jai žmo- 
nių. Vozionas su Džukionu jau keliauja namo pranešti apie artimųjų 
mirtį. Juos vėl lydi nurciečių apsauga. Tik šį kartą jų rankose tik- 
ras saugos raštas. 

Bulrionas buvo vertas daugiau. 

“Jis atvežė mane į Raragašą, bet atsisakė tapti imperatoriumi 
marionete. Ir tu išmetei jį į savartyną, kaip nereikalingą seną 
daiktą". 

“Tu jam padovanojai mėnesį gyvenimo ir suteikei didžiulę 
laimę ". 

“Bet vis dėlto jis buvo tik vežėjas?" 

“Ne, ne tik. Jis buvo būtinas“. 

Per Gvinos petį pasirodė liesa ranka, kuri laikė bokalą sulčių. 

- Gaivus vaisių gėrimas, Gvina sadž. Nori? 

- Žinoma. Kaip tik tai, ko... 

Čia ji atpažino ir rankas, ir balsą. Bet gerti taip norėjosi... Kol 
ji gėrė, Tibalas apėjo aplink suolą ir atsisėdo ant žolės. 

- Žinojau, kad tau patiks. 

Jis sukryžiavo ilgas kojas ir įsispoksojo į moterį kolekcininko 
žvilgsniu, kuris žiūri į brangią vertingą stalulą žinodamas, kad ji ne 
jo kišenei. 

Sunku patikėti, jog kadaise jis patiko Gvinai. 

- Regis, aiškiai tau pasakiau, Tibalai Frainitai, kad nenoriu dau- 
giau tavęs matyti. 

Jis nurijo seiles. 

- Laimei, tai nebuvo griežtas įsakymas. Atėjau su reikalu. Tu- 
riu tau pranašystę. 

- Tu nemoki pranašauti. 

Tibalas kreivai šyptelėjo: 

- Aš galiu, jei numatau pranašystę. Dabar kaip tik taip ir yra. 
Neklausk manęs, koks čia skirtumas. Aš ir pats nežinau. 

- Zorgas gaus tokią sutartį, kokios jis nori? 

- Taip. 

- Su juo sunku derėtis. 

- Suprantama. Jis žino, kad negalės sutriuškinti visų karpanų, 
gal net negalėtų išstumti jų iš jau užgrobtų žemių. Jis gali tikėtis, 
kad privers priešus pasukti kita kryptimi. Bet į kurią pusę? Ką ati- 
duoti į barbarų nagus? Jam reikalinga veiksmų laisvė, antraip ko- 
alicija subyrės per savaitę. Jei jis tą laisvę gaus - viskas bus gerai. 

Pirmą kartą Gvina matė Tibalą kaip laisvą pranašą. Toks elge- 
sys buvo nepriimtinas šulgratams, ir moteris nusprendė, kad jis 
meluoja. Kita vertus, kam šulgratui meluoti? 

- Galima dar klausimą? 

- Klausau. 

- Kas laimės karą? 

- Tu. Galutinė pergalė priklausys tau. Bet iki tol bus visko - ir 
pralaimėjimų, ir pergalių. Atėjau tau pasakyti, kad pirmasis didy- 
sis mūšis įvyks trisdešimt penktąją Muolės dieną prie Gemaino. - 
Jis nusijuokė. - Zorgas nepagailėtų savo dešinės rankos, kad tik 
sužinotų šitą datą. Tu gali jam pasakyti. 

- Gal jau pakaks tų pranašysčių, - sunerimo Gvina. - Nenoriu 
žinoti savo ateities. 

- Nieko panašaus. Kai ką tau teks sužinoti. - Tibalas parodė 
per petį. - Čia ateina Zorgas. Jis tave kaip tik šito paklaus. Jam rū- 
pi Didysis Purvas: iš kurios pusės išdėstyti kariuomenę? Ir kur pa- 
suks karpanai, perėję Osmiro ežerą? 

- Na ir kur jie pasuks? 

- Į vakarus. Jie sudegins Raštrį ir tada pasuks į vakarus. Jų 
judėjimas kiek sulėtėjo. Zorgui vertėtų savo kariuomenę padalinti 
į dvi dalis ir judėti iš abiejų Didžiojo Purvo pusių. 

- O tu nerizikuoji, skelbdamas tokias pranašystes? 

- Ne. Tai tas pats, kaip pasakyti tau, kad rytoj patekės saulė. 
Taip vis tiek atsitiks, ir niekas negali šito pakeisti. Aš Žinau ateitį, 
Gvina. Visą ateitį. 

Jis įdėmiai žiūrėjo į ją, ir moteris pajuto, kaip išraudo. 

- Žinau, ką tu įsivaizduoji, ko tikiesi, Tibalai. Bet tu klysti. Jei 
jau viską pasakei, gali eiti. 

Jis atsiduso, pakilo ir nuėjo. 

Po kelių akimirkų iš krūmų išėjo Zorgas. 

Gvina turėjo pasirinkimą: ar pasiūlyti Kariūnui atsisėsti greta 
ant suoliuko, ar kalbėtis su jo klubų juosta iš leopardo kailio. Jai 
netiko nei vienas, nei antras. Todėl moteris pati pakilo nuo suoliu- 
ko. Bet net stovėdama ji jautėsi nejaukiai. Tas patinas buvo pus- 
nuogis. Ir stovėjo visai arti jos. Ji stengėsi nežiūrėti į sudarkytą 
kario veidą, ypač į skylę nosies vietoje. 

Zorgas susidėjo ant krūtinės rankas ir kalbėjo tokiu pat griežtu 
tonu, kuris išliko Gvinos atmintyje po pirmo jų susitikimo. 

- Atėjau pareikšti tau užuojautos, Tirno našle. 

- Tai tavo žmonės jį nužudė. 

Kaukolė susiraukė. 

- Tai nebuvo mano valia. Mane apgavo taip pat, kaip ir tavo 
agentą. Jei atiduosi išdaviką į mano rankas, pasirūpinsiu, kad jo 
mirtis būtų tikrai Žiauri. 

Gvinos kūnu nubėgo šiurpuliukai. Kaip jai trūksta Bulriono! 

- Aš tau jį atiduočiau, jei tik galėčiau. Bet jis vakar vakare ne- 
tikėtai mirė. Tą pačią minutę, kai aš sugrįžau į rūmus... - Kariūną 
nustebinti buvo sunku, bet net ir jis krūptelėjo, išgirdęs tokią Žinią. 

- Mirė? Kaip? 

Gvina gūžtelėjo pečiais: 

- Jis atsidūrė mano poveikio zonoje. Matyt, nėra išmintinga 
kenkti man. Čingas buvo antras tai patyręs žmogus. 

Zorgas akimirką žiūrėjo į moterį. Po to nusikvatojo. Ir ji pama- 
tė vaikiškai rožines Kariūno dantenas. 

- Atsiminsiu. Tu ir prieš mane galandi dantį? 

Gvina susimąstė. Juk šitas Žmogus taip baisiai ją įskaudino. O 
gal tikrai kaltas ne jis? 

- Ne, negalandu. Tu bjaurus žudikas, bet mums dabar reika- 
lingi tokie žmonės. Pripažįstu, kad tu buvai išdaviko suklaidintas, 
todėl nekaltinu tavęs dėl Bulriono mirties. 

- Tada aš tavęs nekaltinsiu dėl karaliaus Gekciono mirties. 

Ir vėl moters viduje viskas apsivertė. Nejaugi karalių tikrai nu- 
žudė Hitemas Kinitas? Ji tiksliai šito nežinojo. Ir jau niekada nesu- 
žinos. Bet ji nusiuntė ogoulgratą, kad nužudytų karalių. O tai jau 
pasikėsinimas nužudyti. 

- Vadinasi, mudu atsiteisę. 

- Man retai tenka sutikti moterį žudikę. Tu sudominai mane. 

- O tu man neidomus. 

- Apgailestauju. Mudu galėtume ir kitokiu būdu sutvirtinti savo 
sąjungą. Jei kada nors tau kils noras pabandyti - tik pasakyk... 
Gerai, poulgrate, kuo tu gali pagelbėti koalicijai? Juk dalyvavai pa- 
sitarime su karaliais - kaip lygi su lygiais. Kiek legionų ketini man 
duoti? 

- Mano dėka jūs pasirašėte sutartį. Tai ir yra mano indėlis. 

- Na gerai, sutartį aš turiu. O kas dar, Ragana? 

Gvina kol kas nežinojo, kuo ji dar galėtų padėti, reikėjo pasi- 
tarti su paženklintaisiais. 

- Mane stebina šitas klausimas, jūsų didenybe. Mano nuomo- 
ne, karas turi būti sąžiningas, be fatališkų jėgų pagalbos. Juk šito 
reikalauja kario moralinis kodeksas. 

- Niekai! Jei tu taip galvoji, esi dar kvailesnė, nei aš maniau. 
Kare tinka visos priemonės. Svarbiausia - sutriuškinti priešą. Tu 
mūsų pasitarimą pavertei cirku. Ką gi - puiku! Tu gali žudyti per 
atstumą - tavo aukomis tapo mano pusbrolis karalius Gekcionas 
ir šitas niekingas išdavikas. O kariuomenę gali per atstumą sutriuš- 
kinti? 

- Ne, negaliu. Aš žinau paženklintųjų gebėjimus, bet nežinau, 
kokiu atstumu veikia jų galios. - Ir nepalikdama jam laiko dar vie- 
nam puolimui, Gvina tęsė toliau: - Nesu įsitikinusi, jog prie Gek- 
ciono mirties prisidėjo mano agentai... Bet galiu pasakyti naudingą 
pranašystę. Tu turbūt nežinai, kokiu keliu vesti savo kariuomenę - 
į rytus ar į vakarus nuo Didžiojo Purvo? 

Tyla. Po to Zorgas nuleido rankas ir priėjo arčiau Gvinos. 

- Tęsk, - pasakė jis. 

Moteris atsitraukė atgal - jis kvepėjo Žvėrimi. 

- Karpanai aplenks Osmiro ežerą, sudegins Raštrį ir pasuks į 
vakarus. Tu tuo metu gali padalinti kariuomenę į dvi dalis. 

- Ir kur mes su jais susiremsime? Kur įvyks mūšis? 

- Šito aš nenorėčiau... 

- Kur? 

- Prie Gemaino. 

- Kur jis yra? 

- Aš nežinau. Aš... 

Žolė pajudėjo link jos, nublanko šviesa ir paukščių čiulbėjimas 
susiliejo į ritmingą lietaus barbenimą. 

Iššokęs iš už obels, Tibalas sugriebė ją ir paguldė ant suoliu- 
ko... Gvina pajuto ant galvos vėsias Par A-Siuros rankas. Pasaulis 
nustojo suktis. Vėl sugrįžo paukščių čiulbesys ir nušvito saulė. 

Zorgas net nepajudėjo. Tik sudėjo ant krūtinės rankas ir pa- 
niekinamai žiūrėjo į ant suoliuko gulinčią Gviną. 

- Matau, tu nori atidėti mūsų pokalbį? 

- O Lemtys! - sumurmėjo Gvina. - Nežinau, kas čia man pa- 
sidarė. 

- Nežinai? - tyliai ištarė Para. - Regis, aš jau Žinau. 

- Ką? - “Negali būti?" Gvina perskaitė atsakymą Tibalo veide. 
“O, Bulrionai! Vis dėlto tu pradėjai vaikelį, šelmi! Pradėjai, o pats 
išėjai, taip ir nesužinojęs!" 

- Nuostabus sveikas berniukas, - švelniai pasakė Tibalas. 

Turbūt jis seniai tą Žinojo. 

“Būk tu prakeiktas! Kaip galėjai leisti Bulrionui numirti? Būk 
prakeiktas!" 


70. 


Tibalas pranašavo, kad jiems pasiruošimui teliko septyniolika 
dienų. Mažoka. Bet kare, kaip ir gyvenime, Šulės sprendimui 
nepasipriešinsi. Gvina nustojo jodinėjusi ir sėdo į karietą, kurioje 1!- 
gainiui išmoko dirbti ir net miegoti. Užsukusi vienai dienai į Rara- 
gašą, ji nuskubėjo paskui kariuomenę. 

Antrą kartą išvykdama iš Čan Sano, moteris pastebėjo, kad jos 
vežiko vietą užėmė Tibalas. Gvinos tai nedžiugino. Net buvo kilusi 
mintis įsakyti šitam jaunuoliui visiems laikams dingti iš jos gyveni- 
mo - juk poulgrato įsakymai neaptarinėjami, paženklintieji jiems 
besąlygiškai paklūsta. Tačiau kažkodėl moteris šito nepadarė. 

Tuo tarpu Tibalas pasirodė beesąs puikus vežikas. Apskritai 

šitas žmogus buvo visų galų meistras. Gvinai tereikėjo tik apie ką 
nors pagalvoti, ir jos noras tuojau pat būdavo išpildomas: priešais 
ją atsirasdavo pageidaujamas maistas, reikalingi popieriai, žemėla- 
piai, kurjeris, muolgratas, ivilgratas, paskutinis Labrancos prane- 
šimas, antklodės, švarūs drabužiai... Jo šypsena nuimdavo įtampą. 
“Vėl maistas? Nejaugi jau metas vakarieniauti?"' 

O svarbiausia - Tibalas buvo patikimas. Jeigu jis ko imdavosi, 
moteris jausdavosi rami ir saugi. Jis žinojo, kur yra karpanų orda. 
Ir visada būdavo geros nuotaikos. Jei jaunuolio veidas apsiniauk- 
davo, Gvina žinojo - lauk bėdos. 

Tik septynioliką dienų. Reikia viską suspėti. Niekas neabejojo, 
kad paženklintieji gali pakenkti priešams. O kai šalia yra poulgratas, 
jų poveikis dar labiau sustiprėja. Bet kiek jis gali sustiprėti? Rara- 
gašas galėjo pasiųsti į pagalbą tiktai kelis šimtus paženklintųjų. 

Akademijos mokslininkai neturėjo patirties, kaip paženklintuo- 
sius panaudoti kare. Jie tik galėjo patarti, į ką reikia atkreipti dėme- 
sį. Pavyzdžiui, ar gali poulgratas padidinti veikimo zoną, o jeigu 
gali, tai kiek? Ar gali jiems padėti treniruotės? Ar grupinis poveikis 
efektyvesnis už vieno žmogaus? Ar Gvinos buvimas šalia tikrai 
sustiprina poveikį? Džolgratai galėjo sužinoti slaptus priešų planus, 
ogoulgratai - pasiųsti potvynį ar dar kokią stichinę nelaimę, 
muolgratai demoralizuoti karius... Bet pirmiausia reikia praplėsti 
poveikio zoną. Juk šimtas žingsnių - labai nedidelis atstumas. Jei 
pasodintum į valtį kelis ivilgratus ir paleistum Osmiro ežere, ar jie 
galėtų karpanų kariuomenę apkrėsti hemorojaus epidemija? Jei taip 
- karas kaip ir baigtas! Tačiau paaiškėjo, jog tai neįmanoma. Po- 
veikio zoną pavyko išplėsti, bet nepakankamai. Vis tiek priešų strė- 
lės būtų pasiekusios, mėginančius jiems pakenkti paženklintuosius. 
Ne, mūšio lauke pergalės teks siekti kardais bei ietimis... 

Gvina vos spėjo suktis, todėl nebuvo laiko apraudoti Bulrioną. 

Nespėjo apsidairyti, kai atėjo 35 Muolės diena, ir Gvina Tirn 
atsidūrė lemtingame mūšio lauke ties Gemainu. 

Auštant, moterį pažadino sargybinio riksmas. Ji gulėjo, susi- 
rietusi nuo šalčio po antklodėmis. Visas kūnas buvo nutirpęs. Mo- 
teris bijojo pajudėti. Ji žinojo, kad, vos pajudėjus, ją pradės pykinti. 
Nėštumas nelabai dera prie karo... ypač rytais. Karieta kiek susiū- 
bavo - kažkas užlipo ant laiptelio. “Nereikia! - pasipriešino jos 
kūnas. Tada durelės atsidarė, ir ryto saulė apšvietė auksinius Nia- 
dos plaukus. 

- Gvina sadž, - sušnabždėjo mergaitė ir ištiesė ranką. 

Gvina sugriebė ją. 

- Ačiū tau, mieloji! 

Dabar viskas bus gerai. Jei ryte šalia jos yra gydytojas, toliau 
ji susidoros pati. 

Gvina atsisėdo, palikdama vietos Niadai. Ji klausėsi mergaitės 
tauškėjimo ir laisva ranka šukavosi. Išorėje stiprėjo triukšmas. Ma- 
tyt, jai teks baigti tvarkytis jau po mūšio. Žinoma, jei jie laimės... 
Moteris užsimetė ant pečių skraistę, ir jos su Niada nusileido ant 
drėgnos rasotos žolės. 

- Čia dabar kas? - sušuko Gvina. 

Vakar, kai jie čia atvyko, buvo jau tamsu. 

- Tai vėjo malūnas, - pasakė vyriškas balsas. 

- Tibalai, man tavęs nereikia! 

- Ne, tau reikia manęs. Tu net neįsivaizduoji, kaip reikia. Eime, 
apžiūrėsi savo karių rikiuotę. 

Kartais jo gėbėjimas pranašauti ateitį veikia moters nervus. 
Tarsi ji privalėtų šitam Žmogui paklusti. Beje, šį kartą turbūt teks tai 
padaryti. Viskas gerai, tik ji dar ne visai išsibudino, todėl ir pyksta 
ant viso pasaulio. Ryte visada taip. Tolumoje girdėjosi būgnų gar- 
sai. Gvinai suspaudė širdį. Ji staiga prisiminė, jog šitame lauke 
šiandien paguldys galvas tūkstančiai žmonių. Į veidą padvelkė šal- 
tas vėjo gūsis. Dangus buvo debesuotas - galima tikėtis lietaus. 
Purvas bei sušlapusios lankų templės nulėmė ne vieno mūšio baig- 
tį... 

Niada suspaudė jos ranką. 

- Pažvelk! Ivilė! 

Rytinė žvaigždė kabėjo žemai virš horizonto, žybčiodama dar 
nepatekėjusios saulės spinduliuose. 

- Geras ženklas! 

Gvina prisiminė Vozioną su jo nuolatiniais ženklais bei prana- 
šystėmis. 

Aplinkui stovėjo palapinės, prie kurių sukiojosi žmonės. Gvina 
su Tibalu nuėjo pro juos. Ji šypsojosi ir iš visų jėgų stengėsi įteigti 
jiems pasitikėjimą savo vadove. Raragašo gyventojų stovykla buvo 
ant neaukštos, bet stačios kalvos. Kareivių matėsi nedaug, daugiau- 
sia vaikštinėjo pagyvenę vyrai. Jie turėjo rūpintis paženklintųjų ap- 
sauga ir džiaugėsi, kad neteks mosuoti kardu. 

Gvina pamatė Par A-Siurą. Ji rūpinosi ivilgratų būriu. Gvina 
jiems dar kartą priminė, kad liktų su apsaugos vyrais ir jokiu būdu 
nesiartintų prie mūšio lauko. 

Džolgratų palapinės stovėjo atskirai. Čia vadovavo Ziberora. 
Jų buvo nedaug, daugelis nesutiko dalyvauti. Tiems, kas skaito 
kitų mintis, labai sunku, atsidūrus netoli mūšio lauko... Tačiau jie 

buvo puikūs žvalgai. Joks Kvolijos karvedys niekada neturėjo to- 
kios informacijos, kokią jie dabar teikė Zorgui. 

Raksalas vadovavo muolgratams. Jie nejaučia baimės, ir artė- 
janti kova jų nejaudina. Raragašo kronikose nebuvo net užuominos, 
jog kada nors muolgratai būtų padėję kariauti. 

O štai ir Labranca Lamit su ogoulgratų būriu. Šitos moters net 
visa karpanų orda nebūtų privertusi pasilikti namuose. 

Availgratai, pasmerkti nuolat keisti savo išvaizdą, negalėjo da- 
lyvauti mūšyje, bet daugelis jų atvyko, norėdami pagelbėti Gvinai. 
Jie triūsė virtuvėje, buvo pasiuntiniais, darė viską, ką tik reikėjo. 

Tibalas buvo vienintelis šulgratas stovykloje. Kai kurie jų už- 
sirašė į kovos būrius, būdami įsitikinę, kad jiems nelemta žūti šita- 
me mūšyje: paskutiniais metais prieš mirtį šulgratus apima silpnu- 
mas, kuris savaime paverčia juos netinkamus karo veiksmams. 
Tačiau Tibalas sakė, kad daugelis pasirengusių kautis žinojo, jog 
bus sunkiai sužeisti. 

- Na, viskas, - pasakė Tibalas, kai jie baigė apžiūrą, ir pažen- 
klintieji išsiskirstė po savo postus. - Gal eime, pažiūrėsime kauty- 
nių pradžią. Žinau, kad pusryčiauti tu nenori. 

Gvina suspaudė Niados ranką. 

- Ne, nenoriu. O kas čia? 

- Tai vėliava. 

- Matau, kad vėliava. Bet kieno? Balti spinduliai mėlyname fo- 
ne? Palauk, bet juk tai Pantoliono emblema! 

Tibalas nusišypsojo, ir tą pačią minutę jo veidą apšvietė ryto 
saulės spinduliai. 

- Dabar tai tavo emblema. 

“Jis mane erzina", - pagalvojo Gvina ir nieko daugiau neklau- 
sinėjo. Tibalas nusivedė ją prie pat skardžio krašto. Prieš moters 
akis atsivėrė mūšio laukas. 

- Štai jie, - rimtai pasakė jaunuolis. - Gali pažvelgti į mūsų 
priešus. Kitos tokios progos neturėsi. 

O Lemtys! Gvina iš pradžių pamanė, jog šita tamsi masė - tai 
miškas. Ji jau judėjo ir neišvengiamai artinosi tarsi didžiulis debesis, 
tarsi milžiniško vandenyno bangos. Moteris apstulbo. Ji tikėjosi 
priešų būsiant kur kas mažiau. Staiga Niados ranka suvirpėjo. Kas 
tai? Kažkas šaukia ją vardu. 

- Gvina! Gvina sadž! Ponia Pirmininke! 

Prie jos bėgo pagyvenusi moteriškė. Jos žili plaukai plaikstėsi 
vėjyje. Akyse - sumišimas. 

- Padėk! Neleisk jo čia! 

- Nusiramink, - pasakė Gvina, atsitraukdama nuo moters. - 
Kas tu tokia? Ir ko man neleisti? 

- Aš Orduras, kas gi dar! - sugriaudėjo moteris. Ji buvo taip 
susijaudinusi ir taip švebeldavo bedante burna, kad Gvina surikiai 
galėjo suprasti. - Džasburas pažadėjo man pagelbėti virtuvėje, o 
pats išėjo. Pasiėmė kardą ir išėjo. Pasakė, kad kausis drauge su ki- 
tais. Jį nužudys. Aš tai žinau! 

Moteris užlaužė kaulėtas rankas. 

Orduras? Gvina apstulbo. 

- Net nežinojau, kad tu vėl pasikeitei. Ir ji... jis taip pat? Bet 
kaip galėčiau jo neleisti? 

Tūkstančiai Kvolijos moterų taip pat aprauda savo vyrus ar 
brolius, išleisdamos juos į karą, bet Orduras buvo jos draugas. 

Gvina piktai paklausė Tibalo: 

- Jei jau tu vis tiek esi šalia, bent pasakyk, kas atsitiks Džas- 
burui? 

Tas gūžtelėjo pečiais: 

- Nieko jam neatsitiks. Garbės žodis. 

- Ačiū tau, Tibalai. Net neįsivaizduoji, kokia esu tau dėkinga. 

Moteris apkabino šulgratą ir pabučiavo į lūpas. Po to delnu 
nusišluosė ašaras ir apsisukusi nuėjo. Jos žilus plaukus ir vėl draikė 
vėjas. 

- Su jais netenka nuobodžiauti, - pasakė Tibalas, valydamasis 
ranka burną. - Pusryčiams dešra su česnaku. 

- Tu dar gali tokią minutę juokauti! 

- Šiandien - puiki diena! - Jaunuolis plačiai nusišypsojo. 

- Tau gal ir puiki. - Gvina vėl pažvelgė į kunkuliuojantį mūšio 
lauką. - Bet ne tiems jaunuoliams, kurie netrukus susitiks mūšyje. 
Sūnūs, vyrai, broliai... Daugelis jų jau nebepamatys rytdienos auš- 
ros. 

- Trisdešimt penki tūkstančiai. Trylika tūkstančių mūsiškių 
Ls 

- Ir tu taip abejingai apie tai kalbi? 

- Aš šulgratas. Turime šaltai į viską Žiūrėti, antraip išeitume iš 
proto. 

“Ir šaltakraujiškai leisti numirti Bulrionui", - pagalvojo Gvina. 

Ji pažvelgė žemyn. Trijų karalysčių vėliavos plevėsavo ant kal- 
vos, dalinančios lygumą pusiau. Išrikiuota ant šlaito kariuomenė 
laukia nenumaldomai artėjančios mirties lavinos. 

- Tibalai, nejaugi tai viskas, ką mes turime? 

- Kaip čia pasakius. Tai viskas, ką mato karpanai. Čia dau- 

giausia žemdirbiai, ginkluoti tik vėzdais. Jie turi nedaug vilčių likti 
gyvi, bet atrodo... 

- Vadinasi, yra rezervas? Juk turi būti! 

- Žinoma, yra. 

- Tu prisimeni, kas nutiko Čingui Čilitui? 

Tibalas piktdžiugiškai nusijuokė: 

- Ne, neprisimenu, bet kažkur skaičiau. Gerai, apžiūrėkime 
viską atidžiau. Karpanai pasidaliję į keturias kolonas. Viena pamė- 
gins užimti kalnelį, ant kurio stovi mūsiškiai - jie mano, kad tenai 
išlelta karo vado vėliava. Bet apačioje tarp medžių pasislėpė džolg- 
ratai. Jų užduotis - sukelti karpanams siaubą ir priversti jų koloną 
išsibėgioti. Sunku išlikti drąsiam, kai visi aplinkui apimti mirtinos 
baimės... Kita priešų kolona šturmuos kalvą, kur išrikiuota koalici- 
jos kariuomenė. Nurciečių lankininkai nukreips į juos strėlių krušą. 
Dvi likusios kolonos pamėgins apeiti kalvą iš flangų. Dauboje iš 
dešinės pusės pasislėpę Kaukolveidžiai, o iš kitos pusės - slepiasi 
paženklintieji. O štai už tos atokesnės kalvos yra Mokto armija. 
Kiti vesnarai kiek tolėliau, jų iš čia nesimato. 

Gvina patenkinta suspaudė Niados ranką. 

- Zorgas pergudravo juos, - džiaugėsi Gvina. 

- Jis laimės. Tai bus puiki pergalė. Pasakyčiau, pernelyg pui- 
ki! 

- Kodėl? 

- Daugiau karpanai nesileis apgaunami. Jie bus itin atsargūs. Ir 
ypač saugosis paženklintųjų. Dar blogiau - jie prasiverž į pietus ir 
į rytus. Užgrobs Moktą ir Dalingą. Vakaruose esančios karalystės 
nurims, manydamos, kad joms pavojus nebegresia. Ir skaudžiai 
apsiriks. Netgi nurciečiai po šitos pergalės atsipalaiduos. - Jis gūž- 
telėjo pečiais ir pro Gvinos petį pažvelgė žemyn. - Bet vis tiek tai 
pergalė, ir be jos tu tikriausiai nebūtum atsigavusi po pralaimėjimo 
ties Arčeru... 

Jis buvo tiek susijaudinęs, jog, pamiršęs atsargumą, Gvinos 
akivaizdoje vartė ateities istorijos puslapius... 

- O kas laukia Tirnų Slėnio? 

Tibalas atsiduso: 

- Priešai jį užgrobs. 

- Tada privalau įspėti Tirnus. Jie man artimi. Tibalai, prašau, 
vardan Bulriono atminimo... 

Jaunuolio akyse blykstelėjo baimė. 

- Vėliau. Dar turėsime laiko. Kai bus aišku, kur suka karpanai. 
Jei padarysi tai anksčiau... 

Moteris linktelėjo: 

- Gerai, vėliau. 

Ji privalo arba pasitikėti Tibalu arba jį sunaikinti. Slėnį sude- 
gins! Ačiū Lemtims, kad Bulrionas šito nepamatys! 

Niados ranka vėl sudrebėjo. Gvina atsisuko ir pamatė bėgan- 
čius link jų du Kaukolveidžius. Rankose kiekvienas laikė ietį ir 
skydą. 

Ant priekyje bėgančio jaunuolio skydo buvo dvi kaukolės. Jis 
atidavė Gvinai pagarbą ir pasakė: 

- Aš tau atnešiau Vyriausiojo vado nurodymus, Ragana. 

- Mano vardas Gvina Tirn ir prašau šitaip kreiptis į mane... 

- Vyriausiasis vadas nerimauja dėl artėjančio lietaus. Jis nori, 
kad ogoulgratai prieitų arčiau prie lankininkų. Negalima leisti, kad 
sudrėktų lankai. 

Gvina net gerai nežinojo, kurioje vietoje dabar yra ogoulgratai. 
Zorgas pats rūpinosi paženklintųjų dislokavimu. Kam jam dabar 
prireikė jos nuomonės? 

“Balse, ar turėčiau sutikti?" 

"Taip". 

Nespėjo moteris net prasižioti, o Tibalas pakišo jai lapą popie- 
riaus ir anglies lazdelę. Gvina apsuko Niadą, padėjo jai ant nugaros 
lapuką ir išvedžiojo: 


Labranca, vykdyk šito žmogaus nurodymus. Gvina. 


Karys paėmė iš moters rankų lapelį, kažką pasakė savo paly- 
dovui ir nubėgo. 

Tačiau antrasis vaikinas pasiliko. Jis įsmeigė ietį smaigaliu į 
žemę ir pasirėmė ant jos. Jo nudažyta krūtinė sunkiai kilnojosi. 

- Sveika, Niada, - tyliai ištarė jaunuolis. 

Gvina atšlijo. Pajutusi ant peties Tibalo ranką, moteris ją nu- 
stūmė. 

- Polionas? - sušnabždėjo Niada. 

Kaukolė, kurioje niekaip nebuvo galima atpažinti ankstesnio 
berniuko Poliono, linktelėjo. 

- Laba diena, senele. 

- Labas, Polionai. 

Gvina liko priblokšta. Vaikinas išaugo, sutvirtėjo ir buvo toks 
pat, kaip ir kiti Kaukolveidžiai. Jame nebeliko nieko, kas primintų 
tą išdykėlį berniūkštį, kurį Gvina taip neilgai pažinojo, ar tą jaunuo- 
lį, kurį mylėjo Niada. Ją supykino. Ir ne tik dėl nėštumo. Supran- 

tama... Polionui nupjovė nosį ir veidas buvo baltai juodas. Kokias 
kančias jam teko patirti! 

- Tu žinai apie senelį? - lyg tarp kitko paklausė jis. 

Moteris linktelėjo. 

- Jis ilgai nesikankino. 

- Tu ten buvai!? 

Veidas-kaukė persikreipė: 

- Aš negalėjau nieko padaryti. 

- Žinoma. - Gvina krūptelėjo. - Žinoma, tu negalėjai jų išgel- 
bėti. 

- Karys privalo paklusti įsakymui. 

- Taip. 

- Ką gi... - Jis gūžtelėjo pečiais. - Turiu eiti. Manęs laukia 
mūšis. 

Jis paėmė ietį ir nusisuko. 

- Polionai! - pašaukė Niada. 

Jis pažvelgė į merginą: 

- Tu vis tokia pat graži. Ar ištekėjai? 

- Ne. Juk aš vis dar tavo žmona. 

- Tu mano našlė. Juk gavai pranešimą apie mano mirtį. - Jis 
išsišiepė. - Kas Žino, gal šiandien tas pranešimas pasitvirtins. 

- Aš vis dar myliu tave. 

Jis kiek patylėjo. 

- Manęs negalima mylėti. 

Atrodė, kad jis pats netiki tuo, ką pasakė... tarsi laukė, kad 
Niada paneigtų jo žodžius. 

- Aš tikrai tave myliu, Polionai. Argi negaliu būti tavo žmona... 
nepaisant nieko? 

- Tu nori tapti viena iš mūsų moterų? Kuriomis mes visi drau- 
ge naudojamės? 

Gvina pamėgino prasižioti, bet pajuto, kad pradės vemti tulži- 
mi. 

- O negalima taip, kad aš priklausyčiau tik tau? 

- Ne. Pas mus viskas bendra. Mes visi lygūs. Ar tu šito nori, 
Niada? 

Ji papurtė galvą: 

- Ne. O tu? 

Jaunuolio veidas sujudėjo, bet nuspėti jo išraišką buvo neįma- 
noma. 

- Ne. Man tai nepatiktų. 

Atrodė, tarsi jam gėda tarti šiuos žodžius. 

- Polionai, aš galėčiau išgydyti tavo nosį. 

- Ne! Esu Kaukolveidis ir tuo didžiuojuosi. Manai, vėl norė- 
čiau tapti žemdirbiu? Jie sakosi esantys zardanai... bet patys neži- 
no, ką kalba. Nežmogiai, štai kas jie! Tfu! 

- Aš visada tave mylėsiu. 

- Man metas. 

- Aš tave visada mylėsiu. 

- Prakeikimas! - iš skylės veide pasigirdo baisus garsas. - Tu- 
rėti nuosavą žmoną leidžiama tik Pražudytojams. Karas užtruks 1!- 
gai... Jei aš nežūsiu... Ar lauksi, kol aš gausiu šitą laipsnį? 

- Taip! - atsakė Niada. - Lauksiu tiek, kiek reikės. 

Jis karčiai nusijuokė: 

- Nesulauksi! Šitiek metų! 

- Sulauksiu... 

Ir mergina sušnabždėjo kažką panašaus į “varliūkštis". Gvina 
nepatikėjo savo ausimis. 

Polionas išsišiepė: 

- Ką gi, aš neturiu ko prarasti. Jei sulauksi, aš ateisiu tavęs pa- 
simti, kačiuk... 

Niada žengė link jo. Bet jis pasitraukė atatupstas, po to nusi- 
suko. 

- Žudike Polionai! - pasakė Tibalas. 

- Klausau, šulgrate. - Polionas vėl atsisuko. 

- Paprastai to nedarau... Tu liksi gyvas. Daug priešų paguldy- 
si. Būsi paaukštintas, Siaubūne Polionai... 

Polionas pašoko ir nušuoliavo tarsi kumeliukas, mosuodamas 
ietimi ir džiūgaudamas. 

Gvina su Niada puolė viena kitai į glėbį. 

Gvina stovėjo prie karietos. Karpanai užtvindė lygumą ir, kaip 
ir pranašavo Tibalas, pasiskirstė į keturias kolonas. Kanopų kauk- 
šėjimas, būgnų tratėjimas, karingi šūksniai - viskas susiliejo į ben- 
drą gaudesį, primenantį jūros ošimą. Ant kalvos, kur stovėjo ko- 
alicijos kariuomenė, sugriaudėjo trimitai. Po kelių minučių prasidės 
skerdynės. Gemaino žolę patręš kraujas... 

Niada nuskubėjo į lauko ligoninę laukti sužeistųjų. Tibalas tvir- 
tai apkabino Gviną per liemenį. Ji pamėgino ištrūkti, bet jaunuolis 
buvo stipresnis. 

- Paleisk! 

Tibalas paleido. Jis privalėjo paklusti Gvinai. 

Ji žiūrėjo į judėjimą ant kalvos. Čia bus pralietas pirmasis 
kraujas... 

- Tu vis tiek man atleisi, - pakuždėjo Tibalas jai į ausį. - Mane 
ir patį tai stebina. Pilni mano dienoraščiai šito: kaip ji galės man at- 
leisti, kai aš leidau numirti jos vyrui? Nebuvau numatęs to, kad pa- 
mėginsiu jį išgelbėti. Ir, žinoma, to neprisimenu. Tik Žinau, jog 
Alės, minutę pamėginau kažką dėl jo padaryti. Ir pavėlavau. 

itą aš Žinau. Todėl tu ir negali man atleisti. Bet juk aš ryžausi... 

Gvina tylėjo. Apačioje griaudėjo trimitas. Po karpanų kojomis 
drebėjo žemė. 

Tibalas vėl prabilo: 

- Nors aš ir neprisimenu Bulriono Tirno, bet tikiu, kad jis tikrai 
buvo geras žmogus. Ir turbūt labai tave mylėjo. Bet jis turėjo ir ki- 
tokių pareigų - tai patriarcho vaidmuo Tirnų šeimoje. O mylėti po- 
ulgratą - tai atiduoti jam viską, ką tu turi. Ir sielą, ir kūną. Aš visas 
tavo - tavo šarvai, tavo šunytis, tavo skydas, tavo šešėlis, tavo ver- 
gas... Nuo šiolei nebeturėsiu savo gyvenimo, iki pat mirties būsiu 
tik priedu prie tavęs. Nieko kito aš ir netrokštu. 

- Tibalai Frainitai! - pasipiktino Gvina. - Aš ką tik palaidojau 
vyrą. Per metus praradau du vyrus. Manai, turėčiau tuojau pat 
pulti į trečiojo glėbį? Kuo tu mane laikai? 

Jos žodžiai nė trupučio neatšaldė jaunuolio: 

- Laikau tave moterimi, kuriai neįtikėtinai pasisekė: visos tavo 
bėdos liko praeityje, o dabar tavęs laukia laiminga ateitis. Kiekvie- 
na naktis kada nors baigiasi, Gvina. Vėl pateka Poulė. Ivilė užgy- 
do kūno žaizdas, Šulė pasirūpina siela. Jei tau nemalonus mano 
buvimas šalia, įsakyk man išeiti. Ir aš išeisiu. Arba liepk man nusi- 
žudyti... 

Gvina kiek šyptelėjo ir paskubėjo nusisukti, kad jis to nepaste- 
bėtų. Galbūt kada nors ji ir ištekės. Gvina negali pakęsti vienatvės, 
o ir Bulriono sūnui reikalingas tėvas. Bet kol kas anksti apie tai 
galvoti. 

- Aš palauksiu, - pasakė Tibalas. - Ir taip jau visą gyvenimą 
laukiu. Ar pasakyti tau, kada ir kur tai įvyks? Kokios spalvos bus 
lovos užuolaida? Ir kuo aš tave pagirdysiu, kai įveiksiu tavo pasi- 
priešinimą? 

Virš kalvos pasipylė strėlių debesis. Karpanų kolonos avangar- 
das išsibėgiojo. Po to pasigirdo tūkstančių karių šauksmas. 

- Kodėl turėčiau meluoti? - pasakė Tibalas. - Šulgratai verti 
pasitikėjimo. Mudu būsime laimingi, Niena, ir nugyvensime drauge 
ilgą gyvenimą. Aš regiu laimingą gyvenimą... Štai tavo gimtadie- 
nis, kai ogoulgratai sukėlė gėlių lietų, štai mūsų pergalė prie Hen- 
foldo, kelionė į Krištolo salas... mūsų vaikai... ta diena, kai Pražu- 
dytojas Polionas ateis pasiimti savo Žmonos... 

Pirmoji karpanų banga apsitraukė atgal, palikdama ant kalvos 
gulinčius žmones bei arklius. 

- Tibalai, dabar ne laikas apie tai kalbėti. 

- Pats laikas. Viena epocha baigėsi, prasideda kita. Pažvelk į 
tuos Žmones apačioje. Tai jie paženklinti Prakeiksmu, o ne mes. Jie 
nenorėjo šito karo... O mudviejų laukia laimė. - Jis kiek patylėjo. - 
Pameni, kai mudu pirmą kartą susitikome? 

- Taip. 

- Aš buvau panašus į kvailį? Į įsimylėjusį berniūkštį? 

- Nė trupučio. Tik pajutau, kad esi kažkoks keistas... Nepana- 
šus į kitus. | 

Ir ji prisiminė Balso ištartus žodžius: “Prasidėjo ". 

Tibalas lengviau atsiduso. 

- Anksčiau negalėjau tau pasakyti, o dabar nebėra prasmės 
slėpti. Tu ištekėsi už manęs, Niena. 

- Ir todėl reikėjo, kad mano vyras mirtų? 

Tibalas įsitempė: 

- Ne. Jis turėjo mirti, nes esi poulgratė, ir niekas neturi tau 
trukdyti vykdyti savo misiją. Tiktai tu gali išgelbėti Kvoliją. 

- Aš tuo netikiu. 

Ir ji vėl stebėjo įvykius mūšio lauke. 

Karpanų kolona pradėjo kilti šlaitu aukštyn. O jei Tibalas su- 
klydo, jei krūmuose netūno pasislėpę džolgratai, tada jo pranašys- 
tės nevertos surūdijusio skatiko. 

Kol kas tarsi viskas pildosi. Kairysis kolonos flangas sustojo. 
Raiteliai grimsta į pelkę, pėstininkų rikiuotė suiro. Bet kolonos 
centras ir vėl ryžtingai kyla aukštyn. Iš apačios sklinda tas pats 
gausmas, tie patys riksmai, komandos, kardų žvangėjimas, strėlių 
zvimbimas. 

- Koks siaubas! Neįmanoma žiūrėti! 

- Pratinkis, - ištarė Tibalas. - Tai pirmasis, bet ne paskutinis 
mūšis, kuriame tu dalyvauji. Ir ne pats baisiausias. O ir jo baigtis 
bus palanki mums. 

- Bet kuo aš čia dėta? 

- Taip nusprendė Lemtys. Todėl, kad tu ir esi Atnaujintojas. 

Gvina net pašoko. 

- Ką tu kalbi? Aš? Pas mus niekada nebuvo imperatorės. Zar- 
danai niekada... 

- Juk nesakiau, kad tu tapsi imperatore. Tavo pastangomis 
bus sukurta antroji imperija, Gvina. 

Ir jis padrąsinamai nusišypsojo. Nors kautynių fone ta šypse- 
na neatrodė linksma. 

- Ne aš? Kas gi tuomet taps imperatoriumi? Nejaugi neriuosi 
iš kailio, kad padaryčiau Zorgą Kvolijos imperatoriumi? 

- Zorgas žus po metų mūšyje ties Arčeru. Bet tu tuo metu jau 
būsi kitoje vietoje ir užsiėmusi kitokiais reikalais. 

- Tada... - Gvina nusisuko. - Vėl karas. Nenoriu šito! 

- Mums tenka priimti viską, ką siunčia Lemtys, Niena. 

- Kuo čia dėta aš. Net nežinau, ką čia veikiu! 

- Esi įkvėpėja. Kol kas tavo vaidmuo ne itin didelis, bet po 
mūšio ties Arčeru... 

- O kas man iš to? Kas mane įkvėps? 

Jis apkabino moterį ir priglaudė prie savęs. Šį sykį ji nesiprie- 
šino. 


PIRMIEJI METAI 


Iš esmės istorikai sutaria dėl antrosios imperijos sukūrimo da- 
tos. Nors garsusis Gurmilas Psaritas tvirtino, jog imperijos pra- 
džia derėtų laikyti mūšį ties Gemainu 101 metais. Vėlesni tyrinėto- 
jai vieningai paneigė šitą versiją. Žinoma, minėtas mūšis buvo labai 
svarbi ką tik susidariusios koalicijos pergalė, bet kūdikis, gimęs tą 
dieną, dar buvo silpnas, koalicija sunkiai išgyveno nesėkmę prie 
Arčero 102 metais. 

Keista, bet šito pralaimėjimo pasekmės buvo palankios. Koali- 
cijos sutriuškinimas, Da Lamos gyventojų nusiaubimas tarsi paža- 
dino vakarinėje dalyje esančias karalystes. Jos nusiuntė rytiniams 
broliams pastiprinimą. Ir jau 103 metais atgimusi koalicija sudavė 
lemtingą smūgi karpanams ties Henfoldu. Gvina Frainit sumanė 
genialų planą, kaip sustiprinti šitą sąjungą. Prieš mūšį moteris išri- 
kiavo kariuomenę ir, pakėlusi prieš visus savo metukų sulaukusį 
sūnų, paskelbė jį imperatoriumi... Nuo tos dienos ir buvo pradėti 
skaičiuoti jo valdymo metai, o ši data laikoma Zardano imperijos 
įkūrimo diena. 

Iš pradžių berniukas tebuvo tik simbolis. Bet tauta buvo pasi- 
rengusi patikėti legenda, kad šitas kūdikis - tiesioginis Pantoliono 
palikuonis. O imperija skynė pergalę po pergalės. Ji virto galybe, 
su kuria teko skaitytis. Smulkios karalystės žlugo, o Gvina Frainit 
siuntė tenai agentus, kurie įvesdavo tiesioginį imperijos valdymą. 

Režimas, kuris iš pradžių buvo tik simbolinis, palaipsniui įsi- 
tvirtino: 110 metais buvo pasirašytas susitarimas su karpanais, o 
113 metais imperijai pakluso N'Samo konfederacija, o jau 115 
metais - pasidavė Padmanšas. Po to, nepaisant kai kurių nedidelių 
nesėkmių, imperija tiek kariniais, tiek diplomatiniais būdais vis plė- 
tė savo valdas. Paskutinė rimta grėsmė - Vakarų Bendrija - buvo 
įveikta 120 metais. 

Tuo metu Gvina jau buvo pasitraukusi iš aktyvios veiklos, ir 
imperatorius Bulrionas Tirnas pats vadovavo savo kariuomenei. 

